
Budapest,  as  Athenaeum  r.-t.  könyvnyomdája. 


ÁTTEKINTÉS  A  III.  KÖTET  TARTALMAHOZ. 

(AZ  I.  KÖTET  FOLYTATÁSA.) 

AZ  OKKUPÁCZIÓT  KÖVETŐ  ORSZÁGGYŰLÉSEK. 

ÁTTEKINTÉS.  3-7.  lap. 

Okkupácziós  tárgyak  a  képviselőházban  és  a  dele- 
gáczióban.  Az  új  Tisza- minisztérium.  Andrássy  gróf  lemon- 
dása a  külügy  miniszterségről.  A  pártok  alakulása. 


SPIZZA  KOZSEG  BEKEBELEZÉSE.  7-10.  lap. 

A  törvényjavaslat  tárgyalása  a  Házban.  Tisza  Kálmán, 
Hegedűs  Sándor,  Simonyi  Ernő  felszólalásai. 

Szilágyi  Dezső  beszéde  1879  április  29-én.    8 — 10.  lap. 


MEGTAGADHATJA-E  AZ  ORSZÁGGYŰLÉS  A  DELEGÁCZIO 

ÁLTAL  MEGSZAVAZOTT  KÖLTSÉGEK  FEDEZETÉT? 

10—12.  lap. 

Szapáry  Gyula  gróf  törvényjavaslata  a  rendkívüli  hadi 
kiadások  fedezése  iránt.  Hegedűs  Sándor,  Csanády  Sándor, 
Helfy  Ignácz,  Apponyi  Albert  gróf,  Madarász  József  fel- 
szólalásai. 

Szilágyi  Dezső  beszéde   1879  május  29-ikén.   11,  lap. 


A  betűsoros  névmutató  a  kötet  végén  van. 

BOSZNIA   ES   HERCZEGOVINA    KÖZIGAZGATÁSÁNAK   SZERVE- 
ZÉSE. 12—94.  lap. 

Tisza  Kálmán  indítványa  bizottság  kiküldése  iránt. 
Simonyi  Ernő,  Apponyi  Albert  gróf,  Szilágyi  Dezső  fel- 
szólalásai. Bizottsági  tárgyalás. 

Szilágyi  Dezső  felszólalása  a  bizottságban  1879  október 
20-ikán.  13.  lap. 

Az  osztályokhoz  utasítsa-e  a  Ház  a  törvényjavaslatot  1 
Beöthy  Ákos  indítványa. 

Szilágyi  Dezső  felszólalása  1879  október  23-ikán.  14.  lap. 

A  képviselőház  tárgyalása.  Mi  körül  forgott  a  vita. 
Simonyi  Ernő  határozati  javaslata.  PoHt  Mihály  felszólalása. 
Osztrák-magyar-török  egyezmény. 

Szilágyi  Dezső  beszéde  1879  november  11-ikén.  17 — 48. 
lap. 

Kik  vettek  még  részt  a  vitában. 

Szilágyi  Dezső  záróbeszéde  1879  november  17-ikén. 
49—70.  lap. 

Tisza  Kálmán  válasza.  Szavazás.  Kik  szavaztak  az 
ellenzékkel. 

Az  1.  §.  tárgyalása.  Éles  Henrik  módosít ványa.  Tisza 
Kálmán,  Apponyi  Albert  gróf  felszólalásai,  Dárday  Sándor 
felszólalása  és  módosítványa. 

Szilágyi  Dezső  felszólalása  1879  november  18-ikán. 
7a— 75.  lap. 

Dárday  Sándor  személyes  nyilatkozata. 

Szilágyi  Dezső  válasza.  75.  lap. 

Az  1.  §.  a  bizottsághoz  utasíttatik. 

A  6.  §.  tárgyalása.  Molnár  Aladár  módosítványa.  Tisza 
Kálmán  nyilatkozata. 

Szilágyi  Dezső  felszólalása  1879  november  18-ikán. 
76—78.  lap. 

Szavazás. 

Napirendi  vita.  Madarász  József  és  Tisza  Kálmán  fel- 
szólalásai. 

Szilágjá  Dezső  felszólalása  1879  november  18-ikán. 
79—81.  lap. 

Ormay  Károly  személyes  nyilatkozata. 

Szilágyi  Dezső  válasza.  82.  lap. 

Ivánka  Imre  személyes  nyilatkozata.  Szavazás. 

Ujabb  bizottsági  jelentés  az  1.  §-ról. 

Szilágyi  Dezső  beszéde  1879  november  27-ikén.  84 — 93. 


lap. 


Szavazás. 

A  főrendiház   határozata.   Az   osztrák   Reichsrat   tár- 
gyalása. 


A  VÉDELMI  ERŐ  LÉTSZÁMA.  94—104.  lap. 

Szende  Béla  törvényjavaslata  a  Házban.  Pulszky  Ágost 
és  Ugrón  Gábor  határozati  javaslatai.  Apponyi  Albert  gróf 
módosítványa  az  1.  §-hoz. 

Szilágyi  Dezső  beszéde  1879  november  26-ikán.  96 — 103^ 
lap. 

Szavazás.  A  főrendiház  tárgyalása. 

A  Reichsrat  tárgyalása. 


DELEGÁCZIÓ.   AZ  1878—81.   ORSZÁGGYŰLÉS   IL   ÉS   HL  ÜLÉS- 
SZAKA 104-141.  lap. 

Szilágyi  Dezső  kérdései  és  Haymerle  báró  nyilatkozatai 
a  külügyi  albizottságban. 

Andrássy  Gyula  gróf  nyilatkozata. 

Szilágyi  Dezső  nyilatkozata  az  ellenzék  magatartásáról. 
105.  lap. 

Külügyi  tárgyalás  a  teljes  ülésben. 

Szilágyi  Dezső  felszólalása  1880  január  17-ikén.  106 — 109_ 
lap. 

Andrássy  Gyula  gróf  nyilatkozata. 

A  pénzügyi  költségvetés  tárgyalása. 

Szilágyi  Dezső  felszólalása  1880  január  17-ikén. 
110—112.   lap. 

Wahrmann  Mór   felszólalása. 

Szilágyi  Dezső  válasza.  113.  lap. 

A  megszállás  költségei.  Szilágyi  Dezső  felszólalása 
1880  január  21-ikén.  113 — 119.  lap. 

Bolla  Kálmán  nyilatkozata.  Apponyi  Albert  gróf 
válasza.  Közös  szavazás  a  szegedi  laktanya  költségéről. 

Tisza  Lajos  üdvözlő  beszéde  a  III.  ülésszakban  és 
ö  Felsége  válasza.  Apponyi  Albert  gróf  és  Szilágp  Dezső 
tiltakozása  az  elnöki  beszéd  miatt.   120.  lap. 

Szilágyi  Dezső  kérdései  és  Haymerle  báró  nyilatkozatai 
a  külügyi  albizottságban.  121 — 123.  lap. 

A  hadügyi  költségvetés  a  teljes  ülésben.  Az  adminisz- 
tratív megtakarítások  kérdése. 

Szilágyi  Dezső  felszólalása  1880  november  10-ikén. 
123.  lap. 

Tisza  Kálmán  nyilatkozata.  Szilágyi  Dezső  válasza. 
125—127.    lap. 

Gyürky  Ábrahám  gróf  és  Pulszky  Ágost  felszólalása. 

Szilágyi  Dezső  személyes  felszólalása.  127.  lap.  Tisza 
Lajos  elnöki  nyilatkozata. 

Megszállási  költségek.  Baross  Gábor  beszéde. 

Szilágyi  Dezső  beszéde  1880  november  26-ikán.  129 — 
133.  lap. 

Szlávy  József,  Andrássy  Gyula  gróf  és  Tisza  Kálmán 
válasza. 

Szilágyi  Dezső  újabb  beszéde.   135 — 140.  lap. 

Szlávy  József  újabb  nyilatkozata. 

Szilágyi  Dezső  nyilatkozata.  141.  lap. 


AZ  EGRI  ZÁSZLÓSÉRTÉS.  142-152.  lap. 

Eger  város  panasza  ;  a  törvényhatóságok  feMratai  a 
magyar  állam  jelvényeinek  megvédése  iránt.  A  kérvényi 
bizottság  jelentése  a  Házban.  Vécsey  Tamás,  Komjáthy 
Béla,   Tisza  Kálmán  felszólalásai. 

Szilágyi  Dezső  beszéde  1880  deczember  14-ikén.  143 — 
152.  lap. 


BESZÁMOLÓ.  152—179.  lap. 
Szilágyi  Dezső  beszéde  1881  június  6-ikán. 


IX 


PROGRAMMBESZED.  179—196.  lap. 

Szilágyi  Dezső  beszéde  1881  június  19-ikón. 
Választás.  

AZ  1881—84.  ORSZÁGGYŰLÉS  VÁLASZFELIRATA.  196—224.  lap. 

A  pártok  felirati  javaslatai.  Eak  vettek  részt  a  vitában. 
Szilágyi  Dezső  beszéde  1881  október  17-ikén.  198 — 224. 
lap.  

A  KÜLÖN  VÁMTERÜLET  ÉS  A  MÉRSÉKELT  ELLENZÉK. 
224—227.  lap. 

Helfy  felszólalása. 

Szilágyi  Dezső  nyilatkozata  1882  január  21-ikén.  225 — 
227.  lap.  

DELEGÁCZIÓ.  (1881.)  227—253.  lap. 

A  külügyi  albizottság  tárgyalása.  Németországhoz  való 
'  viszonyunk.  Szilágyi  kérdései  ;  Kállay  Béni  nyilatkozatai. 
A  vámjövedelem  elégtelensége  a  fogyasztási  adók  vissza- 
térítésére. Falk  indítványa. 

Szilágyi  Dezső  felszólalásai  1881  november  14-ikén. 
229.  és  230.  lap. 

Szlávy  nyilatkozatai. 

Takarékosság  a  hadügyi  költségekben.  Katonai  aka- 
démia Magyarországon. 

Szilágjd  Dezső  beszéde  1881  november  15-ikén.  231 — 
237.  lap. 

Adminisztratív  megtakarítások.  Pulszky  Ágost  indít- 
ványa. 

Szilágyi  Dezső  felszólalásai  1881  november  15-ikén. 
237—240.  lap. 

Szlávy  válasza.   Szilágyi  újabb  nyilatkozata.  240.  lap. 

Ideiglenes  védtörvény  életbeléptetése  Boszniában. 
A  boszniai  igazgatás  és  költségek  ellenőrzése.  Apponjá 
gróf,  Szlávy  és  Csáky  Albin  gróf  felszólalásai. 

Szilágyi  Dezső  beszédei  1881  november  16-ikán.  241 — 
252.  lap. 

Sifl&gyi  Dezaó  Beszédei.  ÉTI.  la 


A  DELEGÁCZIÓ  RENDKÍVÜLI  ÜLÉSSZAKA.  (1882.)  253—267.   lap. 

A  herczegovinai  és  dalmácziai  lázadás  költsége.  Az 
ellenzék  álláspontja.  Andrássy  gróf  és  Szilágyi  Dezső  nyi- 
latkozatai az  albizottságban.  Az  okkupáczió  politikája  a 
teljes  ülésben. 

Szilágyi  Dezső  beszéde  1882  február  4-ikén.  255 — 267. 
lap. 


A  HERCZEGOVINAI  LÁZADÁS  KÖLTSÉGEI  A  KÉPVISELŐ- 
HÁZBAN. 267—324.  lap. 

Helfy  határozati  javaslata  a  költség  fedezetének  meg- 
tagadása iránt.  Az  ellenzék  többi  részének  álláspontja. 

Szilágyi  Dezső  beszéde  1882  február  23-ikán.  268 — 
293.  lap. 

Szontágh  Pál  személyes  felszólalása.  Szilágyi  Dezső 
válasza.  Polónyi  Géza  személyes  felszólalása. 

Szüágyi  Dezső  záróbeszéde  1882  február  25-ikén.  297 — 
319.  lap. 

Polónyi  Géza  személyes  felszólalása.  Szilágyi  Dezső 
válasza.  321.  lap.  Tisza  Kálmán  felszólalása.  Szilágyi  Dezső 
helyreigazítása.  322.  lap. 


A  VEDEROTÖRVENY  MÓDOSÍTÁSA.  324-344.  lap. 

Szilágyi  Dezső  beszéde  1882  márczius  23-ikán.  324 — 
332.  lap. 

Ifj.  Ráday  Gedeon  gróf  és  Tisza  Kálmán  felszólalásai. 

Szüágyi  Dezső  záróbeszéde  1882  márczius  24-ikén. 
332—344.  lap. 

A  törvényjavaslat  a  Reichsratban. 


A  HATÁRVÁMFÖLÖSLEG  ELAURADÁSA.  344—349.  lap. 

Határvámfölösleg  és  adó  visszatérítés.  Illetékességi  kér- 
dés a  vám  jövedelemben  való  hiány  és  a  fedezet  megálla- 
pításánál. 


XI 


Szilágjá   Dezső   beszéde  1882  márczius  30-ikán.   345 — 
349.  lap. 


DELEGACZIO.  (1882.)  350-377.  lap. 

Ujabb  költség  a  berezegő  vinai  lázadás  leverésére. 
Andrássy  Gyula  gróf  bírálata  az  albizottságban  ;  Kálnoky 
gróf  válasza.  Szilágyi  Dezső  kérdése  ;  Szlávy  válasza.  Törlés 
a  kormány  előirányzatából.  A  fedezet  kérdése.  Az  ellenzék 
álláspontja  a  teljes  ülésben. 

Szilágyi  Dezső  beszéde  1882  április  20-ikán.  351 — 
362.  lap. 

Szilágyi  Dezső  második  beszéde  1882  április  20-ikán. 
363—366.  lap. 

Haynald  Lajos  elnök   megjegyzése  ;   Szilágyi   válasza. 

A  delegáczió  illetékessége  a  megszállott  tartományokban 
való  középitkezések  költségeinek  megszavazására.  Apponyi 
Albert  gróf  indítványa. 

Szilágyi  Dezső  újabb  beszéde  1882  április  20-ikán.  367 — 
371.  lap. 

Tisza  Kálmán  és  Andrássy  Gyula  gróf  felszólalása. 

Szilágyi  Dezső  beszéde  1882  április  20-ikán.  373 — 
376.  lap.   A  delegácziók  együttes  ülése.  Szlávy  lemondása. 


A  DELEGÁCZIÓ  ILLETÉKESSÉGE.  377—454.  lap. 

A  boszniai  költségek  fedezete  a  képviselőházban.  Szi- 
lágyi, Eötvös,  Hegedűs,  Wahrmann,  Tisza  Kálmán  felszó- 
lalásai a  pénzügyi  bizottságban.  Mi  körül  forgott  a  vita  a 
Házban.  Dárday  Sándor  beszéde. 

Szilágyi  Dezső  beszéde  1882  május  17-ikén.  380 — 
415.   lap. 

Jókai  beszéde,  Szilágyi  személyes  nyilatkozata,  Tisza 
Kálmán,  Apponyi  gróf  beszédei,  Dárday  és  Szilágyi  több- 
szöri személyes  nyilatkozatai. 

Szilágyi  Dezső  záróbeszéde  1882  május  25-ikén.  424 — 
451.  lap. 

Tisza  Kálmán  válasza  ;  Szilágyi  személyes  felszólalása. 
Szavazás.  A  főrendiház  tárgyalása. 

DELEGÁCZIÓ.  (1882.)  454-485.  lap. 

Szilágyi  kérdései  a  külügyi  és  a  négyes  albizottságban  ; 
Kálnoky  gróf  és  Kállay  Béni  njdlatkozatai. 

Katonai  nyugdíjak  ;  hitel  túllépések  a  zárószámadásban  : 
Szilágyi  Dezső  beszéde  1882  november  13-ikán.  457 — 

460.  lap. 

A  delegáczió  illetékessége  : 

Szilágyi  Dezső  beszéde  1882  november  13-ikán.   460 — 

461.  lap. 

Hegedűs  és  Tisza  Kálmán  felszólalásai. 

Szilágyi  Dezső  válasza.  462.  lap. 

A  hadsereg  territoriáhs  rendezése  és  az  új  katonai 
akadémia. 

Szilágjri  Dezső  beszédei  1882  november  13-ikán.  463 — 
467.,  468—471.  lap. 

Haynald  elnök  megjegyzése ;  Szilágyi  válasza.  Tisza 
Kálmán,  Andrássy  Gyula  gróf  a  magyar  miniszter  szólási 
jogáról  a  delegáczióban.  Az  okkupáczió  előzményei ;  Falk 
nyilatkozata. 

A  lázadás  okai  a  megszállott  tartományokban  ;  beruhá- 
zások : 

Szilág5á  Dezső  beszédei  1882  november  5-ikén.  474 — 
481.,  481—482.  lap. 

Andrássy  Gyula  gróf  beszéde.  Szilágyi  Dezső  válasza. 
483.  lap. 

Andrássy  gróf  újabb  felszólalása. 


Közös  ÜGYEK  ÉS  ROKON  TÁEGYAK. 


Szilígr  DcMÓ  Beszéde:.    III. 


AZ  OKKUPACZIOT  KOVETO  ORSZÁG- 
GYŰLÉSEK. 

ÁTTEKINTÉS. 

Az  1878 — 81-iki,  később  pedig  az  1881 — 84-iki  országgyűlés 
tárgyalásaihoz  jelentékeny  anyagot  szolgáltattak  a  kormánynak 
Bosznia  és  Herczegovina  megszállásával  kapcsolatos  előterjesztései. 

Az  1878 — 81-iki  országgyűlés  válaszfelirati  vitáját  és  a 
berlini  szerződés  beczikkelyezéséről  szóló  javaslat  tárgyalását  e 
munka  első  kötete  foglalja  magában.*)  E  két  tárgy  után  a  meg- 
szállott tartományok  közigazgatásának  szervezéséről  szóló  tör- 
vényjavaslat körül  folyt  nagyarányú  vita  a  Házban.  A  delegá- 
cziót  is  minden  ülésszakban  foglalkoztatta  a  megszállás  költsége, 
és  ezzel  kapcsolatosan  erős  viták  folytak,  még  pedig  mind  a 
delegáczióban,  mind  a  képviselőházban,  a  közösügyi  bizottságok 
illetékességének    határvonala    körül. 

Az  ujonczozás  alkalmából,  melyet  a  megszállott  tartomá- 
nyokban 1881-ben  a  rendeleti  úton  életbeléptetett  ideiglenes  véd- 
törvény  alapján  foganatosítottak,  Herczegovinában  és  Dalmá- 
cziában  lázongás  ütött  ki.  A  megfékezésükre  szükséges  költségek 
engedélyezése  végett  kétszer  is  össze  kellett  hívni  a  delegácziókat. 

Széli  Kálmánnak  a  pénzügyminiszteri  állásról  való  lemon- 
dása után  **)  a  Tisza  Kálmán  miniszterelnöksége  alatt  1878 
deczember  havában  újra  alakult  kormány  tagjai  voltak  :  ő  felsége 
személye   körüli  miniszter  Wenckheim  Béla  báró,  ki  ez  állását 


*)  L.  Szilágyi  Dezső  Beszédei,  I.  k.  268—312.  1.  és  372— i23.  1. 
**)  Széli  Kálmán    lemondásának    okait  tüzetesen  kifejtve  1.  e 
munka  első  kötetének  239.  lapján. 


4  Az    okkupácziót    követő    országgyűlések. 

egészen  1879  július  7-ikén  történt  haláláig  viselte  ;  utóda  Orczy 
Béla  báró  lett ;  pénzügyminiszter  volt  Szapáry  Gyula  gróf ; 
vallás-  és  közoktatásügyi  miniszter  Trefort  Ágost ;  közmunka- 
és  közlekedési  miniszter  Péchy  Tamás,  egészen  1880  április  14-ig, 
midőn  a  képviselőház  elnöke  lett ;  a  miniszterségben  utódja 
Ordódy  Pál,  majd  Kemény  Gábor  báró  volt ;  honvédelmi 
miniszter  Szende  Béla,  egészen  1882  augusztus  18-ikán  bekövet- 
kezett haláláig  ;  utóda  ifj.  Ráday  G«deon  gróf ;  Ráday  gróf 
azonban  csak  rövid  ideig  töltötte  be  e  tisztet,  mert  1883  végén 
meghalt  ;  1884-ben  Fejérváry  Géza  báró  foglalta  el  a  honvédelmi 
miniszter  állását,  minekutána  már  1872  óta  e  minisztérium 
államtitkára  volt ;  földmívelés-,  ipar-  és  kereskedelemügyi  minisz- 
ter az  új  minisztériumban  előbb  Kemény  Gábor  báró,  később 
pedig,  midőn  Kemény  báró  a  közmunka-  és  közlekedésügyi 
miniszterséget  vette  át,  Széchenyi  Pál  gróf  ;  igazságügyminiszter 
Pauler  Tivadar,  egészen  1886-ban  bekövetkezett  haláláig  ;  utóda 
Fabiny  Teofil ;  a  horvát-szlavon-dalmát  miniszter  állását 
Bedekovics  Kálmán  töltötte  be. 

A  belügyi  tárczát  a  fúzió  létrejöttétől  fogva  egészen  1887-ig 
Tisza  Kálmán  a  maga  kezében  tartotta  ;  ekkor  a  miniszterelnök- 
ség mellett  a  pénzügyi  tárczát  is  vállalta. 

Andrássy  Gyula  gróf  1879  szeptember  22-ikén  a  külügy- 
miniszteri állástól  való  fölmentését  kérte  s  a  fölmentés  október 
8-ikán  meg  is  történt. 

Külügyminiszterségének  úgyszólván  utolsó  napjaiban,  1879 
augusztus  27-ikén,  Andrássy  gróf  Gasteinban  meglátogatta 
Bismarck  herczeget.  Itt  jött  létre  a  két  államférfi  közt  az  a 
megegyezés,  mely  Ausztria-Magyarország  és  a  német  birodalom 
szövetségének  alapjául  szolgált.  Az  orosz  sajtónak  német-ellenes 
szenvedélyes  hangja  s  egyidejűleg  orosz  csapatoknak  a  német 
és  az  osztrák  határon  való  fenyegető  elhelyezése  volt  erre  a 
közvetlen  ok.  A  szövetségi  tervezetet  Bismarck  berezegnek 
Gasteinból  való  hazatérése  előtt  Bécsben  tett  látogatásakor, 
három  napi  újabb  tárgyalás  után,  szeptember  24-ikén  írták  alá 
Schönbrunnban . 

Hitelt  érdemlő  forrás  szerint  Andrássy  gróf  a  külügy- 
miniszteri állásból  való,  már  korábban  elhatározott  távozását 
a  szövetségi  tárgyalás  okából  halasztotta  el. 

A  képviselőház  tárgyalásai  során  egyesek  többször  foglal- 
koztak Andrássy  gróf  visszalépésének  okával.  Hivatalosan  a 
volt  külügyminiszter  egészségi  állapotát  adták  okul,  de  minden 
oldalon,  Magyarországon  is,  a  külföldön  is,  parlamentben  és  sajtó- 
ban más  és  más,  be  nem  vallott  okokat  kerestek  a  lemondás 
ténye  mögött.  A  képviselőházban  Tisza  Kálmán  miniszterelnök 
a  hozzá  intézett  kérdésre  több  alkalommal  n5álatkozott  is  ez 
iránt,  de  a  különféle  kombinácziókat  mindannyiszor  csak  a 
hivatalosan    kijelentett    ok    ismétlésével  czáfolta  meg. 

Minthogy  Andrássy  gróf  keleti  pohtikája,  mely  az  okkupá- 
ezióra  vezetett,  még  huzamosabb  időn  át  mind  Magyarországon, 
mind  Ausztriában  az  ellenzéki  pártok  kitartó  támadásának  és  éles 
bírálatának  állandó  tárgya  volt :  politikájának  a  magyar  dele- 
gáczióban,  mint  ennek  tagja,  ő  maga  többször  védelmére  kelt. 

Andrássy  gróf  utóda  a  külügyminiszterségben  Haymerle 
Henrik  báró  addigi  olasz  nagykövet  lett. 

A  külügyminisztérium  magyar  osztályfőnöki  állását  ezidő- 
ben  Kállay  Béni    töltötte  be. 

Haymerle  bárónak  1881  október  lO-ikén  történt  halála  után 
a  külügyminisztérium  ideiglenes  vezetését,  Szlávy  közös  pénzügy- 
miniszter felelőssége  mellett,  Kállay  Béni  osztálj^őnök  vette  át, 
november  20-ikán  pedig  Kálnoky  Gusztáv  gróf  szentpétervári 
nagykövetet  nevezte  ki  a  király  külügyminiszterré. 

Közös  hadügyminiszter  1876-tól  1888-ig  Bylandt-Rheidt 
gróf  volt. 

A  képviselőház  elnöki  méltóságát  az  1878 — 81-iki  ország- 
gyűlés- elején  Ghyczy  Kálmán  töltötte  be.  Hajlott  korára  való 
hivatkozással  Ghyczy  1879  április  2-ikán  mind  az  elnöki  állásról, 
mind  a  képviselőségről  lemondott.  Helyébe  a  Ház  Szlávy  Józsefet 
választotta  elnökévé. 

Szlávy  1880  április  2-ikán,  tehát  éppen  egy  évvel  ezután, 
Hofmann  Lipót  báró  utódjául  közös  pénzügyminiszterré  nevez- 
tetett ki.  A  képviselőház  elnöki  állásában  Péchy  Tamás  addigi 
közmunka-  és  közlekedésügyi  miniszter  követte.  A  szélsőbaloldal 
vele  szemben  Irányi  Dánielt  jelölte  és  jelöltjének  62  szavazatot 
juttatott.  Péchy  Tamás  az  elnöki  állást  egészen  1892-ig  viselte, 

A  Ház  alelnökei  az  1878 — 81-iki  országgyűlésen  Várady 
Gábor  és  Kemény  János  báró  voltak.   Várady   1879   augusztus 

17-én  lemondott  és  utódjául  (nógrádi)  Szontágh  Pált  választotta 
a  Ház. 

A  reá  következő  1881 — 84-iki  országgyűlésen  a  Ház  elnöki 
és  alelnöki  állásait  ugyanezek  töltötték  be. 

Az  1878 — 81-iki  országgyűlésen  a  képviselőház  tagjai  pártok 
szerint  így  oszoltak  meg  :  szabadelvüpárti  volt  241,  mérsékelt 
ellenzéki  74,  48-as  és  függetlenségi  72,  pártonkívüli  26.  A  kor- 
mány többsége  eszerint  elég  jelentékeny  volt,  de  a  kényesebb 
természetű  tárgyaknál,  különösen  amelyek  az  okkupáczió  poli- 
tikájával voltak  kapcsolatosak,  a  szabadelvű  pártnak  igen  jelen- 
tékeny része  rendesen  tartózkodott  a  szavazástól,  míg  az  eUenzéki 
pártok  tömör  sorokban  vonultak  fel,  úgy  hogy  a  többség  ilyen 
esetekben  alig  érte  el  a  húsz  szavazatot,  nem  egyszer  pedig  csupán 
csak  a  miniszterek  és  államtitkárok  szavazatai  juttatták  a 
kormányt  többséghez. 

Az  1881 — 84-iki  országgyűlésen  az  országos  választások 
eredménye  ez  volt  :  szabadelvűpárti  222,  mérsékelt  ellenzéki  84, 
függetlenségi   88,   pártonkívüli  és  nemzetiségi  14. 

A  szabadelvű  pártnak  nevesebb  és  ismertebb  tagjai  voltak 
a  szóban  levő  két  országgyűlésen  :  Apáthy  István,  Baross  Gábor, 
a  Ház  jegyzője,  Beniczky  Ferencz,  Bokross  Elek,  Bujanovics 
Sándor,  Bethlen  András  gróf,  Csernátony  Lajos,  Dániel  Ernő, 
Dárday  Sándor,  Éber  Nándor,  Emmer  Kornél,  Falk  Miksa, 
Funták  Sándor,  Gromon  Dezső,  György  Endre,  Hegedűs  Sándor, 
Hieronymi  Károly,  Hoffmann  Pál,  Horváth  Gyula,  a  Ház  jegyzője, 
Istóczy  Győző,  Ivánka  Imre,  Jókai  Mór,  Kautz  Gyula,  Korizmics 
László,  Láng  Lajos,  Márkus  István,  a  Ház  jegyzője,  Móricz  Pál, 
Nagy  György,  Péchy  Manó  gróf,  Podmaniczky  Frigyes  báró, 
Prileszky  Tádé,  Rakov^szky  István,  jelenleg  az  állami  számvevő- 
szék elnöke,  Rohonczy  Gedeon,  Széli  Kálmán,  Szögyény  László, 
most  berlini  nagykövet,  Teleszky  István,  Tibád  Antal,  Tisza 
László,  Tóth  Vilmos,  később  a  közös  számszék  elnöke,  Vécsey 
Tamás,  Vizsoly  Gusztáv,  a  szabadelvű  párt  elnöke,  Wahrmann 
Mór,  Zsedényi  Ede,  a  Ház  korelnöke,  Zsilinszky  Mihály. 

A  mérsékelt  ellenzéken,  mely  Szilágyi  Dezső  és  Apponyi 
Albert  gróf  vezetése  alatt  állt,  a  kiválóbbak  voltak  :  Bánhidy 

Béla  báró,  Beöthy  Ákos,  Bittó  István,  Chorin  Ferencz,  DessewfiFy 
Aurél  gróf,  Ernuszt  Kelemen,  Gaál  Jenő,  Grünwald  Béla,  Gulner 
Gyula,  Hodossy  Imre,  Horánszky  Nándor,  Horváth  Lajos, 
Királyi  Pál,  Lichtenstein  József,  Lipthay  Béla  báró,  Lukács  Béla, 
Mandel  Pál,  Molnár  Aladár,  a  Ház  jegyzője,  Pulszky  Ágost, 
Ráth  Károly,  Simonyi  Lajos  báró,  Széchenyi  Pál  gróf. 

A  negyvennyolczas  és  függetlenségi  párton,  melynek  vezérei, 
úgy  mint  a  korábbi  országgyűlésen.  Irányi  Dániel  és  Simonyi 
Ernő  voltak,  a  vitákban  leginkább  résztvevő  és  kiválóbb 
képviselők :  Csanády  Sándor,  Degré  Alajos,  Eötvös  Károly, 
Helfy  Ignácz,  Hermán  Ottó,  aki  mint  Szeged  II.  választókerületé- 
nek képviselője,  ekkor  volt  első  ízben  a  Háznak  tagja,  Kada 
Elek,  Kiss  Albert,  Komjáthy  Béla,  Madarász  József,  Mocsáry 
Lajos,  Németh  Albert,  Orbán  Balázs,  Pázmándy  Dénes,  Sárközy 
Aurél,  Szederkényi  Nándor,  Thaly  Kálmán,  Tors  Kálmán,  Ugrón 
Ákos,  Ugrón  Gábor,  Unger  Alajos,  Verhovay  Gyula. 

Párton  kívül  állottak  :  Horvát  Boldizsár,  Lónyay  Menyhért 
gróf,  Sennyey  Pál  báró,  Somssich  Pál.  (Téves  az  I.  kötetnek  az 
az  adata,  hogy  Sermyey  báró  a  jobboldali  ellenzék  pártjának 
feloszlása  után,  midőn  lemondott  a  képviselőségről  és  választói- 
hoz intézett  levele  szerint  egyidőre  visszavonult  a  pohtikai  élettől, 
a  képviselőháznak  többé  nem  volt  tagja.  Sennyey  báró  az  1878 — 
81-iki  országgyűlésen  Pozsony  városának  egyik  kerületét  kép- 
viselte.) 

A  nemzetiségi  képviselők  közt  legkiválóbb  szerepet  vitt 
Polit  Mihály. 

SPIZZA  KÖZSÉG  BEKEBELEZÉSE. 

A  törvényhozás  a  berlini  szerződést  az  1879  :  VIII.  tcz.-kel 
iktatta  a  törvénytárba.  A  szerződés  29.  czikke  kimondja,  hogy 
Spizza  község  Dalmáczia  területéhez  csatoltatik. 

Tisza  Kálmán  miniszterelnök  a  bekeblezésnek  külön 
törvényben  való  kimondása  iránt  törvényjavaslatot  terjesz- 
tett elő  s  ezt  a  Ház   1879  április  29-ikén  tárgyalta. 

Miután  Hegedűs  Sándor  az  osztályokból  alakult  központi 
bizottság    nevében    elfogadásra    ajánlotta    a    törvényjavaslatot, 

Simonja  Ernő  kijelentette,  hogy  elvi  szempontból  ellenzi  az 
annexiót,  mert  nem  ismeri  el  sem  bármely  uralkodónak,  sem  a 
berlini  kongresszusnak  azt  a  jogát,  hogy  népek  és  országterületek 
fölött  rendelkezzék. 


Szilágyi  Tisztelt  Ház  !  A  szőnyegen  levő  törvényjavaslatot  én 
Dezső   jjgjjj   fogadom   el. 

Nem  fogadom  pedig  el  azért,  mert  teljesen  tárgy- 
talan. 

E  törvényjavaslat  t.  i.  nem  rendel  egyebet,  mint  azt, 
hogy  Spizza  községe  Dalmácziához  csatoltassék.  Már  pedig, 
midőn  a  tisztelt  Ház  a  berlini  szerződést  az  ország  törvényei 
közé  iktatta,  ezzel  annak  különösen  azon  határozatait  is, 
melyek  a  monarchia  egyik  vagy  másik  államának  területét 
érintik  és  gyarapítják,  azon  rendelkezések  és  azon  szöveg 
szerint,  amint  azok  a  berlini  szerződésben  előfordulnak, 
törvény  erejével  ruházta  föl.  E  törvényjavaslat  azonban 
egyetlenegy  betűvel  sem  foglal  magában  sem  többet,  sem 
kevesebbet,  mint  ami  a  berlini  szerződés  29.  czikkelyének 
harmadik  bekezdésében  van.  Ez  ugyanis  nyiltan  kimondja, 
hogy  Spizza  község  abban  a  kerületben,  amint  az  a  leírásban 
meg  van  jelölve,  Dalmácziába  bekebeleztetik.  Már  most 
azt  kérdem  :  ha  egyszer  már,  a  berlini  szerződésnek  az  ország 
törvényei  közé  iktatása  alkalmával,  Spizza  községnek  Dal- 
mácziába való  bekebelezése  az  országgyűlés  részéről  törvény 
alakjában  jóváhagyatott,  mi  képzelhető  ok  van  arra,  hogy 
a  berlini  szerződésnek  ezen  egy  határozata  annak  szöve- 
géből kiszakíttassék  s  szórói-szóra,  úgy  amint  ott  törvénybe 
van  iktatva,  még  egyszer  törvény  alakjában  beiktattassék  ? 
Én  erre  képzelhető  okot  nem  tudok.  De  igenis  tudok  ebből 
származható  sok  balkövetkezést. 

Az  egyik  balkövetkezés  mindenesetre  az,  hogy  ez  a 
törvény  formájával  való  visszaélés.  Mert  vagy  fölösleges 
ez  az  új  beczikkelyezés,  és  fölöslegesnek  kell  tartanunk, 
ha  azt  hisszük,  hogy  a  berhni  szerződés  törvénybe  iktatásá- 
val a  szerződés  ezen  czikke  törvényerőt  nyert.  Vagy  nem 
fölösleges,  hanem  hogy  Spizza  községnek  Dalmácziához 
való   csatolása   törvényerővel   bírjon,    ezt   ki   kell   mondani 

egy  új  törvényben.  De  akkor  azt  kérdem  :  midőn  a  berlini 
szerződést  és  annak  minden  határozatait  törvényeink  közé 
iktattuk,  tulajdonkép  mit  cselekedtünk  ?  Ha  ez  a  javaslat 
szükséges,  ez  jele  annak,  hogy  a  berlini  szerződés  beiktatása 
által  az  abban  foglalt  határozatok  nincsenek  törvényerővel 
felruházva,  s  ha  nincsenek  törvényerővel  felruházva,  akkor 
az  az  egész  aktus  minden  jelentőség  nélkül  való.  (Mozgás 
a  jobboldalon.  Helyeslés  a  baloldalon.)  Vagy  az  egyik,  vagy 
a  másik.  Vagy  fölösleges  ez  a  törvényjavaslat,  vagy  ha  szük- 
séges és  nem  fölösleges,  akkor  nincs  értelme  a  berlini  szer- 
ződés  beczikkelyezésének.    (Helyeslés   balfelől.) 

Én  különben  a  kormány  ezen  eljárását  feledékeny- 
ségre vezetem  vissza,  melyet  nagyon  jól  meg  tudok  magam- 
nak magyarázni,  de  mely  nem  lehet  ok  arra,  hogy  ezen 
inkorrekt  eljáráshoz  az  országgyűlés  csatlakozzék.  Ha  mél- 
tóztatnak megnézni  a  törvényjavaslatot,  melyet  a  kormány 
1878  deczember  16-ikán  beadott,*)  emlékezni  fognak  rá, 
hogy  akkor  a  miniszterelnök  úr  számos  álláspontjai  közül, 
melyeket  a  berlini  szerződésre  nézve  elfoglalt  és  melyeket 
a  szivárvány  változatosságával  változtatott  is,  az  volt  az 
álláspontja,  hogy  a  berlini  szerződés  csak  a  politikai  bírálat 
szempontjából  tartozik  a  Ház  elé,  de  annak  beczikkelyezé- 
séről  szó  sem  lehet  ;  ilynemű  jogkör  a  Házat  nem  illeti. 
Azután  lépésről-lépésre  engedett  a  tisztelt  miniszterelnök 
úr  ezen  álláspontjából,  s  végre  egy  csodálatos  indítvány 
előtt  állottunk,  melynek  végértelme  és  sommája  az  volt, 
hogy  —  amint  a  Ház  a  miniszterelnök  úrtól  hallotta  — 
a  berlini  szerződés  beczikkelyezése  czélszerűtlen,  nem  szük- 
séges. Midőn  ezen  törvényjavaslat  beadatott,  a  tisztelt 
kormányelnök  úr  itt  a  Házban  nyíltan  kijelentette,  hogy  a 
berlini  szerződésre  nézve  csak  a  politikai  ellenőrzés  illeti  meg 
a  Házat  ;  de  egyszersmind  elismerte  akkor  is,  hogy  amenimyi- 
ben  az  monarchiánk  területét,  gyarapítja  vagy  csonkítja, 
ezen  gyarapítást  vagy  csonkítást  külön  törvényben  kell 
szentesíteni. 

Ennek  az  álláspontnak  felel  meg  e  törvényjavaslat. 
De  minthogy  a  kormány  megváltoztatta  előbbi  álláspontját ; 


*)  L.  Szilágyi  Dezső  Beszédei,  I.  kötet  372.  1. 

minthogy  az  egész  berlini  szerződésnek  az  ország  törvényei 
közé  iktatását  kérte  ;  minthogy  a  többi  közt  a  berlini  szerző- 
désnek ezen  czikke  is,  ugyanazon  szerkezetben,  amint  java- 
soltatik, az  ország  törvényei  közt  már  helyet  foglal  :  kérem, 
méltóztassék  a  tisztelt  kormányelnök  úr  megmagyarázni, 
mire  való  az,  hogy  Spizza  bekebelezését  másodszor  is  tör- 
vény alakjában  kimondjuk. 

Én  ilyen  fölösleges  aktusokra  az  országgyűlés  hozzá- 
járulását igénybe  venni  nem  akarván,  ajánlom  a  tisztelt 
Háznak,  hogy  e  törvényjavaslatot  formai  okokból,  mint 
tárgytalant,  mellőzni  szíveskedjék.  (Helyeslés  a  baloldalon.) 

Tisza  Kálmán  miniszterelnök :  Midőn  bármely  okból  és 
bármely  alapon  a  monarchia  egyik  vagy  másik  államának  területe 
változik,  erre  okvetlenül  egy  tisztán  erről  szóló  külön  törvény 
szükséges. 

A  törvényjavaslathoz  más  nem  is  szólt  hozzá  és  a  Ház  azt 
általánosságban  és  részleteiben  elfogadta. 


MEGTAGADHATJA-E  AZ  ORSZÁGGYŰLÉS  A  DELEGACZIO 
ÁLTAL  MEGSZAVAZOTT  KÖLTSÉGEK  FEDEZETÉT? 

A  delegácziók  az  1878-iki  közös  költségvetésben  rendkívüli 
hadi  kiadások  czímén  46,700.000  frtot  szavaztak  meg,  amiből 
Magyarországot  14,676.000  frt  terhelte.  A  törvényjavaslatot, 
melyet  ezen  összeg  fedezése  érdekében  Szapáry  Gyula  gróf  pénz- 
ügyminiszter nyújtott  be,  1879  május  29-én  tárgyalta  a  kép- 
viselőház. 

A  pénzügyi  bizottság  előadója  Hegedűs  Sándor  volt. 

Csanády  Sándor  és  HeMy  Ignáez  megtagadják  a  törvény- 
javaslat megszavazását. 

Apponyi  Albert  gróf  :  A  delegáczióban  ellenezte  a  szóban 
levő  kiadást,  de  mert  a  delegáczió  többsége  azt  törvényes  hatás- 
körének korlátain  belül  megszavazta,  kénytelen  a  törvényjavaslat- 
hoz hozzájárulni. 

^oy'         Tisztelt  Ház  !  Azt  tartom,  hogy  azon  elmélet,  melyet 
***   Apponyi  tisztelt  barátom  felállított,  a  törvény  helyes  értel- 
mén, az  pedig,  amelyet  Helfy  képviselő  úr  felállított,  a  tör- 
vény teljes  félreértésén  alapul. 

A  közös  költségek  meghatározására  nézve  országunk 
alaptörvénye  egyenesen  rendeli,  hogy  a  törvényesen  közö- 
seknek nyilvánított  költségek  összegét  a  delegácziók  hatá- 
rozzák meg  és  a  monarchia  mindenik  állama  tartozik  az  ott 
megállapított  összegből  a  törvényes  arány  szerint  reá  eső 
részt  fedezni.  És  ha  ez  iránt  kétely  lenne,  az  1867  :  XII. 
tcz.  41.  §-ának  első  bekezdése  ezeket  mondja  :  »Az  ily  módon 
megállapított  költségvetés  többé  az  egyes  országok  által 
tárgyalás  alá  nem  vétethetik,  hanem  köteles  mindenik 
azon  arány  szerint,  mely  a  törvényben  meg  van  határozva, 
a  közös  költségvetésből  reá  eső  részt  viselni*. 
Helfy  Ignácz  :  Tessék  tovább  olvasni  ! 
Ennélfogva  Magyarország  köteles  a  közös  költségvetés- 
ből reá  eső  részt  viselni,  és  Magyarország  képviselőházá- 
nak egy  tagja  sem  kívánhatja  azt,  hogy  saját  felfogása 
szerint  magát  az  országgyűlés  kivonja  az  országot  törvénye- 
sen terhelő  kötelesség  alól ;  mert  a  képviselő  szavazatában 
nemcsak  belátása  által  kénytelen  magát  vezettetni,  de  kény- 
telen szavazatát  úgy  intézni,  hogy  az  országot  mint  ilyent 
terhelő  törvényes  kötelesség  az  országgyűlés  által  sem  egy, 
sem  más  ürügy  alatt  ki  ne  játszassék. 

Én  megengedem,  hogy  a  tisztelt  képviselő  úrnak  más 
felfogása  van  ;  de  az  a  felfogás  annyira  téves,  hogy  ha  az  való 
volna,  akkor  a  közös  költségvetés  közös  megállapításának 
semmi  értelme  sem  volna.  Lehetne  azt  kérdezni,  mire  való 
hát  mégis  ez  a  tárgyalás,  mire  való  az  országos  budgetbe 
való  beiktatása  ezen  vitatás  alá  nem  vehető  közös  költ- 
ségeknek ?  Arra  való,  hogy  ezen  országgyűlés  az  őt  mindig 
megillető  ellenőrzést  gyakorolja,  arra  nézve,  hogy  vájjon 
a  delegáczió  akkor,  midőn  a  közös  költséget  megállapí- 
totta, nem  lépett-e  túl  törvényes  hatáskörén  ?  Erre  nézve 
megilleti  az  országgyűlést  az  ellenőrzés.  Ha  az  ország- 
gyűlés azt  látja,  hogy  a  delegáczió  törvényes  hatáskörén 
belül  maradt  és  az  ország  alaptörvényei  értelmében  hatá- 
rozott :   akkor  az  országgyűlésre  nézve  az  a  kötelesség  áll 

elő,  hogy  az  országra   elvállalt    ünnepélyes    kötelezettséget 
teljesítse. 

Ez  volt  értelme  Apponyi  Albert  gróf  tisztelt  képviselő- 
társam motiválásának,  amelyhez  én  is  csatlakozom,  és  ebben 
az  értelemben  én  is  elfogadom  a  törvényjavaslatot.  (Helyeslés.) 

Madarász  József  :  Mi  mindig  azt  mondtuk,  hogy  a  delegáczió 
akkor,  mikor  Bosznia  és  Herczegovina  elfoglalásáról  és  más  ily 
kérdésekről  volt  szó,  nem  pedig  a  haza  védelméről  és  nem  Ausztria 
védelméről,  mely,  elhiszem,  az  1867  :  XII.  tczikkben  meg  van 
állapítva,  túUépte  hatáskörét.  Ez  adja  meg  a  jogot  és  kötelességet, 
hogy  ne  szavazzuk   meg  e  törvényjavaslatot. 

A  Ház  ezután  általánosságban  és  részleteiben  elfogadta  a 
tör  vény  j  a  vaslatot . 

BOSZNIA  ÉS  HERCZEGOVINA   KÖZIGAZGATÁSÁNAK 
SZERVEZÉSE. 

Tisza  Kálmán  miniszterelnök  a  képviselőház  1879  október 
8-iki  ülésében  külön  bizottság  kiküldését  javasolta,  a  végből, 
hogy  az  a  Bosznia  és  Herczegovina  közigazgatása  tekintetében 
szükséges  intézkedésekről  szóló  törvényjavaslatot,  »mihelyt  az 
be    lesz    nyujtva«,  előzetesen  tárgyalja. 

Simonyi  Ernő  :  A  Ház  még  elvileg  sem  határozott  afelett, 
hogy  a  megszállott  tartományok  közigazgatásána.k  dolgaiba 
be  akar-e  elegyedni  vagy  nem.  Először  erről  keU  határozni. 

Apponyi  Albert  gróf  és  Szilágyi  Dezső  szokatlan  és  szabály- 
ellenes eljárásnak  tartják,  hogy  a  Ház  külön  bizottságot  válasz- 
szon  valamel}'-  törvényjavaslat  tárgyalására,  még  mielőtt  az 
be  lenne  nyújtva.  Szilágyi  ezenkívül  a  Simonyi  Ernő  által  előadott 
okokból  is  ellenzi  azt,  hogy  a  Ház  a  bizottság  választása  iránt 
ebben  az  időpontban  határozzon. 

A  Ház  a  miniszterelnök  indítványát  fogadta  el,  a  bizottság 
tagjainak  megválasztását  pedig  az  október  10-iki  ülésre  tűzte  ki. 

Meg  választattak  a  bizottság  tagjaiul :  Bánffy  Béla  gróf, 
Beöthy  Ákos,  Éber  Nándor,  Földváry  Gábor,  Ivánka  Imre, 
Kazy  János,  Jókai  Mór,  Latinovits  János,  Migazzy  Vilmos  gróf. 

Piilay  Kornél,  Rácz  Athanáz,  Szilágyi  Dezső,  Szögyény    László, 
Taray  Andor,  Voncina  János. 

A    bizottság    Éber    Nándort    választotta    elnökéül,    Pulay 

Koméit  pedig  előadójául. 

* 

A  törvényjavaslatot,  mely  »Bosznia  és  Herezegovinának 
az  1878.  évi  július  13-án  kelt  berlini  szerződés  által  az  osztrák- 
magyar  monarchiára  átruházott  közigazgatása  tekintetében 
szükséges  intézkedésekről*  szólt  —  Tisza  miniszterelnök  az  1879 
október  15-iki  ülésben  terjesztette  elő. 

A  bizottság  a  közbejött  nyári  szünet  után,  október  20-án 
vette  a  javaslatot  tárgyalás  alá. 

Itt  Szilágyi  Dezső  volt  az  ellenzék  szóvivője. 

ilágyi  A  javaslat  szerinte  nem  őszinte,  mert  nem  álKtja  vilá- 
ssö  gosan  a  nemzet  elé  a  megoldásra  váró  feladatot.  Ezenkívül 
szaporítja  a  közös  ügyeket,  bővíti  a  közös  minisztérium 
és  a  delegácziók  hatáskörét  s  új  elvet  iktat  be  a  közösügyi 
terhek  viselését  illetőleg,  mindezt  pedig  az  1867  :  XII.  tcz. 
folyományának  tünteti  fel.  FeKorgatja  a  dualizmust,  mert 
a  kormányzat  minden  ágára  kiterjedő  teljes  hatáskörrel 
ruházza  fel  a  közös  kormányt  és  a  delegácziót.  Elhárítja 
a  czentralizáló  törekvések  elvi  akadályát  és  ideiglenesség 
színe  alatt  közös  területet  teremt.  A  kisebbség  nevében 
különvéleményt   jelent   be. 

Tisza  miniszterelnök  :  Az  1867  :  XII.  tcz. -ben  feltalálhatók 
mindazok  az  alapelvek,  melyek  szerint  az  adott  helyzetben  el  kell 
járrü.  Nem  végleges  rendezésről  van  itt  szó.  Éppen  az  volna  vesze- 
delmes, ha  a  törvényes  rendezést  nélkülöző  előbbi  állapot  fenn- 
tartatnék. 

* 

A  bizottság  jelentését  Pulay  Kornél  előadó  a  ház  október 
23-iki  ülésén  mutatta  be. 

Beöthy  Ákos  indítványozza,  hogy  a  javaslat  előzetes  tár- 
gyalás végett  az  osztályokhoz  utasíttassék. 

Tisza  miniszterelnök  :  Ilyen  komplikáltabb  kérdés  előkészí- 
tésére a  külön  bizottságot  tartja  alkalmasabbnak. 

Szilágyi  Tisztelt  Ház  !  Én  megengedem  azt,  hogy  oly  törvény- 
javaslatoknál, melyek  tisztán  szakjelleggel  bírnak,  ha  egy 
szakbizottság  által  tárgy  altattak,  nincs  ok,  hogy  azok  még 
egyszer  az  osztályok  által  átvizsgáltassanak  ;  mert  a  szak- 
bizottságok által  tárgyalt  szakbeli  törvényjavaslatoknál 
a  technikai  tökélyre,  a  részletek  szabatosságára  és  tiszta- 
ságára esik  a  Ház  munkálkodásának  súljrpontja.  De  ezen 
javaslat,  tisztelt  Ház,  nem  oly  természetű.  Ezen  javaslat 
alkotmányunk  módosítását  involválja.  Ezen  javaslatnak 
visszahatása  lesz  nemcsak  alkotmányi,  de  egyéb  állapo- 
tainkra is.  Ha  tehát  volt  általános  érdekű  és  természetű 
javaslat  e  Házban,  úgy  ezen  javaslatot  bizonyára  annak 
lehet  mondani,  s  nem  lehet  a  szakjelleggel  bíró  javaslatok 
sorába  utasítani.  S  ha  van  a  Háznak  az  a  kötelessége,  hogy 
a  javaslatok  előkészítésébe  a  Ház  minden  tagja  befolyást 
gyakoroljon  és  minden  tagnak  —  hogy  úgy  mondjam  — 
megszereztessék  az  alkalom  arra,  hogy  a  javaslatokkal 
elökészítőleg  foglalkoznia  kelljen  :  akkor  ennek  bizonyára 
leginkább  helye  van  oly  törvényjavaslatnál,  mely  általános 
érdekű,  mely  semmi  szakjelleggel  nem  bír,  és  a  legfontosabb 
alkotmányi  és  másnemű  változtatásokat  fogja  eredményezni. 
Ezen  indokból,  s  nem  abból,  mivel  a  részletek  átvizsgá- 
lása és  szabatosabbá  tétele  szükségesebb  volna,  én  azon 
indítványhoz,  melyet  Beöthy  Ákos  t.  barátom  tett,  teljes 
készséggel  hozzájárulok.    (Helyeslés  balfelől.) 

A    Ház    mellőzte    Beöthy     indítványát,     november     10-én 
pedig  megkezdte  a  törvényjavaslat  tárgyalását. 


A  vita  a  két  ellenzéki  pártnak  főképen  alkotmányjogi 
szempontból  tett  ellenvetései  körül  forgott.  A  megszállott  tarto- 
mányok kormányzatának  beillesztése  a  monarchia  dualisztikus 
szerkezetébe  veszélyezteti  ennek  alapjait ;  az  új  rendezés  ellen- 
tétben áll  a  kiegyezési  törvény  alapgondolatával  és  határozott 
rendelkezéseivel,    mert    szaporítja    a    közös    ügyeket,    közvetlen 

igazgatási  teendőket  ruház  a  közös  miniszteriumra,  a  delegácziót 
pedig  annak  ellenőrzésével  bízza  meg  ;  ez  ellenkezik  e  bizottsá- 
goknak eredeti  hivatásával,  és  kitolja,  részben  meg  is  szünteti 
a  kiegyezési  törvényben  erre  nézve  szigorúan  megvont  határo- 
kat ;  abszolutisztikus  kormányzat  fejlődésének  csíráit  foglalja 
magában  ;  nincs  kellőképen  biztosítva  a  magyar  kormány  és 
országgyűlés  befolyása  —  ebben  foglalható  össze  az  egyik  irány- 
ban folyt  és  főképen  Szilág5á  Dezső  által  képviselt  bírálat 
lényege. 

Az  okkupáczió  a  szláv  elem  szaporításával  a  magyarság 
hátrányára  megzavarja  a  népesség  egyensúlyát ;  gazdaságilag, 
ellenérték  nélkül,  terhet  ró  az  országra  ;  a  szultán  szuverenitásá- 
nak fenntartása  pedig  azt  a  képtelen  helyzetet  teremti,  hogy  az 
osztrák  császár  és  magyar  király  a  megszállott  tartományokban 
mint  a  szultán  hűbérese  szerepel  —  ezt  fejtette  ki  főképen  a 
48-as  és  függetlenségi    párt. 

A  mérsékelt  ellenzék  nevében  Szilágyi  Dezső,  a  szélső- 
baloldal nevében  Simonyi  Ernő  terjesztett  elő  határozati  javas- 
latot. 

A  két  első  napon,  mielőtt  Szilágyi  Dezső  elmondta  beszédét, 
résztvettek  a  vitában  :  Pulay  Kornél  előadó,  Poht  Mihály, 
Bausznem  Guidó  és  Simonyi  Ernő. 

Simonyi  Ernő  határozati  javaslata  rámutat  arra,  hogy 
pártja  az  okkupácziót  úgy  a  népjogra,  mint  különösen  a  magyar 
állam  érdekeire  nézve  kezdettől  fogva,  nevezetesen  külbiztonsági, 
alkotmányos,  nemzetgazdasági,  nemkülönben  nemzetiségi  szem- 
pontból egyaránt  károsnak,  sőt  veszélyesnek  tartotta,  és  pedig  : 

1.  külbiztonsági  szempontból  azért,  mert  ezen  foglalás  a 
magyar  állam  viszonyait  más  államok  irányában  összebonyoUtja 
és  esetleg  veszedelmes  rázkódtatásoknak  teszi  ki ; 

2.  alkotmányos  szempontból  azért,  mert  az  1867  :  XII. 
törvényczikkel  megalkotott  közjogi  állapotokat  még  kedvezőt- 
lenebbekké alakítja,  amennyiben  az  eddigi  két  alkotmányos 
államot  még  egy  harmadik  —  az  idézett  törvény  25.  §-a  ellenére  — 
önkény üleg  kormányzott  területtel  növeh  ;  szaporítja  az  amúgy 
is  kárhozatos  közös  ügyeket,  a  delegácziók  hatáskörét  pedig 
ugyanazon  törvényczikk  37.  §-ának  világos  rendelete  ellen  kitér- 

jeszti ;  továbbá  éles  ellentétben  áll  ezen  egész  törvény  szellemé- 
vel s  jelesül  annak  27.  §-ával,  mely  elrendeli,  hogy  a  közös  minisz- 
térium a  közös  ügyek  intézése  mellett  se  egyik,  se  másik  résznek 
külön  kormányzata  ügyeit  nem  viselheti  és  azokra  befolyást 
nem  gyakorolhat ; 

3.  nemzetgazdaságilag  kárhozatos  azért,  mert  oly  tarto- 
mányokkal gyarapítja  az  állam  területét,  melyeknek  jövedelmei 
saját  közigazgatási  költségüket  sem  fedezik,  sőt  azok  még  a 
magyar  államkincstár  terhére  költséges  és  idegen  érdekeknek 
szolgáló  beruházásokat  igényelnek  ; 

4.  nemzetiségi  szempontból  is  veszedelmes,  mivel  a  magyar 
állami  fensőséget  kiterjeszti  oly  idegen  nemzetiségekre,  melyek 
már  ennélfogva  is  esetleg  ellenséges  szellemet  tanúsíthatnak 
a  magyar  nemzet  ellen. 

Minthogy  pedig  mi  —  folytatja  a  határozati  javaslat  — 
jelenleg  is  azon  meggyőződésben  vagyunk,  hogy  e  minden  tekin- 
tetben kártékony  következményű  foglalás  minél  előbb  megszün- 
tetendő ;  azonban  ezzel  ellenkezőleg  a  törvényjavaslat  azon  föl- 
tevésre jogosít,  hogy  e  foglalás  hovatovább  maradandóbb  jelleget 
ölt,  amely  felfogásunkat  még  inkább  megerősíti  azon  tény,  hogy 
az  említett  tartományok  az  előterjesztett  törvényjavaslat  szerint 
a  közös  vámterületbe  bevonatni  czéloztatnak  : 

mindezeknél  fogva  kérjük  a  képviselőházat,  mondja  ki  hatá- 
rozatilag,  hogy  a  törvényjavaslatot  általánosságban  a  részletes 
tárgyalás  alapjául  sem  fogadja  el. 

E  határozati  javaslatot  aláírták  :  Simonyi  Ernő,  Madarász 
József,  Katona  Lajos,  Turgonyi  Lajos,  Nóvák  Gusztáv,  Vidliczkay 
József,  Csanády  Sándor,  Mocsáry  Lajos,  Hermán  Ottó,  Kaszap 
Bertalan. 

Poht  Mihály,  kinek  beszédével  később  Szilágyi  Dezső 
behatóbban  foglalkozik,  nem  tartja  véletlennek,  hogy  a  kormány 
Magjí^arországon  is,  Ausztriában  is  a  szóban  levő  azonos  tartalmú 
törvényjavaslatot  akkor  terjeszti  elő,  midőn  »a  monarchia  másik 
felében*  nagy  átalakulás  készül.  Arra  czéloz  ezzel,  hogy  a  csehek 
Taaffe  gróf  miniszterelnöksége  alatt  az  1879-iki  nyári  választások 
után,  feladva  addigi  passzivitásukat,  beléptek  a  Reichsratba. 
A  csehek  —  úgymond  —  arra  számítanak,  hogy  a  monarchiában 
a  szláv  elem  fog  lassanként  felszínre  vergődni. 

Ezután  így  folytatja  : 

Én  az  okkupácziónak  mindenkor  ellenzője  voltam,  nemcsak 
szerb,  hanem  tiszta  magyar  szempontból  is.  Az  én  politikai  meg- 
győződésem, hogy  Kelet-Európát  át  kell  engedni  a  keleti  népek- 
nek .  .  .  Én  az  okkupácziót  mint  tényt  tekintem  ;  mi  lesz  a  sorsa 
ezeknek  a  tartományoknak,  hogyan  fog  az  kifejlődni,  azt  nem 
tudom  ;  de  előttem  világos,  hogy  sem  a  szerbek,  sem  a  magyarok 
abban  nagy  szerepet  nem  fognak  játszani,  hanem  hatalmasabb 
faktorok  fogják  azt  eldönteni. 

Szilágyi  Dezső  a  vita  második  napján,  1879  november  11-én 
mondott  beszédet. 

A  közös  orgánumok  hatás- 
körének kiterjesztése. 

lágyi  Tisztelt  Ház  !  (Halljuk  !  Halljuk  !)  Én  egyértelemben 
^^  vagyok  az  előttem  szóló  képviselő  urak  egynémelyikével 
abban,  hogy  a  jelen  törvényjavaslat  megbírálásánál  kiindu- 
lási pontul  országgyűlésünknek  azt  a  tényét  kell  venni, 
mellyel  a  berlini  szerződést  beczikkelyezte,  és  mivel  e  szer- 
ződést a  monarchia  másik  államának  törvényhozása  is 
jóváhagyta,  a  25.  czikkelyében  foglalt  megbízást  a  monarchia 
mindkét  állama  átvállalta.  És  minthogy  alkotmányunkban 
semminemű  határozat  nem  található,  amelynek  alapján 
e  feladat  valamely  orgánum  hatáskörébe  tartoznék,  mert 
határozottan  ragaszkodnunk  kell  ahhoz  az  elvhez,  hogy 
a  monarchia  mindkét  állama  által  átvállalt  ugyanazon  fel- 
adat nem  feladata  a  monarchia  közös  kapcsolatából  ki- 
növő kormánynak,  míg  hozzá  nem  utasíttatik  ;  minthogy 
határozottan  ragaszkodnunk  kell  ahhoz,  hogy  a  közös  minisz- 
térium és  az  ellenőrzésére  hivatott  delegácziók  hatásköre 
szorosan  meg  van  határozva,  és  ha  bármi  okból  azon  hatás- 
körnek tágítása  kívánatosnak  vagy  czélszerűnek  mutatkoz- 
nék, vissza  kell  menni  az  eredeti  forráshoz,  a  monarchia 
két  államához,  amelyek  a  szuverenitásnak  és  az  állami 
hatalom  teljességének  birtokában  lévén,  egyedül  bírnak 
hatalommal  ezen  változtatás  megtételére  ;  de  hogy  ezen 
közös  orgánumok  hatáskörét  akár  analógia,  akár  létrejöttök 
alapjául  szolgáló  indokok  alapján  kiterjesszék,  ezt  úgy  kell 

Szilágyi  T>ez-6  Beszédei.    III.  2 


18  Az    okkupácziót    követő    országgyűlések. 

tekintenünk,    mint     alkotmányunk     egyik    biztosítékának 
egyenes  megtámadását.    (Ügy  van  !   baKelől.) 


A  magyar  érdek  biztosítása. 

De  én  más  okokat  is  ismerek,  amelyekből  ezen  intézke- 
dést sürgősnek  vélem.  Nemcsak  azt  az  okot,  hogy  mi  azt  az 
úgynevezett  békés  okkupácziót  egy  véres,  majdnem  irtóvá^ 
fajuló  háborúval  hajtottuk  végre  és  szétromboltunk  ott 
minden  rendet,  amely  addig  azon  tartományokban  fennállt, 
és  reánk  legalább  is  az  az  erkölcsi  és  politikai  kötelesség 
háramlott,  hogy  már  most  önnön  érdekünkben  és  kötelezett- 
ségünk alapján  az  új  rendet  ott  fenntartsuk.  De  van  ennél 
még  egy  fontosabb  és  nézetem  szerint  sokkal  döntőbb  ok, 
és  ez  abban  áll,  hogy  mivel  ilynemű  kapcsolatba  hozták 
a  monarchia  két  államával  e  két  tartomány  sorsát  r 
Magyarországnak  nagy  érdeke  azon  tartományok  sorsára 
befolyást  gyakorolni  és  meggátolni  azt,  hogy  ott  olynemű 
politika  ne  folytattassék,  amely  azon  tartományok  vég- 
sorsára fermálló  czélokat  meghiusítja,  vagy  önnön  viszo- 
nyainkra káros  visszahatással  bíró  állapotokat  alkot  meg. 
És  ha  azokat,  amiket  Polit  tisztelt  képviselő  úr  tegnap 
e  Házban  elmondott,  tekintetbe  vesszük ;  ha  tekintetbe 
vesszük  az  egymás  után  következő  változást  és  habozást  a 
katonai  kormányzat  politikájában  :  akkor  felfogható  az  a 
fontos  érdek,  mely  a  magyar  államot  kell  hogy  ösztönözze 
arra,  hogy  a  maga  befolyását  azon  tartományok  állapo- 
tainak  rendezésére   mielőbb  hatályosan   érvényesítse. 

A  pótconventió  előterjesztése. 

De  ha  elismerjük  a  rendezésnek  szükségét,  egy  kívánat- 
hoz, amelyet  Simonyi  Ernő  tisztelt  képviselő  úr  kifejezett^ 
határozottan  ragaszkodnunk  kell :  kiváimunk  kell  a  tisztelt 
miniszterelnök  úrtól,  hogy  az  1867  :  XII.  tcz.  8.  §-a  alapján 
a  pótkonvencziót    terjessze    elő.*)   (Élénk  helyeslés  a  bal- 


♦)  A  berlini  szerződés  alapján  Ausztria  és  Magyarország  Török- 
országgal 1879  április  21-én  Konstantinápolyban  egyezményt  kötött. 

és  a  szélsőbaloldalon.)  Igaz,  a  tiszteit  miniszterelnök  úr 
úgy  nyilatkozott,  hogy  az  a  hivatalos  lapban  már  közzé- 
tétetett és  ennek  más  módon  való  közlésére  a  kormány 
nincs  kötelezve.  Ennek  ellenében  engedje  meg,  hogy  figyel- 
mét felhívjam  arra,  mit  talán  jól  tud,  hogy  ezen  pótkonven- 
czió  első  hat  czikkelye  egyenesen  Bosznia  és  Herczegovina 
állapotára  vonatkozik,  megszabja  azon  jogi  korlátokat, 
melyeken  belül  az  uralmi  jogokat  Ausztria  és  Magyarország 
fejedelme  ott  gyakorolni  jogosítva  van.  Már  most,  tisztelt 
Ház,  e  korlátoknak  ismerete  a  közigazgatás  rendezésénél 
mellőzhetetlen.  Hogyan  képzelhető,  hogy  Bosznia  és  Her- 
czegovina közigazgatása,  továbbá  viszonya  a  monarchia 
két  államához  kellőleg  rendezhető  legyen,  ha  azokat  a  jogi 
határokat,  melyeket  a  nemzetközi  szerződésben  e  mandátum 
gyakorlására  átvettünk,  hivatalos  alakban  a  parlament  nem 
is  ismeri  ?   (Ügy  van  !) 

És  aztán  nem  szabad  hallgatnunk  a  tisztelt  miniszter- 
elnök úr  által  felállított  azon  új  tan  ellenében,  hogy  vannak 
nemzetközi  szerződések,  melyek  közzéteendők  ugyan,  de 
csak  a  hivatalos  lapban,  s  az  országgyűlés  elé,  ha  ez  kívánja 
is,  nem  térj  esztendők.  Ennek  ellenében,  a  törvény  8.  §-ának 


Az  egyezmény  tartalma  ez  :  Bosznia  és  Herczegovina  kormányzását 
a  berlini  szerződés  25.  czikke  értelmében  Ausztria-Magyarország 
fogja  gyakorolni.  A  lakosok  részére  minden  ottani  hitvallás  szabad- 
sága biztosíttatik.  A  sziiltán  nevét  a  muzulmánok  nyilvános  imád- 
ságaikban ezentúl  is  befoglalják.  Amennyiben  szokás  volna  a  török 
zászlót  a  minaretekre  feltűzni,  e  gyakorlat  tiszteletben  fog  tartatni. 
Bosznia  és  Herczegovina  jövedelmei  kizárólag  e  tartományok  szük- 
ségeire és  kormányzására  fognak  fordíttatni.  Ausztria  és  Magyar- 
ország kormánya  kötelezi  magát  a  szultán  kormányát  azon  idő- 
pontról, midőn  a  cs.  és  kir.  hadak  a  novibazári  szandzsákba  bevonul- 
nak, jóeleve  értesíteni,  ö  cs.  és  kir.  Felsége  hadainak  a  novibazári 
kerületben  való  tartózkodása  nem  fogja  semmiben  csorbítani  a 
minden  rendbeli  török  kormányzati,  igazságszolgáltatási  és  pénz- 
ügyi hatóságok  működését,  mely  mint  eddigelé,  kizárólag  a  porta 
parancsainak  lesz  alávetve.  Ha  a  porta  rendes  hadcsapatokat  kíván 
tartani  a  novibazári  kerületnek  még  azon  pontjain  is,  hol  az  osztrák- 
magyar  hadak  állomásozni  fognak,  ez  ellen  nem  lesz  akadály.  A  két 
birodalom  hadai  mindenben  teljesen  egyenlő  lábra  fognak  helyez- 
tetni. A  magas  porta  kötelezi  magát,  hogy  a  novibazári  kerület 
területén  nem  rendes  hadcsapatokat  tartani  nem  fog.  '-^J 

pozitív  szövegére  hivatkozva,  újólag  azt  a  határozott  kíván- 
ságot fejezzük  ki,  hogy  e  pótkon venczió,  mely  megszabja 
azokat  a  jogi  határokat,  melyek  közt  az  uralom  Boszniában 
gyakorlandó,  a  parlamenttel  hivatalosan  közöltessék.  És 
ha  e  kívánságnak  a  tisztelt  miniszterelnök  úr  eleget  tenni 
nem  volna  hajlandó,  akkor  fenntartjuk  magunknak  azt 
a  jogot,  hogy  az  előterjesztés  és  a  parlament  jogának  meg- 
őrzése érdekében  külön  határozati  javaslatot  adjunk  be. 
(Helyeslés   a  bal-   és   a  szélsőbaloldalon.) 

Mielőtt  a  törvényjavaslat  érdemére  áttérnék,  két  észre- 
vételt óhajtok  tenni. 

A  rendezés  ideiglenessége. 

Az  egyik  abban  áll,  hogy  ne  engedje  a  tisztelt  Ház 
magát  megtéveszteni  és  igényeit  ezen  törvényjavaslat  irá- 
nyában leszállítni  azáltal,  hogy  e  törvényjavaslat  önmagát 
ideiglenesnek  nevezi.  Abban  az  értelemben,  hogy  midőn 
törvénnyé  vált,  csak  addig  áll  fenn,  míg  azt  más  törvény 
nem  módosítja,  minden  törvény  ideiglenes.  Valósággal 
ideiglenes  ezen  törvény  csak  aldior  volna,  ha  önmagában 
a  törvényben  a  törvény  érvényességének  időhatára  meg 
volna  szabva.  De  midőn  tudjuk  azt,  hogy  az  okkupáczió, 
melynek  szabályozására  e  törvényjavaslat  hivatva  van, 
a  kormány  hivatalos  nyilatkozatai  szerint  hosszú  időre 
fog  terjedni,  tehát  az  okkupáczióban  magában  az  ideiglenes- 
ség jellege  nincs  meg,  és  midőn  ismerjük  a  törvényjavaslat 
tartalmát  s  tudjuk,  hogy  az  abszolutisztikus  irányzatnak, 
a  közös  kormány  abszolutizmusának  kedvez,  s  kedvez  azon 
abszolutisztikus  irányzatnak,  mely  az  egész  foglalási  politikát 
a  törvényhozás  előleges  megkérdezése  nélkül  inaugurálta, 
(Élénk  helyeslés  balfelől.)  akkor  önök  biztosak  lehetnek 
az  iránt,  hogy  ha  megszavazzák  e  törvényjavaslatot,  akkor 
nem  ideiglenes,  hanem  hosszú  időre  terjedő  állapotot  fognak 
törvényesíteni.    (Ügy   van  !    balfelől.) 

És  nekünk,  tisztelt  Ház,  igen  nagy  érdekünk  van  abban, 
hogy  minden  óvatossággal  járjunk  el.  Ha  ideiglenesség  színe 
alatt,  tán  könnyelműen  beleegyezünk  oly  rendezésbe,  melyet 
véglegesnek  nem  fogadhatnánk  el  s  melynél  országos  érde- 
keink teljes  megóvására  nem  ügyelünk  :  a  bajt  a  késő  és 

meddő  bánat  nem  gyógyítja  meg,  és  a  megteremtett  álla- 
potok a  hosszan  fennállott  tények  erejével  fognak  fel- 
lépni a  végleges  rendezésnél  is,  oly  időben,  mikor  a  hibá- 
kat orvosolni  má-r  nem  lehet.  (Helyeslés  a  baloldalon.) 
Ezért  azt  tartom,  t.  Ház,  egyikünket  sem  bírhat  a  törvény- 
javaslatnak hivatalos  czíme  arra,  hogy  igényeinket  és 
követelményeinket  a  törvényjavaslat  iránt  leszállítsuk 
vagy  egy  hajszállal  is  kisebbre  tegyük,  mint  tennők  ak- 
kor, ha  az  ideiglenesség  szava  a  törvényjavaslatban  nem 
volna. 

A  helyes  rendezés,  tisztelt  Ház,  még  mást  is  feltételez. 
Feltételezi  azt,  hogy  aki  a  rendezésre  egy  bizonyos  tervezet- 
tel áll  elő,  annak  határozott  politikája  legyen,  hogy  a  javas- 
latból kitűnjék  az,  minő  sorsot  szánt  végleg  e  tartomá- 
nyoloiak ;  mert  határozott  politikai  czél  nélkül  hosszú 
időre  terjedő  rendezést  létrehozni  annyi,  mint  öntudat- 
lanul, czél  nélkül  cselekedni. 

Az  a,  mondhatnám  hipokrizis,  mely  politikánkat  e  tar- 
tományokra nézve  jellemzi,  midőn  határozottan  és  fenn- 
szóval hirdeti  a  megszállás  ideiglenességét,  indokai  és  intéz- 
kedései pedig  olyanok,  melyekből  határozottan  következik, 
hogy  azokat  monarchiánk  állandó  alkatrészeivé  tenni  szán- 
dékoznak :  e  hipokrizis  nem  menthet  fel  bennünket  ama 
kötelezettség  alól,  hogy  megkeressük  e  javaslatban  a  politiká- 
nak azokat  az  irányelveit  és  czéljait,  melyek  határozataiból 
levonhatók,  s  azt  ennek  világánál  bíráljuk  meg. 

Politikai    bírálat. 

Ennek  a  javaslatnak  is  megvan  a  maga  politikája, 
melynek  elveit  három  pontba  foglalom  össze. 

Az  egyik  abban  áll,  hogy  a  javaslat  a  monarchiában 
egy  harmadik  területet  akar  megteremteni.  Eddig  két 
terület  áUott  fenn  a  monarchiában,  s  alapja  a  dualizmus 
volt  ;  a  javaslat  egy  harmadik  területet  akar  teremteni 
s  ezen  a  közös  kormányt  akarja  teljes  és  közvetlen  uralom- 
mal felruházni,  s  ezáltal  azt  a  kapcsolatot,  mely  eddig  a 
monarchia  két  fele  közt  tényleg  és  jogilag  fennállott,  jelle- 
méből kiforgatni  és  a  monarchia  két  állama  fölé  építendő 

központi  állam  megalakítását  akarja  előkészítem.  (Helyeslés 
a  baloldalon.) 

Második  czélja  a  javaslatnak  abszolitisztikus.  Az  abszo- 
lutizmus, tisztelt  Ház,  e  monarchia  területéről  végkép  szám- 
űzve van  és  utolsó  halvány  csillámai  már-már  kihalófélben 
élnek  még  a  nem  teljesen  polgárosított  horvát  Határőrvidé- 
ken. De  amint,  reménylem,  a  tisztelt  Ház  megelégedésére,  be 
fogom  bizonyítani,  ezen  törvényjavaslat  akar  teremteni 
a  monarchiában  egy  olyan  harmadik  területet,  melyben  az 
alkotmányos  felelősségnek  s  a  két  állam  kormánya  befolyá- 
sának csattanós  jelszava  alatt  tulaj  donkép  és  lényegUeg 
a  közös  kormány  abszolutizmusa  van  megállapítva.  (Helyes- 
lés a  bal-  és  a  szélsőbaloldalon,) 

Harmadik  jellemvonása  ezen  törvényjavaslatnak,  hogy 
ravasz  és  nem  őszinte,  (Derültség  és  helyeslés  a  bal-  és  a 
szélsőbalon)  mert  sem  a  megoldandó  feladatot,  sem  a  meg- 
oldás módozatait  nem  állítja  őszintén  a  nemzet  éhbe.  Ügy 
tünteti  fel,  ami  e  rendezésben  foglaltatik,  mint  az  eddigi 
törvények  egyszerű,  természetes  folyományát.  Azt  akarja 
elérni,  hogy  észrevétlenül,  szépen,  minden  aggodalom  nélkül 
nyugodjunk  bele  a  legkárosabb,  a  legvégzetesebb  változ- 
tatásokba :  (Élénk  helyeslés  a  bal-  és  a  szélsőbalon)  hogy 
a  dolgok  kettős  színcsüláma  által  simán,  öntudatlanul 
sodorja  ezen  állam  törvényhozását  ezen  állam  törvényes 
függetlenségére  nézve  káros  politika  örvénye  felé.  (Élénk 
helyeslés  a  bal-  és  szélsőbaloldalon.)  Ez  e  javaslat  politikája. 
De  ez  nem  a  mi  politikánk,  s  reménylem,  hogy  míg  e 
Házban  a  magyar  állam  eszméje  drága,  míg  a  magyar  állam 
fenntartására  az  1867-ben  hozott  törvényeket  a  jogi  bizto- 
sítékok minimumául  tekintjük,  addig  ehhez  a  politikához 
ez  a  Ház  csatlakozni  nem  fog.  (Hosszas  élénk  helyeslés  bal- 
felől.) 

Bausznem  és  PoUt. 

Igaz,  tisztelt  Ház,  hogy  ezen  javaslathoz  eddig  már 
ketten  szólottak  :  Polit  és  Bausznem  képviselő  urak.  Ez 
utóbbi  magát  a  javaslat  védőjévé  avatta  fel,  de  olyanná, 
a  ki  előre  tiltakozott  az  ellen,  hogy  véleményét  egyébnek 
tekintsék,    mint    egyéni    véleménynek,    és    előre    tiltakozott 

az  ellen,  mintha  azon  indokokból  fogadná  el  a  javaslatot, 
melyekkel  a  tisztelt  miniszterelnök  úr  azt  ajánlja.  És  ebben 
követésre  méltó  őszinteség  példáját  adta  e  javaslat  minden 
netaláni   pártolójának.    (Élénk   derültség   balfelől.) 

Ami  Polit  képviselő  úr  felszólalását  illeti,  én  azt  hiszem, 
hogy  Bosznia  állapotainak  jelenleg  elhanyagolt  volta  és 
az  a  várakozás,  melyet  a  boszniai  lakosok  a  monarchia 
által  teljesítendő  feladatokra  nézve  táplálnak,  sem  a  törvény- 
javaslat érdeme  mellett,  sem  az  eUen  érvül  fel  nem  hozható, 
legföUebb  a  rendezés  szükségét  bizonyítja.  (Helyeslés  a 
baloldalon.)  Ha  vájjon  a  karloviczi  érsekséggel  egyesíttetik-e 
Bosznia  egyházi  tekintetben  ;  ha  vájjon  az  agrár  viszonyok 
azt  a  megoldást  nyerik-e,  melyet  ő  javasolt  :  ez  a  közigaz- 
gatás szervezésének  módjára  befolyással  nem  bír.  De  igenis 
bír  az,  mit  a  t.  képviselő  mint  várakozást  kifejezett.  Mert 
ha  az  ő  szavai,  melyekkel  Bausznern  képviselő  úr  egyetért, 
s  melyek  azt  mondják,  hogy  Ausztriának  és  Magyarország- 
nak Boszniában  való  missziója  abban  áll  :  átvenni  ott  saját 
költségén  és  erején  az  ottani  népek  gazdasági  és  társadalmi 
emelését,  terjeszkedni  tovább  a  Balkán  félszigeten  és  ez- 
által természetes  reakcziót  idézni  elő  a  monarchia  belső 
jellemében  s  a  monarchia  domináló  nemzetiségéül  a  szlávokat 
tenni  meg  —  ha  ezek  a  képviselő  úrnak  természetes  vágyai 
lehetnek ;  ha  ezek  azoknak,  kikre  czélozni  méltóztatott, 
törekvései  és  czélpontjai  lehetnek :  ez  ránk  nézve  csak 
ok  arra,  hogy  annál  szorgosabb  figyelemmel  és  annál  nagyobb 
óvatossággal  vizsgáljuk  meg  ezt  a  javaslatot,  mennyiben  szol- 
gálhat ez  e  törekvések  előmozdítására,  mert  nemcsak  az  ő 
nyilatkozataiból  tudjuk,  hogy  ezen  javaslat  alapján  ily- 
nemű törekvések,  czélok  fennforognak.  (Helyeslés  balról.) 

Ami  Bausznern  képviselő  úr  felszólalását  illeti,  meg- 
vallom, hogy  azzal  némileg  zavarban  vagyok.  Felszóla- 
lásának azt  a  részét,  mely  az  1867-iki  törvény  értelmezésére 
vonatkozik,  később  érdeme  szerint  méltatni  fogom ;  fel- 
szólalásának többi  része  pedig  nem  egyéb,  —  hogy  röviden 
megjelöljem  —  mint  a  boszniai  okkupáczió  és  az  ennek  alapján 
előállható  európai  viszonyoknak  méltatása  Nagy-Német- 
ország szempontjából.  (Igaz  !  Ügy  van  !  balfelől.)  Beszéde 
legnagyobb  részében  a  tisztelt  képviselő   úr  irányadóknak 

Nagy-Németország  érdekeit  tekintette.  Bosznia  okkupáczió- 
ját  azért  helyesli,  mert  erkölcsi  garancziát  nyújt  aziránt, 
hogy  Németország  monarchiánk  felé  törekvést  nem  fog 
táplálni.  És  azon  érzékeny  tanács,  amelyet  a  revanche- 
politikáról  való  lemondásra  Francziaországnak  adott ;  azon 
jámbor  óhaj,  hogy  most,  midőn  Németország  vívmányai- 
nak birtokában  van,  elérkezett  az  igazságos  állapot  és  hogy 
most  az  örök  békének  kell  igazság  szerint  következnie, 
hogy  Németország  ne  zavartassék  ;  azon,  monarchiánknak 
és  országunknak  szánt  szerep,  hogy  terjeszkedjünk  kelet 
felé,  hogy  kössük  le  erőnket,  hogy  szoruljunk  a  német  barát- 
ságra, hogy  jöjjünk  minél  nagyobb  függésbe  Németország- 
tól, hogy  forgassuk  ki  a  dualizmust  sarkaiból  és  változtassuk 
meg  monarchiánk  egész  jellegét,  mert  a  tisztelt  képviselő 
úr  szerint  csak  ekkor  van  létjogosultsága  monarchiánknak  ; 
annak  állítása,  hogy  míg  ezen  monarchia  ellentétben  volt 
Poroszországgal  s  ennek  törekvéseivel,  addig  nem  volt 
létjogosultsága,  (Ügy  van!  balfelől.)és  annak  állítása,  hogy 
mikor  összhangba  kezd  vele  jönni,  akkor  kapja  vissza  ter- 
mészetes irányát  :  (Ügy  van  !  balfelől.)  a  ki  ilyet  mond, 
tisztelt  Ház,  megfeledkezik  arról,  hogy  a  magyar  képviselő- 
házban, magyar  mandátum  alapján  ül  (Élénk  helyeslés  a 
bal-  és  szélsőbalfelől.)  és  hogy  neki  illenék  ezt  a  törvény- 
javaslatot, legalább  röviden,  Magyarországra  való  hatása 
szempontjából  méltatni.  (Ügy  van  !  balfelől.)  Akit  ezen 
szempontok  vezetnek,  az  űzhet  politikát  Nagy-Németország 
számára,  de  midőn  ennek  a  monarchiának  és  ennek  az 
országnak  politikájáról  van  szó,  ne  kívánja,  hogy  szavai- 
nak   súlyt  tulajdonítsunk.    (Élénk   helyeslés    balfelől.) 

A  kormány  nem  ad  tájékoztatást. 

Ellentétben  a  tisztelt  képviselő  úrral,  az  előadó  úr 
más  alapon  kísérelte  meg  a  javaslat  védelmét.  (Halljuk  ! 
Halljuk  !)  Igaz,  tisztelt  Ház,  hogy  az  előadó  úr  hü  maradt 
azon  bizottság  magatartásához,  melynek  véleményét  itt 
előterjesztette,  amint  ama  háromsoros  jelentést,  mellyel 
a  törvényjavaslatot  bemutatta,  rendkívüli  udvariassággal 
elnevezi.  (Élénk  derültség  a  baloldalon.) 

Képviseli  itt  azt  a  véleményt  oly  módon,  hogy  aggodal- 
masan ragaszkodott  a  törvényjavaslatot  indokoló  miniszteri 
előterjesztés  szavaihoz  is,  mintha  félt  volna,  hogy  e  törvény- 
javaslat indokolására,  ha  nem  is  a  maga  eszméiből,  ha  nem 
is  a  bizottság  indokaiból,  legalább  a  bizottság  szavaiból 
hozzá  kell  valamit  tennie.  (Derültség  balfelől.)  Ez  az  indok, 
melynek  veleje  abban  összpontosul,  hogy  a  miniszterelnök 
úr  által  előterjesztett  indokokat  teljesen  kielégítőknek  és 
talán  —  ezt  ugyan  nem  mondta,  de  beszédének  szelleméből 
következik  —  felülmulhatatlanoknak  is  tartja,  (Derültség 
balfelől.)  gondolom,  legjobban  méltatható  az  általa  oly 
szívbeli  megnyugvással  fogadott  miniszteri  előterjesztés  bírá- 
lata alkalmával.    (Ügy  van  !   balfelől.) 

És  itt  engedje  meg  a  tisztelt  Ház,  hogy  egy  perezre 
megállapodjam  és  egy  második  kérelmet  intézzek  a  kormány- 
hoz.   (Halljuk!    Halljuk!) 

Én  nagyon  szomorúnak  tartom  azt,  hogy  a  rendezés 
törvényes  szabályozása  alkalmával  a  kormány  nem  tartotta 
érdemesnek  a  Házat  arra,  hogy  a  Boszniában  fennálló 
állapotokról  és  viszonyokról  s  az  ott  jelenleg  fennálló  szer- 
vezetről kimerítő  előterjesztést  tegyen.  (Ügy  van  !  balfelől.) 
Mert  ha  ezen  Ház  közreműködését  merő  formaságnak  nem 
tekinti,  melyen  jól  vagy  rosszul,  de  minél  hamarább  át  kell 
esni,  akkor  első  kötelessége  lett  volna,  hogy  ily  nagyfon- 
tosságú kérdés  eldöntésénél  a  Házat  mindazon  adatok  bir- 
tokába juttassa,  mik  a  rendszabályok  természetének  és 
jelentőségének  megbírálására  szükségesek  s  amelyeket  a 
kormánynak  lehető  volt  és  kötelessége  volt  megszerezni, 
mielőtt  e  javaslatot  szerkesztette.  (Helyeslés  a  balon.)  Ennél- 
fogva remélem,  hogy  a  miniszterelnök  úr  ezt  legalább  a 
tárgyalás  folyama  alatt,  amennyire  lehetséges,  pótolni  fogja, 
és  úgy  a  Boszniában  fennálló  szervezetre,  népességi,  adózási 
viszonyokra,  mint  mindennemű  viszonyra  nézve  bennünket 
azon  informácziók  birtokába  fog  helyezni,  amelyeknek  bir- 
tokában a  magyar  kormánynak  kötelességszerűen  lenni 
kellett,  mielőtt  ezt  a  törvényjavaslatot  előterjesztette. 

Igaz,  tisztelt  Ház,  hogy  én  e  kívánalmat  a  Ház 
bizottságában  nem  hoztam  fel.  De  méltóztassanak  meg- 
gondolni, hogy  oly  bizottságban,  mely  ezt  a  törvényjavas- 

latot  háromsoros  jelentéssel  terjeszti  elő  ;  a  melynek  elő- 
adója nem  tud  egyebet  mondani,  mint  hogy  ő  reá  egész  evan- 
géliumi meggyőző  hatással  bír  a  miniszteri  előterjesztés  ; 
(Élénk  derültség  a  baloldalon.)  aki  még  szavaiban  is  óva- 
kodik a  miniszteri  előterjesztés  szavaitól  eltérni  :  üy  bizott- 
ságban ily  kívánat  nemcsak  hogy  támogatásra,  de  meghall- 
gatásra is  alig  számíthatott  volna.   (Ügy  van  !  balfelől.) 

Irányadó  szempontok  a 
rendezésnél. 

Tgy  lévén  a  dolog,  kötelességemnek  tartom,  tisztelt 
Ház,  kifejteni  azokat  a  szempontokat,  —  azon  informáczió 
alapján,  mellyel  bírhatok  —  amelyeket  én  elengedhetet- 
leneknek  tartok  Bosznia  rendezésére  nézve. 

A  rendezés  a  két  állam  egyetértését  feltételezi. 
Azon  tényezők  véleményének  alapos  ismerete  nélkül  senki 
«gy  rendezési  tervet  részleteiben  nem  terjeszthet  elő,  de 
Magyarország  képviselőházának  és  képviselőinek  mindig 
meg  van  adva  a  lehetőség,  hogy  megmondják,  mi  az  abszolút 
kívánat,  minő  szempontoknak  kell  abszolúte  megfelelnie 
minden  rendezésnek,  bárminő  módozatú  legyen  is  az,  hogy 
elfogadásra  számíthasson.  Ezen  kívánalmak  pedig  meggyő- 
ződésem szerint  a  következők.    (Halljuk  !) 

Először  szükséges,  hogy  a  rendezés  olyan  legyen,  amely 
alkotmányunkat,  különösen  a  monarchiánkban  fennálló 
dualizmust  nem  érinti  és  nem  sérti.  Ennélfogva  az  igaz- 
gatással a  közös  minisztérium  ne  bizassék  meg. 

Másodszor  szükséges,  hogy  a  rendezés  olyan  legyen, 
amely  az  ottani  közigazgatás  szervezésére  és  vitelére  a  jnaLgyaT 
államnak  hatályosan  gyakorolható  befolyást  biztosítson. 

Harmadszor  szükséges,  hogy  meg  legyen  állapítva,  hogy 
ha  az  ottani  feladat  megoldásához  akárminemű  czélra  akár- 
minemű  összegek  kívántatnak,  kivéve  természetesen  az  ott 
állomásozó  csapatok  tartására  szükséges  szigorúan  hadügyi 
költségeket,  azok  egyenesen  a  két  állam  törvényhozásától 
kéressenek. 

Negyedszer  szükséges,  és  pedig  elengedhetetlenül,  hogy 
ha  netalán  az  ottani  feladat  teljesítésére  a  monarchia  mind- 

két  állama  által  nyújtandó  járulékok  szükségesek  volnának, 
ezek  megosztása  iránt  világos,  határozott  szabályok  áll- 
janak fenn,  nehogy  a  két  állam  közt  súrlódások  és  viszályok 
keletkezzenek.  (Élénk  helyeslés  balfelől.) 

Birálat  közjogi  szempontból. 

Az  előterjesztett  javaslat  ezen  szempontoknak  egy- 
általán nem  felel  meg.  S  itt  áttérhetek  azon  okok  részlete- 
zésére, melyekből  a  javaslat  elvetését  ajánljuk. 

Az  első  ok  abból  áll,  mert  ez  a  törvényjavaslat  nem 
állit  ja  fel  őszintén  sem  a  megoldandó  feladatot,  sem  a  meg- 
oldás módozatait.  Mert  e  törvényjavaslat  az  1867  :  XII. 
törvényczikket,  országunk  alaptörvényét,  természetes  és 
törvényes  értelméből  kiforgatja  s  ezáltal  alkotmányunknak 
egyik  jogi  biztosítékát  dönti  meg. 

Tisztelt  Ház  !  Ez  a  törvényjavaslat  nem  állítja  fel  a  meg- 
oldandó feladatot  őszintén.  Mert  mondják  meg,  hol  van 
kimondva  az,  hogy  Bosznia  és  Herczegovina  kormányzatá- 
val a  közös  minisztérium  és  ezen  kormányzat  ellenőrzésével 
az  országos  bizottságok  bízatnak  meg  ?  Pedig  azt  gondo- 
lom, ha  egy  tartománynak  közigazgatása  rendeztetik,  a 
legelső  törvényes  kellék,  megmondani,  ki  van  megbízva 
ezen  közigazgatás  vitelével. 

Ha  őszinte  akart  volna  lenni  a  miniszterelnök  úr,  akkor 
ezt  a  czímet  kellett  volna  adnia  a  törvényjavaslatnak  : 
Törvényjavaslat  az  1867  :  XII.  tcz.  módosításáról  és  pót- 
lásáról, (Ügy  van  !  balfelől.)  és  a  törvényjavaslat  élére  kellett 
volna  iktatnia,  hogy  :  E  tartományok  közigazgatásával  meg- 
bizatik  a  közös  minisztérium  ;  annak  ellenőrzésével  pedig 
—  ha  ugyan  ezt  akarták  —  megbizatik  a  delegáczió. 

Ehelyett  mi  történik,   tisztelt  Ház  ? 

Az  egész  törvényjavaslatban  ez  sehol  sincs  megmondva, 
hanem  mintegy  már  jogilag  eldöntöttnek  föltételeztetik. 
Az  egész  törvényjavaslat  az  1867  :  XII.  törvényczikknek 
oly  értelmezésére  van  építve,  hogy  annak  már  törvényes 
erejénél  fogva  a  közös  kormányt  illeti  e  tartományok  felett 
az  uralom,  és  a  törvényjavaslatban  mindenütt  csakis  az  a 
befolyás  van  szabályozva,  melyet  a  közös  kormányt  törve- 

nyeseii  illető  admiiiisztráczióra  a  két  állam  kormányának 
és  némely  ügyekre  nézve  a  törvényhozásoknak  kikötni  óhajt. 

Ez  az,  tisztelt  Ház,  mire  én  azt  mondom,  hogy  nincs 
őszintén  fogalmazva  a  törvény  ;  ez  az,  mire  én  azt  mondom, 
hogy  alkotmányunk  jogi  biztosítékát  szétrombolja.  (Igaz  ! 
Ügy   van  !    balfelöl.) 

Nincs  őszintén  felállítva  a  kérdés,  mert  úgy  van  fel- 
álhtva,  mint  az  1867  :  XII.  tcz.  folyománya,  mit  ha  helyes- 
nek, jónak  tart  a  miniszterelnök  úr,  méltóztassék  nem  az 
1867  :  XII.  tcz.  színe,  (Igaz  !  Ügy  van  !  balfelől.)  hanem 
saját  czége  alatt,  saját  felelőssége  alatt,  érdeme  szerint 
javasolni.    (Élénk   helyeslés   balfelől.) 

Másodszor  egy  furcsa  elv  van  kimondva  már  az  1.  §-ban  : 
hogy  a  minisztérium  felhatalmaztatik  az  ezen  tartományok 
közigazgatásába  való  befolyásra  az  1867  :  XII.  tcz.  és  a 
Reichs-Gesetzblatt-ban  1867.  deczember  21-ikén  közölt  tör- 
vény értelmében  és  annak  következésében.  (Derültség  a 
bal-   és    szélsőbaloldalon.) 

Ez  az  első  eset,  hogy  magyar  minisztérium  osztrák 
törvényből  folyó  kötelességet  váUal  magára ;  ez  az  első 
eset,  hogy  az  1867  :  XII.  tcz.  mellett,  mint  a  jogosítványok 
forrása,  magyar  minisztériumra  az  osztrák  törvény  is  társul 
odaállíttatik.  Ez  nem  egyéb,  mint  az  Ausztria  és  Magyar- 
ország között  való  viszonyoknak  zavaros  felfogása.  Mert 
nekünk  az  idézett  osztrák  törvény  nem  törvényünk,  az  ránk 
nézve  jogtételeket  nem  állapít  meg.  A  jogtételek  reánk 
nézve  csak  az  1867  :  XII.  törvényczikkben  vannak  meg- 
állapítva. (Élénk  helyeslés  bal-  szélsőbalfelől.)  Ha  helyesli 
ezeket  a  miniszterelnök  úr,  amint,  úgy  látszik  helyesli, 
akkor  kérdem  :  mit  keres  egy  magyar  törvényben  az,  hogy 
a  magyar  minisztérium  osztrák  törvény  folyományaként 
és   értelmében   hatalmaztatik   fel  ? 

Midőn  a  tisztelt  miniszterelnök  úr  úgy  állítja  fel  a^ 
kérdést,  hogy  már  az  1867  :  XII.  tcz.  jogtételei  szerint  ezen 
tartományokban  a  kormányzat  a  közös  kormányt  illeti,  én 
azt  álKtottam,  hogy  alkotmányunk  egyik  jogi  biztosítékát 
felforgatja.  Miért  ? 

JNIidőn  az  1867  :  XII.  tczikket  alkották,  kettőben  találták 
annak    jogi    biztosítékát,    hogy    e    törvény    alapján    túlter- 

jeszkedés,  különösen  a  közös  kormány  s  a  közös  orgánumok 
túlterjeszkedése  nem  fog  történni.  Először  találták  abban, 
mert  úgy  szövegezték  a  törvényt,  hogy  ebben  a  közös  ügyek 
kimerítőleg,  taxatíve  vannak  felsorolva,  s  ennélfogva,  ha 
a  törvény  indokai  alapján  akármit  lehetne  is  tartani  vala- 
mely ügyről,  mégis  közös  ügynek  azon  törvény  értelmében 
csak  az  tekintendő,  mi  ott  világosan  közösnek  meg  van 
jelölve.  (Élénk  helyeslés  balfelől.)  Ezt  mondják  világosan 
a  37.  és  38.  §§.  s  ugyanezt  mondja  a  18.  §.  is.  Én  nem  gon- 
dolom,  hogy  ezt  bárki  kétségbe  vonná. 

A  37.  és  38.  §§-ban  világosan  meg  van  mondva,  hogy  úgy 
a  bizottságnak,  mint  a  közös  minisztériumnak  hatáskörébe 
csak  azok  a  tárgyak  tartozhatnak,  melyek  a  jelen  határozat- 
ban mint  közösek  határozottan  hozzájuk  vannak  utasítva. 

Már  most,  tisztelt  Ház,  ha  egyszer  felállítják  azt  az 
elméletet,  hogy  a  törvény  indokai  alapján,  a  törvényben  vilá- 
gosan meg  nem  nevezett  ügyre  nézve,  anélkül  hogy  azt 
a  két  állam  törvénye  pótlólag  közösnek  njrilvánítaná,  igénybe 
vehető  a  törvényes  jogkör  a  közös  kormány  által  :  akkor 
alkotmányunk  jogi  biztosítéka  le  van  rombolva.  Mert  senki 
önök  közül  meg  nem  mondhatja,  a  közös  ügyeknek  mily 
beláthatatlan  sora  fog  abból  a  törvényből  következni,  mely- 
ről Deák  Ferencz  az  1867  márczius  28-iki  ülésben  kimondta, 
amelyről  az  1867-iki  országgyűlés  tagjai  kivétel  nélkül  azt 
tartották,  hogy  az  kimerítően  és  kizárólag  határozta  meg 
a  közös  ügyeket. 

Tisztelt  Ház,  igaz,  Bausznem  Guidó  képviselő  úr  pótolni 
látszik  azt,  amit  a  tisztelt  miniszterelnök  úr  elmulasztott 
indokolásában.  A  miniszterelnök  úr  indokolásában  azt  mondja: 
az,  hogy  ezen  tartományokban  a  közös  kormány  kormányoz- 
zon, »a  dolog  természetéből  látszik  folyni«.  De  kérem,  ha 
ez  csak  látszik  és  ha  csak  folyni  látszik,  az  1867  :  XII.  tcz.-ben 
pedig  nincs  kimondva,  akkor  kérdem  :  ha  a  miniszterelnök 
úr  javaslata  törvénnyé  válik,  minő  törvényes  tétel  erejénél 
fogva  fog  ott  a  közös  kormány  kormányozni  ?  Ebben  a 
javaslatban  nincs  benne,  hogy  reá  bizatik  a  kormányzat  ; 
az  1867  :  XII.  tcz.-ről  pedig  a  maga  indokolásában  a  miniszter- 
elnök úr  sem  állítja,  hogy  benne  foglaltatik.  Kérdem  tehát, 
ha  elfogadtatik  e  javaslat,  minő  törvényes  határozat  erejénél 

fogva  fog  ott  a  közös  kormány  kormányozni  ?  (Élénk  tetszés 
és    helyeslés    a    baloldalon.) 

De  Bausznern  Guidó  képviselő  úr  megfelelt  arra,  hogy 
minő  jogtétel  erejénél  fogva.  Azt  mondta  :  ki  van  mondva, 
hogy  a  közös  védelem  eszközei  közösek.  Szerinte  pedig 
Bosznia  és  Herczegovina  elfoglaltatott  a  monarchia  oltal- 
mára, ebből  tehát  világos,  hogy  Bosznia  és  Herczegovinában 
a  közigazgatásnak  a  közös  kormány  jogköréhez  kell  tartoznia. 

Tisztelt  Ház,  én  nem  gondolom,  hogy  hosszasan  kelljen 
ezen  érveléssel  vesződni ;  hogy  még  egyszer  ki  kelljen  emelni, 
hogy  az  1867  :  XII.  tcz.  szerkezete  s  az  annak  megalko- 
tásánál tett  összes  nyilatkozatok  kizárják  azt,  hogy  a  tör- 
vényben kimondott  indokok  alapján  a  közös  ügyek  azon 
körön  túl  szaporittassanak,  amely  körben  itt  világosan 
meg  vannak  határozva.  Ennélfogva,  ha  állana  is  a  képviselő 
úr  érvelése,  —  pedig  ki  fogom  mutatni,  hogy  nem  áll  —  az 
csak  egy  új  törvényhozási  motivnm  lehetne  arra,  hogy  az 
1867  :  XII.  tcz.  egy  új  jogtétellel  pótoltassék.  De  ezt  pótolni 
kell ;  ezt  törvéimyel,  úgy  amint  ama  törvényczikk  létrejött, 
keU  kimondani.  Teszi  ezt  a  jelen  javaslat  ?  (Élénk  tetszés 
a  baloldalon.) 

Különben  Bausznern  képviselő  úr,  ha  hiszi  érvelését, 
el  nem  fogadhatja  ezt  a  javaslatot.  Szerinte  a  közös  kormány 
feladata  az  igazgatás  a  tizenkettedik  törvényczikk  szerint. 
Tehát  közösek  ezen  ügy  költségei  is  és  igy  azok  kizárólag 
a  delegácziók  elé  tartoznak.  De  e  javaslat  egy  részöket 
elveszi  a  delegáczióktól  s  így  módosítja  az  idézett  törvényt, 
pedig  azt  a  képviselő  úr  egészben  akarja  ez  ügyre  alkalmazni. 

De  ha  állana  is  a  képviselő  úr  érvelésének  az  a  része, 
hogy  ama  tartományok  megszállása  és  igazgatása  a  monarchia 
védelmi  eszköze,  abból  a  közös  miniszterek  igazgatása  még 
sem  következik. 

Mert  téves  és  hamis  az  az  álKtás,  hogy  a  közös  védelem 
eszközéül  szolgálható  minden  rendszabály  a  közös  orgánu- 
mok jogkörébe  tartozik.  Ezt  az  idézett  törvény  tartalma 
czáfolja  meg. 

A  közös  védelemnek  csak  némely  eszköze  az,  mely  ott 
kimerítőleg  elő  van  számlálva ;  csak  azok  utasíttattak  a 
közös  kormány  körébe. 

Számos  és  azokkal  egyrangú  fontosságú  eszköz  egyene- 
sen a  két  államnak  tartatott  fenn.  így  a  véderő-szervezet, 
így  az  ujoncz-megajánlás,  a  katonaság  elhelyezése,  a  védelmi 
czélból  szükséges  nagy  közlekedési  vonalak. 

Mi  alapon  lehet  tehát  —  a  törvény  rendelkezésének 
csak  futólagos  áttekintése  mellett  is  —  oly  exorbitáns  álK- 
tással  előlépni,  hogy  minden,  ami  a  közös  védelem  czél- 
jaira  szolgálhat,  közös  igazgatás  tárgya  ?  (Helyeslés  a  bal- 
oldalon.) 

És  azután  még  egyre  figyelmeztetem.  A  logika  szabálya 
szerint  abból,  hogy  Bosznia  és  Herczegovina  megszállása 
a  monarchia  védelmére  szükséges  volt,  csak  az  következik, 
hogy  ennélfogva  foglaltassék  el  közös  erővel ;  de  hogy  azt 
a  közös  kormány  igazgassa,  az  éppen  nem  következik.  Mert 
ha  ez  következnék  ;  ha  állna  az  az  elv,  hogy  minden  terület, 
mely  a  monarchia  területének  védelmére  szükséges,  közös 
igazgatás  alá  tartozzék,  akkor,  tisztelt  Ház,  én  nem  tudom, 
hogy  ezen  elv  alapján  nem  lehetne-e  határainkon  belül  lévő 
területeket,  például  Erdélyt  és  Galicziát  is,  közös  igazgatás 
alá  helyezni,  mert  ennek  bírása  is  szükséges  a  monarchiára. 
Hegedűs   Sándor  :   Az   magyar   terület  ! 

Hegedűs  Sándor  tisztelt  barátom  (Halljuk  !)  megtisz- 
telt azzal,  Bausznern  képviselő  urat  védő  szárnyai  alá  véve, 
(Derültség  balfelől.)  hogy  figyelmeztet  engem,  —  nem 
tudom,  osztozik-e  annak  a  képviselő  úrnak  okoskodásában  .  .  . 
(Felkiáltások  balfelől  :  Osztozik !  Hegedűs  Sándor  tagadólag 
int.)  Ha  nem  osztozik,  nem  látom  át,  miért  buzgólkodik 
amellett,  amit  hamisnak  tart.  Arra  figyelmeztetem  tehát, 
hogy  a  Bausznern  képviselő  úr  által  kimondott  elv  oly  álta- 
lánosságban lett  kimondva,  hogy  nem  vehető  ki  beszédéből 
az  ok,  miért  vesztené  el  ezen  elv  a  maga  érvényességét,  ha 
belföldi  területre  alkalmaztatik  és  nemcsak  külföldire  ? 
Bausznern  képviselő  úr  ez  elvet  azzal  látszott  indokolni, 
hogy  a  védelmi  szempontból  üy  jelentőséggel  bíró  területen 
a  közös  közigazgatás  összpontosított  erejére  van  szükség. 
Már  most  kérdem,  ha  a  védelmi  szempontoknak  megfelelő 
adminisztrácziót  az  államon  kívüli  területen  egyik  állam 
kormánya  sem  létesíthet,  hogyan  létesíthet  az  államon  belüli 
területen  is  ? 

Bármi  legyen  is  a  képviselő  úr  érvei  ezen  részének 
értelme,  megvallom,  a  törvény  világos  szavai  mellett  annak 
semmi   fontosságot   nem   tulajdoníthatok. 

De  egy  körülménynek  a  fejtegetéséről  itt  nem  mond- 
hatok le.  Mi  az  oka  annak,  hogy  a  törvényjavaslat  meg 
akarja  mutatni  azt  a  kerülő  utat,  melyen  a  hatvanhetediki 
törvény   biztosítékai   kijátszhatók  ? 

Az  abszolutizmus  másként  bánt  velünk.  Az  nyíltan 
tagadta  a  törvények  érvényességét.  Ez  a  javaslat  elismeri 
azokat,  csak  értelmökből  akarja  kiforgatni.  (Tetszés  a  bal- 
oldalon.) 

Én  erre,  tisztelt  Ház,  a  körülmények  egybevetése  után 
csak  hármas  okot  találhatok.  Először  azt,  melyet  a  miniszter- 
elnök úrnak  eddigi  eljárásában  is  észrevettem.  Ha  az  országra 
nézve  káros  rendszabályt  kell  javasolni,  amelyet  más  körök 
nézetei  iránti  engedékenységből  elfogadott,  azokért  a  felelős- 
séget mindig  szereti  mások  nyakába  keríteni.  Szereti  az 
ilyen  rendszabályokat  úgy  tüntetni  fel,  mint  amelyek  a 
mások  által  megállapított  dolgok  kényszerű  következményei. 
(Élénk  helyeslés  a  baloldalon.) 

Ez  lehet  annak  oka,  hogy  a  közös  ügyek  szaporítását 
nem  saját  czélja  gyanánt  mutatja  be,  hanem  mint  az  1867. 
évi  XII.  tcz.  következményét.  De  lehet  talán  más  ok  is. 
(Halljuk  !) 

Ismeretes  a  tisztelt  Ház  előtt,  hogy  igen  befolyásos 
körökben  az  a  nézet,  vagy  helyesebben,  az  az  óhajtás  ural- 
kodik az  1867.  évi  XII.  tcz.  és  az  ennek  megfelelő  ausztriai 
törvény  értelméről,  hogy  már  azon  törvény  határozatainak 
erejénél  fogva  az  adminisztráczió  a  közös  minisztériumot 
illeti.  Már  most  a  miniszterelnök  úr  beterjeszt  egy  törvény- 
javaslatot, melyet  elég  elmésen  kettős  színcsillámmal  ruház 
fel.  E  törvényjavaslat  arra  van  számítva,  hogy  ama  körök 
felfogását  kielégítse.  Ezért  nincs  sehol  benne,  hogy  a  közös 
kormányra  ruháztatik  az  adminisztráczió ;  ezért  már  az 
első  szakasz  úgy  van  fogalmazva,  hogy  az  mint  önmagában 
értődő  feltételeztetik.  Ez  tehát  kielégíti  az  ottani  felfogást. 
De  gondoskodott  a  miniszterelnök  úr  arról  is,  hogy  az  önök 
felfogását  is  kielégítse.  Még  talán  meg  fogják  hallani  azt  az 
érvelést,  melyet  a  bizottságban  előadott  :  hogy  már  pusztán 

az  a  tény,  hogy  az  adminisztráczió  rendezése  a  két  törvény- 
hozás által  alkotandó  törvénnyel  történik,  bizonyítja  azt, 
hogy  e  rendezésnél  a  törvényhozásokat  lényeges  tényezők- 
nek tekintik.  Ezt,  úgy  gondolom,  még  ma  meg  fogják  hallani. 
(Derültség.)  De  mit  fog  érni,  tisztelt  Ház,  ez  a  megnyug- 
tatás ? 

Arra  kérünk  világos  és  határozott  feleletet,  e  tekintet- 
ben méltóztassék  bennünket  megnyugtatni  a  miniszterelnök 
úr  :  tekinti-e  ő  Bosznia  és  Herczegovina  adminisztrácziójának 
átvételét  mint  az  1867  :  XII.  tcz.-ben  kimondott  határozatok 
erejénél  fogva  a  közös  kormányt  illetőt,  vagy  nem,  s  ha  nem 
tekinti,  törvényjavaslatának  melyik  szakaszából  fogja  ki- 
magyarázni, hogy  a  közigazgatás  ezen  törvényjavaslattal 
a  közös  kormányra  van  átruházva  ?  Erre  kérünk  feleletet. 

Irányadó  lehetett  ezen  törvényjavaslat  szerkesztésénél 
Diég  egy  harmadik  tekintet. 

Ismeretes  dolog,  hogy  az  osztrák  alaptörvény  módo- 
sítására kétharmad  többség  szükséges.  Meglehet,  hogy  ennek 
elérése  kényelmetlen,  és  azért  óvakodnak  e  javaslatot  úgy 
tüntetni  fel,  mint  a  tizenkettedik  törvényczikk  és  a  meg- 
felelő ausztriai  törvény  egyenes  módosítását  és  pótlását, 
hogy  eme  változáshoz  ott  az  egyszerű  többség  is  elegendő 
legyen.  Ezért  kell  kiforgatni  értelmükből  a  törvényeket ; 
ezért  kell  oly  módhoz  folyamodni,  hogy  azt  a  körülményt, 
hogy  a  közös  orgánumok  hatáskörét  gyarapítani  akarják, 
elleplezzék.   (Ügy  van !  a  baloldalon.) 

De  ha  teljes  nyíltsággal  jött  volna  is  ide  a  miniszterelnök 
úr  ;  ha  mint  alaptörvényünk  világos  módosítását  terjeszti 
is  elő  e  törvényjavaslatot,  azt  érdemleges  tartalma  alapján 
vissza  kellene  utasítani.   (HaUjuk  !) 

E  törvényjavaslat  a  közös  minisztériumot  ruházza  fel 
azon  tartományok  igazgatásával  és  talán  a  delegácziókat 
az  ellenőrzéssel,  és  ezzel  kiforgatja  az  1867  :  XII.  törvény- 
czikkben  megállapított  intézményeket  eddigi  közjogi  jel- 
legükből. Állítom,  hogy  ezzel  lerakja  annak  alapjait,  hogy 
a  két  állam  közt  fennálló  kapcsolatból  egy  harmadik  közös 
állam  nőjje  ki  magát  mindkét  állam  felett. 

Itt  előlegesen  egy  megjegyzést  kell  tennem.  Tudom 
és  később  ki  fogom  fejteni,  hogy  ez  a  javaslat,  úgy  ahogy 

van,  a  közös  kormány  abszolutizmusának  kedvez  ;  tudom, 
hogy  a  delegácziók  hatásköre  kétes  és  megszorított,  és  ha 
következő  fejtegetésemben  úgy  szólok,  mintha  a  delegácziók 
teljes  ellenőrzési  joggal  lennének  felruházva,  teszem  abban 
a  feltevésben,  hogy  e  változás  bekövetkezhetik  ;  de  sem  az, 
ha  a  befolyásból  kizáratnak,  sem  az,  ha  az  megadatik  nekik  : 
a  közös  orgánumok  hatásköre  kitágításának  veszedelmes 
irányán  nem  változtat. 

Az    1867  :  XII.    tcz.    alapgon- 
dolata. 

Midőn  az  1867  :  XII.  tcz.  megalkottatott  és  létrehozat- 
tak a  közös  orgánumok  Magyarország  és  az  osztrák  állam 
közös  ügyeinek  vitelére,  akkor  Magyarország  két  nehezen 
egyeztethető  érdeket  békített  ki  alkotmányában,  két  érdeket, 
melyek  jogosultságát  eUsmertük,  melyek  túlhajtása  annyi 
viszály  s  küzdelem  forrása  volt.  Egyrészt  az  alaptörvényünk- 
ben az  uralkodóház  közösségével  együtt  megállapított  közös 
és  együttes  védelem  biztos  és  hatályos  gyakorlására  akart 
módokat  és  eszközöket  teremteni.  De  akarta  ezt  megálla- 
pítani úgy,  hogy  állami  függetlenségünk  megóvassék, 
annyira,  hogy  állami  czéljainkat  a  maguk  teljes  gazdagsá- 
gában kifejthessük,  s  kiépítsük  azt,  ami  annyi  nemes 
törekvés,  annyi  önfeláldozás  százados  czélja  volt :  egy  magyar 
államot. 

Ennek  a  két  szempontnak  kiegyeztetését  foglalja  magá- 
ban az  1867  :  XII.  tczikk.  Voltak,  akik  ezt  a  kibékítést 
kárhoztatták,  messzemenőnek  tartották ;  voltak,  akik  a 
megalkotott  közös  minisztériumban  s  a  delegáczióban  Magyar- 
ország fenntartható  függetlenségének  megcsorbítását  látták, 
s  ezek  mindnyájan  figyelmeztettek  bennünket  ama  jövő 
veszélyekre,  melyek  ezen  orgánumok  hatáskörének  kiter- 
jesztéséből származhatnak.  (Halljuk !  balfelől.)  És  akkor, 
tisztelt  Ház,  az  a  párt,  mely  kezébe  vette  e  törvények 
megalkotását,  mivel  nyugtatta  meg  önmagát,  mivel  nyug- 
tatta meg  az  országot  ? 

Azzal,  hogy  azt  mondták  :  ezen  közegeknek  csak  csonka, 
csak  a  legszükségesebb  hatáskör  adatik,  csak  a  közös  had- 
ügy, a  közös  külügy  és  a  közös  pénzügy  szorosan  körvonalo- 

zott  teendőire  szoríttatnak  ;  hogy  ezen  orgánumok  Ausztria  és 
Magyarország  területén  sehol  közvetlen  uralmi  jogkörrel 
nem  ruháztatnak  föl ;  hogy  a  delegácziók  nem  lesznek 
egyebek,  mint  a  magyar  parlamentnek  időről-időre  kiküldött, 
határozati  joggal  felruházott  választmányai ;  hogy  a  dele- 
gácziók nem  önálló  jogaikat  gyakorolják,  hanem  a  par- 
lamenteknek időről-időre  átruházott  jogait,  s  hogy  ezen  jogok 
gyakorlásának  módja,  az  ezt  szabályozó  formák,  a  monarchia 
két  államának  erős  különválasztása  :  előtüntetik  és  meg- 
gátolják, hogy  ezen  közös  intézményekből  a  két  állam  fölé 
egy  harmadik  állam  ne  nőjje  ki  magát.  Tehát  az  intézmények 
hatáskörének  csonkaságában,  az  illető  intézmények  függő- 
ségében az  országgyűléstől  és  az  eüntézési  formák  merev 
elkülönítésében  találták  a  biztosítékokat  azon  nem  tagadott 
veszély  ellen,  hogy  a  közös  intézmények  természetes  hajlam- 
mal bírnak  egy  közös  felsőbb  állammá  átváltozni. 

A  dualizmus  veszélye.  Harmadik 
állam. 

Tisztelt  Ház,  ezen  intézmények  megalkotásával  azok 
a  veszélyek,  melyektől  óvni  akartuk  magunkat,  nem  taga- 
dom, lehetőkké  váltak.  Ismeretes  dolog,  hogy  a  monarchiá- 
ban a  duaHzmus  ezen  formájának  és  intézményeinek  igaz 
barátai,  legalább  túlnyomó  számban,  csak  a  magyar  állam- 
ban vannak.  Ismeretes  dolog,  hogy  a  monarchia  másik 
államában  a  legbefolyásosabb  körök  csak  mint  kikerül- 
hetetlent  fogadták  el  ezt  a  szervezetet  és  elintézési  módot 
s  minden  alkalommal  egész  őszintén  kifejezni  halljuk  azt  a 
kívánságot,  mint  a  foederahsták,  az  autonomisták,  a  czentra- 
Hsták  közös  törekvését,  hogy  a  delegácziót  ki  kell  építeni 
egy  közös  testületté,  korlátolt  hatáskörrel  bíró  parlamentté 
s  e  parlamenttel  kell  szembe  álHtani  a  közös  minisztériumot. 
Már  most,  ha  e  törekvések  nem  szűnnek  meg,  hogyan  fogják 
fel  ama  körökben  e  törvényjavaslat  irányát  és  czélját  ? 
Hivatkozom  nemcsak  a  sajtóban  n3rilvánult  véleményekre ; 
hivatkozom  azon  nézetekre,  melyeket  a  jelen  javaslat  felett 
folytatott  tanácskozásokból  mindenki  mint  értesülést  meg- 
szerezhetett magának  :  hogy  ha  ott  ezen,  tartalmára  nézve 

3* 


36  Az    okkupácziót    követő    országgyűlések. 

különben  egyáltalában  nem  helyeselt  javaslatot  elfogadják, 
ennek  főoka  abban  rejlik,  mert  a  közös  minisztérium  és  a 
delegácziók  hatáskörének  tágítását  és  ezen  közös  intézmények 
erősítését  látják  e  javaslatban,  mely  egyszersmind  első  alap- 
kövét teszi  le  azon  közös  állam  kiépítésének,  mely  az  ottani 
nagy  pártok  közös  czélja.  (Ügy  van  !  a  baloldalon.) 

Előre  látták  1867-ben  mind  a  két  nagy  pártban,  hogy 
e  törekvések  várni  fogják  az  alkalmat  a  megvalósulásra, 
s  ezért  az  a  nagy  férfiú,  kinek  neve  hozzá  van  forrva  ama 
törvényczikkhez  s  ahhoz  a  nagy  kibékülési  műhöz,  melyet 
a  nemzet  és  a  dinasztia  közt  létrehozott,  hagyományul  adta 
mindazoknak,  kik  az  általa  alkotott  intézményeket  kezelni 
lesznek  hivatva,  hogy  tartsák  fenn  és  ápolják  ezeket  az 
intézményeket  abban  a  szellemben,  amelyben  azok  meg- 
alkottattak ;  hogy  éber  gonddal  álljanak  ellen  minden  oly 
törekvésnek,  mely  azokat  eredeti  és  szükségszerű  jellemük- 
ből kiforgatni  akarja.   (Élénk  helyeslés  a  baloldalon.) 

Tisztelt  Ház  !  Ezen  intézmények  üdvös  hatása  és  szük- 
ségszerűsége iránti  meggyőződés  mind  szélesebb  körökben 
terjedt,  s  mindinkább  megerősödött  az  a  hit,  hogy  óvato- 
san, eredeti  czél jóknak  megfelelőleg  kezelve,  ama  két  nagy 
országos  érdek  kibékítésére  alkalmasak ;  megalkotásuk  után 
hét  évvel  pedig  abban  a  kedvező  sorsban  részesültek,  hogy 
az  ellenző  pártnak  vezére,  pártjával  együtt,  ezen  intézmé- 
nyek fennállása  által  meggyőződve  arról,  hogy  velők  Magyar- 
ország függetlensége  nincs  eltemetve,  azokat  elfogadta. 

De  a  hatvanhetediki  tárgyalások  folyamán  két  föl- 
szólalás történt  azok  részéről,  kik  messzemenőnek  tartották 
a  törvényjavaslatot.  Az  egyik  fölszólaló  felállott  s  jós  sze- 
mekkel a  jövőbe  tekintve  ezt  mondta  :  óvakodni  kell 
minden  olyan  törekvéstől,  amely  a  nagyhatalmi  politika 
űzésére  szorítja  a  birodalmat,  mert  a  nagyhatalmi  politikának 
űzése  az,  amely  a  czentrahzáló  törekvéseket  mindig  szülte, 
amely  mindig  a  magyar  állam  létét  aláásni  igyekezett. 
És  ezt  mondotta  :  Különös  figyelemmel  és  óvatossággal 
kell  kezelni  ezeket  a  közös  intézményeket,  mert  ezekben 
már  a  nagyhatalmi  politikának  megkönnyítése  rejlik,  tehát 
a  legszorgosabb  óvatosságot  kell  azokra  nézve  tanúsítani, 
hogy   ez   a   megkönnyítés    országunk   törvényes   független 

ségét  lassanként  alá  ne  ássa.    Az,  aki  a  jövőbe  ily  jósszemek- 
kel tekintett,  az,  tisztelt  Ház,  Ghyczy  Kálmán  volt. 

De  volt  még  egy  másik  nyilatkozat  is,  (Halljuk  ! 
Halljuk  !)  mely  a  delegáczióknak  és  a  közös  minisztérium- 
nak hatáskörét  bírálván,  azt  mondotta,  hogy  ezek  a  jövő 
fejlődés  veszélyeit  rejtik  magukban  és  e  veszélyt  főleg  abban 
is  látta,  hogy  nem  ők,  nem  mi,  —  amint  mondta  —  hanem 
jöhetnek  mások,  akik  ezen  intézmények  hatáskörét  ki  fogják 
tágítani,  (Ügy  van !  Élénk  derültség  és  tetszés  balfelől. 
Ealljuk  !)  és  mikor  ezen  intézmények  hatásköre  ki  fog 
bágíttatni,  e  folytonos  gyarapítás  által  nem  mi,  hanem 
mások  Magyarország  függetlenségét  a  delegácziók  örvényébe 
'ogják  temetni.  (Élénk  derültség  a  baloldalon.)  Tisztelt  Ház, 
iz,  aki  jósszemekkel  ennek  bekövetkezését  elötüntette, 
iz  a  jelenlegi  miniszterelnök.  (Nagy  mozgás  jobbfelől  ; 
ílénk  derültség  baKelől.) 

Már  most,  tisztelt  Ház,  állapodjunk  itt  meg  egy  kissé. 
Halljuk  !)  Vájjon  nem  hiú  ellenzéki  rémlátás-e  az,  hogy 
nidőn  ezen  hatáskör  a  közös  minisztériumra  és  a  delegá- 
iziókra  ruházta  tik,  ez  őket  közjogi  jellegükből  kivetkőzteti  ? 
T^ajjon  nem  hiú  ellenzéki  káprázat-e  az,  hogy  ez  egyik  alap- 
át  veti  meg  a  mások  által  czélba  vett  azon  államnak,  melyet 
L  mostani  két  állam  fölé  mint  felsőbb  államot  építenek?  Ez 
LZ,  amiről  egy  pár  szót  akarok  szólni.  (Halljuk  !  Halljuk  !) 

Tisztelt  Ház,  midőn  a  közös  minisztérium  Bosznia  és 
lerczegovina  területén  az  összes  kormányzást  átveszi, 
ikkor  az  a  biztosíték,  mely  e  hatáskörnek  csonkaságában 
ejlik,  végkép  elenyészik  s  az  a  minisztérium  lényegében 
eljes  minisztériummá  fog  válni,  az  kultusz-,  igazsági  és 
közlekedési  ügyekkel  fog  foglalkozni,  és  minthogy  az  alap- 
örvényünkben  letett  elv  szerint  a  minisztériumok  hatás- 
:örének  kiterjesztését  mindenütt  a  delegácziók  ellenőrzése 
dséri,  —  ez  a  javaslat  nem  mondja  ezt,  de  alaptörvényünk- 
)en  ez  az  alapelv  le  van  téve  —  önkényt  következik,  hogy 
/  delegácziók  hatásköre  is  egy  teljes  ellenőrző  parlamenti 
estület  hatáskörévé  fog  átváltozni,  ha  a  monarchia  két 
/llama  a  javaslatban  a  közös  kormány  abszolutizmusát  eKo- 
;adni  nem  akarja.  Attól  a  pillanattól  fogva  a  közös  minisz- 
erium   ésj^a   delegácziók  j  kettős   minőséggel   fognak   bírni  : 

a  közös  minisztérium  lesz  az  osztrák-magyar  államnak 
közös  minisztériuma  az  1867-ben  körülirt  csonka  hatás- 
körrel, azonkivül  lesz  teljes  minisztériuma  egy  harmadik 
területnek,  mely  a  monarchiával  kapcsolatba  van  hozva, 
teljes  kormányzati  joggal  felruházott  minisztériuma  Bosznia 
és  Herczegovinának. 

Nem  hiába  iktatták  tehát  törvényünkbe  azt  az  elvet, 
hogy  nem  szabad  ezen  minisztériumnak  átvenni  a  közvetlen 
kormányzat  teendőit  a  monarchia  egyik  állama  felett  sem. 

Ugyanaz  az  ok,  mely  ezt  gátolta,  gátolja  azt,  hogy 
átvegye  a  közvetlen  kormányzati  teendőket  azon  a  harmadik 
területen,  amelyből  ezen  birodalomnak  harmadik  alkatrészét 
akarja  a  minisztérium  politikája  csinálni.  És  megváltozik 
a  delegácziók  jelleme  is.  Mert  a  delegácziók  maradnak  egy- 
részt ellenőrző  testületei  annak  a  csonka  hatáskörnek,  mely 
az  1867-ben  körülírt  közös  ügyek  alapján  a  közös  minisz- 
tériumot illeti,  egj'^szersmind  pedig  teljes  parlamentjévé 
válnak  Bosznia  és  Herczegovinának,  a  dolgok  természetében 
rejlő   és   kifejlődő   minden   attribútumaival   együtt. 

Már  most  azt  mondják,  tisztelt  Ház,  hogy  ezen  terület 
csekély.  Lehet,  hogy  e  terület  csekély,  hanem  az  elv  rette- 
netes hatalom.  Ha  egyszer  el  van  fogadva  az  az  elv,  hogy 
a  közös  intézményeket  jellegükből  ki  lehet  vetkőztetni, 
közvetlen  uralmi  jogokkal  fel  lehet  ruházni  oly  testületet, 
amelyből  a  monarchia  harmadik  területét  akarják  csinálni  : 
a  czentralizácziónak  minden  elvi  akadálya  el  van  hárítva. 
(Élénk  helyeslés  balfelől.)  Merem  mondani,  hogy  abban  a 
szervezetben,  melyben  a  delegácziók  jelenleg  vannak,  és 
abban  a  szervezetben,  amiben  a  közös  minisztérium  van, 
bajosan  fognak  ezen  feladatuknak  megfelelni.  A  feladatok- 
nak ily  idegenszerű  szaporítása  egy  harmadik  területen, 
a  minisztériumnak  közvetlen  kormánnyá  tétele  és  a  dele- 
gáczióknak  ellenőrző  testületté  vagy  parlamentté  tétele : 
maga  után  fogja  vonni  azon  forma  szétbontását,  amely 
forma  mint  jogi  biztosíték,  erős  jogi  kifejezése  volt  a  dualiz- 
musnak és  a  monarchia  két  állama  különvalóságának  és 
függetlenségének.    (Élénk   helyeslés    balfelől.) 

Abban  a  csonka  hatáskörben,  amelyben  eddig  ezen 
intézmények    működtek,    periodikus    és    rövid    ideig    tartó 

találkozásuk  az  ellenőrzés  gyakorlására  elegendő  volt.  Nem 
mondom,  hogy  a  delegáczió  tökéletes  intézmény.  Az  ellen- 
őrzés szempontjából  javíthatónak  és  javítandónak  tartom  ; 
különösen  ha  a  főrendiház  rendezése  bekövetkezik,  a  dele- 
gáczió ellenőrzési  képessége  növekedni  fog.  De  állítom, 
hogy  ha  egyszer  ezen  az  úton  megindulunk  ;  ha  a  monarchia 
harmadik  területén  vitt  kormányzás  ellenőrzésének  minden 
teendőivel  meg  lesznek  bízva  ;  ha  eddigi  teendőikhez  ez 
hozzákapcsoltatik,  akkor  rövid  ideig  való  összegyűlésük 
könnyen  elégtelen  lesz  ama  teendők  komoly  gyakorlására  ; 
akkor  elő  fog  állani  az  az  eset,  hogy  majd  azt  mondják  : 
minél  becsesebbek  azok  az  érdekek,  melyeknek  hivatalos 
vitelén  nekik  ellenőrködniök  kell,  annál  inkább  adaptálni  kell 
a  tanácskozási  formákat  ezen  teendők  helyes  megoldásának 
szükségéhez  képest.  És  gondolják  önök,  hogy  ha  majd 
érzik  annak  szükségét,  hogy  ezen  ügyek  vitelének  hatályo- 
sabb ellenőrzésére  a  delegácziók  formáit  alkalmasabbá  kell 
tenni,  gondolják  önök,  hogy  mert  mi  ezt  nem  akarjuk,  hát 
a  delegácziók  hatásköréből  ezen  idegenszerű  elem  ki  fog 
vétetni  ?  vagy  pedig  támaszkodva  azokra  az  irányokra,  melyek 
folyton  hol  nyíltan,  hol  lappangva  törekszenek  a  delegácziók- 
nak  egy  közös  parlamentté  kiépítésére,  nem  lesz-e  elegendő 
erős  egy  alkalmas  pülanatban  azon  formák  szétrepesztésére, 
amelyek  a  delegácziókat  gátolják,  hogy  közös  parla- 
mentté válhassanak  ?  Gondolják-e,  hogy  a  hatáskörnek  ily 
idegenszerű  gyarapítása  nem  vonja  maga  után  azon  formák 
megbuktatását,  amely  formák  a  csonka  hatáskör  mellett 
elegendők  voltak,  de  melyek  ily  kiterjesztett  idegen  hatás- 
kör mellett  könnyen  tarthatatlanokká  válnak  ?  (Élénk 
helyeslés  a  baloldalon.) 

Ez  az  oka  annak,  tisztelt  Ház,  amiért  azt  kell  monda- 
nom, hogy  abban  az  intézményben,  amelyet  a  tisztelt  minisz- 
terelnök úr  javasol ;  abban  az  irányban,  mely  e  törvény- 
javaslatot szülte  :  magva,  kezdete,  bátorítása  van  a  két 
állam  fölé  építendő  harmadik  felsőbb  államnak.  (Élénk 
helyeslés   a   baloldalon.) 

Csak  mi  vagyunk,  uraim,  a  dualizmusnak  határozott 
védői,  mert  legszentebb  érdekeink  vannak  legszorosabban 
hozzáfűzve  ;  fájdalom,  másutt  nagyrészt  oly  törekvésekkel 


40  Az    okkupácziót   követő    országgyűlések. 

találkozunk,  melyek  czéljaikat  annak  romjain  akarják 
kielégíteni.  És  mi  legyünk  azok,  akik  könnyelmű  kezekkel 
segítsünk  annak  épületét  megbontani  ?  Mi  legyünk  azok, 
akik  ezzel  állami  létünket  a  legveszélyesebb  lejtőre  taszítsuk  ? 
(Zajos  tetszés  balfelől.) 

Hogy  ezt  ne  tegyük,  hogy  erre  másoknak  bátorítást 
ne  adjunk,  vessék  önök  vissza  ezt  a  törvényjavaslatot. 
(Élénk  helyeslés  balfelől.) 

A  javaslat  nem  biztosítja  a  ma- 
gyar befolyást. 

Ügy  vélem,  tisztelt  Ház,  talán  felesleges  is  hosszasab- 
ban indokolnom  azt  a  harmadik  okot,  amiért  e  törvényjavas- 
latot nem  fogadjuk  el.  Elvetendőnek  tartjuk  azért  is,  mert 
az  a  magyar  állam  részére  hatályos  befolyást  nem  biztosít, 
mert  természetes  értelme  szerint  a  közös  kormány  abszolutiz- 
musának kedvez  s  mert  a  Boszniára  vonatkozó  pénzügyi 
viszonyt  a  két  állam  közt  úgy  rendezi,  hogy  a  viszálynak 
8  egyúttal  a  magyar  állam  igazságtalan  túlterhelésének  kút- 
forrása lesz. 

És  itt  ismét  emlékeztetnem  kell  önöket  azon  kettős 
színcsillámra,  melyben  e  javaslat  oly  gazdag.  Ha  önök 
a  javaslat  indokolását  nézik,  azt  mondhatják  :  nem  lehet 
határozottabban,  nem  lehet  hangosabban  nyilatkozni  azon 
befolyásról,  mely  a  törvényjavaslatban  a  magyar  állam 
részére  biztosítva  van.  Ám  hallgassák  meg  e  kifejtéseket. 
(Halljuk  !  Halljuk  !)  »De  midőn  e  törvényjavaslat  —  mondja 
az  indokolás  —  ezt  elismeri,  egyúttal  utasítja  a  két  kor- 
mányt befolyásának  felelősség  mellett  gyakorlására,  és  ily 
módon  biztosítja  a  két  törvényhozásnak  ellenőrzési  jogát, 
indirekté  a  közigazgatás  mindennapi  teendőire  nézve  és  a 
mindennapi   közigazgatás   költségeire   nézve   is.* 

Van  azután  egy  másik  passzus  is,  mely  így  szól  :  (Hall- 
juk !  Halljuk !)  »Az  elmondottak  alapján  ezen  törvény- 
javaslatot, mely  úgy  fennálló  törvényeinknek,  mint  a  dolog 
természetének  megfelel,  mely  a  kormány  törvényes  befo- 
lyását és  ennek  felelőssége  folytán  a  törvényhozásét,  ezen 
tartományok   összes   ügyeire   nézve   fenntartja.  .  .« 

Már  most,  tisztelt  Ház,  amily  határozottak,  fennhéjázok 

ezek  az  indokok,  éppen  olyan  szemérmes  és  kishangú  a  tör- 
vényjavaslat szövege,  pedig  a  jog  nem  az  indokolásban  van 
körülírva,  hanem  magában  a  törvényjavaslatban.  Ezeket  az. 
indokokat  elfújja  a  szél  a  törvényjavaslat  alól,  (Igaz  !  bal- 
ról.) és  megmarad  a  törvényjavaslat  szerkezete,  mint  a 
jogok  körülírása  és  forrása.   (Helyeslés  balról.) 

Most  pedig  engedje  meg  a  tisztelt  Ház,  hogy  kimutas- 
sam, milyen  az  a  jog,  milyen  az  a  befolyás,  melyet  a  boszniai 
kormányzat  »mindennapi  teendőire*  a  kormánynak  és  az 
országgyűlésnek  a  törvényjavaslat  biztosítani  akar.  (Halljuk  !) 

A  legelső  szakaszban  a  legcsodálatosabb  módon,  mit 
eddig  közjogi  törvényben  tapasztaltam,  az  mondatik,  hogy  : 
»A  minisztérium  a  monarchia  közös  ügyeire  nézve  fennálló  tör- 
vények (1867  :  XII.  tcz.  és  Ausztriát  illetőleg  az  1867  deczem- 
ber  21-iki,  R.  G.  Bl.  146,  szám  alatti  törvény)  értelmében  fel- 
hatalmaztatik,  hogy  Bosznia  és  Herczegovina  ideiglenes  köz- 
igazgatásába alkotmányos  felelősség  mellett  befolyjon.* 

Ezen  változtatott  valamit  a  bizottság,  de  az  előadó  úr 
elfelejtette  indokolni  ;  talán  még  megteszi.  Az  1.  §-nál  t.  i. 
ezt  a  nagy  változtatást  tette  :  »Felhatalmaztatik,  illetőleg 
utasíttatik.«  így  legalább  olyan  stílusa  van,  mint  az  alispáni 
végzéseknek,  miket  kiadnak  a  szolgabírónak.  (Derültség 
balról  és  a  szélsőbalon.) 

Hanem  már  most  azt  kérdem,  tisztelt  Ház,  azon  nagy 
szavak  mellett,  melyek  itt  vannak  :  »alkotmányos  felelős- 
ség mellett  való  befolyás*  —  mi  hát  tulaj  donképen  az  a 
befolyás,   mely  a  magyar  kormányra  bizatik  ? 

A  2.  §-ban  ez  körül  van  írva  s  ez  foglaltatik  benne  : 
»A  minisztérium  részt  vesz  mindazon  tanácskozásokban, 
melyek  ezen  ideiglenes  közigazgatás  irányának  és  elveinek 
megállapítása,  valamint  vasutak  építése  czéljából  a  közös 
minisztériumban   tartatnak.* 

Itt  találkozunk  legelőször  régi  barátunkkal,  a  közös 
minisztériummal.  (Derültség  balfelől.)  Nem  az  van  mondva, 
hogy  rá  bizatik  az  igazgatás,  hanem  csak  úgy  alattomban 
értetik.  (Derültség  balfelől.)  Alattomban  értetik  a  legfon- 
tosabb jogtétel  e  törvényjavaslatban.  Már  most,  tisztelt 
Ház,  miféle  jog  van  itt  a  minisztériumra  bízva  ?  Az,  hogy 
a    tanácskozásokban    részt    vegyen.    A    tanácskozásokban 

való  részvétel,  a  törvénymagyarázat  helyes  szabálya  szerint, 
•az  egyszerű  konzultatív  votum. 

Igaz,  a  tisztelt  miniszterelnök  úr  az  én  kérdésemre 
íizt  a  felvilágosítást  adta,  hogy  nem  az  az  értelme,  hogy  csak 
konzultatív  votum  legyen,  hanem  ellenkezőleg,  biztosított 
engem  arról,  hogy  a  magyar  kormánynak  döntő  befolyást 
szándékolnak  adni. 

De  ha  ily  jó  szándékkal  vannak,  miért  nem  mondják 
meg  világos  szavakkal  ?  Mert  könnyen  megtörténhetik, 
hogy  azután  azt  a  jogot,  melyet  a  miniszterelnök  akar,  vagy 
utódai  akarnak  gyakorolni,  nem  a  motívumokból  fogják 
származtatni,  hanem  a  törvény  szerkezetéből  (Helyeslés  a 
baloldalon.)  s  akkor  azt  mondják  :  itt  tisztán  csak  a  tanács- 
kozásokban való  részvételre  van  jogosítva  a  minisztérium  ; 
döntő  befolyásról,  t,  i.  hogy  az  ő  megegyezése  nélkül  nem 
jöhetnek  létre  határozatok,  a  törvényben  nincs  szó. 

De  tegyük  fel,  hogy  úgy  van  ;  fogadjuk  el,  hogy  a 
tanácskozásokra  valami  döntő  jogot  adna  ez  a  javaslat  : 
még  akkor  sem  ér  semmit  az  egész  rendelkezés. 

Mert  mire  adatik  e  jog  ?  Arra,  hogy  az  ideiglenes  köz- 
igazgatás irányának  és  elveinek  megállapításánál,  mondjuk, 
döntő  befolyást   gyakoroljon. 

De  van  itt  még  egy  sokkal  fontosabb  dolog.  Ha  arról 
van  szó,  hogy  a  közigazgatásra  befolyást  gyakoroljak,  első 
dolog,  hogy  döntő  szavam  legyen  a  szervezet  megállapítá- 
sánál ;  második,  hogy  döntő  szavam  legyen  azon  anyagi 
szabályok  megállapításánál,  melyek  szerint  a  szerveknek 
el  kell  jámiok,  melyeket  ezeknek  valósítaniok  keU.  Már 
pedig  az  irányok  és  elvek  olyanok,  hogy  azok  ez  értelemben 
nem  vehetők.  Vagy  ha  a  tisztelt  miniszterelnök  úr  fel  fog 
állani  és  azt  mondja  :  igenis,  döntő  befolyást  szándékolnak 
adni  a  szervezet  megállapítására  s  a  szabályok  megállapí- 
tására, amelyek  szerint  e  szervezetnek  el  kell  járnia,  továbbá 
az  irányra,  melyet  a  közigazgatásnak  szándékolnak  adni  : 
én  azzal  az  alázatos  kérdéssel  járulok  hozzá,  miért  nem 
mondja    ezt  ki  világosan  ?    (Élénk  helyeslés  a  baloldalon.) 

De  ha  még  kimondanák  is,  még  akkor  is  csekély  értékű 
volna  e  törvény,  mert  egyáltalában  nincs  gondoskodva  arról, 
hogy  a  magyar  minisztérium,  mely  ezen  befolyást  gyakorolja, 

informálva  is  legyen.  Annak  ellenőrzését,  hogy  ott  mi  tör- 
ténik, nem  kétszáz  mértföldről  kell  teljesíteni,  hanem  ott 
helyben.  Azon  ismeret  alapján,  melyet  talán  a  közös  minisz- 
terek, vagy  a  hirlapok  tudósításából  meríthet  a  minisztérium  : 
ugyan  kérdem,  minő  ellenőrzést  s  minő  befolyást  gyakorolhat  ? 
(Igaz  !  Ügy  van  !) 

Csonka,  helytelen  ez  a  törvény,  ha  arról  nem  gondos- 
kodik, hogy  biztos  és  helyes  módja  legyen  az  informáczió 
megszerzésének,  és  ha  azt  az  ellenőrzést,  melyet  a  magyar 
kormánynak  kell  gyakorolnia,  nem  tudja  oda  levinni,  hol 
a  dolog  történik,  hanem  hatálytalanul  el  hagyja  párologni  itt. 

Hanem  azt  hiszem,  ha  e  javaslat  törvénnyé  váhk, 
nem  kell  hosszasan  bizonyítani,  hogy  a  minisztérium  befolyása 
a  semminél  csak  valamivel  lesz  több,  és  ha  a  semminél  vala- 
mivel több  lesz,  akkor  az  egész  befolyás,  az  egész  rendelkezési 
hatalom   a  közös   minisztériumot   fogja  illetni. 

Már  most  ebből  megítélhetik,  mit  érhet  az  a  befolyás, 
ami  az  országgyűléseké.  Mert  az  indokolásban  az  van  mondva, 
hogy  :  mert  a  miniszternek  közvetlen  befolyása  van  a  közös 
minisztériumra,  a  közös  minisztériumnak  meg  Boszniára, 
viszont  a  magyar  miniszterre  a  magyar  országgyűlésnek, 
ennélfogva  a  magyar  országgyűlés  a  mindennapi  teendőket 
ellenőrzi  Boszniában.  (Derültség.)  Ez  a  következtetés  az, 
amelynek  alapján  a  miniszterelnök  úr  meg  akarja  állapítani 
az    országgyűlés    befolyását.    (Ügy   van  !    balfelől.) 


A   javaslat  kedvez  a  közös  kor- 
mány abszolutizmusának. 


Nézzük  már  most,  igaz-e  az  a  vádam,  hogy  ez  a  törvény- 
javaslat a  közös  kormány  abszolutizmusának  kedvez  ? 
(HaUjuk  !  Halljuk  !) 

Midőn,  tisztelt  Ház,  ezt  ki  akarom  fejteni,  ezen  törvény 
természetes  magyarázatához  folyamodom,  és  nem  azt  nézem, 
hogy  mit  szándékolnak  a  miniszterelnök  úr  állítása  szerint, 
vagy  minő  módon  kellene  azt  az  1867  :  XII.  tcz.  analógiájára 
megállapítani,  ha  az  igazgatás  Boszniában  közös  ügynek 
van  nyilvánítva,  hanem  nézem  azt,  hogy  mi  van  a  törvény- 
javaslat szövegében  elrendelve. 

Hol  van  itt  megállapítva  világosan,  hogy  a  közös  minisz- 
tériumnak minő  hatásköre  van  ?  Sehol,  A  törvénymagya- 
rázat szerint  tehát  úgy  kell  tekinteni  a  dolgot,  hogy  mindaz, 
ami  világosan  nincs  fenntartva  a  két  állam  kormányának, 
a  delegáczióknak  és  a  két  állam  parlamentjének,  pleno 
jm'e  illeti  a  közös  minisztériumot.  Ennélfogva  ezen  törvény- 
javaslat szerint  a  közös  minisztériumot  megilleti  az  összes 
törvényhozási   jog   Boszniában.  (Ügy  van  !   balfelől !) 

Minden  anyagi  szabályt,  amely  szerint  az  ottani  álla- 
potok rendezendők  és  viendök,  a  közös  minisztérium  állapít 
meg,  kivéve  azt  a  három  ügyet,  melyre  nézve  a  4.  §.  kivételt 
tesz,  t.  i.  a  közvetett  adókat,  a  vámintézményeket  és  a 
pénzrendszert.  Különben,  mondom,  az  összes  törvényhozás, 
az  összes  kormányzati  jog  illeti  meg  őt,  hacsak  azt  az  árnyék- 
befolyást, amely  e  javaslatban  a  magyar  kormány  szá- 
mára ki  van  kötve,  hatalmas  korlátnak  nem  tekintjük. 
(Ügy  van  !  balfelől.)  Egy  azonban  hiányzik  e  javaslatból. 
Sehol  sem  látom  kimondva,  hogy  a  delegácziók  hatásköre 
ezen  törvényjavaslat  természetes  értelme  szerint  másra  is 
kiterjedne,  mint  azon  évi  összegek  meghatározására,  amelyek 
a  rendes  adminisztráczió  költségeihez  netalán  igénybe  vétet- 
nének. 

És  így  a  legfontosabb  dolgok  egyike  :  ama  tartományok 
költségvetésének  megállapítása,  a  jövedelmek  felhasználása, 
a  közös  minisztérium  szabad,  ellenőrizetlen  rendelkezésének 
látszik  fenntartva  lenni. 

Igaz,  lehet  ezt  a  törvényt  úgy  is  értelmezni,  hogy  a 
delegácziók  a  közös  minisztériumnak  minden  teendőjét 
ellenőrzik.  De  az  ellenkező  értelmezés  nincs  kizárva,  sőt 
az  a  természetesebb,  tekintve  a  javaslat  szerkezetének 
értelmét.  Es  lehet-e  kételkedni  abban,  hogy  ha  egy  törvényt 
kétféleképpen  lehet  értelmezni,  a  közös  kormány  azt  fogja 
választani  és  a  miniszterelnök  úr  azt  fogja  támogatni,  amely 
az  executiva  korlátlan  hatalmának  kedvezőbb  ?  (Ügy  van  t 
balfelől.) 

Ezután  pedig  azt  kérdem,  tisztelt  Ház  :  hol  van  a  véd- 
erőre  vonatkozó  törvénynek  sorsa  itt  elintézve  ?  A  4.  §. 
felsorolja  azokat  az  intézményeket,  melyek  a  parlament  elhatá- 
rozása alá  tartoznak  ;  ezek  :  a  vámintézmények,  a  közvetett 

adók  és  a  pénzrendszer.  De,  tisztelt  Ház,  ha  a  teljes  törvény- 
hozási jog  a  közös  minisztériumot  illeti,  akkor  a  közös  kor- 
mánynak hatalma  van  Boszniában  katonákat  szedni,  ottan 
csapatokat  alkotni  és  azokat  Boszniának  budgetjéből  fizetni, 
mert  ezen  törvényjavaslat  szerint  Bosznia  budgetje  sem 
a  delegácziók,  sem  a  parlamentek  ellenőrzése  alá  nem  tar- 
toznak, szóval :  módjában  van  zsoldos  csapatokat  tartani, 
és  ha  netalán  abban  keresnék  a  biztosítékot,  hogy  a  költsé- 
geket a  delegáczióknak  kell  megszavazniok,  én  először  ebben 
elegendő  garancziát  nem  látok,  de  másodszor  ki  biztosítja 
azt,  hogy  a  felelősség  nélkül  kezelt  boszniai  jövedelmek  egy 
része  erre  a  czélra  nem  fog  kihasíttatni  ? 

És  végül  egy  utolsó  megjegyzést.  (Halljuk  !  Halljuk  ! 
balfelől.) 

Ezen  javaslat  rendkívüh  beruházásokról  beszél,  melyek 
a  közigazgatásnak  nem  rendes  költségei,  és  erre  nézve  a 
dolgot  a  lehető  legnagyobb  homályban  hagyja,  ami  súrló- 
dásokra és  összeütközésekre  fog  vezetni.  Először  egyátalán 
nincs  meghúzva  a  határvonal :  mi  az,  ami  a  törvényhozások 
körébe  fog  tartozni  mint  tehermegszavazás,  és  mi  az,  ami  a 
delegácziók  körébe  fog  tartozni.  Pedig  ez  a  határvonal 
meg  volna  húzható,  ami  egyike  a  könnyebb  feladatoknak, 
úgy  hogy  az  taxatíve  számláltatnék  elő.  Másodszor  egyátalán 
nincs  meghatározva  az,  hogy  ha  ezen  beruházási  költsé- 
geket a  monarchia  két  államának  közösen  kell  is  viselniök, 
minő  kulcs  szerint  kell  azt  viselni,  és  mert  a  kulcs  nincs  meg- 
határozva, ez  örökös  viszálykodás  és  súrlódások  kútforrása 
lesz.  És  hamis  a  törvényjavaslatnak  az  az  indoka,  hogy 
ezekre  nézve  nem  lehet  állandó  kulcsot  megszabni,  mert 
a  beruházások  olyanok,  hogy  hol  az  egyik,  hol  a  másik 
állam  veheti  a  közös  beruházásoknak  nagyobb  hasznát. 
Mert  ne  feledjük,  hogy  a  beruházások  közé  a  közös  épít- 
kezések is  tartoznak,  és  nem  hiszem,  hogy  valaki  azt  állítsa, 
hogy  ha  ott  közigazgatási  épületek,  hidak  emeltetnek,  azok- 
ból akár  Magyarországnak,  akár  Ausztriának  nagyobb 
haszna  volna,  mint  a  másik  államnak. 

Ezek  azok,  tisztelt  Ház,  —  gondolom,  hosszasabban 
nem  kell  fejtegetnem  —  melyekből  a  harmadik  okot  úgy 
lehet   felállítani,  hogy  vissza   kell   vetni  e  törvényjavaslatot 

azért  is,  mert  csak  a  közös  kormány  abszolutizmusának 
kedvez,  mert  hatályos  befolyást  a  monarchia  két  államának 
nem  biztosit. 

Az  ellenzék  feladata. 

És  most,  mielőtt  beszédemet  bevégezném,  (Halljuk  í 
Halljuk  !)  talán  avval  a  kéréssel  állhatnának  elő,  hogy 
javasoljak  más  elintézési  módot  azon  rendezésre,  amely 
rendezésnek  szükségét   én  magam  is  beismertem. 

Tisztelt  Ház,  ennek  a  kötelességnek,  amennyiben  az 
irányadó  szempontok  kijelölése  pozitive  az  ellenzéknek 
kötelessége,  beszédem  bevezetésében  eleget  tettem.  Meg- 
neveztem azt  a  négy  pontot,  amelyet  azon  informácziók 
mellett,  amelyek  birtokában  e  Ház  tagjai  lehetnek,  fel  lehet 
állítani,  mint  Magyarország  érdekeinek  elengedhetetlen  köve- 
telményeit. További  részletezésbe  bocsátkozni,  tisztelt  Ház, 
nemcsak  helytelen  volna  az  ellenzéki  padokról,  hanem 
tényleg  lehetetlen  is.  Mert  azon  négy  szempont  fenntartása, 
csorbítatlan  megőrzése  mellett  én  többféle  rendezési  módot 
ismerek,  tudok  és  lehetőnek  tartok  ;  olyan  rendezési  módo- 
kat tartok  lehetőnek,  melyek  által  elkerültetnek  azok  a 
káros  következmények,  melyek  miatt  ezt  a  törvényjavaslatot 
el  nem  fogadhatom.  De  hogy  egészen  a  részletekbe  mehes- 
sünk, ahhoz  kellene,  hogy  a  többi  tényezőknek,  melyeknek 
befolyása  és  hozzájárulása  kell  a  rendezéshez,  nézetei,  véle- 
kedései előttünk  ismeretesek  legyenek.  Ezzel  az  ellenzék 
nem  rendelkezik.  De  az  ellenzék  és  a  parlament  tagjainak 
kötelességök  kijelölni  azokat  a  határokat,  kívánalmakat, 
melyeket  okvetlenül  fenntartandóknak  vélnek  és  melyeknek 
megőrzésével  fogadhatnak  csak  el  bármely  módozatokat. 
Ennek  a  kötelességemnek  eleget  tettem. 

A  határozati  javaslat. 

Tisztelt  Ház,  én  azt  tartom,  hogy  azon  határozati  javas- 
latban, melyet  fel  fogok  olvasni  s  melyet  a  törvényjavaslat 
visszavetésével  a  Háznak  tiszteletteljesen  elfogadásra  ajánlok, 
röviden  csoportosítva  vannak  azok  az  okok,  melyeket  fel- 
szólalásomban kifejtettem. 

Visszavetjük  a  törvényjavaslatot  azért,  mert  az  az 
1867  :  XII,  törvényczikk  határozatait  értelmükből  kifor- 
gatja ;  mert  a  közös  minisztérium  s  az  országos  bizottság 
hatáskörét  új,  ezen  intézménynek  közjogi  jellegét  meg- 
változtató teendőkkel  gyarapítja  s  ezáltal  a  monarchia 
duahsztikus  alapszerkezetét  veszélyezteti,  s  mert  ama  tar- 
tományok közigazgatásának  rendezésére  és  vitelére  a  mon- 
archia két  államának  hatályos  befolyást  nem  biztosít.  (Élénk 
helyeslés  balfelől.)  Én  azt  tartom,  hogy  kétszeresen  meg 
kell  gondolnia  a  tisztelt  Háznak  szavazatát,  mielőtt  e  tör- 
vényjavaslatot eKogadja. 

Ha  igazak,  ha  csak  részben  is  állanak  azok  az 
aggályok,  melyeket  elősoroltam,  akkor  azok  csak  úgy  mel- 
lőzhetők, ha  ezen  törvényjavaslat  elvettetik. 

De  akármint  legyen  a  dolog,  egyre  engedje  meg  a  tisztelt 
túloldal,  hogy  egész  tisztelettel  figyelmeztessem.  (HaUjuk  !) 

A  szabadelvű  párt,  ahogy  magukat  ott  a  túloldalon 
ülő  képviselő  urak  nevezik,  két  elemből  alakult  ;  oly  elem- 
ből, mely  1867-ben  megalkotván  a  XII.  törvény czikket, 
azt  állította  :  elment  a  szélső  határig  a  közös  intézmények 
alkotásában  és  hatáskörük  megszabásában ;  ha  azon  a 
határon  szükség  nélkül  túlmegy,  a  magyar  áUam  fenn- 
állására szükséges  függetlenség  meg  lett  volna  csorbítva. 

Van  ott  még  egy  másik  elem.  Vannak  ott,  akik  1867-ben 
már  a  közösügyi  törvényjavaslatot  túlságosnak,  veszedel- 
mesnek tartották,  kik  éles,  jós  szemmel  figyelmeztettek 
azokra  a  veszélyekre,  hogy  ezen  intézmények  továbbfejlesz- 
tése, különösen  pedig  a  hatáskör  kitágítása,  Magyarország 
függetlenségét  sírba  fogja  vinni.  Nem  hihetem,  tisztelt 
Ház,  és  nem  hihetem,  tisztelt  túloldal,  hogy  önök 
ezen  véleményüket  és  meggyőződésüket  és  a  magyar  áUam 
törvényes  függetlenségének  fenntartása  iránti  elhatározá- 
sukat és  kötelességüket  a  fúziónál  kölcsönösen  eltemették 
volna,  sőt  úgy  vagyok  meggyőződve,  hogy  ha  önök  ezen 
aggályoknak,  melyeket  kifejeztem,  csak  egy  részét  is  alapo- 
saknak tartják,  elérkezettnek  látják  az  időt,  hogy  azon 
nyíltan  és  titokban  fennáUó  törekvések  eUen,  melyek  az 
1867-ben  alkotott  duahsztikus  szerkezet  felforgatására  irá- 
nyoz vák,  a  magyar  országgyűlés  ezen  első  ünnepélyes  alkalom- 

nál,  midőn  a  felforgatáshoz  az  első  lépést  akarják  meg- 
tenni, ezt  egyértelmű  ünnepélyes  tiltakozással  akadályozza 
meg.  (Zajos  helyeslés  bal-  és  szélső  balfelől.) 

Nem  az  alkotmány  üres  formáiban  rejlik  az  igazi  biz- 
tosíték. Vésték  volna  bár  önök  érczbe  az  1867-iki  törvé- 
nyeket :  azok  lemoshatatlan  vonásaival  még  nincs  Magyar- 
ország függetlensége  biztosítva.  De  ha  még  megvan  az  a 
poHtikai  meggyőződés,  mely  az  1867-iki  törvényt  létre- 
hozta ;  ha  még  megvan  a  magyar  állam  függetlensége  iránt 
az  a  ragaszkodás,  és  ha  annyi  tört  reményeink  közepette 
binink  azzal  a  férfias  erővel  és  elhatározottsággal,  hogy  bár- 
mely inszinuált  alakban  jelentkeznék  is,  bármily  kicsinynek 
látszó  kezdetleges  alakban  mutatkoznék  is,  minden  felforgató 
törekvésnek  ellentállmik  ;  ha  ez  megvan,  akkor  e  Háznak 
szavazata  más  nem  lehet,  mint  határozott,  egyértelmű 
visszavetése  ennek  a  törvényjavaslatnak.  (Élénk  helyeslés  a 
bal-  és  a  szélsőbaloldalon.) 

Ez  az,  a  mit  én  önöktől  várok  ;  ez  az,  aminek  teljesí- 
tését kérem,  és  ezen  értelemben  ajánlom  határozati  javasla- 
tomat elfogadásra.  (Zajos  helyeslés  és  taps  a  bal-  és  a  szélső- 
baloldalon.) 

A  határozati  javaslat,  melyet  Baross  Gábor  jegyző 
olvasott  fel,  így  szól  : 

Határozza  el  a  képviselőház,  hogy  a  217.  számú  törvény- 
javaslatot, 

minthogy  az  az  1867  :  XII.  törvényczikk  határozatait 
értelmükből  kiforgatja  ; 

minthogy  a  közös  minisztérium  és  a  közösügyi  országos 
bizottság  hatáskörét  új,  ezen  intézmények  közjogi  jellemét 
megváltoztató  teendőkkel  gyarapítja  és  ezáltal  a  monarchia 
duahsztikus  alapszerkezetét  veszélyezteti ; 

minthogy  ama  tartományok  közigazgatásának  rende- 
zésére és  vitelére  a  monarchia  két  államának  hatályos  be- 
folyást nem  biztosít  : 

általánosságban  sem  fogadja  el. 

Aláírták  :  Szilágyi  Dezső,  gróf  Apponyi  Albert,  Sci- 
tovszky  János,  Kubinyi  Árpád,  Beniczky  Ferencz,  Farkas 
Elek,   Beöthy  Ákos,   báró  Simonyi  Lajos,   Molnár  Aladár, 

Ocskay    Rudolf,    Orosz    Mhály,    Bujanovics    Sándor,    báró 
Bánhidy  Béla,  Mandel  Pál. 

A  vita  további  folyamán  a  kormánypártról  felszólalók, 
nevezetesen  Éber  Nándor,  Jókai  Mór,  Tisza  Kálmán  miniszter- 
elnök, Dárday  Sándor,  Máriássy  Sándor,  Láng  Lajos,  Éles  Henrik, 
Pulay  Kornél  előadó  —  főképen  Szilágyi  Dezső  érvelésével  fog- 
lalkoztak. 

A  mérsékelt  ellenzék  álláspontját  támogatták :  Pulszky 
Ágost,  Mandel  Pál,  Apponyi  Albert  gróf,  Hodossy  Imre,  Molnár 
Aladár ;  a  függetlenségi  párt  határozati  javaslata  mellett  fel- 
szólaltak :  Hermán  Ottó,  ki  ekkor  mondta  első  beszédét  a  Ház- 
ban, Helfy  Ignáez,  Gáspár  Lajos,  Mocsáry  Lajos,  Bódog  Albert. 

Szlávy  elnök  1879  november  17-ikén  zárta  be  a  vitát,  mire 
Szilágyi  Dezső  záróbeszédét  mondta  el. 

A  vita  összefoglalása. 

9y'  Ezen  öt  napig  tartó  vita  után,  tisztelt  Ház,  azt  hiszem, 
**  túlzás  nélkül  áUíthatom  azt,  hogy  e  javaslatnak  sarkalatos 
hibáit  azon  felszólalások,  melyek  erről  az  oldalról  történtek, 
részletesen  kimutatták.  (Ugy  van  !  balfelől.)  Ki  lőn  mutatva 
az,  hogy  e  törvényjavaslat  lényegére  és  tartalmára  nézve 
országunk  egyik  alaptörvényét  akarja  megváltoztatni,  a 
nélkül,  hogy  egyenesen  ilyenül  merne  feltűnni ;  ki  lőn  mu- 
tatva az,  hogy  tartalmában  sem  azoknak  az  elveknek,  sem 
azon,  még  ma  is  fennáUó  pohtikai  tekinteteknek  és  érdekek- 
nek nem  felel  meg,  melyek  az  1867-iki  nagy  művet,  alkot- 
mányunk kiépítését  létesítették  ;  ki  lőn  mutatva  végre  az 
is,  hogy  e  törvényjavaslat  szerkezete  tele  van  kétértelmű- 
séggel és  homállyal ;  tartalmára  nézve  pedig,  úgy  amint 
a  rendezést  megkísérelte,  a  közös  kormány  abszolutizmusá- 
nak kedvez,  (Ügy  van  !  a  baloldalon.)  és  míg  egyrészről  egy 
központi  állam  kiépítésére  tör,  másrészről  azon  árnyék- 
befolyás által,  melyet  a  magyar  kormánynak  és  így  a 
két  állam  törvényhozásának  az  ott  rendezendő  ügyekre 
biztosítani  akar,  az  alkotmányosság  színe  alatt  tulaj - 
donképen  biztosíték  nélkül  hagyja   országunknak   ama  tar- 

Szilásyi  Dezső  Beszédei.  Hl.  4 


50  Az    okkupácziót    követő    országgyűlések. 

tományok  rendezésénél  fennforgó  legfőbb  érdekeit.  (Ügy 
van  !  balfelől.) 

Mindezek  ellenében,  tisztelt  Ház,  a  túlsó  oldalról  is 
érvek  hozattak  fel,  de  az,  akihez  a  kérdések  intéztettek, 
akinek  a  maga  intencziói  iránt  kötelessége  lett  volna  ezt  a 
Házat  és  ezt  az  országot  megnyugtatni ;  az,  aki  elsősorban 
felelős  azon  kétértelműségért  és  rejtőző,  nyugtalanitó 
irányért,  melyet  e  törvényjavaslatban  észreveszünk  —  a 
miniszterelnök  úr,  azon  kérdésekre,  amelyeket  legjobban 
Apponyi  tisztelt  barátom  formulázott  és  terjesztett  elő, 
mélyen  hallgatott.   (Ügy  van  !  balfelől.) 

Azok,  amiket  a  miniszterelnök  úr  mondott,  oly  orá- 
kulumszerű tartózkodással  és  homállyal  vannak  össze- 
burkolva, hogy  belőlük  megnyugtatást  csak  az  meríthetett, 
aki  megnyugvását  egyáltalán  abban  keresi,  hogy  a  miniszter- 
elnök úr  ajánl  valamit,  és  nem  abban,  hogy  minő  okokkal 
indokolja.   (Helyeslés  balfelől.) 

Meglehet,  hogy  a  miniszterelnök,  mielőtt  a  szavazás 
bekövetkeznék,  még  szóhű  fog ;  meglehet,  hogy  azon 
sürgős  kérdésekre  megkísérli  a  válaszadást.  De  ha  a  minisz- 
ter úr  a  maga  kötelességét  felfogásom  szerint  keUőleg  akarta 
volna  teljesíteni,  akkor  fölvilágosításait  nem  lett  volna 
szabad  a  vita  egy  oly  stádiumára  halasztania,  (Helyeslés 
balfelől.)  midőn  a  vita  kereszttüzében,  a  szavazás  előtt 
meg  nem  próbálható  :  érvelésében  mi  csak  üres  csillám  és 
mi  a  valódi  arany.  (Zajos  helyeslés  balfelől.)  És  mi  az  oka, 
tisztelt  Ház,  hogy  a  kormány  ezen  tartózkodással  él ;  mi  az 
oka,  hogy  ő,  kinek  legelső  sorban  volna  kötelessége  világos- 
ságot árasztani  erre  a  javaslatra,  orakulumszerű  homályba 
burkolózik  ? 

Az  ok,  uraim,  könnyen  kikereshető.  Az  első  ok  abban 
áll,  mert  úgy  vagyok  meggyőződve,  de  talán  a  miniszter- 
elnök úr  is  sejti  azt,  hogy  ha  e  törvényjavaslatnak  valódi 
értelme,  valódi  czélzatai  nyíltan  és  őszintén,  úgy  mint  az 
kötelessége,  felfejtetnek,  soha  e  javaslat  a  nemzet  elfogadá- 
sára nem  számíthatna.  (Élénk  helyeslés  balfelől.) 

Ellenmondás  a  magyar  és 
az  osztrák  álláspont  közt. 

Én  úgy  vagyok  meggyőződve,  hogy  ezen  orákulum- 
szerű  félliomály  szükséges  arra,  hogy  a  magyar  kormány- 
nak ezt  a  törvényjavaslatot  kommentáló  nyilatkozatai 
nagyon  is  kézzelfogható  ellentmondásba  ne  jöjjenek  azzal 
az  ajánlattal,  mellyel  ugyanazt  törvényjavaslatot  a 
monarchia  másik  államában  támogatják.  (Helyeslés  bal- 
felől.)  És  én  úgy  vagyok  meggyőződve,  hogy  e  tartózkodás 
indokolva  volt  abból  a  szempontból  is,  mert  megengedte 
a  kettős  és  ellentétes  érvelést  ezen  javaslat  mellett ;  s 
azoknak,  kik  egyáltalán  ürügyet  keresnek  a  megnyug- 
vásra, kik  nem  szeretik,  hogy  ezen  kettős  érvelésről  a 
homály  levétessék,  megadta  a  támpontot  a  miniszterelnök 
úr  hallgatása,  hogy  ezt  a  javaslatot  nyugodtan  vagy  leg- 
alább látszólagos  nyugalommal  elfogadhassák.  (Helyeslés 
balfelől.) 

De,  tisztelt  Ház,  mi  ezzel  nem  elégedhetünk  meg.  Nekünk 
tisztaságra,  a  lehető  legnagyobb  világosságra  kell  töreked- 
nünk, és  azért  én  birálat  alá  veszem  azokat  az  érveket, 
melyekkel  e  törvényjavaslatot  támogatják.  Felelni  akarok 
azokra  a  támadásokra,  melyek  egyenesen  ellenünk,  ezen 
oldal  ellenében  intéztettek.  És  azután  a  tisztelt  Ház  ítéletére 
akarom  bízni,  hogy  önmaga  vonja  le  magának  voltaképen 
az   eredményeket. 

Ami  azt  a  homáljrt,  azt  a  kétértelműséget  illeti,  mely 
ebben  a  ravasz  természetű  törvényjavaslatban  benne  van, 
(Helyeslés  balfelől.)  az  reá  ragad  nemcsak  azokra,  kik  a 
monarchia  másik  államában  ajánlják  ezt  a  javaslatot,  hanem 
reá  ragad  magukra  a  javaslat  védőire  is.  Ha  megnézik  önök 
az  okokat,  melyekkel  itt  ajánlják,  és  megnézik  az  okokat, 
melyekkel  a  lajtántúU  államban  támogatják,  feltűnő 
ellentétekre  fognak  találni.  Itt  azt  halljuk,  hogy  a  javaslat 
pártolói  —  kivéve  a  legelsőket,  kiknek  álláspontja  már  rég 
túl  van  haladva  —  sorban  feláUanak  és  a  miniszterelnök 
úrtól  megtanult  formulával  állítják  azt,  hogy  az  1867  :  XII. 
törvény czikk  értelmében,  de  mégis  a  törvényhozás  intézke- 
dései alapján  kell  ezt  az   ügyet  a  közös  közegekre   bízni. 

4* 

És  mit  hallunk  ott  ?  Ott  azt  mondják,  hogy  ez  egyenesen  a 
törvények  értelmében,  az  1867  :  XII.  törvényczikk  világos 
értelme  szerint,  közös  ügy  és  a  közös  kormánjrt  megUlető 
kompetenczia. 

Ha  önök  itt  e  Házban  a  javaslat  védőit  kérdezik,  akkor 
a  miniszterelnök  úr  feláll  és  megmagyarázza  önöknek,  hogy 
mily  erélyes  befolyás  van  itt  biztosítva  a  két  állam  kormá- 
nyának és  hogy  mennyire  van  ő  eltökélve  ezt  a  befolyást 
erélyesen  gyakorolni.  (Derültség  balfelől.)  A  miniszter- 
elnök úr  meg  fogja  magyarázni,  hogy  azon  befolyás  alapján, 
melyet  majd  ő  fog  gyakorolni,  mily  befolyás  illeti  a  minden- 
napi kormányzatra  ezt  az  országgyűlést,  és  nagy  jelentőséget 
fog  tulajdonítani  annak,  hogy  minden  vitáHs  ügyben  a  két 
állam  törvényhozásának  szabad  intézkedés  van  fenntartva. 
Ha  ellenben  önök  ott  a  Lajtán  túl  figyelnek  az  érvelésekre, 
akkor  azt  haUják  :  becses  ez  a  javaslat  azért,  mert  benne 
a  közös  kormánynak  és  a  delegáczióknak  erősbítése  foglal- 
tatik. (Ügy  van  !  balfelől.)  Nem  a  duaHzmus  fenntartásáról 
van  többé  szó,  hanem  a  duaHzmus  átváltoztatásáról  egy 
központi  hatalom  kiépítése  irányában.  Mint  becses  pohtikai 
vívmánjrt  tüntetik  ezt  fel,  ellentétben  azzal  az  itt  hang- 
súlyozott önáUással,  mel3n:e  mint  e  javaslat  igazi  értel- 
mére   utalnak.    (Ügy  van  !    balfelől.) 

Ha  önök  a  javaslat  itteni  védőire  figyelnek,  azt  fogják  hal- 
lani, hogy  mindnyájan  az  okkupáczió  ideiglenességét  hang- 
súlyozzák, sőt  amint  Jókai  tisztelt  képviselőtársam  írásból 
olvasott  meggyőződésében  kifejezte  magát,  (Derültség.) 
legideiglenesebb  tartamúnak  nyilvánította  az  okkupácziót 
8  fennhagyja  annak  nemcsak  lehetőségét,  de  még  való- 
színűségét is,  hogy  ezen  tartományok  Törökországnak  visz-' 
szaadassanak.  Hanem  ha  önök  visszatérnek  azokra  az  okokra, 
melyekkel  ez  a  poHtika  védetik,  és  azokra  a  czélokra, 
melyeket  el  akarnak  érni,  azokra  a  felfogásokra  és  nyilatkoza- 
tokra, amik  Lajtántúl  történtek,  akkor  látják,  hogy  ott 
a  kormány  oly  okokkal  ajánlja  e  javaslatot,  melyek  mara- 
dandó érdekekre  építve,  éppen  mert  maradandók,  a  véde- 
lemre szükséges  okkupáczió  ideiglenes  természetét  hatá- 
rozottan kizárják.   (Élénk  helyeslés  balfelől.) 

Már  most,  tisztelt  Ház,  szemben  azon  —  hogy  udva- 

riasan  fejezzem  ki  magamat  —  határozottan  kétszínű  csil- 
lámmal, mire  támaszkodnak  a  javaslatnak  védői  ? 

Az  első,  amiből  a  javaslat  védői  kiindulnak,  —  s  nézetem 
szerint  ez  az  első  hiba  —  fikczió.  Elzárják  magukat  a  tények 
kényszerítő  hatalma  és  tanúsága  elől ;  feltételezik,  hogy 
ideiglenes  rendezésről  van  szó  s  hogy  ezen  ideiglenes  rende- 
zés származik  abból,  mert  az  okkupáczió  maga  ideiglenes 
tartamú. 

De,  tisztelt  Ház,  ideiglenességről  van-e  szó  ?  Ha  ennek 
nevében  követelik  tőlünk,  hogy  ne  állítsunk  fel  oly  szigorú 
követelményeket  ezen  törvényjavaslat  határozataival  szem- 
ben, akkor  miért  nem  szorítják  határozott  időre  ezt  a 
rendezést  ?  Ea  hiheti  azt,  tisztelt  Ház,  hogy  ha  bevégzett 
tényeket  teremtünk,  ezen  bevégzett  tények  pusztán  azáltal, 
mert  léteznek,  nem  fognak-e  kényszerítőleg  föllépni  ?  Ki 
hiheti  azt,  tisztelt  Ház,  hogy  a  közös  kormány,  meljmek 
abszolutizmusa  itt  statuálva  lesz,  oly  könnyedén  bele  fog 
egyezni  ezen  javaslat  határozatainak  módosításába,  oly 
értelemben,  mint  ahogy  a  két  állam  érdeke  kívánja  ?  És  ki 
hiheti  azt,  hogy  a  miniszterelnök  úr  arról  a  helyről,  abban  az 
időben  befolyását  föl  fogja  használni,  sőt  csakugyan  sikerrel 
fogja  használni  a  törvénynek  a  két  állam  érdekében  való 
módosítására  ?  Nagymértékű  személyes  bizalom  kell  ahhoz, 
^ogy  valaki  ezen  az  úton  megindulhasson.  (Igaz  !  Ügy  van  ! 
a  bal-  és  a  szélsőbaloldalon.)  Amit  én  ajánlok  a  tisztelt 
Háznak,  az,  hogy  ne  engedje  magát  az  ideiglenesség  színe 
alatt  félrevezettetni,  és  egyetlenegy  követelményről  se  mond- 
jon le  pusztán  azon  az  alapon,  mert  a  törvényjavaslat  ideig- 
lenes rendezést  czéloz.   (Helyeslés  a  baloldalon.) 

A  másik  ok,  amivel  védik  a  törvényjavaslatot,  —  és 
ezt  Jókai  Mór  tisztelt  képviselőtársam  emKtette  —  abban 
áll,  hogy  ha  a  Ház  ezt  a  törvényjavaslatot  elveti,  ezzel 
elérjük,  hogy  a  katonai  kormányzat  állandósíttatik. 

Én  nem  tudom,  tisztelt  Ház,  mit  jelent  ez  a  szó  ? 
Ugyanilyformát  hallottam  már  a  miniszterelnök  úrtól. 
Tudom,  a  miniszterelnök  úr  itt  nem  fog  felelni  és  sorsára 
hagyja  Jókai  Mórt  ezen  érvelésével,  (Derültség  a  baloldalon.) 
tehát  hozzá  intézem  szavaimat.  (Derültség  balfelől.)  Ha 
ezt  az  érvet  komolyan  akarja  venni,  akkor  ez  annyit  jelent. 

hogy  ha  nem  állunk  rá  olyan  rendezésre,  melyet  a  jelenlegi 
exekutiva  megkíván,  akkor  nem  gyakorolhat  ez  az  ország 
befolyást  a  rendezésre,  hanem  marad  egy  törvényen  kívüli, 
egy  alkotmányellenes  állapot  és  rendezés  mindaddig,  míg 
a  két  állam  törvényhozása  meg  nem  hajol  az  exekutiva 
kívánalma  előtt.  Meggondolták-e  ezt  az  érvet,  midőn  elő- 
hozták ?  Ki  meri  azt  tagadni,  és  legyen  bár  a  korona  taná- 
csának legelsője,  hogy  azon  feladatnak,  amit  a  berlini  szerző- 
désben a  két  áUam  mindenike  elvállalt,  —  hogy  ezen  tarto- 
mányok igazgattassanak  —  csak  a  két  törvényhozás  bele- 
egyezésével lehet  megfelelni,  s  minden  rendezés,  mely  enélkül 
történik,  alkotmányellenes  rendezés,  (Helyeslés  balfelől.) 
nem  Boszniára,  hanem  a  két  áUamra  nézve,  mert  ezen  két 
állam  törvényhozásának  körébe  vág  ?  (Élénk  helyeslés  bal- 
felől.) Ha  pedig  ez  így  van,  akkor  lehet-e  azt  érvül  felhasz- 
nálni, hogy  :  mert  a  törvényhozás  nem  áll  rá  olyan  rende- 
zésre, aminőt  az  exekutiva  ajánl,  ennéKogva  nem  azon 
módot  keresik,  amelybe  mindkét  fél  beleegyeznék,  hanem 
egyoldalúlag  fogják  a  katonai  kormányzatot  fenntartani  ? 
Akik  ezen  érvvel  akarnak  hatni,  ezzel  olyan  alkotmányos 
elvet  érintenek,  hogy  ezzel  szemben  a  miniszterelnök  úrnak 
lenne  első  kötelessége  feláUani  és  tiltakozni  ezen  indok 
alkalmazása  ellen.  (Élénk  helyeslés  a  baloldalon.) 

Közösügy-e  Bosznia  igazgatása  ? 

Egy  további  érv,  amivel  a  javaslatot  támogatják,  abban 
áU,  hogy  az  1867  :  XII.  tcz.  értelme  szerint  ezen  ügy  a 
külügyi  és  hadügyi  művelet  körébe  esik,  s  egész  diadalmas 
érzettel  kérdezik  tőlünk  :  csak  nem  akarjuk  állítani,  hogy 
Bosznia   kormányzata   Magyarország   belügye  ? 

Talán  elég  volna  hivatkoznom  arra,  amit  Molnár 
Aladár  tisztelt  barátom  ez  érv  erősbítésére  felhozott.  De 
engedjék  meg,  hogy  ismételve  kiemeljem,  hogy  akik  így 
állítják  fel  a  dolgot,  azok  oly  térre  helyezik  át  a  kérdést, 
ahol  azt  nem  szabad  megoldani.  (Helyeslés  a  baloldalon.) 
Nem  az  a  kérdés,  külügy-e  Bosznia  adminisztrácziója  vagy 
nem,  hanem  hogy  olyan  ügy-e,  amely  a  közös  ügyek  közé 
van  utalva  ?   Mert  ha  odautalva  nincs,  ha  mindkét  állam 

elvállalta  a  feladatot,  a  két  áUam  ügyének  kell  azt  tekinteni, 
s  ami  világosan  oda  utalva  nincs,  abba  a  közös  orgánumoknak 
semmi    beleszólása    nem    lehet.    (Élénk    helyeslés    balfelől.) 

És  azután  valóban  furcsának  tartom,  hogy  a  külügyek 
fogalmát  oly  kormányzati  intézkedésekre  akarják  kiterjesz- 
teni, amelyek  minden  áUamban  belső  uralmi  funkcziók, 
Boszniában  is,  velünk  most  már  huzamos  időre  kapcsolatba 
hozott  és  állami  uralmunk  alá  vetett  területen  is  azok. 
(Helyeslés  a  baloldalon.) 

Hiszen  addig,  míg  legalább  az  ellenkezőről  a  miniszter- 
elnök úr  meg  nem  győz  bennünket,  a  külügyek  alatt  csak 
az  értetik  és  a  törvénynek  szoros  körülírása  szerint  nálunk 
is  csak  az  érthető,  ami  a  monarchia  érdekeinek  más  államok- 
kal szemben  való  képviseletében  áll,  és  érthető  az  idegen 
államterületeken  tartózkodó  állampolgárok  érdekének  vé- 
delme. A  külügyek  körébe  több  nem  tartozik.  De  Bosznia 
kormányzatát  a  külügyek  sorába  utalni  nem  más,  mint  jele 
azon  szomorú  megszorult  állapotnak,  melyben  az  ember, 
midőn  elv  alapján  nem  tudja  megmagyarázni  álláspontját, 
a  legelső  szó  ürügyéhez  nyúl,  nem  hogy  másokat  megnyug- 
tasson és  másokat  meggyőzzön,  hanem  hogy  legalább  az 
alapos  érvelésnek  a  színét  megadja.  (Helyeslés  balfelől.) 

Ne  várja  a  tisztelt  Ház  tőlem,  hogy  én  azokon  az  érve- 
ken, melyeket  a  túloldalról  felhoztak,  végigmenjek.  Igazán, 
meggyőződéssel  mondhatom,  a  fényes  és  érvelésben  hatal- 
mas beszédeknek  egész  sora  régen  elseperte  azokat  és 
én  a  tisztelt  Házat  nem  fogom  untatni  az  elmondottak 
ismétlésével ;  de  egyet  ki  kell  emelni.  Ki  keU  emelni  azt  az 
újnemű  érvelést,  melyet  a  tisztelt  miniszterelnök  úr  részéről 
és  utána  a  többiek  részéről  a  túlsó  oldalról  hallottunk.  Míg 
az  első  vonalban  harczoló  Éber  Nándor  és  Jókai  képviselő 
urak  elmaradtak  azon  állásponton,  hogy  Boszniának  e  tör- 
vényjavaslatban foglalt  igazgatása  az  1867-ik  évi  törvény 
értelmében  közös  ügy  és  ennélfogva  a  közös  kormányt  meg- 
illeti, addig  a  később  előnyomuló  segédcsapatok  egészen 
más  álláspontot  foglaltak  el,  kimondják,  hogy  nem  a  tör- 
vényben letett  jogtétel  alapján,  hanem  azon  törvénynek 
értelmében,  azon  törvénji}  létrehívó  okok  alapján  keUene 
ezt   közös   ügynek   tekinteni,   de   hogy   annak   tekintessék. 

arra  új  törvény  szükséges,  mely  azt  világosan  közös  ügynek 
nyilvánítsa.  Hogy  már  most  ezen  két  álláspont  miként 
egyeztethető  össze  ;  hogy  ezen  utóbbi  álláspont,  melynek 
Éles  Henrik  és  Láng  Lajos  képviselő  m-ak  szintén  kifejezést 
adtak,  hogyan  egyeztethető  össze  a  törvénjrj avaslattal  és 
ennek  többi  védőivel,  ezt  én,  mint  a  túloldal  házi  ügyét, 
ő  reájuk  bízom. 

De  a  tisztelt  miniszterelnök  úrhoz  újra  és  határozottan 
egy  sürgős  kérdést  kell  intéznem.  A  miniszterelnök  úr  úgy 
nyilatkozott,  hogy  ő  már  a  felirat  tárgyalása  alkalmával 
kimondotta,  hogy  az  1867-ik  évi  törvény  értelmében  ezen 
ügyek  rábizandók  a  közös  minisztériumra,  de  ez  egy  új 
törvény  megalkotása  nélkül  nem  lehetséges.  Tisztelt  Ház, 
ez  az  egész  állítás  egy  ellenmondást  foglal  magában.  Mert 
vagy  az  1867-iki  törvény  határozott  értelme  szerint,  az 
abban  lefektetett  jogtétel  erejénél  fogva  illeti  meg  a  közös 
minisztériumot  ama  tartományok  kormányzása,  s  akkor 
a  törvény  erejénél  fogva  azt  a  jogkört  el  is  foglalhatja,  ezen 
országgyűlés  minden  további  megkérdezése  nélkül.  Vagy 
nem  illeti  meg,  s  ez  esetben  nem  lehet  mondani  azt,  hogy  az 
1867.  évi  törvény  értelmében  adja  meg  neki  a  hatáskört. 
Ebben  az  esetben  az  1867.  évi  törvényre  való  hivatkozás  nem 
egyéb,  mint  csak  kendőzése  annak,  amit  önök  a  maga  czímén 
javasolni  nem  mernek.  (Helyeslés  balfelől.)  De  e  két  állás- 
pontot elhomályosítani,  kibékíteni,  hogy  megrontsa  az  1867. 
évi  törvény  értelmét  és  jogi  garancziáit,  s  mégis  kielégíteni 
azon  több  oldalról  felmerülő  aggodalmakat :  ez  a  pohtika, 
tisztelt  Ház,  egy  önérzetes  államférfi  eljárásával  össze  nem 
egyeztethető.  (Helyeslés  balfelől.) 

De  azt  mondják,  tisztelt  Ház,  nem  e  törvény  értelmében, 
hanem  szellemében  és  a  törvényt  létrehívó  indokok  alapján 
kell  ezt  az  ügyet  odautasítani. 

Én  üdvözlöm  ezt  az  érvelést,  de  egyúttal  elvárom,  hogy 
ennek  következményeit  is  elfogadják.  Elvárom,  hogy  beis- 
merjék, hogy  ezen  törvényjavaslat  alapjában  helytelenül 
van  szerkesztve. 

És  ezek  után  hivatkozom  a  tisztelt  miniszterelnök 
úrnak  egy  nyilatkozatára.  (Halljuk  !)  A  miniszterelnök  úr 
ezt   mondja :    »Én   azon    nézetben   vagyok,    hogy   fennálló 

alkotmányunk  szellemében,  abból  kifolyólag,  másra  mint 
a  közös  kormányra,  a  két  kormány  befolyásának  szigorú 
fenntartása  meUett,  e  tartományok  adminisztráczióját  bízni 
nem  lehet. « 

Én  ezt  a  természetesebb  értelmében  veszem,  hogy  t.  i. 
a  törvényhozási  indokot  származtatja  a  hatvanhetediki 
törvényből.  Ez  a  miniszterelnök  úr  meggyőződése. 

Én  ilyen  megtérésre  parlamenti  történetünkben  aHg 
emlékszem.  (Halljuk  !  a  baloldalon.) 

Volt  idő,  —  midőn  ezen  közös  intézményeket  alkották  — 
mikor  a  miniszterelnök  úrnak  az  is  sok  volt,  amit  a  hatvan- 
hetedik! törvény  tartalmaz,  s  kimondta,  hogy  a  veszély 
nem  annyira  abban  van,  amit  az  a  törvény  a  közös 
kormányra  ráruház,  mint  abban  a  lehetőségben,  hogy  azon 
motívumok  alapján  a  hatáskör  ki  fog  terjesztetni.  Amit 
akkor  túlságosan  soknak  tartott  a  miniszterelnök  úr,  ma 
azt  a  törvényből  kifolyónak,  természetesnek,  sőt  nyilat- 
kozata egy  másik  helyén  a  dualizmus  fenntartásával  töké- 
letesen összeférhetőnek    és    abból    önként    folyónak    tartja. 

De  ha  ez  így  van,  akkor  egyet  egész  tisztelettel 
kérdek. 

Mi  tehetségünk  és  belátásunk  szerint  igyekeztünk  kifej- 
teni, mi  a  hatvanhetediki  törvény  szelleme  ;  mik  voltak  azok 
a  nagy  érdekek,  melyeket  a  hatvanhetediki  alkotmány  ki 
akart  békíteni  és  meg  akart  óvni ;  mik  voltak  a  biztosítékok 
ezen  alkotmány  elfajulása  ellen  ;  mi  volt  az  alkotók  föl- 
fogása különbség  nélkül,  a  miniszterelnök  úré  is,  az  azon 
törvényekben  lefektetett  poHtikáról.  Ha  most  a  miniszterelnök 
úr  avval  a  fölfogással  homlokegyenest  ellenkezőt  állít,  egy 
kérésünk  van  hozzá.  Mondja  meg  itt,  mit  tart  ő  a  hatvan- 
hetediki alkotmány  szellemének ;  magyarázza  meg,  miért 
tartja  a  hatvanhetediki  alkotmány  szelleméből  folyónak 
ezen  intézkedéseket.  Mert  csak  így  és  máskép  nem  lehet 
önöket  megnyugtatni  aziránt,  hogy  midőn  ezt  a  lépést  teszik 
a  hatvanhetediki  alkotmányhoz,  melynek,  ha  nem  is  betűjét, 
de  szellemét  és  az  abban  lefektetett  biztosítékokat  önök 
fönn  akarják  tartani,  azt  fönn  is  tartják. 

De  amíg  ezt  a  miniszterelnök  úr  nem  teszi  meg,  midőn 
mi  a  törvénynek  ellenkező  szellemét  mutattuk  ki,  addig  azt 

kell  mondanom,  hogy  az  az  állítás  egy  nem  bizonyított, 
a,  törvényjavaslat  czélját  elleplező  állítás  és  semmi  más. 
(Helyeslés  balfelől.) 

Lehetséges-e  más  megoldás  ? 

De  tisztelt  Ház,  nemcsak  ezzel  kísérlik  megvédeni  a 
törvényjavaslatot,  hanem  a  miniszterelnök  úr  figyelmeztet 
bennünket  arra,  hogy  mi  a  dualizmust  veszélyeztetjük ; 
veszélyeztetjük  pedig  azáltal,  hogy  annak  oly  magyarázatot 
adunk,  amely  mellett  egy  erélyes,  konzekvens  és  hatályos 
működés  lehetetlen.  Jókai  tisztelt  képviselő  úr  pedig  hozzá- 
tette, hogy  nem  ők  űznek  nagyhatalmi  pohtikát,  hanem  a 
viszonyok  kergetik  és  űzik  őket  ezen  az  úton  ;  a  közösségnek 
kiépítése,  erősítése  nem  az  ő  kívánságuk,  hanem  a  viszonyok 
szükségszerűségének  eredménye. 

Tisztelt  Ház,  helyesen  van-e  így  feltéve  a  kérdés  ?  ÁU-e 
az,  hogy  kikerülhetlenül  szükséges  arra,  hogy  ezen  teendők 
elintéztessenek,  azokat  a  közös  kormány  hatásköréhez 
utalni  ?  Nem  volt-e  kimutatva,  —  és  ezt  nem  czáfolták  meg 
a  túloldalról  —  hogy  azok  a  teendők  végezhetők  úgy,  hogy  a 
közös  kormány  és  a  közös  intézmények  igénybevétele  elkerül- 
tessék  és  a  két  állam  közvetlen  befolyása  megállapíttassék  ; 
végezhetők  úgy,  hogy  ezáltal  mind  a  pénzügyi,  mind  a 
politikai  ellenőrzés  mindkét  államfél  részére  jobban  biz- 
tosíttatik. 

De  ha  komolyan  hiszi  a  miniszterelnök  e  nézeteket ; 
ha  osztozik  abban,  hogy  a  viszonyok  követelménye  a  közös 
intézmények  tágítása,  akkor  én  az  ily  poUtikának  elveit 
nem  akarom  bűnösnek  nevezni ;  nem  akarom  felemlíteni, 
hogy  ellene  van  mindazon  elveknek  és  nézeteknek,  amelyek- 
kel követelték,  elfogadták  és  védték  a  dualizmust  ;  de  állí- 
tom, hogy  bizonyára  ez  a  pohtika,  ez  az  elv  az,  amellyel 
azt  a  februári  pátenstől  máig  megtámadták  s  amely  annak 
elébb-utóbb  romlására  vezet ;  állítom,  hogy  ha  ezen  elv  és 
irány  vallói  hatalmasok  lettek  volna,  soha  a  dualizmus 
létre  nem  jő,  és  állítom,  hogy  ha  ez  elvek  uralomra  ver- 
gődnek és  elterjednek,  áUami  és  nemzeti  létünk  biztosíté- 
kai csakhamar  áldozatul  fognak  esni.  (Élénk  helyeslés  a 
baloldalon.) 

De  a  tisztelt  túloldal  megkísérlette  nemcsak  érvekkel 
támogatni  a  törvényjavaslatot,  hanem  megkísérlette  táma- 
dásait egyenesen  ellenünk  is  irányozni.  Ezen  támadások  két 
részre  oszthatók.  Szívesen  beismerem,  hogy  azoknak  a  dolgot 
ülető  része  magától  a  miniszterelnök  úrtól  jön,  és  konstatálom, 
hogy  nem  a  dolgot,  hanem  a  pártot  és  a  személyeket  illető 
része,  különösen  azon  törekvés,  hogy  mindezen  történte- 
kért a  hatvanhetediki  alkotások  tétessenek  felelőssé,  a 
többi  védőktől,  különösen  Jókai  képviselő  úrtól  ered. 
A  miniszterelnök  úr  két  érvet  hozott  fel,  mely  egész 
terjedelmében  szellőztetve  nem  volt.  Egyik  az,  hogy  a  mi 
nézetünk  szerinti  rendezés  triászra  vezet  a  monarchiában 
azáltal,  mert,  amint  ő  magát  kifejezni  méltóztatott,  Bosznia 
területén  egy  harmadik  testvérkormányt  állít  fel,  mely  a  két 
állam  kormányával  párhuzamba  és  egyenrangba  lépvén, 
megvan   a   triász. 

Tehát  csakugyan  annyira  félreértette  a  tisztelt  minisz- 
terelnök úr  azt,  amit  beszédemben  kifejtettem,  hogy 
Bosznia  területén  egy  harmadik  egyenrangú  kormány  felállí- 
tásáról szólhat  ?  Ezt  én  nem  mondtam.  Világosan  kifejtet- 
tem, hogy  azon  tartományokat,  akár  felosztjuk  azokat, 
akár  nem,  —  mert  mindkét  módozat  lehetséges  —  mint 
a  monarchia  keretén  kívül  tartandó  és  a  két  áUamnak  köz- 
vetlenül alárendelt  és  a  két  államtól  függésben  levő  tarto- 
mányokat akarom  tekinteni.  Kj  teremti  meg  a  monarchia 
két  államának  kormánya  meUé  a  harmadik  egyenrangú 
kormányt  Boszniára  nézve  ?  Az-e,  aki  a  két  állam  kor- 
mánya alá  közvetlenül  akarja  rendelni  a  tőlük  függésben 
levő  két  tartományt  ?  Vagy  az,  aki  a  közös  kormányra 
akarja  bízni  pleno  jure  ?  És  ezen  közös  kormány  egyen- 
rangú levén,  sőt  némely  dolgokban  túlhatalommal  bír- 
ván a  két  áUam  kormánya  fölött,  nem  ez-e  a  harmadik 
kormány  ?  Ha  tehát  a  triászból  valami  vádat  emelni  lehet, 
az  csak  a  miniszterelnök  úr  propozicziójára  iUik.  (Élénk 
helyeslés    baKelől . ) 

A  másik  ellenvetés,  melyre  Apponyi  tisztelt  barátom 
egy  igen  világos  és  eddig  még  meg  nem  czáfolt  beszédben 
felelt,  abban  állott  a  miniszterelnök  úr  részéről,  hogy  azt 
akarjuk-e,  hogy  azon  tartományok  mindennapi  adminisztrá- 

czióját  a  két  parlament  intézze  ?  Azt  akarjuk-e,  hogy  azon 
tartományok  számára  az  anyagi  rendezést,  a  törvényeket 
a  két  parlament  hozza  ?  Nem,  tisztelt  miniszterelnök  úr. 
Mi  sem  az  egyiket,  sem  a  másikat  nem  akarjuk,  hanem 
akarunk  két  dolgot.  És  pedig  :  akarjuk  a  két  állam  közvetlen 
befolyása  alá  helyezni  azt,  ami  Boszniában  történik,  nem 
pedig  a  közös  kormány  által  közvetített  s  így  hatálytalanná 
tett  befolyást.  Másodszor  nincs  semmi  kifogásunk  az  ellen, 
hogy  a  törvényhozási  intézkedések,  kivéve  a  4.  §-ban  már 
rezervált  és  általunk  még  szaporítandó  ügyeket,  amelyek  a 
két  törvényhozásnak  fentartandók  —  nincs  semmi  kifogásunk 
az  ellen,  hogy  rendeleti  úton  intéztessenek  el  egyebekre  nézve 
a  törvényhozási  dolgok,  de  ezen  rendeleti  jognak  gyakorlá- 
sára a  parlamentnek  hatályos  ellenőrzését  fenn  akarjuk  tar- 
tani, ami  csak  akkor  történik,  ha  a  parlament  azon  kormány- 
nyal áll  szemközt,  amely  a  rendeletet  kibocsátotta,  nem  pedig 
azzal,  amely  csak  consultativ  votummal  vett  részt  a  rendelet 
megalkotásában.  És  akarjuk  azt,  hogy  a  budget  háromfelé 
szakítása  s  így  az  ellenőrzés  lehetetlensége  elmellőztessék 
és  akarjuk,  hogy  azon  nagy  pénzügyi  érdek,  amely  Boszniá- 
ban reánk  nézve  fenforog,  a  parlament  direkt  ellenőrzése  alá 
helyeztessék. 

Tisztelt  Ház  !  Igenis  tudunk  formákat,  —  egész  határo- 
zottan mondhatom  a  tisztelt  miniszterelnök  úrnak  —  tudunk 
formákat,  amelyek  nemcsak  lehetővé,  de  könnyebbé  is  teszik 
a  kormányzást,  mint  amilyenné  az  válnék  a  javaslat  szerint 
akkor,  ha  mindkét  állam  kormánya  valódi  befolyást  akarna 
gyakorolni.  Egyszersmind  meggyőződésünk  szerint  lehetők 
—  alkotmányunk  érintése  nélkül  lehetők  —  oly  formák,^ 
melyek  a  két  állam  ellenőrzését  leviszik  és  szervezik  magában 
ama  tartományok  kormányának  székhelyén.  De  akármüy 
szép  hivogatás  és  biztatás  nem  bírhat  azon,  az  ellenzék 
részéről  elfogadhatlan  álláspontra,  hogy  ezt  bővebben  rész- 
letezzük. Ha  a  dolgok  természetében  nincs  megoldhatlan 
nehézség,  —  pedig  nincs  —  akkor  önöknek  uraim  egyet 
meg  kell  fontolniok  :  azt,  —  amire  még  visszatérek  —  hogy 
vájjon  Magyarország  érdekét  müy  elintézési  mód  elégíti  ki  ? 
Az-e,  amely  minden  befolyást  csak  a  közös  kormány  köz- 

vetítése  által  enged  meg,  vagy  pedig  az  a  mód,  hogy  hatályos, 
közvetlen  befolyást  gyakoroljon  a  magyar  kormány  ? 

Polémia  Láng   Lajossal. 

Ezzel,  tisztelt  Ház,  azok  után,  amiket  tisztelt  barátaim 
mondtak,  jóformán  befejezetteknek  mondhatom  a  dologi 
érveket.  Most  áttérek  azon  megtámadásokra,  amelyekben  a 
tisztelt  túloldal  sokkal  bővebb  volt,  mint  a  javaslat  érdem- 
leges védelmében,  (Derültség  a  baloldalon.)  S  itt  engedjék  meg, 
hogy  már  udvariasságból  is  előrebocsássam  Láng  Lajos 
tisztelt  képviselő  urat.  (Halljuk  !) 

A  tisztelt  képviselő  úr  pénteken  hosszasan  és  részletesen 
bizonyította,  hogy  a  túlsó  oldal  örököse  a  Deák-pártnak. 
Bizonyította  ezt  a  vám-,  a  bankkiegyezéssel,  a  bírói  füg- 
getlenséggel, melyet  a  Deák-párt  megalkotott  s  a  tisztelt 
túloldal  felfüggesztett,  —  megjegyzendő,  hogy  magam  nem 
szavaztam  reá  —  bizonyította  azonfelül  a  közigazgatási  kér- 
déssel és  sok  mindennel.  De  csak  eggyel  nem  bizonyította  : 
hogy  a  hatvanhetediki  törvénynek  és  alkotmánynak  felfogásá- 
ban, az  abban  felhozott  érdekek  megvédésében  —  pedig  arról 
van  itt  szó  —  a  túloldal  jelenleg  a  Deák-párt  hagyományának 
letéteményese.  Nagy  buzgóságában  elfelejtette,  midőn  hosszú 
beszédet  mondott,  ahol  a  tárgyat  csak  mellesleg  említette, 
hogy  a  Deák-pártnak  nemcsak  az  alkotmánykérdésben,  de 
minden  kérdésben  tradicziója  volt  :  a  kérdéseket  nem  szemé- 
lyes bizalom,  hanem  a  dolgok  érdeme  alapján  megítélni. 
(Élénk  helyeslés  balfelől.)  És  ha  a  tisztelt  képviselő  úr  csodál- 
kozik azon,  hogy  mi  meg  nem  döbbenünk,  hogy  a  tisztelt 
függetlenségi  párt  egyértelemben  van  velünk  az  1867-iki  tör- 
vények értelmezésében  :  csodálkozását  sokkal  komolyabb  és 
sokkal  méltóbb  dologra  tarthatta  volna  fenn,  arra,  hogy  ha 
azok,  akik  ezen  törvények  létrejöttét  ellenezték,  akik  ezen 
törvényeket  még  máig  is  károsaknak  tartják,  azok  ezen  tör- 
vény értelmezésében  jóhiszeműleg  és  szigorral  járnak  el. 
Talán  nem  ezen  keU  csodálkoznia,  hanem  azon,  hogy  akik 
e  törvényeket  később  eKogadták,  akik  e  törvényeket  létre- 
hozni segítettek,  azok  e  törvényeknek  oly  magyarázatot 
adnak,  ami  azoknak  értelmét  halomra  dönti.  (Élénk  helyeslés 

balfelől.)  Ez  lett  volna  méltó  tárgya  a  tisztelt  képviselő  úr 
csodálkozásának . 

És  ha  még  egyeben  is  kedve  volna  csodálkozni,  talán 
nemsokára  csodálkozhatik  azon,  hogy  ha  az  a  párt,  amelyről 
a  tisztelt  képviselő  úr  azt  bizonyította  be,  hogy  a  szigorú, 
törhetetlen,  alkotmányos  érzékkel  bíró  Deák-pártnak  legitim 
utóda,  hogy  ez  a  párt  meg  fogja  talán  szavazni  ezt  a  törvény- 
javaslatot oly  érvelések  alapján,  oly  felvilágosítások  mellett, 
mint  amilyenek  a  túloldalról  felhozattak.  Ez  is  méltó  tárgya 
lett  volna  a  tisztelt  képviselő  úr  csodálkozásának.  (Élénk 
helyeslés  a  baloldalon.) 

Egyébiránt  ennél  a  tárgynál  tovább  időzni  nem  akarok. 
Mert  őszintén  szólva,  bár  elismerem  a  tisztelt  képviselő  úr 
beszédének  átgondolt  voltát  és  szívesen  teszem  ezt ;  de  az 
egész  beszéde  a  heidelbergi  káté  ismeretes  kérdését  juttatta 
eszembe,  amelyben  az  egyes  hitczikkelyek  meg  vannak 
magyarázva  és  a  fejezet  végén  mindig  az  az  utolsó  kérdés  : 
Szerelmes  fiam,  midőn  mindezeket  hiszed,  mi  hasznát  veszed  ? 
(Hosszantartó  élénk  derültség  balfelől.) 

Tegyük  fel,  —  amit  fel  keU  tennünk  —  hogy  a  tisztelt 
képviselő  úr  a  közigazgatás,  a  bank,  a  vámügy  és  igazság- 
szolgáltatás tekintetében,  mindenben  hiszi,  amit  mondott 
s  a  tisztelt  túloldal  is  valónak  tartja,  ugyan  kérdem,  mi 
hasznát  veszi  ennek  ?    (Élénk  derültség  balfelől.) 

Jobb  lesz-e  ezzel  ezen  törvényjavaslat  ?  Meg  vannak-e 
ezzel  szüntetve  azok  az  aggodalmak,  meg  vannak-e  czáfolva 
azok  a  kifogások,  amelyek  e  törvényjavaslat  ellen  felhozat- 
tak ?  (Élénk  helyeslés  balfelől.) 

És  mi  hasznát  veszi  a  tisztelt  túloldal,  ha  nagy  büszkén 
el  találja  hinni  Láng  képviselő  úr  szavait,  hogy  őközöttük 
több  Deák-párti  van,  mint  ezen  az  oldalon  ?  Mert  ha  ily 
politikát  folytat,  ha  így  fogják  a  Deák-párt  hagyományát 
kezeik  közt  összetömi  :  máris  látom  soraik  közül  kimaradozni 
azon  már  úgyis  felette  gyérszámú  tagjait  a  Deák-pártnak, 
akik  ott  maradtak  és  a  régibb  időkben  nagy  szerepet  játszot- 
tak ;  s  csakhamar  oda  fognak  jutni,  hogy  elmondhatják, 
amit  Bjnron  mond  egyik  költeményében  a  perzsa  királyról, 
aki  hadait  —  megolvasá  napköltekor,  de  hol  valának  estve, 
hol?   (Élénk  tetszés   balfelől.) 

Polémia  Jókaival. 

Jókai  tisztelt  képviselő  úr  megkísérli  kétnemű  taktiká- 
val védeni  a  kormány  javaslatát.  Az  egyik  az,  midőn  azt 
mondja,  hogy  tulajdonképen  a  hatvanhetediki  többség,  aDeák- 
párt  oka  annak,  hogy  e  törvényjavaslatot  el  kell  fogadni ; 
miért  nem  fogadták  el  az  akkori  a  minoritás  és  Jókai  kép- 
viselő úr  javaslatát.  Mert  ha  ez  megtörténik,  abban  ben- 
nünket megnyugtató  módon  meg  van  oldva  a  boszniai  köz- 
igazgatás rendezésének  feladata.  Sőt  még  azt  is  hozzá- 
teszi a  képviselő  úr,  hogy  mi  onnan  puskázunk.  (Derültség 
balfelől.)  Én,  tisztelt  Ház,  csakugyan  az  ő  beszéde  folytán 
lettem  figyelmes  arra,  hogy  ugyan  hogyan  lehetne  elintézni 
e  törvényjavaslatot  a  67-iki  minoritás  véleménye  szerint, 
és  azután,  mikor  azt  végigolvastam  és  alapul  vettem  Jókai 
képviselő  úrnak  nézeteit,  (Halljuk  !  Halljuk  !)  akkor  a  kö- 
vetkező eredményre  jöttem  :  a  minoritás  javaslata  szerint 
e  kérdés  hivatott  magyarázójának  tartom  Jókai  képviselő 
urat  mindaddig,  míg  a  miniszterelnök  úr  meg  nem  czáfolja. 
(Halljuk  !  Halljuk  !)  A  minoritás  javaslata  szerint  tehát  ez 
külügy  volna. 

A  külügy  három  miniszter  által  intéztetnék  el ;  először 
azáltal,  kit  ő  Felsége  saját  háza  miniszterévé  nevez  ki,  mert 
a  kisebbség  javaslata  szerint  éppen  a  külügyminiszter  nem 
szükséges  ;  azután  eUntéztetnék  a  két  állam  részéről  a  külügy- 
miniszter mellé  rendelt  két  miniszter  befolyásával ;  de  azután 
mi  befolyása  lenne  e  rendezésre  a  parlamentnek  ?  Mi  egyéb,^ 
mint  az  utólagos  felszólalás  ?  Arról  nem  szól,  hogy  lenne-e 
több  joga  a  parlamentnek,  mint  ezen  javaslat  szerint.  Erre 
nézve  a  felelettel  a  javaslat  és  Jókai  képviselő  úr  is  adós 
maradt,  sőt  többet  mondok,  adós  marad  a  jövőben  is.  (Élénk 
derültség  a  bal-  és  a  szélsőbaloldalon.) 

De  tegyük  fel,  hogy  igazsága  volt,  és  tegyük  fel,  hogy  a 
kisebbség  javaslatában,  melyet  oly  mostohán  megtagadtak 
és  sorsára  bíztak,  (Derültség  balfelől.)  foglaltatnék  oly 
módozat,  mely  ellen  nem  tehető  az  a  kifogás,  mely  tehető  a 
miniszterelnök  úr  javaslata  ellen  ;  tegyük  fel,  hogy  a  minoritás 
javaslata  Magyarországnak  sokkal  nagyobb  függetlenséget 
biztosított  volna,  mint  az  1867-iki  többség  által  javasolt  és 

törvénnyé  lett  kiegyezés  —  én  ezt  felteszem,  ámbár  sem  a 
kultuszminiszter  úr,  sem  a  pénzügyminiszter,  sem  a  kereske- 
delmi, sőt  még  az  igazságügyminiszter  úr  sem  hajlandók  erre, 
(Élénk  derültség  a  bal- és  a  szélsőbaloldalon.)  hiába  állítja 
Láng  képviselő  úr,  hogy  mi  a  régi  baloldali  elveket  vettük 
fel,  tehát,  mint  ő  kollégái  iránt  nem  kis  nyájassággal  magát 
kifejezte,  elveiknek  rosszabbik  felét  (Derültség  a  baloldalon.) 
és  ők  megtartották  a  Deák-párti  elveket,  melyeket  ő  jobbak- 
nak tart ;  hiába  mondja  ezt,  mert  ezúttal  megfordítva  áll  a 
dolog. 

És  tudják-e,  hogy  a  Jókai  által  feldicsért  kisebbségi  véle- 
ményt hogyan  nevezte  el  a  kereskedelmi  miniszter  úr  ?  Egy 
négy  felvonásos  fiaskónak  mondta  a  Pesti  Napló  vezérczikké- 
ben.  (Élénk  derültség  a  bal-  és  a  szélsőbaloldalon.) 

Nem  gondolom,  hogy  az  önök  megtérése  arra  bírta  a 
kereskedelmi  miniszter  urat,  hogy  megváltoztassa  nézetét. 
De  ha  felteszem,  hogy  nagyobb  függetlenséget  biztosított 
volna  a  minoritás  javaslata  Magyarországnak,  nem  értem, 
miként  hivatkozhatnak  arra  önök,  miként  különösen  Jókai 
képviselő  úr.  S  akik  azt  mondják,  hogy  az  1867-iki  kiegyezés 
mértékén  túl  kell  menni  a  közös  közegek  erősítésében,  mert 
ezt  a  körülmények  kívánják  meg,  és  Jókai  képviselő  úr  is, 
a  miniszterelnök  úr  is  lényegében  ezt  állítják  :  kérdem, 
azok  miképen  hivatkozhatnak  most  arra,  hogy  fentartható 
lett  volna  oly  rendezés,  mely  még  addig  sem  ment  volna,  mint 
az  1867-iki  ?  Kiknek  ma  nincs  elég  erejük  és  akaratuk  a 
kevesebbet  megvédeni,  hivatkozhatnak-e  azok  arra,  hogy  a 
többet  fentarthatták  volna  ?  (Hosszas  élénk  tetszés  a  bal- 
és   a   szélsőbaloldalon.) 

Jókai  képviselő  úr  —  ami  felfogásom  szerint  nem  egye- 
nes eljárás  —  minden  káros  következést  az  1867-iki  törvé- 
nyekre, tehát  másokra  ró.  Legyen  bátorságuk,  ha  ezt  a 
javaslatot  megszavazzák,  azt  saját  érdeme  alapján  dicsérni 
és  érette  a  felelősséget  teljesen  elvállalni.  (Élénk  helyeslés  a 
baloldalon.) 

De  azt  mondja  a  tisztelt  képviselő  úr  :  miért  emlegetem, 
hogy  a  szabadelvű  párt  két  elemből  áll ;  hiszen  azok  saját 
programmjuk  alapján  választattak  meg  s  ők  csak  nyolczan 
ülnek  ott,  akik  a  kisebbségi  véleményt  aláírták,  és  ott  ülnek 

minden  háttéri  gondolat  nélkül,  mindenekfelett  pedig  hall- 
gatag, csendesen,  revanche-eszmék  és  kielégítetlen  ambícziók 
nélkül. 

Hát  ott  ülnek  !  (Élénk  derültség  balfelől.) 

Én  értem  a  tisztelt  képviselő  úr  czélzatát.  A  revanche- 
eszme,  a  háttéri  gondolat,  a  kielégítetlen  ambíczió  —  az  itt 
van,  s  az  ő  magyarázata  és  czélzata  szerint  legfőképen 
én  bennem.  Én  ezen  alapon  élhetnék  a  személyes  visszatorlás 
jogával  s  megkérdezhetném  :  mi  okozta  azt,  hogy  régi  állás- 
pontja elhagyása  mellett  mindig  tovább  bocsátkozik  poHtikai 
elvei  megtagadásában  ?  minő  személyes  ügyek  okozták, 
hogy  úgy  ki  van  elégítve  az  ő  ambíczió  ja  ?  S  ha  minket  csak 
kielégítetlen  személyes  ambícziók  vezetnek :  nem  tudtmik 
volna  oly  hosszasan  érvelni  s  nem  tartották  volna  önök  érde- 
mesnek érveinkre  a  feleletet  megkísérelni. 

De  én  nem  élek  ezzel  a  visszatorlási  jogommal,  mert  nem 
egyedül  ül  ott  a  tisztelt  képviselő  úr,  mert  a  többi  nyolcz  is 
ott  van.  Hanem  azt  a  megjegyzést  teszem,  hogy  talán  mégis 
jobb  volna,  ha  ambícziójuk  nem  volna  olyan  teljesen  kielé- 
gítve ;  kellett  volna  abból  legalább  egy  szemernyit  az  ily 
alkalmakra  fentartani.  Mert  szerintem  meg  lehet  vetni  a 
népszerűséget  s  ezen  megvetés  néha  kötelességgé  válik  ;  el 
lehet  taszítani  magától  nemcsak  a  múló  hírt,  hanem  a  mara- 
dandó dicsőséget  is,  és  bármely  állást  foglaljon  is  el  valaki, 
az  utódok  ítéletében  levő  erkölcsi  dicséret  vagy  kárhoztatás 
nagy  okokból,  nagy  és  ritka  esetben  kötelességérzetből  közö- 
nyössé válhatik.  De  van  egy  kötelék,  melyet  addig,  míg  a 
politikai  erénynek  és  kötelességnek  értelme  lesz,  a  közpálya 
férfia  el  nem  szakíthat ;  ez  az  a  kötelék,  mely  őt  politikai 
meggyőződése  alaptételeihez  fűzi.  (Élénk  helyeslés  balfelől.) 
Ha  minden  ambíczió  elenyészett,  ennek  élnie  kell  minden 
komoly  pohtíkusban.  Ezen  ambíczió  az,  hogy  politikai  meg- 
győződése krédójának  alaptételeit  megcsorbítani  nem  fogja. 
{Élénk  helyeslés  balfelől.) 

Ha  önök  a  magyar  állam  szükséges  függetlensége  iránti 
meggyőződésüket  ;  ha  állami  létünk  fentartására  való  köte- 
lességeik iránti  meggyőződésüket  megváltoztatták,  —  mert 
a  leglényegesebb  meggyőződések  is  megváltoztathatók  — 
mondják  ezt  meg  nyíltan  ;  ne  dicsekedjenek  azzal,  hogy  ily 

alkalmakkor  hallgatagul  ülnek  ;  legyen  az  méltóan  indokolva, 
és  minden  komoly,  minden  méltányos  ember  megengedhető- 
nek fogja  azt  találni.  De  ha  önök  nem  változtatták  meg  meg- 
győződéseiket, azt  kérdem,  nem  kellene-e  önöknek  egy  kis 
ambíczióval  bimiok  ?  Minő  bűvölet  köti  önöket  ahhoz, 
hogy  e  törvényjavaslatot  megszavazzák  ?  Vájjon  nem  helye- 
sebb volna-e  felállani  és  széjjeltépni  e  törvényjavaslatot, 
mint  ott  ülni  némán,  csendesen,  ambíczió  nélkül,  és  meg- 
szavazni azt,  és  ha  megvan  régi  meggyőződésük,  összetömi 
politikai  krédójuknak  utolsó  maradványát  ?  (Hosszas  élénk 
helyeslés  baKelől.) 

De  ennek  eldöntése  nem  engem  iUet,  önöket  illeti  az  ; 
ennek  felemlítésére  azonban,  szemben  azokkal,  miket  Jókai 
tisztelt  képviselő  úr  felhozott,  nekem  tökéletes  jogom  volt. 

Polémia  Tisza  Kálmánnal. 

Most  tisztelt  Ház,  beszédem  befejezése  előtt  reá  térek 
a  miniszterelnök  úrnak  még  egy  nyilatkozatára. 

ö  úgy  nyilatkozott,  hogy  megváltoztatható  ez  a  javaslat 
és  módosíthatók  annak  határozatai,  hanem  azután  —  azt 
meg  kell  adni,  és  ne  méltóztassanak  félreérteni,  következően, 
a  szokott  óvatossággal  fejezte  ki  magát  :  »Egyénileg  ugyan- 
azon nézetben  vagyok,  hogy  egy  törvény,  melynek  közös 
egyetértéssel  kell  megállapíttatnia,  lehetőleg  részleteiben 
nem  módosítandó,  de  semmiesetre  az  általánosságban  való 
eKogadással  még  nincs  kizárva«  —  mi  nincs  kizárva?  az, 
hogy :  »az  egyik  vagy  másik  részlet  megbeszéltessék. « 
(Derültség  balfelől.) 

Én,  tisztelt  Ház,  a  módosítványoknak  a  miniszterelnök 
úr  által  való  elfogadásának  két  módját  ismerem.  (Halljuk  ! 
Halljuk  !)  Az  egyik  az,  mikor  nyíltan  elfogadja  a  módosítást 
és  ezt  pártja  is  teszi ;  a  másik  pedig  az,  hogy  elfogadja 
ugyan,  hanem  azt  mondja,  hogy  ha  a  tisztelt  Ház  nem 
fogadná  el,  ebbe  is  belenyugszik ;  ekkor  azután  pártja 
hűségesen  leszavazza.  (Derültség  balfelől.) 

Én  az  ily  körmönfont  nyilatkozattal,  tisztelt  Ház,  nem 
elégedhetem  meg  és  ne  is  gyakoroljon  az  önök  meggyőző- 
désére hatást  az,  hogy  módosíthatónak  vagy  megbeszélhető- 

nek  jelent  is  ki  valamit  a  miniszterelnök  úr,  mert  ehhez  ugyan 
az  ö  beleegyezésére  nincs  szükség.  Hanem  én  egyébre  akarom 
a  tisztelt  Házat  figyelmeztetni.    (Halljuk  !   Halljuk  !) 

Azt  mondta  a  tisztelt  előadó  úr,  hogy  nem  megrovandó 
az,  ha  a  bizottság  mindenben  a  kormány  javaslatát  fogadja 
el  és  azt  a  kormány  indokaival  motiválja.  Teljesen  igaza  van 
a  tisztelt  előadó  úrnak.  De  nem  ez  az,  amit  én  megróttam, 
hanem  az,  hogy  egy  üy  törvényjavaslat,  amely  annyi  kérdést 
mozgat  meg,  amely  oly  fontos  határozatokat  tartalmaz,  amit 
a  tisztelt  előadó  úr  sem  tagadhat,  —  mert  ezt  Éles  Henrik 
képviselő  úr  sem  tagadta  —  ily  meg  nem  felelő  módon  van 
szerkesztve  és  hogy  ily  fontos  javaslatnál  a  bizottság  a  stüáris 
módosítások  közül  is  csak  azt  az  egyet  tartotta  eKogad- 
hatónak,  amit  a  miniszterelnök  ártatlannak  nevezett.*) 
(Ügy  van  !  balfelől.) 

Ez  az,  tisztelt  előadó  úr,  amiben  oly  valami  van,  ami 
a  bizottság  ellen  kifogásra  méltán  nyújt  alapot.  Nézze  meg 
csak,  hogy  egy  másik  államban  és  egy  másik  parlament- 
ben miként  bánnak  el  e  törvényjavaslattal  ?  **)  (Halljuk  ! 
HaUjuk !) 

A  miniszterelnök  úr  más  nótát  penget  ma  már,  mert  a 
bizottságban  még  Taray  képviselő  úr  stüáris  módosítványát 
sem  akarta  elfogadni,  sőt  én  mondhatom,  hogy  volt  a  bizott- 
ságnak nem  egy  független,  —  mert  bevallom,  hogy  mind 
független  volt  —  hanem  egy  nyugtalan  tagja,  Rácz  Athanáz 
képviselő  úr,  (Derültség.)  aki  egyik  szakaszon  azt  a  módosí- 
tást akarta  tenni,  hogy  a  csatornákat  a  rendkívüli  beruhá- 
zások közt  minden  áron  föl  akarta  említeni.  És  mi  történt, 
tisztelt  Ház  ?  A  miniszterelnök  úrnak  kellő  időben  való  és 
erélyes  föllépése  gátolta  csak  meg,  hogy  e  veszélyes  indítvány 
el  ne  fogadtassék.  (Élénk  derültség.) 

Hy  álláspontot  foglalt  el  a  javaslat  módosítására  nézve 
a  miniszterelnök  úr,  és  ma  mégis  másként  nyilatkozik.  De 
miért  ?  Ennek  is  megmondhatom  az  okát.  Nem  hiszem,  hogy 


*)  A  bizottság  az  1.  §.  szövegébe  e  szó  után  »felhatalmazta- 
tik«  ezt  iktatta  be :  »illetőleg  utasíttatik«.  (L.  a  szakasz  szövegét 
a  71.  lapon.) 

**)  L.    e   fejezet    végén    a    törvényjavaslatnak    a  Reichsratban. 
való  tárgyalását. 

5* 

az  pzen  oldalról  felhozottak  győzték  meg  a  miniszterelnök 
urat  a  módosítás  szükségéről,  hanem  időközben  megtörtént 
az,  hogy  a  monarchia  másik  államában  a  bizottság  módosí- 
tani fogja  ezt  a  javaslatot,  és  emlékezzenek  önök  arra,  hogy 
az  ottani  miniszterelnök  mivel  sürgette  a  bizottság  műkö- 
dését. Azt  mondta  :  A  magyar  parlament  gyorsan  halad, 
el  fogja  fogadni  változatlanul  a  javaslatot,  siessenek  tehát 
önök  a  módosítással.  Ily  módon  állott  elő  a  »megbeszélés« 
lehetősége. 

Hanem,  tisztelt  Ház,  milyen  állapot  ez,  (Felkiáltások  : 
Szomorú !)  müy  állapotba  hozta  a  magyar  törvényho- 
zást, saját  többségét  a  miniszterelnök  úr.  Bizonyítgatja 
velők  a  bizottságban,  a  lapokban,  a  Házban  a  módosítások 
feleslegességét,  de  majd  ha  mások  meggyőződnek  azok- 
nak szükségéről,  nekik  is  be  keU  látniok  azon  módosítás 
szükségét. 

Tisztelt  Ház  !  Én  nem  űzök  tréfát  e  dologból ;  fájdalom, 
én  ebben  a  jelenségben  alkotmányos  szellemünknek  e  kormány 
vezetése  alatt  feltűnő  sorvadását  látom.  Méltóztassék  csak 
meggondolni,  hogy  mily  szerepbe  jutunk  a  monarchia  másik 
felének  parlamentjével  szemben  ?  A  régi  politikai  kultúra 
a  miénk.  A  szabadságszeretetre  s  az  alkotmányos  szel- 
lemre nézve  az  elsőséget  egy  darabig  ők  sem  vitatták 
tőlünk,  s  ha  volt  valanű  dicsősége  a  magyar  országgyűlésnek, 
az  abban  állott,  hogy  azon  kevés  parlamentek  közé  számí- 
tották, melyekben  a  közszabadság,  az  alkotmányosság  iránti 
érzék  oly  erős,  az  akarat  oly  törhetetlen,  hogy  a  kormányok 
az  előtt  meghajolni  kényszerültek.  És  mi  történik  most  ? 
Szerepet  cseréltünk,  tisztelt  Ház.  Valahányszor  egy  tör- 
vényjavaslatot, amely  abszolutisztikus,  amely  tartalmára 
rossz,  amelyet  ott  nem  is  mernek  változatlan  elfogadásra 
ajánlani,  keresztül  kell  vinni,  elől  megy  mindig  a  miniszter- 
elnök úr.  (Zajos  helyeslés  és  taps  balfelől.) 

Szlávy  József  elnök  :  Tisztelt  Ház!  A  képviselő  úr  tra- 
diczióról  beszél.  A  régi  időkben  a  tetszésnyüvá- 
nítások  közt  a  taps  nem  volt  szokás.  (Ellen- 
mondás balról.)  Nem  tudom,  mi  a  tisztelt 
Háznak  ízlése  e  tekintetben  ;  (Élénk  helyeslés 

jobbfelől.  Zaj  balfelől.)  én  ebben  természetesen 
alárendelem  magamat  a  Háznak.  Csak  azt 
vagyok  bátor  megemlíteni,  hogy  ezen  szokás 
csak  a  legutolsó  időben  kapott  lábra.  Méltóz- 
tassanak talán  a  tapsolást  elhagyni.  (Élénk 
helyeslés  jobbfelől.) 

Nemcsak  ennél  a  javaslatnál,  de  már  a  berlini  szerződés 
tárgyalása  alkalmával  tapasztaltuk,  hogy  ha  egy  oly  javas- 
latot, mely  az  abszolutisztikus  irányzatnak  kedvező,  vala- 
hol keresztül  kell  vinni,  elsőnek  mindig  a  miniszterelnök  úr 
vállalkozik.  Már  akkor  tapasztaltuk  azt,  hogy  nem  az  ő  aka- 
ratával, nem  az  ő  követelésével,  hanem,  fájdalom,  más- 
honnan jövő  kényszer  alatt  kellett  ezen  Ház  jogának  el- 
ismertetnie. 

És  ez  a  szellem  az,  tisztelt  Ház,  mely  ebben  a  törvény- 
javaslatban lüktet.  Én  nem  tudom,  tisztelt  többség,  érzik-e 
önök,  méltányolják-e  kellő  érdeme  szerint  azt  a  helyzetet, 
amelyet  a  miniszterelnök  úr  változatlanul  elfogadandó  javas- 
latával önöknek  szerez  ? 

És,  azt  kérdezem,  nem  érkezett-e  el  az  idő,  hogy  a  kor- 
mányt saját  engedékenysége,  saját  gyengesége  ellen  meg- 
védeni az  önök  kötelessége  ?  Nem  érkezett-e  el  az  idő  azt 
mondani,  hogy  van  határ,  ameddig  lehet  menni  ?  De  ha  egy 
törvényjavaslat  előterjesztésében  még  az  alkotmányos  tekin- 
tetek határai  is  meg  vannak  bontva,  akkor  önök  előtt 
nézetem  szerint  csak  egy  út  van  :  felállni  és  egyértelmű 
határozattal  gátat  vetni  mind  a  törvényjavaslatban  lefek- 
tetett elveknek,  mind  azon  bátorításnak,  mit  abból  a  dualiz- 
mus ellenségei  meríthetnek,  mind  azon  alkotmánysorvasztó 
szellemnek,  melyet  onnan  annyiszor  kisugározni  látunk. 
Ez  azon  meleg  szellő,  mire  ébredni  kezd  az  abszolutizmus. 
És  az  önök  feladata  —  mert  nem  pártkérdés  ez,  mert  az 
önök  segítsége  nélkül  ezen  javaslat  el  nem  vethető  —  az  önök 
feladata  ehhez  segédkezet  n3aijtani.  (Igaz  !  Ügy  van  !  balfelől.) 

Ha  teszik,  meg  vagyok  győződve,  nem  teszik  lehetet- 
lenné a  boszniai  ügyek  rendezését,  de  kényszerítjük  a  kor- 
mányokat oly  rendezésre,  melyben  mi  is  alkotmányunk  fen- 
tartását,    pénzügyi    és    politikai    ellenőrzésünk    biztosítását 

találjuk  ;  ha  nem  teszik,  önök    viselik  érte    a    felelősséget. 
(Közbeszólás  jobbfelöl :  Viseljük  !) 

Mi  elviseljük  a  magunkét  és  azon  meggyőződéssel  aján- 
lom önöknek  határozati  javaslatomat  és  ezen  törvényjavaslat 
elvetését,  hogy  ha  önök  ebben  a  tekintetben  tovább  is  támo- 
gatóul szolgálnak  ezen  irányzatnak,  majd  eljön  az  idő,  midőn 
önöket  a  miniszterelnök  nem  hagyja  el,  önök  meg  a  miniszter- 
elnököt nem  hagyják  el,  de  az  ily  politika  folytatóit  az  ország 
bizonyosan  el  fogja  hagyni.  (Hosszas  élénk  helyeslés  és  taps 
a  bal-  és  a  szélsőbaloldalon.) 

Tisza  Kálmán  miniszterelnök :  Nem  fogok  beszélni  arról, 
hogy  mikor,  müy  körülmények  között  lehet  és  helyes  nézeteket 
változtatni.  Hogy  vannak  esetek,  amikor  ez  nemcsak  jog,  de 
kötelesség  is,  azt  a  képviselő  úr  sem  fogja  tagadni.  De  szívesen 
ehsmerem,  mert  a  poHtikai  erkölcsnek  barátja  voltam,  vagyok  és 
leszek  —  (Élénk  felkiáltások  baKelől :  Oh  !  oh  !  Zaj.  Mozgás  jobb- 
felől.  HaUjuk  !  Halljuk  !)  voltam,  vagyok  és  leszek,  (Élénk  helyes- 
lés és  éljenzés  jobbfelől.)  legalább  is  annyira,  mint  bármely  tagja 
a  Háznak.  (Élénk  helyeslés  jobbfelől.)  Mondom,  mindamellett, 
hogy  vitatom,  hogy  nemcsak  szabad,  de  néha  kötelesség  is  nézetet 
változtatni,  s  mindamellett,  hogy  állítom,  hogy  sokszor  ehhez 
hazafiság,  míg  az  egyszer  kimondott  szóhoz  minden  körülmények 
között  való  ragaszkodáshoz  nagyfokú  önzés  kívántatik  :  mind- 
amellett a  mondott  oknál  fogva  helyeslem,  nem  rosszallóm, 
szívesen  veszem,  még  ha  engem  üt  is,  ha  e  téren  vádakkal  támad- 
tatunk  meg.  Mert  szükséges,  hogy  meglegyen  a  férfiak  bátorsága, 
ha  a  közjó  kívánja,  a  megtámadásokkal  szemben  is  változtatni 
a  nézetet.  (Élénk  helyeslés  jobbfelől.)  De  szükséges,  hogy  a  kímé- 
letlen kritika  és  szemrehányás  ezt  nehézzé  tegye  bárkinek.  (Élénk 
helyeslés  jobbfelől.) 

A  dolog  érdemére  nézve  előadja,  hogy  az  okkupáczió 
után  a  közigazgatás  iránt  valami  intézkedést  tenni  okvetetlenül 
szükséges  volt . . .  Én  —  folytatja  —  mint  Magyarországnak  ez  idő 
szerint  kormányelnöke,  kötelességemnek  tartottam  még  ezen 
legideiglenesebb  intézkedésekkel  szemben  is  megkövetelni  azt, 
hogy  semmi  néven  nevezendő  intézkedés,  mely  a  helyzetnek  csak 
legideiglenesebb  rendezésére  vonatkozik  is,  a  magyar  kormány 
előzetes  tudomása  és  hozzájárulása  nélkül  ott  ne  történjék.  (Tet- 

szés  a  jobboldalon.  Mozgás  balfelől.)  E  joggal  tehát  erélyesen, 
komolyan  élni  fogok.  (Mozgás  balfelől.) 

Ragaszkodik  azon  álláspontjához,  hogy  az  1867-iki  kiegyezés 
alapján,  az  abban  lefektetett  elv  megsértése  nélkül,  mely  azt 
kívánja,  hogy  ily  közösen  érdeklő  dolgok  közös  egyetértéssel 
intéztessenek  el,  lehetetlenség  a  gyakorlati  élet  követelményeinek 
megfelelőleg  az  ideiglenes  adminisztrácziót  másra,  mint  a  közös 
kormányra  bízni.  Mert  nemcsak  hogy  Bosznia  mindaddig,  míg 
jelen  állapotában  lesz,  sok  irányban  külügynek  kell  hogy  tekin- 
tessék és  reá  nézve  a  külállamokkal  szemben  való  képviseltetés 
szüksége  forog  fenn,  elkülönítve  a  monarchia  két  államától,  de 
az  itt  kifejtett  eszmék  vagy  homlokegyenest  ellenkeznének  az 
1867  :  XII.  tczikkel,  vagy  kivihetetlenek  lennének  .  . . 

Az  egyértelmű  intézkedést  nehezíti  az,  hogy  a  közös  ügyekről 
szóló  magyar  és  osztrák  törvény  értelme  nem  mindenben  egy  és 
ugyanaz.  Mi  kündulhatunk,  ha  kizárólag  csak  a  magunkét  tekint- 
jük, a  mi  törvényünk  alapján  ;  ők,  ha  csak  a  magukét  tekintik, 
kiindulhatnak  kizárólag  az  ő  törvényük  alapján  .  .  .  Talán  ala- 
posan volna  mondható,  hogy  az  ausztriai  kiegyezési  törvény 
szerint  sua  natura  delegáczió  és  közös  minisztérium  elé  tartozik 
az  egész.  Ily  helyzetben  kellett,  és  nem  az  én  gyengeségem  ered- 
ményezte ezt,  —  úgymond  —  hanem  a  magyar  felfogásra  és  a 
magyar  törvénynek  a  másiktól  különböző  szövegére  fektetett 
kívánságom  eredményezte,  hogy  új  törvénnyel  keU  erre  a  közös 
minisztériumot  felhatalmazni. 


A  miniszterelnök  felszólalása  után  1879  november  17-én 
következett  az  általánosságban  való  szavazás.  Igennel  szavazott 
188,  nemmel  169  képviselő,  a  többség  tehát  19  volt,  amiben 
15  horvát  képviselő  szavazata  foglaltatott. 

A  törvényjavaslat  ellen  szavaztak  az  ellenzéki  pártok  tag- 
jain kívül :  Bittó  István,  Grünwald  Béla,  FaUs  Miksa,  Hodossy 
Imre,  Horvát  Boldizsár,  Lónyay  Menyhért  gróf,  Ordódy  Pál, 
Péchy  Manó  gróf.  Széli  Kálmán,  Wahrmann  Mór. 

A  rákövetkező  november  18-iki  ülésben  tárgyalta  a  Ház  a 
törvényjavaslat  1.  §-át.  Ez  így  szól :  A  minisztérium  a  mon- 
archia közös  ügyeire  nézve  fennálló  törvények  (1867  :  XII.  tcz. 

és  Auszriát  illetőleg  az  1867  deczember  21-iki  R.  G.  Bl.  146.  szám 
alatti  törvény)  értelmében  felhatalmaztatik,  illetőleg  utasíttatik, 
hogy  Bosznia  és  Herczegovina  ideiglenes  közigazgatásába  alkot- 
mányos felelősség  mellett  befolyjon. 

Éles  Henrik  a  következő  módosított  szövegben  ajánlja  a 
szakaszt : 

Bosznia  és  Herczegovinának  ideiglenes  közigazgatása  a 
monarchiának  közös  ügyei  közé  felvétetik  és  a  jelen  törvényben 
foglalt  módosításokkal  az  1867  :  XII.  tez.  rendelkezései  szerint 
intézendő. 

Tisza  miniszterelnök  :  Nem  fogadja  el  a  módosítást,  de  nincs 
kifogása  az  ellen,  hogy  újabb  megfontolás  végett  a  szakasz  a 
bizottsághoz  utasíttassék.  (Felkiáltások  balfelől :  Míg  Bécsben 
döntenek  !)  Bécsben  már  letárgyalták  s  el  is  fogadták  e  szakaszt, 
ott  csak  a  3.  §.  van  függőben. 

Szilágyi  Dezső  :  Majd  a  minisztertanács  dönt ! 

Apponyi  Albert  gróf  :  A  miniszterelnök  Szilágyival  szemben 
tagadta  azt,  hogy  az  Ausztriában  folyó  tárgyalások  bevárása 
döntő  befolyással  van  elhatározására.  Nincs-e  összefüggés  e  tár- 
gyalások közt  és  a  közt,  hogy  most  hajlandó  a  szakaszt  a  bizott- 
sághoz visszaküldeni  ?  Pártja  nem  fogadhat  el  semmi  oly  szöve- 
gezést, melyben  akár  mint  már  létező  közös  ügy  konstatáltatnék, 
akár  a  közös  ügyek  sorába  felvétetnék  Bosznia  és  Herczegovina 
közigazgatásának  ügye.   (Élénk  helyeslés  balfelől.) 

Dárday  Sándor :  A  törvényjavaslatnak  két  hiánya  van. 
Nem  jelöli  meg  határozottan  azt  a  közeget,  mely  Bosznia  és 
Herczegovina  adminisztrácziójával  megbizatik,  s  ezen  ügyek 
vezetésére  nézve  a  kormánynak  alkotmányos  felelősségét  hang- 
súlyozza ugyan,  de  azt  csakis  mint  alkotmányos  befolyást  jelöli 
meg.  Ha  azonban  e  befolyás  azt  jelenti,  ami  az  1867  :  XII.  tör- 
vényczikkben  bennfoglaltatik,  akkor  ezt  annál  inkább  szükséges 
itt  határozottan  kimondani,  mert  a  közös  kormány  hatáskörének 
tágítása  csak  ezen  a  törvényen  fog  alapulni  és  nem  az  1867  :  XII. 
törvényczikken. 

Ezért  az  1.  §-t  ebben  a  szövegben  ajánlja  : 

Bosznia  és  Herczegovina  ideiglenes  közigazgatására,  a 
monarchia  közös  ügyeire  nézve  fennálló  törvények  értelmében 
felhatalmaztatik  a  közös  minisztérium,  mely  ezen  ügyek  veze- 

tésére  nézve,  a  monarchia  mindkét  felének  minisztériumával  egyet- 
értve, alkotmányos  felelősséggel  tartozik. 

Eilágyi         Tisztelt  Ház  !  Ha  a  tisztelt  Ház  elhatározza,  hogy  az. 

"  **  1.  §.  szövege  a  bizottsághoz  visszautasíttatik,  akkor  én 
őszintén  megvallom,  nem  értem,  mi  a  tisztelt  Ház  czélzata, 
valamint  azt  sem  tudom,  hogy  mi  a  tisztelt  miniszterelnök 
úrnak  a  czélzata  ? 

Dárday  Sándor  képviselő  úrra  nézve  mindenekelőtt 
megjegyzendő,  hogy  midőn  a  javaslatot  pártolta,  azokat  az 
aggodalmakat,  melyeknek  most  kifejezést  adott,  és  a  tör- 
vényjavaslatnak ezen  hiányát  egy  szóval  sem  említette  ; 
hanem  időközben  felvilágosodott,  hogy  a  törvényjavaslatból 
a  legfontosabb  hiányzik.  (Derültség  a  baloldalon.)  Mikor 
a  törvényjavaslatot  általánosságban  elfogadta,  nem  jutott 
eszébe,  amit  ma  mondott,  hogy  a  legfontosabb  dolog  hiány- 
zik belőle,  hogy  hiányzik  az  :  ki  ruháztatik  fel  Bosznia  köz- 
igazgatásával ;  akkor  nem  jutott  eszébe  az,  amit  ma  mond  : 
hogy  nincs  körülírva,  nincs  biztosítva  a  magyar  kormány 
befolyása  ;  akkor  pártolta  a  törvényjavaslatot,  ma  pedig 
utólag  bele  akar  tenni  olyasvalamit,  aminek  elfogadását  a 
miniszterelnök  úr  a  bizottságban  határozottan  ellenezte  és 
amit  most  is  ellenez. 

Ugyan  kérem,  ha  elfogadja  a  Ház  azt  az  indítványt, 
hogy  a  szakasz  a  bizottsághoz  visszautasíttatik,  mondják 
meg,  miért  utasítják  oda  ?  Mondja  meg  a  miniszterelnök  úr,^ 
miért  kívánja  ezt,  mert  hisz  a  miniszterelnök  úr  kijelentette, 
hogy  Éles  képviselő  úr  módosítványát  nem  fogadja  el ;  tehát 
emiatt  nem  kívánhatja,  hogy  e  szakasz  oda  utasíttassék. 
(Ügy  van  !  a  bal-  és  a  szélsőbaloldalon.)  Dárday  képviseld 
úr  indítványát  sem  fogadja  el,  mert  ez  parafrázisa  Éles  kép- 
viselő úr  módosítványának,  csakhogy  annál  homályosabb  és 
kevésbbé  szabatos.  Hogy  a  miniszterelnök  úr  minő  irányban 
kívánja  módosíttatni  a  szöveget,  arról  egy  szót  sem  szólott. 
Most  tehát  kérdem,  tisztelt  Ház,  lehet-e  egy  szakaszt  a 
bizottsághoz  utasítani,  anélkül  hogy  megmondanák  miért, 
és  lehet-e  indítványozni  egy  szakasznak  a  bizottsághoz  uta- 
sítását, anélkül  hogy  a  bizottság  csak  sejtené  is,  mi  irányban 
kell  dolgoznia.   (Helyeslés  a  baloldalon.) 

Mikor  e  szakasz  a  bizottságban  tárgyaltatott,  Taray 
Endre  képviselő  úr  »kötelességévé«  akarta  tétetni  a  minisz- 
tériumnak azt  a  befolyást,  amely  itt  a  szakaszban  felhatal- 
mazás alakjában  van  megadva.  Akkor  a  miniszterelnök  úr 
kijelentette  és  Jókai,  Ivánka  és  több  képviselő  úr  teljesen 
meggyőződött  róla,  hogy  a  szakasz  azon  csekély  irályi  módo- 
sításon kívül,  melyet  a  miniszterelnök  elfogadott,  a  leg- 
helyesebben, legüdvösebben  van  szerkesztve.  Már  most,  ha 
nem  változott  e  meggyőződésük,  —  tegnap  semmi  jelét  nem 
adták,  hogy  változott  volna  s  a  miniszterelnök  úr  sem  adta 
ennek  jelét  —  miért  visszautasítani  e  szakaszt  ?  Vagy  bevall- 
ják, hogy  eddig  kendőzve  volt  az  1867  :  XII.  t.-cz.  megváltoz- 
tatása ?  eddig  el  volt  leplezve,  és  most  magukba  szállnak  és 
azt  gondolják :  tán  illik,  tán  czélszerű  ezt  világosan  kimon- 
dani ?  Érzik-e  szükségét  annak,  hogy  nyíltan  keU  a  nemzet 
elé  lépni,  s  érzik,  hogy  nyíltan  meg  kell  jelölni  azt  a  változ- 
tatást, melyet  alaptörvényeinken  tenni  szándékoznak  ?  Ha  ezt 
ma  sem  érzik,  ha  ma  sem  ismerik  el,  akkor  miért  vissza- 
utasítani a  bizottsághoz  ?  Mire  való  e  játék  e  törvényjavas- 
lattal ?  (Élénk  helyeslés  a  bal-  és  a  szélsőbaloldalon.) 

Ha  arra  várnak,  hogy  minő  módosításokat  fogadnak  el 
a  Lajtán  túl,  akkor  várjanak  a  főrendiház  tárgyalásaival. 
De  ne  hozzák  furcsa  helyzetbe  azt  a  bizottságot,  mely  az 
ellenzék  két  tagját  kivéve,  az  ott  lefolyt  vita  után  megálla- 
podott abban,  hogy  ennek  a  szakasznak  a  szerkezete,  úgy 
amint  van,  a  legbölcsebb,  a  leghelyesebb,  s  ide  a  Házba  kül- 
dötte az  előadót,  aki  elfogadván  a  miniszterelnök  úrnak 
indokait,  a  törvényjavaslatot  megdicsérte.  Most  a  miniszter- 
elnök úr  azt  mondja,  hogy  e  szakaszt  mégis  keU  módosítani, 
de  nagy  bölcsen  óvakodik  annak  kimondásától,  hogy  minő 
irányban.  Majd  tán  a  bizottságban  fogja  megmondani. 
JErre  aztán  ismét  ide  kiüdik  az  előadó  urat  és  ez  előadja  a 
bizottságnak  az  ellenzéki  két  tag  kivételével  hozott  megálla- 
podását. Vissza  akarják  küldeni  e  szakaszt  a  bizottsághoz 
módosítás  végett,  aminek  irányát  sem  akarja  a  miniszterelnök 
úr  sejtetni,  felteszem  azért,  mert  maga  sem  tudja.  (Élénk 
derültség  balfelől.)  Mert  ha  tudná,  megmondaná,  legalább 
kötelessége  lenne  megmondani. 

Ilyen  bujósdira  nem  állhatunk  rá.   (Élénk  helyeslés  a 

baloldalon.)  Azért  én  nem  pártolom  e  szakasznak  a  bizott- 
sághoz való  visszautasítását,  melyre  nézve  a  miniszterelnök 
úr  nem  képes  vagy  nem  akarja  megmondani  a  módosítás 
irányát,  azt  azonban  kijelenti,  hogy  azon  irányban,  amelyben 
Éles  és  Dárday  képviselő  urak  javasolják, nem  akarja  módosít- 
tatni. Én  ezt  a  kendőzést,  ezt  a  bújósdit,  ezt  a  játékot  nem 
ajánlom  a  Háznak  és  kérem  a  tisztelt  Házat,  vesse  el  a  módo- 
sítványt,  de  vesse  el  az  1.  §-t  is.  (Élénk  helyeslés  bal-  és  szélső- 
balfelől.) 

Dárday  Sándor  :  Tisztelt  Ház  !  Személyes  kérdésben  kívá- 
nom a  tisztelt  Ház  türelmét  pár  per  ezre  igénybe  venni.  Azt  az 
ellenvetést,  hogy  aggodalmaimat  a  törvényjavaslat  ellen,  melye- 
ket itt  ma  kifejtettem,  az  általános  vita  alkalmával  nem  hangoz- 
tattam, legkevésbbé  vártam  volna  Szilágyi  Dezső  képviselő  úrtól, 
mert  ugyanazon  helyzetben  vagyok,  mint  Jókai  képviselő  úr  volt, 
ki  azt  monda,  hogy  magánál  okosabb  emberrel  is  tanácskozott 
e  tárgyban.  Ugyanis  én  is  közöltem  Szilágyi  Dezső  képviselő 
úrral,  hogy  szándékozom  az  1.  §-nál  ilyen  módosítást  tenni,  és 
még  kérdést  is  intéztem  hozzá,  vájjon  az  ő  pártja  e  részben  milyen 
álláspontot  foglal  el.  Én  tehát  legkevésbbé  várhattam  volna  ő  tőle 
az  ilyen  megtámadást. 

lágyi         Szavaim    megmagyarázására    és    személyes    kérdésben 

■sö   szólalok  fel. 

Egy  idő  óta  a  Házban  szokássá  lett  magánbeszélgeté- 
sekre hivatkozni.  Elfogadom  ezt.  De  én  nem  azt  mondtam 
a  tisztelt  képviselő  úrnak,  hogy  magánbeszédben  nem  mondta, 
hogy  módosítani  akarja  az  1.  §-t,  hanem  azt  mondtam,  hogy 
akkor,  amikor  nem  velem  magánbeszélgetést  folytatott, 
hanem  mikor  az  ország  előtt  indokolta  véleményét,  akkor 
hagyta  el  a  legfontosabbat.  (Tetszés  balfelől.)  Ennélfogva 
figyelmeztetem,  hogy  ez  nem  a  velem  folytatott  magán- 
beszélgetés alkalmával  lett  volna  helyén,  hanem  akkor, 
mikor  itt  a  Házban,  az  ország  előtt  nyilatkozott. 

Egyébiránt  szívesen  elismerem,  hogy  a  tisztelt  képviselő 
úr  mondta  nekem,  hogy  szándékozik  ez  irányban  módosítást 
tenni.  Emlékezni  fog  reá,  hogy  én  pedig  azt  mondtam,  hogy 
mi  sem  ilyen,  sem  más  módosítást  el  nem  fogadunk.  De  emlé- 

kezni  fog  arra  is,  hogy  még  mást  is  mondott,  nevezetesen  azt, 
hogy  szándékozik  elfogadni  egy  olyan  indítványt,  mely  e 
törvényjavaslat  érvényét  három  évre  korlátolja.  Meglátjuk, 
be  fogja-e  váltani  ezt  a  másik  szándékát  is.  (Élénk  helyeslés 
és  derültség.) 

Többek  hozzászólása  után  a  Ház  14  szótöbbséggel  elfogadta 
Tisza  miniszterelnöknek  azt  az  indítványát,  hogy  az  1.  §.  Éles 
és  Dárday  módosítványaival  együtt  a  bizottsághoz  utasíttassék. 


Ugyanezen  ülésben  a  boszniai  közigazgatásról  szóló  javaslat 
6.  §-ánál  Molnár  Aladár  a  mérsékelt  ellenzék  részéről  azt  a  módo- 
sítást ajánlotta,  hogy  a  törvény  1882  deczember  31-ig  maradion 
érvényben. 

Tisza  miniszterelnök  :  A  törvény  ideiglenességét  maga  az 
okkupáczió  természete  állapítja  meg  s  ezért  nem  tartja  szüksé- 
gesnek és  a  mostani  körülmények  közt  czélszerűnek,  hogy  a  tör- 
.  vény  érvényességét  bizonyos  évszámhoz  kössük. 

Szilágyi         Tisztelt  Ház  !  Mindenekelőtt,  hogy  tisztán  megértsük, 
"®'*°   miről  van  szó,  engedje  meg  a  miniszterelnök  úr,  hogy  helyre- 
igazítsam az  ő  kifejezését. 

Ami  ebben  a  törvényjavaslatban  szabályozva  van,  az 
nem  az  okkupáczió,  hanem  azon  módozatnak,  mely  szerint 
az  adminisztráczió  gyakoroltatik,  időbeli  tartama  ;  (Ügy  van  ! 
baKelől.)  ennélfogva  az  okkupácziónak  tartamáról  ezen 
módozat  tartamára  a  visszakövetkeztetés  meg  nem  enged- 
hető. És  engedjen  meg  a  tisztelt  miniszterelnök  úr,  de  én 
a  lehető  legfurcsábbnak  tartom  azt,  ha  a  kormánypadokról 
az  okkupáczió  ideiglenességére  történik  hivatkozás  és  ezt  a 
külügyi  tekintetekkel  indokolják.  Mert  a  külügyi  tekin- 
tetek arra  az  egyre  kényszerítik  a  kormányt,  hogy  hallgasson 
arról,  ami  valódi  czélja,  t.  i.,  hogy  ezen  tartományok  jogüag 
is  a  monarchiának  alkatrészeivé  nyilváníttassanak.  Ez  a 
kormány  politikájának  valódi  czélja,  és  így  azon  hipokrizisnél 
fogva,   amellyel   ezt  a  politikát  megkezdték,  hallgatnia  kell. 

A  miniszterelnök  úr,  midőn  arról  beszél  önöknek,  hogy 
ez  az  okkupáczió  ideiglenes  tartamú,  nem  azt  érti  alatta,  hogy 
az  a  kapcsolat,  amely  közöttünk  és  ezen  tartományok  közt 
létezik,  megszűnik,  hanem  azt,  hogy  az  még  szorosabb  lesz. 
Ezt  érti  a  miniszterelnök  úr  az  ideiglenesség  alatt.  Mert  ha 
nem  ezt  érti  a  miniszterelnök  úr,  akkor  ezt  igen  furcsának 
tartom,  szemben  azokkal,  miket  a  külügyminiszter  úr  mon- 
dott, akit  az  őszinteségben  a  miniszterelnök  úrnak  néha 
utánozni  nem  volna  éppen  káros,  ö  ugyanis  úgy  nyilatkozott, 
hogy  ha  majd  megszűnnek  azok  az  okok,  amelyekért  mi  oda- 
mentünk, t.  i.  ha  Montenegró  és  Szerbia  nem  egyesülhetnek, 
mert  a  föld  színéről  eltűnnek  ;  ha  az  orosz  a  Balkán-félszigeten 
a  maga  befolyását  nem  akarja  kiépíteni,  mert  magába  térve, 
a  Jeges-tenger  felé  akar  vonulni ;  ha  azon  költségeket, 
melyekbe  nekünk  azok  a  tartományok  kerültek,  visszatéríti 
a  török  :  akkor  beszélhetünk  az  okkupáczió  végéről.  És  ezt 
azután  úgy  illusztrálta,  hogy  egy  felsővidéki  magyarországi 
várban  a  kapura  fel  van  faragva  egy  kőkéz  és  egy  kőkulcs,  a 
kapura  pedig  ez  van  írva  :  Ez  a  vár  be  lesz  véve  akkor,  mikor 
ez  a  kőkéz  azt  a  kőkulcsot  leveszi  és  kinyitja  vele  a  kaput. 
Ezután  úgy  nyilatkozott,  hogy  az  okkupáczió  megszűnik 
akkor,  amikor  a  kőkéz  azzal  a  kulccsal  megnyitja  azt  a 
kaput,  amelyen  az  okkupaczionális  hadsereg  kivonul.  (Mozgás 
balfelől.) 

így  nyilatkoznak  ott,  ahol  a  czélt  őszintén  bevallják. 

Már  most  megmérheti  a  tisztelt  Ház,  hogy  minő  súlyt 
lehet  tulajdonítani  a  miniszterelnök  úr  azon  nyilatkozatának, 
hogy  az  okkupáczió  ideiglenes  ;  megmérheti  a  tisztelt  Ház, 
hogy  mit  érthet  azon  külügyi  tekintet  alatt,  amelyet  felhoz, 
főleg  miután  egyetlenegy  szóval  sem  tudta  megczáfolni  Molnár 
Aladár  képviselőtársamnak  érveit.  (Helyeslés  baKelől. ) 

A  miniszterelnök  úr  azt  monda,  hogy  az  idő  czáfol 
meg  bennünket.  Bizony  nagy  szüksége  van  a  jövőre  való 
hivatkozásra,  (Derültség  balfelől.)  mert  ő  bennünket  nem- 
csak hogy  meg  nem  kísérelt  megczáfolni,  hanem  rábízta  ezt 
az  időre.  Jól  van,  ám  legyen,  de  adjon  rá  alkalmat  és  szabjuk 
meg  az  időtartamot  három  évre,  mert  ez  elegendő  arra,  hogy  a 
rendezés  alapján  tapasztalatokat  szerezzünk  és  a  Ház  fel- 
világosítva ítélhessen.   De  ha  önök  vonakodnak  ezen  kor- 

latba  beleegyezni,  akkor  jogosítva  vagyok  kétségbevonni 
önöknek  határozott  komolyságát  azon  érvre  nézve,  hogy  ezt 
a  rendezést  ideiglenesnek  tekintik.  Mert  ha  ez  a  rendezés 
addig  fönnállhat,  míg  ezt  a  három  tényező  közül  bármelyik 
akarja,  és  ha  a  közös  kormánynak,  mely  —  ismétlem  —  az 
abszolutizmusnak  kedvez,  nagy  érdeke  van  azt  a  rendezést, 
úgy,  mint  ma  van,  föntartani :  akkor  kérdem,  hogy  a  káros 
tapasztalás  alapján  hol  van  biztosíték  arra,  hogy  ha  a  mi 
érdekünk  kívánja,  sőt  sürgősen  követeli,  mi  azt  kivigyük  ? 
(Helyeslés  balfelőL) 

Egyetlen  biztosíték  az,  ha  önök  elfogadják  Molnár 
Aladár  képviselő  úr  indítványát.  Ha  önök  azt  elfogadják, 
ez  az  utolsó  vonal,  melynél  még  következetesek  maradunk 
és  mellyel  még  összefűzhetik  az  1867  :  XII.  törvényczikket, 
mert  azzal  oly  közös  érdekű  ügynek  van  ez  dekretálva,  melyet 
időről-időre  egyezség  útján  a  monarchia  két  fele  elintézhet. 
Ezekre  kérünk  czáfolatot,  tisztelt  miniszterelnök  úr,  nem  az 
okkupáczió  ideiglenes  jellegével  való  játékot  s  nem  az  azzal 
való  álmegnyugtatást.  (Helyeslés  balfelől.  Ellenmondás 
jobbfelől.) 

Ezen  okok  alapján  ajánlom  én  tisztelt  barátom  módo- 
sítását. 

Ez  ellen  nem  hozható  fel  az,  hogy  káoszt  csinál ;  nem 
hozható  fel,  hogy  ezáltal  zavarokba  döntetnék  a  monarchia, 
és  ez  tökéletes  harmóniában  van  azon  képviselő  urak  érve- 
léseivel, akik  írott  és  nem  írott,  olvasott  és  szabad  szóval 
mondott  (Derültség  balfelől.)  meggyőződésük  szerint  a 
fősúlyt  arra  helyezték,  hogy  ezen  rendezés  ideiglenes  legyen. 
Itt  van  alkalmuk  megmutatni,  hogy  önök  komolyan  vették 
ezt  az  érdeket :  szavazzák  meg  Molnár  Aladár  módosítvá- 
nyát.  Ha  ezt  sem  szavazzák  meg,  akkor  kitűnik,  hogy  az 
egész  általános  vitában  csak  ürügyet  kerestek,  nem  érveket. 
(Helyeslés  balról.  Ellenmondás  jobbfelől.)  Ezen  okok  alapján 
ajánlom  a  tisztelt  Háznak  Molnár  Aladár  képviselő  úr  módo- 
sítványát.   (Helyeslés  baKelől.) 

A  Ház  159  szavazattal  147  szavazat  eUenében  eredeti  szer- 
kezetében fogadta  el  a  6.  §-t. 

Szlávy  elnök  ezután  javaslatot  tett  az  iránt,  hogy  a  Ház 
a  legközelebbi  ülésben  tárgyalja  a  védelmi  erő  létszámának 
tíz  évre  való  fentartásáról  és  az  1880.  évi  ujoncz jutalékról  szóló 
törvényjavaslatot,  azután  l)edig,  ha  a  boszniai  közigazgatásról 
szóló  törvényjavaslat  1.  §-áról,  mely  a  bizottsághoz  visszautasít- 
tatott, a  jelentés  elkészül,  ezt  tárgyalja  a  Ház. 

Az  ellenzék  ellenezte  ezt  a  napirendi  indítványt  és  azt 
kívánta,  hogy  előbb  intézze  el  a  Ház  a  boszniai  közigazgatásról 
szóló  javaslat  függében  tartott  első  szakaszát. 

Madarász  József  és  Tisza  Kálmán  miniszterelnök  után 
1879  november  18-án  e  napirendi  kérdéshez  szólt  Szilágyi  Dezső. 

'^fly'  Tisztelt  Ház  !  (Halljuk  !  a  baloldalon.)  Én  nem  arra 
^^^  nézve  akarok  felszólalni,  hogy  azon  egy  szakasz,  amely  a 
boszniai  bizottsághoz  utasíttatott,  mikor  tárgyaltassék.  Jól 
tudom  én,  hogy  az  a  bizottság  nem  lesz  jelentésével  előbb 
készen,  mint  mikor  az  a  kormánynak  alkalmas  (Nyugtalanság 
a  jobboldalon.  Tetszés  balfelől.)  és  abban  az  időben,  amikor 
alkalmas,  készen  lesz.  (Zaj  jobbfelől.)  Ezt  én  nagyon  jól 
tudom. 

Látjuk,  hogy  a  miniszterelnök  úr,  aki  a  legfontosabb 
dolgokat  —  a  honosítási  törvényjavaslatnál  a  legfontosabb 
indítványokat  —  melyek  délelőtt  tétettek,  már  délután  tár- 
gyaltatta a  bizottságban :  ezen  boszniai  dolognál,  melyet 
ismételve  annyira  sürgősnek  nyilvánított,  most  egyszerre  azt 
mondja,  hogy  annak  az  első  szakasznak  nem  fog  ártalmára 
lenni,  ha  pihen  pár  napig.  (Derültség  balfelől.  Zaj  és  nyug- 
talanság a  jobboldalon.)  Én  is  azt  hiszem,  tisztelt  Ház,  hogy 
nem  lesz  ártalmára  :  vajha  addig  pihentette  volna  ezt  a 
szakaszt,  amíg  ily  alakban  napvilágot  nem  látott  volna, 
amint  itt  előttünk  fekszik.  (Élénk  tetszés  balfelől.  Zaj  jobb- 
felől.) 

Amihez  hozzászólni  akarok,  az  azon  általam  felfog- 
hatatlan és  a  miniszterelnök  úr  által  eléggé  nem  is  indokolt 
sürgetése  és  presszirozása  a  véderőről  szóló  törvényjavaslat- 
nak. (Élénk  helyeslés  balfelől.  Közbekiáltások  a  jobboldalon.) 
Én  megengedem,  hogy  Ormay  képviselő  úr  akár  e  pillanat- 
ban is  megszavazza,   (Zajos  közbekiáltások  a  jobboldalon. 

Tetszésnyilvánítások  balfelől.)  de  mi  nem  vagymik  annyira 
tisztában  azon  törvényjavaslat  iránt  véleményünkkel,  mint 
a  képviselő  úr.  Ha  olyanokból  állna  a  Ház,  mint  ő,  akkor 
a>  képviselőház  felesleges  volna.  (Élénk  helyeslés  balfelől. 
Nagy  mozgás  és  hosszasan  tartó  zajos  felkiáltások  a  jobb- 
oldalon :  Rendre  !  Rendre  !  Elnök  csenget.)  Valahányszor  tör- 
vényjavaslatot .  .  .  (Zajos  felkiáltások  a  jobboldalon  :  Rendre  ! 
Zajos  ellenmondás  balfelől.  Elnök  ismételve  csenget.) 

Szlávy  József  elnök  :  A  tisztelt  képviselő  úr  a  vita 
hevében  oly  kifejezéssel  élt,  melyet  megfontolás 
után  talán  nem  ismételne.  (Hosszantartó  nagy 
nyugtalanság  a  jobboldalon  :  Rendre  !  Rendre  ! 
Nagy  mozgás.) 

Én  azokat  a  szavakat .  , .  (Zajos  felkiáltások  jobbfelől : 
Rendre  !  Rendre  !) 

Ugrón  Gábor  :  Azt  hiszem,  tisztelt  Ház  .  .  .  (Fel- 
kiáltások jobbfelől :  Nem  lehet  !  Felkiáltások 
baKelől :  A  házszabályok  értelmében  !  Hosszan- 
tartó zaj.  Felkiáltások  jobbfelől :  Halljuk  az 
elnököt  !) 

Az  elnöki  figyelmeztetésre  jogom  van  szólni.  Én  azokat  a 
szavakat .  .  .  (Félbeszakítások  jobbfelől.)  Nem  fogadok  el 
rendreutasítást  senkitől,  csak  onnan,  (Az  elnöki  székre 
mutat.)  és  megjegyzem  önöknek,  hogy  azokat  pedig,  amiket 
mondottam,  nemcsak  hogy  fentartom,  de  kimutatom,  (Zajos 
felkiáltások  jobbfelől  :  Rendre  !  Rendre  !)  ki  fogom  mutatni. 
(Felkiáltások  jobbfelől  :  Nem  lehet  megengedni  !  Zaj.) 

Felszólítom  az  elnök  urat  arra  nézve,  hogy  az  ő  meg- 
jegyzésére nekem  jogom  van  szavaimat  megmagyarázni 
s  ezen  jogomban  semminemű  lármázás  által  nem  engedem 
magamat  korlátozni.  (Élénk  helyeslés  balfelől.) 

Amiket  mondtam,  azokat  teljes  értelmükben  fentartom, 
mert  nem  jelentenek  egyebet,  mint  azt,  hogy  akik  azon  tör- 
vényjavaslat számára  semmi  tanulmányozási  és  semmi 
további  megtartási  időt    nem  kívánnak,  annak  a  pártnak, 

mely  a  kormányt  támogatja,  kész  lehet  a  véleménye,  de  nem 
azokra  való  tekintettel  keU  megszabni  az  időt,  amidőn  egy  tör- 
vényjavaslatot tárgyalunk.  Minden  parlamenti  szokás  szerint, 
azon  illem  szerint,  amely  elől  egy  önérzetes  majoritás  sem 
vonhatja  el  magát,  mindig  azokra  tekintettel  szabják  meg  a 
határidőt,  akik  arra  a  törvényjavaslatra  nézve  nincsenek  a 
kormánnyal  egj  véleményben,  és  a  leghelytelenebb,  a  leg- 
nagyobb visszaélés  a  többség  és  a  kormány  részéről,  ha  egy 
ily,  tíz  évre  kiterjedő,  országunk  legvitáHsabb  érdekeit  érintő 
törvényjavaslatot  (Zajos helyeslés  balfelől.)  tegnap  kiosztatnak 
a  Házban  és  már  holnapután  tárgyaltatni  kívánják,  önöket 
uraim  nem  illeti  meg  a  felháborodás,  amelyet  mutatnak, 
mivel  nincs  parlament,  ha  majoritása  tiszteli  a  parla- 
menti illemet,  mely  ne  venné  tekintetbe  a  minoritásnak  azt 
a  méltányos  követelését,  hogy  legalább  két  nappal  későbbre, 
amint  Madarász  képviselő  úr  indítványozta,  tűzessék  ki 
e  javaslat.  (Élénk  helyeslés  balfelől.) 

Ez  az,  amit  kérni  akartam.  Más  parlamentben  a  kérdés 
elő  sem  jött  volna  ;  más  parlamentben  a  többség  lett  volna 
legkészebb  e  halasztást  megadni.  Ehelyett  önök,  tisztán 
többségükben  és  erőszakoskodásukban  bízva,  (Zajos,  hosszan- 
tartó helyeslés  a  bal-  és  szélsőbaloldalon.  Nagy  mozgás  a 
jobboldalon.)  ezt  megtagadják. 

Ennélfogva  én  azzal  a  kérelemmel  járulok  az  elnökhöz, 
méltóztassék  a  ház  számára  javaslatba  hozni,  hogy  azon  tör- 
vényjavaslat, amely  a  véderőről  szóló  törvény  némely  szakaszai- 
nak meghosszabbításáról  szól,  ne  holnaputánra,  hanem  a  szom- 
bati ülésre  tűzessék  ki  s  igy  engedtessék  nekünk  is  elegendő 
idő,  hogy  a  tegnap  kiosztott  törvényjavaslatot  és  annak 
indokait  behatóan  tanulmányozhassuk.  (Élénk  helyeslés 
balfelől.  Hosszantartó  mozgás  a  jobboldalon,) 

Ormay  Károly :  Személyes  kérdésben  szólalok  fel,  mert 
nevem  bele  vegyi  ttetett  a  vitába,  melyben  részt  sem  vettem. 
Én  abban  a  perczben,  amikor  nevemet  hangoztatni  haUottam, 
véletlenül  egyik  szomszédommal  egy  szót  váltottam  és  így  azt, 
amit  a  képviselő  úr  szorosan  véve  reám  vonatkozólag  mondott, 
nem  is  hallottam  ;  de  figyelmem  felkeltetett  azon  visszatetszés 
által,    amelyet    azon    nyüatkozat    előidézett,    amely    nevemmel 

Szilágyi  I>e2s<S  Beszédei,  m.  6 

kapcsolatba  hozatott.  A  mellettem  ülő  képviselő  úrtól  hallottam, 
hogy  a  t.  képviselő  úr  körülbelül  azt  mondotta,  hogy  elhiszi, 
hogy  én  ezt  a  törvényjavaslatot  bármely  perozben  képes  vagyok 
megszavazni. 

A  visszatetszés  folytán,  melyet  e  nyilatkozat  előidézett, 
kénytelen  vagyok  a  t.  képviselő  úrnak  megjegyezni,  hogy  a  tárgyra 
nézve,  legyen  meggyőződve,  mindenki  mindenkor  tárgyilagosan 
fog  ítélni.  Ha  valamelyikünk  bármely  kérdéshez  hozzászól,  így 
a  napirend  kitűzése  kérdésénél  is,  mindenki  meggyőződését  követi. 
Ha  valaki  el  van  készülve  valamely  javaslattal,  annak  talán 
senki  nem  fogja  hibául  felróni,  ha  megmondja  azon  időt,  amikor 
ő  képes  hozzászólni.  Ez  nem  zárja  ki  azt,  hogy  más  az  ellenkezőjét 
ne  tehesse,  akinek  talán  több  időre  van  szüksége.  De  hogy  anélkül, 
hogy  valamely  képviselő  a  tárgyhoz  szóljon,  aki  tehát  már  ezáltal 
is  bebizonyította,  hogy  aktuális  részt  a  vitában  venni  nem  akar, 
hogy  az  ilyen  képviselőnek  a  nevét  minden  ok  nélkül  itt  felkapják 
és  talán  oly  kifejezésekkel  illessék,  —  nem  tudom,  mit  mondott 
a  t.  képviselő  úr,  de  képzelhetem,  körülbelül  nüt  mondott  — 
ez,  engedje  meg  a  t.  képviselő  úr,  nem  más,  mint  az  ököljognak 
meghonosítása  a  parlamentben.  (Élénk  helyeslés  és  tetszés  jobb- 
felől.  Zaj.  Mozgás  balfelől.) 


Szilágyi         Legyen  meggyőződve  a  tisztelt  képviselő  úr,  hogy  amiket 
®^^°  róla  mondtam,  azok  az  ő  jellemét  egyáltalában  nem  érintik. 
Nem  is  úgy  czéloztam.  De  hogy  a  t.  képviselő  úr  nevét  fel- 
említettem, annak  oka  abban  állott,  hogy  nem  szomszédaival 
méltóztatott  beszélni,  hanem  előadásomba  belekiáltani.  (Zaj. 
Igaz  !    Ügy    van  !    balfelől.    Ellenmondás    jobbfelöl.)    Már 
pedig  .  .  .   (Zajos  ellenmondás  jobbfelől.) 
Ivánka  Imre  :  Én  szóltam  bele. 
Engedelmet  kérek,  Ormay  képviselő  úr  szólt  bele.  (Zajoa 
ellenmondás  jobbfelől.) 

Ivánka  Imre  :  Én  és  csak  én  szóltam  bele  ! 
Akkor   tehát   kérem   Ivánka   képviselő   úrhoz   intézett- 
nek tekinteni  felszólalásomat.  (Zajos  ellenmondás  jobbfelől.. 
Élénk  derültség  balfelől.  Elnök  ismételten  csenget.) 

Szlávy  elnök :  Talán  méltóztatnának  a  személyes  vitát 
abbahagyni. 

Ivánka  Imre  (nagy  zaj  közben)  :  En  elfogadom  Szilágyi 
Dezső  képviselő  úrnak  hozzám  intézett  szavait.  (Zajos  közbe- 
kiáltások balfelől.  Az  elnök  ismételten  csenget.) 

Szlávy  elnök  :  Azt  hiszem,  tisztelt  Ház,  Ormay  képviselő  úr 
megfelelt  már  Ivánka  képviselő  úr  helyett  is  ;  méltóztassanak 
tehát  az  ügyet  befejezettnek  tekinteni.  (Zaj. -Helyeslés  baKelől. 
Ellenmondás  jobbfelől.  HaUjuk  !) 

Ivánka  :  Tisztelt  Ház  !  Én  elfogadom  Szilágyi  kép- 
viselő úrnak  hozzám  intézett  szavait  és  azt  mondom,  hogy  nem 
hiszem,  hogy  ezen  képviselőházban  legyen  egy  ember,  aki  a  véd- 
erőről  szóló  törvényjavaslatot  már  nem  olvasta  és  ne  tanulmá- 
nyozta volna.  (Zaj.) 

Madarász  József :  Mi  még  nem !  (Helyeslés  a  szélső- 
baloldalon.) 

Ivánka :  Senki  sem  kívánt  mást,  mint  a  házszabályokban  meg- 
határozott idő  utáni  tárgyalást,  és  azt  senki  sem  veheti  magára, 
hogy  ő  mint  diktátor  visszautasítja  a  képviselőház  többi  tag- 
jainak nézetét.  (Elénk  helyeslés  jobbfelől.)  Ha  ő  abban  nehéz- 
séget talált,  hogy  én  beleszóltam  előadásába,  én  abban  találok 
nehézséget,  hogy  azóta,  hogy  tagja  vagyok  e  parlamentnek, 
—  nem  most,  hanem  61  óta  —  ily  daróczos  modort  senki  sem 
léptetett  életbe  a  parlamentben,  mint  ön.  (Zajos  felkiáltások 
balfelől :  Rendre  !  Elénk  közbekiáltások  jobbfelől :  Igaz  ! 
Nagy  zaj.) 

Szlávy  elnök  :  Az  ügy  be  van  fejezve. 

Tisza  miniszterelnök  szólt  még  ezután,  a  Ház  pedig  az 
elnök  előterjesztése  értelmében  határozott  a  további  napirendre 
nézve. 


Az  1879  november  27-iki  ülésben  tárgyalta  a  Ház  a  boszniai 
közigazgatásról  szóló  javaslatnak  függőben  tartott  1.  §-át. 
A  bizottság  jelentése  szerint : 


6* 

Az  Éles  Henrik  módosít ványához  nem  járulhatott,  miután 
e  módosítvánnyal  a  törvény  bizonyos  állandó  jelleget  nyerne, 
mely  ezen  ideiglenes  intézkedéseket  tartalmazó  s  már  részben 
elfogadott  törvényjavaslatba  nem  be  illeszthető. 

Dárday  Sándor  módositványának  azon  része,  mely  szerint 
az  1.  §-ban  kifejeztessék,  hogy  Bosznia  és  Herczegovina  köz- 
igazgatása a  közös  minisztérium  által  vezettessék,  a  törvény 
irányzatával  nem  ellenkezvén,  —  habár  nem  is  a  benyújtott  szer- 
kezetben —  a  bizottság  által  elfogadhatónak  találtatott. 

Továbbá  a  bizottsá,g  az  1.  §-ból  az  »1867  :  XII.  tcz.  és 
Ausztriát  illetőleg  1867  deczember  21-iki  R.-G.-Bl.  146.  szám 
alatti«  törvényre  hivatkozást  kihagyandónak,  úgy  »a  törvények 
értelmében*  helyett  »szellemében«  felvételét  szükségesnek  találta. 
Mert  e  kihagyás  által  mellőztetik  azon  nehézség,  hogy  nem  magyar 
törvényre  történik  hivatkozás.  És  mert  e  kihagyás  és  a  »szellemó- 
ben«  szó  felvétele  tüzetesebben  fejezi  ki  a  törvény  azon  inten- 
czióját,  mely  szerint  e  törvény  a  kiegyezési  törvények  szellemé- 
ben a  közös  minisztérium  részére  felliatalmazást  foglal  magában. 

A  bizottsághoz  utasított  szakasz  tehát  következőleg  szöve- 
geztetett  : 

1.  §.  A  minisztérium  a  monarchia  közös  ügyeire  nézve  fenn- 
álló törvényeink  szellemében  felhatalmaztatik,  illetőleg  utasít- 
tatik,  hogy  Bosznia  és  Herczegovinának  a  közös  minisztérium 
által  vezetendő  ideiglenes  közigazgatásába  alkotmányos  felelős- 
ség mellett  befolyjon. 


Szilágyi  Tisztelt  Ház  !  Az  általános  vita  után  e  törvényjavaslat 
^'^^^  felett  lefolyt  szavazással  és  a  már  letárgyalt  szakaszok  elfoga- 
dásával egy  dolgot  teljesen  eldöntöttnek  tartok.  Eldön- 
töttnek  tartom  azt,  hogy  ezen  tartományokban  a  kormányzat 
a  közös  minisztériumot  és  ezen  tartományok  viszonyaira 
nézve  némely  teendők  a  közösügyi  bizottságokat  illetik. 
Ennélfogva  ezen  határozatok  érdemébe  bocsátkozni  nem 
akarok.  Azonban,  ami  még  fenmaradt  a  Háznak,  amiben  a 
Ház  e  szakasznál  intézkedhetik,  az  abban  áll,  hogy  milyen 
alakban  mondassanak  ki  e  határozatok.  Ezen  törvényjavaslat 
alakjára  nézve  két  ellentétes  álláspont  merült  fel  itt  e  Házban 
és  e  Házon  kívül  a  monarchia  másik  államában  is. 

Az  egyik  álláspont  az,  hogy  ezen  tartományok 
kormányzata,  a  kormánj^^atnak  ellenőrzése  az  1867  :  XII. 
törvényczikk  határozatainál  fogva  a  közös  minisztériumot 
illeti.  És  minden  rejtegetés,  minden  kendőzés  daczára  ez  a 
jelen  törvényjavaslat  álláspontja.  Ezen  álláspont  ellenébe 
szegeztük  azt  a  második  álláspontot,  hogy  az  1867  :  XII. 
törvényczikk  értelme  és  határozatai  szerint  ez  nem  közös 
ügy  és  ezen  ügynek  vitele  a  közös  kormányt  nem  illeti  és 
hogy  a  delegáczióknak  ezen  ügyek  vitelére  befolyása  nincs. 
És  ha  mégis  ilynemű  hatáskört  akarnak  nekik  adni  :  azt 
világos  szavakkal  egy  új  törvényben  kell  megtenni.  Ez  két 
ellentétes  álláspont.  És  hogy  ne  tévedjünk  aziránt,  hogy  e 
törvényjavaslatnak  csakugyan  ez  volt  az  álláspontja,  mutatja 
a  lajtántúli  államban  beadott  hasonló  értelmű  javaslatok 
indokolása,  mely  szerint  az  ottani  kormány  azon  törvény- 
javaslatban, mely  Boszniát  és  Herczegovinát  be  akarja  vonni 
a  monarchia  vámkapcsolatába,  a  következő  módon  nyilat- 
kozik hivatalosan  :  »l8t  die  Verwaltung  Bosniens  und  der 
Herzegovina  in  die  Verwaltung  der  österreichisch-ungarischen 
Monarchie  übergegangen,  welche  auf  die  gemeinsamen 
Angelegenheiten  aller  Lánder  gemáss  dem  Gesetze  vom 
21.  Dezember  1867  und  dem  gemeinsamen  Minist erium 
besorgt  wird«. 

Tehát  a  lajtántúli  kormány  világosan  megjelöli  azt 
az  álláspontot,  hogy  azon  törvény  értelmében  ez  közös  ügy 
és  azon  törvény  rendeletei  alapján  viszi  a  közös  kormány 
ama  tartományok  közigazgatását.  Már  most,  tisztelt  Ház, 
a  túloldalról  indítványok  történtek,  melyek  sem  a  kormány- 
javaslat álláspontját,  sem  a  kormányjavaslattal  egyező  lajtán- 
túH  kormány  feKogását  helyesnek  nem  tartották.  Azon 
indítványozók  nyíltan  és  őszintén  óhajtották  kimondani, 
hogy  ez  közös  ügy,  hogy  ennek  vitele  iUeti  a  közös  minisz- 
tériumokat, ellenőrzése  iUeti  a  delegácziókat,  és  ezen  indítvá- 
nyok a  bizottsághoz  utasíttattak.  Most  tehát  a  Háznak  kezé- 
ben van,  behozni  ezen  törvényjavaslatba  a  szükséges  őszin- 
teséget. A  Háznak  módjában  és  kezében  van  meggátolni 
azt,  hogy  az  1867  :  XII.  törvényczikk  értelméből  ki  ne  for- 
gattassék.  A  Háznak  módjában  van  alkotmányunknak  ezt  a 
megrontását,  legalább  ebben  a  részben  elhárítani,  ha  ezen 

határozatának  érdemét  nem  is  változtatja  meg.  De  egy 
tekintettől  s  egy  törekvéstől,  tisztelt  Ház,  óvakodnimk  kell 
s  óvakodnia  keU  a  tisztelt  kormánynak  is,  bármennyi  jóaka- 
ratot tanúsít  e  részben,  tudniillik  attól,  hogy  ezt  a  két  ellen- 
tétes álláspontot  valamely  szerkezet  által  összeegyeztetni 
próbálja.  Mert  ez  teljes  lehetetlen,  miután  ez  a  két  álláspont 
fogalmilag  feltétlenül  kizárja  egymást.  Minden  ily  törekvés 
legfeljebb  csak  odavezetne,  ahol  áll  a  jelenlegi  javaslat,  tudni- 
illik oda,  hogy  elfogadja  lényegében  az  1867  :  XII.  törvény- 
czikk  értelmét  felforgató  álláspontot,  de  igyekszik  azt  színezni 
és  kendőzni,  úgy,  hogy  ezen  megrontás  lehetőleg  észre- 
vehetetlen maradjon. 

Már  most,  tisztelt  Ház,  ha  ebből  a  szempontból  vizs- 
gáljuk a  bizottság  jelentését  és  a  bizottság  által  javasolt 
szöveget,  azt  keU  állítanom,  —  és  remélem,  kimutatom  a 
Ház  megelégedésére  —  hogy  lényegében  semmit  sem  változott 
az  eredeti  javaslat  álláspontja,  mely  az  1867-iki  törvények 
értelmét  kiforgatja  és  amely  ellenében  már  ezen  okból  is  a  leg- 
erélyesebb  tiltakozást  emeltük  e  padokról  s  ezen  tilta- 
kozást részben  helyeselik  a  kormánypadokról  is.  Mindenek- 
előtt szinte  örülök,  hogy  alkalmam  van  valamit  helyeselni, 
ami  történt.  Tehát  sietek  megmondani,  hogy  igenis  formai 
javítás  történt  —  formai,  de  a  lényegnek  egyáltalán  nem 
javítása.  Tudniillik  kihagyatott  a  szövegből  az  osztrák  tör- 
vényre való  hivatkozás,  amely  mindenesetre  hiba  volt  az 
eredeti  törvényjavaslatban.  Én  csak  azt  nem  tudom  felfogni, 
hogy  ezen  kihagyás  elhatározására  oly  hosszú  kerülő  utat 
kellett  megtennie  a  Háznak. 

Ami  a  bizottságnak  többi  két  módosítását  illeti,  én  azt 
hiszem,  hogy  mind  a  kettő  alkalmas  arra,  hogy  a  kormány- 
javaslat álláspontját  elfedje,  de  egyáltalán  nem  alkalmas 
arra,  hogy  az  1867-iki  törvény  értelmezése  miatti  aggodal- 
makat egy  pillanatig  is  megnyugtassa.  Mert  miben  áUanak 
ezen  változások  ?  Az  első  abban,  hogy  kimondatik  a  szöveg- 
ben, —  úgy  mellesleg  és  közbeszúrva  —  hogy  a  közös 
minisztérium  vezeti  ezen  tartományok  közigazgatását. 
Amire  mi,  tisztelt  Ház,  határozott  feleletet  kívántunk  és 
éppen  nem  kaptunk, az  abban  áU,  hogy  nyíltan  és  határozottan 
fejeztessék  ki,  hogy  ezen  törvényjavaslat  által  ruháztatik  át 

a  kormányzás,  nem  pedig  úgy,  mint  a  lajtántúli  kormány 
félhivatalosan  állítja,  hogy  az  már  a  67-iki  törvények  értel- 
mében illeti  a  közös  minisztériumot.  Már  az  a  szövegezés,  tisz- 
telt Ház,  melyet  a  bizottság  javasol,  szépíti  és  leplezi  ugyan 
ezt  az  álláspontot,  de  azon  semmit  sem  változtat,  sőt  azt 
további  magyarázat  útján  egyenesen  megerősíti.  Mert  egy 
javaslatban,  mely  Bosznia  és  Herczegovina  rendezését  tűzi 
ki  magának,  első  és  főhatározat,  melyet  annak  élére  kell 
állítani,  abban  állana :  megmondani,  kire  bizatik  és  tör- 
vény által  bizatik  reá  azon  tartományok  kormányzata.  De  itt 
nem  az  van  élére  állítva  a  javaslatnak.  Itt  az  van  mondva, 
úgy  mellékesen,  mintegy  odavetve,  hogy  a  magyar  kor- 
mány befolyásának  statuálása  mellett  mintegy  magában 
értetődő  dolog,  hogy  ezen  tartományok  közigazgatását 
a  közös  minisztérium  vezeti.  Ezen  szerkezet  tehát  nemcsak 
lehetővé  teszi,  de  egyenesen  csakis  azt  a  magyarázatot  engedi 
meg,  hogy  ezt  a  minisztériumot  nem  ezen  törvény- 
javaslat értelmében,  hanem  a  közös  törvények  értelmében 
illeti  meg  azon  tartományok  kormányzata.  És  ez  az  értelmezés 
az,  tisztelt  Ház,  melyet  még  azok  sem  fogadhatnak  el,  kik 
különben  azt  a  közigazgatást  a  közös  minisztériumra  ráruházni 
akarják ;  nem  fogadhatják  el  mindaddig,  míg  az  1867-iki 
törvények  szükségtelen  megrontásától  óvakodni  akarnak. 
(Helyeslés  balfelől.)  De  legjobban  tanúsítja  ezt  azaz  indoko- 
lás, mellyel  a  bizottság  jelentését  bemutatja  a  Háznak. 
Ha  szükséges  volna  kimondani,  —  mert  eddigi  törvényeink 
szerint  nem  illeti  a  közös  minisztériumot  —  ha  szükséges 
volna  kimondani,  hogy  a  közös  minisztériumot  illeti 
ezen  törvény  értelmében  a  kormányzat,  akkor  azt  mint  egy 
szükséges  határozatot  kellett  volna  ajánlani ;  de  a  bizottság 
nem  ajánlja  így,  hanem  azt  a  nagy,  nevezetes  fölfedezést  teszi, 
hogy  e  törvényjavaslat  czélzatával  és  irányával  nem 
ellenkezik  az,  ha  a  közös  minisztérium  mint  kormányzó 
hatóság  neveztetik  meg  a  javaslatban. 

A  második  változtatás,  melyet  a  bizottság  ezen  törvény- 
javaslatban indítványba  hoz,  abban  áll,  hogy  az  1.  §-ban 
ezen  szavak  helyett :  »törvények  értelmében*  ezen  kifejezés 
teendő  :  »törvények  szellemében*.  Tisztelt  Ház  !  Én  sokat 
gondolkoztam  ezen  változtatás  értelmén ;  sokat  gondolkoz- 

tam,  hogy  mi  az  oka  annak,  hogy  a  törvényben  azt  akarjuk 
kifejezni,  hogy  a  monarchia  közös  ügyeire  nézve  fennálló 
törvények  szellemében  felhatalmaztatik  a  magyar  minisz- 
térium, hogy  befolyjon  Bosznia  és  Herczegovina  közigaz- 
gatásába. Mert  én  az  előbbi  javaslatnak  értelmét  tudom 
maganmak  megmagyarázni,  mely  szerint  ezen  törvények 
»értelmében«,  nem  »szellemében«  hatalmaztatik  fel  a  közös 
minisztérium.  Ez  nyíltabb  kifejezése  a  kormány  állásának  s 
ez  annyit  jelent,  hogy  az  1867-iki  törvényekben  kimondott 
jogelvnél  s  annak  tari:almánál  fogva,  annak  folyománya- 
képen hatalmaztatik  fel.  De  a  törvénynek  szellemében  fel- 
hatalmazni, ennek,  tisztelt  Ház,  mint  törvényes  intézkedés- 
nek semmi  értelme  sincs.   (Helyeslés  balfelől.) 

A  törvénynek  szelleme  alatt  értjük  azokat  az  indoko- 
kat, melyek  alapján  a  törvény  létrejött  és  azokat  a  czélokat, 
melyeket  a  törvény  elérni  akar.  De  ha  arról  van  szó,  hogy 
a  kormány  felhatalmaztassék  ily  intézkedésre  :  erre  csak  oly 
ügyekre  nézve  van  szükség,  melyeket  rendes,  törvényes 
hatalmánál  fogva  el  nem  végezhet.  Ily  felhatalmazás  történ- 
hetik egy  meglevő  törvény  alapján,  annak  rendelkezéséből 
folyólag ;  történhetik  minden  hivatkozás  nélkül  valamely 
törvényre  ;  de  sem  oka,  sem  szüksége  nincs  egy  oly  kijelen- 
tésnek, hogy  a  kormány  bizonyos  törvénynek  szelleménél 
fogva  hatalmaztatik  fel.  Hiszen  ennek,  mint  törvényes  ren- 
delkezésnek, semmi  értelme  nincs.  (Igaz  !  Ügy  van  !  bal- 
felől.) 

Homályban  lévén  az  értelem  iránt,  megkérdeztem  a 
bizottság   jelentését,    remélve,    hogy    ez    talán    felvilágosít. 

A  bizottság  jelentése  a  »szellemében«  szó  felvételét 
következő  módon  indokolja  :  A  szellemében  szó  felvétele 
tüzetesebben  fejezi  ki  a  törvényhozás  azon  intenczióját, 
mely  szerint  ezen  törvény  a  kiegyezési  törvények  szelle- 
mében a  közös  minisztérium  részére  felhatalmazást  foglal 
magában. 

Már  most,  tisztelt  Ház,  ha  nézzük,  hogy  mi  az, 
amivel  ezt  indokolják :  ez  az  indokolás  abban  áll,  hogy  ki 
akarják  fejezni,  hogy  a  közös  minisztérium  a  törvény  szelle- 
mében hatalmaztatik  fel.  És  mit  fejeznek  ki  ?  Azt,  hogy  nem 
a  közös  minisztérium,    hanem  a  magyar  minisztérium  a  tör- 

vény  szellemében  gyakorolhat  befolyást.  Az  tehát,  amit  ki 
akarunk  fejezni,  nincs  benne  ;  ami  pedig  benne  van,  arra  nincs 
indokolás.  (Helyeslés  balfelől.)  És  így  én  minden  fáradozás 
daczára,  miután  az  az  értelem,  ami  eddig  benne  volt,  kiha- 
gyatott, és  daczára  annak,  hogy  ami  nélkül  eddig  szűkölkö- 
dött, t.  i.  a  szellem,  most  belejutott,  (Derültség  balfelől.) 
maradtam  az  eddigi  homályban  és  ma  sem  tudom,  hogy  mi 
az  értelme  ennek  az  intézkedésnek. 

De  ha  nem  vagyok  képes  felfogni  az  értelmét  ezen  intéz- 
kedésnek, »szellemét«  és  indokait  nagyon  is  jól  felfogom. 
E  törvényjavaslat,  mely  a  217.  szám  alatt  nyújtatott  be, 
szégyenkedve  és  árván  állván  itt  a  Házban,  én  természetes- 
nek tartom,  hogy  igyekszik  összeköttetést  keresni  korábbi 
törvényekkel.  Ilyen  az  a  nagy  tekintélyű  törvény,  amely 
közbecsülésnek  örvend ;  (Ellenmondások  szélső  balfelől.) 
legalább  a  széles  körökben  közbecsülésnek  örvendő  1867  :  XII. 
törvényczikk,  amely  azon  ritka  szerencsében  részesült, 
hogy  újabb  hivei  közé  a  miniszterelnök  urat  is  megnyerte. 
(Derültség  balfelől.)  Ezzel  igyekszik  ezen  törvényjavaslat 
összeköttetésbe  lépni. 

Azonban,  tisztelt  Ház,  igaza  volt  Pulszky  tisztelt  kép- 
viselőtársamnak, hogy  az  ilyen  erőszakot  a  törvények  tűrni 
kénytelenek,  azok  nem  tiltakozhatnak  az  ilyen  természet- 
ellenes atyafiság  ellen ;  de  a  mi  magyar  jogunk  azt,  midőn 
valaki  idegen  családba  tolakodott  be,  álarczáskodóknok 
nevezi,  és  az  ilyen  betolakodónak  az  volt  a  büntetése,  hogy 
örökös  rabszolgaságra  kárhoztattatott.  Az  1867  :  XII.  tör- 
vénnyel álarczáskodás  alatt  atyafiságba  lépni  akaró  ezen 
törvény  is  ugyanezt  a  sorsot  érdemH ;  (Helyeslés  balfelől.) 
legjobb  lesz,  ha  a  Ház  a  levéltárban  való  örökös  letételre 
kárhoztatja,  hogy  az  soha  többé  ezen  az  ajtón  be  ne  jöhes- 
sen.   (Derültség  balfelől.) 

De  különben  is,  ha  már  egyátalán  rokonságot  keres  ez  a 
javaslat,  tudhatott  volna  egy  vérszerinti  atyafit  találni. 
Ott  van  a  berlini  szerződés  beczikkelyezéséről  szóló  törvény- 
javaslat ;  ez  annak  valóságos  jogos  testvére,  az  is  az  ország- 
gyűlés jogkörét  elhomályosító,  az  álláspontokat  összeza- 
varó mintaszerű  törvényjavaslat  volt,  amely  abban  kul- 
minált, hogy  a  beczikkelyezés  czélszerű,  de  nem   szükséges. 

(Igaz  !  Igaz  !  balfelől.)  Itt  van  az  atyafiság,  ezzel  léphet 
vérrokonságba  ;  de  hagyjon  békét  az  1867  :  XII.  törvényczikk 
szellemének,  ne  akarjon  annak  védőpajzsa  alá  menekülni, 
mert  az  északi  sark  nincs  oly  távol  a  déli  sarktól,  mint  ezen 
törvényjavaslat  szelleme  az  1867  :  XII.  törvényczikk  szelle- 
métől. (Derültség  és  helyeslés  balfelől.) 

Az  a  törvény  a  szabadság  friss  fuvallatát  vitte  át 
tőlünk  a  monarchia  másik  államába  ;  még  azokra  az  ügyekre 
is,  amelyek  eddig  abszolutisztikus  hatalommal  intéztettek, 
a  lehető  biztosítékokat  és  alkotmányos  ellenőrzést  terem- 
tette meg.  (Helyeslés  balfelől.)  Ez  a  javaslat  ellenben  lep- 
lezve, a  közös  minisztérium  új  hatáskörébe  az  abszolutizmus 
elvét  akarja  behozni.  Az  a  törvény  a  közös  ügyek  rendezésé- 
nél országunk  függetlenségét  és  az  arra  nézve  előállható 
veszélyek  elhárításáról  a  gondoskodást  elengedhetetlen 
főfeladatává  tette ;  ellenben  ez  a  törvény  megmutatja  a 
kerülő  utat,  hogyan  lehet  az  eddigi  alaptörvények  szerint 
fennáUó    jogbiztosítékokat    kijátszani.    (Helyeslés    balfelől.) 

A  hatvanhetediki  törvény  csak  azt  ismerte  el  közös 
ügynek,  ami  a  pragmatika  szankczióból  származik  és  amire 
nézve  egyszersmind  az  együttes  elintézés  szükséges ;  ez 
egy  új ,  következményeiben  veszélyes  elvet  hoz  be  :  hogy  min- 
den ehsmerhető  közös  ügynek,  aminek  a  közös  közegek 
által   való  ehntézését   czélszerűnek  látják. 

Az  a  szeUem,  mely  ezt  a  törvényt  sugallta,  nem  az 
1867-iki  törvény,  nem  is  azon  férfiak  szelleme,  akik  ama 
törvényt  megalkották ;  a  szabadságnak  s  államunk  tör- 
vényes függetlenségének  az  a  tradicziója,  mely  bennök  élt, 
kihalt  a  jelen  kormányból,  ennek  kezében  ama  tradiczió 
aranyfonala  kettészakadt.  (Helyeslés  a  baloldalon.)  S  írják 
bár  önök  százszor  e  törvénybe,  hogy  ezt  ugyanazon  szellem 
sugallta,  a  Xll-ik  törvényczikkely  tartalma  és  formája 
örökké    tütakozni    fog    ellene.     (Élénk    helyeslés    balfelől.) 

De  mi  szükség  is  van  arra,  hogy  ez  a  törvényjavaslat 
ily  kendőzést,  üy  fedezést  szerezzen  magának.  Hiszen  meg- 
engedem, el  van  határozva,  hogy  e  tartományok  kor- 
mányzása és  az  azok  feletti  ellenőrzés  a  közös  minisztériumra 
és  a  delegácziókra  ruháztatik  ;  jó,  ezt  elhatározták.  De  mi 
képzelhető  szempont  indítja  önöket  arra,  hogy  ezeket  a  hatá- 

rozatokat  a  lehető  legnagyobb  óvatossággal  ne  vigyék 
keresztül. 

Mi  bírhatja  önöket  arra,  hogy  elhanyagolják  —  fel- 
olvastam a  lajtántúh  előterjesztést,  mint  annak  külső 
intő  jelét  —  az  óvatosságot,  a  biztosítékot  :  a  közös  kor- 
mány, a  monarchia  másik  államában  létező,  sőt  gyarapodó 
terjeszkedési  törekvések  ellenében  megóvni  a  67-iki  törvé- 
nyek értelmét  és  sérthetetlenségét  ?  IVIi  bírhatja  önöket  oly 
eljárásra,  melyből  bátorítást  meríthetnek  e  központosító 
törekvések,  mert  látják  és  tapasztalják,  hogy  a  magyar 
országgyűlés  részéről  még  pártolásban  részesíttetnek,  mert  ez 
maga  segédkezet  nyújt  arra,  hogy  e  törekvések  valódi  czéljai 
ellepleztessenek  ?  Mi  indítja  önöket  erre  ?  Hiszen,  tisztelt 
Ház,  az  1867  :  XII.  törvényczikk  alaptörvény.  Lehető 
legnagyobb  érdekünk  az,  hogy  megóvjuk  azt  oly  értelmezés- 
től, melynek  alapján  a  közös  ügyeknek  eddig  nem  is  sejtett 
hosszú  sora  kiokoskodható  lesz  belőle.  (Helyeslés  a  bal- 
oldalon.) 

Minél  régibb  egy  nemzet  pohtikai  műveltsége ;  minél 
erősebb  és  meggyökerezettebb  alkotmányos  szelleme ;  minél 
drágábbak  azok  az  érdekek,  melyeket  a  törvények  védenek, 
és  minél  hosszabb  és  nagyobb  küzdelmek  eredménye  vala- 
mely törvényes  rendezés  :  annál  nagyobb  az  ily  törvények 
méltósága,  annál  nagyobb  a  pohtikailag  érett  nemzeteknél 
az  ellenszenv  azon  törvények  értelmének  és  szerkezetének 
megbolygatása  iránt.  Ha  nem  szükséges  :  miért  rendítsük  meg 
e  törvény  értelmét  ?  Mi  szükség  reá,  hogy  e  javaslat  meg- 
szavazásával, anélkül  hogy  kénytelenek  volnánk,  nem- 
zetünk ezen  ép  alkotmányos  érzését  is  megsértsük  s  meg- 
rendítsük azt  a  tiszteletét  és  tartózkodását,  mely  alaptör- 
vényei megbolygatásától  visszariasztja  ?  Mondják  meg,  mi 
szükség  van  ezt  a  hatalmas  politikai  érzést  sorvasztani  ? 
(Helyeslés  a  baloldalon.) 

Üj  alkotmányokat  könnyelmű  megváltoztatás  és  félre- 
magyarázás ellen  úgy  iparkodnak  biztosítani,  hogy  a  meg- 
változtatást vagy  magyarázást  nehezítő  formákhoz  kötik. 
Teszik  ezt  oly  nemzetek,  melyeknek  szabadsága,  alkotmánya 
új  idők  szüleménye.  De  oly  népeknél,  kik  nemzedékek 
hosszú  során  át  építek  ki  alkotmányukat,  őseiktől  öröklék 

szabadságukat  —  az  ily  népeknél  nem  a  nehezítő  formák- 
ban, de  az  alaptörvények  tiszteletében,  abban  a  politikai 
szellemben  és  érzésben  van  a  főbiztosíték,  mely  tartózkodik 
a  legnagyobb  szükség  nélkül  hozzájok  nyúlni.  Mi  is  ebben 
bírjuk  alkotmányunk  biztosítékait.  Mi  indítja  tehát  önöket 
arra,  hogy  szükség  nélkül  most,  midőn  már  valósíthatják 
érdemileg  határozatukat  a  67-es  törvény  megbolygatása 
nélkül,  hogy  ezt  a  biztosítékot,  az  alkotmányos  érzelmet 
meggyengítsék  és  aláássák  ?  Én  erre,  tisztelt  Ház,  sem  okot, 
sem  mentséget  nem  látok.  (Élénk  helyeslés  balfelől.) 

Csak  egy  eshetőséget  látok,  és  ez  az,  ha  fennforogna  az  a 
czélzat,  —  amint  nem  akarom  feltenni,  hogy  létezik  —  ha  mon- 
dom, léteznék  a  szándék,  a  67-es  törvénynek  értelmét  e  javas- 
lat megszavazásával  együtt,  jövő  tervek  kedvéért  kiforgatni. 
Ha  ez  nem  szándékuk,  amint  felteszem,  hogy  nem  az,  akkor 
azzal  a  kéréssel  járulok  a  túloldalhoz  —  nem  hogy  határoza- 
tukat érdemileg  változtassák  meg,  hanem  igyekezzenek  hatá- 
rozatuknak oly  alakot  adni,  mely  megóv  bennünket  egyéb, 
szükségkép  azzal  nem  járó  alkotmányos  hátrányoktól.  Ez 
a  legkevesebb,  amit  önöktől  kérhetünk,  sőt  követelhetünk, 
s  hogy  ezt  megtehessék,  kell  hogy  azon  elleplezett  szerke- 
zetet elvessék,  amelyet  a  tisztelt  előadó  úr  a  bizottság  nevé- 
ben javasol. 

De  ha  ezt  nem  tennék,  ha  e  szerkezetet  nem  akarnák 
elvetni,  akkor  erre  az  esetre  még  az  az  egy  kérésem  volna, 
hogy  legalább  vágják  el  azt  a  fonalat,  amely  annyi  félre- 
magyarázásnak forrásául  fog  jövőre  szolgálhatni,  amelynek 
különben  is  helyes  értelme  nincs  e  törvényben  s  mely  önma- 
gában véve  teljesen  valótlan  ;  hagyják  ki  ezen  törvényjavas- 
lat 1.  §-ából  azokat  a  szavakat,  hogy  a  megbízás  ezen  tarto- 
mányok kormányzatára  befolyást  gyakorolni  »a  monarchia 
közös  ügyeire  nézve  fennálló  törvényeink  értelmében  tör- 
ténik*. Ha  e  szavakat  kihagyják,  érdemileg  mindent  elren- 
delhetnek, amit  akarnak,  de  legalább  kevesebb  kárt  tesznek 
abban,  aminek  épentartása  mindnyájunk  közös  érdeke  : 
eddigi  alaptörvényeinkben.    (Élénk  helyeslés  a  baloldalon.) 

Tisza  Kálmán  miniszterelnök  :  Arról  az  egyről  biztosítha- 
tom a  képviselő  urat,  hogy  ami  központosító  törekvések  vannak. 

azok  e  törvényjavaslatból  bíztatást  és  táplálékot  nem  nyernek, 
mert  azoknál,  akiknél  központosító  törekvések  vannak,  —  és 
nem  csekély  küzdelmembe  került  ezekkel  szemben  eljárni  —  az 
volt  a  nézet,  hogy  nincs  szükség  törvényre,  mert  minden  törvény 
nélkül  megvan  a  közös  kormány  és  delegácziók  jogköre.  A  tör- 
vényjavaslat előterjesztése  éppen  szemben  a  czentralizáló 
törekvésekkel,  szemben  azokkal  történt,  kik  az  1867  :  XII.  t.-czik- 
ket  túl  akarták  azon  terjeszteni,  ami  legalább  a  magyar  törvény- 
nek tiszta,  határozott  értelme.  Éppen  az,  hogy  e  törvényjavaslat 
beterjesztetett,  biztosítékot  nyújt  az  ellen,  hogy  nem  lehet  az 
1867  :  XII.  t.-czikkből  kimagyarázni  olyanokat,  amik  benne 
nincsenek ;  mert  példáját  adja,  hogy  ha  szükséges,  újabb, 
akkor  részletesen  előre  nem  láthatott  fejlemények  folytán 
intézkedni :  ez  intézkedésekre  a  törvényhozásnak  fellépése,  jóvá- 
hagyása szükséges. 

Ha  szükségem  lenne  a  magyar  alkotmányosság  szempontjából 
igazolásra  :  az  az  egy  dolog,  hogy  e  törvényjavaslat  benyújtását 
lehetővé  tettem  és  keresztülvittem,  fel  fog  menteni  minden 
lehető  vád  alól.  (Élénk  helyeslés  jobbfelől.) 

Miután  Szilágyi  Dezső  elállott  a  zárszó  jogától,  a  Ház  az 
általa  benyújtott  módosítvány  mellőzésével  az  1.  §.-t  a  bizottság 
szövegezése  szerint  fogadta  el. 


A  főrendiház  1880  február  7-én  tárgyalta  és  még  ugyan- 
azon ülésben  el  is  fogadta  a  Bosznia  és  Herczegovina  közigazga- 
tásának szervezéséről  szóló  törvényjavaslatot. 


Az  osztrák  felfogás  Bosznia  és  Herczegovina  közigazgatásá- 
nak kérdésében  az  volt,  hogy  a  közigazgatás  az  1867-iki  kiegye- 
zési törvény  értelmében  közös  ügy,  s  egyszerűen  e  törvényekből 
fol3ák  az,  hogy  a  megszállott  tartományok  ezek  értelmében 
kormányoztassanak. 

Ausztriában  a  Taaffe-kabinet  volt  ez  időben  uralmon.  De  a 
Reichsratnak  éppen  cseh  és  federalista  elemei  támasztottak  nehéz- 

séget  a  javaslattal  szemben.  Álláspontjuk  az  volt,  hogy  a  meg- 
szállott tartományokban  létesülő  beruházások  megszavazása  ne 
a  két  állam  törvényhozása,  hanem  a  delegácziók  hatáskörébe 
utaltassék.  A  megszállott  tartományokat  birodalmi  birtoknak 
tekintették  és  közigazgatását  ezen  az  alapon  akarták  berendezni ; 
a  közigazgatás  vitelét  szerintük  a  közös  kormányra,  ellenőrzését 
pedig  a  delegácziókra  keUett  volna  bízni. 

A  képviselőház  1880  február  3-án  foglalkozott  a  törvény- 
javaslattal. Előadó  Plener  volt  és  ugyanazon  ülésben  le  is  tár- 
gyalták és  elfogadták  a  javaslatot. 


A  VÉDELMI  ERO  LÉTSZÁMA. 

A  védelmi  erő  létszámának  tíz  évre  való  föntartásáról  szóló 
törvényjavaslatot,  melyet  Szende  Béla  honvédelmi  miniszter 
1879  október  15-én  nyújtott  be,  a  képviselőház  november 
21-ikén  vette  tárgyalás  alá. 

Márkus  István  előadói  beszéde  után  Pulszky  Ágost  a  mérsé- 
kelt ellenzék  következő  határozati    javaslatát    terjesztette    elő  : 

Határozza  el  a  ház,  hogy  a  közös  hadseregnek  jelen  hadi 
létszámát  további  öt  évre  megállapítani  kész,  ha  egyszersmind 
és  kapcsolatosan  törvény  alkottatik  meg  az  1868  :  XL.  t.-czikk 
intézkedéseinek  módosításáról  és  pótlásáról,  a  következő  irá- 
nyokban : 

1.  Az  idézett  törvény  13.  §-ának  rendelkezése,  mely  szerint 
az  ujonczilleték  mennyisége  és  ennek  folytán  a  hadi  létszám  a 
törvény  hatályának  letelte  előtt  kérdésbe  csak  úgy  vehető,  ha 
ő  Felsége  az  illető  felelős  kormányok  útján  annak  emelését,  vagy 
leszállítását  kívánja  —  toldassék  meg  azon  intézkedéssel,  hogy 
a  törvény  módosításának  kezdeményezése  e  részben  az  ország- 
gyűlést is  illesse  meg. 

2.  Magyar  tisztnevelő-  és  képző-intézetek  felállítása  és  szer- 
vezése határoztassék  el. 

3.  Az  egyévi  önkénytesek  intézménye  (21 — 25.  §.)  akként 
módosíttassék,  hogy  feladatának  mind  hadszervezeti,  mind  nem- 
zeti tekintetben  jobban  megfelelhessen  és  a  tapasztalt  vissza- 
élések megszüntettessenek. 

4.  A  honvédelmi  miniszter  hatalmaztassék  fel,  hogy  a  had- 
ügyminiszter beleegyezésével  azon  ujonczállítási  kerületekben, 
melyek  népessége  tapasztalás  szerint  20-ik  évében  nem  éri  el  a 
megkívántató  testi  fejlettséget,  az  ujonczáUításnak  a  21 -ik  évre 
való  elhalasztása  iránt  intézkedhessek. 

A  törvényjavaslatot  azonban,  miután  abban  a  közös  had- 
sereg létszáma  tíz  évre  áUapíttatik  meg  ;  miután  a  hadi  létszám 
megszavazásának  feltételeit  képző  fennebb  elősorolt  törvény- 
hozási intézkedések  létre  jőve  tele  iránt  biztosítékot  nem  nyújt  : 
még  általánosságban  sem  fogadja  el. 

Aláírták  a  határozati  javaslatot  :  Pulszky  Ágost,  gróf  Apponyi 
Albert,  Beniczky  Ferencz,  Tischler  Vincze,  Szilágyi  Dezső,  Ocskay 
Rudolf,  báró  Simonyi  Lajos,  gróf  Lónyay  Menyhért,  Kubinyi 
Árpád,  Schmertzing  Tádé,  báró  Bánhidy  Béla,  Csider  Károly, 
Bittó  István,  Juraszek  Ferencz,  Lesskó  István,  Szabó  Sándor, 
Hedry  Ernő. 

A  függetlenségi  párt  határozati  javaslata,  melyet  Ugrón 
Gábor  terjesztett  elő,  így  szól  : 

Tekintve,  hogy  az  áUami  önáUó  létnek  és  nemzeti  függet- 
lenségnek lényeges  kelléke  az,  hogy  az  ország  önálló  hadszerve- 
zettel és  hadsereggel  bírjon  ; 

tekintve,  hogy  a  hadsereg  létszámának  határozott  és  hosz- 
szabb  időre  való  előleges  megállapítása  különösen  akkor,  ha  az 
egy  más  áUammal  való  szerződésszerű  intézkedés  mellett  törté- 
nik, hatálytalanná  teszi  a  nemzeti  képviseletnek  az  ujonczok 
évenkénti  megajánlásában  gyökerező  egyik  legfőbb  jogát ; 

tekintve,  hogy  Magyarországnak  oly  hadi  szervezetre  van 
szüksége,  mely  míg  egyrészről  megfelel  az  ország  védelmi  kellé- 
keinek, másrészről  arányban  áll  gazdasági  és  pénzügyi  erejével : 

utasítsa  a  képviselőház  —  a  hadsereg  létszámának  1889-ik 
év  végéig  való  megállapításáról  szóló  törvényjavaslat  mellőzésé- 
vel —  a  honvédelmi  minisztert,  hogy  a  magyar  haderőnek  a 
közös  hadseregtől  való  elkülönítése  s  a  magyar  hadseregnek  az 
ország  védelmi  szükségletével  és  anyagi  erejével  összehangzó 
szervezése  iránt  a  képviselőház  elé  haladék  nélkül  terjesszen 
törvényjavaslatot. 

Aláírták  e  határozati  javaslatot : 

Ugrón  Gábor,  László  Imre,  Katona  Lajos,  Turgonyi  Lajos, 

Vidliczkay  József,  Kaszap  Bertalan,  Szalay  Imre,  Mocsáry  Lajos, 
Geiaz  László,  Orbán  Balázs. 

Szilágyi  Dezső  csak  a  részletes  tárgyalásban,  az  L  §-nál 
vett  részt. 

Az  1.  §.  a  bizottság  szövegezésében  így  szól : 
A  monarchia  közös  védelmére  szükséges  hadseregnek  és 
haditengerészetnek  a  véderőröl  szóló  1868  :  XL.  t.-cz.  IL  §-ában 
800.000  főre  szabott  hadi  létszáma,  valamint  az  ugyanazon 
törvényczikk  13.  §-a  alapján  az  1873 :  XXXVIl.  t.-czikkben 
Magyarországra  nézve  342.988  főre  határozott  hadjutalék  a  követ- 
kező 10  évre,  vagyis  az  1889.  év  végéig  továbbra  is  megállapít- 
tatik, illetőleg  fentartatilí ;  az  1868  :  XL.  t.-czikk  13.  §-ának 
intézkedései  különben  érintetlenül  maradván. 

Apponyi  Albert  gróf  ehhez  módosítást  ajánlott.  Eszerint  az 
1.  §.  utolsó  szavai,  melyek  következőképen  hangzanak  :  »az 
1868 :  XL,  t.-czikk  13.  §-a  intézkedései  különben  érintetlenül 
maradván*  hagyassanak  ki.  Továbbá  az  1.  §.  után  szurassék  be 
egy  új  2.  §.,  mely  így  hangzik  :  »Ezen  létszám  megváltoztatását 
az  országgyűlés  a  fenn  megállapított  10  évi  időszakon  belül  is 
kezdem  ényezhe  ti . « 

Tisza  Kálmán  miniszterelnök :  Egy  oly,  minden  viszonyok 
közt,  minden  ügyie  nézve  fennálló  jogot,  mint  amilyen  a  parla- 
ment kezdeményezési  joga,  egyes  törvényekben  külön  hangsú- 
lyozni, felesleges,  sőt  veszélyes.  (Helyeslés  jobbfelől.) 

Közvetlenül  a  miniszterelnök  után  1879  november  26-ikán 
szólalt  fel  Szilágyi  Dezső. 


Szilágyi  Tisztelt  Ház  !  Minden  körülmények  közt  a  legszeren- 
®^**  csésebb  —  togy  úgy  mondjam  —  színezésnek  tartom  azt, 
ha  a  miniszterelnök  úr,  ald  megtagadja  hozzájárulását  ahhoz, 
hogy  a  törvényben  világosan  kifejeztessék  az  országnak 
egy  oly  fontos  joga,  melynek  létezését  tagadni  nem  meri, 
ha  ily  helyzetben  a  miniszterelnök  úr  azt  mondja,  hogy  ő 
védi  ellenünk  a  parlament  kezdeményezési  jogát. 

Engedje  meg  a  tisztelt  Ház,  hogy  én  bővebben  meg- 
világosítsam azt  az  álláspontot,  melyet  e  kérdésben  a  minisz- 
terelnök úr  elfoglal.  (Halljuk  !) 

Miről  van  itt  szó  ?  Szó  van  a  véderőtörvény  egy  hatá- 
rozott intézkedésének  értelmezéséről.  Kérdésbe  vétetett  az, 
hogy  vájjon  a  tíz  évre  megállapított  czikluson  belül  kez- 
deményezheti-e ezen  országgyűlés  az  eddigi  törvények  alap- 
ján a  létszám  leszállítását.  Ne  beszéljünk  itt  az  ujoncz- 
illetékről ;  ne  zavarjuk  össze  a  kérdéseket  ;  beszéljünk 
tisztán  arról,  ami  e  kérdésben  a  Ház  elé  van  áUítva  :  hogy 
tudnüllik  a  800.000  főnyi  létszám  leszállítását  vagy  emelését, 
szóval  változtatását  az  országgyűlés  kezdeményezheti-e  vagy 
nem  ? 

A  miniszteri  padokról  felállott  a  honvédelmi  miniszter 
úr  és  azt  mondta,  hogy  ez  a  jog  nem  illeti  meg  az  ország- 
gyűlést, de  nem  is  szükséges,  hogy  megillesse.  (Mozgás 
jobbfelől.)  Ha  ezt  kétségbe  méltóztatnak  vonni,  felolvasom 
nyilatkozatát.  A  miniszter  úr  ezt  mondta  :  »Ami  már  a  13.  §-t 
illeti,  én  azt  hiszem,  hogy  a  képviselő  úr  által  kívánt  klauzu- 
lára nincs  szükség,  mert  a  törvény  szavai  ezek  :  Ha  ő  Felsége 
az  illető  felelős  kormányok  útján  a  hadseregnek  időközben 
emelését  vagy  leszállítását  kívánná,  —  tehát  ő  Felsége  —  a 
két  országgyűlésnek  felelős  kormánya  útján  fogja  ez  iránti 
kívánságát  előterjeszteni.  A  törvényjavaslat  e  törvényt 
szigorúan  fentartja  s  elismeri  a  törvényhozás  jogát,  mely 
befolyást  gyakorol  a  felelős  minisztériumra  s  a  minisztérium 
tanácsa  folytán  ő  Felségére. « 

Ha,  tisztelt  Ház,  ennek  egyáltalában  van  valami  értelme, 
—  pedig  van,  mert  nem  tehetem  fel,  hogy  csak  szavakat 
akart  mondani  a  miniszter  úr  —  akkor  értelme  ez  :  Nem  kell 
az  országgyűlésnek  egyenesen  kezdeményezési  jogot  adni ; 
elég,  ha  azt  az  országgyűlés  közvetve  bírja,  mert  ez  az  ország- 
gyűlés hathat  a  felelős  minisztériumra,  s  mert  hatása  van  a 
minisztériumra,  működhetik  oly  irányban,  hogy  az  ő  Felségét 
bírja  rá,  hogy  az  őt  illető  kezdeményezési  joggal  éljen. 

Ha  ez  nem  világos  állítása  annak,  hogy  ezen  ország- 
gyűlés egyenes  kezdeményezési  joggal  nem  bír,  akkor  nem 
látom  át,  hogy  a  honvédelmi  miniszter  úr  miért  polemizál 
Pulszky  Ágost  képviselő  úrral.  Ha  elismeri  a  miniszterelnök 

Szilágyi  Dexsó  Beszédei,  ni.  7 

Úr  azt,  hogy  az  országgyűlés  egyenes  kezdeményezési  joggal 
bír,  és  nem  kell  arra  a  kerülő  útra  térni,  melyre  a  miniszter- 
elnök úr  rámutatott  :  liogy  az  országgyűlés  előbb  a  minisz- 
tériumra hasson  s  azután  ő  Felségére,  akkor  egy  állásponton 
vagyunk,  és  akkor  kérdem,  miért  vonakodnak  aggodalmain- 
kat megnyugtatni,  miért  vonakodnak  attól,  hogy  az  ország 
aggodalmait  eloszlassák  ?  (Helyeslés  a  baloldalon.)  Merem 
mondani,  hogy  a  monarchia  mindkét  államában  a  legnagyobb 
megnyugvással  vennék  a  törvényben  annak  kimondását, 
hogy  tíz  éven  belül  a  megállapított  létszám  megváltoztatását, 
ha  ennek  feltételei  megvannak,  a  törvényhozások  egyenesen 
kezdeményezhetik . 

Méltóztassanak  visszagondolni  azokra  az  aggodalmakra, 
melyek  minden  oldalról,  még  a  kormánylapok  vezérczikkei- 
ben  is,  az  egyik  legbefolyásosabb  kormánypárti  lapban  is  a 
tízévi  megállapítás  ellen  felhozattak.  Miért  perhorreszkálják 
a  tízévi  cziklust  ?  Mert  azt  mondják  :  ezen  tíz  éven  belül 
előkerülhetnek  idők,  körülmények,  melyek  a  leszállítást 
veszélytelenül,  a  pénzügyek  érdekében  szükségessé  teszik  ; 
de  az  országgyűlésnek  a  keze  tíz  évre  lévén  megkötve,  nincs 
módja  ebben  az  értelemben  törvényes  befolyást  gyakorolni, 
mert  minden  indítvány  ellenében,  mely  a  létszám  leszállítását 
az  országgyűlés  jogainak  keretébe  tartozónak  mondja,  azt  a 
törvényes  kifogást  lehetne  tenni,  hogy  ily  törvényjavaslattal 
az  országgyűlés  nem  foglalkozhatik,  mert  annak  előterjesz- 
tésére vonatkozó  kezdeményezés  nem  illeti  az  országgyűlés 
tagjait,  nem  illeti  a  törvényhozás  egyik  házát  sem,  hanem 
illeti  kizárólag  és  egyedül  ő  Felségét.  Képzelhetik,  uraim, 
mily  megnyugvást  okozhat  ebben  az  államban  és  a  monarchia 
másik  államában  az,  ha  legalább  ez  a  jog,  határozottan  és 
világosan  elismerve,  rezerváltatnék  a  törvényben. 

Már  most,  ha  a  honvédelmi  miniszter  úr  csak  a  köz- 
vetett kezdeményezési  hatást  ismeri  el,  amelynek  az  ő 
elismerésére  semmi  szüksége  nem  volt ;  ha  csak  azt  ismeri 
el,  hogy  a  felelős  kormányra  hathatunk  és  kívánhatjuk  tőle, 
hogy  ő  Felségétől  egy  vagy  más  irányban  rendszabályok  kez- 
deményezését kérje  ;  ha  ez  az,  amit  az  országgyűlésnek  adni 
akarnak  :  akkor  nyíltan  megtagadják  a  kezdeményezési  jogot. 
Mert  a  kezdeményezési  jognak  nincs  más  képzelhető  értelme, 

mint  az,  hogy  a  háznak  joga  van  a  törvényen  való  változtatá- 
sokat egyes  törvényjavaslatok  alakjában  kezdeményezni ; 
nemcsak  interpellácziók  alakjában,  nem  a  miniszterekre 
való  hatás  formájában,  hanem  hogy  egyenesen  az  ország- 
gyűlés minden  tagjának  joga  van  törvényjavaslatot  beter- 
jeszteni az  iránt,  hogy  a  megállapított  létszám  leszállítás 
által  változtassák  meg.  Ez  az,  amiről  szó  van. 

Ha  a  honvédelmi  miniszter  úr  njólatkozata  nem  ellen- 
kezik ezzel  az  állásponttal,  akkor  mi  értelme  van  a  közvetett 
kezdeményezésnek  ? 

A  tisztelt  miniszterelnök  úr  azután  határozottabban 
nyilatkozott,  mert  az  előadó  úr  határozottan  fejezte  ki  azt, 
hogy  megvan  az  országgyűlésnek  a  joga,  hogy  a  800,000  főnyi 
létszám  megváltoztatását  tíz  éven  belül  bármikor  proponál- 
hassa, törvényjavaslat  alakjában  a  korona  szentesítése  alá  ter- 
jessze. Ha  pedig  megvan  ez  a  jog,  és  az  mégis  ily  kétes 
kifejezésekkel  traktáltatik  a  kormány  és  a  kormánypárt 
egyes  tagjai  részéről,  úgy  hogy  gróf  Ráday  Gedeon,  Máriássy 
Sándor,  sorban  felállottak  a  honvédelmi  miniszter  úr  után 
és  mindnyájan  abból  indultak  ki,  hogy  közvetlen  kezdemé- 
nyezési jog  nem  illeti  az  országgyűlést  s  ebből  a  feltevésből 
czáfolták  Pulszky  képviselő  urat,  sőt  Jókai  képviselő  úr  is 
egész  beszédét  azon  feltevésből  tartotta,  hogy  közvetlen  kez- 
deményezési jog  nem  illeti  az  országgyiílést  ;  ha  ezen  állás- 
pont így  félreértetett,  hogy  a  miniszter  urak,  vagy  legalább 
is  párthiveik  ellenkező  értelemben  nyilatkoztak  :  nincs-e 
legsürgősebb  szükség  arra,  hogy  ennyi  zavarral  szemben 
az  országgyűlés  ezen  joga  a  félremagyarázás  eUen  világosan 
biztosíttassák  ?   (Helyeslés  a  baloldalról.) 

És  ha  nyíltan  és  őszintén  osztozik  a  kormány  abban 
az  álláspontban,  akkor  nincs  oka  a  tisztelt  kormánynak  e 
kérdés  elől  kitérni,  nincs  oka  felvetni  magát  a  parlamenti 
kezdeményezési  jog  védőjéül ;  hanem  oka  van  kívánni,  hogy 
a  hel3rzet  minden  tekintetben  tisztáztassék,  hogy  legalább 
némi  megnyugvást  az  országban,  és  mondhatom,  igen 
tetemes  megnyugtatást  a  monarchia  másik  felében  eszkö- 
zöljön. 

De  a  miniszterehaök  úr  azt  mondja,  hogy  a  kezdemé- 
nyezés  csak  akkor   sikeres,   ha   a   kormány   karolja   fel  az. 

Ügyet ;  ez  a  parlamenti,  ez  a  képviseleti  kormány  természe- 
tében van. 

Ugyan  kérem,  ne  homályositsuk  el  ezzel  a  kérdést. 
Hiszen  teljesen  igaza  van  a  miniszterelnök  úrnak  abban, 
hogy  a  minisztérium  kezdeményezése  már  előre  biztosítja  a 
korona  szankczióját,  a  minisztérium  kezdeményezése  nélkül 
kétes  a  korona  szankcziójának  hozzájárulása.  De  itt  nem 
arról  van  szó,  hogy  müy  módon  lehet  gyakorolni  e  jogot  ; 
hanem  arról,  hogy  általában  bármely  módon  lehet-e  azt  gya- 
korolni. Ha  a  miniszter  úr  ide  tereh  a  kérdést  —  mely  pedig, 
mint  mondám,  nem  tartozik  a  tárgyhoz  —  és  ha  nem  czélja 
félrevezetni  a  véleményeket,  akkor  kérem,  ne  homályo- 
sítsa el  azt  mellékdolgok  belekeverésével. 

A  miniszterelnök  úr  második  érve  abban  áll,  hogy 
veszélyes  lenne  itt  kimondani,  hogy  a  kezdeményezési  jog 
megilleti  az  országgyűlést.  Nagyon  kiváncsi  voltam,  tisztelt 
Ház,  hogy  miféle  nagy  veszély  az,  melytől  a  miniszterelnök 
úr  a  parlamentet  meg  akarta  óvni,  mert  eddigelé  mindig  azt 
tapasztaltam,  hogy  a  jogok  megóvásában  valami  különös 
serénységet,   buzgalmat   nem   tanúsított. 

Most  azt  mondja  a  miniszterelnök  úr,  hogy  veszélyes  ezt 
itt  kimondani,  mert  minden  tárgyban  megilleti  az  ország- 
gyűlést a  kezdeményezési  jog,  és  ha  ez  itt  kimondatik,  ebből 
az  következnék,  hogy  ahol  nem  mondatik  ki,  ott  nem 
illeti  meg. 

De  egyet  figyelem  nélkül  méltóztatott  hagyni  a  miniszter- 
elnök úrnak,  kétségen  kívül  önkénytelenül ;  azt  tudniillik, 
hogy  itt  van  egy  szakasz,  melyet  a  honvédelmi  miniszter  úr 
és  utána  a  túloldalon  ülő  több  képviselő  úgy  magyarázott, 
mintha  a  kezdeményezés  csak  a  koronát  illetné  meg.  Ahol 
tehát  egy  ily  szakasz  foglaltatik,  amely  legalább  is  félreért- 
hető s  legalább  is  kételyt  gerjeszthet  az  iránt,  vájjon  meg- 
illeti-e az  országgyűlést  a  kezdeményezés,  vagy  nem  :  akkor 
azt  hiszem,  annak,  aki  az  országgyűlés  jogait  biztosítani 
akarja,  kötelessége  a  kételyek  irányában  tisztaságra  törekedni. 
De  azt  állítani,  hogy  a  kétségtelen  jogok  megóvására  törekszik, 
az  éppen  erre  czélzó  indítványt  pedig  visszautasítani  :  ez 
oly  eljárás,  melyről  elmondható,  hogy  itt  a  tettek  nincsenek 
összhangzásban  a  szavakkal.  (Ügy  van  !  a  baloldalon.) 

Figyelmeztetem  itt  a  túloldalon  ülő  tisztelt  képviselő 
urakat,  hogy  ha  csakugyan  hiszik,  —  amit  én  is  hinni  akarok 
—  hogy  midőn  a  miniszterelnök  úr  minden  fentartás  nélkül 
hozzájárult  az  előadó  úr  szavaihoz,  ez  az  ő  meggyőződése  is  : 
akkor  kérem  a  tisztelt  képviselő  urakat,  méltóztassanak  azon 
összeköttetésnél  fogva,  melyben  a  miniszterelnök  úrral 
állanak,  arra  hatni,  hogy  a  tisztaságot  e  kérdésben  ezen 
indítvány  vagy  onnan  jövő  bármely  más  indítvány  elfoga- 
dása alakjában  hozza  létre. 

Én  képzelem,  hogy  Jókai  tisztelt  képviselő  úrnak 
milyen  nagy  megnyugvást  szerezne  az,  ha  e  kérdésben  az 
országgyűlés  kezdeményezési  joga  félremagyarázás  ellen  biz- 
tosítva lenne. 

Jókai    Mór  :    Honnan    képzel    rólam    valamit  ? 
(Derültség.) 

Mert  a  tisztelt  képviselő  úr  beszédében,  melyet  ama 
határozati  javaslat  ellen  intézett,  amelyet  mi  ben3nijtottunk, 
az  öt  év  ellen  érvül  azt  hozta  fel,  hogy  azon  öt  év  vége, 
lejárása  arra  az  időpontra  esik,  midőn  a  választások  lesznek, 
s  midőn  az  ő  nézete  szerint  egy  háborúba  már  be  leszünk 
bonyolódva,  és  félő,  hogy  —  mint  ő  magát  kifejezni  méltóz- 
tatott, mert  ezek  nem  az  én  szavaim  —  egy  még  nagyobb 
mamelukokból  álló  parlament  fog  előállani  s  az  aztán  nem 
tíz  évre,  hanem  örök  időkre  fogja  a  létszámot  megszavazni. 
(Derültség  a  baloldalon.) 

Én  azt  hiszem,  a  tisztelt  képviselő  úr  megnjoig vasát 
nagyban  elő  fogja  mozdítani,  ha  tudja,  hogy  ezen  létszám 
leszállításának  lehetősége  nincs  egyetlen  esélyre  szorítva, 
s  az,  hogy  ezt  a  létszámot  megváltoztathatjuk-e,  nem  attól 
függ,  hogy  éppen  midőn  az  öt  vagy  tíz  év  végét  éri,  nincs-e 
valami  felhő  a  poHtikai  szemhatáron  s  nem  kell-e  tartani  attól, 
hogy  annak  befolyása  alatt  egy,  talán  nagyon  is  lojáhs  par- 
lament nem  lesz-e  kész  meddő  és  szükségtelen  módon  hosszú 
időkre  lekötni  az  ország  erejét.  Ha  önök  biztosítják  a  par- 
lamentnek ezen,  önök  szerint  már  meglevő  jogát,  azt,  hogy 
az  időközben  is  indítványozhatja  az  állapotoknak  meg- 
felelően a  létszám  leszállítását,  akkor  legalább  annak  lehe- 
tősége, hogy  oly  terhet  veszünk  magunkra,  melytől  csak 
hosszú  évek  után  menekülhetünk,  némileg  meg  van  gyengítve. 

Mert  ha  állandó  béke  van  és  van  egy  kötelességét  érző  többség, 
mely  nélkül  úgy  sem  lehetne  semmi  reformot  keresztülvinni, 
meg  vagyok  győződve,  hogy  a  parlament  élni  fog  kezdeménye- 
zési jogával,  és  ennek  meglesz  a  hatása  mindenfelé.  Ez  tehát 
a  tisztelt  képviselőház  aggodalmait,  ha  nem  is  oszlatná  el, 
de  mindenesetre  csökkentené. 

őszintén  megvallom,  én  nem  látok  komoly,  érthető 
alapot  arra,  hogy  a  kezdeményezési  jognak  ezen,  legalább  is 
vitássá  vált  értelme  ne  tisztáztassék.  Mert  nem  akarnám 
magamnak,  de  senkinek  sem  megengedni  azt  a  gyanúsítást, 
hogy  csak  azért  érvelnek  egy  bizonyos  jog  mellett ;  hogy  csak 
azért  tűnik  fel  kifelé,  mintha  ezt  a  jogot  nem  akarnák  elle- 
nezni, mintha  meglevőnek  tekintenék,  mert  azt  nem  akarják 
megvédem,  mert  annak  határozati  javaslat  alakjában  való 
elismerésétől  vonakodnak.  Hogy  ily  kétértelmű  magatartást 
tanúsítanának  azok,  kik  a  tisztelt  előadó  úr  szavait  helye- 
selték, azt  sem  most,  sem  később  fel  nem  tehetem  róluk. 
Ajánlom  tehát  a  módosítvány  elfogadását. 

És  ne  méltóztassanak  azt  gondolni,  hogy  ennek  elfoga- 
dása talán  a  monarchia  másik  államában,  az  ottani  ország- 
gyűlésen nagy  nehézséggel  találkoznék.  Mert  én  meg  vagyok 
győződve,  hogy  a  kormányzat  érdekei  abban  összpontosulnak: 
nem  fosztani  meg  a  monarchiát  a  védelem  eszközeitől,  de 
fentartani  a  lehetőséget,  hogy  a  teherviselésre  nézve  s  a  véde- 
lem szükséges  mértékére  nézve  a  törvényhozások  legalább 
kívánságaikat  minden  időben  érvényes  kezdeményezési  alak- 
ban előadhassák. 

Mielőtt  bevégezném  beszédemet,  —  mert  többször  fel 
nem  szólalhatok  —  egy  félreértés  ellen,  mely  felmerülhet, 
akarnám  a  tisztelt  Házat  megóvni. 

Meglehet,  hogy  megkísérthetik  azt  az  érvelést,  hogy  a 
Háznak  úgyis  jogában  áll  felirat  útján  megkérni  ő  Felségét, 
hogy  az  őt  megillető  kezdeményezési  joggal  éljen.  (Ellen- 
mondások  jobbfelől.)  Én  hiszem,  hogy  ezzel  önök  közül 
senki  sem  ért  egyet  és  hogy  mindnyájan  egyetértünk  a  kezde- 
ményezési jog  azon  értelmezésében,  hogy  az  abban  áll,  hogy 
törvényjavaslatok  alakjában  —  ezt  a  jelen  kérdésre  alkal- 
mazva —  a  létszám  leszállítása  az  országgyűlés  részéről  kez- 
deményeztessék. 

Ezen  az  alapon  ajánlom  a  tisztelt  Háznak  elfogadásra 
Apponp  Albert  gróf  indítványát.  (Helyeslés  balfelől.) 

Felszólaltak  még  Tisza  miniszterelnök,  Molnár  Aladár, 
Márkus  István  előadó  és  ismételve  Apponyi  .Albert  gróf. 

A  Ház  1879  november  26-án  Apponyi  gróf  indítványának 
mellőzésével  a  véderő-bizottság  szövegezésében  fogadta  el  a 
törvényjavaslat   1.    §-át. 


A  főrendiház  1879  deczember  2-án  tárgyalta  és  fogadta  el 
a  véderő  létszámának  megállapításáról  és  az  ujoncz jutalékról 
szóló  törvényjavaslatokat.  Prónay  Dezső  báró  szólt  eUene,  Fejér- 
váry  Géza  báró  honvédelmi  államtitkár  és  Cziráky  János  gróf 
főtámokmester  védelmezték  a  javaslatot. 


Ausztriában  a  Reichsrat  1879  deczember  1-én  kezdte  tár- 
gyalni a  katonai  javaslatokat.  Zeithammer  mint  a  bizottság 
többségi  előadója  a  békelétszám  változatlan  fentartását  aján- 
lotta ;  Czedik,  a  kisebbség  egyik  árnyalatának  képviseletében 
255.000  helyett  230.000  főben  kívánta  a  létszámot  megállapítani. 
Taaffe  gróf  miniszterelnök  a  vita  ötödik  napján  szólt  és  elégül- 
ten hivatkozva  arra,  hogy  sikerült  a  csehek  politikai  passzivitá- 
sát megszüntetnie,  ezeket  mondta  : 

Ausztriában  uralkodni  nem  lehet,  ha  a  németeket  a  falnak 
szorítják,  de  a  szlávokat  és  az  Ausztriában  élő  többi  nemzetisé- 
geket sem  szabad  elnyomni,  mert  ők  egyenjogúsított  tényezők  a 
mi  Ausztriánkban,  s  ép  az  Ausztriában  élő  nemzetiségek  össz- 
fogalma  teszi  az  osztrák  lakosságot,  és  ha  ezek  a  nemzetiségek 
egymás  között  és  a  kormány  által  is  eHsmertetnek,  akkor  uraim, 
mindnyájan  jó  osztrákok  is  lesznek. 

Minthogy  az  ujonczlétszámnak  tíz  évie  való  megállapí- 
tásához az  osztrák  alkotmányi  törvény  szerint  szükséges  két- 
harmad többség  a  Reichsrat   képviselőházában  nem  jött  létre  : 

az  urakházában  történt  egyhangú  megszavazás  után  deczember 
17-én  újra  a  képviselőház  elé  került  a  javaslat.  De  a  kétharmad 
többség  ekkor  sem  volt  elérhető.  A  rákövetkező  napon  az 
urakháza  fentartotta  előbbi  határozatát.  A  képviselőháznak 
deczember  20-án  tartott  igen  mozgalmas  ülésében  azután  végre 
létrejött  a  törvényjavaslat  elfogadásához  szükséges  kétharmad 
többség. 

DELEGÁCZIÓ. 

A  közösügyi  bizottságok  az  országgyűlés  második  ülésszaká- 
ban 1879  deczember  16-án  ültek  össze  Bécsben. 

A  magyar  delegáczió  elnöke  Haynald  Lajos  kalocsai  bíboros- 
érsek volt. 

Andrássy  gróf  a  külügyminiszterségtől  való  visszalépése 
után  ekkor  vett  részt  első  ízben,  mint  a  főrendiház  által  válasz- 
tott tag,  a  delegáczió  tárgyalásaiban. 


Az  albizottságnak  1880  január  10-ikén  tartott  ülésében 
SzUágyi  felvilágosítást  kért  Haymerle  báró  külügj'^minisztertől  a 
szerbiai  vasúti  csatlakozás  és  kereskedelmi  szerződés  ügyének 
állásáról  és  fejtegette  a  monarchiának  a  német  birodalomhoz 
való  viszonyát.  E  részben  felszólalásának  alaphangja  az  volt, 
hogy  a  német  birodalom  iránt  való  baráti  viszony  szüárdsága 
megkívánja  azt,  hogy  a  szövetség  gazdasági  érdekeinket  is  kielé- 
gítse. Ezért  nyugtalanítónak  tartja  azt,  hogy  a  német  biroda- 
lommal ked»ezőbb  tarifaszerződés  érdekében  folytatott  tárgya- 
lás meddő  maradt. 

Beszéde  végén  ezeket  a  kérdéseket  intézi  a  külügyminisz- 
terhez : 

Vannak-e  a  két  kormány  köz  tegyetértőleg  megállapított 
utasítások  a  Németországgal  kötendő  tarifaszerződés  dolgában  ? 
Milyen  az  alkudozások  mostani  állása  ?  Vannak-e  még  lényeges 
akadályok  Németország  részéről  ?  Van-e  remény  arra,  hogy 
a  legközelebbi  hat  hónap  alatt  a  tarifaszerződés  meg  fog  köttetni 
és  ezáltal  el  fognak-e  háríttatni  azok  a  nagy  nehézségek,  melyek 
ellen  a  magyarországi  kivitelnek  jelenleg  küzdenie  kell  ? 

Haymerle  báró  külügyminiszter :  A  vámpolitika  Európa- 
szerte  a  védelmi  vámoknak  kedvez.  Andrássy  gróf  és  Bismarck 
herczeg  gasteini  találkozásakor  *)  is  kifejezésre  jutott  az  a  gon- 
dolat, hogy  a  közgazdasági  érdekeknek  egyezniök  kell  a  két 
szövetséges  áUam  politikai  viszonyával.  Remélhető,  hogy  a  tarifa- 
szerződés rövidesen  tető  alá  kerül  és  ezzel  megszűnnek  a  magj^ar- 
országi  kivitel  akadályai. 

Szilágyi  Dezső  :  A  külügyminiszter  felvilágosítása  nem  meg- 
nyugtató. A  monarchia  vám-  és  kereskedelmi  politikájában 
Németország  iránt  nincs  meg  a  világos,  öntudatos,  czél tudatos 
és  egyöntetű  elem,  melynek  alapján  egyedül  lehetséges  sikeres 
külügyi  akczió.  A  külügyminiszter  reménysége  legkevésbbé  sem 
képes  eloszlatni   aggodalmait. 

Andrássy  Gyula  gróf  :  Tütakozik  az  eUen,  hogy  Németország- 
hoz való  viszonyunkat  az  anyagi  előnyök  szempontjából  bírálják 
el.  örvendetes  azonban  az,  hogy  a  szövetséges  viszony  kilátást 
nyújt  arra,  hogy  az  anyagi  érdekek  is  kölcsönösen  kellő  mér- 
tékben figyelembe  fognak  vétetni. 

A  külügyi  albizottságnak  január  14-iki  ülésében,  miután  Falk 
Miksa  előadó  előterjesztette  az  albizottság  jelentését.  Szilágyi 
Dezső  kijelentette  az  ellenzék  nevében,  hogy  mivel  a  jelentés 
a  szerb  vasúti  csatlakozás  és  kereskedelmi  szerződés,  továbbá 
a  Németországgal  szemben  követendő  közgazdasági  poHtika 
tekintetében  híven  közH  a  bizottságban  felmerült  nézeteket, 
azt  a  maga  és  társai  nevében  elfogadja.  Kifogásolnia  kell 
azonban  a  közös  aktívák  kezelési  módját,  mert  azok  igazi 
czél  jukkái  ellentétben  a  közös  minisztérium  rendelkezési  alap- 
jául szolgálnak. 

Szilágyi  Dezsőnek  az  ellenzék  élén  elfoglalt  álláspontja  és 
tett  nyilatkozatai  azután  visszhangot  nyertek  az  albizottság 
jelentésében. 

Az  albizottság  jelentése  szerint,  melyet  Bánffy  Béla  gróf 
mint  elnök,  Falk  Miksa  mint  előadó  írt  alá,  a  monarchiánk  és 
a  német  birodalom  közt  fennálló  pohtikai  viszony  bensősége 
a  trón  felől  is  ünnepélyesen  lett  megerősítve,  ezt  a  lelépett  kül- 


*)   L.  6  kötet  4.   és  5.  lapján. 

ügyminiszter  nagybecsű  örökségként  hagyta  utódára.  Közgaz- 
dasági vonatkozásban  az  elért  eredmények  e  téren  sem  feleltek 
meg  sem  a  politikai  intimitás  által  jogosan  felfokozódott  vára- 
kozásoknak, de  még  az  osztrák-magyar  monarchia  szerényeb- 
ben felfogott  és  semmi  körülmények  közt  fel  nem  áldozható 
érdekeinek  sem.  1878  óta  a  monarchia  kereskedelmi  és  forgalmi 
viszonya  Németország  felé  ahány  változást,  ugyanannyi  rosszab- 
bulást  mutat  ránk  nézve,  és  ma  oly  állapothoz  jutottunk  el, 
melynek  egyedüH  kedvező  oldalát  rövid  tartamú  ideiglenessége 
képezi  és  melynek  hátrányait  legtávolabbról  sem  paralizálja 
azon  negatív  előny,  vagy  helyesebben  biztatás,  hogy  a  két  mo- 
narchia közt  vámháború  semmi  esetre  nem  leend. 


A  magyar  közösügyi  bizottság  1880  január  17-ikén  tárgyalta 
a  külügyi  albizottság  jelentését. 

Falk  előadó  a  német  birodalommal  létrejött  szövetségi 
viszonyról,  mely  a  delegáczió  tárgyalásainak  uralkodó  eleme 
volt,  így  emlékezett  meg  : 

Csak  a  tartozó  hála  adóját  rójuk  le  a  lelépett  külügyminisz- 
ter iránt,  midőn  ez  alkalommal  is  meleg  ehsmeréssel  emlékezünk 
meg  azon  érdemről,  mely  e  viszony  kedvezőbbre  fordultáért  a 
volt  minisztert  megilleti.  (Élénk  éljenzés.)  Tudjuk  ugyan,  hogy 
a  kedvező  fordulat  már  elődje  alatt  kezdeményeztetett,  de  az 
is  tény,  hogy  akkor  Németország  irányadó  köreiben,  a  költő 
szavai  szerint,  a  szót  hallották  ugyan,  de  hián3^ott  a  hit.  E  hitet 
a  volt  külügyminiszternek  sikerült  megteremtenie  és  megerő- 
sítenie s  utódjának  e  tekintetben  ma  aUg  marad  egyéb  teendője, 
mint  e  nagybecsű  szövetséget  fentartani,  ápolni,  megszilárdítarü. 

Szilágyi  Tisztelt  országos  bizottság  !  Az  előadó  úr  beszéde  utolsó 
Dezső  részében  czélzott  arra  a  felhívásra,  amely  a  jelentésben  fog- 
laltatik, és  ez  úgy  hangzik,  hogy  kéri  a  tisztelt  bizottság 
helyeslését  arra  az  esetre,  ha  a  jelentésben  kifejtett  nézeteket 
az  itt  érintett  kérdésekben  elfogadják.  Ez  az,  tisztelt  országos 
bizottság,  ami  engem  és  talán  többeket  a  bizottság  körében 
arra  indíthat,  hogy  e  felhívással  szemben  nézetünket  a 
fenforgó  kérdésre  röviden,  amennyire  a  szükség  kívánja, 
előterjesszük. 

Ez  a  jelentés,  tisztelt  országos  bizottság,  az  általános 
politikai  helyzetre  kevéssé  vonatkozik.  Általában  azt  merném 
mondani,  hogy  a  berlini  szerződés  végrehajtására  vonat- 
kozik és  azonfelül  még  csak  a  Németországgal  való  barát- 
ságos viszonyunkat  érinti. 

Én  ugyan,  tisztelt  országos  bizottság,  azon  a  nézeten 
vagyok,  hogy  minden  szövetségnek  eredmények  és  tettek 
által  kell  értékét  bebizonyítania,  és  ez  kell  hogy  a  német  barát- 
ságos viszony  sorsa  legyen  ;  de  egyelőre  annyit  határozottan 
megmondhatni  vélek  és  nem  hiszem,  hogy  ellenmondással 
találkozzam  :  hogy  mindaddig,  míg  a  németországi  barát- 
ságos viszony  belső  állapotainkra  káros  visszahatással  nincs  ; 
mindaddig,  míg  bennünket  oly  külügyi  irányba  nem  sodor, 
amelyet  a  monarchia  bármelyik  állama  érdekeire  nézve 
határozottan  károsnak  tartok  ;  mindaddig,  míg  alkalmas 
arra,  hogy  a  békés  fejlődést,  amire  nekünk  különösen  magya- 
roknak már  pénzügyeink  jelen  állapotában  súlyt  keU  fektet- 
nünk, számunkra  biztosítja  és  felmerülhető  kolliziók  esetére 
a  lehető  legelőnyösebb  állást  nynjtja  :  mindaddig  és  amennjá- 
ben  ezt  eszközh,  a  német  barátságos  viszony  a  mi  részünkről 
is  támogatásra  számíthat  ;  de  csakis  addig,  mert  ezen  szem- 
pontokon kívül  nem  ismerek  más  szempontokat,  amelyek 
magunktartását,  szemben  e  viszonnyal,   befolyásolnák. 

Ami  az  általános  jelentés  többi  részét  illeti,  az  meg- 
említi a  berlini  szerződés  végrehajtását.  Ezzel  kapcsolatban 
jövőre  nézve  tán  felesleges  felemlítenem,  hogy  a  külügyi 
kormányzat  irányában  követelésekkel  csak  a  múlt  és  kifej- 
lődött helyTiet  alapján  lépünk  fel,  bármi  lett  legyen  is  véle- 
ményünk arra  a  poHtikára  nézve,  melynek    az    eredménye. 

Azt  az  észrevételünket  azonban  egyenesen  ki  keU  mon- 
danunk, hogy  sem  a  berhni  szerződés  végrehajtásának  elő- 
haladására,  sem  megnyugtató  állapotok  előidézésére,  sem 
különösen  keleti  befolyásunk  megszilárdítására  és  terjesz- 
tésére nem  teljesültek  azok  a  várakozások,  melyekkel  keleti 
poUtikánk  igazolása  megkíséreltetett,  s  melyek  ezen  alapon 
ahhoz  jogosan  formáltattak.  Az  elemeknek  azon  vibrálásával 
szemben,  mely  a  szerződés  életbeléptetése  által  előidéztetett 
és  mely  még  folytonosan  tart  és  valószínűleg  hosszabb 
ideig  tartani  fog  —  örülünk,  ha  a  külügyi  kormány  részéről 

azt  a  biztosítást  nyerjük,  hogy  a  szerződés  teljesen  végre 
fog  hajtatni,  anélkül  hogy  az  monarchiánkra  újabb  áldo- 
zatokat róna.  Elég  a  tényekre  tekintenünk,  hogy  kele- 
ten foglalt  hatalmi  állásunk  sem  terjedelemben,  sem  belső 
erőben  nem  gyarapodott,  pedig  külügyi  politikánk  m'al- 
kodó  pontjául  mindig  ezt  hirdették  és  annak  irányát  ezzel 
igazolták. 

Hogy  egyebet  ne  említsek,  elég  e  részben  hivatkoznunk 
a  keleti  kereskedelmi  és  közlekedési  érdekeink  tárgyában 
folytatott  alkudozásokra,  melyek  hatalmi  állásunkat,  ott 
annak  igért  kiterjesztését  igen  sajátságos  színben  mutatják 
fel.  Az  apró  államok  féltékenysége  iránjninkban,  vonakodása 
velünk  még  függetlenségük  megóvása  meUett  is  szorosabb 
viszonyba  lépni,  nekünk  kedvezőtlen  más  befolyások  elfogadá- 
sára fennálló  nagyobb  készségök,  mind  arra  a  természetes  kér- 
désre adnak  okot :  hol  van  az  a  hatalmi  gyarapodás  és  szilárd 
áUás,  melyre  oly  biztos  kilátás  nyittatott  a  keleten,  ha  még 
a  gazdasági  érdekek  kiegyeztet  ése  is  oly  kevés  eredmény- 
nyel kecsegtet ;  midőn  irányunkban  tanúsított  készséghiány 
és  idegenkedés  még  mindig  oly  mértékben  áll  fenn,  mely  érde- 
keinkre sem  nem  kívánatos,  sem  nem  előnyös.  JÉs  itt  nem 
nyomhatom  el  azt  a  meggyőződésemet,  hogy  a  tények  alap- 
ján való  tapasztalás  azt  az  okulást  nyújtja  nekünk,  amit  a 
viszonyok  ismerete  mellett  előre  is  látni  lehetett,  hogy  talán 
a  július  8-iki  konvenczió  határozatai  szorosabban  meg- 
kötendők lettek  volna,  ami  szemben  oly  áUammal,  melynek 
szokásos  pohtikája  a  huza-vona,  mely  kevés  előzékenységet 
mutatott  az  ott  elvállalt  szerződési  kötelezettségei  teljesí- 
tésére, az  oly  állammal  szemben  a  leghelyesebb  poHtika 
lett  volna  arra  a  jóakaratra,  melynek  jelenségeit  gyéren 
tapasztaljuk,  minél  kevesebbet  hagyni  és  a  jogi  megkötés 
szorosságát    minél   inkább    részletezve    megvalósítani. 

A  jelentés,  tisztelt  bizottság,  hosszasan  foglalkozik  azokkal 
a  kereskedelmi  és  közlekedési  viszonyokkal,  melyek  a  szerb 
alkudozás  magvául  szolgáltak,  és  foglalkozik  a  Németországgal 
folytatott  alkudozásokkal  közgazdasági  viszonyainkat  ille- 
tőleg. 

Midőn  a  jelentést  mi  általánosságban  mégis  elfogadjuk, 
ezt  abban  az  értelemben  kívánjuk  vétetni,  hogy  mind  az 

alkudozások  tényleges  állására,  mind  az  alkudozásokhoz 
kötött  kívánatokra  nézve  lényegben  az  itt  kifejtettekkel 
egyetértünk,  de  ezt  a  jelentés  többi  részleteire  kiterjesz- 
teni nem  akarjuk.  Es  itt  —  nem  én  mondom,  hanem  a  bizott- 
ság t.  előadója  mondja  ezt  —  megint  lehetetlen  azt  a  meg- 
győződésünket ki  nem  fejezni,  hogy  az  a  folytonos  meddő- 
ség, melyet  mindkét  ügyre  nézve  az  alkudozások  felmutat- 
nak, a  kívül  fekvő  akadályokat  leszámítva,  lényegében 
annak  tulajdonítható,  mert  a  két  állam  kormánya  egyöntetű, 
határozott,  a  külügyi  kormányzat  által  közvetítendő  köz- 
gazdászati  poHtikára  nézve  egyetértésre  eddig  nem  vergődött. 

A  következtetéseket  ebből,  az  előadó  által  is  konstatált 
tényből  itt  a  tisztelt  bizottság  előtt  megvonni  nem  fogom, 
és  pedig  azért  nem,  mert  meggyőződésem  az,  hogy  míg  egy- 
részről a  külügyi  kormányzatnak  ellenőrzése  ezt  a  bizottságot 
teljes  joggal  megilleti,  addig  másrészről  kereskedelmi,  köz- 
lekedési és  vámpohtikánk  megbírálásának  súlypontja  nem 
a  bizottság  kebelében,  hanem  a  két  állam  törvényhozásában 
van.  Ez  az  oka,  amiért  e  tényből  itt  a  felmerülő  követ- 
keztetéseket nem  vonom. 

De  midőn  egyrészt  ezt  megemlítem,  másrészt  ki  kell 
jelentenem  azt,  hogy  a  külügyi  kormányzatnak  eddigi  műkö- 
dése bennünk  is  reményt  gerjesztett  az  iránt  és  várakozással 
vagyunk  irányában,  hogy  részéről  a  kellő  erély,  különösen 
pedig  a  kellő  figyelem  mindkét  állam  érdekei  iránt  hiányozni 
nem  fog,  ha  működésének  a  természetszerű  alap  és  támasz 
mindkét  állam  kormánya  részéről  megadatik. 

Ezek  azok,  melyeket  a  jelentés  tartalmára  és  erre  vonat- 
kozó álláspontomra  nézve  kiemelni  óhajtottam,  és  midőn 
ebben  az  értelemben  a  jelentést  általánosságban  elfogadom, 
egyszersmind  azt  a  nyilvánítást  teszem,  hogy  a  külügyi  kor- 
mányzat irányában  elfoglalt  várakozó  álláspontunkat  az 
eddig  történt  tárgyalások  semmi  tekintetben  nem  érintvén, 
irányában  ezen  az  álláspontunkon  megmaradunk.  (Helyeslés.) 

Andrássy  Gyula  gróf :  .  .  .  A  berHni  kongresszus  eredményeit 
illetőleg,  amit  egész  határozottsággal  vártam,  az  volt,  hogy 
a  kongresszus  eredménye  a  monarchiát  a  keleten  régi  állásá- 
nak  és   jogos   igényeinek  megfelelő    magasságra   fogja   emelni ; 

arra  nézve  pedig,  vájjon  ez  mind  a  keletet,  mind  Európát  illetőleg 
megtörtént-e,  kevés  embernek  egyezik  a  nézete  Szilágyi  Dezsőével. 

A  vasúti  csatlakozás  dolgában  Szerbiával  létrejött  szerződés 
pozitív  eredményeket  tüntet  fel. 

A  berlini  szerződésből  folyó  első  kötelezettség  az  volt,  hogy 
Szerbia  az  annektált  tartományokban  elvállalja  mindazon  köte- 
lezettségeket, melyeket  a  török  kormány  a  nagy  vasútépítő 
társulattal  szemben  elvállalt.  A  szerződés  szerint  a  vasúti  össze- 
köttetések csakis  e  társulat  beleegyezésével  létesíthetők.  Ez 
tehát  lényeges  pozitív  jog.  Kiköttetett  továbbá  a  vasútnak 
három  év  alatti  kiépítése,  ami  monarchiánk  legfontosabb  érdekei 
közé  sorozható.  Egy  pont  pedig  a  Vaskapu  megnyitására  és 
Szerbiának  azon  jogáról  való  lemondásra  vonatkozik,  melyet 
Szerbia  mint  parti  áUam  követelhetett  volna  magának. 

És  ha  ezen  jogról  ily  alakban  le  nem  mond,  éppen  semmi 
kilátás  sem  lett  volna  arra,  hogy  az  jövőben  valaha  megtörtén- 
hessék. Mert  ha  mindazon  kisebb  államoknak  beleszólási  joga 
lett  volna,  amint  a  múltban  volt,  akkor  daczára  az  európai 
megbízásnak,  a  mű  az  onnan  támadható  nehézségek  követ- 
keztében nem  jöhetett  volna  létre. 

KáUay  Béni  osztályfőnök  felszólalása  után  a  delegáczió 
elfogadta   a    külügyi   költségvetést. 


Ugyanabban  az  ülésben,  1880  január  17-én,  tárgyalta  a 
delegáczió  a  közös  pénzügyminisztérium  költségvetését. 

Harkányi  Frigyes  előadó  a  részletes  tárgyalásnál  előterjeszti, 
hogy  a  határvám  jövedék  tetemes  csökkenést  mutat ;  ez  a  lefolyt 
évben  az  egész  monarchiára  9,800.000  frttal  volt  megállapítva ; 
a  jelen  évre  szóló  előirányzat  összesen  5,942.500  frt. 

Szilágyi  Tisztelt  országos  bizottság  !  Sajnálom,  hogy  a  vám- 
jövedék előirányzatánál  a  tisztelt  előadó  úr  nem  adta  elő  azo- 
kat az  adatokat,  melyek  meggyőzhetnék  a  tisztelt  bizottságot 
arról,  hogy  a  vámjövedélinek  közel  hat  millió  forintnyi  elő- 
irányzata  a   várható    eredményeknek   megfelel.    Részemről 

azon  tapasztalások  alapján,  melyeket  a  múlt  években  tet- 
tünk, és  azon  kezelési  kimutatások  alapján,  melyek  külö- 
nösen a  múlt  év  első  kilencz  hónapjára  vonatkozólag  kezem- 
ben vannak,  az  előirányzatot  határozottan  túlmagasnak 
és  olyannak  tartom,  melyet  nézetem  szerint  az  ered- 
mény egyáltalán  nem  fog  igazolni.  Az  ok  pedig  erre  a 
következő. 

A  múlt  év  első  kilencz  hónapjának  kimutatása  szerint 
nem  hogy  tiszta  vám  jövedelem  mutatkoznék,  hanem  az 
óriási  mértékben  növekedő  restitúcziók  az  összes  vámjövedel- 
met felemésztették,  úgy  hogy  az  első  kilencz  hónap  kezelési 
kimutatása  kerek  számban  300.000  forint  hiányt  tűntet  feL 
A  múlt  év  utolsó  három  hónapjának  kezelési  eredményét 
nem  birom  ugyan,  de  iUetékes  helyről  azt  a  biztositást 
vettem,  hogy  ezen  három  hónap  eredménye  inkább  rosszab- 
bítja, mint  javítja  a  mérleget.  Ha  ez  így  van,  akkor  azt 
kérdem  :  minő  alapon  javasolta  az  albizottság  a  jövő  évre 
hat  miUió  forint  előirányzását  a  vám  jövedéknél  ? 

Jól  tudom,  hogy  az  albizottságnak  erre  nem  ugyan 
pozitív  alapja,  hanem  inkább  várakozása  van,  amennyiben 
a  petróleumadóra,  illetőleg  vámra  vonatkozó  törvényre 
számít.  Részemről  azonban  ezen  az  alapon  is  túlmagasnak 
tartom  az  előirányzatot,  és  midőn  a  monarchia  mindkét 
áUama  a  maga  pénzügyei  rendezésének  problémájával  küzd,, 
a  lehető  legnagyobb  súlyt  helyezem  arra,  hogy  ezen  tisztelt 
országos  bizottság  is  minden  lehetőt  megtegyen  a  budget 
reáhs  alapokra  fektetése  érdekében  és  az  előirányzatok 
megállapításánál  ne  tévessze  szem  elől,  hogy  azokat  a 
tényleges  eredmények  megközelítőleg  igazolhassák. 

Hogyan  áUunk  már  most  a  petróleumadó  és  vám  való- 
színű jövedelmével,  feltéve,  hogy  a  törvény  megszavaztatik 
az  osztrák  törvényhozás  által  is  ?  Nem  szabad  elfelejtenünk, 
hogy  az  a  valószínűségi  számítás,  melyből  az  albizottság 
kiindul  és  mely  a  petróleumvám  eredményét,  gondolom, 
körülbelül  öt  miUió  forintban  preÜminálja,  két  lényeges 
hibában  szenved.  Először  ez  a  jövedelem  a  most  foly6 
évnek  csak  utolsó  kilencz  hónapjában  fog  befolyni,  mert 
az  arra  vonatkozó  törvény  még  nincs  megszavazva.  Ennél- 
fogva oly  előirányzat,  mely  az  egész  év  eredményére  van 

alapítva,  már  ennél  a  körülménynél  fogva  is  hibás,  annál 
inkább,  mert  éppen  a  legjövedelmezőbb  három  hónap  fog 
•elesni.  Másodszor  ne  felejtsük  el,  hogy  minden  új  vám,  beho- 
zatalának legalább  első  esztendejében,  kivált  ha  annak  meg- 
állapítását hosszas  tárgyalások  előzték  meg,  mindig  kevesebb 
jövedelmet  hoz,  mert  vámmentes  készletek  halmoztatnak 
össze,  ami  a  jövedelem  befolyására  csökkentőleg  hat. 

Ezekhez  az  okokhoz  még  egy  körülmény  járul,  tisztelt 
országos  bizottság.  Az  albizottságot  tudniillik  talán  azaremény 
vezeti,  hogy  a  restitúcziókra  nézve  a  múlt  év  rendkívüli 
év  volt,  és  a  restitúczióknak  az  az  exorbitans  növekedése 
a  jelen  évben  nem  fog  előfordulni,  sőt  csökkenés  várható. 
Megvallom,  hogy  ha  nézem  azokat  az  összegeket,  melyek  1877, 
illetőleg  1878  óta,  midőn  az  új  vámszabályozás  életbe  lépett, 
restituáltattak,  a  restitúczióknak  tetemes  csökkenését  egy- 
általában nem  várom,  sőt  még  emelkedésétől  is  félek. 

Míg  tehát  egyrészről  a  két  áUam  kormányainak  komoly 
figyelmét  érdemli  meg,  hogy  a  restitúczióknak  ez  a  nagy 
emelkedése  meddőségre  kárhoztatja  az  államok  e  részbeni 
jövedelmi  forrását ;  másrészt  abban  a  nézetben  vagyok,  hogy 
még  a  petróleumadóból  befolyható  jövedelem  reménye  által 
sincs  az  előirányzott  összeg  magassága  igazolva. 

Ennélfogva  a  következő  indítvánjd;  vagyok  bátor  a 
tisztelt  országos  bizottságnak  elfogadásra  ajánlani : 

A  vámjövedelem  fejében  előirányzott  összeg  egy  miUió 
forinttal  száUíttassék  le.   (Helyeslések.) 

Wahrmann  Mór  :  Szilágyi  érveléseit  sok  tekintetben  helye- 
seknek tartom  ugyan,  de  ő  megfeledkezett  egy  körülményről. 
Tekintetbe  kell  venni  azt,  mit  különben  Szilágyi  Dezső  felhozott, 
hogy  a  vámtételek  emelése  után  az  első  esztendőben  a  fogyasztás 
csökkenni  szokott,  minthogy  igen  sok  árut  előzetesen  behoznak, 
hogy  abban  az  esztendőben  vámot  ne  fizessen.  E  körülmény  a 
lefolyt  évre  nagy  fontossággal  bír,  mert  ép  ez  év  elején  hoztunk 
be  vámfelemelést  több  fogyasztási  czikkre,  pl.  a  kávéra  is.  Ez 
okozta,  hogy  a  lefolyt  évben  e  czikkekből  nagy  vámjövedelem 
nem  folyt  be.  Ez  a  jövő  évben  változni  fog  és  így  biztos  alapon 
jövő  évre  e  czikkekből  sokkal  nagyobb  jövedelem  várható,  mint 
^  lefolyt  évben.   Ezért  változtatás  nem  szükséges. 

í'  Tisztelt  országos  bizottság  !  A  kérdésnek  csak  ahhoz  a 
részéhez  óhajtanék  szólni,  hogy  a  helyesebb  előirányzat  nagy 
jelentőséggel  nem  bír.  Az  az  egy  jelentősége  mindenesetre 
van,  hogy  magának  a  költségvetésnek  reahtását  emeli. 
A  tisztelt  országos  bizottság  vagy  tulajdonít  ennek  fontos- 
ságot, vagy  nem  :  mindkét  esetben  valószínű  számítás  alap- 
ján jár  el ;  de  én  azon  nézeten  vagyok,  hogy  egy  ország 
budgetjének  realitására  abban  a  mértékben  kell  nagyobb 
súlyt  fektetni,  amily  mértékben  pénzügyei  rendezetlenek, 
mert  állapotának  tiszta  ismerete  és  mérlegének  helyes  fel- 
állítása kétszeres  fontossággal  bír.  Ez  okból  kétszeres  jelen- 
tősége van  nálunk  a  reális  előirányzásnak. 

A  delegáczió  az  előirányzatot  változatlanul  elfogadta. 


Az  1880  január  2I-iki  ülésben  a  magyar  delegáczió  a  meg- 
szállott tartományokban  levő  csapatok  1880.  évi  rendkívüH 
szükségletének   fedezéséről   szóló   előterjesztést   tárgyalta. 

Szilágyi  Dezső  az  előtte  szóló  Éles  Henrik  beszédéhez  fűzte 
szavait. 

'  Tisztelt  országos  bizottság  !  Nem  hízelgek  magamnak 
azzal,  hogy  ezen  előirányzat  megbírálásánál  abban  a  széles 
keretben  fogok  mozogni,  melyben  az  előttem  szóló  tisztelt 
tagtársam  mozgott ;  de  beszéde  után  nem  hallgathatom 
el  azt  a  meggyőződésemet,  hogy  az  egész  úgy  tűnik  fel  előt- 
tem, mint  a  kiábrándulásnak  —  és  fájdalom,  bizonyos  pontig 
késő  kiábrándulásnak  —  utólagos  hangja.  Mert  tisztelt 
tagtársamnak  előadott  fejtegetése  az  okkupáczió  problema- 
tikus értékéről  és  annak  reánk  nézve  mindinkább  előáUható 
káros  következményeiről,  —  midőn  még  nyíltan  kijelenti  azt 
is,  hogy  ha  az  ottani  nép  szimpátiáit  nem  vagyunk  képesek 
monarchiánkhoz  erős  kapcsokkal  fűzni,  akkor  Bosznia  reánk 
nézve  a  gyöngeség  és  nem  az  erő  forrása  lesz  —  önkény- 
telenül arra  a  kérdésre  indít,  vájjon  ezen  aggodalmak  gyakor- 
lati érvényesítésének  ideje  nem  akkor  lett  volna-e,  midőn 
a  keleti  politika  irányát  és  következményeit  a  képviselő- 

114:  Az    okkupácziót   követő    országgyűlések. 

testületek  legalább  bizonyos  pontig  befolyásolhatták.  És 
ha  az  előttem  szóló  tisztelt  tagtársam  fejtegetéseinek 
előzményeiből  —  melyek  egy  részének  helyességét  elismerem, 
de  bírálatába  nem  bocsátkozom  —  gj^akorlati  következ- 
tetést akarnék  vonni,  ezen  gyakorlati  következtetés  nem 
lehetne  más,  mint  az,  hogy  siessünk  onnan  mielőbb  kivonulni. 

Mert  míg  egyrészről  kijelenti  azt,  hogy  a  keresztyének, 
tehát  a  népesség  legnagyobb  részének  szimpátiáit  örökre 
elvesztettük,  a  másik  töredék  szimpátiáit  pedig  még  nem 
nyertük  meg,  és  így  a  rokonszenv  erőssége  dolgában  minden- 
esetre problematikus  áUást  foglalunk  el,  enélkül  pedig 
nemcsak  értéke  nincs  az  egésznek,  de  határozottan  vesze- 
delmes is  reánk  nézve  :  gyakorlatilag  csak  egy  pohtikát 
lehet  sürgetni  —  a  kivonulás  mielőbbi  eszközlését.  Hogy 
tisztelt  tagtársam  ezt  a  következtetést  nem  húzta,  azt  nem 
indokolhatom,  hanem  a  magunk  részéről  ki  kell  jelentenem, 
hogy  mi,  sem  akkor,  midőn  azt  a  pohtikát  elleneztük,  mely 
az  okkupáczióra  vezetett,  sem  most  nem  ringattuk  magun- 
kat abban  a  téves  feltevésben,  mintha  az  okkupáczió  költségei 
és  terhei  még  hadügyi  kormányzatunkon  is  talán  hosszú 
ideig  meglátszani  nem  fognának,  és  ennek  akkor  is  kifejezést 
adtunk.  Fájdalom,  hogy  szavaink  akkor  sokakra  oly  meg- 
győző hatással  nem  voltak,  mint  aminő  most  úgy  látszik  a 
tények  alapján  előállni  kezd. 

Áttérve  magának  a  költségvetésnek  bírálatára :  én 
tisztelt  bizottság,  abban  a  nézetben  vagyok,  hogy  miután  a 
berlini  szerződésnek  az  a  pontja,  melynél  fogva  monarchiánk 
két  áUama  e  tartományok  megszállását  és  kormányzatát 
nemzetközi  jogi  kötelességgel  átvette,  a  monarchia  két  álla- 
mának törvényhozása  által  elfogadtatott  és  így  áUamjogi 
érvényre  emelkedett  :  a  közös  kormány  azon  kívánatának, 
hogy  az  okkupáczió  hadügyi  költségei  a  delegáczió  által 
megszavaztassanak,  törvényes  alapja  van  és  mi  részünkről 
annak  alapján  köteleseknek  érezzük  magunkat  eljárni, 
bármi  legyen  is  jelenleg  véleményünk  az  okkupáczióról 
magáról. 

De  ezen  az  alapon  való  eljárásnál  a  delegácziónak  nézetem 
szerint  két  szempontot  törhetetlenül  figyelemben  keU  tartania. 
Az  egyik  az,  hogy  a  delegáczió  határozottan  követelje  a  pol- 

gári  és  katonai  igazgatás  éles  szétválasztását,  még  pedig 
ezen  alapon,  mert  alkotmányunk  jelen  állapota  mellett 
—  amíg  t.  i.  netalán  új  törvény  nem  alkottatik  a  boszniai 
viszonyokra  gyakorlandó  befolyásra  nézve  —  tisztán  és 
kizárólag  csak  a  hadügyi  költségek  megszavazására  van 
jogosítva. 

A  másik  szempontot,  melyet  a  delegácziónak  ellenőrzési 
jogánál  fogva  figyelemben  kell  tartania,  részben  az  előttem 
szóló  tisztelt  tagtársam  is  kiemelte  :  t.  i.  a  kezében 
lévő  eszközökkel  oda  kell  hatnia,  hogy  a  hadügyi  kor- 
mányzat azon  terhei,  melyek  a  megszállásból  erednek, 
részint  az  azon  tartományokban  folytatott  pohtika,  részint 
a  hadügyi  kormány  igyekezete  által  mindinkább  csökken- 
tessenek, hogy  mind  közelebb  jussmik  ahhoz  az  állapothoz, 
midőn  e  terhek  megszűnnek. 

E  két  szempont  az,  melyből  a  költségvetést  jelenleg 
némi  bírálat  alá  venni  óhajtom.  Átlátom  azt,  hogy  a  had- 
ügyi albizottság  —  mint  a  jelentésben  kifejeztetett  — 
ezen  előirányzattal  szemben  nem  volt  abban  a  heljrzetben, 
hogy  rendes  és  alapos  költségvetési  kritikát  gyakorolhatott 
volna  ;  nem  volt  e  helyzetben  azért,  mert  a  valószínűségi 
számításnak  nagyon  kezdetleges  alapjai  léteznek  a  boszniai 
szükségletre  nézve,  és  így  eKogadhatónak  tartom  azt,  hogy 
bár  az  ellenőrzés  szempontjából  czímekhez  és  tételekhez 
köttetett  a  megszavazás,  mégis  az  egész  összeg  különböző 
czímei  és  tételei  közt  átruházási  jog  adatott  a  hadügyminisz- 
ternek. Elfogadjuk  ezt  különösen  abban  a  reményben,  hogy 
a  hadügyi  kormányzat  ezt  az  átruházási  jogot  főleg  a  takaré- 
kosság érdekében  fogja  felhasználni ;  természetesen  indo- 
kolva lévén  ezen  átruházási  jog  azzal  is,  hogy  e  különböző 
czímek  alatti  szükséglet  megközelítő  biztossággal  előre  meg 
nem  állapítható. 

Ami  az  egyes  tételeket  illeti,  különösen  három  szem- 
pont az,  melyet  kiemelni  el  nem  mulaszthatok.  Egyik  az, 
hogy  részünkről  határozottan  ragaszkodni  kell  ahhoz  a  kíván- 
sághoz, hogy  azok  a  tartalékosok,  kik  múlt  évi  deczember 
végével  rendes  sorhadi  szolgálati  kötelességöknek  eleget 
tettek  és  így  január  elsejével  a  tartalékba  voltak  áthelye- 
zendők, ne  tartassanak  tovább  vissza    Boszniában.    Ehhez, 

ragaszkodunk  nemcsak  azért,  mert  ez  a  hadügyi  kormány- 
zatnak törvényes  kötelessége,  hanem  azért  is,  mert  ezen 
tartalékosok  létszáma  a  hadüg3rminiszter  felvilágosítása 
szerint  összesen  3800-at  tévén,  azoknak  ily  módon  való 
elbocsátása  nézetünk  szerint  a  boszniai  állapotok  bizton- 
ságára megrendítőleg  egyátalán  nem  hatna.  (Ügy  van !) 
Ez  az  első  kívánság,  melyet  kifejezni  szerencsém  van. 

Ami  a  költségvetési  tételek  egyes  részeit  illeti,  elő- 
fordul egy  tétel,  mely  szerint  300.000  frt  vétetik  fel  a  két 
vasúti  vonal  üzleti  költségeinek  czíme  alatt.  Ismeretesek 
előttünk  az  okok,  amelyekkel  a  tisztelt  hadügyminiszter 
úr  indokolta,  és  pedig  méltánylandólag  indokolta,  hogy 
ezen  vasutak  üzletének  vezetése  még  mindig  a  hadügyi 
kormányzat  kezében  van.  De  másrészt  határozottan  oda 
keU  nyilatkoznunk,  hogy  mi  lehetetlenségét  annak,  hogy 
ezen  vasutak  kezelése  a  polgári  kormányzatnak  átadas- 
sék,  elegendőnek  indokolva  nem  látjuk,  s  míg  egyrészről 
semmit  sem  akarunk  az  eUen  szólni,  hogy  ezek  a  vasutak 
az  ellátás  olcsóbbítására  felhasználtatnak  és  egyátalában, 
midőn  azoknak  polgári  kormányzatba  való  átadását  sür- 
getjük, nem  azt  akarjuk  kifejezni,  hogy  a  hadügyi  kormány- 
zat ne  használja  ezeket  a  vasutakat,  hanem  egyszerűen  kife- 
jezést akarunk  adni  annak  a  szigorúan  jogi  álláspontnak, 
melyet  megőrizni  mindenesetre  kötelességünk,  mely  szerint 
ilynemű  költségek  megszavazása  ezen  tisztelt  országos 
bizottság  hatáskörét  túlhágja,  s  éppen  azért  ezen  czím  alatt  az 
előirányzott   összeget  megszavazni  hajlandók  nem  vagyunk. 

Az  előadó  úr  által  felhozott  okoskodás  ránk  nézve 
meggyőző  erővel  nem  bír,  mert  egyrészt  abból  a  körülmény- 
ből, hogy  a  hadügyi  költségvetésbe  voltak  felvéve  azok  az 
összegek,  melyeken  ezen  vasút  építtetett,  és  abból  a  második 
körülményből,  hogy  ezen  vasút  hadügyi  szükségletek  szállí- 
tására és  egyébre  is  használtatik,  ezen  vasút  vezetésének 
polgári  vagy  katonai  természete  egyátalán  nem  következik. 
De  igenis  következik  annak  polgári  természete  magából 
azon  közigazgatási  funkcziónak  természetéből,  és  elkerül- 
hetlenül  szükségessé  van  téve  azáltal,  hogy  ezen  tisztelt 
országos  bizottságnak  mellőzhetetlen  kötelessége  szorosan 
illetőségi    határai   közt   maradni. 

Egy  másik  tétel  a  szállítási  költségek  praeliminálása. 
Ez,  megvaUom  tisztelt  országos  bizottság,  igen  nagynak 
tűnik  fel  előttem.  De  másrészt,  miután  a  hadügjd  albizott- 
ságban igen  részletes  előterjesztések  alapján  azt  a  benyomást 
nyertük,  —  mert  megvallom,  határozott  és  biztos  Ítéletet 
formálni  képesek  nem  vagyunk  —  bogy  ezen  előirányzat 
az  ottani  viszonyokban  indokát  leli,  az  összeg  magassága 
eUen  nem  teszünk  kifogást.  De  egy  átalános  nyilatkozatra 
mégis  felkérem  a  tisztelt  hadügyminiszter  urat,  és  ez  áll 
abban,  hogy  míg  egyrészről  elismerjük  és  méltányoljuk 
a  tisztelt  hadügyminiszter  úr  takarékossági  törekvéseit  és 
méltányoljuk  azt  a  törekvést  is,  hogy  költségvetése  keretéből 
a  polgári  kormányzat  funkczióira  vonatkozó  tételeket  lehe- 
tőleg kizárni  törekszik,  —  bár  ezen  részben  nézetünk  szerint 
nem  ment  addig,  ameddig  mennie  keUett  volna  —  azt  a 
tiszteletteljes  kérést  intézem  hozzá,  hogy  miután  neki  átalános 
virement  van  engedve,  legyen  szíves  kijelenteni  az  országos 
bizottság  előtt,  hogy  ő  ebből  a  megszavazott  összegből  sem 
előlegképen,  sem  végképen  a  polgári  kormányzat  funkczióira 
semmit  fordítani  nem  fog. 

Ez  az,  tisztelt  országos  bizottság,  amit  szorosan  magára 
a  költségvetésre  nézve  megjegyezni  akarok.  De  itt  nem 
állapodhatom  meg  és  nem  ignorálhatom  azt  a  tén}^,  hogy 
a  közös  kormány  tagjai  ehsmerésre  méltó  módon  részletes 
felvilágosításokat  adtak  Bosznia  polgári  közigazgatásának 
állapotáról  a  négyes  albizottságban,  amire  a  jelentésben  is 
czélzás  történik.  Részemről  tudom  azt  és  ahhoz  mindnyájan 
ragaszkodni  szándékozunk,  hogy  ezt  a  tisztelt  országos 
bizottságot  arra  nézve,  ami  ott  a  polgári  kormányzat  körében 
történik,  ellenőrzési  jog  direkte  nem  illeti  meg,  és  éppen  azért 
azokat akövetkeztetéseket  és  észrevételeket,  amelyeket  a  közös 
kormány  részéről  készséggel  nyújtott  részletes  felvilágosí- 
tások alapján  netán  tenni  hajlandó  volnék,  jelenleg  elha- 
gyom, bár  tagadhatatlan,  hogy  a  tisztelt  országos  bizott- 
ságnak még  ebben  a  hatáskörben  is  pozitív  alapja  van  arra, 
hogy  informáczióként  ily  felvilágosításokat  kívánjon.  Ez  a 
pozitív  alap  abban  a  visszahatásban  rejlik,  melyet  az  ottani 
polgári  állapotok  magára  a  rendkívüli  hadügyi  költségek 
magasságára    gyakorolnak.     (Helyeslés.)    Nekünk,    tisztelt 

országos  bizottság,  nem  lehet  azon  tény  elől  elzárni  sze- 
meinket, hogy  az  ottani  viszonyoknak  a  berlini  szerződés 
alapján  való  rendezése  törvényhozásilag  a  monarchia  két 
államában  még  nincs  befejezve. 

De  itt  legyen  szabad  a  nyert  felvilágosítások  alapján 
annak  a  meggyőződésemnek  kifejezést  adnom,  —  anélkül  hogy 
a  tisztelt  közös  kormány  eljárásáról  bármi  tekintetben  bírá- 
latot akarnék  mondani  —  hogy  a  nyert  felvilágosítások  is 
meggyőztek  engem  arról  és  megerősítették  bennem  azt  a 
hitet,  melyet  mindig  tápláltam  :  hogy  nagy  pozitív  érdekei 
vannak  a  monarchia  mindkét  államának  arra  nézve,  hogy 
azok,  amik  ott  történnek,  a  törvényhozás  tudomására  juttas- 
sanak, hogy  ez  bizonyos  tekintetben  ellenőrzést  gyakorol- 
hasson. S  ezen  két  pozitív  nagy  érdek  abban  áll,  hogy  egy- 
részt azon  pénzbeli  áldozatok  magassága,  melyek  Bosznia 
jövedelmein  fölül  a  monarchia  mindkét  államának  kincs- 
tárából fognának  igénybe  vétetni,  lényegesen  függ  attól, 
hogy  mi  módon  használtatnak  fel  azon  ország  segélyforrásai, 
és  mi  módon  hasznosíttatnak  az  azon  segélyforrásból  begyűlt 
összegek.  Másrészt  egy  nagv  pohtikai  érdek  illeti  a  monarchia 
mindkét  államát  arra  nézve,  hogy  szemmel  kísérjük,  hogy 
ott  oly  állapotok  ne  fejlődjenek,  melyek  akár  káros  vissza- 
hatással bírnának  a  monarchia  bármely  államának  viszo- 
nyaira, akár  egy  jövendő  megoldást  bizonyos  tekintetben 
praejudiciose  érintenének. 

Midőn  ezt  a  meggyőződésemet,  mely  különben  magára 
a  költségvetésre  szorosan  nem  vonatkozik,  kifejezem,  azzal 
végzem  beszédemet,  hogy  hallottuk  a  közös  kormánynak 
adatokkal  is  támogatott  azt  a  reményét  kifejezve,  hogy 
Bosznia  polgári  közigazgatására  a  két  áUam  kincstára  ez 
évben  legalább  igénybe  vétetni  nem  fog.  Bár  határozott, 
bár  egész  apodiktikus  lehetett  volna  e  nyilatkozat.  És  hogy 
nem  az  volt,  abból  én  szemrehányást  nem  teszek  a  közös 
kormánynak,  mert  sokkal  becsesebb  őszinte  bevallása  a 
helyzetnek,  mintsem  hamis  remények  felkeltése.  De  legyen 
szabad  a  hadügyi  költségvetéssel  kapcsolatban  annak  a 
reménynek  adnom  kifejezést,  hogy  erre,  mint  a  monarchia 
két  államának  nagy  politikai  és  pénzügyi  érdekére,  igyekez- 
zenek továbbá  is  szorgos  figyelmöket  fordítani. 

Ami  pedig  magát  a  hadügyi  költségvetést  illeti,  mi  azt 
azokkal  a  megszorításokkal  és  abban  az  értelemben,  amint 
kifejezni  szerencsém  volt,  átalánosságban  elfogadjuk.  (Helyes- 
lések.) 

Bolla  Kálmán,  a  közös  hadügyminisztérium  képviselője : 
A  hadügyminiszter  nem  ragaszkodik  ahhoz,  hogy  a  300.000  frt 
ezen  tétel  alatt  szavaztassék  meg,  mert  az  a  »száUítási  költségek* 
tétele  czímén  is  megszavazható.  A  hadügyi  kormány  nem  utal- 
ványozott és  nem  is  fog  semmit  boszniai  közigazgatási  czélokra 
utalványozni. 

Apponyi  Albert  gróf :  A  névnek  megváltoztatása,  mikor 
tudjuk,  hogy  a  dolog  ugyanaz  marad,  minket  nem  elégíthet  ki. 

A   többség   változatlanul  megszavazta   a   tételt. 


Az  osztrák  delegáczió  hadüg}^  albizottsága  1880  január 
28-ikán  tartott  ülésében  törölte  a  szegedi  laktanyára  kért  száz- 
ezer forintot,  melyet  a  magyar  delegáczió  már  megszavazott. 
Üzenetváltás  után  is  mindegyik  országos  bizottság  fentartotta 
a  maga  határozatát  és  ezért  február  14-ikén  együttes  szavazás  alá 
került  az  ügy.  Minthogy  a  szavazatok  száma  egyenlő  volt,  a  szegedi 
kaszárnya  költségét  törölni  kellett. 


Ausztriában  ez  időtájt  kormányválság  volt,  melynek  követ- 
keztében a  Taaffe-kormány  új  kultusz-  és  új  pénzügyminisztert 
kapott. 

Az  országgyűlés  harmadik  ülésszakában  a  delegácziók  1880 
október  9-én  ültek  össze  Budapesten. 

A  király  október  25-én  fogadta  az  országos  bizottságokat, 
8  Tisza  Lajos,  a  magyar  delegáczió  elnöke,  üdvözlő  beszédében 
ezeket  mondta  : 

Felséged  külügyi  kormányának  sikerült  eddig  Felséged  hű 
néi)ei  azon  meleg  óhajtásának  megfelelni,  hogy  a  béke  fentar- 
tassék  és  ennek  áldásai  alatt  a  monarchia  államai  belfej  lödé- 
süknek  szentelhessék  idejük  és  munkásságuk  legnagyobb  részét. 

ö  felsége  válasza  ez  volt :  Mióta  önöket  legutóbb  Előttem 
összegyülekezve  láttam,  a  berhni  szerződés  némely  pontjának 
végrehajtása  nehézségekbe  ütközött,  melyek  az  európai  hatal- 
mak komoly  figyelmét  veszik  igénybe.  Kormányom,  miként 
a  múltban,  úgy  jövőre  is  komoly  kötelességének  tartandja,  hogy 
a  monarchia  minden  bonj'odalomtól  lehetőleg  megóvassék  ;  leg- 
buzgóbb  fáradozásait  a  béke  és  a  szerződési  jog  fentartására  fogja 
irányozni,  de  minden  körülmények  között  a  monarchia  érdekei- 
nek meg\  édesét  legfőbb  feladatául  tekintendi. 

A  külügyi  albizottságnak  ugyanazon  napon  Festetich  György 
gróf  elnöklete  alatt  tartott  ülésében  Apponyi  Albert  gróf  és 
Szilágyi  Dezső  tiltakoztak  a  delegáczió  elnökének  a  külügyi 
pohtika   dicséretére   mondott   szavai   ellen. 

Szilágyi  Szükségét  látta  a  nyilatkozatnak,  mert  a  delegáczió 
Dezső  elnöke  által  mondott  üdvözlő  beszéd  az  egész  testület 
nevében  mondatván,  annak  az  egész  testület  véleményét  és 
érzelmét  kell  kifejeznie.  Minthogy  pedig  az  elnöki  beszédben 
az  eddig  folytatott  külügyi  politikának  utólagos  helyeslése 
foglaltatik,  melyre  nézve  az  ellenzék,  s  többiek  között  szóló 
is,  határozottan  ellentétes  álláspontot  foglal  el,  és  az  ellen- 
zék a  jelenlegi  eredmények  által  sem  érzi  magát  indíttatva, 
hogy  véleményét  megváltoztassa,  és  minthogy  az  ellenzék 
e  politika  feletti  Ítéletét  egy  ünnepélyes  bizalmatlansági 
szavazatban  nyilvánította  :  kijelenti,  hogy  az  üdvözlő  beszéd 
azon  passzusaival,  melyekben  az  ellenzék  által  annak  idejé- 
ben határozottan  kárhoztatott  külügyi  politika  helyeslése 
foglaltatik,  egyáltalában  nem  ért  egyet. 


1880  október  28-án  tárgyalta  az  albizottság  a  külügyi  költ- 
ségvetést. 

Haymerle  báró  külügyminiszter  :  Hatalmi  állásunk  a  keleten 
nem  gyengült.  Remélhető,  hogy  a  Szerbiával  való  kereskedelmi 
szerződés  kielégítő  megoldásra  jut. 

9y'  Előrelátható,  hogy  azon  területrészek  csatolásának 
'  keresztülvitelekor,  melyek  Görögországhoz  lesznek  kap- 
csolandók, ugyanazon  ellenállás  fog  felmerülni,  aminőt 
a  montenegrói-albán  kérdésnél  észlelhettünk.  IMindenesetre 
jogosultnak  látja  tehát  azt  a  kérdést,  hogy  az  a  maga- 
tartás, melyet  a  miniszter  a  montenegrói  kérdéssel  szemben 
elfoglalni  szándékozik,  alkalmazást  fog-e  találni  az  esetleg 
kifejlődő  török-görög  bonyodalmakra  is  ? 

Haymerle  báró  külügyminiszter  :  A  görög  kérdésre  nézve 
elvileg  a  mediáczió  álláspontját  foglalja  el,  fentartván  a  me- 
diáczió  eszközeire  nézve  a  teljes  választási  szabadságot. 

lyi         Utal  az  albán    elemnek    Ausztria-Magyarországra  való 
'   kiváló  fontosságára,    s    azt    hiszi,   hogy   ezen  elemet    már 
saját  érdekeinknél  fogva  is  kultiválnunk  kellene. 

Haymerle  báró  külügyminiszter :  E  tekintetben  egyetért 
Szilágyival. 

lyi  Azok  az  állapotok,  melyeket  a  berhni  szerződés 
által  alakítottak  vagy  legalább  alakítani  szándékolnak  és 
melyeket  annak  idejében  oly  kedvező  világításban  tüntet- 
tek föl,  legújabb  időben  újaknak  látszanak  helyet 
engedni,  még  pedig  olyanoknak,  melyek  nem  állanak  össze- 
hangban  a  berlini  szerződéssel,  jóllehet  e  szerződés  határoz- 
mányai  nagyrészt  még  nincsenek  valósítva  és  némely  hatá- 
rozmányainak  valósítása  nincs  is  kilátásban. 

ö  azon  benyomás  alatt  áll,  mintha  az  európai  nagy- 
hatalmak rendkívüli  buzgalommal  iparkodnának  magukat 
az  újon  alkotott  szuverén  államok  előnyére  applanálni,  míg 
ellenben  a  berlini  szerződés  mindazon  határozmányaira 
nézve,  melyek  Törökországra  előnyösek,  általános  hallgatás 
uralkodik. 

Ami  Bulgáriát  illeti,   a  tributumnak,  a  török  áUamadós- 

ság  egy  része  átvételének,  a  várak  lerombolásának  stb. 
kérdései   már  érintettek. 

De  Európában  senki  sem  sürgeti  e  kérdések  megoldását, 
úgy,  amint  azt  a  berlini  szerződés  feltételezte.  Kelet-Rumélia 
e  szerződés  értelmében  török  provinczia,  Törökország  tart- 
hat ott  csapatokat,  építhet  ott  várakat  stb.  Mindebből 
azonban  semmi  sem  történik.  Ehelyett  a  legélénkebben 
pártfogolják  Kelet-RuméUának  és  Bulgáriának  külső  be- 
folyás alatti  egyesítését,  még  pedig  éppen  azon  hatalom  be- 
folyása alatt,  melyet  legsajátabb  érdekünkben  a  Balkán- 
félszigeten mindenütt   vissza  kellene  vernünk. 

Amit  a  berlini  szerződés  megteremtésekor  mint  érdekeink 
kiváló  garancziáját,  mint  egy  nagy  délszláv  állam  alakítása 
•elleni  gátat  állítottak  elénk  :  az  maholnap  mind  meg  lesz 
semmisítve.  Ezenkívül  küátásba  helyezték  előttünk,  hogy 
kereskedelmi  viszonyaink  a  kelettel  bővülni  fognak.  Ehelyett 
igényeinket  Szerbiában  és  másutt  a  legmakacsabbul  vissza- 
utasítják. 

Kérdi  ennélfogva  :  nem  véh-e  a  miniszter,  hogy  a  berlini 
szerződésnek  teljes  és  nemcsak  egyoldalú  végrehajtása  áll 
érdekünkben ;  hogy  e  tekintetben  tétettek-e  lépések  és  mely 
eredménnyel ;  továbbá  ha  hatalmi  állásunk  nem  elegendő 
arra,  hogy  Keleten  reánk  nézve  káros  alakulásoknak  gátat 
vessen,  nem  szükséges-e  újabb  eszközökről  gondoskod- 
nunk ;  végre,  igaz-e,  hogy  a  porta  élni  akart  azon  jogával, 
hogy  Kelet-Ruméhába  csapatokat  küldhessen,  ebben  azon- 
ban  a   nagyhatalmak   kifogásai   által    meggátoltatott  ? 

Haymerle  báró  külügyminiszter :  Az  orosz-török  háború 
oly  területen  ment  végbe,  amelyen  a  forrongás  már  nagyon 
régóta  tartott  és  ahol  az  újjáalakulás  magva  oly  állam,  mely 
maga  is  terhes  válságok  járma  alatt  nyög.  Ezért  oly  lassú  az 
újjáalakulás.  Egyébként  nem  ismeri  el,  hogy  hatalmi  áUásunk 
a  Keleten  gyöngült  volna,  sőt  ép  az  ellenkezőjét  tartja.  Ami 
^  berlini  szerződést  illeti,  óvakodni  kell,  hogy  ez  a  hatalmak 
közt  viszály  tárgyává  tétessék.  Arról,  hogy  a  porta  Kelet-Rumé- 
liába  csapatokat  akart  volna  küldeni,  mit  sem  tud,  de  nem  is 
tartja  valószínűnek.  A  Szerbiához  való  viszonyunk  sem  olyan, 
mint  Szilágyi  előadta,  mert  Szerbia,  ha  ellenkezéssel  is,  de  meg- 

kötötte  a  vasúti  konvencziót,  és  a  miniszter  reméli,  hogy  a  keres- 
kedelmi szerződés  kérdése  is  kielégítő  megoldáshoz  jut. 


A  hadügyi  költségvetés  tárgyalása  során  az  országos  bizott- 
ság ülésében  1880  november  10-ikén  Szilágyi  Dezső  az  adminisz- 
tratív költségeknél  elért  megtakarításoknak  az  előző  évhez  képest 
2,562.592   frttal   csekélyebb    összege    miatt   szólalt   fel. 

A  költségvetés  elapadója  Baross  Gábor  volt. 

^9y'  Tisztelt  bizottság  !  Én  ezt  a  tételt  nem  fogom  meg- 
szavazni, s  ahelyett,  hogy  ennek  bővebb  és  hosszas  indoko- 
lásába bocsátkoznám,  csak  figyelmeztetem  a  tisztelt  közös- 
ügyi bizottságot  arra,  hogy  minden  egyes  tételnél,  melynek 
emelésére  nézve  a  szükséget  a  hadügyi  kormányzat  részéről 
bebizonyítják,  egy  sötét  árnyék  áll  ezen  bizonyítás  háta 
mögött,  és  ez  az  árnyék  a  fedezet  szüksége  ;  a  fedezet,  mely- 
ről nem  e  testületnek,  hanem  más  testületnek,  a  két  állam 
országgyűlésének  keU  gondoskodnia. 

Semmi  kétség  fölötte,  hogy  az  adminisztratív  intézke- 
dések, melyek  tavaly  megtétettek,  az  idén  még  fokozottabb 
mértékben  folytatandók  lennének,  ha  azon  okból  folytat- 
tatnának,  amelyből  tavaly  történtek,  t.  i.  tekintettel  pénz- 
ügyi helyzetünkre.  Semmi  kétely,  hogy  az  ország  aggodalom- 
mal néz  a  hadügyi  rendes  költségek  emelkedésére. 

IVIi  ugyan  egy  más  helyen  azt  az  ígéretet  nyertük,  hogy 
ezek  a  megtakarítások  áUandók  lesznek,  —  nem  a  hadügy- 
miniszter úrtól  —  és  az  a  nyílt  és  határozott  kijelentés 
történt,  hogy  a  hadügyi  költség  a  boszniai  megszálló  csapa- 
tok költségeivel  együtt  a  következő  évben  nem  lesz  nagyobb, 
mint  az  elmúlt  évben.  Ezt  a  határozott  kilátást  nyertük 
és  ennek  határozott  czáfolatát  látom  a  jelen  budgetben. 
Tudom  azt,  hogy  az  ordináriumban  való  megtakarításnál 
nem  az  a  helyes  mód  ezen  bizottság  részéről,  ha  eg3rik  vagy 
másik  tételnek  felére  való  leszállítását  indítványozza,  mert 
akkor  a  szakértő  közegeknek  igen  könnyű  azt  kimutatni, 
hogy  ép  azon  tételnél  az  előirányzott  összeg  oly  kicsiny,  hogy 

tulaj  donkép  ennél  még  nagyobbat  kellene  előirányozni ; 
hanem  a  helyes  mód  az,  magát  a  hadügyi  kormányzatot 
szorítani  oda,  hogy  ossza  be  magának  belátása  szerint,  de 
egészben  véve  tetemes  emeléseket  ne  kívánjon. 

Hogy  jelét  adjam  annak,  hogy  én  ezt  a  közös  kormány 
és  ezzel  kapcsolatban  a  két  áUamkormány  kötelességének 
tartom,  hogy  ők  maguk  kezdeményezzék,  a  két  állam  pénz- 
ügyi helyzetére  tekintettel,  még  a  rendes  költségeknek  leg- 
alább is  nem  emelését,  és  hogy  őket  az  a  tekintet,  hogy  ezáltal 
a  hadi  kormányzat  szenved,  —  amint  hogy  kétségtelenül  szen- 
ved —  túlságos  mértékben  ne  tartsa  vissza,  miután  a  többi 
belkormányzati  ágak  is  szenvednek  és  nélkülözéseknek  van- 
nak alávetve  ;  miután  a  leszállítást  magam  e  tételnél  rész- 
letesen és  megnyugtató  módon  nem  kezdeményezhetem  és 
hiába  kezdeményezném,  mert  elfogadásra  nincs  kilátás : 
azon  elvnek  jeléül,  hogy  az  átalános  pénzügyi  helyzetre 
tekintettel,  a  hadi  kormánynak  is  keU  lehetőleg  —  ha  fáj- 
dalmasan esik  is  —  a  rendes  szükségletnél  alkalmazkodnia, 
ennek  jeléül  én  e  tételt  nem  szavazom  meg. 

Tisza  miniszterelnök :  Egyenesen  a  magyar  kormányra 
történt  hivatkozás.  A  magyar  kormány  az  előző  évben,  igaz, 
kilátásba  helyezte,  hogy  a  hadügyi  költség  a  boszniaival  együtt 
nem  lesz  nagyobb.  Hogy  azonban  a  Boszniára  fordított  kiadások 
nem  voltak  alább  szállíthatók,  arra  a  világesemények  is  befolyás- 
sal lehettek. 

Felszólalását  így  végzi  :  Mind  Pulszky,  mind  Szüágyi  nyüat- 
kozataiból  csak  azt  az  egyet  abstrahálom,  hogy  ők  maguk  is 
belátják,  hogy  a  mai  viszonyok  között  a/t  a  felelősséget  elvál- 
lalni, hogy  a  monarchia  védelmére  kívánt  összegek  meg  ne  sza- 
vaztassanak, nem  lehet ;  de  viszont  szerencsés  helyzetüknél  fogva 
menekülni  vágynak  azon  felelősségtől  is,  mely  pénzügyi  szem- 
pontból támad,  és  mivel  biztosak  az  iránt,  hogy  ha  ellenzik  is, 
meg  fog  szavaztatni  az,  anü  a  biztosságra  szükséges  :  a  felelősséget 
lerázzák  a  maguk  válláról,  amely  a  pénzügjd  helyzetből  reájuk 
háramolnék.  Én  előre  elfogadom,  nem  itt,  mert  itt  nem  én 
vagyok  felelős,  hanem  a  maga  helyén  a  felelősséget  mindig 
azért,  hogy  ezen  költségvetéshez  hozzájárultam.  (Élénk  tetszés.) 

iy  Engedje  meg  a  tisztelt  országos  bizottság,  hogy  még 
*  egyszer  felszólaljak,  különben  is  talán  személyes  kérdésben 
is  jogom  van  hozzá. 

Hogy  az  előttem  szólt  tisztelt  miniszterelnök  úr  igen 
élelmes  magyarázatát  adta,  hogy  mi  az  oka  annak,  hogy  mi 
bizonyos  tételek  szükségét  belátjuk  ugyan,  de  a  felelősségtől 
mégis  szabadulni  akarunk  —  hogy  ez  neki  eszébe  jutott,  ez 
nálam  semmi  csodálkozást  nem  keltett.  Eléggé  ismerem 
az  ő  taktikáját,  amelyet  az  ellenzéki  padokon  gyakorolt, 
és  csak  az  jutott  eszébe  neki  most,  midőn  emlékezett  reá, 
hogy  igen  számos  tételt  megtagadott,  amelynek  szükségét 
ő  valósággal  belátta,  és  csak  ma  kell  tapasztalnunk  és  meg- 
értenünk az  ő  felfogásából,  hogy  ő  ezt  természetes  ellenzéki 
magaviseletnek  tartja.  De  mi  nem  fogadjuk  el  ezt  a  magya- 
rázatot. 

Azt  természetesnek  tartjuk,  hogy  ily  magyarázatot  ad 
a  miniszterelnök  úr  az  ő  előbbi  állásából  folyólag  ;  de  mi  ezt 
nem  fogadhatjuk  el.  Én  részemről  kifejezem  nyiltan,  hogy 
nem  érzem  és  nem  hiszem,  hogy  a  monarchia  védképessége 
lényegében  volna  megcsökkent  ve,  ha  a  tavalyi  nivón  marad 
a  pénzügyi  budget,  és  ezt  —  engedelmet  kérek  —  a  miniszter- 
elnök úr  semmivel  sem  képes  bebizonyítani ;  de  igenis  hiszem, 
hogy  azon  szempontok,  amelyek  a  tavalyi  hadügyi  budgetet 
megszorították,  teljes  erejükben  jelenleg  is  fennállanak. 
Tehát,  akik  emelést  akarnak,  azoknak  e  czélból  azt  is  be  kell 
bizonyítaniok,  hogy  azok  a  nyomasztó  pénzügyi  szempontok 
ma  nem  észlelhetők.  Ha  ezt  azután  a  miniszterelnök  úr 
komoly  oknak  nem  tekinti,  ezt  csak  egy  alapon  tudom  meg- 
magyarázni :  hogy  egyáltalában  a  pénzügjá  tekinteteket,  a 
deficzit  növekedését,  a  hadügyi  költségek  aránytalan  kifej- 
lődését, egyes  közigazgatási  ágaknak  s  az  ország  pénzügyi 
állapotának  rovására,  komoly  és  teljesen  méltatandó  szem- 
pontnak nem  tartja.  Erre  nézve  tehát  oly  különböző  alapon 
állunk,  hogy  egymást  soha  megérteni  nem  fogjuk. 

A  miniszterelnök  úr  egyenesen  felszólalt  az  ellen,  mintha 
én  nem  helyesen  idéztem  volna,  midőn  a  magyar  kormány 
nyilatkozataira  hivatkoztam.  Én  ezennel  az  ő  felszólalása 
ellenében  határozottan  áUítom,  bár  jelenleg  a  napló  kezem- 
nél   nincsen,    hogy    a    magyar    pénzügyminiszter    múltkori 

budgetbeszédében  határozottan  kilátásba  helyezte,  hogy  a 
hadügyi  költségvetés  —  hozzávéve  a  boszniai  megszálló 
csapatok  költségét  is  —  a  következő  évben  nem  lesz  nagyobb, 
mint  abban  a  budgetben  prehminálva  volt.  Már  most,  hogy 
azon  kilátásba  helyezés  semmi  zavart,  féket  nem  okoz  a  jelen 
kormánynak,  ezt  csak  azon  az  alapon  tudom  megmagyarázni, 
hogy  a  jelen  kormány  igen  elmésen  megkülönböztetést  állít 
fel  törekvés  és  Ígéret  közt,  mondván,  hogy  törekedni  fog  erre, 
azután  ha  nem  érte  el,  az  időközbeni  viszonyokat  okolja,  de 
magyarázatát  ezeknek  a  viszonyoknak  egyátalán  nem  adja. 

Én  ezen  határozott  kilátásba  helyezésre  ismételve  hivat- 
hozom  és  figyelmeztetem  a  tisztelt  miniszterelnök  urat  arra 
és  az  itt  jelenlévők  is  emlékezhetnek,  hogy  a  pénzügyminisz- 
ternek ezen  állítását  Széli  Kálmán  megtámadta  a 
budgettárgyalás  alkalmával  és  ennek  ellenében  a  pénzügy- 
miniszter újra  ismételte,  hogy  igenis  állítja,  kilátásba  helyezi, 
hogy  a  hadügyi  költségvetés,  odavéve  a  boszniai  költségeket 
is,  a  jövő  évben  nem  fog  emelkedni.  És  hogy  ezt  nem  helyesen 
tette  kilátásba,  azt  Pulszky  képviselő,  a  pénzügyminiszter  után 
felszólalva,  ellenében  felhozta  és  hivatkozott  a  hadügy- 
miniszter azon  kimutatására,  mely  az  adminisztratív  intéz- 
kedésekből eredő  megtakarításokat  csak  abban  az  évben  tar- 
totta eszközölhetőknek. 

Ha  ez  az  ügy  lefolyása,  akkor  egy  irányban  határozottan 
jogunk  van  követeléssel  fellépni,  t.  i.  a  magyar  kormány 
irányában.  És  ezen  követelés  alternatív,  t.  i.  hogy  vagy  váltsa 
be  akkor  kilátásba  helyezett  igéretét,  vagy  pedig  alapos  okát 
adja,  hogy  azóta  megváltoztak  a  körülmények,  melyek  lehe- 
tetlenné tették  ígérete  beváltását.  De  most  ez  nem  történt 
és  a  budget  emelését  egyszerűen  azon  alapon  követelik, 
mert  a  budget  akkori  magasságát  csakis  arra  az  évre  volt 
lehetséges  megtartani.  Amíg  ez,  ismétlem,  meg  nem  történik, 
addig  teljes  jogunk  van  azt  mondani,  hogy  oly  kilátást  nyúj- 
tott a  magyar  kormány,  amellyel  ezen  budget  nincs  össz- 
hangzatban.  Ez  az,  amit  mondani  akartam.  E  tárgynál  már  az 
időre  való  tekintetből  is  tovább  nem  immorálok,  hanem 
kijelentem,  hogy  nem  szavazom  meg  a  tételt. 

Gyürky  Ábrahám  gróf  :  Szilágyi  szerint,  ha  megmaradna 
a  múlt  évi  költségvetés,  az  ország  és  a  dinasztia  biztonléte,  érdekei 
legkevésbbé    sem    fognak    alteráltatni .  .  . 

Szilágyi  Dezső  :  Lényegesen. 

Gyürky  Ábrahám  gróf :  A  hadügyminiszter  bizalmas 
közléseiből  azon  meggyőződést  merítettem,  hogy  erre  fel- 
tétlenül szükség  van.  Bizalmasak  lévén  a  közlések,  a  diskréczió 
tiltja,  hogy  azokat  itt  fejtegessük,  de  ha  azokat  az  ország 
magyar  lakossága  lígy  hallotta  volna,  mint  én,  tökéletesen 
helyeselte  volna  és  helyeselné,  hogy  én  ezen  fokozott  szükségletet 
megszavazom. 

Pulszky  Ágost :  A  hadügyminiszter  tett  ugyan  bizalmas 
közléseket,  de  azok  a  várerődítésekre  vonatkoztak ;  a  most  tár- 
gyalás alatt  lévő  tételekre  azonban  semmi  bizalmas  közlést  nem 
tett,  hanem  szorítkozott  annak  konstatálására,  hogy  ha  több 
évben  történnek  szabadságolások,  ezáltal  többrendbeli  ujoncz- 
jutalékok  hiányosan  képeztetnének  ki.  Ezért  több  évben  ugyan- 
azon rendszabályt  nem  tartja  czélszerűnek  ismételni. 

Gyürky  Ábrahám  gróf  :  Nyilatkozatomat  átalában  és  leg- 
inkább a  rendkívüH  kiadásoknál  való  fokozott  szükségletre 
értettem. 

*9y'  Tisztelt  országos  bizottság  !  Személyes  kérdésben  talán 
^°  nekem  is  jogom  van  megjegyzést  tenni,  miután  az  előttem 
szólott  arra  hivatkozott,  hogy  Magyarország  összes  magyar- 
ajkú  lakossága,  ha  azon  történt  felvilágosításokat  hallotta 
volna,  melyeket  a  hadügyminiszter  úr  a  hadügyi  albizott- 
ságban titkosan  adott,  megszavazná.  Mit  ?  Nem  ezt  a  tételt^ 
hanem  a  rendkívüli  kiadást,  meljről  itt  jelenleg  szó  sincs. 
Ez  bizonyosan  ellenem  czélzatosan  jegyeztetett  meg.  (Egy 
hang  :  Dehogy  !)  Meg  fogja  bocsátani  a  közbenszóló,  hogy 
eimek  én  vagyok  a  bírája,  nem  Hegedűs  képviselő  úr. 

Oly  színnel  bírhat  e  felszólalás,  mintha  én  hazafiság 
tekintetében  Magyarország  magyarajkú  lakosságánál  lejjebb 
állanék ;  mert  ennek  más  értelme  nem  lehet.  Én  nyütan 
kijelentem,  hogy  azokat  a  felvilágosításokat  mind  végighall- 
gattam, mint  a  bizottsági  tag  úr ;  nekem  sincs,  ha  megengedi, 
sokkal  kevesebb  belátásom,  mint  a  bizottsági  tag  úrnak. 
Én  először  is  azt  hiszem,  hogy  igen  helytelen  dolog  azon  fel- 


128  Az    okkupácziót    követő    országgyűlések. 

világosításokra  mint  titkosakra  hivatkozni  s  azt,  nézetem 
szerint,  hamis  miszteriózus  szinnel  venni  körül.  Ez  oly  hamis 
feltevésekre  ad  alkalmat,  hogy  ha  ezt  tudná,  maga  a  hadügy- 
miniszter úr  fel  fogna  áUani  és  meg  fogná  hazudtolni. 

Tisza  Lajos  elnök  :  Kérem  a  bizottsági  tag  urat .  .  . 
Nem  szükséges  ! 

Tisza  Lajos  elnök  :  Azt  én  ítélem  meg. 

Azaz  helyesebben  mondva,  tévedésnek  fogná  nyilvání- 
tani azt  a  felfogást,  mintha  azok  a  kiadások  valamely  faj  érde- 
kében történnének,  vagy  oly  okokkal  támogattattak  volna, 
melyek  egy  faj  érzelmeit  legyezgetik  —  pedig  ez  a  felszólalás 
egyenesen  arra  a  feltevésre  vezet.  Másodszor  tévesnek  fogja 
nyilvánítani,  mintha  azok  a  kiadások  bizonyos,  csak  a  magyar 
faj  által  természetesnek  tartott  érdekek  védelmére  volnának 
szükségesek.  Ellenkezőleg,  én,  aki  szintén  figyelemmel  hall- 
gattam, mondhatom,  hogy  az  ilyesmit  semmit  sem  tartal- 
mazott, s  akik  az  ellenkezőt  hiszik,  azt  hiszem,  nagyon  is 
tévedésben  vannak. 

JVIíg  tehát  egyrészről  én  konstatálom,  hogy  a  tisztelt 
bizottsági  tag  úr  ezen  tételről  nem  szólott  semmit,  pedig 
ezt  akarta  védeni,  másrészről  nyilatkozatának  azt  a  részét, 
mely  által  engem  más  oldalra  akart  állítani,  mint  ahol 
Magyarország  magyar  fajának  meggyőződését  találja,  határo- 
zottan a  hadügyminiszter  nyilatkozatai  téves  felfogásának  kell 
tartanom,  s  érvelését  nem  vélem  egyébből  eredettnek,  mint 
hogy  a  tisztelt  bizottsági  tag  úr  zavarban  lévén,  nyilt  okokkal 
védeni,  amit  akart,  kénytelen  volt  oly  félreértett  nyilat- 
kozatokat hozni  fel,  melyek  éppen  mert  nézetem  szerint  nem 
elegendő  okból  titokban  tartatnak,  nem  bírálhatók  meg  s  nem 
deríthető  ki,  hogy  az  a  következtetés,  melyet  a  tisztelt 
bizottsági  tag  úr  azokból  von,  téves. 

Tisza  Lajos  elnök  :  Arra  vagyok  bátor  kérni  a  tisztelt  tagokat, 
hogy  ha  személyes  kérdésben  felszólalnak,  méltóztassanak  tisztán 
a  félremagyarázott  szavak  magyarázására  szorítkozni  és  ne  mél- 
tóztassanak újabb  felszólalások  által  újabb  személyes  kérdé- 
sekre alkalmat  adni. 

A  megszállott  területek  1881.  évi  katonai  szükségletének 
előirányzata  körül  Szilágyi  Dezső  felszólalása  után  nagyobb  vita 
indult  meg  a  delegáczió  1880  november   11-ikén  tartott  ülésében. 

Szó  volt  a  vitában  arról,  hogy  az  1881-iki  rendkívüli  elő- 
irányzat tartalmaz-e  mást,  mint  katonai  természetű  kiadásokat, 
egyszersmind  pedig  Szilágyi  Dezső  az  ellenzék  nevében  azzal 
a  követeléssel  lépett  föl.  hogy  a  kormány  terjessze  a  delegáczió 
elé  Bosznia  és  Herczegovina  közigazgatási  költségeinek  és  jöve- 
delmeinek kimutatását  —  gondosan  kerülve  0,zt,  hogy  költség- 
vetésről szóljon. 

Baross  előadó  kifejtette,  hogy  mind  a  hadügyi  albizottság, 
mind  a  négj-es  albizottság  konstatálta,  hogy  itt  más,  mint  katonai 
természetű  kiadás  nincs.  A  hadügyi  albizottság  is  kijelentette, 
hogy  a  vasúti  kiadások,  teoretice  fogva  fel  a  dolgot,  nem  ka- 
tonai kiadások ;  de  már  a  tavalyi  bizottság  is  konstatálta,  hogy 
mivel  azokat  a  vasutakat  a  hadügyminisztérium  építtette  ;  mivel 
továbbá  azok  szakadatlanul  a  hadügyminiszter  kezelése  alatt  álla- 
nak s  a  hadseregnek  lényeges  szolgálatokat  tesznek  :  az  albizott- 
ság nem  találta  volna  helyesnek,  hogy  e  kiadás  katonai  ter- 
mészetét illetőleg  más  álláspontot  foglaljon  el,  mint  a  tavalyi 
bizottság, 

Baross  Gábor  után  1880  november  26-ikán  Szilágyi  Dezső 
szólalt  fel. 

^9y''  Tisztelt  országos  bizottság  !  Bosznia  és  Herczegovina 
*°  megszállása  törvény  által  lévén  elfogadva  és  ezáltal  a  mon- 
archia két  államának  a  berlini  szerződésben  vállalt  kötelezett- 
sége törvényerőre  lévén  emelve,  igen  természetes,  hogy  a 
megszállás  költségeit  általában  nem  ellenzem.  Midőn  tehát 
ezen  okból  —  és  pusztán  ezen  okból  —  a  jelentést,  illetőleg 
az  abban  foglalt  indítványt  átalánosságban  eKogadom,  két 
megjegyzést  kell  arra  tennem,  s  ahhoz  egy  felszólítást  fogok 
fűzni  a  tisztelt  közös  pénzügyminiszter  úrhoz. 

Egyik  megjegyzésem  abban  áll,  hogy  azt  a  törekvését 
a  hadügyminisztériumnak,  hogy  abban  a  mértékben,  melyben 
az  ottani  tartományokban  a  nyugalmas  áUapotok  előállnak, 
az  ottani  erő  leszállítását  fokonként  eszközölje,  helyesnek 
tartjuk  és   sajnáljuk,   hogy  ezt   ezen  alkalommal  nagyobb 

Szilágyi  Dezsó  Beszédei.  III.  9 

mértékben  eszközölhetőnek  nem  tartotta.  De  abban  azután, 
amit  a  tisztelt  előttem  szólt  barátom,  az  előadó  mondott, 
hogy  az  ezen  előirányzatban  foglalt  költségek  mind  tisztán 
hadügyi  természetűek,  vele  egyet  nem  érthetek. 

Ki  kell  mondanom  először,  hogy  a  vasutakra,  jelesen 
a  vasúti  deficzit  fedezésére  vonatkozó  költségeket,  a  vasutak 
helyreállítására,  a  vasutakon  való  nagjmaérvü  igazításokra 
rendelt  költségeket  nem  tekintem  hadügyi  költségnek.  A  tisz- 
telt barátom  által  említett  okokra,  —  bár  elegendően  bizo- 
nyítják azt,  hogy  a  hadügyi  kormány  igen  nagy  hasznát  veszi 
ezen  vasútnak,  mert  ha  ezen  vasút  nem  léteznék,  a  hadügyi 
kormány  számára  való  szállítások  még  tetemesebb  költsé- 
geket igényelnének  —  a  leglényegesebb  körülményre,  mely 
ezen  kérdésben  egyedül  döntő,  hogy  t.  i.  egy  vasútnak 
üzemben  tartása  és  egy  vasút  üzleti  hiányának  fedezése  béke 
idején  polgári  vagy  katonai  költség-e  :  erre  nézve  a  tisztelt 
előadó  úr  meggyőző  okot  felhozni  nem  tudott  s  kénytelenek 
vagyunk  azt  továbbra  is  polgári  és  nem  katonai  költségnek 
tekinteni. 

Nem  zárkózom  el  azon  okok  elől,  melyek  amellett  szól- 
nak, hogy  ezen  vasúti  üzlet  felügyelete  és  vezetése  czélszerűb- 
ben  történik  a  hadügyi  kormányzat  által.  De  akár  azt  tekin- 
tem, hogy  ez  a  leglényegesebb  szolgálatokat  teszi  a  hadügyi 
kormánynak,  akár  azt  tekintem,  hogy  a  helyreállításra  a 
hadügyi  kormányzat  költségvetésébe  felvett  összegek  for- 
díttattak :  mindez  bennem  nem  hozhatta  létre  azt  a  meg- 
győződést, hogy  ez  azután  hadügyi  kiadás  is,  hogy  ez  azután 
hadügyi  objektum  is,  mert  hisz  csak  tegnap  tárgyaltuk  a 
zárszámadásokat  s  láttuk,  hogy  közlekedési  eszközök  javí- 
tására, utakra  1879-ben  12  miUió  forinttal  több  költetett 
Boszniában  és  Herczegovinában  s  az  a  12  miUió  fel  volt  véve 
a  hadügyi  költségvetésbe ;  de  senki  sem  fogja  állítani,  hogy 
a  hadügyi  költségvetésbe  felvett  pénzekből  épített  utak 
és  hidak  kezelése  nem  az  út-  és  híd-közigazgatás  alá,  hanem 
a  hadügyi  közigazgatás  alá  tartoznék.  Ki  kell  ennélfogva 
jelentenem  azt  is,  hogy  részemről  kifogást  emelek  a  9-ik 
czím  f)  pontja  alatt  mellőzhetlen  rendkívüh  átalakításokra 
a  vasutaknál  felvett  1,575.000  forint  ellen,  mert  ezen  mellőz- 
hetlen   rendkívüli    kiadások    nem    egyebek,    mint    beruhá- 

zások  az  ottani  vasutakra,  s  az  1880:  VI.  törvényczikk 
3.  §-a  szerint  ezen  költség  megszavazása  a  két  állam  ország- 
gyűlését illeti. 

De  nem  ez  az,  mire  első  felszólalásomnál  a  súlyt  akarom 
fektetni,  hanem  egy  másik  dolog,  mely  egy  kérdéssel  áll  kap- 
csolatban és  egy  felhívással,  melyet  a  közös  pénzügyminiszter 
úrhoz  intézek,  és  ez  abban  áll,  hogy  miután  az  1880  :  VI.  tör- 
vényczikk 1.  §-a,  mellékesen  az  igaz,  de  mégis  világos  szavak- 
kal, habár  kissé  elbujtatva,  azt  rendeli,  hogy  Bosznia  és 
Herczegovina  ideiglenes  közigazgatása  a  közös  minisztérium 
által  vezetendő ;  miután  a  négyes  albizottság  tárgyalásai 
közben  arról  értesültünk,  hogy  a  közös  minisztérium  a  tör- 
vény által  átruházott  ezen  feladatot  a  közös  pénzügyminisz- 
terre ruházta,  és  a  közös  pénzügyminiszter,  mint  Boszniának 
és  Herczegovinának  a  törvény  értelmében  való  főkormány- 
zója  áll  a  delegáczió  előtt :  én  hozzá  azt  a  felhívást  intézem, 
hogy  méltóztassék  a  delegáczió  elé  terjeszteni  ezen  tarto- 
mányok jövedelmeinek  részletes  kimutatását,  valamint  rész- 
letes kimutatását  annak,  hogy  ezen  jövedelmek  miként  hasz- 
háltatnak  fel ;  a  belkormányzat  összes  kiadásainak  részletes 
kimutatását,  beleértve  a  beruházásokat  is ;  ezeket,  mon- 
dom, ellenőrzés  szempontjából  a  delegáczió  elé  terjeszteni 
méltóztassék.  Mindaddig,  míg  erre  feleletet  nem  kapok,  a 
delegáczió  ezen  jogának  érvényesítésére  más  módokhoz  folya- 
modni szükségesnek  nem  tartom.  De  ezen  kívánalmam  indo- 
kolására a  következő  tekinteteket  ajánlom  a  tisztelt  bizott- 
ság figyelmébe. 

Midőn  a  VI.  törvényczikk  alkottatott,  mi  —  értem 
ezalatt  az  ellenzéknek  itt  lévő  tagjait  —  elleneztük  ezen  tör- 
vényczikk megalkotását.  De  az,  hogy  elleneztük,  nem  ment 
fel  bennünket  azon  kötelesség  alól,  hogy  ha  már  nézetünk 
ellenére  és  hozzájárulásunk  nélkül  megalkottatott  ezen  tör- 
vényczikk, az  ebből  folyó  elutasithatlan  következményeket, 
az  abban  kötelezőleg  a  bizottságra  ruházott  jogkört  igénybe 
ne  vegyük.  Mert  a  jogkör,  mely  egy  törvényes  ellenőrzésre 
hivatott  bizottságra  a  törvényből  háramlik,  nem  függ  a  bizott- 
ság tetszésétől  vagy  nem  tetszésétől.  A  jog  korreláczióban 
áll  azon  kötelességgel,  hogy  ha  ellenőrzési  jogosítványa  van, 
ezt  a  kötelességét  képes  legyen  és  kész  is  legyen  minden  alka- 

9* 

lommal  gyakorolni.  Mármost  a  törvény  1.  §-a  a  közös  minisz- 
tériumot bízván  meg  a  közigazgatás  vezetésével,  ebből  követ- 
kezik, hogy  a  közös  minisztérium  ezen  közigazgatást  és  kor- 
mányzatot nem  vezetheti  sem  más  feltételek  alatt,  sem 
másnemű  felelősség  mellett,  mint  aminő  feltételek  alatt  és 
felelősség  mellett  egyéb  teendőit  teljesíti.  Miután  az  1867.  évi 
XII.  törvényczikk  alapelvei  szerint,  melyeket  nem  hiszem, 
hogy  e  bizottságban  valaki  kétségbe  vonjon,  a  közös  minisz- 
teriimi  minden  teendőjére  nézve  a  közösügyi  bizottságok 
ellenőrzése  alatt  áll,  ennélfogva  önkényt  következik,  hogy  a 
közös  minisztériumnak  az  a  teendője  is,  amely  az  1880  :  VI. 
törvényczikk  szerint  e  tartományok  ideiglenes  közigazgatási 
vezetésében  áll,  ezen  bizottság  ellenőrzése  alá  tartozik  ;  ezt  az 
ellenőrzést  pedig  teljesen  és  helyesen  érvényesíteni  nem 
lehet,  ha  hiányzik  az  ellenőrzésnek  leglényegesebb  feltétele, 
t.  i.  ismerete  és  tudomása  annak,  minő  jövedelmek  azok, 
amelyek  ezen  igazgatott  tartományokból  befolynak,  és  mi 
módon  használtatnak  fel  és  mily  kiadásokra  fordíttatnak  e 
jövedelmek,  szóval,  a  jövedelmeknek  és  belkormányzati 
kiadásoknak  —  odaértve  a  beruházásokat  —  részletes 
kimutatása.  Enélkül  az  ellenőrzés  életerős  és  hatályos  nem 
lehet. 

Ebből  a  szempontból,  hogy  tudomásunk  legyen  arról, 
és  hogy  ezen  alapon  hatályos  ellenőrzést  gyakorolhassunk, 
kívánjuk  mi  ezek  részletes  kimutatását.  De  kívánjuk  azért  is, 
mert  a  költségvetésnek,  illetőleg  ezen  általam  elősorolt  viszo- 
nyoknak ismerete  nélkül  sem  a  határvonalat  a  hadügyi  és 
belkormányzati  kiadások  közt  nem  ismerhetjük  és  biztosan 
nem  vonhatjuk  meg,  sem  fel  nem  ügyelhetünk  arra,  hogy 
megtartják-e  a  törvényt,  azokból  a  szempontokból,  amelyek 
az  országgjrűlések  és  delegácziók  hatáskörét  kellőleg  elkülö- 
nítik. 

Kérésem  tehát  az  volna,  méltóztassék  az  említett  kimuta- 
tásokat a  delegáczió  tudomására  hozni.  Megvallom,  legjobban 
szeretném,  ha  ezen  viszonyok  részletes  kimutatása  már  az 
elmúlt  közigazgatási  időszakra  is  jelenleg  eszközöltetnék  a 
kellő  részletességgel ;  de  ha  a  keUő  részletesség  tekintetében 
jelenleg  a  múltra  nézve  is  ilynemű  kívánatot  nem  formálunk, 
annak  oka  abban  áll,  mert,  amint  a  közös  pénzügyminiszter 

úrtól  értesültünk,  ezen  tartományok  polgári  közigazgatása 
csak  1879  szeptember  havában  rendeztetett  be,  úgy  hogy 
ő,  ha  jól  fogtam  fel,  úgy  nyilatkozott,  hogy  jelenleg  nincs 
abban  a  helyzetben,  hogy  a  lefolyt  közigazgatási  évek  rész- 
letes kimutatását  előterjeszthesse.  Amennyiben  ennek  admi- 
nisztratív és  kezelési  nehézségei  volnának,  én  nem  akarok 
részemről  ezen  ponton  inszisztálni,  de  mindenesetre  óhajtjuk 
a  közös  pénzügyminiszter  úrtól  azt  az  igéretét  bírni,  hogy  a 
kívánságunkban  foglalt  törvényes  kötelességeknek  megfelelni 
hajlandó. 

Szlávy  József  közös  pénzügyminiszter  :  Azok  az  összegek, 
melyek  helyreállítási  költségekként  fordulnak  elő,  tulajdonkép 
a  pályafentartási  kiadások  természetével  bírnak.  Hogy  a  pálya 
egyáltalában  még  a  hadügyminiszter  költségvetésében  fordul 
elő,  annak  az  a,  magyarázata,  hogy  a  pályát  akkor  a  hadi  ese- 
mények közt  a  hadügyminiszter  egyenesen  hadi  czélokra  épít- 
tette, ma  is  még  a  hadügyminiszter  kezelése  alatt  áll  s  kiválólag 
hadi  czélokra  szolgál. 

Szilágyinak  arra  a  kívánságára,  hogy  a  megszállott  tar- 
tományok bevételeiről  és  kiadásairól  a  közös  pénzügyminisz- 
ter kimutatást  terjesszen  a  delegáczió  elé,  Szlávy  ezekben 
válaszolt  : 

Minthogy  az  1880  :  VI.  t.-cz.  azt  mondja,  hogy  a  fennálló 
törvények  szellemében  történik  az  igazgatás,  sem  én,  sem  közös 
minisztertársaim  nem  vonakodnánk  a  felelősségtől,  mellyel  az 
alkotmányos  testületek  iránt  mindenben,  tehát  ebben  is  tar- 
tozunk. 

A  törvény  3.  §-a  szerint:  Ha  e  tartományok  közigazgatásának 
költségei  saját  jövedelmeikből  nem  lennének  fedezhetők,  a  nem 
fedezhető  összegekre  vonatkozó  előterjesztések  a  közös  ügyekre 
nézve  fennálló  törvények  értelmében  a  monarchia  két  felének 
kormányaival  egyetértőleg  állapítandók  meg.  De  hogy  mi 
történjék  akkor,  ha  a  rendes  kiadások  a  rendes  jövedelmek- 
ből fedeztetnek,  erről  a  törvény  nem  szól.  En  azt  hiszem, 
—  folytatja  —  hogy  a  törvényhozások  tudva  és  akarva  jártak 

el  így- 

Az  alkotmányos  kormányzás  első  feltételei  közé  tartozik, 
hogy  a  bevételek  és  kiadások  felett  az  alkotmányos  törvényhozó 

testületek  határozzanak,  amennyiben  önmaguk  és  küldőik  által 
viselendő  adókról  és  teljesítendő  költségekről  kell  határozni, 
melyek  saját  vagy  küldőik  számára  és  javára  fordíttatnak ; 
de  a  törvényhozás,  midőn  e  törvényt  alkotta,  szeme  előtt  tar- 
totta, hogy  a  megszállott  országok  lakóira  nem  gyakorolna  meg- 
nyugtató hatást  az,  ha  az  ő  adójuk  és  annak  mire  és  mikép  for- 
dítása fölött  oly  testületek  határoznának,  melyekben  ők  vagy 
küldőik  részt  nem  vesznek.  Én  tehát  azt,  hogy  a  minisztérium 
köteles  legyen  a  megszállott  tartományok  saját  bevételeiről  s 
kiadásairól  költségvetést  előterjeszteni,  költségvetést,  mely  tár- 
gyalás és  határozat  tárgyát  képezzen  —  a  törvényből  ki  nem 
olvashatom. 

De  természetesnek,  jogosnak  tartom,  hogy  nemcsak  a  dele- 
gácziók,  hanem  az  ország  minden  lakosa  érdeklődik,  kívánja 
tudni,  mi  történik  ott.  EnnéKogva  nem  is  vonakodom  kinyilat- 
koztatni, hogy  a  minisztérium  kötelességének  fogja  tartani  az 
erre  vonatkozó  adatokat  szívesen  közleni. 

Az  adatok  előterjesztését  a  jövő  delegáczióra  helyezi  ki- 
látásba, 

Apponyi  Albert  gróf  és  Csernátony  Lajos  beszéde  után 
Andrássy  Gyula  gróf  nyilatkozott  az  ellenzék  követeléséről.  Vagy 
van  jog  hozzá  —  mondotta  —  és  czélszerűnek  is  tartják  a  budget 
előterjesztését,  s  akkor  —  legjobb  az  egyenes  út  —  követelniök 
is  kell  a  budgetet,  vagy  pedig  nem  tartják  jogosnak  e  követelést, 
s  akkor  ne  kérjen  az  ellenzék  a  kormánytól  oly  ígéretet,  mely 
mégis  csak  úgy  magyarázható,  hogy  a  delegácziónak  joga  és 
kötelessége,  hogy  rendszeres  költségvetést  tárgyaljon. 

Ma  az  ellenőrzés  abban  áll,  hogy  a  két  kormány  a  törvény 
értelmében  befolyást  gyakorol  Bosznia  kormányzására.  A  két 
pénzügyminiszter  gyakorolja  tehát  azt  a  hatáskört,  hogy  túl- 
menő kiadásokat,  melyek  igazolva  nincsenek,  ne  engedjenek 
meg.  Ez  gyakorlati  garanczia  s  ezt  üdvözlöm  a  törvényben. 
De  van  a  törvényben  még  egy  pont,  mely  azt  mondja,  hogy 
Boszniának  és  Herczegovinának  kormányzati  költségeit  saját 
bevételének  kell  fedeznie.  Ez  a  legnagyobb  garanczia  és  ez  sokkal 
nagyobb  akkor,  mikor  a  közös  kormánynak  azon  esetre,  ha  a 
kiadások  túlhaladnák  a  bevételeket,  nincs  kihez  fordulni  és  azt 
mondani  :  kérem,  nem  jöttünk  ki,  adjatok  póthitelt.  Nem  tettfí 

még  eddig  és  érdekében  van,  hogy  ne  tegye  meg,  mert  akkor 
részletes  budgetet  követelnének   tőle. 

Szavait  így  fejezi  be  : 

Nem  akarom  azt  állítani,  hogy  Boszniának  és  Herczegoviná- 
nak  viszonyai  idővel  nem  fognak  annyira  változni,  hogy  bizonyos 
képviseleti  formák  szerint  legyenek  kormányozhatok.  De  hogy 
ma  ilyen  állapotban  volnának,  azt  hiszem,  senki  sem  állíthatja. 
Ha  azonban  ezek  a  tartományok  a  lapokból  volnának  kénytele- 
nek olvasni  azt,  hogy  a  budgetnek  ilyen  és  ilyen  pontja  módosítta- 
tik,  az  üyen  és  ilyen  testületen  és  stádiumokon  ment  keresztül, 
de  az  egyetlen  nép,  mely  ezen  budgethez  nem  szólhat  hozzá,  az 
amely  ezt  a  budgetet  fizeti,  amelynek  az  kárával  vagy  hasznával 
jár:  e  viszonyok  hasznára  \olnanak-e  a  monarchia  állásának? 

Tisza  Kálmán  miniszterelnök  :  Itt  arról  van  szó,  hogy  tájé- 
koztató felvilágosítást  adjon  a  kormány  a  kiadásokról  és  be- 
■  vételekről,  de  nem  hogy  budgetet  terjesszen  elő.  Ennek  értelme 
az,  hogy  a  kiadásoknak  és  bevételeknek  egyes  tételei  nem  képez- 
hetik a  delegáczió  megszavazásának  tárgyát ;  de  a  tájékozás 
módot  nyújt  megítélni  a  miniszter  eljárását,  és  ha  tetszik,  ezen 
eljárás  irányában  gyakorolni  az  alkotmányos  felelősségre  vonhatás 
jogát.  Ez  nem  abszolutisztikus  eljárás,  hanem  éppen  ehsmerése 
az  ellenőrzési  jognak  azon  korlátok  közt,  melyek  közt  ez  a  jelen 
helyzetben  Boszniára  és  Herczegovinára  nézve  egyedül  lehetséges. 

ilágyi  Tisztelt  országos  bizottság  !  Kétségkívül  a  miniszterelnök 
úrnak  joga  van  megjegyzéseket,  fölvilágosításokat  és  észre- 
vételeket tenni.  De  gondolom,  ha  mi  oly  bőven  élnénk  a 
magyarázatokkal  a  hires  boszniai  törvényre  nézve,  mint 
amilyen  bőven  megmagyarázta  felszólalásában  a  tisztelt 
miniszterelnök  úr  az  általa  idézett  szakaszt,  akkor  sok 
rettenetes  dolgot  ki  lehetne  okoskodni  abból  a  törvényből, 
ugyanazon  magyarázat  alapján,  melyben  azt  a  tisztelt 
miniszterelnök  úr  a  házszabályok  szerint  részesíti. 

Egyébiránt  én  azt  hiszem,  hogy  itt  félreértés  van, 
amelybe  nézetem  szerint  egészen  alap  nélkül  gróf  Andrássy 
bizottsági  tag  úr  és  a  miniszterelnök  úr  beleestek. 

De  nagyon  is  kedvező  volt  e  félreértés  a  miniszterelnök 
úrnak,  mert  valóban  ilyen  hosszú  észrevételt  nem  tehetett 

volna  máskép,  mint  abból  a  hamis  szuppoziczióból,  mintha 
akár  az,  amit  én  követeltem,  akár  amit  gróf  Apponyi  tisztelt 
barátom  támogatott,  a  budgetjog  gyakorlatának  a  delegáczió 
részére  való  igénybevétele  lett  volna.  Mondom,  erre  szük- 
sége volt  a  tisztelt  miniszterelnök  úrnak.  De  hogy  ilyen  félre- 
értést a  tisztelt  miniszterelnök  úr  magában  tapasztalt,  az 
egészen  megmagyarázhatlan  akkor,  mikor  a  közös  pénzügy- 
miniszter úr  —  tehát  az,  akiről  itt  tulajdonkép  szó  van  — 
valóban  ezen  félreértésben  nem  szenved.  A  tisztelt  pénzügy- 
miniszter úr  vüágosan  értette,  sőt  beszédében  világosan 
kiemelte,  hogy  én  nem  kértem  és  nem  vettem  igénybe  a 
delegáczió  részére  a  budgetjogot.  Világosan  kiemelte  ezt 
abban  a  beszédében,  melyben  nekem  felelt. 

Ha  tehát  a  mi  felszólalásunk  gróf  Andrássy  és  különösen 
a  miniszterelnök  úr  részéről  üyen  félreértésben  részesült, 
fel  keU  tennem,  hogy  talán  nem  kísérték,  —  amiie  külön- 
ben, megvallom,  igényt  nem  tartok  —  elegendő  figyelemmel 
az   én   beszédemet  és   Apponyi   tisztelt   barátomét. 

De,  tisztelt  országos  bizottság,  én  gróf  Apponyi  tisztelt 
barátom  beszédében  és  abban,  amivel  Csematony  bizottsági 
tag  úr  azt  támogatta,  teljesen  kifejtve  találom  az  okokat, 
miért  nem  elégedtünk  meg  a  tisztelt  pénzügyminiszter  úr 
nyilatkozatával.  És  a  tisztelt  miniszterelnök  úr  hiába  for- 
muláz —  legalább  úgy  látszik,  hogy  formuláz  —  ebből  vádat 
ellenünk,  hogy  visszatartjuk  a  határozati  javaslatot,  mert 
szerinte  Isten  tudja  minő  tűzijátékot  akarunk  vele  a  vita 
végén  csinálni. 

Én  felszólalásomban  megmondtam,  hogy  a  miniszterelnök 
úr  feleletétől  függ,  hogy  további  lépéseket  szükségeseknek 
tartsunk-e  vagy  nem.  Ennek  a  feleletnek  pedig  nem  az  volt 
az  értelme,  legalább  szószerinti  értelme,  amit  a  miniszterelnök 
úr  mondott.  És  talán  ez  a  miniszterelnök  úr  által  adható  fel- 
világosítások jogkörén  kívül  esett  ;  mert  azt  hiszem,  hogy  a 
házszabályok  nem  olyan  felvilágosításokra  jogosítják  fel  a 
magyar  miniszterelnököt  és  a  magyar  minisztereket,  amelyek 
a  közös  miniszterek  nyilatkozatainak  értelmére  vonatkoznak, 
hanem  csak  a  saját  véleményeiket  és  saját  tetteiket  illető  fel- 
világosításokra. (Helyeslések.) 

Ezt  kénytelen  vagyok  megjegyezni,  mert  azt  tapasztal- 

tam,  hogy  a  miniszterelnök  úr,  valahányszor  nyilatkozni 
akar,  akármit  mond  is,  azt  ő  ezen  három  kategória 
valamelyikébe  belemagyarázni  nagyon  hajlandó.  Minthogy 
tehát  őt  a  felvüágositásra,  legalább  hiteles  felvilágosí- 
tásra én  hivatottnak  nem  tartom,  tartom  magamat  a 
közös  pénzügyminiszter  úr  nyilatkozatához  ;  ha  ő  akar  fel- 
világosítást adni,  —  és  biztosítom  a  miniszterelnök  urat, 
ha  ő  a  felvilágosítást  megadja,  azt  tőle  mint  authentikust 
el  is  fogadjuk. 

Főkifogásom  a  közös  pénzügjnniniszter  úr  nyilatkozata 
ellenében  az  volt,  hogy  a  következő  kifejezéssel  élt :  »Elisme- 
rem,  nemcsak  a  delegáczió  tagjainak,  de  minden  állam- 
polgárnak joga  van  felvilágosítást  kívánni  arra  nézve  : 
melyek  a  boszniai  jövedelmek  és  minő  czélokra  fordíttatnak 
azok?«  Főkifogásom  a  forma  ellen  irányult,  melyben  ehhez 
a  kívánsághoz  járult ;  mert  mi  itt,  midőn  ezen  jövedelmek  és 
kiadások  hováfordításának  részletes  előterjesztését  kívánjuk, 
nem  állunk  egy  sorban  az  állampolgárokkal.  Mi  az  igen  tisz- 
telt pénzügyminiszter  úrnak  —  amint  ő  azt,  meg  vagyok 
győződve,  nem  is  vonja  kétségbe  —  ellenőrző  testületét 
képezzük  ;  ez  tehát  nekünk  jogunk,  mi  azt  megkívánhatjuk, 
míg  az  állampolgároknak  ez  nem  joga,  s  ha  mégis  megteszi 
nekik  a  tisztelt  pénzügyminiszter  úr,  csak  szívességből 
teszi  meg. 

Ennélfogva  tökéletesen  igaza  volt  igen  tisztelt  barátom- 
nak, Apponyi  Albert  grófnak,  midőn  ezen  kívánság  teljesítését 
oly  alapra  fektette,  hogy  minket  és  az  állampolgárokat  egy 
vonalba  nem  állít,  miután  az  állampolgárok  iránt  csak  szíves- 
ségi alapról  lehet  szó.  Azt  kellett  tehát  mondanunk,  hogy  ezen 
delegácziónak  ellenőrzési  joga  nem  volt  elismerve  és  ez  okból 
a  miniszterelnök  feleletével  nem  vagyunk  megelégedve. 
(Helyeslések.)  Ezen  álláspontnak  világos  helyreálHtását  tar- 
talmazza ezen  határozati  javaslat,  melyre  —  bevallom  —  azt 
hittük,  nem  lesz  szükség  és  e  pülanatban  is  azt  hisszük,  nem 
lesz  szükség  arra,  hogy  szavazzon  felette  a  tisztelt  bizottság. 
Mi  ezt  mint  törvényes  ellenőrzési  jogunkból  folyót  kívánjuk, 
és  megnyugtató  felelet  reánk  nézve  csak  az  lesz,  ha  a  tisztelt 
pénzügyminiszter  úr  ezen  kívánságnak  mint  a  mi  jogunknak 
megfelelő  kötelesség  alapján  fog  eleget  tenni.  Különben  meg- 

vallom,  feleletét  kevésbbé  kielégítővé  tette  az  is,  hogy  ezen 
sokat  üldözött  törvénynek  magyarázatára  kelt. 

Ezen  törvény  a  lehető  legszerencsétlenebb  sorsban  része- 
sült. Midőn  törvényjavaslat  volt,  mondhatni  mindenki,  aki 
előkészítette,  aki  előterjesztette,  más-más  magyarázatot 
adott  neki.  Be  tudom  bizonyítani,  hogy  a  magyar  ország- 
gyűlésen az  előterjesztők  részéről  más  magyarázat  adatott 
neki,  és  más  magyarázat  az  osztrák  országgyűlés  részéről, 
és  miután  megvan  ez  a  törvény,  megint  más  magyarázatot 
adnak  neki. 

És  bocsásson  meg  a  tisztelt  pénzügyminiszter  úr,  de  hát 
egy  kissé  kegyetlen  volt  a  magyar  miniszterelnök  úr  iránt, 
ki  annjára  sietett  a  pénzügyminiszter  úrnak  segítségére 
menni,  hogy  még  nyilatkozatának  értelmét  is  meg  akarta 
nekünk  magyarázni.  Mondom,  kissé  kegyetlen  volt,  midőn 
azt  mondta,  hogy  ezen  szakaszban  nincs  benne  világosan 
és  egyenesen,  hogy  a  közös  minisztériumra  bizatik  ezen 
tartományok  közigazgatása  és  kormányzása,  és  hogy  csak 
úgy  mellesleg,  odavetve  van  érintve,  oly  módon,  mintha 
az  magától  értetett  volna.  Mondom  igen  kegyetlen  volt, 
midőn  azt  mondta,  hogy  nincs  ez  a  törvényben.  Mert  élénk 
emlékemben  van,  midőn  a  miniszterelnök  úr  diadalmasan 
hivatkozott  éppen  ezen  első  szakaszra,  azt  mondván, 
hogy  e  szakasznak  ily  szerkezete  nagy  diadala  a  magyar 
kormán3niak,  mert  sikerült  a  magyar  kormánjrnak  azt  a 
nézetét  érvényre  hozni,  hogy  egy  világos  és  új  törvény  kell 
arra,  hogy  a  közös  minisztérium  felhatalmaztassék  ezen 
tartományok  igazgatására.  No,  már  most  ezen  szakasznak 
szerkezetét,  midőn  nekünk  előterjesztetett,  mint  a  magyar 
felfogásnak  nagy  vívmányát  mutatták  be,  a  tisztelt  pénzügy- 
miniszter úr  pedig,  és  ebben  hozzájárulok,  most  szószerint 
veszi  a  dolgot  és  azt  mondja,  hogy  ez  benne  egyenesen  nem 
foglaltatik,  hanem  csak  úgy  mellékesen  bele  van  csúsztatva. 
De  éppen  azért,  akár  mellékesen  van  becsúsztatva,  akár  élére 
legyen  ezen  szakasznak  állítva,  nekünk  alkotmányos  szem- 
pontból ragaszkodnunk  kell  ahhoz,  hogy  a  közös  pénzügy- 
miniszter úr  e  törvény  alapján  a  reá  ruházott  feladatban 
éppen  olyan  felelősséggel  járjon  el,  és  bennünket  ő  ellenében 
éppen  olyan  ellenőrzés  illet  meg,   mint   egyéb   feladatainál. 

Éppen  azért  megvallom,  e  törvény  kétes  vagy  szeren- 
csétlen szerkezetében  e  felelősség  gyengítésére  vagy  az 
ellenőrzési  jog  gyengítésére  vonatkozó  következtetéseket 
nem  tudnám  helyeselni.  Nem  is  hiszem,  hogy  a  tisztelt 
pénzügyminiszter  úr  ezen  állásponton  állott  volna ;  de 
megbocsát,  ha  azt  mondom,  hogy  nyilatkozatai  kissé  oly 
határozatlanok  voltak,  hogy  szemben  azon  határozott  kíván- 
sággal, melyet  irányában  formáltunk,  bennünket  ez  ki  nem 
elégít. 

A  határozati  javaslat,  melyet  benyújtani  kívánok,  abból 
áll,  hogy  a  közös  pénzügyminiszter  felhivatik,  hogy  Bosznia  és 
Herczegovina  jövedelmeinek  és  kormányzati  kiadásainak 
kimutatását,  beleértve  a  beruházásokat  és  általában  azt  a 
részletes  kimutatást  is,  hogy  minő  czélra  kívánják  fordítani 
a  jövedelmeket,  a  közösügyi  bizottság  elé  terjessze,  avégből, 
hogy  az  törvényes  ellenőrzési  jogait  gyakorolja  abban  az 
irányban,  hogy  mi  czélra  fordíttatnak  a  költségek. 

Egyátalában  kijelentem,  hogy  nem  szándékozom  a 
közösügyi  bizottság  számára  budget jogot  igénybe  venni, 
annak  most  nem  is  volna  értelme ;  ennélfogva  arra  alapított 
minden  következtetés  is,  mint  aminőt  az  általam  mélyen 
tisztelt  Andrássy  Gyula  gróf  úr  tett  és  mely  e  törvényből 
nem  is  foly  —  ellenünk  fel  nem  hozható.  De  azt  az  egyet 
meg  kell  jegyeznem,  hogy  én,  ha  ellenőrzést  gyakorlok  a 
kiadásokra  és  azok  hovafordítására  nézve,  —  pedig  az  ellen- 
őrzés a  tudomás  vételt  és  egyéb  jogokat  is  magában  foglalja 
—  nem  hiszem,  hogy  ezen  ellenőrzés  a  bosnyákokra  nézve 
oly  nyugtalanítólag  hatna,  mint  azt  a  tisztelt  pénzügy- 
miniszter úr  mondta,  vagy  ha  talán  igen,  de  nem  hatna  oly 
veszélyesen,  mint  azt  az  igen  tisztelt  Andrássy  Gyula  gróf 
úr  említette,  mert  Bosznia  és  Herczegovina  lakóiról  fel- 
tehető, hogy  sokkal  nagyobb  megnyugvást  fog  nekik  szerezni 
az,  ha  nemcsak  a  pénzügyminiszter  úr,  de  egyáltalában  az, 
aki  az  ő  ügyeiket  és  jövedelmeiket  kezeli,  valami  ellenőrzés 
alatt  nem  áU,  mint  szolgál  az,  ha  semmi  ellenőrzés  nem 
gyakoroltatik.  Hogy  ilyen  rossz  véleménnyel  volnának  a 
bosnyákak  felőlünk,  hogy  a  mi  ellenőrzésünk  az  ő  bizalmu- 
kat csökkentené,  még  pedig  talán  oly  eredménnyel,  minőt 
Andrássy  Gyula  gróf  említett,  hogy  a  megszálló  csapatokat 

kell  szaporítani,  ezt  én  elhinni  nem  tudom,   de   aligha   fog 
hitelre  találni  e  teremben,  (Helyeslések.) 

Nem  szaporítva  tovább  az  efeletti  vitát,  benjrujtom 
határozati  javaslatomat,  és  kijelentem,  hogy  ha  kétségtelen 
és  határozott  elismerését  nyerjük  a  pénzügyminiszter  úrtól 
annak,  hogy  az  általunk  kért  adatok  előterjesztetnek  a 
delegáczióknak,  úgy  mint  azokat  jogosan  megillető  előter- 
jesztések, oly  czélból,  hogy  a  delegácziók  ellenőrzési  jogukat 
gyakorolják,  részemről  a  határozati  javaslat  fentartásánál 
nem  inszisztálok,  de  ha  ezt  a  határozott  és  kétségtelen  nyilat- 
kozatot nem  nyerném,  kémem  kell  a  tisztelt  országos  bizott- 
ságot, hogy  határozati  javaslatomat  elfogadni  méltóztassék. 
(Helyeslések.) 

Szlávy  József  közös  pénzügyminiszter  :  Azt  állítja  Apponyi 
gróf  és  Szüágyi,  hogy  a  boszniai  közigazgatásról  szóló  törvény- 
nél, amelyet  én  kompromisszumnak  áhítottam  a  három  vélemény 
közt,  a  kompromisszumban  nekik  semmi  részük.  Hogy  akartak-e 
ők  benne  részt  venni,  azt  nem  tudom,  de  hogy  ezen  kompro- 
misszumban reájuk  volt  tekintet,  az  kétséget  nem  szenved.  Mert 
ha  azon  vélemény  győzött  volna,  hogy  a  közösügyi  törvények 
szelleméből  foly  az,  hogy  Bosznia  közigazgatása  közös  ügy,  akkor 
—  ez  volt  az  osztrák  felfogás  —  semmi  törvény  sem  jött  volna 
létre,  mert  az  áUittatott,  hogy  új  törvényre  nincs  szükség,  mert 
ez  magából  foly.  A  második  felfogás  az  volt,  hogy  a  közösügyi 
törvényekből  ugyan  nem  következik  az,  hogy  Bosznia  adminisz- 
trácziója  közös  ügy,  de  hajlandók  vagyunk  czélszerűség  szem- 
pontjából azt  közös  ügynek  deklarálni.  Ha  ez  a  nézet  fogadta- 
tott volna  el,  a  törvény  ismét  igen  egyszerű  lett  volna,  mert 
csak  azt  mondotta  volna,  hogy  a  közösügyi  törvények  értelmében 
Bosznia  és  Herczegovina  a  közös  minisztérium  alá  helyeztetik, 
azaz  a  közösügyi  törvény  rajok  is  kiterjesztetik. 

De  sem  az  egyik,  sem  a  másik  nem  történt,  hanem  létezik 
a  VI.  t.-cz.,  amelynél  a  tisztelt  bizottsági  tag  urak  véleménye 
számba  vétetett,  amennyiben  ők  azt  tartották,  hogy  az  sem  a 
közösügyi  törvényekből  nem  foly,  sem  közös  üggyé  nem  teendő, 
hanem  Szilágyi  kifejtette  a  főbb  elveket,  amelyek  szerint  Bosznia 
és  Herczegovina  adminisztrácziója  a  két  kormány  befolyásával 
volna   vezetendő,   a   két  parlamentben   tárgyalandó.    Ez   figye- 

lembe  vétetett  azon  passzus  által,  hogy  :  amennyiben  beruházá- 
sokra van  szükség,  ezek  megszavazása  az  országgyűléshez  tartozik, 
így  végzi  :  Szilágyi  azt  mondta,  hogy  határozati  javaslatát 
hajlandó  visszavonni,  ha  az  én  nyilatkozatom  Idelégíti.  Kérem, 
hogy  határozati  javaslatát,  mint  feleslegeset,  visszavonni  mél- 
tóztatnék. 

zilágyi  Tisztelt  országos  bizottság  !  Nem  volt  szándékunkban 
^^^^  ezen  testületnek  a  boszniai  költségvetésre  vonatkozó  bud- 
get jogát  itt  most  ventilálni,  sem  a  mellett,  sem  az  ellen 
felszólalni,  sem  a  törvény  erre  vonatkozó  intézkedéseit 
magyarázni.  Egy  ily  ventüálás  tárgytalan  lett  volna  most, 
mikor  semminemű  előterjesztés  nincs,  amelylyel  szemben 
üyen  vagy  amolyan  jogokat  igénybe  lehetne  venni.  Ennél- 
fogva nem  arra  —  mert  teljesen  minden  irányban  jobbra 
és  balra  érintetlenül  hagyattak  —  nem  arra  vonatkoznak 
kérdéseink  és  kívánataink,  hanem  arra,  hogy  bizonyos 
preczizírozott  előterjesztések  történjenek  a  közös  pénzügy- 
miniszter úr  által  az  ellenőrzési  jogoknak  megfelelően, 
kötelességszerűen . 

Miután  a  tisztelt  közös  pénzügyminiszter  úr  utóbbi 
nyilatkozatában  ezt  határozottan  megigérte,  azt  hiszem, 
a  határozati  javaslat  fentartására  elegendő  ok  továbbra 
nincs.   Ennélfogva  azt  visszaveszem.    (Helyeslés.) 

Ezután  áttért  a  delegáczió  a  négyes  albizottság  jelentésének 
részletes  tárgyalására. 


Az  osztrák  delegáczióban  az  alkotmánypárthoz  tartozó 
bizottsági  tagok  a  hadügyi  költségvetés  jelentékeny  leszállítását 
indítványozták.  A  delegáczió  azonban  változatlanul  elfogadta 
a  költségvetést. 

AZ  EGRI  ZASZLOSERTES. 

Az  Eger  környékén  1879  június  havában  lefolyt  fegyver- 
gyakorlat alkalmából  a  katonai  sátrakra  nem  tűztek  magyar 
zászlót ;  a  király  névnapján,  október  5-én,  Egerben  a  tisztikert 
díszítésére  használt  lobogók  közül  pedig  Seemann  alezredes 
rendeletére  levették  az  egyik  nemzeti  zászlót  s  eközben  az  al- 
ezredes azt  rongynak  mondta.  A  város  panaszára  a  katonai 
hatóság  vizsgálatot  indított,  s  ennek  eredményéről  Eger  városa 
azt  az  értesítést  kapta,  hogy  a  nemzeti  zászló  mellőzése  nem 
a  katonai  hatóságok  helyeslésével  történt,  Seemann  alezredes 
pedig  a  szóban  lévő  kifejezést  arra  értette,  hogy  a  zászló  tépett 
volt  és  »legtávolabb  sem  volt  szándékában  a  nemzetet  becs- 
mérelni*. 

Ugyanez  időtájt  más  katonai  affaire-ek  is  merültek  fel, 
Pécsett  egy  katonatiszt  összevagdalta  a  nemzeti  zászlót,  Győrött 
egy  öreg  embert,  Kolozsvárt  pedig  Bartha  Miklóst,  a  kolozsvári 
Ellenzék   szerkesztőjét   támadták  meg  katonatisztek. 

Eger  városa  közönsége  előbb  a  kormányhoz,  1880  október 
3-án  pedig  a  képviselőházhoz  fordult  elégtételért.  Később,  1880 
november  4-én,  újabb  feliratban  arra  kérte  a  képviselőházat, 
hogy  mivel  a  zászlósértés  ügyében  megindított  egyoldalú  katonai 
vizsgálat  a  nemzeti  érzületet  nem  elégíti  ki,  új  vegyes  bizottság 
küldessék  ki  és  a  zászlósértők  szigorúan  büntettessenek  meg. 
Ezenkívül  Somogy  megye  kezdeményezésére  22  törvényhatóság 
törvény  alkotását  kérte  avégből,  hogy  a  magyar  állam  jelvényei- 
nek megsértőit  a  felségsértésre  megállapított  büntetéssel  lehessen 
sújtani. 

A  kép\áselőház  1880  deczember  13-án  tárgyalta  e  feliratokat. 

A  kérvényi  bizottság  jelentése  szerint,  melyet  Vécsey  Tamás 
előadó  terjesztett  elő,  az  Eger  város  kérvényének  alapjául  szol- 
gáló ügyben  »nem  kö  vettetett  el  oly  mulasztás,  mely  e  konkrét 
esetben  új  vizsgálatot  terme  szükségessé*.  Somogy  megye  fel- 
iratát illetőleg  azonban  szükségesnek  látja  a  bizottság,  »hogy 
az  1878  :  V.  tcz.  5.  §-ában  a  fegyveres  erőhöz  tartozó  személyekre 
nézve    kilátásba    helyezett    büntetőtörvény    mielőbb    megalkot- 

tassék  és  ebben  a  magyar  állam  jelvényeit  sértő  nyilatkozatok 
vagy  cselekmények  szigorú  megtorlásáról  is  gondoskodva  legyen«, 

Komjáthy  Béla  :  A  miniszterelnök  tegye  a  Ház  asztalára  a 
katonai  hatóság  vdzsgálati  iratait  és  csak  ezután  döntsön  a  Ház. 

Felszólaltak  még  a  kérvényi  bizottság  javaslata  ellen  r 
Madarász  József,  Ugrón  Gábor,  Thaly  Kálmán,  Pulszky  Ágost,. 
Szederkényi  Nándor. 

Tisza  miniszterelnök  helytelennek  tartaná  a  vegyes  bizott- 
sági vizsgálatot,  mert  ez  »egy  fennálló  rendszabályokon,  el- 
ismert alapokon  nyugvó  bíróság  eljárásának  előre  kárhoztatása, 
megbízhatatlannak  jellegzése  volna«.  Arra  a  kívánságra,  hogy 
az  iratok  a  Ház  asztalára  tétessenek  le,  azt  mondja,  hogy  a  kép- 
viselőház nem  bíróság,  mely  ítélni  fog  egyes  tanúvallomások 
fölött.  Különben  is  azon  tényből,  hogy  az  október  4-én  ejtett 
sérelemről  csak  a  másik  év  júniusában  értesült  a  közönség,  követ- 
keztetni lehet  arra,  hogy  a  sérelem  valószínűsége  nem  forog  fenn. 

A  miniszterelnökön  kívül  Jókai  Mór  védelmezte  a  kérvényi 
bizottság  javaslatát. 

Jókai  után   1880  deczember  14-ikén  szólt  Szilágyi  Dezső. 

igyi  Tisztelt  Ház  !  (Halljuk  !)  Nem  gondolom,  hogy  a  fen- 
**  forgó  ügyben  az  a  tréfás,  a  dologra  humoros  oldalt  erőltető 
modor  helyes  volna,  amelyben  ezt  az  ügyet  az  előttem  szó- 
lott Jókai  Mór  tisztelt  képviselő  úr  megpróbálta  tárgyalni. 
(Igaz  !  Ügy  van  !  balfelől.)  Mert  ha  ez  az  ügy  komoly  nem 
volna,  akkor  tisztelt  Ház,  menthetetlenek  volnának  mind- 
azok, akik  ezt  az  ügyet,  ezt  a  kényes  kérdést  e  Házban  ily  fej- 
tegetés tárgyává  tették.  Vagy  komolynak  kell  tehát  tekin- 
teni az  ügyet  és  akkor  szóljon  mindenki  hozzá  méltólag, 
vagy,  ha  humorizálni  akarunk,  tartsuk  fel  ezt  más  helyre, 
ahol  nem  a  nemzet  képviselői  ülnek.  (Élénk  helyeslés  bal- 
felől.) És  ebben  a  tekintetben  az  előttem  szólt  tisztelt  kép- 
viselő úr  törekvésében  csak  azt  látom,  hogy  miután  ő  az 
ügyet  érdemében  gyengének  tartja,  óvakodik  arra  a  komoly 

Útra  térni,  amelyen  azt  a  tisztelt  miniszterelnök  úr  tar- 
totta, és  humorának  és  tréfásságának  köpenyegével  akarja 
az  ügy  kellő  felderítését  befedni.  (Élénk  helyeslés  balfelől. 
Mozgás  jobbfelől.) 

Igenis,  a  tisztelt  képviselő  urat  sok  színben  láttuk  már, 
amint  bemutatta  magát.  Egy  korábbi  vitában  bemutatta 
magát  mint  fiatalabb  egyik  képviselőtársunknál,  aki  itt  ül. 
Ma  mint  az  öregkor  bölcseségét  mutatta  be  magát ;  pedig 
azt  hiszem,  hogy  ha  erre  az  utolsó  czímre  akart  volna  szert 
tenni,  akkor  a  hallgatás  igazán  arany  lett  volna.  (Élénk 
helyeslés  balfelől.) 

Ami  már  most  a  fenforgó  ügyet  illeti,  én  szeretném 
azt  az  izgatottság  fülledt  gőzköréből  kivenni  és  egyenesen 
arra  a  talapra  helyezni,  amelyre  azt  a  kérvények  és  a  kér- 
vényi  bizottság  véleménye  helyezték.  És  mindenek  előtt 
egyet  ki  akarok  emelni. 

Én  hibásnak  tartom  úgy  álKtani  fel  a  kérdést,  hogy 
midőn  ezen  ügy  felderítését  kívánjuk  s  midőn  ezen  ügy 
mibenlétéről  a  kérvény  alapján  a  Ház  értesülni  akar,  mintha 
ez  a  törekvés  a  hadsereg  ellen  volna  irányozva.  Nem  a  had- 
seregről van  itten  szó,  nem  a  hadsereg  van  itt  szembeáUítva 
és   egy   cselekvénnyel   vádolva. 

Itt  egy  egyénről,  egy  egyénnek  a  tettéről  van  szó. 
Abban  én  egyetértek  a  tisztelt  miniszterelnök  úrral,  hogy 
igenis  nagyon  helytelen,  viszonyaink  között  nagyon 
kényes  dolog,  egyeseknek  tettéért  az  egészet  rögtön  eUtélni. 
Én  hozzáteszem,  hogy  igazságtalan  dolog  is  volna.  De  más- 
részről ne  feledjük  el,  hogy  az  egész  egyesekből  áll,  és  egye- 
seknek tettét,  bármennyire  egyéni  tettük  is,  a  közvélekedés 
önkénytelenül  visszaviszi  arra  az  egészre,  amelynek  tagjait 
képezik.  Itt  tehát  elsősorban  az  egészet  ületi  a  kötelesség  ; 
iUeti  az  a  kötelesség,  hogy  ha  egyes  tagjai  részéről  vala- 
mely helytelen,  bűnös  dolog  történt,  önmaga  őrködjék  leg- 
inkább a  káros  és  igazságtalan  imputácziók  ellenében ; 
neki  elsősorban  kötelessége  vagy  kimutatni  azt,  hogy  az  az 
egyén,  aki  az  ő  kebelében  helyet  foglal,  tökéletesen  ártat- 
lan, vagy  ha  csakugyan  bűnös,  elsősorban  őt  illeti  annak 
megfenyítése,  tehát  őt  illeti  a  bűnös  felderítésének  köte- 
lessége is. 

Miről  van  itt  szó  ?  Egy  cselekményről,  amely  abban 
állana,  hogy  Seemann  alezredes  úr  a  magyar  zászló  iránt 
nem  azzal  a  tisztelettel  viseltetett,  amellyel  viseltetni  nemcsak 
polgári  egyéneknek,  hanem  mindenkinek,  még  külföldinek 
is,  ebben  az  országban  feltétlen  kötelessége,  és  ha  ily  cselek- 
vény a  külföldön  történnék,  a  nemzetnek  és  a  közös  monar- 
chiának kellene  ezt  az  ügyet  felkarolni,  nemzetközi  sérelemmé 
tenni. 

Már  most,  tisztelt  Ház,  erre  a  tényre  nézve  a  kérvényi 
bizottság  egy  véleményt  és  határozati  javaslatot  terjeszt 
elő.  A  vélemény  abban  áll,  hogy  a  kérvényi  bizottság  az 
iratok  felolvasása,  a  kormány  hivatalos  előterjesztése  alapján 
arról  győződött  meg,  hogy  az  Eger  város  kérvénye  által  a 
képviselőház  elé  hozott  ügyben  nem  követtetett  el  oly  mu- 
lasztás, amely  ezen  konkrét  esetben  új  vizsgálatot  tenne 
szükségessé  ;  a  határozati  javaslat  pedig  abból  áll,  hogy  a 
Ház  elvárja  a  kormánytól,  hogy  a  nemzeti  színnek,  zászló- 
nak s  czímernek  használatát  parancsoló  szabályok  minden 
esetben  megtartassanak,  továbbá  hogy  azoknak  megsértői 
felelősségre  vonassanak,  és  végül  hogy  a  katonai  büntető- 
törvénykönyv javaslata,  mely  az  itt  jelzett  irányban  is  intéz- 
kedjék,  mielőbb  beterjesztessék. 

Én,  tisztelt  Ház,  sem  a  véleményt,  sem  a  határozati  javas- 
latot nem  tartom  kielégítőnek  ;  a  véleményt  nem,  mert  nem 
arról  van  itt  szó,  vájjon  a  kérvényi  bizottság  helyét  látja-e 
új  vizsgálatnak,  vagy  sem,  hanem  arról  van  szó,  hogy  az 
eddigi  vizsgálat  alapján  mi  történt,  mi  a  dolog  valódi  állása. 

Míg  a  vizsgálatot,  ami  történt,  nem  ismerjük,  addig 
sem  a  kérvényi  bizottság,  sem  a  Ház  az  iránt,  vájjon  van-e 
szükség  új  vizsgálatra,  vagy  nincs,  véleményt  nem  mondhat, 
határozatot  nem  hozhat.  (Helyeslés  a  bal-  és  a  szélsőbal- 
oldalon.) És  ha  a  kérvényi  bizottság  azt  mondja,  hogy  a 
véleményt  az  iratok  felolvasására  és  a  kormány  hivatalos 
előterjesztésére  építette,  azután  meg  bevallja,  hogy  az  iratok 
közt  az  egyedül  lényegest,  a  vizsgálati  iratokat  nem  is  látta: 
akkor  azt  kérdem,  miképen  lehet  abban  a  helyzetben,  hogy 
állítsa,  hogy  az  eddigi  vizsgálatban  hézag,  hiba  nincs,  az  tel- 
jesen kielégítő  ?  (Ügy  van  !  Ügy  van  !  a  bal-  és  a  szélső- 
baloldalon.) 

Szilágyi  Dezső  Beszédei.  III.  10 

Lehet,  hogy  a  kormány  előterjesztése  alapján.  Ezt  az 
előterjesztést  mi  is  hallottuk.  Nem  gondolom,  hogy  a  kér- 
vénjd  bizottságban  többet  és  mást  mondott  volna  a  miniszter- 
elnök úr,  mint  itt  mondott.  És  én,  tisztelt  Ház,  aki  általá- 
ban nem  akarom  a  sértéseket  kutatni,  aki  általában  nem 
akarom  bizonyítani,  hogy  volt  sértés,  ahol  kiderül,  hogy 
nem  volt,  általában  nem  akarok  intencziókat  fogni  vala- 
kire, aki  azokat  tagadja  :  én  tisztelt  Ház,  sem  a  kérvényi 
bizottság  bizonyítása,  sem  a  kormány  előterjesztése  alapján 
nem  szerezhettem  magamnak  meggyőződést.  Pedig  én  meg- 
engedem, hogy  a  miniszterelnök  úr  helyes  úton  jutott  ahhoz 
a  meggyőződéséhez,  hogy  az  a  cselekmény,  amely  történt, 
félremagyaráztatott,  hogy  az  a  cselekmény  hamis  jelleggel 
ruháztatott  fel,  hogy  annál  a  cselekménynél  jelenlevő  tanuk 
bizonyítják,  hogy  hibás  színben  tüntettetett  és  hozatott  elé, 
és  megengedem,  hogy  a  vizsgálati  iratokból  is  erre  a  meg- 
győződésre jutott.  De  akkor  azt  kérdem,  hogy  miután 
hónapokon  át  nyugtalankodott  az  ország,  és  ezen  nyug- 
talanságát a  kormánypárti  lapok  is  méltán  szították,  njrug- 
talankodott  az  országnak  21  törvényhatósága,  mert  itt 
vannak  kérvényeik  :  kérdem,  miért  tagadja  meg  a  miniszter- 
elnök úr  a  Háztól  és  az  országtól,  hogy  ugyanazon  előz- 
mények ismerete  mellett,  ugyanarra  a  meggyőződésre 
jöhessen?  (Élénk  helyeslés  a  bal-  és  a  szélsőbalon.)  Nem 
tudom  okát,  miért  nem  értesülhet  ezekről  a  Ház,  mert 
hisz  nem  új  ítéletet  akar  mondani  ez  ügyben,  nem  akarja 
a  katonai  hatóságok  határozatát  felbontani ;  hanem  a  Ház, 
ellenőrzése  alatt  tartva  a  miniszterelnök  urat,  ki  a  mi- 
nap oly  fennen  vállalkozott  a  magyar  szín  és  zászló 
megvédésére,  mondom,  nem  tudom,  mi  oka  annak,  hogy 
a  miniszter  úr  a  Háznak  ezen  ellenőrzési  kötelességét  is, 
a  vizsgálati  iratok  előterjesztésének  megtagadása  által, 
lehetetlenné  akarja  tenni.  (Ügy  van  !  Ügy  van  !  a  bal-  és 
a  szélsőbalon.)  Hiszen  a  vizsgálati  iratok  természetében 
semmi  sincs,  ami  azok  előterjesztését  gátolhatná.  Éppen 
tegnap  történt  hivatkozás  az  igazságügyminiszter  úrra 
egy  hasonló  katonai  bűnügyi  esetben.  A  miniszter  úr, 
aki  oly  kényes  a  formák    kérdésében,    bizonyos   győri  ügy- 

ben*)  itt  felolvasta  a  katonai  vizsgálati  iratok  tartalmát, 
mindnyájan  méltóztatnak  emlékezni  az  igazságügyminiszter 
azon  kifejezésére,  hogy :  csak  »négy  usque  öt  ütés  mére- 
tett az  illető  fejére«.  (Egy  hang  a  szélsőbaloldalon  :  Csak  ! 
Derültség.) 

A  kormány  itt  egy  kikerülhetetlen  alternativa  előtt 
áll  :  vagy  előterjeszteni  a  vizsgálati  iratokat  és  alkalmat 
szerezni  a  Háznak  arra  a  meggyőződésre  és  megnyugvásra, 
hogy  itt,  amint  én  akarom  feltenni,  egy  helyes,  egy  komoly 
eljárás  történt,  és  annak  eredménye  valóban  az,  mit  a  minisz- 
terelnök úr  a  kérvényi  bizottságnak  és  nekünk  is  előadott, 
vagy  ha  ezt  nem  teheti,  akkor  fel  kell  neki  állani  és  jó, 
meggyőző,  alapos  okokat  hozni  fel  arra,  hogy  ebben  az 
egy  esetben,  ezen  különben  természetes  eljárás  egyátalá- 
ban  lehetetlen.  Ha  a  Ház  ezen  jó,  alapos  —  nem  ürügyekből, 
hanem  okokból  meggyőződik,  ez  esetben  véleményét  módo- 
sítani fogja.  De  a  kettő  közül  egyiket  sem  tenni :  én  ezt 
sem  politikailag,  sem  az  ország  érdekében,  sem  pedig  a  közös 
hadsereg  érdekében  helyes,  jó  eljárásnak  nem  tartom. 

A  monarchia  hadereje,  mint  közös  hadsereg,  igen 
kényes  helyzetben  van.  De  én  abban  a  meggyőződésben 
vagyok  és  Komjáthy  tisztelt  képviselőtársam  is  hasonló 
meggyőződésnek  adott  kifejezést,  hogy  miután  abban  fiaink 
épúgy  benne  vannak,  mint  a  monarchia  másik  államának 
fiai,  ha  ő  azt  az  intézményt  nem  helyesli  is,  nem  lehet,  hogy 
mi  közömbösek  legyünk  az  iránt,  hogy  az  országban  a  had- 
sereg iránt  és  a  hadseregben  az  ország  iránt  az  elhidegülés 
vagy   a   keserűség   érzete   terjedjen. 

A  miniszterelnök  úr  ezt  nagy  szerencsétlenségnek  ne- 
vezte ;  én  is  annak  tartom.  De  bocsásson  meg,  az  az  eljárás, 
mit  ez  ügyben  követett,  és  az  az  eljárás,  amit  most  követ, 
tartok  tőle,  önkénytelenül  is  azon  keserűség  érzetének  táp- 
lálására vezet  és  azon  szerencsétlenség  előidézésére,  melyet 
mindnyájan,  legalább  mi,  kik  itt  ülünk  és  ezt  az  intézményt 
elvileg  nem  utasítjuk  vissza,  teljes  erőnkből  elodázni  szeret- 


*)  Egy  kapitány  megvagdalt  1878  november  20-án  egy  győri 
polgárt.  Ez  ügyben  Irányi  Dániel  interpellácziót  terjesztett  elő, 
melyre  Paiiler  Tivadar  igazságügyminiszter  1879  november  10-én 
válaszolt. 

nénk.  Mert  csak  nem  az  a  czél  ez  ügyben,  hogy  mondassék 
ki :  mindegy,  hadd  nyugtalankodjanak  sokan  az  országban, 
nyugtalankodjanak  a  törvényhatóságok,  nyugtalankodjék 
a  Háznak  egy  része  ;  itt  az  a  feladat :  megnyugtatni  őket 
könnyű  és  természetes  módon,  nem  pedig  az  :  néhány 
szavazattöbbséggel  véget  vetni  a  panaszkodásnak,  elfojtani 
az  elégedetlenség  szavát  és  ahelyett,  hogy  fényes  nap- 
világnál meggyőződés  alkottassék,  fenhagyni  a  gyanú  sötét 
árnyékát,  mely  politikailag  rombolólag  hat.  (Ügy  van ! 
balfelől.) 

Én  azt  hiszem,  kétszeresen  kötelessége  a  kormány- 
nak súlyt  helyezni  arra,  hogy  e  nyugtalanság  eloszoljék. 
Én  nem  akarom  tagadni,  uraim,  hogy  önök  közt  lehetnek 
igen  számosan,  talán  mindnyájan,  kik  tiszteletreméltó 
őszinte  meggyőződéssel  e  határozati  javaslatot  elfogadják 
és  nyugtalanságot  annál  nem  éreznek.  Én  ezt  megengedem. 
De  ilyen  politikai  cselekvénynél  és  üyen  ügy  eHntézésénél, 
mint  ez,  mely  hónapokig  felháborodásban  tartotta  az  országot, 
súlyt  kell  önöknek  helyezniök  az  ország  minden  részének 
és  a  kisebbségnek  megnyugtatására.  (Helyeslés  balfelől.) 
Ha  egy  könnyű,  egy  biztos  mód  van  arra  :  napvilágnál  tisz- 
tábban állítani  oda  az  ügyet,  akkor  kérdem,  miért  tagadják 
meg  önök  ezt  a  módot  ?  Miért  érvelnek,  miért  indulnak 
ki  a  gyanúsítások  alapján  ?  (Helyeslés  balfelől.)  Pedig  tisztelt 
Ház,  ám  nézzenek  végig  azokon  az  érveken,  melyeket  a 
miniszterelnök  úr  hozott  elő  és  amelyekkel  a  bizottság  véle- 
ménye bárki  részéről  pártoltatott  —  mindenütt  csak  gyaní- 
tásokat  és  feltételezéseket  találnak,  és  sehol  biztos  tudo- 
mást. És  vizsgálják  meg  azokat  az  érveket,  amelyekkel 
ezen  bizottság  véleménye  érdemében  megtámadtatott :  megint 
a  gyanúsítások  és  szuppozicziók  seregével  állunk  szemben. 
Helyes-e  ez  ?  Helyes  módja-e  az  ezen  ügy  befejezésének  és 
az  ország  lecsillapításának,  megengedni,  hogy  ezen  ügyet 
elintézésénél  is  félhomály  borítsa  és  a  szuppozicziók  serege 
küzdjön  egjnnással  innen  is,  onnan  is  ?  (Élénk  helyeslés  bal- 
felől.) 

A  kormánynak  kötelessége  ez  ügyre  világosságot 
deríteni,  és  hogy  miért,  röviden  meg  fogom  mondani,  tisztelt 
Ház.  (Halljuk  !  Halljuk  !)  Kötelessége  azért,  mert  elmulasz- 

totta  a  kormány  a  vizsgálat  eredményét  annak  idejében  az 
ország  és  törvényhatóság  tudomására  juttatni.  (Ügy  van  !) 
Tegnap  felemlíttetett,  hogy  a  főhadparancsnokság- 
nak  kellett  felszólalni,  hogy  Magyarország  értesüljön  arról, 
hogy  abban  a  bizonyos  ügyben  eljárás  történt,  hogy  abban 
a  bizonyos  ügyben  a  vizsgálati  hatóság  konklúzióra  jutott 
és  hogy  hónapok  óta  a  belügyminiszter  kezében  van  ezen 
vizsgálatnak  általa  teljesen  megnyugtatónak  mondott  ered- 
ménye. (Halljuk  !  Halljuk  !)  Időközben  gyűléseztek  a  törvény- 
hatóságok. A  belügyminiszter  úr  kezében  tartotta  a  kielégítő 
vizsgálati  eredményt,  de  ő  hallgatott.  Huszonöt  törvény- 
hatóság feliratot  intézett  a  Házhoz,  terjedt  az  izgalom,  a 
felháborodás  az  országban,  és  tagadhatatlan,  hogy  itt-ott, 
a  szenvedélyesebb  helyeken,  a  miniszterelnök  úr  által  ünne- 
pélyesen hamisnak  mondott  színbe  keveredett  a  közös 
hadsereg,  de  a  tisztelt  miniszterelnök  úr  hallgatott,  és  ha 
a  főparancsnok  nem  nyilatkozott  volna  és  ha  ezen  kérvények 
nem  érkeztek  volna  ide  :  méltóztassanak  meggyőződve  lenni, 
szokása  szerint  még  ma  is  hallgatna.  (Ügy  van  !  balfelől.) 
Én  ezt  a  kormányzat  politikai  kötelessége  súlyos  megsér- 
tésének tartom.  (Helyeslés  baKelől.)  Mert  ha  van  valamely 
jogczím,  mely  a  kormányt  a  nemzet  vezérévé  felavatja, 
amely  érdemessé  teszi  arra  a  hatalonu'a  és  vezérszerepre, 
melyet  helyzeténél  fogva  elfoglal  :  ez  az,  hogy  a  kellő  időben 
tudjon,  és  habár  veszélyes  is  létére  nézve,  bírjon  kötelesség- 
érzettel és  bátorsággal  cselekedni.  (Élénk  helyeslés  balfelől.) 
Aki  e  cselekvést  elhanyagolja  és  aki  hagyja  lefolyni  árját 
azon  szenvedélyeknek,  amelyekről  utólag  ünnepélyesen  azt 
állítja,  hogy  hamisan  és  ok  nélkül  nőttek  oly  magasra  : 
lemondott  arról  a  jogczímről,  amely  egyedül  ad  neki  jogot 
a  nemzet  vezetésére,  lemondott  a  nemzeti  érdek  gondvise- 
lésének jogczíméről.  (Élénk  helyeslés  balfelől.) 

És  mit  tesz  jelenleg  ?  (Halljuk  !  Halljuk  !)  Hiába  mondja 
tisztelt  képviselőtársam  Jókai,  hiába  mondja  a  miniszter- 
elnök úr  azt,  hogy  mert  Eger  városa  későn  panaszkodott, 
amint  Jókai  képviselő  úr  magát  kifejezte,  azoknak  a  bús- 
lakodó  magyaroknak  nem  hisz. 

Tisztelt  Ház  !  Én  azt  tartom,  hogy  még  azok  is,  kik 
az  eddigi  nyomozások  alapján  meg  vannak  győződve,  csak 

azért  vannak  megnyugodva,  mert  a  vizsgálat  eredményét 
oly  teljesen  kielégítőnek  hiszi  a  miniszterelnök,  de  azt  mégis 
senki  sem  merte  állítani,  hogy  azok,  kik  ezen  ügyért,  amely 
nem  világosíttatott  fel,  mely  még  ma  sincs  felvilágosítva, 
nyugtalankodtak  és  felháborodtak,  bús  magyarokkal  való 
gúnyolódást  érdemeltek.  (Mozgás  és  ellenmondás  a  jobb- 
oldalról.   Helyeslés    balfelől.) 

Jókai  Mór  :  Azokról  mondtam,  hogy  bús  magyarok, 
akik  föl   nem   jelentették. 

És  ha  a  tisztelt  képviselő  úr  nem  az  ezen  ügy  miatt 
nyugtalankodó  törvényhatóságokat  és  a  közvéleményt, 
hanem  azt  az  egyént  akarja  vádolni,  ki  azt  a  nyilatkozatot 
hallotta,  azt  a  tettet  látta  és  fel  nem  jelentette,  akkor  azt 
kérdem,  honnan  tudja  a  tisztelt  képviselő  úr,  hogy  azon 
egyénnek  a  nyilatkozata  hamis,  honnan  tudja,  hogy  a  vizs- 
gálatban azon  egyénnek  nyilatkozatai  kiderülve  nem  valá- 
nak  ?  Azt  kérdem  :  ebben  az  ügyben,  ha  tisztelt  képviselő- 
társam komolysága  szerint  méltányolja,  szabad-e  szuppozi- 
czió  és  feltételezés  alapján  eljárni  ?  Ha  uraim,  a  túlsó  oldal- 
ról feltételezéseket  elegendőnek  tartanak  egy  alapos  ítélet 
mondására,  meg  kell  önöknek  engedniök,  hogy  az  ellenkező 
feltételezés  ép  oly  alapos  lehessen.  Ez  nem  lehet  a  dolognak 
megnyugtató  elintézése. 

Én  tehát  abban  a  nézetben  vagyok,  tisztelt  Ház,  hogy 
ezt  a  javaslatot,  amelyet  a  tisztelt  kérvényi  bizottság  előter- 
jeszt, elfogadni  nem  lehet.  Nem  mintha  előre  is  sértési  szán- 
dékot feltételeznék  ott,  ahol  nem  volt,  hanem  egyszerűen 
azért,  mert  ha  van  egy  biztos,  könnyű,  tisztába  hozó  módja 
az  egész  ügynek,  ha  a  miniszterelnök  úr  azt  ismeri,  ha  ő  jó 
és  meggyőző  okokat  amellett  nem  tud  felhozni,  hogy  azok 
nem  közölhetők,  akkor  legkisebb  kötelessége  a  Háznak, 
legkisebb  kötelessége  az  ellenőrzésre  hivatott  testületnek, 
ezen  felderítő  iratoknak  és  okoknak  előterjesztését  köve- 
telni. És  itt  előttem  szólott  tisztelt  Jókai  Mór  képviselő- 
társammal nem  érthetek  egyet,  aki  azzal  érvel,  hogy 
azon  bizonyos  esemény  személyes  kérdéssé  tétetett  See- 
mann  alezredes  és  más  egyének  között,  és  hogy  ő  becsület- 
szavára tett  bizonyos  nyilatkozatot  —  többek  között  azt, 
hogy  ő  nem  akarta  a  magyar  nemzetet,  a  magyar  zászlót  sér- 

teni.  Tisztelt  Ház  !  Ha  a  lovagias  elégtétel  kérdése  forogna 
fenn,  akkor  a  tisztelt  képviselő  úr  felfogása  helyes  volna. 
De  nem  az  a  kérdés,  hogy  a  magyar  nemzet  felálljon  és  mint 
sértett  elégtételt  követeljen  attól  az  alezredestől  ;  sokkal 
feljebb  áll  a  magyar  nemzet,  sokkal  magasabban  áll,  hogy- 
sem ilynemű  tettek  által,  ha  történtek  is,  megsértetett 
volna.  Hanem  arról  van  szó,  hogy  egy  bűnös  cselekmény 
történt-e  az  illető  részéről,  vagy  nem  ;  és  bűnügyben,  uraim, 
a  becsületszóra  való  állítás  nincs  helyén.  (Élénk  helyeslés 
balfelől.) 

így  lévén  a  dolog,  tisztelt  Ház,  én  az  ügy  érdemében 
nem  vagyok  képes  magamnak  megnyugtatást  szerezni.  Azt  az 
utat,  amelyen  eljutott  a  kérvényi  bizottság  ahhoz  a  kon- 
klúzióhoz, melyet  elénk  terjesztett,  azt  az  utat  én  nem 
ismerem,  azt  az  utat  nem  követhetem.  Ha  az  az  út  csak  az 
volt,  melyet  a  tisztelt  előadó  úr  ismertetett,  akkor  azt  az  utat 
nem  tartom  egyébnek,  mint  pusztán  szuppozitumnak,  úgy, 
hogy  én  a  meggyőződésnek,  bizalomnak  azon  fokával, 
—  melyet  megengedem,  a  maga  belátása  szerint  ő  elégnek 
tart  —  én  nem  elégedhetem  meg. 

Kötelességünk  tehát  sürgetni  mindenek  előtt  a  teljes 
tisztába  hozatalt ;  kötelességünk  sürgetni  nem  inkviziczionáHs, 
nem  sértéskeresési  viszketegből ,  hanem  kötelességünk  azért, 
mert  az  a  meggyőződésünk,  hogy  ez  a  legmegnyugtatóbb, 
ez  a  legjobb  megoldás,  és  mert  ezt  az  ügyet  valóban  a  már 
eddig  tett  káros  politikai  rombolások  után  elenyésztethető- 
nek  csak  úgy  tartjuk,  ha  nemcsak  azok,  akik  személyes 
bizalommal  viseltetnek  a  kormány  elnök  iránt,  de  az  ország- 
nak, de  ezen  Háznak  nyugtalankodó  része  is  teljes  meg- 
nyugtatást nyer. 

A  kérvényi  bizottság  előadója  s  a  miniszterelnök  úr 
előadása  szerint  van  egy  biztos  mód  erre  és  én  így  részem- 
ről a  dolog  érdemében  tartózkodván  véleményt  mondani, 
teljes  tudatában  ezen  ügy  fontos  és  kényes  voltának,  egye- 
nesen arra  az  indítványra  adom  szavazatomat,  mely  teljes 
felderítést  és  megnyugvást  kívánván,  a  vizsgálati  iratok 
közlését  követeli.  (Élénk,  zajos  helyeslés  a  bal-  és  a  szélső- 
baloldalon.) 

A  Ház  névszerinti  szavazás  útján  177  szóval  96  eUen  elfogadta 
a  kérvényi  bizottság  javaslatát. 

A  katonai  affaire-rek  hatása  alatt  a  legközelebbi  ország- 
gyűlés felirata  külön  foglalkozott  a  nemzet  és  a  hadsereg  közti 
viszonynyal. 

BESZÁMOLÓ. 

Az  országgyűlést  a  király  1881  június  2-án  trónbeszéd- 
del berekesztette  és  az  új  országgyűlést  szeptember  24-re 
hívta  össze. 

Szilágyi  Dezső  Budapest  VIII.  kerületében  június  6-ikán 
mondta  el  beszámoló  beszédét. 

Általános  bírálat. 

Szilágyi  Mindenekelőtt,  uraim,  fogadják  köszönetemet  azért,^ 
®^^°  hogy  meghívásomra  ebben  az  időben  megjelenni  szíves- 
kedtek. Bár  érzem,  hogy  ebben  az  időben  a  politikai  ügyek 
diskussziója  vajmi  kevés  örömmel  kecsegtet  :  a  lefolyt 
országgyűlési  cziklus  után  mégis  kötelességem  volt  önök 
előtt  megjelenni,  és  most,  midőn  országunk  történetének 
egy  fontos  lapja  fordult  meg,  önöknek  alkalmat  nyújtani 
arra,  hogy  működésemnek  összesége  felett  Ítéletet  mond- 
janak. (Halljuk  !  Halljuk  !) 

De  azután  van  még  egy  más  kötelességem  is.  Nekem, 
ki  három  esztendeig  az  önök  megbízását  viseltem,  köteles- 
ségem tehetségem  szerint  hozzájárulni  ahhoz,  hogy  jövő 
politikai  magatartásukra  nézve  a  múlt  országgyűlés  ered- 
ményeinek   áttekintése    után    határozzák    el    magukat. 

Ha  három  év  után  úgy  jelenhetnék  meg  önök  előtt, 
hogy  azt  mondhatnám  :  fényes  eredményeket  mutathatunk 
fel ;  hogy  azon  állapot  között,  melyben  országunk  három 
év  előtt  volt  és  a  mai  állapot  közt  felvirágzás  és  haladás 
tapasztalható  —  elhigyjék  uraim,  az  én  örömöm  nem  kevésbbé 
őszinte,  az  én  elismerésem  nem  kevésbbé  nyílt  volna,  mint 
azoké,  kik  támogatták  azokat  a  férfiakat,  kiknek  nevéhez 
e  felvirágzás  dicsősége  fűződnék. 

De  nyíltan  ki  kell  mondanom,  és  azt  hiszem,  önök  előtt 

megelégedésükre    fogom    kimutathatni,    hogy    e    három    év 
után   üy   megnyugtatással    önöket   kecsegtetni    nem   lehet. 

Nyiltan  meg  kell  mondanom,  hogy  most,  midőn  köte- 
lességem önöket  támogatni  abban,  hogy  igazságos  politikai 
ítéletet  mondjanak,  most,  uraim,  egyiránt  távol  akarom 
önöket  tartani  attól,  hogy  alaptalan  csüggedés  lepjen  meg 
bennünket,  de  a  helyes  politikai  Ítéletnek  ama  másik  méte- 
lyétől is,  mely  a  vérmes  reményeknek  mámorában  álk 

De,  hogy  önöknek  igazságos  mértékük  legyen  megítélni 
azt,  minő  érdeme  van  egyeseknek,  a  pártoknak,  a  kormány- 
nak az  országgyűlésen,  szóval  a  közhatalom  minden  egyes 
letéteményesének,  ezt  az  igazságos  mértéket  fel  kell  tudniok 
állítani.  És  az  én  meggyőződésem  szerint  nincs  más  igaz- 
ságos mérték,  csak  az,  hogy  ki  minél  helyesebben  ismerte 
országunk  valódi  szükségeit,  azokat  az  aspírácziókat,  melyek 
a  nemzet  szívében  vannak,  melyeket  a  reáKs  politika  terén 
valósítani  kell ;  ki  minél  törhetetlenebbül,  minél  okosabb 
megválasztásával  az  eszközöknek  törekedett  annak  meg- 
valósítására :  annál  nagyobb  annak  az  érdeme,  annál  fénye- 
sebb annak  a  dicsősége.  És  amily  kötelességünk  elismeréssel 
adózni  azoknak,  s  támogatni  őket,  kik  erős  kézzel  ily  irányba 
vitték  a  nemzetet,  ép  oly  határozottan  el  kell  fordulnunk 
azoktól,  kiknek  vezetése  után  csak  súlyos  áldozatok,  csak 
elvesztegetett  erő  csapása  érte  hazánkat.  (Élénk  helyeslés.) 

Minden  országnak,  tehát  Magyarországnak  is,  czéljait 
helyzetének  szükségei  adják  meg.  Vannak  nagy  nemzetek, 
melyeknek  ereje,  gazdagsága  hivatottá  teszik  őket  arra, 
hogy  világrészek  sorsára  gyakoroljanak  döntő  befolyást, 
melyeknek  működését  sem  a  tengereknek  árjai,  sem  a  föld- 
gömbnek elhajlása  nem  korlátozzák.  A  mi  nemzetünknek, 
uraim,  ennél  egy  sokkal  szerényebb,  de  nem  kevésbbé  szí- 
vünkhöz  forrott   feladat   jutott. 

A  mi  feladatunk  az,  hogy  ezen  országot,  melynek  de- 
mokratikus alapját  a  negyvennyolczadiki  törvényhozás  le- 
rakta ;  hogy  ezt  az  országot,  melynek  viszonyát  a  monarchia 
másik  államával  hosszú  időre,  ha  nem  is  örökre,  a  67-iki 
törvény  szabályozta  :  hogy  mi  ezt  az  országot  úgy  építsük 
ki,  hogy  minden  ízében  erős,  hogy  magyar  legyen  ;  hogy  ezt 
az  országot  egyenjogulag  beiktassuk  a  művelt  nemzetek  közös- 

«égébe  és  szervezetét  úgy  alkossuk  meg,  hogy  az  emberiségnek, 
a  kultúrának  legnagyobb  igényei  itt  benn  is  kielégítésüket 
találják.  (Élénk  helyeslés.) 

És  midőn,  uraim,  erre  törekszünk,  ne  feledjük  el,  hogy 
országunk  nem  elszigetelve  áll,  hanem  hogy  benne  van  az 
európai  nagy  és  müveit  nemzetek  közösségében,  és  akár 
akarjuk,  akár  nem,  léte  és  sorsa  szolidárisán  összefügg  a  nagy 
művelt  népek  sorsával,  és  csak  az  fogja  fel  Magyarországnak, 
az  fogja  fel  nemzetünknek  hivatását,  csak  az  képes  hazánknak 
érdekeit  kellően  képviselni,  ki  országunk  hivatását  és  irányát 
a  nagy  müveit  népek  irányával  és  érdekével  nem  ellentétbe, 
hanem  összhangba  tudja  hozni,  aki  erőt  tud  származtatni 
ezen  összeköttetéséből. 

Minden  politika,  uraim,  mely  országunkat  elszigetelten 
tekinti,  mely  azt  hiszi,  hogy  czéljainkat  és  törekvéseinket 
önmagunk  tetszésünk  szerint  szabhatjuk  meg,  az  ily  politika 
nem  reális  politika,  az  ily  politika  hasonht  az  őszi  fa  virág- 
zásához, mely  kecsegtet  színpompájával,  de  mely  azután 
terméketlen  maradván,  csak  a  csalódás  leverő  érzetét  idézi 
elő.  (Élénk  helyeslés.)  Az  ily  poUtika  hasordít  ahhoz  a  tüne- 
ményhez, amelyről  a  költő  azt  monda,  hogy  »földiekkel 
játszó  égi  tünemény*.  Hasonlít  a  délibáb  tündérképeihez, 
melyek  alaptalan  reményekben  és  álmokban  való  ringatás 
által  meg  fogják  zsibbasztani  azt  a  tetterőt,  melyet  reális 
pohtikai  czélok  elérésére  kellene  fordítanunk.  (Élénk 
helyeslés.) 

Ez  a  szempont  az,  melyből  önöknek  ki  kell  indulniok.  És 
hogy  ezt  a  mértéket,  ezeket  a  szempontokat  alkalmazhassuk 
ezen  országgyűlés  munkásságára  :  össze  kell  hasonlítanunk 
azt  a  helyzetet,  melyben  ezen  országgyűlés  találta  a 
nemzetet,  és  azt  a  helyzetet,  melyben  ezen  országgyűlés 
hagyja   a   nemzetet.    (Halljuk  !) 

Három  év  előtt,  önök  talán  nem  is  emlékeznek  már 
rá,  midőn  az  országgyűlés  összejött,  tulajdonképen  kormány 
nélkül  találta  a  nemzetet.  Egy  leköszönő  kormány  állott 
előttünk. 

Előttünk  állott  azután  egy  nagy  tény.  Ez  a  tény  az, 
hogy  azon  czélok  közül,  melyekért  a  megelőző  országgyűlésen 
ama  nagy  párt  megalakulása,  a  szabadelvű  párt  megalaku- 

lása  történt,  azon  czélok  közül  el  lett  hullatva  lassankint 
mind.  De  maradt  még  egy  czél,  mely  a  kitűzött  feladatok 
nagy  hajótöréséből  megmentetett,  melyre  büszkén  hivat- 
koztak ;  maradt  még  egy  czél,  melyre,  elismerem,  hogy 
reálisan  törekedtek :  pénzügyeink  és  államháztartásmik 
rendezésének  nagy  czélja.  És  az  izzadásnak,  a  koplalásnak 
ez  a  nagy  munkája,  melyet  végezni  kellett  még  Széli  Kál- 
mán minisztersége  alatt,  egy  reménnyel  lett  megédesítve, 
8  be  kell  vallanom,  nem  alaptalan  reménnyel,  azzal,  hogy 
államháztartásunk  rendezése  bekövetkezvén,  közgazdasági 
és  kultúrai  reformjaink  erélyes  valósítását  mihamarább 
megkezdhet  j  ük. 

Az  okkupáczió  poHtikája. 

Ekkor  jött  a  külügyi  politikának  az  az  epizódja,  és 
önök  még  emlékeznek  a  nemzet  felháborodására,  mellyel 
ezt  fogadta  :  Bosznia  és  Herczegovina  megszállása.  És  kap- 
csolatban ezzel  a  ténnyel  összetört  kormányunk  kezében  az 
utolsó  feladat,  melynek  keresztülvitelére  vállalkozott,  össze- 
tört a  pénzügyi  rendezés  problémája. 

Ez  végzetes  hatással  volt  pénzügyeinkre  és  összes 
reformtörekvéseinkre . 

Hátravettettünk,  s  újra  a  lassú  javulásnak  fáradalmas, 
nehéz  és  kitartást  igénylő  útja  állott  előttünk. 

Súlyosítá  a  helyzetet  az,  hogy  ez  az  alkotmányos  köte- 
lességek, az  alkotmány  szellemének  mély  sérelmével,  a  nem- 
zet felvilágosítása  nélkül,  a  takargatás,  a  kényszerhelyzet 
poUtiká jávai  lőn  végrehajtva. 

Ez  volt  a  helyzet,    mellyel  az  országgyűlés   találkozott. 

Ezzel  a  helyzettel  szemben  az  ellenzék  feladata  világos 
volt.  Feladata  volt  az  ellenzéknek  az,  hogy  mindenekelőtt 
elégtételt  szerezzen  a  nemzet  megsértett  és  kijátszott  alkot- 
mányos érzelmeinek.  (Helyeslés.)  Azután  feladata  abban 
állott,  ezen,  részben  megmásíthatatlan  tényekkel  alkotott 
politika  következményeit  a  lehető  legkisebb  körre  szorítani, 
és  feladatának  harmadik  része  abban  állott  :  a  javulásnak 
lassú,  türelmes  és  okos  munkáját  minden  téren  felkarolni 
és  gyógyító,  reformokban  gazdag  korszakot  hozni  be  orszá- 
gunkba. 

És  e  hosszú  idő,  e  három  év  lefolyása  után,  ha  vissza- 
tekintek azokra  a  sokszor  éles,  mindig  fáradságos  küzdel- 
mekre, melyekben  magam  is  némi  részt  vettem,  azt  kell 
mondanom,  hogy  habár  óhajtásom  szerint  nem  történ- 
hetett minden,  de  törekvéseinek  ezen  arany  fonalát  az 
ellenzék,  melyhez  én  tartozom,  soha  kezéből  ki  nem  bo- 
csátotta. 

Mi,  uraim,  nem  ringattuk  magunkat  illúziókban  aziránt^ 
hogy  a  monarchiának,  mely  két  középállamból  van  össze- 
téve,  melynek  fejlesztése  érdekében  szüksége  van  anyagi 
és  szellemi  erejének  minden  tényezőjére,  nem  szabad  hódí- 
tási politikát  űzni  (Helyeslés)  ;  hogy  nem  szabad  ezen  monar- 
chia feladatait  idegen  tartományoknak  ügyeivel  és  terveivel 
megakasztani,  mert  minden  fillért,  mert  minden  erőt,  mi 
oda  fordíttatik,  egy  nemesebb,  egy  szükségesebb  feladattól 
vonnak  el.  IVIi  sohasem  éltünk  illúzióban  aziránt,  hogy  azon 
tartományok  megszállása  olyan  erkölcsi  vagy  politikai  ered- 
ményeket fog-e  keleti  hatalmi  állásunkra  létrehozni,  minők- 
kel azt  hivatalosan  kidícsérték. 

És  ma,  három  év  letelte  után,  mindenki  tudja,  hogy  a 
berlini  szerződésnek  feldicsért  előnyeit  a  fúvó  szél  elkap- 
kodta és  hogy  annak  a  szerződésnek  azok  a  részei  lettek 
végrehajtva,  melyek  Törökország  ellen  irányultak ;  de 
azok,  melyekre  mint  biztosítékokra  hivatkoztak,  nagy- 
részt írott  malaszttá  váltak.  (Igaz  !  Ügy  van  !) 

Tudjuk  azt,  hogy  ha  erkölcsileg  hódítottunk,  azt  az 
okkupáczió  daczára  értük  el  a  Keleten ;  mi  tudjuk  azt 
és  tudtuk  akkor  is,  hogy  nem  mechanikai  gyarapítá- 
sában a  monarchiának,  hanem  másban  van  erkölcsi  befo- 
lyásának kulcsa,  mindenek  fölött  pedig  abban,  hogy  poli- 
tikánk a  határainkon  levő  apró  államok  féltékenységét 
és  félelmét  terjeszkedésünk  iránt  lefegyverzi  és  meg- 
nyugtatja őket,  hogy  azután  velünk  kereskedelmi,  gaz- 
dasági bizalmas  politikai  viszonyba  lépni  félelem  nélkül 
készek    legyenek. 

Minket  tehát  a  külügyi  politika  eredménytelenségében 
való  csalódás  meg  nem  lepett. 

De  azután  igenis  törekedtünk  a  kormány  megbukta- 
tására   (Élénk   helyeslés.)     és    az    én   pártállásomból   senki 

nem  veheti  rossz  néven,  ha  azt  mondom  :  fájdalom,  hogy  ez 
nem  sikerült. 

Az  országgyűlés  joga. 

De  midőn  nem  sikerült,  akkor  határozottan  elfoglaltuk 
az  ellenzék  másik  hivatását,  mely  abban  állott,  ami  a  kisebb- 
ség feladata  :  hogy  abban  az  irányban  ösztönzi  és  sarkalja  a 
kormányt,  melyet  a  helyes  politika  lényeges  feltételének  tart. 

Talán  az  idők  folyása  még  nem  mosta  ki  az  önök  emléke- 
zetéből azokat  a  küzdelmeket,  melyeket  a  boszniai  okkupáczió 
káros  következményének  hatása  alatt  kifejtettünk ;  talán 
nem  mosta  ki  az  önök  emlékezetéből  az  ellenzéknek  akkori 
szereplését,  midőn  az  országnak  jogát,  melyet  a  kormány 
padjairól  —  hozzáteszem,  nem  a  kormánypárt  részéről  — 
kétségbe  vontak,  a  berlini  szerződés  jóváhagyása  iránt, 
a  kormány  ellenében  kikényszerítettük. 

Igaz,  némi  szégyennel  mondom  ezt  önöknek,  hogy 
országgyűlésünk  jogát  erre  nézve  csak  akkor  ismerte  el 
a  kormány,  midőn  Ausztriában  az  ott  történt  erélyes  fel- 
lépés az  ottani  kormányt  erre  kényszerítette.  (Igaz  ! 
Ügy  van  !) 

Talán  emlékezni  fognak  önök  arra,  hogy  mi  minden 
alkalommal  és  minden  téren  az  országgyűlés  jogait  azon 
törekvések  ellenében,  melyek  e  jogot  csorbítani  akarták, 
így  pl-  ^  katonabeszállásolási  törvény  meghozatalakor, 
erélyesen  védeni  igyekeztünk  ;  bizonyára  emlékezni  fognak 
önök  arra,  hogy  mi  feladatunkat  úgy  fogtuk  fel,  hogy  gyó- 
gyulásunk és  helyzetünk  javulása  csak  akkor  lehetséges, 
ha  a  nemzeti  reformnak  munkája  a  kormányzat  minden 
ágában  megkezdetik.  És  elsősorban  a  gazdasági  téren  az 
ellenzék  volt  az,  mely  ösztönözte  és  sarkalta  a  kormányt 
arra,  hogy  a  laissez  fairé,  az  emberekre  való  bízás  kényelmes 
elvével  hagyjon  fel,  és  ami  lehetőség  marad  államjogi  köté- 
seink határain  belül  közgazdasági  erőnk  nevelésére,  azokat  az 
intézkedéseket  tegye  meg,  melyek  bennünket  anyagilag  és 
«rkölcsUeg  képesekké  tesznek  egy  új  közgazdasági  rendezés- 
kor  országunk   érdekeit   megvédeni. 

Belügyi  reformok. 

önök  talán  emlékeznek  arra,  hogy  mi  úgy  fogtuk  fel 
hivatásunkat,  hogy  ezen  országban  a  belügyi  közigazgatás 
eszközeinek  megteremtése  elsőrangú  fontosságú  kérdés,  és 
pedig  két  okból.    (Halljuk  !   HaUjuk  !) 

Uraim,  az  egész  világ  halad  körülöttünk,  és  ha  önök 
erre  tényt  akarnak,  nézzék  meg  azokat  az  apró  államokat^ 
melyek  Keleten  határaink  mentén,  fájdalom,  attraktív  erőt 
gyakorolnak  egyes  elemekre,  melyek  a  mi  határainkon  belül 
léteznek.  (Igaz  !  Ügy  van  !) 

És  e  haladás  jórészben  az  állami  tevékenységtől  függ. 
Annak  körei  az  emberi,  anyagi,  kulturális  érdekek  minden 
terén  növekednek.  A  teljesítés,  amit  kívánnak,  finomabb, 
a  tevékenység  gyorsabb  kell  hogy  legyen. 

És  ha  azt  akarjuk,  hogy  polgáraink  ragaszkodása  álla- 
munkhoz ne  csak  a  natale  solumhoz  való  nemes  vonzódás- 
ban, de  abban  az  érzetben  is  gyökerezzék,  hogy  művelődésük 
és  boldogulásuk  e  haza  földjén  teljesen  feltalálható  :  el 
kell  érnünk  azt,  hogy  súlyos  terheink  fejében  az  állam  meg- 
adja azt  a  védelmet,  azt  az  ápolást,  mit  müveit  szomszéd 
államainkban    a    polgárok    megnyernek.    (Élénk    helyeslés.) 

Ezért  tartottuk  szükségesnek  felkarolni  a  közigazgatás 
rendezésének  kérdését.  Tartottuk  szükségesnek  azért  is, 
hogy  az  adminisztratív  önkény  helyett  a  törvények  szerinti 
kormányzás  biztosíttassék.  (Helyeslés.)  De  tartottuk  szük- 
ségesnek elvégre  azért  is,  mert  súlyunk  és  hatalmunk  a 
dualizmusban,  ezen  monarchia  szervezetében  függött  és 
függ  ezen  reform  keresztülvitelétől.  (Helyeslés.)  És  engedjék 
meg  ezúttal  megmondanom  azt  is,  amit  a  magyar  politika 
vezéraxiomái  egyikének  tartok,  hogy  törvényeinkben  meg 
van  ugyan  írva  a  jogegyenlőség  az  osztrák-magyar  monarchia 
két  állama  között,  de  ez  üres,  egyenlő  mérleg,  mely  oda 
van  adva  mindkét  államnak.  Hogy  azonban  ez  a  törvény- 
ben megírt  jogegyenlőség  valósággal  is  meglegyen  és  annak 
egyenlő  befolyás  feleljen  meg,  ez  attól  függ,  hogy  az  egyik 
állam  és  a  másik  állam  abba  a  mérlegbe  minő  erőt  helyez. 
Már  most,  uraim,  ők  számosabbak,  ők  vagyonosabbak  és 
ne  szégyeneljük  mondani,  ők  műveltebbek  is,  mint  mi.  De 


Beszámoló.  15^ 

szemben  ezen  nagy  erőtónyezőkkel,  Magyarországnak  egy 
nagy,  egy  hatalmas  előnye  van,  mely  a  dualizmusban  az 
egyenlőséget  részére  megőrzi,  és  ez  az,  hogy  míg  ők  apró 
tartományokra  vannak  szakadva,  addig  Magyarország  egy 
kompakt    egészet    alkot. 

Magyarország  ereje  és  súlya  a  dualizmusban  attól  függ, 
hogy  ezen  országnak  belszervezete  oly  erősen  legyen  kiépítve, 
ezen  országnak  összefüggése  oly  kétségtelenül  legyen  oda 
helyezve,  hogy  míg  népességben,  vagyonban  és  talán  művelt- 
ségben nem  vetélkedhetik  velük,  azt  poKtikai  összetartásá- 
ban és  egy  nagy  nemzeti  eszme  által  irányzott  erőkifejtés- 
ben  pótolhatja.    (Élénk    helyeslés.) 

Erre  hatalmas  és  nagy  politikai  eszköz  a  közigazgatási 
szervezet,  és  pedig  oly  szervezet,  hogy  a  törvény  szerinti 
kormányzás  biztosítása  mellett  elérje  azt,  hogy  erős  kap- 
csokkal legyen  ezen  állam  összefűzve,  hogy  állami  gépezete 
állami  feladatainak  teljesítésére  a  lehető  legalkalmasabb 
legyen  és  a  közszabadságok,  kapcsolatban  ezen  nagy  erő 
megnövekedésével,  az  államnak  biztosíttassanak.  (Élénk 
helyeslés.) 

Mi  nem  hanyagoltuk  el  soha  a  közszabadság  érdekét. 
Valahányszor  a  kormány  kért  tőlünk  eszközöket  arra,  hogy 
az  állami  teljesítések  szempontjából  eszközeit  hatalmasab- 
bakká tegyük,  mint  történt  ez  pl.  a  fővárosi  rendőrség  és 
csendőrség  szervezésénél,  szívesen  megadtuk  az  eszközöket 
a  polgárok,  édes  mindnyájunk  érdekében. 

De  mi  hangoztattuk  azt  a  másik  nagy  szempontot  is, 
melyet  a  kormány  figyelem  nélkül  hagyott  :  az  állam  ezen 
megnövekedett  erejével  szemben  a  polgárok  szabadságainak 
és  jogainak  biztosítását  a  hatalmi  visszaélések  ellen.  Ez  az 
a  czél,  melyet  mi  mindig,  mindenkor  sürgettünk,  és  fáj- 
dalom, be  kell  vallanunk,  gyakran  siker  nélkül. 

Csak  egy  szempontot  akarok  e  tekintetben  kiemelni. 
(Halljuk  !  Halljuk  !) 

A  csendőrség  behozatalával  szervezték,  és  hatályosan 
szervezték   a   polgári   hatóságok   fegyveres   erejét. 

Ezzel  szemben  főhivatásúnk  abban  állott,  hogy  a 
polgárok  jogköre,  hogy  az  üy  közegeknek  eljárásában  hatályos 
felelőssége  biztosíttassék. 

És  mi  lett  az  eredmény  ?  Valahányszor  ezen  erő  a  pol- 
gárok jogkörén  sérelmet  fog  ejteni,  —  mi,  remélem,  nem  fog 
gyakran  bekövetkezni  —  a  katonai  törvényekben,  a  katonai 
bíróságokban  kell  a  polgároknak  biztosítékot  és  elégtételt 
keresniök.   (Igaz  !  Ügy  van  !  Felkiáltások  :  Fájdalom  !) 

És  hová  jutmik  akkor,  uraim,  ha  azon  keserű  tapasz- 
talatok után,  miket  a  legújabb  időben  tettünk,  a  polgárok 
a  fegyveres  erő  visszaélései  ellenében  jogvédelmet  sehol 
másutt,  mint  a  katonai  bíróságoknál,  csak  a  katonai  kódex 
alapján  kereshetnek  (Igaz  !  Ügy  van  !) 

Mi  nem  hanyagoltuk  el  a  kulturáKs  és  igazságüg5nL 
reform  mellett  a  szabadelvű  reformoknak  napirenden  való 
tartását,  és  ha  e  kérdések  tárgyában  vagy  még  javaslatok 
sem  adattak  be,  vagy  ha  beadattak,  elintézetlen  maradtak, 
nem  az  ellenzéken  múlt,  hogy  ezek,  a  középiskolai  oktatást 
tárgyazó  törvényjavaslattól  kezdve,  egészen  a  polgári 
házasság  behozatalát  tárgyazó  javaslatokig  —  kegyes  óhaj- 
tások  maradtak. 

A  kisebbségek  nem  vihetik  keresztül  eszméiket.  A  leg- 
több, amit  tehetnek,  abban  áll,  hogy  azokat  a  kérdéseket, 
melyek  bármi  okból  elhány agoltatnak,  de  melyek  megoldása 
szükséges,  nem  engedik  levenni  a  napirendről,  nem  engedik 
a  nemzet  gondolkozása  és  eszmeköréből  kiveszni. 

De  szinte  elfelejtem,  uraim,  hogy  tulajdonképen  nem 
is  erről  kell  beszélnem.  Egy  országgyűlés  sikerét,  egy  ország- 
gyűlés eredményét  nem  az  ellenzék  szabja  meg  ;  az  a  kormány, 
az  a  többség  működésétől  van  feltételezve.  Ha  tehát  ered- 
ményekről akarunk  beszélni,  bármilyen  lett  legyen  az  ellenzék 
működése,  akár  teljesítette,  akár  megsértette  kötelességét, 
a  kormánynak,  valahányszor  működése  megvizsgáltatik, 
kötelessége  elfogadni  az  önnön  tevékenysége  és  érdeme 
alapján   való   megbírálást. 

Lássuk  uraim  röviden,  mik  voltak  ezek  az  eredmények  ? 
De  itt  egy  kissé  mégis  kémem  kell  önöknek  türelmét,  mert 
számokkal  fogok  beszélni.   (Halljuk  !  Halljuk  !) 

Pénzügyi  eredmények. 

Az  első  és  legfőbb  a  pénzügyi  és  gazdasági  viszonyaink 
javulásában  elért  eredmény,  és  engedjék  meg,  hogy  itt 
elismeréssel   kezdjem. 

Én  elismerem,  hogy  a  pénzügyek  terén  két  relativ  fontos 
cselekményt  és  viszonylagos  eredményt  mutathat  fel  a  kor- 
mány  és    országgyűlés. 

A  153  milliós  függő  adósságnak  átváltoztatása  arany- 
járadékká  befejeztetett,  és  a  400  millió  aranyjáradéké  4%-os 
adóssággá  —  ezt  örömmel  mondom  —  sikerrel  megkezdetett. 

Midőn  ezt  elismerem,  uraim,  ezen  elismerésem  egészen 
különbözik  azoktól  a  hivatalos  feldicsérésektől,  melyekkel 
ezt  a  tényt  kísérték. 

Ami  először  a  153  millió  függő  adósságnak  rentévé 
való  átváltoztatását  illeti,  ezt  mindig  ijesztgetőleg  úgy 
tüntették  fel,  hogy  a  lelkiismeretes  hazafi,  ha  elhitte  ezeket  az 
ijesztgetéseket,  nyugodtan  ebben  az  országban  nem  alhatott 
volna,  (Élénk  derültség.)  pedig  valljuk  be  őszintén,  sem 
hitelezőink,  sem  mi  közülünk  senki  sohasem  kételkedett 
azon,  hogy  az  a  153  millió  adósság  konvertáltatni  fog. 

A  kérdés  csak  az  volt,  milyen  áron  fog  ez  eszközöltetni, 
mennyibe  fog  az  kerülni.  Már,  uraim,  senki,  még  a  kor- 
mánypadokról sem  állítja,  hogy  ezen  átváltoztatás  a  jelen 
országgyűlés  elején  tetemesen  drágábba  nem  került. 

Ami  a  másodikat,  az  aranyjáradék  leszálKtását  illeti, 
elismerem,  hogy  a  biztosított  nyeremény,  ha  egészen  keresztül- 
vitetik, —  s  ezen  az  alapon  akarok  okoskodni  —  harmadfél 
millió  kamatkönnyebbülést  biztosan  fog  eredményezni,  s  ez 
az  országnak  éppen  elegendő  arra,  hogy  egy  évi  deficzitünk 
kölcsönkamatjait   fedezze.    (Derültség.) 

Másrészről  azonban  be  kell  ismernünk  azt  is,  hogy  ezen 
átváltoztatással  az  utolsó  és  legnagyobb  eszközt  kiadtuk 
kezünkből,  amely  államjogi  kötéseink  körén  belül  állam- 
háztartásunk egyensúlyának  helyreállítása  czéljából  ren- 
delkezésünkre állott. 

Kiadtuk  pedig  ezt  a  eszközt  kezünkből  nagyon  szerény 
eredmény  mellett,  s  ezentúl  már  államháztartásunk  rende- 
zésére a  közgazdasági  erő  fejlesztésén  és  a  meglevő  adók 

növelésén  vagy  új  adókon  kívül  alig  marad  valami  hatályos 
eszköz  kezünkben. 

Ha  tehát  önök  azt  akarják  megítélni :  tettünk-e  egy 
nagy  lépést  pénzügyileg  államháztartásunk  rendezése  felé, 
össze  kell  hasonlítaniok  az  1877-iki  állapotot  azzal  az  álla- 
pottal, melyben  ezen  országgyűlés  hagyta  a  nemzetet, 
(HaUjuk  !  Halljuk  !)  és  ezen  összehasonlításra  kérem  az  önök 
figyelmét. 

Én  abban  a  meggyőződésben  vagyok,  hogy  államház- 
tartásunk mérlege  nem  javult.  Én  abban  a  meggyőződésben 
vagyok,  hogy  terheinknek  csak  természete  változott  meg, 
adósságainknak  csak  formája  változott  meg,  de  a  pénzügyi 
rendezés   terén  jelentékeny  lépést   nem   tettünk. 

Ám  hasonlítsák  össze  önök  az  1877-iki  deficzitet  az 
1880-iki  deficzittel.  (Halljuk  !  Halljuk  !)  Az  1877-iki  deficzit 
27  millió.  Ha  ebből  az  adósságok  törlesztésére  és  a  beruházások 
törlesztésére  fordított  összegeket,  egyik  6^/25  másik  7  millió, 
leszámítjuk,  marad  13 — 14  millió  úgynevezett  valóságos 
deficzit. 

Ezt  a  hiányt,  ha  nem  is  egészen,  nagyobb  részében  el 
lehetett  volna  tüntetni,  ha  az  1877  óta  megszavazott  új 
terhek  erre  és  nem  más  czélokra  fordíttatnak. 

Mert  habár  a  régi  jövedelmi  forrásoknak  természetes 
növekedése  csak  itt-ott  és  kis  mértékben  mutatkozott,  és 
az  is  más  tételeknél  való  csökkenés  által  ellensúlyozva  lőn  : 
de  nyittattak  tetemes  új  források,  rovattak  az  állampolgá- 
rokra nevezetes  új  terhek,  melyek  az  áUam  normális  bevé- 
teleit  számos   millióval   szaporították. 

Még  1877-ben  nem  szerepel  a  közgazdasági  kiegyezés 
aránylag  szerény,  de  figyelemreméltó  pénzügyi  eredménye, 
mely  az  1880-iki  költségvetésben  5  millióval  van  előirá- 
nyozva ;  nem  foglalt  helyet  a  2^4  milliót  tevő  védelmi  adó, 
tehát  az  új  jövedelmi    forrásoknak    7^  millió  eredménye. 

De  daczára  annak,  hogy  1880-ban  ennyi  új  bevétellel  sza- 
porodott a  jövedelem  :  a  hiány  megfelelő  mértékben  éppen 
nem    szállott    alá. 

Mit  mutatnak  az    1880-iki  negyedévi   kimutatások? 

Azt,  hogy  ez  évnek  hiánya,  mely  19,916.000  forintra 
lőn    előirányozva,    mely    póthitelekkel    24,310.000-re    emel- 

kedett,  ha  hozzáadjuk  a  helyes  párhuzam  kedvéért  a 
7,850.000  forintra  menő  adósságtörlesztési  szükségletet,  már 
az  előirányzatban  32,150,000,  frt;  tehát  a  hiány  ennyire 
emelkedik.  És  ez  a  negyedévi  kimutatások  szerint  jóval  több  ; 
felemelkedik  38  millió  forinton  felül  háromszázezerrel. 

Tehát  tizenegy  millió  forinttal  nagyobb  az  1877-iki  hiány- 
nál. Megengedem,  hogy  több  fordíttatott  1880-ban  beruházá- 
sokra, mint  1877-ben.  Amott  több  mint  8  millió,  emitt  hetedfél. 
De  ha  a  80-iki  beruházás  az  egész  tizenegy  milliót  kitenné  is, 
amint  hogy  nem  teszi,  mit  bizonyítana  ez  ?  Azt,  hogy  állam- 
háztartásunk mérlege  1877-tel  szemben  nem  javul,  hanem  leg- 
feljebb stagnál,  sőt  hogy  daczára  az  új  jövedelmi  forrás  kon- 
zumálásának,  1877  óta  tetemesen  visszalökettünk.  (Nagy 
mozgás.) 

Ez  egy  komoly,  leverő,  eltagadhatatlan  tény,  uraim  ! 
Ez  világos,  kézzelfogható  bizonysága  annak,  hogy  annyi  türe- 
lem, annyi  izzadás  eredményei  ily  módon  lőnek  rendelteté- 
süktől  elvezetve.    (Élénk   helyeslés.) 

Miben  keressük  már  most  ennek  közvetlen  okait  ? 

Keresnünk  kell  azt  az  államadóssági  tehernek  rohamos 
növekedésében,  amelyet  pedig  előidézett  a  boszniai  okkupá- 
czió,  mel3mek  közel  70  millió,  6%-os  járadék  kibocsátását 
elnyelő  költségei  4  milliót  meghaladó  új  évi  tehertöbbletet 
idéznek  elő ;  emellett  a  153  millió  kölcsön  visszafizetése 
212  millió,  6%-os  járadékkölcsön  kibocsátását  tette  szüksé- 
gessé, és  így  évi  terheinket  kerek  számban  3^4  millió  arany- 
forinttal növelte ;  ehhez  járultak  az  időközben  felmerült 
deficzitek  fedezésére  szükséges  új  járadék-kibocsátások. 

Már  most,  uraim,  vegyük  azt,  hogy  mennjáben  szere- 
pelt 1877-ben  államadósságunk  kamatjának  terhe  s  mennyi- 
ben szerepel  ezen  teher  1880-ban. 

1887-ben  153  millió  forint  után  fizettünk  9,200.000 
forintot  aranyban  ;  a  6%-os  járadékból  volt  80  millió,  ez  után 
fizettünk  4,800.000  forintot  aranyban.  Az  1877-iki  deficzit 
fedezésére  kibocsátottunk  körülbelül  egy  millió  kamatterhet 
maguk  után  vonó  kötvényeket,  összesen  tehát  15  millió 
forint  kamatteher  nyomott  bennünket.  Az  1880-ik  évi 
budgetből  ekként  eltűnt  ugyan  153  millió  kamatteher,  de 
itt  van  400  millió  aranyrente  kamatterhe  24  millió  arany- 

11* 


164  Az    okkupácziót    követő    országgyűlések. 

forinttal ;  itt  van  a  deficzit  fedezésére  értékesített  beruházási 
kötvények  kamatterhe  egy  millió  forinttal ;  itt  van  a  függő 
adósságterhe;  maga  tehát  a  kamattöbblet  1877-tel  szemben 
10  milliót  tesz.  (Mozgás.) 

És  már  mostan,  uraim,  jövedelmeink  növekedtek  77  óta 
új  teher  alakjában  7^  millió  forinttal,  kamatterhünk  növe- 
kedett 10  millió  forinttal,  tehát  romlott  a  mérleg  harmadfél 
millió  forinttal.  (Mozgás.) 

1881-ben  újra  kezdjük  a  sziszifusi  munkát.  Kormányunk 
egy  sereg  adó  javaslattal  lép  elő.  Megszavazzák  a  szállítási 
adónak  50%-os  emelését;  megszavazzák  az  önök  által  jól 
ismert  híres  czukor-,  kávé-  és  sörfogyasztási  adót  harmadfél 
egész  3  millió  forinttal,  és  ezen  új  jövedelmi  források  az  izza- 
dásnak  és  talán  koplalásnak  mind  megannyi  új  eredményei. 

De  ne  felejtsék  el,  hogy  megvan  ehhez  az  árnyék  is. 
Az  1881-iki  budgetben  gondoskodva  van,  hogy  az  valahogy 
államháztartásunk  mérlegének  egyensúlyát  ne  eredményezze, 
mert  csak  az  a  kvóta,  mellyel  a  felemelt  hadügyi  költségek- 
hez többet  kell  fizetnie  Magyarországnak,  mint  a  megelőző 
évben,  3  milliót  tesz  és  így  ezen  híres  fogyasztási  adónak 
összes  eredményét  felemészti.  (Nagy  mozgás.  Felkiáltások  : 
Fájdalom  !) 

És  uraim,  nézzék  önök  végig  adótörvényeinknek 
hosszú  sorát ;  fontolják  meg,  hogy  fennálló  jogi  törvényeinken 
belül,  milyen  fájó,  milyen  zaklató,  gazdaságilag  mily  károsító 
módon  kellett  ezeket  az  adókat  szaporítani,  és  azután,  ha  azt 
látják,  hogy  mindez  sziszifusi  munka,  hogy  államháztartá- 
sunk mérlege  szerencse,  ha  stagnál,  de  félek  tőle,  hogy 
rosszabbul :  szabad-e  azt  mondani,  hogy  mi  államháztartá- 
sunk rendezésében  egy  lényeges  lépést  előre  tettünk  ?  Szabad-e 
a  hitelviszonyok  javítását  államháztartásunk  mérlegének 
javulásával  összezavarni  ?  (Élénk  helyeslés.) 

Mi  kilátásunk  van  tehát  ?  Kilátásunk  van,  ha  gazda- 
sági erőnk  növekedni  fog,  a  fogyasztási  adóknak  újabb 
kihasználására . 

Ha  mi,  uraim,  egy  gazdaságilag  gyorsan  fejlődő  nemzet 
volnánk  ;  ha  jelei  mutatkoznának  annak,  hogy  anyagi  erőnk 
évről-évre  gyarapodik  :  akkor  engem  mérlegünk  ezen  állása 
nem   nyugtalanítana.  De  hát  szabad-e  ezen  nádnál  is  gyen- 

gébb  reményre  támaszkodni,  még  akkor  is,  ha  beruházásaink 
újabb  időben  megkezdett  nagyobb  összegének  gyümölcseire 
számítunk  ? 

Csak  gondoljunk  eddigi  tapasztalataink  után  két  tényre. 

Egyik  az  árvizek  periodicze  visszatérő  pusztítása 
hazánk  tetemes  részében,  oly  helyeken  is,  hol  ezt  a  csapást 
nem  ismerték.  Nem  mutatja-e  ez  azt,  hogy  itt  nemcsak  a  ter- 
mészet rakonczátlankodásával,  hanem  a  nagy  költséggel 
létesített  elhibázott  emberi  munka  káros  eredményeivel 
van  dolgunk? 

A  másik  a  népszámlálás  leverő  eredménye,  népességünk 
szaporodásának  ijesztő  lassúsága,  azok  folytonos  növekedő 
száma,  kik  jobb  hazát  keresni  vándorbotot  vesznek  kezükbe. 

Nem  mutatják-e  ezek,  hogy  ahol  a  gazdasági  erősbödés 
két  tényezője  :  a  föld  és  az  ember  ily  állapotban  van,  ott  gyors 
gazdasági  fejlődést  várni  álmok  álmodása  !  (Élénk  helyeslés.) 

És  ne  felejtsünk  el  egyet.  A  múlt  országgyűlés  tárgyalásai 
megmutatták,  hogy  számos  kormánypárti  képviselő  elismerte, 
hogy  a  fogyasztási  adóknak  teljes  és  eredményes  kihasználá- 
sára külön  fogyasztási  terület  nélkül  hiába  törekszünk.  És 
még  akkor  is  gondolják  meg  önök,  minő  kilátás  nyílik 
előttünk,  ha  az  ily  módon  megtámadott  nemzeti  jövedelem- 
hez ezen  helyzet  folytonos  kívánalmai  foljrtán  újra  hozzá  kell 
njrulnunk. 

Ez  az,  uraim,  ami  az  árnyékot  képezi  a  konverzió 
örvendetes  tényéhez. 

Ez  az,  uraim,  ami  engem  feljogosít  azt  mondani,  hogy 
daczára  az  általam  elismert  relatív  eredményeknek,  az  állam- 
háztartás rendezésében  lényeges  haladást  nem  tettünk. 
(Élénk  helyeslés.) 

Közgazdasági  eredmények. 

De  nézzük  meg,  hogy  közgazdaságilag  —  és  sajnálom, 
de  most  már  rövidre  kell  szabnom  beszédemet  (Halljuk  ! 
Halljuk!)  —  mi  eredménye  van  ezen  országgyűlésnek? 

Működésének  első  két  éve  jóformán  meddő  vala,  pusz- 
tán a  közlekedési  viszonyok  terén  történt  valami. 

A  viczinális  vasutakról  meghozatott  a  törvény,  de  a 
törvény  csak  keret,  és  látjuk,  milyen  nehezen  válhatik  az. 


166  Az    okkupácziót    követő    országgyűlések. 

ige  testté  ;  látjuk,  mennyi  vidéki  vasút  terveztetik  és  milyen 
kevés  vihető  keresztül. 

Ezelőtt  a  kormány  folytonosan  passzive  tartotta  magát 
azon  folytonos  sürgetésekkel  szemben,  melyekkel  az  ellenzék 
és  az  ország  termelő  osztályai  közgazdasági  érdekeink  gon- 
dozása iránt  felléptek.  (Halljuk  !) 

Megengedem,  sokat  és  nagy  eredményeket  nem  érhetett 
el,  mert  ezt  nem  tehette.  De  annál  nagyobb  szorgalommal 
kellett  volna  előkeresni  a  lehető  rendszabályokat,  kivált  ha 
e  rendszabályok  olyanok,  hogy  idő,  némelyekre  hosszú  idő 
fog  kelleni,  míg  gyümölcseiket  meghozzák.  És  mit  tett  a  kor- 
mány ?  Midőn  az  iparosok  kongresszusa,  midőn  a  mezőgazdák 
kongresszusa  megmozdult,  midőn  a  társadalom  türelmetlenné 
lett  kívánságaiban,  akkor,  elismerem,  hozzáláttak  a  meg- 
hozható rendszabályok  egy  részéhez.  Tudjuk,  mit  tett  a 
kormány. 

Nem  tagadom  meg  elismerésemet  egynémely  rend- 
szabálytól, mi  a  mezőgazdaság  emelésére  történt ;  nem 
akarom  megtagadni  elismerésemet  némely  törvénytől,  mely 
az  ipar  emelésére  hozatott.  De  kérdem,  ki  az  oka  annak, 
uraim,  hogy  az  ipartörvény  módosítása,  mely  a  közvéle- 
ményben annyira  megérett,  melynek  kérdései  annyira  tisz- 
táztattak, belefullasztatott  a  végnélküli  ankétek  özönébe  ? 
(Felkiáltások  :  Igaz  !  Ügy  van  !)  Pedig  ezen  törvények  módo- 
sítása is  olyan,  hogy  az  csak  lassan,  idővel  fogja  gyümölcseit 
megteremni,  és  éppen  azért  az  államférfinak  kötelessége  minél- 
előbb  eszközölni,  hogy  e  törvény  gyümölcsözőképességének 
ideje  minél  hamarabb  eléressék.   (Élénk  helyeslés.) 

Kereskedelmi  politikánk  —  sajnálattal  mondom  ezt,  és 
nem  akarom  érte  okozni  a  kormányt  —  különösen  Német- 
országgal szemben  teljesen  megbukott. 

Az  utolsó  alkudozás  Németországgal  a  legkedvezmé- 
nyezettebb  szerződés  iránt  egy  valóságos  jugum  caudinum, 
melyen  a  monarchiának  át  kell  mennie.  És  időközben,  uraim, 
mindinkább  kifejlődtek  az  ellenzék  által  előre  látott  bajai 
vámpolitikánknak  és  vámügjd  rendezésünknek.  Van-e  ember 
ma,  ki  tagadni  merné  azt,  hogy  mi  egyenérték  nélkül  adtuk 
oda  Ausztriának  országunknak  iparpiaczát,  anélkül  hogy 
ők  a  kellő  teljesítést  ezért  magukra  vállalták  volna  ?  (Élénk 

helyeslés.)  Van-e  ma  ember,  aki  tagadná  azt,  hogy  azon 
általános  vámtarifa  és  azon  szerződéses  viszony,  melyben 
Ausztriával  vagyimk,  nem  képes  a  magyar  exportnak  érdekeit 
megvédeni  Németország  ellenében?  nem  képes  még  akkor 
sem,  ha  az  ausztriai  állam  nem  kivánna  minden  egyes  magyar 
kiviteli  czikk  megvédéseért  rettenetes  árt  viszonzás  fejében. 
Nem  képes  némely  főexportczikket  megvédeni  azért,  mert  az 
Oláhországgal  kötött  szerződés  biztosítván  bizonyos  czik- 
keknek  akadálytalan  behozatalát,  a  legkedvezményezettebb 
szerződés  Németországgal  elzár  bennünket  attól,  hogy  az 
övét  megtorló  vámpolitikát  követhessünk  és  Magyarország 
nyersterményei  számára  viszonzás  fejében  legalább  Ausztria 
piaczát  biztosíthassuk.  (Élénk  helyeslés.) 

A  közlekedési  ügyek  tekintetében  a  kormány  rálépett  a 
vasutak  államosításának  terére  és  bizonyos  eredményeket 
is  mutat  fel ;  de  azt  is  ki  kell  jelentenem,  hogy  ezt  félig  tette 
és  drágán  tette,  mert  elmulasztotta  a  kellő  alkalmat  és  a  vízi- 
utakat  tökéletesen  elhanyagolta.    (Helyeslés.) 

És  most,  a  közgazdasági  állapotokat  egybekapcsolva 
pénzügyi  állapotainkkal,  engedjék  meg,  hogy  egy  reflexiót 
mondjak  önöknek.  (Halljuk  !  Halljuk  !)  Látjuk  azt,  hogy 
államháztartásunk  mérlege  távol  van  a  javulástól ;  látjuk 
azt,  hogy  vámviszonyainknak  és  közgazdaságunknak  jelen- 
legi rendezése  nem  képes  országunk  legéletbevágóbb  érde- 
keinek megvédésére.  Mi  marad  itt  egyéb  hátra,  uraim,  mint 
a  jövő  politikának  törhetlen  czélpontjául  kitűzni  azt,  hogy 
ezen  országnak  közgazdasági  felvirágoztatása  és  természetes 
pénzügyi  jövedelmei  biztosíttassanak,  mert  ez  oly  érdek, 
melyet  semmi  más  tekintetnek  alárendelni  nem  szabad. 
{Élénk  helyeslés.) 

A  külön   vámterület. 

És  itt  van  helye,  hogy  kifejtsem  önöknek  meggyőződé- 
semet a  külön  vámterületről.   (Halljuk  !  Halljuk  !) 

A  főczél,  melyet,  mint  már  mondtam,  semmi  más  érdek- 
nek nem  szabad  alárendelnünk,  mert  ez  annyi  volna,  mint 
gazdasági  és  pénzügyi  romlásunkat  visszavonhatlanul  meg- 
pecsételni, a  főczél  az,  hogy  közgazdaságunk  felvirágzásá- 
nak feltételei  és  a  kincstárunkat  illető  természetes  j  övedéi- 

mek  biztosíttassanak.  (Élénk  helyeslés.)  A  Deák-párt  politi- 
kájának az  a  szelleme,  az  a  tradicziója,  hogy  ezen  érdekek 
megvédésére  elsősorban  az  Ausztriával  való  közösség  és 
egyezség  útján  törekedjünk.  De  a  Deák-párt  politikájának 
egyenjogú  alapja  és  alkatrésze  az  is,  hogy  ha  ezen  érdekek 
megvédése  ezen  alapon  nem  sikerül,  akkor  fenn  van  tartva 
a  külön  vámterület.  És  ha  ez  az  ország  gazdasági  létéhez 
szükséges,  akkor  az  nem  egy  alvó  jog,  hanem  kikerülhetlen 
szükségesség,  melyre  nézve,  azt  hiszem,  hogy  a  szükség 
pillanatában  —  nem  kívánom,  hogy  ezen  szükség  létre- 
jöjjön —  ebben  az  országban  alig  lesz  véleménykülönbség. 
(Hosszantartó  élénk  helyeslés.) 

És  ezért,  uraim,  azt  mondom  önöknek,  hogy  nekünk 
mindent  elő  kell  készítenünk  arra,  még  pedig  fennálló  állam- 
jogi kötéseink  határain  belül,  hogy  a  Deák-párti  politika 
szellemében  tudjuk  biztosítani  az  országnak  gazdasági  álla- 
potait 8  pénzügyi  természetes  jövedelmeit,  és  mindent  elő  kell 
készítenünk  arra,  hogy  az  új  alkudozás  alkalmával  hatályo- 
san megvédhessük  jogainkat. 

Ez  pedig  csak  akkor  lesz  lehetséges,  ha  az  alternatívának 
második  része  szintén  komolyan  valósítható  lesz.  (Élénk 
helyeslés.) 

Hosszasabban  immoráltam  e  tárgynál  s  ezért  csak 
röviden  fogok  a  többi  reformokról  és  eredményekről  szólni. 
(Halljuk  !  Halljuk  !)  Nem  is  fogom  azokat  egyenként  elő- 
számlálni, hanem  csak  általános  jellemvonásait  terjesztem 
önök  elé.  (HaUjuk  !  Halljuk  !) 

Az  országgyűlés  eredményei. 

Ha  áttekintjük  a  lefolyt  országgyűlésnek  összes  ered- 
ményeit, melyek  a  megalkotott  törvényekben  vannak  lerakva, 
azt  fogják  önök  találni,  hogy  valahányszor  arról  volt  szó, 
hogy  erre  a  nemzetre  akár  személyes,  akár  pénzbeli  teljesítés 
kötelezettsége  rovassék,  a  rendszabályok  mindig  elmentek  a 
legszélső  határig,  s  e  rendszabályok  mindig  a  legmerevebb 
fiskáhs  érdekek  megóvására  voltak  irányozva.  (Igaz  !  Ügy 
van  !)  Valahányszor  azonban  arról  volt  szó,  hogy  a  meglevő 
terhek  elviselése   könnyíttessék,   valahányszor  ezen  kötele- 

zettségekkel  kapcsolatos  jogokról  volt  szó,  akkor,  uraim, 
oly  aranymérlegen  mérték  vagy  annyira  elmulasztották 
azt,  amit  a  nemzetért  tenni  kell,  hogy  e  tekintetben  a  lefolyt 
országgyűlést    meddőnek    lehet    tartani.    (Élénk    helyeslés.) 

Néhány  példával  fogom  ezt  megvilágosítani.  (Halljuk  ! 
Halljuk  !) 

Meghozatott  a  véderőről  szóló  törvény  tíz  esztendőre, 
de  elválasztották  tőle  és  elodázták  azt  a  két  szerény  kíván- 
ságot, mit  ezzel  kapcsolatosan  a  kormány  igért  és  az  ellenzék 
mindig  sürgetett  :  könnyíteni  egyes  határozatait,  könnyebbé 
tenni  ezt  a  súlyos  terhet  egyes  részeiben  a  nemzetre  nézve,  és 
azután  a  jogos  magyar  aspiráczióknak  súlyt  szerezni  azáltal, 
hogy  a  magyar  elemnek  meghonosulása  a  közös  hadseregben 
minél  szélesebb  körben  biztosítva  legyen.  (Helyeslés.) 

Ami  kötelesség  volt,  arra  nézve  a  törvény  megalkot- 
tatott ;  ami  ezen  aspiráczióknak  valósítására  szolgált  volna, 
az  javaslat  maradt  s  az  ország  törvényei  között  fel  nem  talál- 
ható. (Igaz  !  Ügy  van  !) 

Itt  van  hosszú  sora  adótörvényeinknek.  Mi  lett  volna 
természetesebb,  uraim,  mint  hogy  azon  nagy  panasz  megszün- 
tettessék,  mely  az  országban  mindenütt  felhangzik.  Mert 
nem  hiszem,  hogy  volna  egyetlenegy  ember  önök  között,  aki 
már  nem  tapasztalta  volna,  talán  minden  esztendőben,  hogy 
az  adókezelés  hibái  és  hiányai  folytán  oly  adókat  és  fize- 
téseket követelnek  tőle,  melyeket  megfizetett,  vagy  ame- 
lyekkel nem  is  tartozott ;  hogy  megvesznek  tőle  többet, 
mint  amivel  tartozik.  (Élénk  helyeslés.  Felkiáltások  :  Igaz  ! 
Ügy  van  !) 

Azt  hiszem,  nincs  önök  között  olyan,  ki  ezt  nem  tapasz- 
talta ;  mert  ha  van,  uraim,  megérdemli,  hogy  képe  fametszet- 
ben közköltségen  kinyomassék.  (Élénk  derültség.) 

Mi  maradt  el  erről  az  országgyűlésről  ?  Nem  az  új  adók. 
Nem  kímélték  ezen  új  adók  szabályozásában  a  fiskális  érdek 
drákói  megvalósítását.  Hanem  elmaradt  az  adókezelés  javí- 
tásáról szóló  törvény  megalkotása ;  elmaradt  a  pénzügyi 
törvényszékek  rendezéséről  szóló  törvény  meghozatala. 

Nagy  baj  az,  hogy  a  minisztérium  ki  is  veti,  meg  is  hatá- 
rozza az  állampolgárok  által  fizetendő  összegeket,  bíráskodik 
is  afölött,  hogy  törvényes  alapúak  és  mértékűek  is  e  köve- 

telesek.  E  kettőt  el  kell  választani  (Helyeslés.)  és  az  utóbbit 
s,  minisztériumtól  elvonván,  független  bíróságokra  kell  bízni, 
mert  saját  tette  felett  senki  igazságos  bíró  nem  lehet.  (Élénk 
helyeslés.)  És  ép  oly  méltányos,  mint  jogos  kívánalma  az 
állampolgároknak  az,  hogy  legalább  arra  adjon  az  állam 
biztosítékot,  hogy  több  teher,  mint  amit  a  törvény  meg- 
állapít, tőlük  követeltetni  nem  fog.  (Élénk  helyeslés.) 

E  czélra  szolgált  volna  a  független  pénzügyi  törvény- 
székről benynjtott  javaslat.  És  az  adókezelésről  szóló  törvény- 
javaslatot is  benyújtotta  a  kormány  ;  de  ez  oly  általános 
elszörnyiíködést  keltett,  hogy  azt  kell  mondani,  hogy  ha  ezt  a 
két  reformot  kompromittálni  kellett  volna,  soha  ezt  bizto 
sabban,  soha  ezt  sikeresebben  a  kormány  nem  eszközölhette 
volna.  (Hosszantartó  zajos  helyeslés  és  élénk  derültség.) 

Az  adókezelésről  szóló  törvény  csak  arra  ügyelt,  hogy  a 
jelenlegi  adóbehajtásnak  drákói  szigora  meg  legyen  törvény 
által  állapítva ;  hogy  többé  az,  ami  történik,  ne  visszaélés 
legyen,  hanem  a  törvény  alapján  elkövetett  zaklatás.  (Élénk 
helyeslés.  Felkiáltások  :  I^az  !  Ügy  van  !) 

Ami  pedig  a  pénzügyi  törvényszékekről  szóló  törvény- 
javaslatot illeti,  az  még  csodálatosabb  volt. 

A  pénzügyi  közigazgatás  jogi  ellenőrzésére  hivatott 
független  bíróságot  kellett  volna  szervezni.  És  kikből  java- 
solta a  kormány  ezt  a  bíróságot  alakíttatni  ? 

A  minisztérium  által  delegált  miniszteri  tanácsosokból, 
talán  éppen  azokból,  kik  referensek  voltak  abban  az  ügyben, 
melyben  bíráskodniok  kellett  volna.  (Élénk  derültség.) 

De,  uraim,  a  kormány  jól  tette,  hogy  megmutatta  ezeket  a 
javaslatokat,  mert  így  legalább  tudjuk,  hogy  müy  irányban 
keresi  a  kormány  a  reformokat.  Hanem  azután  az  is  bizo- 
nyos, hogy  ezen  irányban  oly  súlyos  mulasztásokat  köve- 
tett el,  melyek  arra  mutatnak,  hogy  terheket  róni  a  nem- 
zetre s  elmenni  a  kíméletlenségben  a  legszélső  határig, 
de  azonfelül  az  igazságos  beszedést  biztosító  intézkedéseket 
elmulasztani,  ez  a  kormánypolitika  nem  lehet  egyéb,  mint 
a  nemzet  megrontásának,  megengedem,  önkénytelen  poli- 
tikája. (Hosszantartó  zajos  helyeslés  és  tetszés.) 

De  nemcsak  ezekre  a  javaslatokra  hivatkozhatunk. 
Nézzék  meg  önök,  milyen  csodálatosan  néz  ki  a  czukor-. 

kávé-  és  sörfogyasztásról  szóló  törvényjavaslat  eredeti  alakja, 
milyen  csodálatosan  nézett  ki  a  bélyeg  és  illetékekről  szóló 
törvényjavaslat.  (Egy  hang  :  Elég  csodálatos  az  most  is  ! 
Élénk  derültség.)  Most  is  csodálatos,  igaza  van  a  közbe- 
szóló úrnak.  (Élénk  helyeslés.)  Én  is  annak  tartom,  hanem 
még  szörnyűbb  volt,  úgy  hogy  azt  a  törvényjavaslatot  gyö- 
keresen meg  kellett  változtatni  és  újra  átdolgozni.  És  hogy 
a  minisztérium  ezt  az  átdolgozást  nem  ellenezte,  mutatja  azt, 
hogy  oly  kíméletlenül  és  az  adózók  jogos  érdekeinek  oly 
tekintetbevétele  nélkül  kezdeményezte  e  törvényt,  hogy  ez 
maga  is  eléggé  bizonyítja,  hogy  a  kormánynak  az  ő  eljárásában 
a  kincstári  érdekeken  kívül  semmi  más  iránt  érzéke  nincs. 
{Élénk  helyeslés.) 

De  vegyük  röviden  a  többit.   (Halljuk  !  Halljuk  !) 

Valahányszor  arról  volt  szó,  hogy  az  országgyűlés  joga 
szemben  a  kormánnyal  megcsorbíttassék,  a  kormányt,  ezt 
a,  szabadelvű  kormányt  mindig  azon  a  részen  találjuk,  mely 
az  országgyűlés  jogának  megszorítása  mellett  volt. 

Emlékezzenek  önök  a  berlini  szerződés  beczikkelyezé- 
séről  szóló  törvényjavaslatra,  melyre  nézve  már  mondtam, 
hogy  a  magyar  országgyűlés  e  jogának  elismerését  részben 
Ausztriának  példája  által  kellett  kikényszeríteni ;  emlékez- 
zenek arra,  ami  a  katonai  beszállásolási  törvény  megalkotá- 
sánál történt,  ahol  az  országgyűlésnek  egy  kétségtelen  joga, 
melyet  az  1867  :  XII.  törvényczikk  fentartott,  amelyet  az 
ellenzék  mindig  vitatott,  el  lőn  törölve  és  a  kormány  a 
maga  számára  szükség  nélkül  lefoglalta.  De  vessünk  egy 
pülantást  a  közigazgatási  ágak  terén  történt  különféle  alko- 
tásokra. 

Nem  tagadom  —  és  ki  is  fejeztem  a  meggyőződésemet 
kellő  alkalommal  az  országgyűlésen  —  ezek  egynémelyikének 
helyességét. 

De  másrészt  kétségtelen  az,  hogy  ezen  alkotások  egy 
része  olynemű,  hogy  ha  a  kormány  bevallott  reformtörek- 
vései őszinték,  —  és  én  nem  akarok  bennük  kétkedni  — 
ezen  alkotások  a  mihamarabbi  lebontás  sorsára  vannak 
kárhoztatva. 

A  kormánynak  —  ismételve  monda  —  bevallott  czélja 
>a  közigazgatási  bíróságok  felállítása. 

A  vitás  közigazgatási  viszonyok  eldöntésére  tehát  a 
minisztériumokat  nem  tartja  alkalmasnak,  ily  bírói  funk- 
cziókat  helyesen  végző  közegnek. 

És  midőn  a  kormány  azt  hirdeti,  hogy  e  czélra  törek- 
szik, az  országgyűlésen  törvényeket  alkot  arra,  hogy  bűn- 
ügyekben a  kihágások  felett  mint  legfőbb  bíró  a  miniszter 
bíráskodik. 

Hiszen  ha  közigazgatási  ügyekben  behozzuk  a  bírás- 
kodást, hogyan  lehet  a  büntető  bíráskodást  meghagyni  annál 
a  miniszternél,  aki  amarra  nem  alkalmas  közegnek  nyilvá- 
níttatík  ?  Az  igazságügy  terén  a  legsajátszerűbb  tünemény 
hirdetni  vékonyan  és  vastagon,  hogy  be  akarják  hozni  polgári 
peresügyekben  a  szóbeli  eljárást,  mely  egy  nagy  és  követ- 
kezéseiben üdvös  hatású  reform  volna.  (Hegedűs  Sán- 
dor:  Igen!)  Tisztelt  barátom  integet  és  azt  mondja, 
hogy  igen.  ö  is  azok  közé  tartozik,  akik  így  beszélnek,  de 
azután  olyan  törvényeket  megszavaznak,  melyek  ezen 
törekvések  valósításának  erős  gátakat  raknak.  (Élénk  hosszas 
derültség.) 

De  azután  azok  a  törvények,  melyeket  nagy  apparátussal 
és  nagy  fáradsággal  megalkotnak,  mind  az  írásbeliség  meg- 
örökítésére  valók.    (Élénk   helyeslés   és   tetszés.) 

Kitűznek  egy  czélt  maguknak,  hirdetik  annak  elérését, 
azután  nemcsak  hogy  óvakodnak  afelé  közeledni,  hanem 
mesterségesen  akadályokat  gördítenek  a  legkényesebb  kor- 
mányzati ág  :   az   igazságszolgáltatás   terén. 

Míg  éveken  át  vesződnek  a  perrendtartás  reformjával, 
csinálják  és  elvetik  és  újra  előveszik  ugyanazon  javaslatokat : 
a  bagatell  bíráskodás  bajainak  orvoslására,  mely  a  városokon 
kívül  a  népet  forma  szerint  megfosztja  az  igazságszolgál- 
tatás elemeitől  is,  egy  pillanatig  sem  gondolnak.  (Élénk 
helyeslés.) 

Minden  kormánynak  főkötelessége,  hogy  az  igazi  nemes- 
levelet megszerezze  magának  a  nemzet  vezérségére.  Már 
pedig  ez  abban  áll,  hogy  felismerve  bizonyos  kérdéseknek  az 
ország  érdekében  szükségességét,  nem  habozik,  nem  vona- 
kodik azoknak  felkarolására  akkor  sem,  midőn  talán  a 
közvélemény  még  habozik,  még  nincs  megállapodva,  sőt 
akkor  sem,  ha  ezzel  önnön  fennállása  alapjait  gyengítené  is. 

Csak  az  ilyen  párt  tisztázója,  irányadója  a  nemzet 
véleményének ;  csak  ez  felel  meg  azon  kötelességnek,  mely 
a  közhatalom  birtokával  válhatlanul  össze  van  kötve. 

Nekem  nem  szükséges  a  közigazgatás  rendezésének 
fontosságáról  önök  előtt  szólani,  ós  azon  kitűnő  ember,  aki 
a  kormány  feje,  bizonyára  tudja  ezen  kérdésnek  horderejét 
és  fontosságát.  De  kérdem :  megszerezte-e  magának  a 
nemeslevelet  arra,  hogy  a  nemzetnek  vezére  legyen  ?  Mert-e 
ebben  a  kérdésben  kezdeményezni? 

Fel  kellett  cserélni  a  szerepeket.  Az  ellenzéknek  kellett 
fellépni,  hogy  ezt  a  kérdést  elaltatni  és  a  napirendről  levenni 
ne  engedje,  és  uraim,  én  azt  hiszem,  hogy  az  a  kormány, 
mely  ennek  a  kötelességnek  teljesitésétől  vonakodnék,  lemond 
azon  igényéről,  hogy  e  nemzetnek  méltó  vezére  lehessen. 
(Hosszantartó  zajos  helyeslés  és  tetszés.   Taps.) 

Azt  mondják,  hogy  a  szabadelvű  kormány  a  szabad- 
elvű tradiczióknak  megőrzője  és  letéteményese.  De  sohasem 
volt  korszak  Magyarországon,  mikor  a  szabadelvű  fejlődés- 
nek aranyfonala  oly  biztosan  ketté  lett  volna  vágva,  mint 
éppen  azon  szabadelvű  kormány  alatt,  mely  most  vezeti 
az  ország  ügyeit.  (Zajos  helyeslés.  Igaz  !  Ügy  van  !) 

Nézzék  meg  önök  uraim,  minden  téren,  valahányszor 
az  egyéni  jogköröket  kellett  biztositani,  valahányszor  a 
polgárok  közti  válaszfalakat  lerontani,  vagy  a  jogegyenlőség 
terén  egy  általánosan  érzett  szükséges  lépést  kellett  tenni, 
ki  volt  az,  ki  annak  az  ügynek  elhalasztására,  annak  az 
ügynek  napirendről  való  levételére  mindent  elkövetett  ? 
A  szabadelvű  kormány.  (Hosszantartó  zajos  helyeslés.) 

Tette  pedig  ezt  saját  pártja  egy  tetemes  részének  —  és 
ez  ennek  dicséretére  legyen  mondva  —  ellenzése  mellett.  Arról 
azonban  természetesen  én  nem  tehetek,  hogy  azon  téves 
vélemény  uralkodik  a  kormánypárt  némely  köreiben,  hogy 
a  politikai  összeköttetések  természete  követeli,  hogy  a  kép- 
viselőnek a  pártvezért  még  akkor  is  követnie  kell,  ha  annak 
lépései  önnön  meggyőződésével  a  legkiáltóbb  ellentétben 
állanak.  (Hosszantartó  zajos  derültség  és  tetszésnyilat- 
kozatok.) 

így  lőn  az,  uraim,  hogy  történetünk  a  szabadelvű  kor- 
mány működését  a  szabadelvű  fejlődés  szünetelésének  kor- 

szaka  gyanánt  fogja  feljegyezni.  Ezért,  uraim,  egy  hajszáit 
sem  fejlődtek  a  törvények  szerinti  kormányzás  biztosítékai ; 
ezért  fennáll  a  bevett  vallások  rendszere,  a  konfesszionális 
kényszer  és  a  polgári  házasságról  szóló  javaslat  csak  azért 
lőn  bemutatva,  hogy  lássa  a  nemzet,  hogy  az  álta- 
lánosan elfogadott  szükség  határáig  sem  tud  a  kormány 
elmenni  e  kérdés  felfogásában,  de  sikerült  neki  egy  oly 
javaslatot  szerkeszteni,  mely  ha  elfogadtatik,  az  intézményt 
magát  legsúlyosabban  kompromittálja.  (Élénk  tetszés.) 

De  nincs  miért  tovább  ez  eljárást  jellemeznem  ;  nem 
is  élek  vissza  türelmükkel,  (Halljuk  !  Halljuk !)  csak 
azt  emelem  ki,  hogy  nem  csoda,  ha  ily  alkotások,  ha  ily 
irány  után  a  nemzetben  két  politikai  baj  ijesztő  mértékben 
kezd  terjedni. 

Az  egyik  a  csüggedés  és  közöny,  a  másik  talán 
még  sokkal  veszedelmesebb,  mely  túlzásokban  és  erőnkkel 
nem  arányos  gyökeres  változásokban  keresi  országunk  bajai 
orvoslását.  A  kormányok  és  pártok  kötelességmulasztásának 
mindig  azon  erkölcsi  baja  van,  hogy  megrendíti  a  hitet  az 
alkotmány  hatályosságában,  (Élénk  helyeslés.)  megrendíti 
a  hitet  abban,  hogy  az  alkotmány  felhasználásával  orszá- 
gunk valódi  szükségei  fokonkint  kielégíthetők.  (Élénk  he- 
lyeslés.) 

Az  ellenzék  hivatása. 

Ezek  azok,  uraim,  mit  a  múlt  országgyiilésről  mondani 
akartam.  És  itt  megállapodva,  szólnom  kell  még  magam- 
ról egy  szót  és  eljárásomról  a  párt  kötelékére  nézve.  (Halljuk  ! 
Halljuk  !)  Én,  uraim,  mindig  kötelékeket  kerestem  az  ország- 
gyűlésen, mert  az  volt  meggyőződésem,  hogy  a  közpálya 
emberének  kötelessége  nem  elszigetelve  állani,  hanem  a 
közreműködést  kötelékekben  biztosítani.   (Helyeslés.) 

Én  nem  vagyok,  nem  voltam  abban  a  meggyőződésben 
soha,  és  végzetes  pohtikai  hibának  tartom  azt,  ha  valaki  azt 
hiszi,  hogy  a  képviselő  eleget  tesz  hivatásának  akkor,  ha 
ellene  szavaz  vagy  ellene  szól  annak,  amit  helytelennek 
tart,  ha  támogatja  azt,  amit  helyesnek  hisz,  s  így  megnyug- 
tatja önnön  lelkiismeretét,  anélkül  hogy  keresné  és  kultiválná 
az  összeköttetést  azokkal,  akikkel  közös  rendszabályokban 

meggyőződése  alapján  egyesülni,  kikkel  a  rossz  rendszabá- 
lyok megbuktatásában  a  jó  ügy  diadalát  érvényre  segítem 
egyedül  lehetséges.  Én  tehát  kerestem  az  összeköttetéseket 
és  meg  is  találtam.  Igaz,  egyben-másban,  nem  sokszor,  bár 
fontos  kérdésben  nem  értettünk  egyet ;  de  ez  természetes 
oly  egyéneknél,  kik  különböző  időben  léptek  ki  a  kormány- 
pártból. Független  gondolkozású  egyéneknél  elkerülhetetlen 
ez,  kivált  az  ellenzék  természetes  állásában,  hogy  egyben- 
másban   eltérő   nézeteik   legyenek. 

De  igenis  a  kötelék  helyes,  ha  a  rendszabályok  leg- 
nagyobb részére,  ha  az  irányok  leglényegesebbjeire  őszinte 
támogatás  és  kölcsönös  közreműködés  lehetséges.  (Élénk 
helyeslés.)  És  ez,  uraim,  lehetséges  volt,  és  én  azt  hiszem, 
hogy  nem  szabad  képviselőnek  magát  elszigetelt  helyzetbe  he- 
lyeznie ;  nem  szabad  képviselőnek  lelkiismeretét  csak  azzal 
nyugtatnia  meg,  hogy  aszerint  szavaz,  vagy  aszerint  ellenez. 

Mert  aki  ebbe  a  helyzetbe  helyezi  magát,  az  majdnem 
árulást  követ  el  azon  megbízáson,  melyet  kezébe  adnak, 
mert  meghiusítja  annak  a  megbízásnak  legfőbb  czélját,  t.  i. 
a  jó  ügynek  közös  erővel  való  diadalra  juttatását.  (Élénk 
hosszas  helyeslés.)  És  engedjék,  hogy  itt  szóljak  önöknek 
arról  is,  hogy  sok  mindenféle  vádat  hoztak  fel  ellenünk  ; 
de  nem  akarom  ezekkel  tartóztatni  önöket ;  egyre  azonban, 
mely  az  apró  rézpénzhez  hasonlít,  azért  is,  hogy  kézről- 
kézre jár,  azért  is,  hogy  nincs  több  értéke  mint  a  kopott 
rézpénznek,   meg  akarok  felelni.   (Halljuk  !   Halljuk  !) 

önök  bizonyára  mindnyájan  hallották  azt  a  vádat, 
hogy  mi  csak  személyes  kérdéseket  hajhászunk,  hogy  minket 
csak  a  hatalomra  való  vágy  vezet  eljárásunkban. 

De  engedjék  meg,  hogy  most  azt  kérdezzem,  vájjon 
midőn  mi  a  közgazdasági  kiegyezésnél  eltávolítani  igyekez- 
tünk az  országunk,  gazdaságunk  jövőjét  akkor  fenyegető,  ma 
már  bekövetkezett  veszélyeket ;  midőn  elleneztük  azt,  hogy 
államháztartásunk  rendezésének  problémája,  nézetünk 
szerint  elkerülhető  expediczió  által  tönkre  ne  tétessék ; 
midőn  országunk  jogainak  megcsorbítását  elleneztük  ;  midőn 
a  polgárok  jogkörének  biztosítását,  midőn  határozottan 
megjelölt  reformokat  sürgettünk  és  kívántunk,  —  és  az 
országgyűlés  tárgyalásainak  minden  lapja    tanúbizonyságot 

tesz  efelől,  hogy  az  ügyet  magát  akartuk  és  tudtuk  is  elő- 
terjeszteni,   vájjon   személyes   érdekeket   hajhásztunk  ? 

Jól  jegyezte  erre  meg  egyik  tisztelt  barátom,  az  ellen- 
zéknek kitűnő  tagja,  hogy  ez  igenis  személyes  érdeke,  de  nem 
a  küzdelemben  állóké,  hanem  Magyarország  15  millió  lakosá- 
nak személyes  érdeke,  ennek  megvédése  pedig  országos 
érdek.    (Élénk  helyeslés  és  tetszés.) 

Soha  súlyosabbal  ne  vádolhassanak  bennünket,  mint 
hogy  személyes  érdekeinket  országunkra  üdvös  rendszabá- 
lyokkal   forrasztottuk    össze.    (Élénk    tetszés.) 

Különben  is,  miért  vádolnak  bennünket  a  hatalomra 
vágyással.  Hiszen,  uraim,  politikai  pártoknak,  felelősség 
alatt  működő  politikusoknak  nem  szabad  hogy  más  czél- 
juk  legyen,  mint  hogy  a  jónak  talált  rendszabályokat  közös 
erővel  diadalra  juttassák  és  a  rosszakat  meghiúsítsák. 

Miután  pedig  a  diadalra  jutásnak  más  módja  nincs, 
mint  bizonyos  állások  elérése,  én  igenis  minden  komoly 
politikai  párttól,  minden  komoly  politikustól,  ki  véleménye 
^s  lépései  felelősségét  komolyan  veszi,  megvárom,  hogy 
ebből  a  czélból  arra  törekszik,  arra  törekszem  magam  is,  sőt 
megígérem,  hogy  jövőre  is  arra  fogok  törekedni.  (Hosszan- 
tartó zajos  helyeslés,   meg-megujuló  éljenzés  és  taps.) 

De  különben  ezen  szemrehányás  nem  ellenfeleinknek 
komolyabb,  munkásabb  részétől  jön.  Jön  az  három  oldalról, 
három  különböző  köréből  a  politikusoknak,  és  Ítéljék  meg 
önök,  vájjon  komoly-e,  figyelembe  vehető-e  ez  ?  (Halljuk  ! 
HaUjuk  !) 

Jön  oly  körökből,  melyek  tapasztalásból  ismerik  azt, 
hogy  mit  tesz  az,  elvek  nélkül  hatalomra  törekedni ;  elhagyni 
az  elveket  s  megnyerni  a  hatalmat.  (Élénk  tetszés  és  derült- 
ség.) Én  értem  azt,  hogy  ezek  szeretnék,  hogy  így  járnánk 
el,  mert  solatium  est  miseris  socios  habuisse  malorum. 
(Derültség.) 

A  második  részen  azok  vannak,  kik  nagy  reményeket, 
országunk  erejéhez  nem  mért  követelményekkel  és  ígéretekkel 
akarnak  gerjeszteni,  s  azután  máris  fontolgatják  magukban, 
máris  gondolkoznak  afölött,  hogy  melyikét  kell  azon  ki- 
tűzött nagy  czéloknak  és  ígéreteknek  szegre  akasztani. 
(Élénk  derültség.) 

Ezeknek  az  előzetes  esetek  szaporodása,  vagy  vigasztalás 
vagy  ösztön  volna  számításaikban.  (Élénk  derültség.) 

Végre  e  szemrehányás  azok  részéről  is  származik,  kiket 
—  és  óvni  akarom  magamat  azon  félreértés  ellen,  hogy  a 
kormánypárt  nagy  részét  érteném  ezek  alatt,  de  akiket 
az  jellemez,  hogy  sohasem  különböztek  véleményükben  az 
államférfiaktól,  míg  azok  kormányon  voltak ;  de  azután 
biztosak  lehettek  az  államférfiak  arról  az  egyről,  hogyha 
egyszer  megbuktak,  ezek  sohasem  fognak  velük  egyetérteni. 
{Hosszantartó   zajos   derültség  és   taps.) 

Ezen  körökből  jő  ellenünk  ily  szemrehányás,  és  ezen  jó 
urak  nem  is  veszik  észre,  hogy  midőn  bennünket  vádolni  akar- 
nak :  önnön  érzelmeiket  árulják  el.  (Hosszantartó  derültség.) 

Ezek  azok,  uraim,  amiket  —  szorosan  ahhoz  lévén 
kötve,  hogy  csak  az  elmúlt  dolgokról  szóljak  —  előadni 
szükségesnek  tartottam. 

Még  csak  egyet  kell  megjegyeznem  az  ellenzék  hiva- 
tására a  múltban  és  jövőben.  És  ez  az  egy  az,  hogy  nem 
feladata  az  ellenzéknek  megmásíthatatlan  és  elintézett 
dolgok  hulladékaiból  élni ;  hogy  a  lefolyt  események,  a  lefolyt 
tények  komoly  tanulságainak  felkarolása  és  a  politikai  irány- 
nak megszabásánál  bátor  értékesítése  :  ez  az  ellenzéknek 
a   múltra  nézve   igaz   hivatása.    (Helyeslés.) 

És  most,  uraim,  bevégzem  beszédemet.  És  engedjék 
meg  azt  mondanom,  hogy  három  év  előtt  itt  e  teremben, 
önök  előtt  nyíltan  megmondtam,  hogy  programmom  körén 
belül  fogok  maradni  —  és  megmaradtam  híven  és  változat- 
lanul.   (Hosszasan   tartó   zajos   éljenzés.) 

Amiben  az  szabad  kezet  engedett  nekem,  abban  függet- 
lenül követtem  meggyőződésemet.  Kerestem  az  összeköt- 
tetést oly  egyénekkel,  kikkel  poHtikai  munkásságom  leg- 
nagyobb részét  egyetértőleg  teljesíthettem.  Ma,  három  év 
múlva,  meggyőződésem  az  maradt,  hogy  az  irány,  melyben 
haladtam,  helyes  volt  és  ma  is  törhetlen  bennem  a  hit, 
törhetlen  bennem  a  bizalom  politikai  irányunknak  és  elveink- 
nek diadala  iránt.   (Hosszasan  tartó  zajos  éljenzés.) 

Uraim  !  Nem  lehet  kívánni,  hogy  mindenki  helyeselje 
ezt  az  irányt,  de  egyet,  amit  megígértem,  azt  hiszem,  becsü- 
letesen megtartottam,  és  ez  abban  állott,  hogy  eljárásom- 

Szilágyi  Dezső  Beszédei.  Hl.  12 


178  Az   okkupácziót    követő    országgyűlések. 

ban  egyaránt  óvakodni  fogok  a  szabadságnak  és  politikai 
kötelességérzetnek  két  nagy  veszélyétől :  a  felfelé  való 
meghunyászkodástól  és  a  mindenáron  való  népszerűség- 
haj hászástól  ;  (Hosszantartó  viharos  éljenzés  és  taps.)  és 
állíthatom,  hogy  gyakran  nem  kis  személyes  kárommal,  de 
ennek  a  kötelességnek  eleget  tettem.  (Hosszantartó  zajos 
éljenzés.) 

És  most,  uraim,  röviden  köszönetemet  és  hálámat  kell 
kifejeznem  azért,  hogy  bizalmukkal  ruháztak  fel,  rokon- 
szenvükkel érdememen  felül  támogattak  e  három  év  alatt ; 
hogy  alkalmat  nyújtottak  nekem,  meggyőződésem  szerint  azon 
hosszú,  fáradalmas,  gyakran  éles,  talán  túlélés  küzdelmekre, 
melyekben  nekem  is  részem  volt,  és  mennél  rövidebben 
fejezzem  ki  köszönetemet,  mert  tudom,  hogy  önök  annak 
őszinteségét  aszerint  mérik,  minél  egyszerűbben  van  az 
kifejezve. 

Mint  a  kisebbség  tagja  mentem  el  és  mint  ilyen  lépek 
vissza  az  önök  soraiba.  Jól  tudom  azt,  hogy  midőn  önök 
előtt  leteszem  a  fegyvereket,  melyeket  forgattam,  azt  a  köz- 
vetlen eredmény  sikerének  babérja  nem  borítja.  Jól  tudom, 
hogy  a  közvéleménjmek  igen  nagy  körei  az  emberi  dolgok 
folyamatában  meddőnek  és  elhibázottnak  tartják  azt  a 
fáradozást,  mely  a  közvetlen  eredmény  erejével  nem  dicse- 
kedhetik, és  vélekedésükben  árnyéka  nő  az  ily  törekvések- 
nek, mint  nő  a  tárgyaknak  akkor,  midőn  a  nap  delelő  pont- 
járól hanyatlani  kezd.  De  én  nem  tartozom  azok  közé, 
kik  az  erkölcsi  sikerek  hatályosságában  nem  hisznek.  Én  azt 
tartom,  hogy  minden  ügynek,  ha  az  ország  igazi  aspirácziói- 
ból,  igazi  szükségeiből  van  merítve,  ha  azt  becsületesen  és  ki- 
tartással képviselik,  elvégre  annyi  viszontagságok  után 
meg  kell  lennie  diadalának. 

És  én  azzal  a  hittel  térek  az  önök  körébe  vissza,  hogy  er- 
kölcsi eredményeink  nem  enyésztek  el ;  hogy  a  közvetlen  ered- 
ménynek hiánya  nem  jelenti  azt,  hogy  nemzetünk  szivében 
és  lelkében  drága  meggyőződéseket,  nemzetünk  szivében  és 
lelkében  országunk  boldogítására  szükséges  irányokat  épen 
tartani  súlyos  és  nehéz  napokban  ne  sikerült  volna.  (Élénk 
helyeslés.)  Ez  az,  uraim,  ami  nekem  bizonyos  könnyebbülést 
okoz.  És  azután  engem  az  a  látszólagos  közöny,  mely  az 

ország  közvéleményének  tekintélyes  részét  itt-ott  elfogta, 
nem  aggaszt.  Jól  tudom  én,  hogy  megvannak  az  elhidegü- 
lésnek,  megvannak  a  csüggedésnek  órái ;  de  azt  is  tudom, 
hogy  ami  mélyen  a  nemzet  szivében  van,  az  előbb-utóbb 
utat  fog  törni  magának  a  sikerhez,  úgy  mint  az  a  folyam, 
melyről  az  őskorban  regélik,  hogy  elbujt  a  föld  alá,  elveszett 
az  emberek  szeme  elől,  és  azután  ereiben  meggyarapodva, 
egyszerre  ellenállhatatlan  erővel  tört  magának  utat  czélja  : 
a  tenger  felé.    (Nagy  tetszés.) 

Ez  a  meggyőződés  az,  mellyel  köszönetem  és  hálám 
kifejezése  mellett  búcsút  veszek  önöktől,  és  engedjék 
meg  még  azt  kívánnom,  hogy  e  városrésznek  polgárai 
azon  törhetlen,  erős  és  önálló  politikai  szellemet  őrizzék 
meg  mindenha,  mely  képessé  tette  őket  arra,  hogy  meg- 
győződésüket függetlenül  követték  és  a  szabadságnak  két 
nagy  veszedelmétől  őrizték  meg  magukat  :  a  csüggedéstől, 
vagy  a  mindent  koczkára  tevő  könnyelműségtől.  (Szűnni 
nem  akaró  zajos  éljenzés  és  tetszésnyilatkozatok.) 

PROGRAMMBESZÉD. 

Szüágyi  Dezső,  mint  a  mérsékelt  ellenzék  jelöltje,  ismét  Buda- 
pest Vin.  kerületében  lépett  föl.  Programmbeszédét  1881 
június    19-én   tartotta. 

gyí  Tisztelt  Uraim !  (Halljuk !  Halljuk !)  Megvallom, 
**  óhajtottam  önök  előtt  megjelenni  ma  is  ;  nem  azért,  hogy 
programmbeszédét  mondjak,  mert  hiszen  múlt  alkalommal 
mondott  beszédem,  úgy  vélem,  a  főpontokat  magában 
foglalja  ;  de  azért,  hogy  azon  komoly  tanulságokról,  melyek 
a  politikai  helyzetben  felmerültek,  megemlékezzem.  (Halljuk!) 


A  kormány  nem  nyilatkozik. 

Oly  országban,  uraim,  melynek  adóereje  a  legmagasabb 
fokra  van  csigázva  és  mégis  államháztartási  mérlege  bizo- 
nyítja, hogy  feladata  és  jövedelmei  között  nincs  meg  az 
arány ;  oly  országban,  hol  a  nemzeti  szervezés  nagy  munkája 
félbe  van  szakítva  ;  oly  országban,  hol  a  szabadelvű  fejlő- 

IS* 


180  Az    okkupácziót  követő    országgyűlések. 

désnek  fonala  megszakadt,  amelyben  a  gazdasági  élet  tényezői 
fejletlenek  vagy  le  vannak  kötve  és  ijesztő  mértékben  kezd 
terjedni  a  pauperizmus  :  ott  a  választások  alkalmával  méltán 
megkívánja  a  közvélemény  azt,  hogy  első  sorban  azok 
nyilatkozzanak,  akik  a  nemzettől  azt  kívánják,  hogy  ügyei- 
nek vezetését,  hogy  jövőjének  rendezését  három  évre  az 
ő  kezükbe  tegye  le.  (Igaz  !  Ügy  van  !) 

És  uraim,  az  a  kormány,  mely  érdemei  alapján  akar 
megmaradni ;  az  a  kormány,  mely  akarja,  hogy  a  közvéle- 
mény ővele  együtt  működjék  és  együtt  érleljék  meg  a 
jövő  három  évnek  teendőit  és  rendszabályait :  az  a  kormány 
nem  fél  nyilatkozni,  (Élénk  helyeslés  és  felkiáltások  :  Igaz  ! 
Ügy  van  !)  az  a  kormány  a  nagy  nemzeti  ítélet  ezen  nap- 
jaiban, az  általános  választásokkor,  nem  fél  a  választók- 
tól, (Hosszantartó  zajos  helyeslés  és  élénk  felkiáltások : 
Igaz  !  Ügy  van  !)  sőt  kívánja  és  keresi  az  alkalmat,  hogy 
nyilatkozhassék.    (Élénk  helyeslés.) 

De  az  a  kormány,  tisztelt  választók,  mely  a  múltban 
Ígéreteinek  beváltása  helyett  az  események  hatalmára  hivat- 
kozott ;  az  a  kormány,  mely  a  kilátásba  helyezett  sikerek 
és  eredmények  kimaradását  a  kényszerhelyzetekkel  men- 
tette ki  ;  az  a  kormány,  melynek  feje  és  vezetője  nem  tartja 
érdemesnek  most  tájékoztatni  a  közvéleményt,  hogy  azzal  a 
hatalommal,  melyet  kezében  tart  és  melyet  meg  akar  tartani 
a  jövőre  is,  hogyan  fog  élni  ;  az  a  kormány,  mely  ilyenkor 
nem  nyilatkozik  :  e  tettével  azt  tanúsítja,  hogy  ő  nem  a 
nemzet  bizalmára  építi  a  maga  jövőjét,  hanem  a  nemzet 
közönyére,  a  nemzet  elkedvetlenedésére,  a  nemzeti  szellem 
gyengeségére    építi    hatalmát.    (Zajos    helyeslés.) 

Igaz,  —  hiszen  önök  olvasták  —  két  miniszter  már 
nyilatkozott ;  az  egyik  az  igazságügyi,  a  másik  a  keres- 
kedelmi miniszter.  Nem  is  akarom  e  nyilatkozatoknak 
érdemét  eltagadni  ;  de  a  közvélemény  helyesen  ítél,  hogy 
itt  a  kabinet  fejének  nyilatkozatára  van  szükség.  (He- 
lyeslés.) 

És  ha  e  két  nyilatkozatot  olvassák,  azoknak  különben 
érdemes  részletei  mellett  az  egyiknél,  az  igazságügyminisz- 
temél,  ha  látom,  mint  sorolja  elő  szárazon  működésének 
egyes   tényeit,   önkénytelenül   eszembe   jut   a   miniszter   úr 

régi  szokása,  hogy  neki  tulajdonképen  két  listája  van.  (Hall- 
juk !  Halljuk!)  Az  egyikben  azok  a  rendszabályok  foglaltat- 
nak, melyeket  akkor  igér,  midőn  az  országgyűlés  megnyilík  ; 
a  másik,  mely  azonban  sokkal  rövidebb,  azokat  a  rendszabá- 
lyokat foglalja  magában,  melyeket  akkor  mutat  fel,  midőn 
bezárták  az  országgyűlést.  (Derültség.)  Ezt  a  két  listát 
összeméri  egymással,  és  amivel  az  első  hosszabb  a  második- 
nál, azt  levágja  és  ...  ez  a  jövő  országgyűlés  programmja. 
(Hosszantartó  élénk  derültség.) 

Ami  pedig  a  másik  nyilatkozatot  illeti,  annak  sem 
akarom  egyes  érdemes  részleteit  tagadni,  de  rám  igen  saját- 
ságos benyomást  tesz  az,  hogy  a  kereskedelmi  miniszter 
oly  búsongva  néz  vissza  arra  a  régi  Magyarországra,  hol 
természetesen  nem  voltak  nehéz  vámkérdések,  midőn  nem 
kellett  tarifa-politikával  vesződni,  midőn  az  ország,  mint 
ő  állítja,  boldog  volt,  és  boldogságából  csak  egy  hiányzott, 
úgy  látszik  legalább  az  ő  felfogása  szerint,  az  t.  i.,  hogy 
nem  a  jelen  minisztérium  vezette  az  ország  kormányzatát. 
(Élénk  derültség.) 

De  nézzünk  mi  komolyan  szembe  a  helyzettel. 

Kérdem  önöktől,  tisztelt  választók,  csoda-e,  ha  ily 
körülmények  közt  azt  a  szomorú  jelenséget  tapasztaljuk, 
hogy  azt  az  űrt,  melyet  a  kormánynak  ily  módon  foly- 
tatott eljárása  okoz  és  melyet  a  közvéleményben  a  köz- 
érdeknek kellene  elfoglalnia,  nagyrészben  elfoglalja  a 
helyi,  a  magánérdekeknek  serege  ?  (Felkiáltások :  Igaz ! 
Ügy  van  !) 

Országszerte  tapasztaljuk  most  a  választásoknál,  hogy 
nem  az  a  kérdés,  hogyan  fog  kiütni  közérdekben  a  választás, 
hanem  az,  hogy  minő  haszna  lesz  a  választásból  a  helyi 
érdekeknek,  egyes  egyéni  érdekeknek.  (Igaz  !  Ügy  van !) 
Ez,  uraim,  a  politikai  erénynek,  a  politikai  szellemnek 
gyászos  hanyatlását  jelenti  Magyarországon.  (Igaz  !  Ügy 
van  !)  Mert  a  közérdek  ilyenkor  elmerül  az  apró  magán- 
érdekeknek tengerében  ;  a  közszellem  elfullad  az  apró  önzések 
özönében,  (Igaz  !  Ügy  van  !)  és  a  politikai  meggyőződés 
keresését  és  a  bátor  küzdelmet  e  meggyőződésért  a  hatalom 
árnyékában  való  kényelmes  meghúzódás  váltja  fel.  (Zajos 
helyeslés.) 

Mi  a  tanulság,  tisztelt  választók,  ebből  a  helyzetből,  mi 
kötelessége  az  ellenzéknek,  mi  kötelessége  az  országgyűlés- 
nek jövőben  ?   (Halljuk  !  Halljuk  !) 

Ily  helyzetben  támad  a  választóknak,  a  politikusoknak 
az  a  faja,  kikben  nincs  politikai  meggyőződés,  kik  be  is 
vallják,  hogy  minden  kormányt  készek  támogatni,  kik 
ennélfogva  annak  kész  eszközei,  hibáinak,  gyakran  erő- 
szakosságának, talán  még  bűneinek  is  takargatói.  De  ez, 
uraim,  veszélyes,  ez  kárhozatos  eljárás,  mert  a  kötelesség 
tekintetbe  nem  vétele  könnyen  annak  megvetésévé  válik, 
mert  a  politikai  közönyt  csak  egy  lépés  választja  el  a  poli- 
tikai megromlástól.  (Zajos  helyeslés.) 

Ezért  kell  ennek  az  iránynak  minden  erőből  ellene 
szegülni. 

Igaz,  most  a  nemzeti  szellem  gyenge,  de  az  én  bizalmam 
törhetetlen,  hogy  a  nemzetnek  jelleme,  a  nemzet  ősi  szeretete 
jogai  iránt  nem  veszett  el,  s  bármi  ügyességgel,  bármily  hata- 
lommal akarják  is  azt  lelohasztani ;  bármily  csalódás  éri  is 
a  nemzetet  emberekben  és  pártokban :  az  alkotmányos 
szellem  aranysugarai  még  ki  fognak  sütni,  és  akkor,  uraim, 
akkor  alkotmányos  életünk  szép  napjai  újra  visszatérnek. 
(Élénk  tetszés  és  helyeslés.) 

Parlamenti  reform. 

A  jövő  országgyűlésnek  kötelessége  lesz  az,  hogy  miután 
tapasztaljuk,  hogy  a  nemzeti  szellem  gyenge  ;  miután  ismé- 
telve tapasztaltuk  azt  is,  hogy  a  nemzeti  szellem  képviselője, 
a  parlament  is  gyenge  :  a  jövő  országgyűlés  feladatai  közé 
fog  tartozni  a  nemzeti  akarat  e  képviselőjét,  a  parlamentet 
megerősíteni. 

De  hogy  ez  megtörténjék,  uraim,  kell,  hogy  oly  reformok 
hozassanak  be,  melyek  a  parlamentet,  azt  a  parlamentet, 
melyet  sokan  vak  eszköznek  akarnak  tekinteni,  képessé  és 
alkalmassá  tegyék  a  nemzeti  akarat  önálló  képviseletére. 
(Helyeslés.) 

Röviden  elmondom  önöknek  e  reformokat.  (Halljuk  ! 
Halljuk  !) 

A  főrendiház  reformja. 

Az  egyik  mindenesetre  a  főrendiháznak  újjászervezése. 
{Helyeslés.) 

Nekünk  csak  papiroson  van  két  házunk;  az  életben 
tulaj  donképen  csak  egy-kamararendszer  van  Magyarorszá- 
gon, (Igaz  !  Ügy  van !)  Sőt  merem  mondani,  egyenesen 
rosszabb,  mint  az  egy-kamararendszer,  mert  azok  a  használ- 
ható elemek  is,  melyek  gyéren,  itt-ott  a  főrendiházban  tevé- 
keny részt  vesznek,  ha  tényleg  csak  egy  kamara  állana  fenn, 
talán  az  alsóházban  volnának  feltalálhatók. 

És  mi  az  oka,  uraim,  hogy  a  főrendiház  törvényhozási 
képességére  nézve  nem  képes  ellenőrző  feladatát  kellőleg 
teljesíteni  ?  Az  ok  igen  egyszerű  és  abban  áll,  mert  tagjai 
közül  azok,  akik  függetlenséggel  és  politikai  szellemmel  bír- 
nak, elkedvetlenedve  lépnek  be  abba  a  házba,  melyben  látják, 
hogy  tagjai  egy  tetemes  részének  gazdasági  alapja  hiányzik 
a  függetlenségre,  és  hogy  a  hivatalosan  függő  elemek  özö- 
nében a  független  ember  szava  és  eljárása  támogatásra 
nem  számíthat.    (Élénk  helyeslés    és    tetszésnyilatkozatok.) 

Ezért,  uraim,  ha  mi  a  nemzeti  akarat  méltó  képviselő- 
jévé akarjuk  tenni  a  parlamentet,  a  főrendiház  reformját 
fel  kell  karolnunk,  és  pedig  úgy,  hogy  az  szűnjék  meg  kivált- 
ságos rendek  gyülekezete  lenni  ;  hogy  törvényhozó  és  azon- 
felül ellenőrzési  képességben  emelkedjék.  Kell  hogy  az  élet- 
fogytiglan való  tagoknak,  nem  a  czímmel  bíróknak  intéz- 
ménye behozassék.  (Élénk  helyeslés.)  Kell  hogy  Magyar- 
ország nagybirtokosainak  és  a  közpályán  kitűnt  független 
értelmiségének  virága  abban  a  házban,  mint  az  igazi  magyar 
felsőházban,    helyet   foglaljon.    (Élénk    helyeslés.) 

És  kikerülhetetlen  az  is,  hogy  a  hivatalosan  függő  elemek, 
hogy  a  főispánok  maradjanak  természetes  hatáskörükben  a 
megyei  közigazgatás  élén,  s  ne  a  felsőházban,  melynek  fel- 
adataival állásuk  össze  nem  fér.  (Zajos  helyeslés.) 

És  akkor,  ha  majd  így  lesz  megalakítva  ez  a  második 
kamara,  akkor  fogják  csak  önök  érezni  azt,  hogy  minő  erőt 
nyer  abból  az  alkotmány,  minő  erőt  fog  abból  nyerni  a  nemzeti 
önérzet.  (Élénk  helyeslés.) 

A  választások  tisztasága. 

De  nemcsak  ez  a  feladat  a  nemzeti  akarat  képviseletének 
erősítésére.   (Halljuk  !  Halljuk  !) 

A  másik  feladat :  elhárítani  azt,  ami  az  alsóházat  nyomja, 
melyet  én  bizonyára  becsmérelni  nem  akarok,  melynek 
dicsőségét  és  érdemeit  szeretem,  és  tehetségem  szerint  elő- 
mozdítani akartam.  (Halljuk  !  Halljuk  !) 

Az,  uraim,  ami  az  alsóház  működésének  hatályát  csök- 
kenti, abban  áll,  hogy  a  választásoknál  a  hivatalos  befolyá- 
soknak óriási  mérve  működik.  (Igaz  !  Ugy  van  !) 

Valóban  csodálatos  ország  ez  a  Magyarország  !  Amint 
a  választások  ki  vannak  hirdetve,  egyszerre,  mintha  meg- 
mozdulna az  egész  országban  a  föld,  és  a  főispánokon  kezdve 
egyszerre  a  közigazgatási  apparátus  nagy  része  átalakul 
kortes-apparátussá.  (Igaz  !  Ügy  van  !)  És  e  korteskedés 
annál  veszedelmesebb,  mert  a  jogos  hivatali  hatalommal 
gyakorolt  befolyás  a  jogos  befolyás  színét  ölti  magára, 
(Igaz  !  Ügy  van  !) 

Tudom  én  nagyon  jól,  hogy  ezt  nem  lehet  teljesen  kiirtani. 
Tudom  én,  uraim,  hogy  az  egyes  befolyásokat  nem  lehet 
száműzni  egy  nagy  nemzeti  szervezetből.  De  vannak  gyakor- 
lati módok  arra,  melyek  a  hivatalos  befolyásoknak  ilynemű 
felhasználását  lehetetlenné  teszik  és  ezáltal  a  parlamentnek 
összealkotását  és  működésének  függetlenségét  biztosítják. 
Én  mondok  önöknek  néhány  ily  módot.  (Halljuk  !  Halljuk  !) 

Az  egyik  mód  az,  úgy  mint  Angolországban  van,  szigorú 
törvényt  hozni  arra,  hogy  a  hivatalos  hatalommal  kortes- 
kedni nem  szabad  és  hogy  a  közönség  köréből  mindenki 
vádat  emelhet  a  visszaélők  ellen.  (Helyeslés.)  A  másik  hatályos 
mód  erre  az,  ha  megtiltjuk  a  tisztviselőnek,  hogy  abban  a  járás- 
ban, melyben  neki  hivatalos  hatalma  van,  képviselőjelöltül 
felléphessen,  nehogy  a  választókat  két  baj  közé  helyezze  : 
vagy  hogy  hivatali  hatalmával  vissza  fog  élni,  ha  meg  nem 
választják,  vagy  hogy  szabadságukat  feláldozva,  meg- 
hajolnak előtte,  csakhogy  nyakukról  elküldjék.  (Derültség.) 

De  nemcsak  ez  szükséges  ;  hanem  szükséges  az,  hogy  a 
képviselőktől  távoltartassék  a  kecsegtetés  önkénytelen 
befolyása,  s   tudjuk,   hogy  a  szabad  kormányzatnak  egyik 

legnagyobb  veszedelme  az  előnyökkel  és  hivatalokkal  való 
kecsegtetés.  (Igaz  !  Ügy  van  !) 

Belgiumnak  van  egy  törvénye,  —  1848-ban  hozták  e  tör- 
vényt, mely  következéseiben  nagyon  üdvösnek  bizonyult  — 
amely  azt  rendeli,  hogy  a  képviselő,  míg  megbízatása  tart  és 
képviselői  mandátumának  megszűnte  után  egy  pár  esztendeig 
nem  fogadhat  el  kormány -kinevezéstől  függő  oly  hivatalt, 
mely  hivatal  a  képviselőházban  való  üléssel  nem  kompati- 
bilis,  tehát  nem  politikai  hivatal.    (Helyeslés.) 

Bölcs  törvény  ez,  tisztelt  választók  !  Nem  mintha  ezzel 
azt  akarnám  mondani,  hogy  üy  módon  ki  lehet  zárni  minden 
befolyást,  mert  míg  emberek  lesznek,  ezt  elérni  nem  lehet. 
De  üyforma  törvények  által  elérhetjük  azt,  hogy  a  parlament 
a  maga  függetlenségében,  a  parlament  a  maga  ellenőrzési 
képességében  emeltessék.  (Helyeslés.) 

Szükséges  ez  több  -okból. 

Szükséges  elsősorban  azért,  amire  Magyarországon  oly 
nagy  szükség  van,  hogy  a  hivataloknak  és  hivatalnokok- 
nak erkölcsi  tekintélyét  és  méltóságát  emeljük.  Mert  ha 
ily  törvények  hozatnak,  akkor  senki  se  fog  gondolni  arra, 
hogy  a  hivatalnokot  politikai  jogai  gyakorlásának  teljes 
szabadságában  korlátozni  vagy  őt  más  czélokra  felhasználni 
akarná.  Ha  a  törvény  garancziája  alá  van  helyezve  az,  hogy 
vele  és  az  ő  hatalmával  nem  lehet  fölebbvalói  ösztönzésére 
visszaélni,  akkor  nyeri  meg  a  hivatalnok  teljes  szabadságát, 
akkor  nyeri  meg  politikai  működésének  azt  a  lehetőségét  ,^ 
melyet  szükséges  hogy  elérjen.  (Élénk  helyeslés.) 

Közgazdasági  és  közigazgatási 
kérdések. 

De  tisztelt  választók,  a  nemzeti  szellem,  a  nemzeti 
akarat  kifejezésének  és  orgánumának  gyarapításán  kívül 
vannak  egyéb  teendők  is.   (Halljuk  !  Halljuk  !) 

Én  nem  akarok  most  ismétlésekbe  bocsátkozni ;  egy  más 
alkalommal  szóltam  ezekről,  s  amiket  talán  elmulasztottam, 
a  közjogi  alapon  álló  ellenzék  nálamnál  jóval  kitűnőbb  férfiai 
bőven  pótolták.  Most  csak  röviden  ki  akarom  önök  előtt 
emelni,  hogy  a  nemzeti  gyógyulásnak  és  regenerácziónak  nagy 

munkájához  és  annak  két  főkérdéséhez,  a  közgazdasági  és 
közigazgatási  kérdéshez  miképen  viszonylanak,  minő  állást 
foglalnak  el  a  pártok  ?  (Halljuk  !  Halljuk  !) 

El  kell  ezt  mondanom,  tisztelt  választók,  azért,  mert 
általános  divattá  vált  a  közjogi  alapon  álló  ellenzék  létjogát 
megtagadni ;  mert  általános  divattá  vált,  hogy  ellenünk 
mernek  oly  vádakat  felhozni,  melyek  —  mint  reménylem,  be 
fogom  bizonyítani  —  elsősorban  és  sokkal  súlyosabban  azokat 
terhelik,  kik  e  vádakat  ellenünk  hangoztatják.  (Halljuk  ! 
Halljuk  !) 

Azt  hiszem,  fölösleges  önöknek  bővebben  fejtegetnem 
azt,  hogy  a  mérsékelt  ellenzék  tagjai  —  s  közöttük  magam  is 
igyekeztem  ehhez  hozzájárulni  —  a  jövő  politika  irányaira 
nézve  minden  téren  és  minden  szakra  nézve  kifejtették 
nézeteiket.  De  főként  egy  kérdés  fogja  a  jövő  országgyűlést 
dominálni,  a  közgazdasági  kérdés,  mert  érezzük,  hogy  Magyar- 
ország politikájának  az  a  czélja,  hogy  Magyarország  köz- 
gazdasági felvirágzásának  alapjait  megteremtse  és  Magyar- 
ország természetes  jövedelmeit  Magyarország  számára  meg- 
őrizze,  (Helyeslés.) 

Nemzeti  állam. 

Már  most,  látunk  és  hallunk  bizonyos  jelenségeket,  így 
legutóbb  Erdélyben,  és  egyes  hangok  most  is  emelkednek, 
melyek  azt  mondják  :  a  magyar  állam  hamis  úton  jár,  a 
magyar  politika  hamis  irányt  követ,  midőn  ebből  az  ország- 
ból egy  nemzeti  államot  kíván  alkotni.  Azt  mondják  :  ez 
az  ország  poliglott  állam,  és  éppen  azáltal,  hogy  nemzeti 
államot  akarunk  belőle  csinálni,  kötött  kezekkel  szolgáltatjuk 
azt  át  a  lajtántúliaknak  és  függővé  tesszük  legbecsesebb 
érdekeinket  azok  beleegyezésétől,  csakhogy  szabad  kezet 
engedjenek  nekünk  itthoni  állami  működésünkben.  (Halljuk  ! 
Halljuk  !) 

Engedjék  meg,  hogy  erre  nézve  röviden  és  határozottan 
megmondjam  nézetemet.  (Halljuk !  Halljuk !)  A  történet 
ez  ország  lakóiból  egy  politikai  nemzetet  csinált ;  a  ter- 
mészet ebből  az  országból  egy  országot  alkotott ;  a  külföld 
bennünket  egy  országnak  tart,  és  ha  mindezek  hatása  alatt 
azt  mondják  nekünk,  hogy  itt  többajkú  polgárok  vannak. 

többféle  vallásúak  vannak,  akkor  erre  azt  mondjuk :  igenis 
vannak. 

De  mi  következik  ebből  ?  Következik-e  ebből  az,  hogy  a 
megoszlásnak  ezen  elemei  mellett  mi  ne  segítsük  elő  az  állam- 
nak azt  a  természetes  törekvését,  hogy  összetartozásának  és 
egységének  elemeit  kifejlessze  ?  (Helyeslés.)  Vájjon  nem  követ- 
kezik-e ebből  az,  hogy  amit  a  természet  és  a  történet  együvé 
alkotott :  hogy  az  állam  egy  nemzeti  öntudattal  hassa  át  pol- 
gárait és  hogy  óvakodjék  azon  másik,  azon  veszedelmes,  az 
országot  elgyengítő  úttól,  mely  ezt  az  országot  apró  tarto- 
mányokra  akarná   szétszakítani  ?    (Hosszantartó   helyeslés.) 

Igenis  mi,  —  itt  merem  mondani  —  Magyarország  minden 
pártja  a  nemzeti  államot  akarja  — .  nem  megcsinálni,  mert  az 
megvan,  (Zajos  helyeslés.)  de  belszervezetében  kiépíteni. 
De  ez  nem  jelenti  azt,  hogy  mi  abból  a  kizárólag  magyarul 
beszélők  államát  akarjuk  megalkotni,  hogy  ne  tiszteljük 
a  nemzetiségek  hazafias  kulturális  törekvéseit,  törvényeink- 
ben megírt  jogait ;  hanem  jelenti  azt,  hogy  ez  érdekek  és  jogok 
tiszteletben  tartásával,  politikai  egységét  erős,  eltörölhetetlen 
alapokon  akarjuk  megerősíteni  és  jövőjét  s  felvirágzását 
ezen  az  úton  biztosítani.  (Zajos  helyeslés.) 

Egyöntetűség  a  pártban. 

A  másik  pedig  az,  tisztelt  választók,  hogy  azt  mond- 
ják, —  és  itt  engedjék  meg,  hogy  megemlékezzem  arról 
a  pártról,  amely  rólam  is  megemlékezett,  a  függetlenségi 
pártról,  és  pedig  megemlékezzem  azzal  a  kímélettel  és  azzal 
a  jóakarattal,  melyet  ők  irántam  tanúsítottak  (Halljuk  !)  — 
azt  mondják,  hogy  nekünk,  a  közjogi  alapon  álló  ellen- 
zéknek nincsen  programmunk  ;  hogy  bennünk  nincs  homo- 
geneitás, nincs  egyöntetűség,  és  ezt  halljuk  nemcsak  a  füg- 
getlenségi párttól,  hanem  halljuk  olyanoktól,  kik  a  kormány- 
párthoz tartoztak  vagy  legújabban  oda  tartoznak. 

Hogy  nincs  bennünk  homogeneitás,  ezt  azzal  bizo- 
nyítják, hogy  két  kérdésben  :  a  közigazgatás  rendezésének, 
egyik  —  a  kinevezés  —  kérdésében  és  a  vallásügyi  poHtikával 
összefüggő  némely  kérdésben  különböző  vélemények  van- 
nak sorainkban.  Az,  tisztelt  választók,  tény,  hogy  erre  nézve 

különböző  nézetek  vannak  sorainkban,  bár  azok  sokkal 
kisebb  mértékben  térnek  el,  mint  elötüntetni  szeretik  ;  hanem 
ha  azok  az  urak.  egy  kis  fáradságot  vesznek  maguknak  saját 
körükben  szétnézni,  a  vélemények  ugyanolyan  megoszlását 
sokkal  nagyobb  mértékben  feltalálják  saját  soraikban. 
(Élénk  helyeslés.  Igaz  !  Ügy  van  !) 

Kérdem,  lehet-e  azt  őszinte  ellenvetésnek  venni,  mely 
hibának  tulajdonítja  nekünk  azt,  ami  nálunk  sokkal  kisebb 
mértékben  van  meg,  mint  náluk,  s  náluk  oly  nagy  mértékben 
van  meg,  hogy  ők  ezekkel  a  kérdésekkel  foglalkozni,  ezeket  a 
kérdéseket  fölvetni  nem  merték.  (Igaz  !  Ügy  van  !  Élénk 
tetszésnyilatkozatok.)  Mi  pedig  fölvetettük  e  kérdéseket, 
(Élénk  helyeslés.)  érleltük  azok  megoldását  és  teljes  erőből 
fogjuk  azt  ezentúl  is  megoldás  elé  vinni.  (Élénk  helyeslés.) 

De  azt  mondják,  hogy  azért  nem  lehet  hozzánk  csatla- 
kozni, mert  nincs  akczióprogrammunk. 

Amennyiben  ez  az  ellenvetés  a  kormánypárt  részéről 
jön,  kérdem  önöktől,  vájjon  az  országban  a  reform-irányok- 
nak egyik  ágában  is,  a  közgazdaságban,  a  külpolitikában, 
az  igazságügyben,  a  közigazgatás,  a  közoktatás,  a  kultusz 
terén  van-e  oly  kérdés,  melyre  nézve  mi  féltünk  határo- 
zottan és  nyiltan  nyilatkozni  ?  (Élénk  tetszés.)  Ha  nincs, 
és  csakugyan  mi  kerestük  azt,  hogy  a  választók  előtt  nyiltan 
beszélhessünk,  vájjon  kereste-e  a  kormány  az  alkalmat, 
hogy  e  kérdésekben  teljes  nyíltsággal  szóljon?  Van-e 
ember  Magyarországon,  aki  meg  tudná  mondani,  hogy  a 
jövő  országgyűlés  nagy  kérdéseiben,  a  közigazgatási  kérdés- 
ben, mi  a  czélja,  mi  a  véleménye  Magyarország  miniszter- 
elnökének és  belügyminiszterének.  (Zajos  felkiáltások  :  Nincs  ! 
Senki  sem  tudja  !) 

Már  most  bizonyos  urakra  nézve  az,  hogy  azon  kor- 
mánynak és  azon  pártnak,  mely  vezeti  az  ország  ügyeit, 
mely  döntőleg  hat  az  alkotásokra,  még  véleményét  sem 
tudjuk,  nemhogy  terveit  és  rendszabályait  —  ez  azoknak  az 
uraknak  nem  akadály  arra,  hogy  ahhoz  a  párthoz  csatla- 
kozzanak. (Igaz  !  Ügy  van  !)  De  ha  arról  van  szó,  hogy 
hozzánk  csatlakozzanak,  ugyanők  azt  vetik  ellen,  hogy 
nincsen  akczióprogrammunk.  Ez,  uraim,  nem  őszinte  eljárás  ; 
(Élénk  tetszés.)  mert  az  az  eljárás,  mely  a  kötelesség  telje- 

sítését  ott,  ahol  az  elsőrendű,  nem  keresi,  és  ott,  ahol  az 
teljesíttetett,  azt  nem  akarja  meglátni,  és  ha  ezt  hozzák 
fel  okul  arra,  hogy  az  ellenzékhez  nem  lehet  csatlakozni,  már 
ez  nem  egyéb,  mint  kényelmes  ürügykeresés  arra,  hogy  a  ha- 
talom árnyékában  az  illetők  meghúzhassák  magukat.  (Zajos 
felkiáltások  :  Igaz  !  Ügy  van  !) 

Mi  a  programm  ? 

Függetlenségi  barátaink  részéről  az  mondatik,  hogy 
nekünk  nincs  programmunk,  de  nekik  van,  és  nagy  diadallal 
mutatják  fel  az  ő  programm jukat  :  a  perszonál-uniót  és 
gazdasági  különválást.   (Halljuk  !  Halljuk  !) 

Mi  tehát,  uraim,  a  programm  ?  A  programm  nem  egyéb, 
mint  foglalatja  azoknak  a  rendszabályoknak,  melyeket  a  jövő 
országgyűlésen  meg  kell  alkotni.  Aki  tudja,  hogy  a  jövő 
országgyűlésen  elintézendő  vagy  előkészítendő  kérdésekre 
nézve  mily  álláspontot  foglal  el,  milyen  irányban  akar 
működni,  annak  van  programmja,  az  meg  tudja  mondani, 
hogy  engem  erre  a  czélra  válasszatok  meg.  (Helyeslés.)  De 
aki  ezt  ezekről  a  kérdésekről  nem  tudja  megmondani,  annak, 
uraim,  nincs  programmja.   (Helyeslés.) 

Ha  a  tisztelt  függetlenségi  pártiak  azt  hiszik,  hogy 
midőn  ők  a  perszonál-uniót  felállítják,  akkor  ők  mást  és 
egyebet  határoztak  meg,  mint  egy  czélt,  és  hogy  van  pro- 
grammjuk,  akkor  —  úgy  hiszem  —  nagyon  tévednek.  (Élénk 
helyeslés.)  A  programm  az  volna,  ha  meg  is  határoznák, 
hogy  mi  módon  akarják  azt  létesíteni ;  a  programm  az 
volna,  ha  kimutatnák,  hogy  ugyanazon  szükségek,  melyek 
kielégítésére  a  kapcsolat  jelen  formái  megvannak,  ugyanazon 
érdekek,  melyek  kielégítésüket  találják  a  jelen  rendezésben 
és  amelyekkel  számolni  kell,  megnyugvással  fogadhatják 
az  általuk  javasolt  módokat  is  ;  ez  volna,  uraim,  az  igazi 
programm.  (Zajos  helyeslés.)  De  én  kétkedem  abban,  hogy  ha 
ezt  meg  is  kísérlik,  abban  egyet  fognak  érteni.  (Élénk  de- 
rültség.) És  míg  ezt  nem  teszik,  van  czéljuk,  de  nincs  pro- 
grammjuk,  és  akkor  úgy  áll  a  dolog,  hogy  amire  van  határo- 
zott nézetük,  az  még  nem  programm,  amit  pedig  meg  kellene 
a  jövő  országgyűlésen  erre  a  czélra  tenni,  erre  nem  tudjuk 
nézetüket.    (Élénk  tetszésnyilatkozatok.    Igaz  !   Ügy  van  !) 

Közjogi  alap  és  gazdasági   ki- 
egyezés. 

A  jövó  országgyűlésen  azon  kell  működni,  hogy  ezt  az 
országot  közgazdaságilag  megerősítsük,  hogy  ezen  országnak 
természetes  pénzügyi  jövedelmeit  visszaszerezzük  és  meg- 
tartsuk. De  nekünk  állam  jogi  kötéseink,  szerződéseink 
vannak  a  monarchia  másik  államával,  és  aki  szuronyokra 
nem  akar  hivatkozni,  pedig  bizonyára  senki  sem  akar  az 
erőszakra  hivatkozni,  annak  tudnia  keU,  hogy  e  műkö- 
désnek ezen  államkötések  keretében  kell  történnie. 

Már  most  azt  kérdem  én :  arra,  hogy  mi  ezeket  a  czélokat 
elérjük,  nem  kell-e  bizalmat  keltenünk  magunk  iránt  a  másik 
államfél  részéről ;  szabad-e  megengednünk  azt,  hogy  törekvé- 
seinket gyanúsíthassák?  Szabad-e  megengednünk  azt,  hogy 
törekvéseinkben  olyanokat  keressenek,  mik  azokkal  szükségkép 
összeforrva  nincsenek  ?  És  én  minden  magyar  ember  szívébe 
és  lelkébe  szeretném  oltani  azt,  (Halljuk  !  Halljuk  !)  hogy 
Magyarországnak  igazi  baja  nem  abban  van,  amit  közös 
ügyeknek  neveznek  és  nem  a  delegácziók  intézményében, 
(Halljuk  !  Halljuk  !)  hanem  Magyarország  igazi  baja  abban 
van,  hogy  a  mi  közös  ügyeinken  kívül  van  még,  amit  a 
törvény  úgy  nevez  :  közös  egyetértéssel  elintézendő  érdekek 
—  ezek  vannak  rosszul,  ezek  vannak  károsítólag  rendezve. 
Ezek  módosítandók,  s  hogy  módosíthassuk  :  nem  szabad  azzal 
összezavarni,  amire  építve  vannak,  magával  a  közjogi  kap- 
csolattal. (Helyeslés.) 

Mivel  védték,  uraim,  midőn  közjogi  alapra  lett  fek- 
tetve, a  kiegyezést.  (Halljuk  !  HaUjuk  !)  Azzal  védték,  hogy 
azon  a  közjogi  alapon  más  kiegyezést  nem  lehet  csinálni. 
És  van-e  ma  már  ember  Magyarországon,  ki  el  ne  ismerte 
volna  az  egyesült  ellenzék  akkoriban  kifejezett  nézetének 
helyességét,  hogy  üynemű  állításokkal  ezt  a  közjogi  alapot 
csak  kompromittálják,  és  hogy  a  szélsőségek  érintkeznek 
akkor,  midőn  egyrészt  a  kormány,  másrészt  a  közjogi 
ellenzék  a  közgazdasági  rendezést  összeforrasztják  a  közjogi 
alappal.  És  midőn  azt  hirdetik,  hogy  Magyarországnak  írott 
lekötöttsége  mellett  van  még  egy  gazdasági  lekötöttsége,, 
mely  megírva  nincs  —  akkor,  uraim,  csak  mesterséges  akadá- 

lyokat  raknak  arra,  hogy  állapotunkon  javíthassunk.  (Élénk 
helyeslés.) 

Nem  mellőzhetem  megemlítem,  hogy  a  kormánypárti 
táborból  s  annak  volt  balközépi  részéről  egy  furcsa  okos- 
kodást olvastam,  mely  abban  áll,  hogy  a  közjogi  alap  meg- 
támadásának értelme  volt  akkor,  midőn  létrejött,  az  első 
években,  de  most  már,  miután  megvan  és  az  első  éveken 
túl  vagyunk,  nincs  értelme,  mert  minden  jogos  érdeket 
kielégít.  Mit  jelent  ez  magyarra  fordítva  ?  (Halljuk  !  Halljuk  !) 
Azt,  hogy  a  közjogi  alap  megtámadásának  volt  értelme 
addig,  míg  ők  támadták  azt  meg,  kik  jelenleg  kormányon 
vannak,  akkor  pedig  ellenzékben  voltak ;  hanem  most, 
midőn  ők  ülnek  a  kormányon,  most  már  aimak  semmi 
értelme,  semmi  alapja  nincs.  (Zajos  derültség.) 

Pedig  ha  egyszerűen  akarnánk  okoskodni,  vájjon,  ha 
egy  intézmény  helyesnek  bizonyult  be,  szabad  volt-e  akkor 
is  megtámadni,  midőn  a  tapasztalat  még  nem  tanított  meg 
bennünket,  hogy  milyen ;  pedig  a  politikai  bölcseséghez 
tartozik :  előbb  bevárni  a  tapasztalat  eredményeit  és  azután 
formálni  ítéletet.  (Élénk  helyeslés.)  És  ha  ma  üy  vallomást 
tesznek  :  nem  úgy  hangzik-e  ez,  mint  az  ö  működésüknek 
utólagos  elkárhoztatása  ?   (Hosszantartó  zajos  helyeslés.) 

Ha  mi  arra  törekszünk,  hogy  Magyarország  gazdasági 
alapjait,  létének,  felvirágzásának  feltételeit  megszerezzük, 
nem  szabad  azt  összebonyoKtani  a  közjogi  alappal,  nem 
szabad  törekvéseinket  úgy  tüntetni  elő,  hogy  mi  a  közjogi 
alapot  akarjuk  feKorgatni ;  mert  a  közjogi  alapnak  meg- 
változtatása nem  függ  pusztán  Magyarországtól,  nem  is 
függ  pusztán  Ausztriától,  hanem  függ  még  az  európai  kon- 
junktúráktól is.  (Igaz  !  XJgy  van  !)  És  ismétlem,  hogy  mind- 
addig, míg  valaki  oly  formákat  nem  tud  javasolni,  melyek 
ugyanezeket  a  szükségeket  kielégítik,  melyek  czéljából  a  köz- 
jogi alap  jelenlegi  formája  fennáll ;  mindaddig,  míg  erre  má& 
gyakorlati  eszközt  valaki  fel  nem  tud  mutatni :  addig  az 
erre  való  törekvés  nem  egyéb  mint  puszta  spekuláczió, 
és  ha  mi  gyakorlati  eredményt  akarunk  elérni,  akkor  nem 
szabad  Magyarország  közgazdasági  felvirágzásának  sorsát 
ahhoz  kötni,  hogy  ilyesmivel  kapcsolatba  hozassék.  (Élénk 
helyeslés.)  Nem  szabad  a  lajtántúliaknak  ürügyet  adni  arra. 

hogy  ők  a  legelső  jogos  törekvés  alkalmával,  melyet  Magyar- 
ország a  jelzett  czél  elérésére  tesz,  azt  mondják, 
hogy  mi  nemcsak  gazdaságilag  akarjuk  magunkat  biztosí- 
tani, hanem  a  monarchia  kapcsait  akarjuk  megbontani, 
■és  a  legkevesebb,  amire  törekszünk,  az,  hogy  felforgassuk 
a  jelenlegi  rendezés  összes  alapjait.  Vájjon  bölcs  politika-e  ez, 
mely  az  elérhetőt  összekeveri  egészen  más  tényezőkkel  ? 
Helyes-e  az  az  eljárás,  mely  azt  tartja,  hogy  midőn  ily 
kérdések  megoldására  kell  törekedni  és  bizalmat  kellene 
gerjeszteni,  mesterséges  akadályokat  rakjunk  a  megoldás 
•elé  azáltal,  hogy  e  kérdéseket  kapcsolatba  hozzuk  olya- 
nokkal, melyeknek  puszta  felemlítését  is  bizalmatlansággal, 
legyőzhetetlen  tagadással  fogadja  a  másik  fél  ?  (Élénk 
helyeslés  és  tetszésnyilatkozatok.) 

A   mérsékelt  ellenzék  politikája. 

Ez  az,  uraim,  ami  engem  arra  vezet,  hogy  azt  álhtsam 
önök  előtt,  hogy  Magyarország  haladásának  és  fejlődésének 
titka  abban  áll,  hogy  azon  úton  haladnak,  melyet  a  mérsé- 
kelt ellenzék  politikája  kijelöl.   (Élénk  helyeslés.) 

E  politika,  röviden  összefoglalva,  úgy  amint  én  fel- 
fogom, ebből  áll  :  Mi  kívánjuk  azt,  hogy  a  nemzeti  akarat- 
nak orgánuma,  az  országgyűlés  politikai  súlyában  és  be- 
folyásában növekedjék.  (Helyeslés.)  Mi  kívánjuk  azt,  hogy 
Magyarország  gazdasági  felvirágzásának  alapjai,  pénzügyi 
jövedelmeink  teljes  megőrzése  kincstárunk  részére  biztosít- 
tassanak. (Helyeslés.)  Mi  akarjuk  azt,  hogy  a  törvények 
szerinti  kormányzás,  hogy  az  egyéni  jogkörök  biztosítása 
intézmények  által  megtörténjék.  (Helyeslés.)  Akarjuk  azt, 
hogy  a  szabadelvű  képviseleti  kormányzattal  összefüggő 
bajok,  a  pártkormányzás  veszélyei  és  a  párthatalommal 
való  visszaélés  lehetőleg  eltávohttassanak.  (Helyeslés.)  Mi 
akarjuk  a  közigazgatás  rendezését  szakképzett,  kinevezett 
tisztviselőkkel,  akarjuk  ezzel  az  önkormányzat  életerős 
reformját,  a  poHtikai  szabadságjogok  biztosítását  összekötni. 
(Helyeslés.)  Akarjuk  a  hivatalnokok  jogviszonyainak  rende- 
zését, állását  erkölcsileg,  jogilag  emelni  és  erősíteni ;  akarjuk 
-azért,   mert  ha   mi  azt    hisszük,    hogy  a   közigazgatás  jó 

hatása  a  hivatalnokok  szakértelmétől,  erkölcsi,  szellemi 
fölemelésétől  függ,  csak  így  fejlődhetik  ki  e  karban  az  a 
tradiczió,  mely  tisztelettel  és  bizalommal  fogja  működésüket 
körülvenni.  (Helyeslés.) 

Kívánom  és  törekedni  fogok,  hogy  az  állampolgárok 
közti  válaszfalak  leromboltassanak.  (Helyeslés.)  Akarom  a 
szabadelvű  fejlődés  fonalának  felvételét.  (Élénk  helyeslés.) 
És  midőn  mi,  tisztelt  választók,  erre  törekszünk,  midőn 
azokat  a  gyakorlati  utakat  és  módokat,  melyek  erre  vezetnek, 
kijelöltük,  akkor  azt  kérdem  :  szabad-e  rólunk  azt  mondani, 
hogy  nekünk  nincs  irányunk,  nekünk  nincs  határozott 
törekvésünk  ?   (Zajos  tetszésnyilatkozatok.) 

Az  ipar  fejlesztése. 

És  most,  uraim,  engedjék  meg,  hogy  már  csak  azért  is, 
mert  napirenden  van,  de  azért  is,  mert  nagy  országos  érdek, 
az  iparkérdésről  is  szóljak  valamit.  (Halljuk  !  Halljuk  !) 

Ha  Magyarország  gazdaságilag  fel  akar  virágozni,  semmi 
kétség  benne,  —  és  ez  ma  már  általános,  minden  párt  által 
elfogadott  elv  —  hogy  iparát  meg  kell  erősítenie.  (Helyeslés.) 

Van  e  téren  olyan,  amit  megtehet  a  társadalom,  van 
olyan,  mit  meg  kell  tennie  az  államnak.  (Halljuk  !  Halljuk  !) 
És  pedig  állam  jogi  kötéseink  határain  belül. 

E  körön  belül,  és  erre  törekedtünk  a  múlt  ország- 
gyűlésen és  törekedni  fogunk  jövőre,  törvény  által  szabá- 
lyozni kell  az  iparosok  szervezetét ;  hatályosan  gondoskodni 
kell  az  iparos  gyakorlati  kiképzéséről,  ipariskolákról  és  a 
kellő  felügyeletről.  (Helyeslés.) 

Meg  kell  tennie  azt,  hogy  bizonyos  iparviszonyokra 
vonatkozó  hatósági  jogok  gyakorlatában  az  iparosok  a  ható- 
sági személlyel  közreműködjenek  ;  (Helyeslés.)  legyen  egy 
ipartanács,  mely  az  iparos  érdekeknek  szószólója  és  tanács- 
adója legyen  a  kormánynál.  (Helyeslés.)  Meg  kell  tennie, 
hogy  a  termelésnek  másik  nagy  tényezőjét,  a  tőkét  olcsóvá 
és  hozzáférhetővé   tegye.    (Élénk  helyeslés.) 

De  ha  mindezt  megtette,  — pedig  erre,  merem  mondani, 
pártkülönbség  nélkül  törekszik  az  országgyűlés  —  még 
akkor  is  csak  a  kereteket  állította  fel,     csak  a  formákat 

alkotta  meg,  és  a  társadalomnak  a  maga  erejével  és  tevé- 
kenységével kell  e  formákat  kitöltenie,  (Helyeslés.)  hogy 
azután  az  eredményt  lassan  bár,  de  biztosan  megérlelje, 
mely  eredmény  elsősorban  abban  áll,  hogy  hazai  piaczunkat 
foglaljuk  el  a  hazai  ipar  számára.  (Élénk  helyeslés.) 

És  ne  képzeljék  az  urak,  hogy  ma  már  azok  után,  mik 
e  kérdésben  a  múlt  országgyűlésen  történtek,  e  téren  szüne- 
telés képzelhető.  Ez  a  kérdés  úgy  van  odaállítva,  hogy  azt 
egyértelmüleg  karolják  fel  a  pártok  az  országgyűlésen, 
és  a  feladat  azután  csak  az,  hogy  a  törvényes  intézkedé- 
sek megtétele  után  maga  a  társadalom  foglalja  el  azt  a 
tért,  melyet  a  törvényhozás  neki  megnyit.  (Élénk  helyeslés.) 

A  választó  kötelessége. 

Ezek  azok,  tisztelt  választók,  a  miket  mint  a  jelen 
helyzetből  folyó  reflexiókat  önök  előtt  röviden  felemlíteni 
akartam.  (Élénk  éljenzés.)  És  most  engedjék  meg,  hogy 
végül  még  egynéhány  szót  intézzek  önökhöz.  (Halljuk  ! 
HaUjuk  !) 

Én  jól  tudom  azt,  hogy  midőn  küzdelem  foly,  ezen  küzde- 
lemben számos  tényező  működik  közre  arra,  hogy  az  ország- 
nak és  választóknak  pohtikai  magatartását  elhatározza  ;  de 
azt  is  tudom,  hogy  aki  megemlékezik  arról,  hogy  azután 
három  esztendőre  van  megpecsételve  egy  politikai  irány  azok 
által,  mik  a  választásokon  történnek ;  aki  látja  nemze- 
tünket ma  csüggedésében,  látja  hallgatagságában  a  kor- 
mányt, látja  tétovában  az  embereket,  annak,  uraim,  ily 
körülmények  között  egy  feladata  van  meggyőződésem 
szerint,  és  ez  feladata  az  ország  minden  választójának : 
hogy  tartsa  magát  távol  oly  befolyásoktól,  melyek  arra 
vinnék  őt,  hogy  nem  a  közérdeket,  hanem  valamely  más 
érdeket  tartson  szem  előtt  szavazatának  gyakorlásánál. 
(Élénk  helyeslés.) 

Tartsa  tehát  ettől  minél  határozottabban  távol  magát, 
és  tudja  azt,  hogy  midőn  ő  így  cselekszik,  csak  kötelességé- 
nek felel  meg.  Mert  azt  mindnyájan  tudjuk  és  érezzük, 
hogy  a  választói  jog  nem  azért  adatik,  hogy  azt  saját  tet- 
szésünk szerint  gyakoroljuk  ;  hanem  az  az  ország  által  a 

választóra  bízott  nyilvános  jog,  melyet  neki  nemcsak  magára, 
de  azokra  tekintettel  is  kell  gyakorolnia,  kiknek  szavazatuk 
nincsen,  s  kiknek  nevében  szavazatát  gyakorolja.  (Élénk 
helyeslés.) 

Már  most,  a  jelenlegi  viszonyok  között,  midőn  kevés 
remény  van  arra,  hogy  gyors  és  rögtöni  eredmények  meg 
fogják  ezt  az  országot  bajaitól  szabadítani ;  akkor  midőn 
nem  lehet  fényes  ígéretekkel  az  önök  szívét  kaptiválni  : 
ma  az  egyetlen  vezércsillag,  mi  után  a  választónak  indulnia 
kell  :  a  kötelességérzet,  a  közérdeknek  minden  tekintet 
fölé  helyezése.   (Hosszantartó  élénk  helyeslés.) 

És  ha,  uraim,  sikerülni  fog  ezt  a  szellemet  az  egész 
országra  kiterjeszteni  :  akkor  az  én  szívemet,  lelkemet  az 
ellenzék  diadala  iránt  a  legerősebb  remény  tölti  el.  (Hosszas 
zajos  éljenzés,  helyeslés  és  taps.^ 

És  akkor,  uraim,  lesz  nekünk  is  egy  szép  napunk,  midőn 
nagy  küzdelmek  után,  nagy  kitartás  mellett  két  szélsőség 
között,  nem  engedve  kisiklani  kezünkből  az  ország  érdekeinek 
fonalát,  megőrizve  magunkat  úgy  a  koczkáztatástól,  mint  a 
meghunyászkodástól,  (Hosszantartó  lelkes  tetszés  és  éljenzés.) 
fáradozásunknak  gyümölcseit  törekvéseink  diadalában  meg 
fogjuk  ünnepelni.  (Hosszantartó  lelkes  éljenzés  és  taps.) 

Nagy  nap  lesz  ez  nekünk,  tisztelt  választók  ;  (Halljuk  ! 
Halljuk  !)  azok,  akik  ámítják  a  választókat,  azok,  akik 
ámítják  az  országot,  azok  reszketve  néznek  ily  nap  elé. 
(Élénk  helyeslés.) 

Félniök  keU  nekik  attól  a  naptól,  midőn  diadalra  jutnak, 
mert  akkor  számon  kérik  tőlük  azokat  az  ígéreteket,  számon 
kérik  tőlük  azokat  az  állításokat,  melyekkel  a  választók  szivét, 
hitét  és  ragaszkodását  megnyerték.  (Hosszantartó  zajos 
helyeslés   és   tetszés.) 

De  mi,  uraim,  (Halljuk  !  Halljuk  !)  mi  nem  félve,  hanem 
reménnyel  és  vággyal  nézünk  ezen  nap  elébe,  mert  ez  a 
nap  lesz,  amit  homlokunk  izzadságában  becsületesen  meg- 
érdemeltünk. (Zajos  éljenzés. 

Ez  a  nap  lesz  az,  mikor  elérjük,  hogy  azok  az  üdvös  rend- 
szabályok, melyeket  annyiszor  ajánlottunk,  meghódították 
Magyarország  szivét,  meghódították  Magyarország  népének 
elméjét. 

13* 

Hogy  az  a  nap  minél  előbb  bekövetkezzék,  amikor 
igazolva  lesz  az  a  közjogi  alap,  melyet  mi  fentartani  akarunk, 
melyen  vissza  lesz  a  nemzet  sorsa  adva  önmaga  rendelkezé- 
sének, arra,  t.  választók,  önök  mindegyike  közremüködhetik. 
(Hosszantartó  élénk  helyeslés  és  tetszés.)  Bármily  parányi 
az  a  közreműködés,  mely  egy  szavazatban  rejlik,  de  ha 
ezt  a  szavazatot  az  az  önérzet  emeli  fel  s  az  az  önérzet  viszi 
az  urnába,  hogy  ezáltal  annak  az  ügynek  diadalát  készíti  elő  : 
ez  szép  polgári  kötelesség  teljesítésének  szép  napja  lesz,  és  én 
szerencsésnek  érzem  magamat,  ha  egyek  lehetünk  továbbra 
a  küzdelemben  ;  találkozzunk  bár  utunkon  vereséggel  vagy 
diadallal :  csak  a  bizalomnak,  az  egymás  iránti  kölcsönös 
becsülésnek  aranykapcsát,  csak  ezt  ne  szakítsuk  meg  ;  akkor 
Ígérem  önöknek  s  biztosítom  önöket  aziránt,  hogy  a  vere- 
ségek után  is  a  mi  nagy  napunk  diadala  múlhatlanul  el  fog 
jönni,  s  akkor  talán  éppen  ebben  a  teremben  találkozunk, 
eltelve  szívünk  nagy  örömmel  és  nagy  érzelmekkel.  Ez  lesz 
polgári  működésünknek  legszebb  napja.  (Hosszantartó  lel- 
kesült éljenzés  és  viharos  taps.) 


Szilágyi  Dezsőnek  az  1881  június  24-iki  választáson  két 
ellenjelöltje  volt :  a  kormánypárti  Csepreghy  János  és  a  függet- 
lenségi Mudrony  Soma.  A  választáson  Szilágyi  Dezső  841  sza- 
vazatot, Csepreghy  484,  Mudrony  355  szavazatot  kapott,  és 
így  Szilágjd  két  szavazattal  jutott  abszolút  többséghez. 


AZ  1881-84-IKI  ORSZÁGGYŰLÉS  VÁLASZFELIRATA. 

A  válaszfelirat  tárgyalása    1881   október   12-én  kezdődött. 

A  szabadelvű  párt  felirati  javaslatát  Jókai  Mór  írta  meg 
s  ő  volt  a  bizottságnak  előadója,  elnöke  pedig  Péchy  Manó  gróf. 

Külön  feliratot  terjesztett  elő  a  mérsékelt  ellenzék  nevében 
Apponyi  Albert  gróf,  a  negyvennyolczas  és  függetlenségi  párt 
nevében  Helfy  Ignácz,  a  három  szerb  képviselőből  álló  nemze- 
tiségi csoport  nevében  Müetits  Szvetozár. 

(E  munka  első  kötetének  140.  lapján  Miletíts  letartózta- 
tására vonatkozólag  téves  az  a  megjegyzés,  hogy  a  letartóztatás 

tettenérés  alapján  történt.  A  letartóztatásra  Tisza  Kálmán 
mint  belügyminiszter  adott  távirati  utasítást,  azzal,  hogy  : 
»amennyiben  az  országgyűlés  nincs  együtt,  a  mentelmi  jogból 
az  eljárás  elé  állítható  akadályok  figyelembe  nem  vételéért  a 
felelősséget   szemben   a  képviselőházzal  magára  vállalja*.) 

A  szabadelvű  párt  felirati  javaslata  a  trónbeszéd  nyomán 
a  horvát-szlavonországi  határőrvidék  bekeblezéséről,  a  köz- 
igazgatási reformról  és  a  pénzügyi  helyzetről  szólt.  Befejezésül 
a  fehrat  a  nemzet  és  a  hadsereg  közti  viszonyról  ezeket 
mondta  : 

A  teljes  együttérzés  a  haderő  és  Felséged  népeinek  többi 
osztályai  között  az,  mit  minden  hazafinak  őszintén  ápolni  kell 
s  az  együttérzés  általános  nagy  vonásokban  meg  is  található  .  .  . 
Nem  hallgathatjuk  el  azonban,  hogy  merültek  fel  egyes  sajná- 
latos esetek,  melyek  ez  üdvös  egyetértést  megzavarni,  a  kedé- 
lyekben kétségeket  támasztani  képesek  lehetnének  ;  meg  vagyunk 
azonban  afelől  győződve,  hogy  Felséged  szigorúan  alkotmányos 
érzülete  s  a  magyar  nemzet  legnagyobb  részének  józan,  higgadt 
felfogása  el  fog  enyésztetni  minden  diszharmóniára  törekvést, 
8  katonát  és  polgárt  egyaránt  meg  fog  győzni  azon  alapigazság- 
ról, miszerint  a  koronás  király  és  a  haza  s  annak  alkotmánya 
iránti  hűsége  egy  és  ugyanaz  ;  hogy  aki  az  egyik  eUen  vét,  a 
másik  ellen  is  vétett  s  hogy  a  trónt  és  az  ország  alkotmányát 
híven  szolgálni  csak  együttesen  lehet,  mert  ez  a  kettő  egymástól 
elválhatlan. 

A  vitában  az  ellenzéki  szónokok  még  különösen  a  választási 
visszaéléseket,  a  főrendiház  reformját  és  a  nemzetiségi  kérdést 
tárgyalták. 

Beszédet  mondtak  :  a  szabadelvű  pártból,  Tisza  miniszter- 
elnökön kívül,  ki  négy  ízben  is  felszólalt,  Baross  Gábor,  Berze- 
viczy  Albert,  Péchy  Manó  gróf ;  a  mérsékelt  ellenzék  részéről ; 
Apponyi  Albert  gróf,  Szilágjá  Dezső,  Urváry  Lajos ;  a  negyven- 
nyolczas  és  függetlenségi  pártról  Irányi  Dániel,  Mocsáry  Lajos, 
Polónyi  Géza ;   a  nemzetiségiek   nevében    pedig    PoHt  Mihály. 

Szüágyi  Dezső  1881  október  17-ikén  mondta  el  beszédét, 
szavait  az   előtte  szóló    Berzeviczy  Albert    beszédéhez    fűzve. 

Bizalom  a   kormány  iránt. 

Szilágyi  Tisztelt  Ház  !  Figyelemmel  és  érdeklődéssel  hallgattam 
^'*'*  és  azt  hiszem,  hallgatta  a  tisztelt  Ház  is  végig  az  előttem 
szólt  képviselő  úrnak  beszédét.  (Halljuk  !  Halljuk  !)  S  mig 
annak  szabatosságát  és  érdemes  törekvését,  hogy  a  kormány 
álláspontját  megvédje,  ami  eddig  arról  az  oldalról  nem  tör- 
tént, szívesen  elismerem  :  azok,  amiket  mondandó  vagyok 
s  miket  talán  arról  az  oldalról  is  fel  fognak  hozni,  bizonyítani 
fogják,  hogy  ezt  a  védelmet  minden  figyelmünk  mellett  sem 
tarthatjuk  sikerültnek.  (Halljuk !)  Egy  oly  országban,  tisz- 
telt Ház,  amelyről  bizonyos  az,  hogy  pénzügyei  krónikus 
deficzitben  szenvednek ;  amelynek  államháztartási  mérlege, 
segélyforrásainak  óriási  igénybe  vétele  után  is,  ha  nem 
romlik,  legalább  is  stagnál ;  egy  oly  államban,  melynek  gazda- 
sági fejlődési  ereje  le  van  kötve  államjogi  kötéseink  által  és 
az  államjogi  kötések  elégtelenek  arra,  hogy  kincstárának 
természetes  jövedelmei  biztosíttasanak  és  gazdasági  érdekei 
megvédessenek  (Ügy  van  !  Ügy  van  !  a  baloldalon.)  ;  egy  oly 
államban,  melyről  maga  a  kormány  elismeri,  hogy  belszer- 
vezete  nem  eléggé  alkalmas  arra,  hogy  feladatait  jól  teljesítse ; 
egy  oly  államban,  melynek  alkotmánya  egyik  fontos  ténye- 
zője el  van  avulva,  s  melyben  —  ismerjük  el  —  a  társada- 
lom különböző  osztályai  körében  nagy  gazdasági  válság  foly, 
melynek  kultúrai  és  anyagi  fejlődése  ennélfogva  meg  van 
bénítva  ;  egy  ily  államban,  uraim,  midőn,  mint  a  trónbe- 
szédben a  kormány  részéről  és  a  kormánypárt  előadója  beszé- 
dében különös  nyomatékkal  van  kiemelve,  a  zavartalan 
békének  évei  várnak  reánk  :  ily  körülmények  közt  nem 
az  első,  nem  a  legtermészetesebb  kötelesség-e  a  kormány 
részéről,  nem  a  legtermészetesebb  kívánat-e  az  ellenzék 
részéről,  hogy  a  kormány  mondja  meg  nekünk  világosan, 
megfoghatólag,  érthetően,  hogy  a  nyugalmas  fejlődés  e  ki- 
szemelt éveiben  miként  fogja  fel  a  helyzet  szükségeit,  mi- 
ként akarja  a  nemzet  munkásságát  irányozni  ?  (Helyeslés 
balfelől.) 

Ezt,  uraim,  követelni  a  többségnek,  mely  azokon  a  pado- 
kon ül,  nagy  oka  van,  mert  ellenkezőleg  a  más  parlamentáris 
országokban  fennálló  szokással,  a  nemzeti  ítélet  nagy  napjai- 

ban,  az  általános  választások  alkalmával,  a  kormány  tagjai, 
különösen  pedig  annak  feje  és  lelke,  a  miniszterelnök  úr  hall- 
gatott. (Ügy  van  !  balfelől.)  A  bizalom  tehát,  amelyet  önök 
adnak  ennek  a  kormánynak,  a  bizalom,  amelyet  nem  indokolt, 
de  kifejezett  az  előttem  szólt  tisztelt  képviselő  úr,  e  bizalom 
önök  részéről  előlegezett  bizalom  vala.  (Ügy  van  !  baKelől.) 

Már  most,  tisztelt  Ház,  ha  mi  azt  halljuk,  hogy  a  többség 
körében  az  a  felfogás  uralkodik,  hogy  a  trónbeszéd  és  a  válasz- 
felirat az  alkalom  arra,  hogy  egyrészt  a  kormány  munka- 
programmját  kifejtse,  másrészt  a  többség  feliratában  meg- 
állapitsa,  hogy  az  így  kifejtett  politikával  egyetért  :  azt 
hiszem,  éppen  önöknek,  akik  a  választások  alkalmával  a 
kormány  szándékai  iránt  nem  lehettek  tájékozva,  most  a 
legnagyobb  okuk  van  követelni  határozott,  világos  és  tartal- 
mas nyilatkozatokat,  (Ügy  van  !  balfelől.)  különben  önök 
a  feliratban  nem  mondhatják  meg,  mi  az  a  politika,  mellyel 
önök  egyetértenek,  mi  az,  aminek  alapján  ezen  kormány 
támogatását  Ígérik, 

De  tisztelt  uraim,  nagy  oka,  sokkal  nagyobb  oka 
van  követelni  ezt  az  országnak  is,  mert  akármily  több- 
séggel bírjon  egy  kormány,  akármily  erősnek  érezze  magát 
helyzetében,  mégis  az  igazi  jogczím,  a  kormánynak  erkölcsi 
alapja  az  a  képesség  és  az  a  tanúbizonyság  marad,  ha  ki 
tudja  mutatni,  hogy  helyesen  fogja  fel  a  nemzet  aktuális 
szükségeiből  felmerülő  czélokat,  és  sikerrel,  körültekintéssel 
tudja  a  nemzeti  munkásságot  ezen  czélok  elérésére  vezetni. 
Ez  a  kormánynak  igazi  jogczíme,  erkölcsi  alapja  ;  és  az  a 
kormány,  amely  be  nem  bizonyítja,  hogy  ezen  az  alapon 
méltó  vezére  a  nemzetnek,  lehet  szerencsés  kormány,  erős 
kormány,  de  igazi  alappal  bíró  kormánynak  sohasem  tekint- 
hető. (Helyeslés  balfelől.) 

A  trónbeszéd. 

Ha  már  most,  tisztelt  Ház,  ebből  a  szempontból  vesszük 
a  trónbeszédet,  melyet  maguk  a  miniszter  urak  a  kormány 
munkaprogrammjának  tartanak,  és  vesszük  a  többségnek  erre 
adott  válaszfelirati  javaslatát,  akkor  egyszerre  fel  fog  tűnni 
azon  nyilatkozatok  valóban  megdöbbentő  tartalmatlansága 
és  rendszertelensége. 

Ha  nézzük  a  trónbeszédet  —  és  én  erről  tiszte- 
lettel akarok  beszélni,  tudatában  ugyan  annak,  hogy 
minden  betűjéért,  úgy  mint  maga  a  kormány  kiemelte,  a 
kormány  felelős,  de  mégsem  hagyván  figyelmen  kivül,  kinek* 
ajkairól  jutott  az  legelőször  az  országgyűlés  tudomására  — 
ha,  mondom,  ebből  a  szempontból  vizsgáljuk  meg  a  trón- 
beszédet, akkor  abban,  merőben  tartalomnélküli  általános- 
ságokon kivül,  csak  itt-ott  egyes  reformoknak  töredékes 
felemlítését  találjuk,  de  úgy,  hogy  sem  az  előadottak  tartal- 
mából, sem  az  egymás  mellé  sorozás  és  összefüggés  rendjéből 
a  leghalványabb  képet  sem  tudjuk  magunknak  alkotni  arról, 
mik  hát  a  kormány  felfogásai  az  ország  közvetlen  szükségeiről 
és  minő  tervezett  rendszabályokban  nyilvánul  az  állapotok 
javítására  irányuló  törekvése. 

Amit  itt  pl.  a  közművelődésről  mond,  hogy  :  »A  köz- 
művelődésnek oly  fontos  érdekei  kiválóan  kell,  hogy  önök 
gondoskodását  igénybe  vegyék«,  vagy  amit  a  közgazdaságra, 
az  állampolitikának  ezen  nagy  ágára  mond,  hogy  :  »meg- 
teendő  mindaz,  ami  az  ipar,  a  mezőgazdaság  és  kereskedelem 
fejlesztése  és  azáltal  egyesek  és  az  állam  vagyonosodása 
érdekében  törvényhozásilag  tehető « ;  amit  újra  ismétel  más 
szavakban,  e  kifejezéseket  megelőző  mondatban,  mintha 
érezné,  hogy  az  egyik  tartalmatlan  kifejezést  legjobban 
meg  lehet  magyarázni  egy  másik  hasonlóan  tartalmatlannal 
—  mondom,  mindezek  csak  nem  tekinthetők  oly  nyilat- 
kozatoknak, melyek  a  kormánypolitikáról  felvilágosítást 
nyújtanak. 

Valamint  az  sem,  amit  egy  aránylag  könnyen  jellemez- 
hető reformról,  a  magánjogi  kodifikációról  mond,  hogy  : 
»Elodázhatlanul  szükséges  az  él^t  viszonyainak  megfelelőleg 
előhaladni  és  ezáltal  a  teljes  polgári  törvénykönyv  létesítését 
eszközölni*.  Mert  ki  az,  akinek  elő  kell  haladni  az  élet  viszo- 
nyainak megfelelőleg,  a  kormánynak  vagy  a  polgárnak  ? 
vagy  talán  azt  érti  alatta,  hogy  a  törvényhozási  munkála- 
toknak kell  a  fejlődő  viszonyoknak  megfelelőknek  lenni  ? 
És  ha  ez  utóbbit  érti,  jelenthet-e  az  mást,  mint  a  novelláris 
törvényhozást,  amire  való  utalásnak  viszont,  midőn  hall- 
juk, hogy  rendszeres  törvénykönyv  készül,  felfogható  értelme 
nincs.    (Igaz  !   Ügy  van !    a  szélsőbaloldalon.)    Hogy   mily 

kevés  komolysággal  és  mily  kevés  gonddal  készültek  ezek  a 
nyilatkozatok ;  mennyire  kevéssé  tartotta  a  kormány  szeme 
előtt  azt,  hogy  itt  követendő  politikájának  tartalmáról 
kell  lényeges  felvilágosítást  nyújtania,  ezen  idézetek  azt 
hiszem  bőven  bebizonyították.  (Igaz  !  Ügy  van  !  a  szélső- 
baloldalon.) 

Igaz,  tisztelt  Ház,  az  előttem  szólott  t.  képviselő  úr  is 
utána  mondotta,  amit  a  tisztelt  miniszterelnök  úr  mondott, 
hogy  csak  nem  volna  igazságos  a  kormánytól  azt  kívánni, 
hogy  minden  egyes  rendszabály  részleteit  vagy  főbb  részle- 
teit hosszasan  beiktassa  a  trónbeszédbe.  Igenis,  ez  nem  volna 
igazságos  ;  de  Uyes  kívánságot  a  tisztelt  kormányhoz  az 
ellenzék  köréből  senki  sem  intézett.  De  az  általánosság,  melyet 
mi  kívánmik,  különbözik  attól  az  általánosságtól,  melyen 
a  kormány  megnyugodni  akar.  Kétféle  általánosság  van,  tisz- 
telt Ház.  Az  egyik,  mely  minden  tartalom  nélkül  szűkölködik, 
melynek  fényes  példáját  mutatja  a  trónbeszéd.  Van  azután 
egy  másik  általánosság,  mely  legalább  az  általa  felsorolt  rend- 
szabályoknak és  reformoknak  egy  pár  jellemző  és  lényeges 
vonását  kiemeli,  hogy  ezáltal  világot  vessen  arra  az  irányra, 
azon  eszközök  lényegére,  melyet  követni,  melyeket  használni 
szándékozik.  Ezt  a  tartalmas  általánosságot,  igenis  meg- 
kívánjuk és  az  ország  is  méltán  megköveteli  a  kormánytóL 
(Helyeslés  a  bal-  és  a  szélsőbaloldalon.) 

Igaz,  a  tisztelt  miniszterelnök  úr  hivatkozik  arra,  hogy 
másutt  a  trónbeszédhez  ily  követelményt  nem  formálnak. 
Ez  valóban  úgy  van,  különösen  úgy  van  Angolországban. 
Ezért  tévedett  az  előttem  szólott  képviselő,  midőn  a  trón- 
beszédnek és  válaszfeliratnak  feladatát,  mint  a  képviseleti 
kormányformával  bíró  országokban  általános  érvényűt,  úgy 
amint  ő  kifejtette,  állítá  oda. 

De  nem  mi  vagyunk  azok,  akik  itt  nálunk,  a  trónbeszéd- 
nek és  a  feliratnak  azt  a  jelentőséget  kölcsönöztük,  hogy 
amannak  a  kormány  munkaprogrammját,  emennek  az  őt 
támogató  párt  hozzájárulását  kell  tartalmaznia  ;  ezt  a  köve- 
telményt a  kormány  önmaga,  az  őt  támogató  többség  szónokai 
állították  fel. 

Ezen,  különben  az  eddigi  gyakorlattal  egyező  feKogás 
követelményei  elől  ne  akarjanak  kitérni  Angolországra  való 

eltakart  hivatkozással.  Mert  az  angol  trónbeszédek  átalá- 
nosságának  háta  mögött  az  ország  felelős  államférfiainak 
ismeretes  elvei  állanak,  kézzelfogható  poHtikája  áU.  (Igaz  ! 
Ügy  van  !  a  bal-  és  a  szélsőbaloldalon.)  Az  angol  trónbeszéd 
általánosságát  megelőzik  a  kormány  tagjainak  a  választások 
alatt  és  minden  nyilvános  alkalommal  tett  tartalmas  és  ki- 
merítő nyilatkozatai.  (Élénk  helyeslés  balfelől.)  Azzal  a  kor- 
mánnyal tehát,  mely  megragad  minden  nyilvános  alkalmat, 
hogy  politikájának  irányát  és  tartalmát  részletesen  felde- 
rítse, teheti-e  párhuzamba  magát  az  a  kormány,  mely  minden 
alkalommal  kerüH  a  nyilatkozást,  és  ha  mégis  kénytelen  rá, 
akkor  többnyire  határozott  tartalom  nélkül  általánosságot 
mond.  (Igaz  !  Ügy  van  !  a  bal-  és  a  szélsőbaloldalon.) 

A  kormány  politikájának  általános 
vonásai. 

Nem  nyújtván  ezek  szerint  a  tisztelt  kormánynak 
programmjául  kiadott  trónbeszéd  alapot  és  módot  arra, 
hogy  politikájának  határozott  körvonalait,  határozott  czél- 
jait,  rendszabályának  jellemvonásait  megítélhessük :  kény- 
telen vagyok  a  kormány  eljárásának,  mely  a  trónbeszédben 
van  kifejezve,  megítélésében  ahhoz  tartani  magamat,  ami 
a  trónbeszédből  homályosan  ugyan,  de  kivehető. 

És  ez  a  kormány  felfogása  a  politikai  helyzetről  és  ez  a 
kormány  általános  felfogása  az  ily  helyzetben  követendő 
általános  törvényhozási  politikáról. 

Ha  e  felfogást  jellemezni  akarnám ;  ha  azon  általánossá- 
gokból, melyekkel  tartalmilag  sem  egyetérteni,  sem  valami- 
vel azoktól  különbözni  nem  lehet,  valamit  következtetni  keU, 
az  csak  egy  :  t.  i.  a  politikai  helyzet  szükségeinek  téves  és 
ferde  megítélése. 

A  kormány  összes  politikája  arra  a  feltevésre  van  építve, 
hogy  az  állandó  és  biztosított  béke  évei  következnek  reánk  és 
hogy  Magyarország  állapota  olynemű,  hogy  nem  az  állam- 
élet egyes  ágai  összes  teendőinek  tervszerű  felkarolása  és 
némely  államigazgatási  ág  szervezetének  teljes  reformálása 
a  szükség,  hanem  meg  lehet  elégedni  a  továbbfejlesztés, 
a  részletes,  töredékes  reformok  poHtikájával,  hogy  a  felmerülő 

reformok  olyneműek,  hogy  nem  egy  meghatározott,  össze- 
függő terv  valósításának  egyes  lánczszemei  kell  hogy  legye- 
nek, hanem  az  egész,  a  fennálló  nagy  részének  épenhagyá- 
«ával,  mint  egyes,  bár  fontos  javítások  beilleszthetők. 

Azt  hiszik,  hogy  sikereket  lehet  elérni,  a  fennálló  álla- 
potok jobbra  fordultát  eszközölni  egy  határozott,  összefüggő 
közgazdasági  és  közigazagtási  politika  nélkül. 

Én,  tisztelt  ház,  csakis  ezen  az  alapon  tudom  megmagya- 
rázni, amit  a  kormány  az  államéletnek  legfontosabb  ágaza- 
taiban, a  pénzügyi,  közgazdasági,  közigazgatási,  igazságügyi 
reformokra  nézve  tenni  akar. 

És  mert  ezt  a  felfogást  gyökerében  tévesnek  tartjuk,  azért 
—  mellőzve  itt  egyes  sürgős  és  életbevágó  rendszabályok  fel- 
említésének elmulasztását  —  nem  járulhatunk  a  többségi 
felirathoz,  mely  a  trónbeszédben  kifejezett  ezzel  a  felfogással 
teljesen  egyetért. 

A  kormány  pénzügyi  politikája. 

A  pénzügyi  politikára  nézve  állítom,  hogy  a  kormány 
felfogása  a  zavartalan  és  békés  viszonyok  fenmaradására  van 
építve,  arra  a  feltételezésre,  hogy  a  szükséges  kölcsönössze- 
geket olcsón,  könnyen  és  a  kívánt  mennyiségben  megkapjuk. 
De  ha  egyszer  az  európai  látóhatár  sötétedni  kezd,  ha  nem 
lesz  is  háború,  de  a  hitelviszonyok  meginganak,  a  pénzpiacz 
"bizalmatlanná  válik  ;  ha  gazdasági,  pénzügyi  válság  tör  ki  : 
akkor  mi  lesz  abból  az  igért  törekvésből  az  államháztartás 
mérlegének  folytonos  és  fokozatos  javítására,  mi  lesz  abból 
a  pénzügyi  politikából,  melynek  leglényegesebb  alapja  a 
jelen  pénzpiaczon  elérhető  hitel  bősége  és  könnyűsége  ? 

Dicsekedve  hivatkoznak  és  hivatkoztak  arra,  amit  a 
trónbeszéd  is  kiemel,  hogy  az  államháztartásban  a  rend  és 
a  hitel  helyreállott,  és  ezzel  kapcsolatban  a  sikerbe  vetett 
bizalom  tüntetésével  emelik  ki  az  államháztartás  mérlegé- 
ben az  egyensúly  helyreállítására  irányzott  törekvést. 

Már  tisztelt  barátom,  gr.  Apponyi  Albert  kiemelte, 
hogy  mi  e  nyilatkozatot  a  tényekkel  megegyezőnek  nem  tart- 
juk. És  a  miniszterelnök  úr  későbbi  nyilatkozataiban  ezt  a 
meglehetősen  fennen  hangzó  kifejezést,  hogy  az  államháztar- 
tás körében  a  rend  helyreállott,  minden  komoly  értelmétől 

teljesen  megfosztotta.  (Igaz  !  Ügy  van  !  baKelől.)  Mert  az 
államháztartásban  a  rend  helyreállása  —  komolyan  vévén 
ezt  a  kifejezést  —  azt  jelenti,  hogy  a  bevételek  és  a  kiadások 
oly  módon  vannak  berendezve,  a  bevételek  és  kiadások  oly 
rendje  van  megállapítva,  hogy  az  államháztartás  hiánya 
egyenesen  a  rendezés  folytán  kikerülhetetlenül  és  bizton  el 
fog  tűnni ;  hogy  az  a  természetes  növekedése  a  mi  kiadá- 
sunknak, amely  az  államfejlődés  szükségéből  előáll,  fedez- 
tetni fog  az  emberi  előrelátás  szerint  bizton  várható  termé- 
szetes növekedéséből  a  bevételeknek ;  hogy  úgy  vannak 
rendezve  pénzviszonyaink,  hogy  ennek  folytán  bizton  elérjük 
azt  az  állapotot,  hogy  beruházásaink  kamatait  jövedelmeink 
természetes  növekedése  feléri. 

A  miniszterelnök  úr  magyarázata  szerint  ama  kifejezé- 
seknek értelme  nem  ez  ;  azok  mindössze  is  azt  jelentik,  hogy 
ma  már  nem  kell  tartanunk  annak  ismétlődésétől,  ami  1875 
előtt  megtörtént,  hogy  a  fizetésnap  előtt  kevés  idővel  még 
nem  tudták  az  ülető  pénztári  hivatalnokok,  hogy  miből  fog- 
nak a  szükséges  fizetések  teljesíttetni.  Én  nem  tudom,  fel- 
merült-e ez  az  eset  vagy  sem ;  de  ha  megtörtént,  bizonyítja-e 
ez  azt,  hogy  az  sem  tudta  akinek  a  gondoskodás  kötelessége 
volt  ?  És  ha  rendkívüU  viszonyok  összetolulása  folytán 
egy  esetben  a  szükséges  kölcsönösszegek  előteremtése  na- 
gyobb küzködéssel  járt :  lehet-e  —  miután  annyi  áldozatot 
hoztunk  erre  a  czélra  időközben  és  miután  a  pénzpiacz 
viszonyai  is  segítségünkre  jönnek  —  azt  a  körülményt,  hogy 
az  állam  olcsóbban,  könnyebben  kap  kölcsönt,  az  állam- 
háztartás rendje  helyreállításának  nevezni? 

Ama  nagy  és  sokat  jelentő  kifejezés  nem  törpül-e  össze 
ezen  nyilatkozat  után,  hogy  az  államháztartásban  nagyobb 
kezelési  rend  van  és  az  állam  hitele  ma  könnyebben  kibányász- 
ható ?  És  ha  a  kormány  érdemül  rója  fel  magának  azt,  hogy 
most  üy  kezelési  rendetlenségtől  tartam  nem  lehet,  hogy  — 
ismétlem  —  a  viszonyok  nyomása  elmúlván,  azok  hatása  sem 
érezhető :  ugyan  kérdem,  miért  tulajdonítja  ezt  az  érdemet 
önmagának?  Hiszen  elődei  alatt,  az  1874  óta  következő 
kormányok  alatt,  már  ebben  az  értelemben  a  rend  helyre- 
állott; abban  az  értelemben  pedig,  hogy  az  áUam  fizetései 
meg  nem  szakadtak,  a  rend  mindig  megvolt,  anélkül,  hogy 

a  többi  kormányok  érdemesnek  tartották  volna  ezzel  dicse- 
kedni. (Derültség  balfelől.) 

Az  állam  hitelének  helyreállításáról  is  szól  a  trón- 
beszéd, és  a  miniszterelnök  úr  kiemeli  azt,  hogy  ez  nem  pusz- 
tán a  pénzpiacz  kedvező  helyzetének  eredménye,  hanem  része 
és  lényeges  része  van  abban  azon  belső  viszonyok  javulásá- 
nak is,  melyek  hitelünk  alapjaiul  szolgálnak. 

Alkalmam  volt  már  elmondani  másutt  és  ismétlem  itt 
is,  hogy  a  relatív  javulást  az  állami  hitelviszonyok  terén  el- 
ismerem. De  ezt  lényegesen  az  általános  pénzpiacz  kedvező 
helyzetének  tulajdonítom,  és  a  kormány  érdemét  abba  kell 
helyezni,  hogy  a  készen  kínálkozó  alkalmat  megragadta  és 
felhasználta.  De  azon  belső  viszonyok  javulását,  melyekre 
hasonló  súlyt  méltóztatik  helyezni,  sehol  sem  találom,  és  az 
államháztartás  mérlegének  stagnácziója  nagyon  is  alkalmas 
arra,  hogy  e  véleményben  megerősítsen.  Midőn  pedig  a  tisztelt 
miniszterelnök  úr  arra  hivatkozik,  hogy  a  magyar  papírok 
árfolyamának  emelkedése  nagyobb  mérvű,  mint  a  jóhitelű  kül- 
földi állampapíroké  :  ez  a  tény  semmiképpen  nem  igazolja  azt 
a  következtetést,  hogy  a  hitelnek  belső  viszonyainkban  rejlő 
alapjai  lényegesen  javultak  volna.  És  miért  nem,  tisztelt 
Ház  ?  (Halljuk  !)  Mert  pl.,  ha  a  tisztelt  miniszterelnök  úr 
arra  hivatkoznék,  hogy  az  általános  pénzviszonyok  folytán 
az  angol  konzolok  alig  emelkednek  fél  vagy  egy  perczentet, 
míg  ellenben  a  magyar  állampapírok  emelkedése  10 — 15,  sőt 
többre  is  mehet :  ez,  tisztelt  Ház,  nem  bizonyítja  azt,  hogy 
a  javulás,  ha  számokban  kifejezve  különböző  is,  egyszersmind 
aránylagosan  is  nagyobb. 

Ha  a  skála,  mely  az  árfolyam  emelkedésére  kínálkozik, 
az  egyiknél  csekély,  a  másiknál  felette  nagy,  az  emelkedésnek 
számokban  kifejezett  nagyobb  mérve  még  mindig  csak 
aránylagos  a  másiknak  számokban  kifejezett  csekélyebb 
mérvéhez.  (Ellenmondások  a  jobboldalon.)  Régi  tapasztalati 
igazság  az,  hogy  minél  megszilárdultabb  egy  állam  hitele  : 
annál  csekélyebb,  alig  érezhető  az  a  befolyás,  mit  papírjainak 
árkeletére  az  általános  pénzpiacz  időleges  állapotai  gyako- 
rolnak, és  én  furcsának  tartom  és  helytelennek  az  érve- 
lést, hogy  mert  állampapírjaink  árkelete  nagy  érzékenységet 
mutat :  tehát  hitelünk  belső  alapjai  javulásnak  indultak. 


206  Az    okkupácziót    követő    országgyűlések. 

Majd  ha  a  pénzpiacz  állapotai  megint  kedvezőtlenre  for- 
dulnak ;  majd  ha  a  hitel  szűk,  nehéz  s  a  pénzpiacz  bizal- 
matlan lesz,  mit  valóban  nem  óhajtok,  de  tartok  tőle  — 
ha  akkor  papírjaink  árkeletének  hullámzása,  a  megszilárdult 
államok  papírjaihoz  mérve,  kedvező  képet  mutat,  csak  akkor 
bírhat  alappal  az  az  okoskodás,  mellyel  ma  oly  bőkezűleg 
szoktak  előállani. 

Ezek  az  okok,  amiért  ahhoz  a  kedvező  képhez,  melyet 
a  trónbeszéd  pénzügyeinkről  felmutat,  nem  járulhatok, 
és  —  mellőzve  a  pénzügyeknek  minden  további  fejtege- 
tését —  államháztartásunk  mérlegének  jelen  állása  s  a  kor- 
mány pénzügyi  politikája  mellett  kevés  reménnyel  tekintek 
arra  a  törekvésre,  melyet  a  trónbeszéd  a  hiány  fokozatos^ 
megszüntetésére    nézve    kiemel. 

A  kormány  igazságügyi  és  köz- 
igazgatási politikája. 

Még  kevésbbé  kielégítő,  ha  lehet,  a  helyzetnek  a 
trónbeszédben  nyilvánuló  felfogása  s  az  arra  épített 
törvényhozási  politikája  a  kormánynak,  az  állami  kormány- 
zat egy  másik,  reformokra  szorult  nagy  ágában,  a  belügyi 
közigazgatás  kérdésében. 

Itt  három  külön  rendszabály  meghozatalát  teszi  kilá- 
tásba, és  az  erre  vonatkozó  nyilatkozatait  óhajtom  bonczkés 
alá  venni.  (Halljuk  !  Halljuk  !) 

Mielőtt  azonban  erre  áttérnék,  egy  kis  képben  meg 
akarom  mutatni,  hogy  az  igazságügyi  politikában  is  lehetetlen 
azon  elszigetelt  intézkedések  által,  amelyek  igértettek, 
sikeres  reformokat  létesíteni. 

A  trónbeszéd  kiemeli,  kétségkívül  az  igazságügyminiszter 
javaslata  folytán,  hogy  a  büntető  törvényhozás  a  bűnvádi 
eljárás  szabályozása  által  kiegészíttessék  ;  de  a  királyi  táblák 
deczentralizácziójáról,  arról  a  nagy  bírói  reformról,  amely 
ezen  bűnvádi  eljárás  folytán,  ha  már  más  okokból  nem  is 
akarjuk,  okvetlenül  szükséges  lesz,  egyetlen  egy  sort  sem  tar- 
talmaz, sem  a  trónbeszéd,  sem  a  többség  válaszfelirati  javaslata, 
és  ebben  is,  tudva  azt  az  idegenkedést,  mellyel  ezt  az  eszmét 
a  kormánykörökben   tekintik,  azt   kell   hinnünk,  hogy  azt 

elhalaszthatónak  vagy  kevésbbé  lényegesnek  tartják.  Mint 
egy  széttörött  tükörnek  minden  darabjában  egy  és  ugyan- 
azon nap  tükröződik  vissza,  úgy  a  kormány  felfogásának  min- 
den részleteiben  egy  és  ugyanazon  hiány  jelentkezik,  mely 
abban  áll,  hogy  feladata  egyes  részeinek  összefüggését  és 
rendjét,  az  egyes  reformok  sikerének  egymásban  rejlő  fel- 
tételeit egészen  szem  elől  téveszti. 

Legtöbbet  látszik  Ígérni  a  tisztelt  kormány  a  közigaz- 
gatás javítására,  de  itt  csodálatosan  eltérő  formulákban.  Elő- 
ször olvassuk,  hogy  »a  hivatalnokok  és  tisztviselők*  —  hogy 
államjogilag  mi  különbség  van  a  kettő  között,  azt  én  felfogni 
nem  tudom  —  hogy«  a  hivatalnokok  és  tisztviselők  képzett- 
ségéről törvény  fog  intézkedni*.  Másodszor,  hogy  a  megyék 
háztartása  törvény  által  fog  szabályoztatni,  azután  pedig  az 
mondatik,  hogy  a  közigazgatási  bíróságok  felállítása  lehetőleg 
mielőbb  eszközlendő. 

Már  most,  tisztelt  Ház,  ha  mi  a  kormány  által  kétség- 
telenül szándékolt  ezen  reformokat  vizsgáljuk,  ebben  mint 
képben,  a  kormány  politikájának  egész  hibásságát  világosan 
fel  lehet  ismerni. 

Mi  az,  amit  a  kormány  és  a  tisztelt  előadó  úr  n3dlat- 
kozataiból  is  a  közigazgatási  politikára  nézve  megértettünk  ? 
Ügy  nyilatkozott  maga  a  miniszterelnök  úr  több  ízben,  gon- 
dolom Sepsi-Szent-Györgyön  és  Nagyváradon  tartott  beszé- 
dében is,  és  úgy  nyilatkozott  maga  a  tisztelt  előadó  úr  is, 
hogy  kísérletet  kell  tenni  a  törvényhatóságok  jelenlegi  rend- 
szerének fejlesztésére,  —  melyre  nézve,  mellesleg  mondva,  téved 
Jókai  Mór  képviselő  úr,  ha  azt  »ősi  hagyományokon*  alapuló- 
nak tartja  —  s  ha  e  kísérlet  nem  sikerül,  akkor  fel  fogunk 
karolni  egy  gyökeresebb  reformot,  akkor  más  útra  fogunk 
térni.  Amit  tehát  a  miniszterelnök  úr  a  közigazgatás  körében 
meg  akar  honosítani,  az  a  kísérletek  politikája. 

De,  tisztelt  Ház,  aki  bevallja  magáról  azt,  hogy  ő  kísér- 
letet akar  tenni,  az  egyszersmind  világosan  elárulja,  hogy 
neki  a  követendő  útra  nézve  nincs  meggyőződése.  (Ügy  van  ! 
balfelől.)  Ha  volna  meggyőződése,  bármilyen,  akkor  nem 
kísérletet  akarna  tenni  valamely  rendszerrel,  hanem  hatá- 
rozottan megindulna  az  egyik  vagy  a  másik  úton.  (Igaz  ! 
Ügy  van  !  balfelől.) 


208  Az    okkupácziót    követő    országgyűlések. 

Már  most,  tisztelt  Ház,  ily  nagy  kérdésnél,  ily  kérdés- 
nél, melyre  nézve,  reménylem  ki  fogom  mutatni,  hogy  az  a 
reformoknak  csak  egy  összefüggő  és  egymással  összhangban 
álló  lánczolata  által  oldható  meg :  ily  kérdésnél  meggyőző- 
déssel bírni  kötelessége  annak,  aki  a  nemzet  munkásságát 
vezérelni  akarja.  (Ügy  van  !  Ügy  van  !  a  bal-  és  a  szélső- 
baloldalon.) Minden  helyzetnek  megvannak  a  kötelességei. 
Aki  a  reformok  élén  akar  állni  ;  aki  egy  ily  nagy  intézményt 
akar  ebben  vagy  abban  az  értelemben  az  ország  használata 
számára  hosszú  időre  megállapítani,  annak  kötelessége  a 
meggyőződés.  (Igaz  !  balfelől.)  S  ha  nincs  meggyőződése,  ha 
habozik,  nem  lehet  ráerőltetni,  de  neki  akkor  kötelessége 
átengedni  a  helyet  olyanoknak,  akik  bírnak  ily  meggyő- 
ződéssel és  akarják  és  képesek  azt  keresztülvinni.  (Élénk 
helyeslés  és  tetszés  balfelől.  Nagy  derültség  a  jobboldalon. 
HaUjuk  !) 

Én  megfoghatatlannak  tartom  azt  a  jókedvű 
derültséget,  amellyel  a  tisztelt  túloldal  a  kísérletek  poli- 
tikájának ilyen  téren  való  meghonosítását  fogadja.  (Derült- 
ség balfelől.)  Megfoghatatlannak  tartom,  különösen  azért, 
—  s  ezt  nem  sértési  szándékból  akarom  mondani  —  mert 
a  kísérletek  politikája  a  tisztelt  miniszterelnök  úr  kezében 
ominózus  jelentőségű.  (Ügy  van !  balfelől.)  Emlékezzenek 
csak  a  tisztelt  túloldalon  ülő  urak,  hogy  midőn  a  miniszter- 
elnök úr  ezen  a  helyen  ült  és  midőn  nem  szélbali,  de  a  köz- 
jogi ellenzéket  folytatta  éveken  át,  mi  egyebet  tett,  mint  a 
kísérletek  politikájának  egyik  kiadását.  (Ügy  van  !  a  bal-  és  a 
szélsőbaloldalon.)  S  hova  vezetett  ezen  kísérletek  politikája? 
Oda,  —  s  én  közjogi  alapon  állván,  bizonyára  nem  teszek  neki 
ezért  szemrehányást  —  hogy  ma  már  nemcsak,  mint  mondani 
szokás,  feKüggesztette  a  közjogi  ellenzék  alapelveit,  de  azok- 
ról tökéletesen  lemondott,  mert  másként  nem  érthetem  azt, 
midőn  úgy  nyilatkozik,  hogy  reméli  Istentől,  hogy  —  nem  a 
szélbal,  melyhez  sohasem  tartozott,  hanem  a  közjogi  ellenzék, 
melynek  élén  állott  —  reményli  Istentől,  hogy  sohasem  fog 
azon  állapotra  felszaporodni,  amelyben  ő  elhagyta.  (Derült- 
ség a  bal-  és  a  szélsőbalon.)  Felfoghatatlan  ez,  ha  vissza- 
emlékeznek, hogy  a  közjogi  ellenzésnek  az  a  folytatása  meny- 
nyire megbénította  ezen  Ház  s  az  akkori  kormányok  műkő- 

dését,  és  hogy  az  ország  javára  való  közreműködés  lehetővé 
váljon,  —  mint  a  miniszterelnök  úr  minap  monda  —  erről  a 
pártegyesülés  eszközlésével  le  kellett  mondani. 

A  kísérletek  politikájának  ilyen  kiadása  után  én  azt  a 
derültséget  önök  részéről  felfoghatónak  nem  tartom.  Mert 
nem  arról  van  szó,  uraim,  hogy  mi  jöjjünk  arra  a  helyre  ;  ne 
méltóztassanak  ettől  olyan  nagyon  ijedezni.  (Derültség.)  De 
arról  van  szó,  hogy  jöjjön  oda  akárki,  de  azokban  a  fontos  kér- 
désekben, melyek  reform  tárgyát  kell  hogy  képezzék,  bírjon 
a  meggyőződés  kötelességével  és  bátorságával.  (Zajos  helyeslés 
a  baloldalon.)  Arról  van  szó,  hogy  ne  halogasson  egy  szük- 
ségesnek felismert  reformot  sem  azért,  mert  a  többséget 
koczkáztatná,  sem  azért,  mert  a  közvéleményben  habozás 
mutatkozik.  Mert  mi  egyéb  jogczíme  van  a  kormánynak  a 
vezetésre,  ha  bír  a  vezetés  bátorságával  és  a  kötelesség 
érzetével  ? 

Nem  használ  semmit  a  kérdés  kikerülése,  tisztelt  túl- 
oldal. Mert  maguk  azok  a  reformok,  melyeket  a  tisztelt  kor- 
mány kezdeményezni  igér  a  közigazgatás  körében,  végzetes 
és  eUenáUhatlan  hatalommal  fogják  őt  hajtani  a  reformok 
organikus  felkarolására,  hacsak  azt  nem  akarja  eszközölni, 
hogy  az  a  kísérlet,  melynek  megtételét  igéri  a  sikernek  min- 
den lényeges  feltételei  nélkül  tétessék  meg  és  így  semmi 
irányban  semmit  se  biztosítson.  ]\Iiért,  tisztelt  Ház  ?  Ebben 
rejlik  legfényesebb  bizonyítéka  annak,  hogy  az  állapotokon 
javítani  töredékes  rendszabályokkal,  egyes  felmerülő  szük- 
ségnek elszigetelt  felfogásával  nem  lehet.  Aki  az  egyes  rend- 
szabályokban sikert  akar,  az  kénytelen  a  rendszabályok  ösz- 
szefüggő  és  összhangban  álló  lánczolatára  gondolni.  A  trón- 
beszéd megígéri,  hogy  a  hivatalnokok  és  tisztviselők  képzett- 
sége törvény  útján  fog  szabályoztatni.  Miért  tartja  szüksé- 
gesnek ezt  a  reformot  a  kormány?  Semmi  kétely,  azért, 
—  és  ebben  mindnyájan  egyetértünk  —  hogy  azt  a  gépezetet, 
hogy  képies  kifejezéssel  éljek,  azokat  az  orgánumokat,  akik- 
kel az  áUam  nagy  közigazgatási  feladatai  teljesíttetnek,  fel- 
adataikra alkalmasabbakká,  képzettebbekké,  szóval  job- 
bakká tegye.  Nincs  dicsérendőbb  ezen  törekvésnél,  de  ne 
feledjük  el,  hogy  ha  ezt  igazán  és  a  lehető  teljes  mértékben 
el  akarjuk  érni  :  akkor  a  mai  időben,  midőn  hosszas  és  költ- 

séges  elméleti  és  gyakorlati  előkészület  kell  hozzá,  midőn  az 
államszolgálat  kenyérkeresetté  vált  és  nincs  oly  hatalma  a 
törvényhozásnak,  mellyel  ezen  a  tényen  változtatni  lehetne  : 
üy  viszonyok  közt  azt  az  állást  biztosítani  is  kell.  S  ott  lesz 
a  miniszterelnök  úr,  hogy  ha  azt  nem  akarja,  hogy  a  felállított 
kvalifikáczió  daczára,  az  alkalmas  emberek  közül  ne  a  leg- 
kevésbbé  alkalmasak  és  képesek  kapják  az  állásokat,  —  mert 
az  áUamszolgálat  többi  ágai,  melyek  szintén  képesítést  kíván- 
nak meg,  a  jobb  erőket  el  fogják  vonni,  mert  azok  biztosí- 
tott élet-áUásokat  nyújtanak  —  akkor,  mondom,  kénytelen 
lesz  a  miniszterelnök  úr  a  reformok  terén  egy  lépéssel  tovább 
menni  és  a  sikernek  ezen  feltételét  is  megadni,  hogy  meg 
lehessen  ítélni,  hogy  a  képesített  hivatalnokokkal  mennyire 
javítható  Magyarország  közigazgatása. 

A  trónbeszédben  igéri  továbbá,  hogy  a  megyék  háztar- 
tása törvény  által  fog  szabályoztatni. 

Tisztelt  Ház  !  Bármennyire  gondolkoztam  ennek  értelme 
felett,  bármennyire  kerestem  az  előadó  úrnak  és  a  miniszter- 
elnök úrnak  korábbi  beszédeiből,  tiszta  képet  nem  alkot- 
hatok magamnak  arról  a  reformról,  mely  ebben  ígérve  van. 
Mert  ha  szószerinti  értelemben  veszem,  akkor  a  megyék  ház- 
tartásának törvény  általi  szabályozása  alatt  sokfélét  lehet 
érteni.  Lehet  alatta  érteni  azt,  hogy  azon  4  millió  átalány- 
összegnek, mely  a  belügyi  költségvetésben  előfordul  és  mely 
a  mai  megyék  háztartását  képezi,  szétosztása  bizonyos  tör- 
vényes elvek  megállapítása  után  és  azoknak  megfelelőleg 
fog  történni.  Lehet  továbbá  úgy  is  érteni,  bogy  a  törvény 
részletesen  meg  fogja  határozni,  mi  az,  mit  önnön  költség- 
vetésük alapján  a  közigazgatás  különböző  ágaiban  a  megyék 
teljesíteni  kötelesek,  pl.  viczinális  utakra,  közegészségügyre 
és  egyebekre,  és  azután  ezen  törvényben  megállapított  mini- 
mális teljesítésnek  megfelelőleg  minden  vármegye  elkészíti 
a  maga  költségvetését,  azokat  felküldi  a  minisztériumhoz  és 
azok  azután  ezen  törvényesen  szabályozott  teendők  alapján 
egy  átalányban  az  országgyűlés  által  megállapíttatnak. 
Vagy  lehet  érteni  alatta  valami  mást,  mindennél  sokkal  jelen- 
tősebbet, t.  i.  a  domesztika,  a  megyei  adó  és  megyei  pénztár 
behozatalát.  Én  ezt  fejtegetésem  alapjául  ebben  a  legátaláno- 
sabban  elterjedt  értelemben  veszem  és  elismerem,  hogy  így 

a  reformok  legnagyobb  körét  karolja  fel,  hogy  egy  jelentős 
kísérlet  a  jelen  megyerendszer  továbbfejlesztésére ;  hiszen 
a  miniszterelnök  úr  kétségkívül  fel  fog  világosítani,  ha  hibát 
követek  el,  midőn  annak  ezt  az  értelmet  tulajdonítom.  Azt 
kérdem,  tisztelt  Ház,  lehető-e  ily  értelemben  a  domesztika 
behozatala  a  közigazgatás  reformjára  vonatkozó  organikus, 
összhangzó  intézmények  egész  lánczolata  nélkül,  szóval  a 
közigazgatás  reformjának  majdnem  minden  oldalról  való 
felkarolása  nélkül  ? 

Vizsgáljuk  meg  mindenek  előtt,  hogy  ahhoz,  hogy  a 
domesztika  komolyan  behozassék,  a  megyék  területi  kikere- 
kítése  és  igazgatása  elkerülhetlen  szükség.  Azt  lehet  elmulasz- 
tani a  domesztika  behozatalánál,  de  annál  gyorsabban  végre 
kell  hajtani,  mihelyt  annak  következményei  komolyan  nyil- 
vánulnak. Ha  egyszer  meg  lesz  testesítve  az  az  elv,  hogy  a 
megyék  teendőiket  önnön  adójukból  kötelesek  fedezni  : 
kikerülhetetlenné  válik,  hogy  a  megye  által  végzendő  köz- 
igazgatási teendők  körén  belül  elkülöníttessenek  a  lokális 
közigazgatási  teendők  az  állami  közigazgatási  teendőktől. 
Mert  azt  kívánni,  hogy  mindkétféle  teendőt  a  megyék  a  maguk 
költségén  vigyék ;  hogy  azok  a  költségek  is,  amelyek  tisz- 
tán és  minden  körülmények  közt  állami  közigazgatási  teendők, 
amelyek  tehát  természetszerűleg  az  egész  állam  terhei, 
ne  az  áUami  pénztárból,  hanem  a  megyei  adókból  fedez- 
tessenek, ez  nemcsak  igazságtalan,  de  némely  megyékre 
elviselhetetlen  volna,  és  gyakorlatban  nem  volna  más,  mint 
az  adóemelésnek  egy  nem  eléggé  elrejtett  és  a  különböző 
megyékben  felette  egyenlőtlen  neme. 

De  itt  sem  lehetne  megállapodni.  Ha  a  teendők  két  nemé- 
nek elkülönítése  szabatosan  megtörtént  :  mellőzhetetlen 
leend  a  kormány  befolyásának  és  felügyeleti  jogkörének 
szabályozása,  és  pedig  külön,  a  teendők  mindkét  körére 
nézve,  mert  felesleges  bővebben  fejtegetnem,  hogy  a  kor- 
mánybefolyásnak szükségkép  másnak  kell  lenni  azokra  a 
teendőkre,  melyek  a  helyi  közigazgatáshoz  tartoznak,  és 
másnak  azokra  nézve,  melyeket  a  törvényhatóságok  át- 
ruházott hatáskörben,  de  mint  állami  hatóságok  teljesítenek. 

E  tekintetben  tehát  a  felügyeleti  jognak  egész  rendszerét 
keU  megállapítani. 

De  ez  mind  nem  elég,  tisztelt  Ház.  Még  akkor  az 
lesz  a  kérdés,  még  pedig  nagyon  komoly,  figyelmet  érdemlő 
kérdés,  vájjon  a  törvényhatóságoknak  jelen  szervezete  nyujt-e 
elegendő  biztosítékot,  megadja-e  a  kellő  formákat  az  ily, 
jelentőségében  megnövekedett  háztartás  és  hatáskör  kellő 
kezelésére  ?  A  törvényhatósági  élet  súlypontja  a  budgetben 
lesz.  Annak  megállapítása,  a  foganatosítás  ellenőrzése  nem 
teszi-e  az  eddigi  intézmények  reformját  szükségessé  ?  Vájjon 
a  meglevő  intézmények  és  formák  elegendők  és  alkalmato- 
sak-e ?  Mindezt  meg  kell  vizsgáim.  Lehet,  hogy  elégnek  talál- 
tatnak ;  lehet,  hogy  elégtelennek  ;  de  azt  állítom,  tisztelt 
Ház,  és  ez  sarkpontja  a  mi  felfogásunknak,  szemben  a  kor- 
mány felfogásával,  hogy  lehetetlen  a  közigazgatás  reformjához 
nyúlni  és  annak  egyes  intézményeihez,  anélkül  hogy  az 
organikus  reformok  egész  sorozatának  tiszta  fogalmával  a 
tervelő  ne  bírjon.  (Ügy  van  !  balfelől.)  Ezért  sürgetjük  mi 
a  reformok  rendszeres  felkarolását ;  ezért  mondjuk,  —  amiben 
talán  a  többség  tagjai  sem  kételkednek  —  hogy  a  két  igért 
reform  leküzdhetlen  erővel  fogja  a  kormányt  hajtani,  ha 
sikeresen  akar  eljárni,  a  reformnak  az  egész  vonalon  való 
felkarolására.   (Ügy  van  !   balfelől.) 

De  talán,  tisztelt  Ház,  itt  a  fejtegetésekben  megállapod- 
hatnám ;  mert  azt  gondolom,  hogy  elegendő  világossá  tettem 
azt  a  felfogásunkat,  hogy  a  kormány  törvényhozási  politi- 
kájának főhibája  felfogásának  összefüggés  nélküli  rend- 
szertelenségében áU.  És  ennek  ellenében  —  úgy  vélem  — 
eléggé  igazolva  van  az  a  felfogás,  amit  feliratunkban  ki- 
fejtettünk. 

A  főrendiház  reformja. 

Érdemleges  tartalmára  nézve  a  kormány  politikájá- 
nak nem  nyilatkozhatván,  áttérek  arra  a  másik  nagy  reformra, 
mely  a  trónbeszédben  szintén  meg  van  érintve,  de  amelynek 
jellemző  vonásaira  nézve  a  kormány  szintoly  feleslegesnek 
tartotta  a  bővebb  nyilatkozatot,  mint  a  többiekre.  Értem  a 
felsőház  reformját.  (Halljuk  !) 

Tisztelt  Ház  !  Alig  lesz  ebben  a  Házban  valaki,  aki  ne 
táplálja  az  a  meggyőződést,  hogy  tényleg  Magyarországon 
egy  kamararendszer  van,  (Helyeslés  balfelől.)  bármi  van  is 

beírva  alkotmányunkba.  Alig  lesz  e  Házban,  de  az  ország- 
ban is  valaki,  aki  el  nem  ismeri  azt,  hogy  a  felsőház  mai 
szervezetében  sem  törvényhozási,  sem  ellenőrzési  feladatai- 
nak meg  nem  felel.  És  ha  már  most  hozzávesszük  ehhez 
azt,  hogy  sehol  Európában,  még  Angliában  sem  lehet 
tartós  jövőt  jósolni  a  tisztán  hereditárius  elemekből  álló 
felsőháznak  ;  hogy  még  Angolországban  is,  melynek  szüle- 
tési arisztokrácziája  messze  felülmulja  vagyonban,  poh- 
tikai  súlyban,  a  közügyek  terén  kifejtett  munkásság- 
ban minden  más  állam  főúri  osztályát  —  még  ebben 
az  országban  is  —  az  utolsó  évtized  nagy  alakulása  után 
komolyan  fejtegetett  és  előkészített  reform  a  hereditárius 
felsőháznak  gyökeres  átalakítása ;  ha  e  tekintethez  még 
hozzávesszük  azt,  hogy  Magyarországon  arra  alig  lesz  véle- 
ménykülönbség, hogy  a  hivatalos  elemnek  az  a  beözönlése, 
mely  a  felsőháznak  politikai  ellenőrzési  képességét  annyira 
megcsökkenté,  ha  ugyan  teljesen  meg  nem  szüntette,  egy 
reform  által  orvoslandó  :  úgy  kételyt  nem  táplálhatunk 
azon  szükség  iránt,  hogy  a  felsőházat  két  nagy  lényeges 
alkotó  elemében  reformálni  kell.  A  kormány  igéri  ezen  reform 
behozatalát.  De  midőn  alkotmányunk  ily  nagymérvű  meg- 
változtatása van  tervben  :  a  kormány  részéről  a  rendszabály 
szükségének  általános  és  töprenkedő  megemlítésén  kívül, 
hogy  ez  nagy  probléma  és  hogy  efelett  jó  gondolkozni, 
(Derültség  balfelől.)  semminemű  felvilágosítást  nem  kapunk 
arra  nézve,  hogy  minő  körben,  legalább  minő  lényeges  ala- 
pokon akarja  ezen  reformot  létesíteni. 

Alkotmányunknak  oly  fontos  reformja,  mondhatom 
1848  óta,  1867  óta  nem  készíttetik  elő,  mint  a  felsőháznak 
reformja.  Hát  azt  gondolja  a  kormány,  hogy  a  nemzetet,  a 
nemzetnek  politikai  köreit  ez  a  dolog  oly  kevéssé  érdekli, 
hogy  nem  kötelessége  e  tekintetben,  ha  a  kezdeményezést 
meg  akarja  ragadni,  —  pedig  ez  elől  ki  nem  térhet  —  eszméit 
legalább  lényeges  alapvonásaiban  közrebocsátani  ?  Mert 
oly  neme  a  kezdeményezésnek,  mely  az  utolsó  pillanatban 
áll  elő,  mely  nem  akarja  a  nemzeti  közvéleménnyel  együtt 
érlelni  meg  a  reformot,  nem  a  nyilvánosság  felkarolása  és 
felhasználása  által :  az  ily  eljárás  mindenre  alkalmas  lehet, 
de  nagy  alkotmányos  reformok  létesítésére  teljesen  alkal- 

matlan.  (Ügy  van  !  balfelől.)  És  gondolják  meg  azt,  hogy 
nemcsak  szorosan  vett  belügyeink  teikntetében,  hanem  a 
magyar  és  osztrák  közös  ügy  elintézésére  nézve  is  ezen  felső- 
háznak reformja  lényeges  hatással  lesz,  mert  egy  harmad- 
részben a  felsőház  küldi  a  delegáczióba  tagjait.  Most  kép- 
zeljék el  csak  azt,  hogyha  egy  törvényhozási  képességben, 
ellenőrzési  képességben,  lefelé  való  befolyásban  és  bizalom- 
ban erős  felsőház  támad,  azzal  egyszersmind  a  delegáczió 
ellenőrzési  és  egyéb  feladataira  való  alkalmatossága  lényege- 
sen emelkedni  fog. 

Felteszem,  hogy  a  kormány  maga  fogja  a  kezdeménye- 
zést megragadni ;  felteszem,  hogy  midőn  e  reformot  igéri, 
tisztában  van  annak  alapjai  és  terjedelme  iránt.  Mi  kép- 
zelhető ok  van  tehát  arra,  hogy  annak  aggódó  felenűítésén 
Mvül  arról  semmi  alkalommal  nem  nyilatkozik  ? 

Az  alkotmányokat,  melyekhez  a  nemzetek  ragaszkodnak  ; 
intézményeket,  melyekben  érdekeik  és  jogaik  biztosítékait 
látják,  nem  homályban,  nem  rejtve  fejlesztik  és  reformálják  : 
a  nyilvános  megvitatás  tűzpróbáját  ki  kell  azon  terveknek 
állani,  mielőtt  a  törvényhozás  határozna  fölöttük.  És  alig 
van  más  mód  az  elhamarkodott,  meg  nem  érlelt  alkotás 
veszélyét  kikerülni,  mint  felkeresni  a  tervezés  stádiumá- 
ban azt  a  nyilvánosságot,  mely  elől  a  kormány  oly  helytelenül 
elzárkózik. 

A  választások  tisztasága. 

De  amily  kárhoztatandó  a  kormány  eljárása  a  felsőház 
reformjának  előkészítésénél :  oly  kevéssé  lehet  helyeselni 
azt  a  közönyt,  mellyel  a  választások  tisztaságának,  minde- 
nekfelett szabadságának  megóvása  iránt  viseltetik.  Már  e 
viták  folyama  alatt  mindenki  előtt  feltűnhetett  az  ellenzék 
padjairól  mindennap  megújuló  az  a  panasz,  hogy  a  vá- 
lasztások szabadsága,  tehát  a  nemzet  képviseletének,  a 
nemzet  akaratának  megfelelő  összealkotása  a  hivatalos  be- 
folyásoknak nagymérvű  elterjedése  által  tetemesen  veszé- 
lyeztetve van.  (Ügy  van  !  Ügy  van  !  a  bal-  és  a  szélsőbal- 
oldalon.) 

A  miniszterelnök  úr  a  felszólalásokat,  pedig  elég  világo- 
sak voltak,  teljesen  félreértette.  Már  Irányi  képviselő  úr  helye- 

sen  kiemelte  azt,  hogy  nem  a  hivatalnokok  szavazatára 
felébb  valóiktól  gyakorolt  befolyás  főleg  az,  —  bár  az  is 
törvényellenes,  ez  is  visszaélés  —  mi  a  választások  szabad- 
ságát veszélyezteti  ;  hanem  a  hivatali  hatalommal  való 
visszaélés  a  képviselőjelöltek  mellett,  mely  tűrhetetlen 
fokra  emelkedett.  Hivatkozott  a  miniszterelnök  úr  arra, 
hogy  hiszen  a  beiratkozott  hivatalnokok  az  összes  válasz- 
tóknak 1%-át  sem  képezik  és  ezen  1%  sem  szavaz  mind; 
egy  része,  —  mint  monda  —  (Egy  hang  :  Nagy  része  !)  mond- 
juk hát,  hogy  nagy  része,  ami  nem  nagy  bók  a  kormányra 
nézve,  (Derültség  a  bal-  és  a  szélsőbaloldalon.)  az  ellen- 
zékre szavaz,  és  a  miniszterelnök  úr  azt  mondja,  hogy  hiszen 
ismerünk  köztársaságot,  ahol  a  hivatalnokoknak  politikai 
véleményöknek  követésében  sokkal  kevesebb  szabadságot 
engednek,  mint  Magyarországon. 

Nem  erről  van  szó,  tisztelt  miniszterelnök  úr ;  nem  az  a 
főbaj,  hogy  a  hivatalnok  így  vagy  úgy  szavaz  és  hogy  a 
hivatalnoki  körben  megkísértik  így  vagy  amúgy  a  hivatal- 
nokok szavazatát  befolyásolni ;  bár  ismétlem,  ez  is  a  leg- 
igazolatlanabb  visszaélés.  Hanem  ami  Magyarországon 
ma  már  tűrhetetlen  fokra  fejlődik,  az  abban  áll,  hogy  midőn 
R  választásokat  kihirdetik,  egyszerre  megmozdul  az  egész 
ország,  a  főispánok  feljönnek  Budapestre  és  a  közigazgatás 
legnagyobb  része  átalakul  kortesapparátussá.  (Ügy  van ! 
Úgy  van  !  a  bal-  és  a  szélsőbaloldalon.)  Egyszerre  új  tekin- 
tetek jönnek  elő  a  tisztviselők  szorgalmának,  használható- 
-ságának  és  érdemének  méltánylásában ;  (Ügy  van !  Ügy 
van !  a  bal-  és  a  szélsőbaloldalon.)  nem  keresik,  ki  a  jó  tiszt- 
viselő, ki  viszi  jól  a  közigazgatást.  És  sohasem  láttam, 
hogy  főispán  állása  amiatt  lett  volna  veszélyeztetve,  mert 
a  kormányzata  alatti  megyében  a  közigazgatást  nem  tudta 
jól  ellenőrizni.  De  igenis  veszélyeztetve  volt  akkor,  ha  nem 
bírt  elég  számú  kormánypárti  képviselőt  megválasztatni. 
(Ügy  van  !  Ügy  van  !  a  bal-  és  a  szélsőbaloldalon.  Ellenmon- 
dások a  jobboldalon.)  A  választások  kihirdetésének  napján 
a  megye  közigazgatásának  feje  a  kormány  politikai  ágensévé 
válik,  és  ameddig  hivatali  hatalma,  társadalmi  összeköttetése 
és  a  hivatali  hatalommal  osztogatható  előny  vagy  gyakorol- 
ható elnézés  terjed,  addig  terjed  a  kormánypárt  érdekében 

titkon  és  nyíltan  (Felkiáltások  a  szélsőbaloldalon  :  Nyíl- 
tan !)  kifejtett  működése. 

Igenis,  fenyegetés,  erőszak  minden  fék  nélkül  alkalmaz- 
tatnak, és  úgy  látszik,  az  a  meggyőződés  szilárdul  meg,  hogy 
a  hivatali  hatalom  a  pártüzelemnek  jogos  fegjrv^ere.  (Élénk 
helyeslés  a  baloldalon.) 

Ezek  tagadhatatlan  nagy  visszaélések ;  (Ügy  van ! 
a  bal-  és  a  szélsőbaloldalon.)  és  abban  téved  Irányi  Dániel 
tisztelt  képviselőtársam,  midőn  azt  hiszi,  hogy  ha  a  múlt 
alkalommal  elejtett  és  nem  tárgyalt  kúriai  bíráskodásról 
szóló  javaslat  törvénnyé  válik  vala,  akkor  ezen  vissza- 
élések, ha  nem  is  szűntek  volna  meg,  de  legalább  a  mini- 
mumra szálltak  volna  le.  Téved  pedig  azért,  mert  ha  meg- 
vizsgálják a  törvényjavaslatot,  úgy  amint  azt  a  tisztelt 
igazságügyminiszter  úr  ritka  nyugalmával  és  placziditással 
kétszer  benyújtotta,  úgy  találjuk,  hogy  az  mindenről  szól, 
de  a  hivatalos  visszaélések  fékezéséről  igen  ékesen  és  igen. 
világosan  hallgat.  (Derültség  balfelől.) 

Én  magam  is  ezen  tényekkel  kapcsolatban  szomorúan 
tapasztalom,  hogy  én,  ki  ezen  Ház  igazolási  jogának  alkot- 
mányi szempontokból  mindig  barátja  voltam,  azon  laza 
gyakorlat  folytán,  mely  a  bíráló-bizottságokba  beharapó- 
zott, mindinkább  kevés  reményt  táplálok  arra  nézve,  hogy, 
amire  nagy  súlyt  fektettem,  a  Ház  bíráskodási  joga  fen- 
tartható  legyen. 

Abban  nagyon  téved  Berzeviczy  képviselő  úr,  hogy 
azok  a  panaszok,  melyek  a  bíráló-bizottságok  eljárása  ellen 
felhozatnak,  nem  lojálisak  és  illetlenek.  Ellenkezőleg,  a  bizott- 
ságok ítéletei  felforgathatlanok,  azoknak  formai  érvényéhez 
nyúlni  nem  szabad ;  de  ami  felett  a  parlamentnek  legfélté- 
kenyebb  gonddal  kell  őrködni,  az  az,  hogy  azon  korlátlanul 
rájuk  ruházott  hatalma  a  parlamentnek  a  bizottságok  által 
miként  kezeltetik ;  mert  különben  minden  visszaélésre  a 
lojalitás  és  illedelem  nevében  pokróczot  kellene  vetni.  (Tet- 
szés balfelől.)  És  ilyen  körülmények  közt  ezen  Ház  ellenőrző 
és  törvényhozó  képességének  emelésére  elkerülhetetlen  re- 
formnak tartom  azt,  hogy  a  hivatalos  befolyással  való 
visszaélés  a  lehetőleg  gátoltassék  és  annak  törvényes  kor- 
látai  megvonassanak. 

A  tisztelt  miniszterelnök  úr  igen  könnyedén  bánik  el 
ezzel  a  dologgal,  olyan  könnyedén,  mint  a  korrupczió  kérdé- 
sével. Azt  mondja  a  korrupczióról  is  :  ne  emlegessük  azt, 
nézzük  meg,  hiszen  másutt  is  van,  és  ha  van  másutt,  nyugod- 
junk meg  benne.  (Derültség  balfelől.) 

A  kényelmes  megnyugvás  ezen  politikáját  el  nem  fogad- 
hatjuk, sha  tudjuk  is,  hogy  az  teljesen  ki  nem  irtható,  leg- 
alább jól  meghozott  törvényhozási  rendszabályokkal  és 
mindenekelőtt  ezen  rendszabályok  jó  kezelésével  a  lehető 
legkisebb  mértékre  szorítandó. 

Arra  hivatkozik  a  tisztelt  miniszterelnök  úr,  hogy- 
némely  köztársaságban  kevesebb  szabadságot  engednek  a 
hivatalnoknak.  Én  értem,  mire  czéloz  a  tisztelt  miniszter- 
elnök úr.  Czéloz  Francziaországra.  De  én  az  okoskodás  e 
nemét  nem  fogadom  el.  Mert  ha  minden  politikai  vissza- 
élés igazolható  azzal,  hogy  másutt  ebben  a  nemben  még 
nagyobb  visszaélés  van,  akkor  nem  látom  át,  minő  vissza- 
élés meggátlására  lehetne  okot  meríteni  a  fennálló  állapotok 
sülyedéséből.  (Helyeslés  balfelől.)  Különben  a  tényre  is 
tévesen  méltóztatik  a  tisztelt  miniszterelnök  úr  hivatkozni ; 
mert  Francziaországban  nem  az  a  panasz,  mintha  a  hivatal- 
noknak ide-  vagy  oda-szavazása  befolyásoltatnék ;  hiszen 
ott  titkos  szavazás  van,  tehát  ha  az  illető  komolyan  akarja, 
el  is  titkolhatja,  kire  szavazott.  Hanem  ott  is  a  főpanasz, 
minek  hasonmása  történik  Magyarországon,  hogy  midőn 
választások  vannak,  előáll  egy  mouvement  préfectoral, 
leteszik  a  préf étket,  helyettesítik  olyanokkal,  kik  jó  válasz- 
tási ágensei  lesznek  a  kormánynak,  amihez  hasonlót,  ámbár 
elismerem,  nem  oly  mérvben,  egyszer-másszor  Magyar- 
országon is  tapasztaltunk.  (Ellenmondás  jobbfelől.)  Vájjon 
helyes-e  a  választási  visszaélésekkel  ilyen  módon  bánni  el  ? 
Nem  mutatja-e  Francziaország  példája,  hogy  ott,  hol  a 
nemzet  akaratának  törvényes  nyilvánulását  ily  módokon 
fojtják  el,  ott  a  nemzet  nem  mond  le  akaratának  érvényesí- 
téséről, hanem  megbarátkozik  akaratának  törvénytelen  érvé- 
nyesítésével, s  azok,  akik  a  választások  szabadságát  fojtják 
el,  a  legsajnosabb  válságok,  a  forradalmak  magvait  hintik  eL 

Ezért  elvárjuk  a  kormánytól,  melynek  elnöke  a  válasz- 
tások szabadságának  tiszteletben  tartásával  annyiszor  fermen 

dicsekedett,  hogy  hozzá  fog  jándni  a  maga  részéről, 
hogy  a  hivatali  befolyással  való  visszaélések  minél  hatályo- 
sabb rendszabályokkal  megfékeztessenek.  (Helyeslés  bal- 
felől.) 

Nemzetiségi  politika. 

Ezzel  kapcsolatban  meg  kell  emlitenem  azt  a  politikát, 
amelyet  a  minisztérium,  különösen  a  miniszterelnök  úr  a 
nemzetiségek  irányában  követ.  (Halljuk  !  Halljuk  !) 

Tisztelt  Ház  !  Mi  többször  voltunk  ebben  a  Házban  tanúi 
panaszoknak  a  nemzetiségek  részéről,  amelyek  megjelölték 
azt  az  utat  és  módot,  amint  ők  Magyarország  átalakítását 
egy  általuk  óhajtott  irányban  kívánják.  Jelesen  a  nemzeti- 
ségi törvénynek  megváltoztatása  és  a  nemzetiségek  nyelvé- 
nek sokkal  szélesebb  körben  való  jogosultsága  a  kívánságuk. 
Ez  az  út,  tisztelt  Ház,  nem  hiszem,  hogy  ezen  Ház  bármely 
pártjánál  a  legkevesebb  mértékben  is  számíthat  támoga- 
tásra. (Helyeslés  balfelől.) 

Azt  is  meg  kell  mondani,  hogy  a  miniszterelnök  úr 
ismételt  nyilatkozata,  midőn  azt  említi,  hogy  a  magyar 
államellenes  fondorlatokat,  amint  mutatkoznak,  le  fogja 
küzdeni,  ha  lehet  szép  módon,  ha  nem  lehet,  minden  módon, 
vagyis  minden  törvényes  módon,  —  nem  akarom  elmagya- 
rázni —  a  Ház  minden  oldaláról  helyeslésre  talált.  De,  tisz- 
telt Ház,  ez  a  problémának  nem  megoldása.  Az  a  politika, 
amely  ebben  jelentkezik,  kiegészítésre  vár.  Én  részemről 
nem  ismerek  hatályosabb  módot  a  magyar  állam  ellen  mes- 
terségesen szított  vagy  múltból  öröklött  ellenszenvnek 
leküzdésére,  mint  éppen  azt,  ha  a  jó,  igazságos  és  a  min- 
denfelé tiszta  kormányzás  jótéteményei  biztosíttatnak  azon 
Tidékek  lakóinak,  ahol  talán  öröklött,  talán  szított  ellen- 
szenv vagy  hidegség  uralkodik  a  magyar  állam  iránt.  (Igaz  ! 
baKelől.) 

A  magyar  állam  hivatalnokainak  azokon  a  területeken 
más  és  magasabb  feladatuk  van,  mint  a  többi  területeken. 
A  köznép  az  államot  hivatalnokaiból,  hivatali  cselekményei- 
ből, az  adminisztrácziónak  ezer  meg  ezer  ápoló  és  parancsoló 
intézkedéseiből  ismeri,  és  amilyennek  tapasztalja  az  államot 
tisztviselőiben  és  a  tisztviselők  cselekményeiben  :  oly  ragasz- 


.   1881 — 84.  országgyűlés.  Válaszfelirat .  219 

kodással  és  érzelemmel  viseltetik  az  így  felismert  állam 
iránt.  (Ügy  van !  balfelől.)  Ezért  uram,  amik  Szörény 
megyében  történtek,  azok  mutatják  azt,  hogy  a  kormány 
feladatát  éppen  ezen  legfontosabb  oldalról  elhanyagolta 
vagy  méltó  figyelemmel  nem  kísérte,  különben  azok  a  vissza- 
élések és  bajok  oly  hosszan  nem  tartottak  volna  és  oly  fokig 
nem  fejlődhettek  volna.  (Ügy  van  !  balfelől.) 

A  hadsereg  és  az  alkotmány. 

De,  tisztelt  Ház,  van  még  egy  pont,  amelyre  nézve 
nyilatkoznom  kell,  és  ez  a  hadsereg  ügye,  (Halljuk ! 
Halljuk  !)  amelyet  mind  a  három  felirat  érint  és  amely 
itt  különféle  nyilatkozatoknak  szolgált  tárgyául.  (Halljuk  ! 
Halljuk  !) 

Részemről,  tisztelt  Ház,  véleményemet  helyesen  kife- 
jezve látom  azon  felirati  javaslat  szövegében,  melyet  tisztelt 
barátom  benyújtott  s  amely  azt  mondja,  hogy  az  újabban 
felmerült  események  elkerülhetetlenné  teszik  az  oly  intéz- 
kedéseket, hogy  az  alkotmánynak  tisztelete  a  hadsereg  köré- 
ben is  biztosíttassék.  Midőn  a  tisztelt  miniszterelnök  úr 
nyilatkozatát  hallottam,  amelyre  nézve  máig  is  meg- 
fejthetetlen, érthetetlen  előttem,  miért  lett  az  kettészakítva 
és  miért  nem  adatott  elő  teljesen  a  vita  elején,  amivel  talán 
sok  keserű  szónak  elejét  vehette  volna  ;  (Ügy  van  !  baKelől.) 
midőn,  mondom,  a  tisztelt  miniszterelnök  úr  nyilatkozatát 
hallottam,  —  és  a  világosság  kedvéért  rekapitulálom  s  ha 
helytelenül  teszem,  azt  hiszem,  a  tisztelt  miniszterelnök  úr 
ki  fog  engem  igazítani  —  midőn  azt  hallom,  hogy  a 
kormány,  még  pedig  nemcsak  a  kormány,  de  a  közös  had- 
ügyminiszter is,  a  miniszterelnök  ajkán  által  szólván,  mert 
szólt  az  ő  kérésére  és  felszólíttására  .  .  . 

Tisza  Kálmán  miniszterelnök  :  Felkérésére  ! 

.  . .  tehát  felkérésére  —  törekvésének  és  politikája  czél- 
pontjának  tekinti  azt,  hogy  a  hadsereg  körében  megszilárduljon 
az  a  meggyőződés,  hogy  a  király  és  alkotmány  iránti  törhet- 
len  hűség  ugyanaz  ;  hogy  ennélfogva  az  alkotmányos  intéz- 
ményeket épúgy  kell  tisztelni,  mint  tisztelni  kell  a  királyi 
hatalmat,  mely  csak  az  alkotmány  erejénél  fogva  áll  fenn ; 

midőn  a  tisztelt  miniszterelnök  úr  kijelentette  azt,  hogy  abban 
az  ismeretes  összeütközési  ügyben,  gondolom,  Lendl  száza- 
dos megbüntettetett  akkori  magaviseletéért,  és  midőn  a 
miniszterelnök  úr  kijelentette,  hogy  a  magyar  kormány 
kész  úgy  kormányzati,  mint  törvényhozási  intézkedésaket 
tenni,  de  kész  a  közös  kormány  is,  hogy  az  összhang,  az 
alkotmányos  együttérzés  a  hadsereg  és  polgárok  közt  biz- 
tosi ttassék  :  akkor  tisztelt  Ház,  —  és  ki  fog  igazítani  a  tisztelt 
miniszter  úr,  ha  ezen  feltételezésekben  tévedek  —  nekem 
arra  csak  egy  nyilatkozni  valóm  van,  és  ez  az,  hogy  szorgosan 
fogunk  vigyázni  és  őrködni  afelett,  hogy  ezen  jelszavaknak, 
ezen  helyesen  kimondott  elveknek,  helyesen  formulázott 
törekvéseknek  a  tények  aztán  valóban  meg  is  feleljenek. 
(Helyeslés  balfelől.) 

Ezek  azok,  tisztelt  Ház,  melyeket  én  e  felirati  javas- 
lathoz és  ebben  a  keretben  fel  akartam  hozni.  Miután 
azonban  tisztelt  barátaim  a  függetlenségi  párton  is  meg- 
emlékeztek rólunk,  már  csak  viszonzásul  is  és  kapcsolat- 
ban ezekkel,  én  is  megemlékezem  éppen  a  hadsereg  ügyére 
vonatkozó,  a  mi  feliratunkkal  kapcsolatban  tett  nyilat- 
kozatukról. 

Azt  mondta  egyik  képviselő  úr,  hogy  nem  elegendő 
és  nem  hatályos  az  alkotmány  tiszteletének  biztosítására  az, 
amit  mi  feliratunkban  sürgetünk. 

És  itt  engedjék  meg,  hogy  figyelmüket  egész  egyszerűen 
felhívjam  egy  körülményre,  amelyért  nekünk  szemrehányást 
tesznek.  A  hadsereg  kettéválasztása  igazolható  minden  más 
okkal,  igazolható  minden  más  politikával,  —  annak  bírálatába 
én  most  bocsátkozni  nem  akarok  —  de  nem  igazolható  azzal, 
hogy  a  kettéválasztás  által  az  ilynemű  kollizió  lehetősége 
polgárok  és  hadsereg  közt  ki  van  zárva  és  meg  van  gyó- 
gyítva. 

Én  emlékeztetem  tisztelt  képviselőtársamat  minden 
monarchia  történetére,  mely  állandó  hadsereggel  bír.  Minden 
monarchia  történetének  nem  egy  időpontja  volt,  midőn 
azon  forradalmi,  azon  alkotmányellenes,  azon  felforgató 
tant  hirdették,  hogy  a  hadsereget  csak  a  fejedelem  iránti 
eskü  köti  és  az  ország  és  annak  intézményei,  alkotmánya 
irányában    a    hadseregnek    kötelességei    nincsenek.    Minden 

monarchiában  előállott  ez  az  eset,  daczára  annak,  hogy  azok 
hadserege  nem  közös,  nem  két  állam  nemzetéből  összetett 
hadsereg,  hanem  az  önök  felfogása  értelmében,  nemzeti 
hadsereg  vala.  És  e  bajnak  orvoslása  nem  állott  egyébben, 
mint  abban,  hogy  a  legfőbb  kormányzat,  a  polgári  és  katonai 
kormányzat  és  az  összes  törvényhozás  mindinkább  terjesz- 
tették példaadás,  intézkedés  által  azt  a  szellemet  a  had- 
seregben, mely  a  hadsereget  az  alkotmányos  intézmények- 
kel nemcsak  kibékítette,  de  mely  megteremtette  benne 
azt  az  érzelmet,  hogy  c  maga  is  alkotmányos  intézmény  és 
csak  az  alkotmány  keretén  belül  létezhet.  (Igaz  !  Ügy  van  ! 
a  bal-  és  a  jobboldalon.) 

Az  ellenzék  feladata. 

Mielőtt  befejezném  beszédemet,  még  arra  az  ellenvetésre 
kell  megfelelnem,  melyet  a  mi  fehratunk  ellen  felhozott  — 
gondolom  —  az  előttem  szólott  képviselő  úr  és  mely  abban 
áll,  hogy  ő  megvizsgálván  a  két  feliratot,  a  többségét  és  a 
közjogi  alapon  álló  ellenzékét,  azokban  lényeges  eltéréseket 
nem  lát.  Erre  nézve  engedje  meg  a  tisztelt  Ház,  kifejeznem, 
hogy  nem  részleteket  fejtegetve,  hanem  a  felfogás  lényegét 
tekintve,  attól  a  felirattól,  mely  a  trónbeszédben  lefektetett 
felfogását  a  politikai  helyzetnek,  mely  e  trónbeszédből  ki- 
világló  általános  politikai  irányát  a  kormánynak  feltétlenül 
helyesli,  a  mi  feliratmik  egész  terjedelmében,  minden  ízében 
annak  az  indokolását  foglalja  magában,  hogy  mi  az  évről- 
évre  való  élés  politikája  helyébe  egy,  körvonalaiban,  elvei- 
ben határozottan  összefüggő  poHtikát  akarunk  helyezni. 
Ha  ez  nem  lényeges,  nem  elvi  különbség,  akkor  én  nem 
látom  ellentétek  lehetőségét  egy  politikai  alapon  álló  pártnál 
sem.    (Igaz  !   Ügy  van  !   a  baloldalon.) 

És  az  is  tévedés  az  előttem  szólott  képviselő  úr  részéről, 
mintha  mi  azt  a  határozatlanságot,  mely  a  trónbeszédben 
a  felkarolandó  reformokra  nézve  nyilvánul,  fehratunkban 
pártolni   akartuk  volna. 

Mi  igenis  önirányunk  tekintetében,  amennyiben  ez  az 
ellenzéket  ületi  és  amennyiben  ez  az  ellenzéknek  kötelessége, 
a  kellő  határozottsággal  nyüatkozunk  ;  de  azt  határozottan 
ki  keU  emelnem,  hogy  erre  nézve  mások  a  kormány  és  kor- 

mánypártnak  és  mások  az  ellenzéknek  kötelességei.  (Igaz  ! 
Ügy  van !  a  baloldalon.)  A  kormánnyal,  mely  tényleg 
vezeti  a  nemzetet,  melynek  rendelkezésre  áll  minden,  a  minek 
ismerete  és  felhasználása  mellett  egyedül  lehetséges  a  fel- 
adatok megoldására  rendszabályokat  tervezni :  nem  szabad 
párhuzamba  helyezni  e  kötelességek  tekintetében  az  ellen- 
zéket, melynek  főkötelessége  mindig  az  ellenőrzés  marad. 
Amannak  kell  véleményének  lenni  minden  kérdésről,  kell 
tervének  lenni  az  ország  minden  szükségeinek  lehető  ki- 
elégítésére ;  (Igaz  !  Ügy  van  !  a  baloldalon.)  de  a  szerepek- 
nek legfonákabb  összecserélése  lenne  az,  hogyha  önök 
azt  a  kötelességet  akarnák  a  kisebbségre  róni,  amely  egyedül 
és  kizárólag  a  kormányt  terheli  és  a  kormány  birtokával 
válhatatlanul  van  összeforrva.  (Ügy  van  !  a  bal-  és  a  szélső- 
baloldalon.) 

Mi  nem  a  kormánypolitika  hiányait  akartuk  pótolni, 
mi  önnön  felfogásunkat,  önnön  politikai  irányunkat  fejtettük 
ki  addig  a  vonalig,  sőt  azon  túl  is,  ameddig  az  az  ellenzék- 
nek kötelessége.  (Igaz  !  Ügy  van !  a  bal-  és  a  szélsőbal- 
oldalon.) 

És  midőn  a  tisztelt  képviselő  úr  azt  mondja,  hogy 
amit  a  közigazgatásra  nézve  mondottunk,  azt  elmondhattuk^ 
anélkül  hogy  abban  valami  határozott  foglaltatnék,  akkor^ 
uraim,  elég  lesz  azokat  a  szavakat  egyszerűen  elolvasnom, 
hogy  a  tisztelt  képviselőház  meggyőződjék,  hogy  ebben  a 
tisztelt  képviselő  úr  teljesen  téved.  Mi  a  közigazgatás  reform- 
jának körvonalait  és  főbb  irányait  abban  jelöltük  meg> 
hogy  a  végrehajtás  hatályos  keresztülvitelére  nélkülöz- 
hetetlen biztosítékok  megalkottassanak,  hogy  elkülönöz- 
tessék  a  törvényhatósági  hatáskörben  ami  a  lokális  hatás- 
körhöz tartozik,  attól  a  hatáskörtől,  amit  a  törvényható- 
ság átruházott  hatáskörében,  mint  állami  közigazgatási 
teendőt  teljesít. 

Hegedűs  Sándor  :  Tessék  csak  olvasni  ! 

És  ha  azt  akarja  Hegedűs  Sándor  tisztelt  kép- 
viselőtársam, hogy  én  olvassam,  kénytelen  vagyok  kérni, 
hogy  tegye  meg  maga  a  fáradságot.  (Derültség.)  Ki 
van  emelve  feliratunkban  a  törvényhatóságoknak  az  így 
körülírt    hatáskörben    nagyobb  önállósága,  a  kormány  be- 

folyásának,  felügyeletének  szabályozása,  az  ellenőrzés  formái 
és  szerveinek  megállapítása.  Mindez,  m'aim,  nem  teljes^ 
nem  is  közigazgatási  programm,  de  mi  nem  is  tar- 
tozmik  azt  nyújtani,  nem  is  volt  szándékunkban ;  de  bőven 
elegendő  ez  arra,  ha  azt  eddigi  beszédeinkből  nem  ismernék, 
amint  hogy  jól  ismerik,  mondom,  bőven  elegendő  arra,  hogy 
irányunk  lényeges  jellemvonása  felől  tájékozást  nyújtson, 
és  ez  sokkal  több,  mint  aminek  meghatározására  az  ellenzék, 
mint  kisebbség,  köteles  ;  ez  sokkal  több,  mint  amennyit 
a  kormány,  akinek  pedig  kötelessége  kezdeményezni,  valaha 
mondott.  (Helyeslés  a  baloldalon.)  Minden  kormány  irányá- 
ban, amely  azokon  a  padokon  helyet  foglal,  álljon  az  belőlünk 
vagy  másokból,  teljesen  jogosítva  lesznek  önök  ugyanazon 
követelésekkel  fellépni,  melyeket  mi  most  a  kormányhoz 
intézünk.  De  ne  cseréljük  össze  a  kötelességeket ;  mi  bősé- 
gesen eleget  teszünk  annak,  ami  az  ellenzék  kötelessége  : 
tegyenek  önök  annak  eleget,  ami  a  kormányé. 

Befejezés. 

Tisztelt  Ház,  be  végzem  beszédemet.  Én  megengedem, 
hogy  az  a  politikai  irány,  melynek  jellemvonását  vázoltam, 
nem  fogja  tönkretenni  a  nemzetet  ;  sokkal  inkább  bízom 
nemzetem  életerejében,  hogysem  elhinném,  hogy  a  terv- 
telenségnek  és  a  rossz  kormányzásnak  néhány  éve  lételét 
gyökerében  megtámadná.  De  arról  meg  vagyok  győződve, 
hogy  azoknak  a  békeéveknek,  amelyek  felhasználására  a  trón- 
beszéd nekünk  kilátást  nyújt,  tervtelen  kísérletekre  való 
el  vesztegetése :  nagy  poHtikai  hiba,  mely  nemzetünk  gaz- 
dasági és  kultúrai  haladásának,  ezer  meg  ezer  magánérdek- 
nek, a  magyar  állam  fejlődésének  nehezen  pótolható  meg- 
osztásával jár. 

Azért  tartottuk  kötelességünknek  feliratunkban  a  nem- 
zetet és  a  trónt  mindenekelőtt  arra  figyelmeztetni,  hogy 
sikeres  és  üdvös  munkálkodás  ezen  az  úton  nem  remélhető.. 
De  e  poHtikának  kíséretében  még  egy  más,  az  eddigiek- 
nél nagyobb  veszély  képe  merül  föl.  És  ez  abban  áll,  hogy 
oly  országban,  melynek  különféle  társadalmi  körei  gaz- 
dasági válságban  szenvednek  ;  hol  minden  tényező  és  érdek  a. 

törvényhozás  felé  fordul  és  annak  hatalmától  várja  az  orvos- 
lást és  gyakran  oly  kívánságokat  formálnak  a  törvény- 
hozással szemben,  melyeket  kielégíteni  semminemű  törvény- 
hozásnak nem  lehet :  az  ily  országban  kétszeresen  veszélyes 
az,  ha  a  törvényhozás  és  kormány  azt  az  enyhítést,  azt  az 
ápolást  sem  teszi  meg,  amit  rendszabályával  kétségtelenül 
eszközölhet. 

A  törvényhozásnak  a  tervtelenség  és  kapkodás  folytán 
meddő  működése  könnyen  elterjeszti  és  megszilárdítja  a 
nemzetben  azt  a  meggyőződést,  hogy  az  állam  jelen  rende- 
zésének alapformái  nem  elegendők  és  nem  alkalmasak  arra, 
hogy  az  ország  érdekei  azok  segítségével  és  azok  körein 
belül  megóvhatok  legyenek,  (Helyeslés  a  baloldalon.)  és  ez  a 
meggyőződés  azután  egy  nagy  alkotmányválsággá  fogja 
bonyolítani  országimk  összes  bajait  és  belállapotait.  És  azon 
sok  szenvedésnek,  az  érdekek  azon  sok  sérelmének,  Magyar- 
ország kultúrai  és  anyagi  fejlődése  azon  hátramaradásának, 
melyet  ez  a  bonyolódás  előidéz,  szellemi  szerzői,  uraim,  jó 
részben  azok  a  kormányférfiak  lesznek,  kik,  midőn  idő  és 
midőn  alkalom  volt,  a  reájuk  bízott  hatalmat  nem  tudták 
a  nemzet  érdekeinek  és  kötelességüknek  megfelelőleg  gya- 
korolni. 

Ezért,  uraim,  én  a  tisztelt  barátom,  gróf  Apponyi  Albert 
által  beadott  felirati  javaslathoz  járulok.  (Hosszantartó 
élénk   helyeslés   a   baloldalon.) 

A  KÜLÖN  VÁMTERÜLET  ÉS  A  MÉRSÉKELT  ELLENZÉK. 

A  költségvetés  általános  tárgyalása  folyamán  1882  január 
21-én  HeKy  Ignácz,  a  mérsékelt  ellenzék  poHtikájával  foglalkozva, 
azt  mondta,  hogy  :  Kezd  már  tünedezni  az  a  nagy  különbség, 
mely  eddig  a  függetlenségi  párt  és  a  mérsékelt  ellenzék  közt 
fennállott,  mert  a  függetlenségi  párt  programmjának  két  fő 
pontja  közül,  mely  az  önálló  magyar  hadseregben  és  az  önálló 
vámterületben  áll,  a  mérsékelt  ellenzék  az  önálló  vámterületet 
már  elfogadta. 

Helfynek  előbb  Bánhidy  Béla  báró,  később  Apponyi  Albert 
gróf  válaszolt.  Helfy  erre  SzUágyi  Dezsőt  említette,  akit  szerinte 
legutóbb  a  külön  vámterület  alapján  választottak  meg. 

^oyí         Köszönettel  tartozom  a  tisztelt  miniszterelnök  úrnak, 
'**   hogy  személyes  kérdésben  egy  rövid  nyilatkozatra  nekem 
a  szót  átengedte. 

Előttem  szólott  tisztelt  képviselőtársam  nyilatkozatá- 
ban kettővel  lepett  meg.  Egyik  az,  hogy  kijelentette,  hogy 
én  az  ő  képviselője  vagyok  a  Józsefvárosban,  bár  mindent 
elkövetett  arra,  hogy  meg  ne  válasszanak.  (Derültség. 
Helyeslés.)  ö  maga  volt  elnöke  annak  pártnak,  mely  párt, 
a  függetlenségi  párt,  ellenem  jelöltet  állított  fel,  amiért 
azonban  én  neki  sem  akkor,  sem  most  szemrehányást  egy- 
átalában  nem  tettem. 

A  másik,  amivel  meglepett  az  előttem  szólott,  abban 
áll,  hogy  azt  mondta,  hogy  én  a  Józsefvárosban  a  külön 
vámterület  elfogadásának  alapján  lettem  megválasztva. 
(Felkiáltások  :  Igaz  !)  Mielőtt  azt  méltóztatnék  mondani, 
—  nem  tudom,  ki  volt  —  hogy  »Igaz  !«,  méltóztassék 
azzal  a  kis  kötelességérzettel  bírni,  hogy  mielőtt  politikai 
emberről  tényeket  méltóztatnék  felhozni,  amik  nyíltan 
történtek,  győződjék  meg  a  nyilvános  tények  valóságáról, 
mert  különben,  aki  ily  határozottan  ismételve  hamisat  állít, 
örökre  elveszti  jogát,  hogy  többször  szavainak  hitel  adassék. 
Figyelmeztetem  tehát  tisztelt  képviselőtársamat,  hogy  talán 
legközelebbi  beszédemben  —  mert  remélem,  hogy  e  vitá- 
ban felszólalhatok  —  fel  fogom  olvasni  azt  a  részét  válasz- 
tási beszédemnek,  ami  erre  vonatkozik.  De  hogy  azt  jól 
tudom  ma  is,  mit  mondtam,  mert  mondhatom,  régi  meg- 
győződésem —  mindjárt  megítélheti,  mert  tartalmát  most 
röviden  ismétlem. 

Én  kimondottam  azt,  hogy  a  közös  vámterületnek 
formáját  nem  tartom  én  és  nem  tartotta  az  1867  :  XII. 
tcz.  sem  egyébnek,  mint  az  ország  gazdasági  viszonya  ren- 
dezése egyik  formájának  a  monarchia  másik  államával 
szemben.  És  kimondottam  azt  is,  hogy  én  részemről  az  1867. 
évi  XII.  tcz. -ben  lefektetett  elvnek  és  politikának  vagyok 
barátja.  Az  a  poUtika  és  az  az  elv,  mi  ott  világosan  kimondva 
van,  az,  hogy  alternatíve  van  odaállítva  a  megoldás.  Nem. 
mi  állítjuk  fel  az  alternatív  megoldást,  felállítja  az  az  alap- 
törvény, mely  visszaadta  Magyarország  nyugalmát  és  fej- 
lődésének lehetőségét.  Az  alternatívát  az  alaptörvény  állí- 

Sziláeyi  Dezső  Beszédei,   ni.  15 

totta  fel  és  ami  azon  alapnak  hitelét,  ami  a  nemzetnek  abban 
vetett  bizalmát  megrenditette,  az  az,  hogy  azon  az  alapon 
kö vettetett  olyan  politika,  mely  megrenditette  a  nemzet 
hitét  abban,  hogy  az  alternatívának  ama  törvényben  meg- 
írott  egyik  része,  a  nemzetnek  a  külön  vámterülethez  való 
joga  csakugyan  komoly,  ünnepélyes  joga  a  nemzetnek. 
És  én,  mint  választási  beszédemben  is  nyiltan  kimondtam, 
a  Deák-párt  politikai  tradiczióihoz  és  irányához  fogok  ragasz- 
kodni, de  fogok  teljes  mértékben  ;  nyütan  kimondtam,  hogy 
elsősorban,  törekszem  a  gazdasági  közösségre,  de  ennek  van 
egy  nagy  feltétele  :  hogy  ezen  nemzetnek  alaptörvényeink- 
ben megírt  politikai  önállósága  ne  csak  megmaradjon,  de 
gazdasági  feltételeiben  istápolva  is  legyen.  (Nagy  zaj.  Nyug- 
talanság a  szélsőbaloldalon,  HaUjuk  !  Halljuk  !)  Sem  akkor 
nem  kerestem,  uraim,  (Halljuk  !  Halljuk  !)  azok  helyeslését, 
akik  ezen  Deák-párt  elveit,  tradíczióit  és  poHtikáját  sem 
kezdetben,  sem  akkor  helyesnek  nem  tartották,  sem  most 
nem  keresem.  Egyszersmind  kimondottam  azt  is,  hogy  én 
a  Deák-párti  politika  alapjának  és  vezérelvének  tartom,  hogy 
az  első  része  az  alternatívának,  amire  elsősorban  kell  töre- 
kedni, komoly  csak  akkor  lehet,  ha  az  alternatíva  másik  részé- 
nek megvalósítása,  mint  komoly  eszköz,  Magyarország  kezé- 
ben van.  Kijelentettem  azt  is,  hogy  én  nem  értem  azokat, 
akik  perhorreszkálják  azt,  hogy  én  törekedni  fogok  elsősorban 
arra,  hogy  a  Deák-párti  poHtika  tradicziói  szerint  a  közös 
vámterület  létrejöjjön,  ha  pedig  nem  megy,  jóeleve  elő- 
készülni akarok  arra,  hogy  mintsem  ezen  ország  gazdasági 
gyengeségében  alásülyedjen,  hozzánynljunk  a  törvény- 
könyvünkben ünnepélyesen  biztosított  alternatívában  lévő 
másik  jogunkhoz  :  a  külön  vámterület  megvalósításához. 
(Nagy  zaj.  Nyugtalanság  és  felkiáltások  a  szélsőbalon  :  Ez 
ugyanaz  !) 

Verhovay  Gyula  ;  Hát  ez  mi !  (Zaj  a  szélsőbal- 
oldalon." Halljuk  !  Halljuk  !) 
Én  ugyan  sohasem  kerestem  e  tekintetben  Verhovay 
képviselő  úr  tetszését,  (Helyeslés  a  bal-  és  a  jobboldalon.) 
Aki  ezt  a  njrilatkozatomat  akkor  hallotta,  amely  nyilatkozat 
különben  ezer  meg  ezer  példányban  ki  van  nyomva  :  az  nem 
következtethette  belőle  azt,  amit  HeKy  Ignácz  képviselő- 

társam  mondott :  hogy  én  a  külön  vámterületet  mint  czélt, 
mmt  a  gazdasági  rendezésnek  egyetlen  formáját  fogadtam 
el  és  azon  az  alapon  lettem  megválasztva.  Mert  azon  az  alapon 
választattam  meg,  amelyhez,  amióta  e  terembe  léptem, 
mindig  hű  maradtam  :  a  hamisítatlan  és  őszinte  Deák-párti 
politika,  a  Deák-párt  által  alkotott  törvény  alapján.  (Élénk 
helyeslés  balfelől.)  *) 

DELEGÁCZIÓ. 

A  közösűgyi  bizottságok  az  országgyűlés  második  ülés- 
szakában 1881  október  27-én  ültek  össze  Bécsben. 

A  magyar  delegáczió  elnöke  Haynald  Lajos  kalocsai  bíboros- 
érsek volt. 

A  delegácziók  ülésezésének  első  napjaiban  tett  látogatást  a 
bécsi  udvarnál  Victor  Emánuel  olasz  király  és  Margarita  királyné. 

A  külügyi  albizottságban,  melynek  Szüágyi  Dezső  ezúttal 
is  tagja  volt,  Kármán  Lajosnak  az  olasz  királyi  pár  látogatásá- 
val kapcsolatos  kérdésére  Kállay  Béni  külügyi  osztályfőnök 
Olaszországot  érintő  nyilatkozattal  válaszolt,  mely  nem  volt  a 
nyilvánosságnak  szánva  és  tévedésből  került  az  újságokba,  még 
pedig  olyan  módon,  hogy  a  nyilatkozat  Olaszország  irányában 
sérelmesnek  látszott. 

A  sérelem  jóvátétele  végett  KáUay  osztályfőnök  és  Andrássy 
Gyula  gróf  a  delegácziónak  november  8-án  evégből  tartott  külön 
ülésében  nyilatkozatot  tettek. 


A  külügyi  albizottság  november  5-én  és  6-án  tartott  ülést, 
Zichy  Ferencz  gróf  elnöklete   alatt. 

*9y'         Egész  külpolitikánk  sarkpontját  Németországhoz  való 
viszonyunkban  látja.  Nem  szenvedett-e  változást  e  viszony 


so 


a   danzigi  találkozás   által  ? 


*)  Szilágyi  Dezsőnek  választói  programmbeszéde,    melyről   itt 
szó  van,  e  kötet  179 — 196.  lapjain  található. 

15* 

Kállay  Béni  osztályfőnök  :  Németország  magatartásá- 
ban a  danzigi  találkozás  óta  a  legcsekélyebb  változás  sem 
konstatálható. 

(1881  szeptember  9-én  a  Bismarck  herczegtől  kísért 
német  császár  és  az  orosz  czár  Danzigban  találkoztak.  A  po- 
litikai vüág  ebben  Oroszország  részéről  a  német  birodalom- 
hoz való  közeledést  látott.) 

Szilágyi  A  vörös  könyvből  azt  a  meggyőződést  szerezte  magá- 
Dezsö  j^sbk,  hogy  az  az  intimitás,  melyről  a  külügyminisztérium 
képviselője  szól,  Keleten  is  érvényesült,  még  pedig  sokszor 
oly  alakban,  hogy  Németország  a  mi  érdekeink  mellett  síkra 
szállott  még  akkor  is,  ha  azok  Oroszország  politikájával 
ellenkeztek.  Nem  történt-e  ebben  a  tekintetben  változás, 
mióta  Oroszország  és  Németország  közt  ismét  közeledés 
vehető  észre? 

Kállay  osztályfőnök  :  Az  intimitás  köztünk  és  Németország 
közt  nem  szorítkozik  a  Keletre,  hanem  érvényesül  mindenütt, 
ahol  az  érdekek  nincsenek  ellentétben.  A  kérdés  meg  is  fordít- 
ható olyképen,  vájjon  nem  fog-e  e  közeledés  Német-  és  Orosz- 
ország közt  odavezetni,  hogy  egynémely  nehézséget  meg  fog 
szüntetni,  melyet  éppen  Keleten  az  orosz  befolyás  nekünk 
készített  ? 

Szilágyi  Örvendetes  tudomásul  veszi  a  külügyminisztérium  kép- 
Dezsö  viselőjének  nyilatkozatait.  De  a  hadügyi  budget  olyan, 
melyben  ez  a  megnyugtató  állapot  egyátalában  nem  tük- 
röződik. A  hallottak  után  nevezetesen  meglepőnek  találja 
azokat  az  erődítési  munkákat,  melyek  olaszországi  hatá- 
runkon készülnek  és  tetemes   összegeket  vesznek  igénybe. 


A  külügyi  költségvetést  a  magyar  delegáczió  1881  november 
14-én  tárgyalta  és  minden  hozzászólás  nélkül  elfogadta. 


Delegáczió.  Az  1881 — 84.  országgyűlés  II.  ülésszaka,         229 

Ugyanazon  ülésben  a  pénzügyminisztérium  költségvetésé- 
nek tárgyalásánál  vita  támadt  azon  kérdés  köriü,  hogy  mivel 
a  várható  vámj  öved  elemből  nem  fedezhető  a  fogyasztási  adók 
visszatérítésére  szükségelt  összeg,  a  delegáczió  hatáskörébe  tar- 
tozik-e az  esetleges  hiány  megállapítása. 

A  pénzügyi  albizottság  nevében  Harkányi  Frigyes  előadó 
a   hiány  megszavazását  ajánlotta. 

Falk  Miksa  ezzel  szemben  annak  kimondását  indítványozta, 
hogy  az  országos  bizottság,  midőn  a  vámbevéteü  előirányzatot 
29,605.852  forinttal,  de  egyszersmind  az  adóvisszatérítési  elő- 
irányzatot is  ugyanezen  összegben  elfogadja,  nem  tartja  helyes- 
nek, hogy  1882-re  vámbevétel  czímén  bármely  összeg  vonassék 
le  a  megszavazott  közösügyi  költségekből,  vagy  hogy  netaláni 
ad  6  vissza  térítési  hiány  megszavazása  és  mikénti  fedezése  iránt 
az  országos  bizottság  intézkedjék  ;  hanem  azt  határozza,  hogy 
az  1882-re  megszavazott  közösügyi  költségek  minden  levonás 
nélkül  az  1878  :  XIX.  tcz.  1.  §-ában  megállapított  hozzájárulási 
arány  szerint  fedeztessenek. 

Utána   1881   november   14-ikén  Szüágyi  Dezső  szólalt  íeL 

lágyi         Tisztelt    országos    bizottság  !    A    felolvasott    határozati 
Esö   javaslatot    eKogadom,    amennyiben    tudniillik    annak    kon- 
klúziója  abban   áll,    hogy   ezen   tisztelt   országos   bizottság 
az   adóvisszatérítés   által  a   vámjövedékben   okozott   hiány 
fedezéséről  ne  intézkedjék. 

De  fel  kell  szólalnom  először  amiatt,  mert  az  indoko- 
lásba, nézetem  szerint,  egy  hibás  kifejezés  csúszott  be ; 
másodszor  azért,  hogy  kifejtsem  az  okot,  mely  reám  nézve 
döntő,  hogy  e  határozati  javaslatot  elfogadjam. 

A  hibás  kifejezés  az  indítvány  indokolásában,  melyet 
én,  megvallom,  inkább  szerettem  volna  az  indítványozó 
úrtól  szóval  előadva,  mintsem  írásba  foglalva  hallani,  nehogy 
az  bizottsági  indokolásul  tekintessék  —  a  hibás  kifejezés 
abban  áll,  hogy  ott  az  van  mondva,  hogy  ha  a  visszatérítés 
folytán  hiány  mutatkozik,  azaz,  ha  a  visszatérítés  az  egész 
vámjövedelmet  fölemészti  s  még  hiány  is  pótlandó,  arról 
a  két  állam  kormányainak  kell  a  fennálló  törvények  és 
alkotmány  szerint  intézkedniök. 

Az  én  meggyőződésem  szerint  a  tisztelt  országos  bizott- 
ság nem  illetékes  ezen  hiány  pótlásáról  intézkedni,  úgy 
amint  ezen  értelmezés  szerint  látszik  ;  ez  a  tisztelt  országos 
bizottságnak  hatáskörébe  nem  tartozik.  Én  sajnálom,  hogy 
ez  egyenesen  és  világosan  ki  nincs  fejezve  az  indokolásban. 
Az  intézkedésnek  módja  a  fennálló  alkotmány  és  törvények 
szerint  pedig  az,  hogy  nem  a  két  állam  kormányai,  hanem 
a  két  áUamnak  törvényhozása  kell  hogy  ezen  költségekről 
intézkedjék. 

Igaz  ugyan,  hogy  úgy  lehetne  ezt  magyarázni,  hogy  a 
kormányok  a  fennálló  alkotmány  és  törvények  értelmében 
intézkednek  ;  de  akkor  minek  az  a  kacskaringós  kifejezés, 
miért  nem  mondja  egyszerűen  :  a  két  áUam  törvényhozása 
van  hivatva  intézkedni  ?  Én  sokkal  helyesebbnek  tartanám 
azt  az  értelmet  tulajdonítani  az  indokolásnak ;  de  akkor 
is  az  egyenes  és  a  határozottabb  kifejezést  én  mindig  helye- 
sebbnek tartom.  Annak  világos  kifejezésével  tehát,  hogy 
az  országos  bizottság  a  visszatérítés  által  okozott  hiány 
fedezésére  nem  illetékes,  elfogadom  a  határozati  javaslatot. 

Szlávy  közös  pénzügyminiszter  :  Noha  nem  osztozom  azon 
aggodalmakban,  melyeket  Falk  az  alkotmányosság  szempont- 
jából a  delegáczió  hatásköre  iránt  táplál,  mindamellett  hozzá- 
járulok az  indítványhoz.  A  delegácziók  eddigelé  minden  költség- 
vetésbe fölvették  a  közös  vámj  öved  elmet  mint  bevételt  s  az  adó- 
visszatérítést  mint  kiadást.  Hogy  most  a  visszatérítések  összege 
nagyobb  :  ily  esetre  a  törvény  nem  intézkedik.  De  mivel  ki  van 
mondva,  hogy  a  vámjövedelem  bevételéből  levonandó  az  adó- 
visszatérítés,  ebből  az  következik,  hogy  ha  e  visszatérítés  összege 
nagyobb  mint  a  vámjövedelem,  a  levonásnak  mégis  meg  kell 
történni  s  ezen  összeg  mégis  beállítandó  a  közös  költségelőirány- 
zatba. De  minthogy  a  dolog  lényegére  nézve  különbséget  nem 
látok,   elfogadom   Falk   indítványát. 

Szilágyi        Mivel  a  dolog  lényegére  nézve,  azaz  a  határozati  javaslat 
Dezső  elfogadására  nézve  a  kormány  közt  és  a  tisztelt  bizottság- 
nak úgy  hiszem  összes  tagjai  közt  nincsen  különbség,   én  a 
dolog  érdeméhez  többé  nem  szólok,  de  csak  a  tisztelt  közös 
pénzügyminiszter  úr  előadására  kívánok  megjegyzést  tenni. 

Nézetem  szerint  ugyanis  téves  az  a  felfogás,  melynek 
úgy  látszik  a  tisztelt  pénzügyminiszter  úr  is  támogatója, 
mintha  azért  mert  a  vámszövetség  által  közös  vámterület 
állapíttatott  meg,  maga  a  vámügy  is  közössé  tétetett  volna. 
Ellenkezőleg,  a  vámszövetség  világos  megállapítása  szerint, 
nevezetesen  úgy  az  1867.  évi  XIV.,  mint  az  1878.  évi  XIX. 
törvényczikk  szerint  a  vámügy  a  monarchia  két  államának 
nem  közös  ügye,  hanem  az  említett  törvényczikkekben  semmi 
egyéb  nincs  megállapítva,  mint  egyszerűen  az,  hogy  arra  az 
időre,  melyre  a  vámszövetség  tart,  a  vámjövedelem  a  közös 
költségek  fedezésére  fordíttatik.  Tehát  nem  a  vámügy  té- 
tetett tíz  évre  közössé,  hanem  a  vám  jövedelem  fölöslege 
rendeltetett  a  közös  költségek  fedezésére,  ami  pedig  nézetem 
szerint  mind  közjogi  tekintetben,  mind  a  következményekre 
nézve   lényeges  különbséget  tesz. 

Szlávy  :  .  .  .  Azt  akartam  mondani,  hogy  a  vámközösség 
idejére  a  vám  jövedelem  és  az  adórestituczió  közösöknek  mondat- 
tak ki,  csakhogy  különböző  kulcsok  szerint  számíttatnak. 

Haynald  elnök  :  Az  országos  bizottság  mellőzi  a  pénzügyi 
albizottság  indítványát  és  azt  határozza,  hogy  az  1882,  évre 
megszavazott  közösügyi  költségek  minden  levonás  nélkül  az 
1878.  évi  XIX.  tcz.  1.  §-ában  megállapított  hozzájárulási  arány 
szerint  fedeztessenek. 

* 

A  magyar  delegáczió  1881  november  15-iki  ülésében  tár- 
gyalta a  hadügyi  költségvetést. 

Előadó  volt  Baross  Gábor. 

Szüágyi  Dezső  ugyanezen  napon  mondott  beszédet,  minek 
utána  Pulszky  Ágost,  Szécsen  Antal  gróf,  Tisza  Lajos,  Szlávy 
közös  pénzügyminiszter,  Csernátony  (a  lefegy verezést  hozva  szóba) 
és  Jókai  vettek  részt  a  vitában. 

lágyi         Ami  a  Csernátony    Lajos  tisztelt  tagtársunk  által  meg- 
^^^   pendített  eszmét  illeti,  azt  gondolom,  hogy  ez  a  jelen  költség- 
vetés megbírálásánál  nem  lehet  irányadó.  Különben  ő  sem 
kívánja,   hogy  a  jelen  költségvetés  megítélésénél  oly  mér- 
téket alkalmazzunk,  mely  csak  akkor  lesz  helyén,  ha  be- 

következik  az  az  állapot,  amelynek  előidézésére  ő  a  közös 
kormány  figyelmét  fölhívta.  Meg  kell  azonban  jegyeznem, 
hogy  én,  ellentétben  Jókai  tagtársunkkal,  e  dolgot  oly  pusztán 
platónikusnak  nem  tekinthetem,  mert  van  egy  nagy  tényező, 
mely  utóvégre  is  az  eszme  valósítására  fog  kényszeríteni, 
és  ez  a  tényező,  melyre  Csernátony  tagtársunk  is  czélozott : 
a  pénzügyi  kalamitás. 

De  ha  nem  is  ezen  mérték  szerint  akarjuk  mi  a  sző- 
nyegen levő  hadügyi  költségvetést  megítélni,  s  ha  nem  is 
akarjuk  a  bekövetkezendő  s  óhajtandó  állapot  kívánalmai- 
hoz mérni  a  megszavazandó  összeget  :  egyet  mégis  teljes 
joggal  megkívánhatunk  a  közös  kormánytól,  és  ezt  az  egyet 
Pulszky  Ágost  tagtársunk  helyesen  formulázta.  Ez  abban  áll, 
hogy  azon  törvények  alapján  és  keretében,  melyeken  a 
monarchia  védereje  nyugszik,  a  lehető  takarékosság  követ- 
tessék.  Ezen  törvények  korlátain  belül  kétféle  politika 
lehetséges.  Lehetséges  a  takarékosabb  és  lehetséges  kevésbbé 
takarékos  politika  is.  Amit  mi  sürgetünk,  az  az,  hogy 
midőn  a  külügyi  kormány  részéről  azt  a  biztosítást  kapjuk, 
hogy  szerencsére,  a  békeévek  sorozatára  van  kilátásunk, 
s  midőn  semmi  oldalról  oly  felhő  nem  mutatkozik  a  horizonon, 
mely  abban  gátolna,  hogy  a  békeévek  relatív  előnyeit  fel- 
használjuk :  ekkor  közös  kormányunk  a  lehető  két  poHtika 
közül  a  legtakarékosabbat  kövesse.  És  itt  Jókai  tisztelt  tag- 
társunk téved,  ha  azt,  amit  mi  proponálunk,  talán  már  a 
lefegyverkezés   felé   irányuló   törekvésnek  veszi. 

Nagy  tény  az,  mely  a  közös  kormányt  az  általános 
védrendszerben  is  arra  kötelezi,  hogy  ennek  keretén  belül 
is  a  takarékosság  politikáját  kövesse.  Ez  a  nagy  tény  pénz- 
ügyi bajunk  és  azon  évről-évre  megújuló  sisiphusi  küzdelem, 
melyet  a  monarchia  mindkét  államának  kormánya  mind- 
annyiszor kénytelen  otthon  folytatni,  valahányszor  a  közös 
költségek  fedezéséről  is  van  szó. 

Midőn  azt  láttuk,  hogy  itt,  a  közös  ügyek  tárgyalására 
hivatott  országos  bizottságban,  oly  egyes  tételek  szavaztat- 
nak meg,  melyek  egy  roppant  költekezés  első  részletét  kép- 
viselik, és  midőn  ezeket  a  tételeket  hadügyi  szempontokból 
is  támogatják  :  ne  feledjük  el,  hogy  a  monarchia  két  álla- 
mának  pénzügyminiszterei   évről-évre   a   legmesterségesebb 

módokhoz  kénytelenek  nyúlni,  hogy  azokat  a  költségtöbble- 
teket fedezzék,  melyeket  a  hadügyi  budgetnek  évenkinti 
emelése  okoz.  Ez  a  küzdelem  minden  évben  megújul ;  nagy- 
nehezen  megszavaztatnak  egy  adótörvényt,  mely  két  vagy 
két  és  fél  milliót  hoz  be,  de  ez  azután  elégtelennek  bizonyul, 
mert  a  hadügyi  budget  újabb  emelése  már  a  következő  évljen 
is  arra  kényszeríti  a  két  állam  kormányait,  hogy  újabb 
jövedelmi  forrásokról  gondoskodjanak. 

Ne  feledjük  el,  hogy  a  nemzetek  gyöngesége  nemcsak 
abból  származhat,  ha  hadiszerekben,  katonákban  vagy 
erődítményekben  itt-ott  hézag  mutatkozik,  hanem  van  egy 
másnemű  nagy  gyöngeség  is,  mely  a  védelmi  képesség  szem- 
pontjából is  nagy  figyelmet  igényel,  és  ez  a  pénzerőben 
való  nagy  gyöngeség. 

Midőn  tehát  a  hadügyi  budget  tárgyalása  alkalmával 
méltán  nagy  fontosságot  tulajdonítunk  a  monarchia  védelmi 
képességének,  ne  mellőzzük  az  általam  felemlített  hasonló- 
rangú tényezőt ;  ne  feledjük  el,  hogy  pénzerő  is  szükséges 
ahhoz,  hogy  a  hadifelszerelések  határozottan  védelemre  vagy 
támadásra  fordíthatók  legyenek.  Mi  tehát  most,  midőn  béke- 
évekre van  kilátásunk,  azt  követeljük,  hogy  a  védelmi  erőt 
szabályozó  törvények  keretén  belül  a  lehető  legtakarékosabb 
politika  követtessék,  és  e  tekintetben,  megvallom,  azok  az 
okok,  melyeket  több  oldalról  felhoztak  s  a  hadügyi  albizottság 
elnöke  s  a  közös  pénzügyminiszter  úr  is  felhozott,  nem  olya- 
nok, hogy  bennünket  e  politika  követésétől  eltéríthetnének. 

Ezen  okok  elseje  abban  áll,  hogy  azt  mondják  :  hiszen 
ha  megnézzük  azokat  a  tételeket,  melyeknél  emelkedés  van, 
az  tűnik  ki,  hogy  nagyobb  részük  oly  költségekre  vonat- 
kozik,melyek  a  hadsereg  szervezésére  és  rendezésére  vonatkozó 
törvényekkel  már  megszavaztattak.  Én  megengedem,  hogy 
a  rendes  kiadások  emelkedése  részben  a  beszállásolási  vagy 
a  nyugdíjazási  törvénynek,  vagy  azon  intézkedésnek  is  a 
következése,  hogy  az  élelmezést  a  hadsereg  állományában 
javították  ;  de  bátor  vagyok  arra  figyelmeztetni,  hogy  úgy 
a  beszállásolási,  mint  a  nyugdíjazási  törvény  bizonyos 
pontokban  kétféle  alkalmazást  enged  meg,  s  különösen  a 
beszállásolási  törvény  enyhébben,  takarékosabban,  vagy 
kevésbbé  takarékosan  alkalmazható. 

De  ha  csakugyan  áll  is  az,  hogy  a  költségekben  mutat- 
kozó emelkedés  nagy  részben  e  törvények  következése,  nem 
keU-e  akkor  ezen  ténynek  bennünket  arra  indítani,  hogy 
annál  szigorúbban  rostáljuk  meg  a  kiadások  rendkívüli 
rovatában  előforduló  kiadásokat  ?  Szemben  a  békés  kilátá- 
sokkal, éppen  a  rendkívüli  kiadások  nyújtanak  legnagyobb 
tért  a  megtakarításra.  Nem  fogja  ugyan  senki  sem  tagadni, 
hogy  igen  jó,  ha  egy  állam  erődítési  rendszerét  éppen  béke 
idején  egészíti  ki ;  jó,  ha  éppen  ekkor  tömheti  meg  készlet- 
szertárait a  leggazdagabban  ;  de  ezeknél  a  rendkívüli  kiadá- 
soknál azután  teljes  mértékben  előáll  az  a  kívánalom,  hogy 
a  védelmi  képességnek  s  a  monarchia  erejének  másik  ténye- 
zőjét, a  pénzügyi  helyzetet  se  hagyjuk  figyelmen  kívül. 

De  van  azonfelül  még  egy  ok.  Tapasztaljuk,  hogy  a 
vámokból  befolyó  jövedelem  hiányt  mutat  föl.  Csak  most 
tesz  a  kormány  Ígéretet  az  iránt,  hogy  segíteni  fognak  ezen 
íontos  közösügyi  kiadás  fedezésére  rendelt  forrás  csökkenésén  ; 
de  mik  lesznek  a  rendszabályok,  mi  lesz  sikerük,  még  nem 
tudjuk.  Mielőtt  ezt  a  bajt  orvosolták  volna,  máris  újabb 
terheket  rónak  a  monarchia  két  államára.  Ez  az,  ami  poli- 
tikánkat elválasztja  attól,  melyet  a  jelentés  tartalmaz.  Nem 
nagy  elvi  különbségről  van  itt  szó,  mert  hiszen  lefegyverzést 
—  ne  játsszunk  a  szavakkal  —  mi  sem  akarunk,  mert  ez 
a  véderőről  szóló  törvényt  megbontaná  ;  de  akarjuk  azt,  hogy 
a  lehető  két  politika  közül  a  lehető  megtakarítás  politikája 
követtessék  és  halasztassék  el  minden  nem  meUőzhetlen 
követelés  addig,  míg  azon  jövedelmi  forrás  hiányán  segítenek. 

E  tekintetben,  megvallom,  érzéketlen  vagyok  azon, 
különben  helyes  érvek  iránt,  melyekkel  minden  egyes  kiadás 
ozélszerüségét,  sőt  szükségességét  is  indokolni  lehet.  Mert 
nézetem  szerint  elsősorban  éppen  azt  kellene  igazolni,  hogy 
miért  ne  vegyük  tekintetbe  a  pénzügyi  szempont  rendkívüli 
igényét,  mely  azt  követeU,  hogy  halasszuk  el  az  elhalaszt- 
hatókat.  Midőn  mi  azon  tagadhatatlan  tény  előtt  állunk, 
naely  a  kormány  padjain  sem  vétetett  tagadásba,  s  a  többség 
részéről  sem,  mert  ismételve  hallottam  annak  a  ténynek  ehs- 
merését,  hogy  a  hadügyi  kiadások  évről-évre  növekednek 
most  és  növekedni  fognak  ezentúl  is,  és  pedig  nem  azért, 
mintha  pazarul  bánnának  a  pénzzel,  mkitha  oly  dolgokat 

csinálnának,  milyeneket  csak  virágzó  pénzüggyel  bíró 
országok  tehetnek,  hanem  csak  olyanokat,  melyek  czél- 
szerűeknek  mutatkoznak  ;  miután  másrészről  a  monarchia 
védelmi  erejének  egyenrangú  tényezője,  a  pénzügyi  helyzet 
és  az  azt  kifejező  mérleg,  csak  a  legnagyobb  áldozattal 
és  a  pénzügyminiszterek  leleményességét  kigúnyoló  küzde- 
lemmel tartható  fenn  a  rosszabbodás  ellenében,  az  emelkedő 
hadügyi  budget  folytán  :  akkor  teljesen  méltányolni  és 
érvényesíteni  kell  azt  a  szempontot,  hogy  a  rendkívüli  ki- 
adásokban e  különben  helyes  és  czélszerű  kiadásokat  is, 
mindaddig,  míg  a  másik  tényező  —  a  pénzerő  —  javítását 
nem  tudjuk  elérni,  a  legnagyobb  szigorral  kerüljük. 

Ez  az,  amit  átalánosságban  megjegyezni  kívántam 
azon,  különben  a  maguk  szempontjából  helyes  érvelésekre, 
melyeket  a  túloldalról  hallottam. 

És  most  engedjék  meg,  hogy  —  fentartva  azt,  hogy 
a  részleteknél  a  megfelelő  törléseket  fogjuk  indítványozni  — 
áttérjek  arra  a  második  kérdésre,  melyet  az  előadó  és  több 
szónok  is  felemlített,  s  mely  a  pénzügyminiszter  úr  nyilat- 
kozatának is  tárgyául  szolgált,  t.  i.  a  közös  hadi  akadémia 
kérdésére.  A  tisztelt  közös  kormány  —  mert  én  úgy  tekin- 
tem a  tisztelt  közös  pénzügyminiszter  úr  előadását,  mint 
a  közös  kormány  nevében  tett  nyilatkozatot  —  igen  takarékos, 
igen  óvatos   volt   erre   vonatkozó   válaszában. 

Azt  mondta  ugyanis,  —  ha  jól  fogtam  fel  szavainak 
értelmét  —  hogy  ő  a  tisztelt  országos  bizottság  tagjainak 
e  részbeni  törekvéseit  teljesen  méltányolja,  csakhogy  vannak 
más  módok,  és  pedig  hatályos  módok,  melyek  a  törekvést 
sikerre  vezetik,  s  ezen  módokhoz  kell  folyamodni.  De  hogy 
mik  ezek  a  módok,  azt  nem  nevezte  meg  a  közös  pénzügy- 
miniszter úr.  Pedig  jó  lett  volna,  mert  akkor  összemérhettük 
volna  azt  azzal  a  móddal,  melyet  e  bizottság  minden  tagja 
mint  legsikeresebbet  és  leghatályosabbat  ajánl,  s  kiderült 
volna,  hogy  általa  ajánlandóknak  vélt  módok  úgy  hatályra, 
mint  eredményre  nézve  messze  állanak  attól  a  módtól,  melyet 
az  országos  bizottságok  évek  óta  sürgetnek. 

Ezzel  a  kérdéssel   mi   sajátságos    helyzetben   vagyunk. 

Tagadhatatlan  az,  hogy  a  hadügyi  kormányzat  bizonyos 
bizalmatlansággal  tekint  erre  az  ügyre,  és  pedig  —  mondjuk 

meg  nyíltan  —  a  lehető  legmegnyerőbb  indokolással,  mert 
a  hadsereg  egysége  és  egyöntetűsége  szempontjából  merítik 
aggodalmaikat  —  én  legalább  így  értettem.  Már  most,  tisztelt 
bizottság,  ezeket  az  okokat  csak  úgy  takarva  adják  elő,  hogy 
azok  leple  alatt  rejtőzik  valami,  mi  nem  mondatott  meg  ; 
mi  pedig  annak  tulajdonítunk  fontosságot,  hogy  kiderüljön, 
hogy  a  hadsereg  egysége  a  katonai  akadémia  felállítása  által 
nem  csorbíttatik.  Sőt  éppen  azért,  hogy  az  általános  védelmi 
rendszer  intézménye,  a  nemzet  felfegyverzett  része  érzel- 
meiben és  szimpátiáiban  is  szoros  összeköttetésbe  jöjjön 
a  nemzettel  :  éppen  e  szempontból  a  lehető  legnagyobb  súlyt 
helyezzük  arra,  hogy  ez  a  törekvés  a  hadsereg  egységének 
megóvásával  és  mindazon  aggodalmak  kikerülésével  és 
megnyugtatásával  nyerjen  megoldást,  melyeket  a  hadügyi 
kormányzat  táplál.  Legyen  meggyőződve  a  tisztelt  hadügyi 
kormányzat,  hogy  ezen  országos  bizottság  e  dolognak  merő 
sikertelen  felemlítésével  és  sürgetésével  meg  nem  elégedhetik. 
Ha  a  bizottság  ezt  a  sürgetést  csak  oly  kötelességnek  tekinti, 
melynek  meg  keU  felelnie,  csakhogy  más  helyen  megnyugvást 
támaszthasson,  akkor  az  évenkinti  sürgetés  sisiphusi  mun- 
kájával beérheti. 

De  e  bizottság  azt  a  meggyőződést  táplálja,  hogy  az, 
amit  sürget,  a  hadsereg  egységével  és  azon  intézmény  szel- 
lemével és  alapjával  nem  ellenkezik,  sőt  át  van  hatva  attól  a 
meggyőződéstől,  hogy  mi  ebben  az  irányban  nagy  lépést 
teszünk  ez  intézmény  által  ama  czél  megvalósítására.  S  míg 
ebben  a  meggyőződésben  lesz  a  bizottság,  e  kívánalmáról  le 
nem  mond,  hanem  mint  minden  ellenőrző  és  pénzt  megsza- 
vazó testület,  törekedni  fog  a  maga  politikájának  érvénjre 
juttatását  minden  alkotmányos  eszközzel  elérni.  Ha  ezt  nem 
tenné,  akkor  törekvése  és  iránya  nem  vobia  komoly,  mit 
nem  akarnék  állítani.  Annak  az  oka,  hogy  mi  ezt  ezen  alka- 
lommal nem  indítványozzuk,  abban  rejlik,  mert  tudjuk, 
hogy  minden  intézmény  hatása  sokkal  helyesebb,  ha  köl- 
csönös megnyugvás  alapján,  kölcsönös  egyetértéssel,  köl- 
csönös békés  hangulattal  létesíttetik. 

Nem  akarjuk  mi  ezen  intézet  megszületésénél  a  kese- 
rűség magvát  elhinteni ;  nem  akarunk  egy  oldalról  nyug- 
talanságot, a  másik  oldalról  pedig  bizalmatlanságot  támasz- 

tani.  Időt  akarunk  engedni  a  hadügyi  kormánynak.  Mi 
fogékonyak  leszünk,  és  a  többség  is  kifejezte  ezt  minden 
követelés  iránt,  melyet  az  intézmény  természetéből  komolyan 
és  nyíltan  bevallva  tesznek  ;  de  hajthatatlanoknak  kell 
lennünk  minden  oly  követelés  iránt,  mely  nem  az  intéz- 
mény természetéből,  de  mellékkörülményekből  veszi  ere- 
detét. 

Legyen  szabad  beszédemet  azon  vélekedésem  kimon- 
dásával bezárnom,  hogy  a  kíméletes  politika,  melyet  a 
bizottság  most  követ,  ez  az  öntudatos,  czélját  nem  tévesztő 
politika  a  legközelebbi  években  meg  fogja  hozni  eredményét, 
s  hogy  a  jövő  delegáczió  alkalmával  a  tisztelt  bizottság  ezen 
kívánsága   ki    fog   elégíttetni.    (Helyeslés.) 

Szilágyi  Dezső  után  az  általános  vitában  még  Andrássy 
Gyula  gróf,  Apponyi  Albert  gróf  és  Tisza  Kálmán  miniszter- 
elnök szólaltak  fel. 


A  hadügyi  költségvetés  tárgyalása  során  ugyanabban  az 
ülésben  vita  fejlődött  a  hadvezetőség  úgynevezett  adminisztratív 
megtakarításainak  csökkenése  körül,  melyeket  az  utóbbi  években 
a  legénység  egy  részének  ideiglenes  szabadságolása  és  a  fegyver- 
szünetek elmaradása  útján  ért  el.  A  megtakarítások  csökkenését 
az  okozta,  hogy  míg  a  hadvezetőség  addig  századonkint  öt, 
illetve  hat  embert  szabadságolt  :  1881-re  a  hadsereg  harcz- 
képessége  szempontjából  már  csak  három  ember  szabadságolását 
tartotta  megengedhetőnek. 

Baross  Gábor  előadó  után  ifj.  Ráday  Gedeon  gr.  azt  indít- 
ványozza,  hogy   jövőre   egyátalán   ne   történjék   szabadságolás. 

Pulszky  Ágost  ezzel  szemben  továbbra  is  századonkint  öt 
legény  szabadságolása  iránt  nyújt  be  indítványt. 

lilágyi         Mindenekelőtt  a  tisztelt  előadó   úrnak  végső  szavaira 

8ZSÖ  leszek  bátor  néhány  észrevételt  tenni. 

Az  előadó  úr,  szerintem,  meglehetős  valószínűségi 
okokkal  mutatta  ki,  hogy  a  Pulszky  bizottsági  tag  úrnak 
általam  is  aláírt  indítványában  felvett  összeghez,  ha  helyes 
alapokon  akarunk  számítani  s  ha  az  elfogadtatik,  még  egy 

tetemesebb  összeget  kell  adni.  Az  általa  felhozottak  azonban 
az  indítvány  érdeme  ellen  nem  szólnak,  mert  amennyiben 
a  korrekczió  szükséges,  mi  azt  elfogadjuk. 

Ami  pedig  a  dolog  érdemét  illeti,  én  abban  a  nézetben 
vagyok,  hogy  az  indítványunkban  javasolt  rendszabály 
a  lehető  megtakarítások  körébe  esik,  és  így  szükségszerű 
kifolyása  azon  takarékossági  politikának,  melyet  ezen  oldal- 
ról ajánlottunk.  És  ha  ennek  ellenében  kimutattatik,  hogy 
e  megtakarítás  a  másik  oldalon  kisebb-nagyobb  hátrány- 
nyal jár  :  ebből  nem  az  következik,  hogy  a  megtakarításról 
lemondjanak,  hanem  az,  hogy  méltányolva  a  pénzügyi 
helyzet  nyomását,  a  kisebb  hátrányt  fogadjuk  el.  Hogy  az 
nem  lehotséges,  vagy  hogy  itt  a  hadsereg  védképességének 
valami  vitáUs  érdeke  lett  volna  megtámadva,  ezt  senki  sem 
akarja  állítani. 

Ennyit  az  indítvány  érdeméhez,  amelyhez  hozzá- 
járulok. 

És  most  engedje  meg  a  tisztelt  országos  bizottság,  hogy 
észrevételt  arra  is  tehessek,  amit  a  tisztelt  miniszterelnök 
úr  mondott,  ki  jelenleg  legnagyobb  sajnálatomra  nincs 
jelen.  Amit  tisztelt  barátom  a  miniszterelnök  úr  eljárására 
vonatkozólag  mondott,  azt  a  miniszterelnök  úr  félreértette. 
ö  nem  azt  mondotta,  hogy  a  miniszterelnök  úr  itt  korábbi 
felszólalásaiban  a  közös  minisztérium  által  készített  bud- 
geteknek  kétféle  ellenőrzési  módjáról  beszélt,  mert  az  általa 
elmondottak  vonatkoznak  —  és  ezt  itt  fel  lehet  említeni  — 
azon  nyilatkozatra,  melyet  az  albizottságban  tett.  Teljesen 
egyetértek  Pulszky  bizottsági  tag  úrral,  hogy  a  jelenlegi 
magyar  kormány  letért  azon  útról,  melyet  elődei  követtek 
a  delegáczió  elé  került  költségvetésre  nézve.  Mert  ha  felállítják 
azt  az  elméletet,  hogy  a  közös  költségeknek  minden  tétele 
abban  a  mértékben,  amint  ezt  a  mostani  eljárás  tanúsítja^ 
egyszersmind  a  monarchia  két  államának  külön  kormányai 
felelőssége  alatt  áll,  úgy  hogy  azon  tételek  megszavazása 
vagy  meg  nem  szavazása  mintegy  erkölcsi  problémájává 
tétetik  annak  :  vájjon  valaki  összhangban  áll-e  a  kormány 
nézetével  vagy  nem,  és  ha  azt  látjuk,  hogy  a  magyar 
állam  kormányának  tagjai  az  albizottságokban,  nyilvános 
ülésekben  minden  egyes  tételnél  —  csakis  erkölcsi  hatásról 

lévén  szó  —  politikai  súlyukat  egészen  a  mérlegbe  vetik 
a  közös  költségvetésnek  olyképen  való  keresztülvitelére, 
amint  ők  azt  a  közös  minisztériummal  együtt  megállapitot- 
ták  —  ezen  eljárás  különbözik  attól,  melyet  a  korábbi  kor- 
mányok gyakoroltak.  És  én  állítom,  hogy  következményében 
ez  az  eljárás  ezen  országos  bizottság  ellenőrzési  jogát  meg 
fogja  csorbítani.  Mert  a  delegáczió  intézménye  azon  kényes 
és  komplikált  szervezeténél  fogva,  amellyel  a  monarchia  két 
államát  és  ezek  közös  kapcsolatát  magában  foglaló  szer- 
vezet áll  :  a  maga  ellenőrzési  jogát  csak  akkor  fejtheti  ki 
kellőleg,  ha  bizonyos  latitude  engedtetik  a  delegáczió  több- 
ségének éppen  azon  állam  kormánya  részéről,  amelynek 
részéről  a  delegáczió  tagjai  minden  egyes  tételnél  két  kormány- 
nyal áUanak  szemben,  és  ha  nekik  ismételve  azt  hirdetik, 
hogy  ami  ellenőrzés  és  leszáUítás  lehetséges  volt,  az  a  közös 
minisztertanácsban  megtörtént :  nem  látom,  hogy  minő  tér 
az,  amelyen  szabadsággal  mozog  a  delegáczió  ellenőrzésében 
a  költségvetés   megbírálásánál. 

Figyelmeztetem  a  magyar  kormányt  arra,  hogy  oly 
feladatot  vesz  magára,  melyet  törvényeink  nem  rónak  rá, 
amelynek  tehát  meg  sem  felelhet.  Mert  az  adózók  erszénye 
szempontjából  való  ellenőrzés  nem  az  állam  kormányára 
van  bízva,  hanem  arra  ügyelni  elsősorban  a  delegáczió  van 
hivatva.  Ennélfogva  nem  szabad  oly  eljárást  követnie, 
amely  azon  kötelességérzetét  és  azon  hajlamát  a  delegáczió- 
nak,  hogy  az  adózók  szempontjából  való  ellenőrzést  a  közös 
budget  kiadásainál  a  legnagyobb  szigorral  vegye,  meg- 
csonkítsa vagy  gyengítse.  Ez  ellenkezik  az  intézmény  szelle- 
mével és  én  részemről  azt  az  eljárást  tartom  helyes- 
nek, melyet  a  régibb  kormányok  követtek,  kik  e  tekin- 
tetben helyesen  fogva  fel  az  intézmény  szellemét,  az  ellen- 
őrzést elsősorban  és  teljes  szabadon  a  delegácziónak 
engedték    át. 

Ez  az,  amit  meg  kellett  említenem,  és  ez  lényege  azon 
észrevételnek,  melyet  a  miniszterelnök  úrnak  eljárására 
mint  czélzást  említettünk.  Hogy  ez  nem  volt  valami  ármá- 
nyos konkolyhintés,  gondolom,  a  tisztelt  bizottság  minden 
tagja,  sőt  maga  a  miniszterelnök  úr  is  beláthatja.  Mert  ha 
nincs    ármányos    konkolyhintés    abban,    hogy    a    kormány 

eljárását  odahaza  ellenezzük,  ebben  sem  volt  az.  És  hogy 
ennek  nem  volt  foganatja,  nagy  megnyugvással  veheti, 
mert  indítványomat  olyanok  is  pártolták,  kik,  amint  maguk 
is  kiemelték,  különben  a  kormánnyal  mindenben  egyet- 
értenek. 

Szlávy  József  közös  pénzügyminiszter :  Nem  fogadhatom 
el  azt  a  dicséretformába  foglalt  gáncsot,  melyet  Szilágyi  a  volt 
kormányokra  hárított,  akkor,  midőn  azt  monda,  hogy  a  volt 
kormányok  befolytak  ugyan  a  közös  budget  elkészítésébe,  de 
mégis  bizonyos  latitude-ot  hagytak,  miáltal  a  delegációk  ellen- 
őrző feladatának  tág  tért  engedtek.  Ha  ez  bók  akarna  lenni, 
gáncsnak  is  vehető.  Mert  midőn  a  közös  kormány  vagy 
ennek  feje  és  a  pénzügyminiszter  közreműködnek  a  közös 
budget  megállapításánál,  akkor  számba  kell  venni,  hogy  |mi 
a  valódi  szükség,  hogy  mit  tart  a  monarchia  védképességé- 
nek  érdekében  szükségesnek,  és  hogy  minő  az  ország  pénz- 
ügyi helyzete. 

Szilágyi  Engedje  meg  a  tisztelt  pénzügyminiszter  úr,  hogy 
Dezső  megjegyezhessem,  hogy  az  általam  elmondott  tény  bóknak 
véve  nem  volt,  s  hogy  én  feladatomnak  éppen  nem  érzem 
sem  neki,  sem  a  régi  kormányok  közül  itt  bármelyiknek  is 
a  jelenlegi  kormány  rovására  bókot  mondani.  Az,  mit  mon- 
dottam, abban  a  meggyőződésben  volt  mondva,  melyet  még 
azon  elmélet  ellenében  is  fentartok,  még  pedig  nagyobb 
erővel,  mint  eddig,  hogy  t.  i.  a  delegáczió  intézményének 
és  alkotmányunknak  természetében  van,  hogy  nem  helyes, 
hogy  az  államok  kormányai  minden  egyes  tételnél  egész 
politikai  befolyásukat  latba  vetik,  tekintet  nélkül  a  tételek 
minőségére,  és  hogy  a  közös  budgetet  úgy  tekintik,  mintha 
azért  mint  a  budget  miniszterei  lennének  felelősek.  Nem 
helyes  pedig  ez  az  eljárás,  mivel  alkotmányunk  sajátságánál 
fogva  okvetetlenül  el  kell  kerülni  annak  látszatát,  mintha 
ez  a  testület  a  közös  budget  ellenőrzése  tekintetében  nem 
bírna  azzal  a  szabadsággal,  hogy  ne  legyen  kénytelen  a  dele- 
gáczió minden  egyes  tagja  úgy  tekinteni  viseletét,  amely  azon 
pohtikai  viszony  által  is  meg  van  szabva,  mellyel  saját  álla 
mának  kormányához  áll. 

Egyébiránt  elismerem,  hogy  ez  nem  annyira  ezen  dele- 
gáczió elé,  mint  más  helyre  tartozik,  ahol  mindezt  gyakor- 
latibb eredménnyel  lehet  fejtegetni.  (Felkiáltások :  Sza- 
vazzmik  !) 

A  szavazásnál  a  delegáczió  Ráday  gróf  indítványát 
fogadta    el. 

« 

Az  1881  november  16-iki  ülésben  tárgyalás  alá  vette  a  dele- 
gáczió a  négyes  albizottság  jelentését  a  megszállott  területen  levő 
parancsnokságok,  hadcsa,patok  és  intézetek  1882.  évi  rend- 
kívüH  szükségletének  költségelőirányzata  tárgyában,  továbbá 
a  közös  kormány  előterjesztését  Bosznia  közigazgatásáról. 

Apponyi  Albert  gróf  :  A  Bosznia  és  Herczegovina  részére 
1881  november  4-ikén  kiadott  ideiglenes  védtörvény  törvényte- 
len és  alkotmányellenes  ;  rendeleti  úton  létesít  oly  intézményt, 
mely  előbb-utóbb  pénzbeli  áldozatot  fog  követeim.  A  boszniai 
közigazgatási  törvény  csak  a  folyó  közigazgatás  vitelét,  nem 
pedig  organikus  intézményeknek  meghonosítását  bízza  a  közös 
kormányra.  A  monarchia  védelmi  erejének  létszámát  és  az  ujon- 
czozást  kizárólag  a  két  állam  törvényhozása  állapíthatja  meg, 
itt  pedig  beillesztenek  a  hadseregbe  egy  új  alkatrészt,  mellyel 
a  hadsereg  létszáma  meghaladja  a  monarchia  exekutivájának 
rendelkezésére  bocsátott  létszámot. 

Szlávy  József  közös  pénzügyminiszter  :  A  véderőről  való 
gondoskodás  kiegészítő  része  a  közigazgatásnak  ;  a  közös  kormány 
tehát  teljes  jogkörében  volt  akkor,  midőn  az  ideiglenes  védtör- 
vény t  pubhkálta.  Különben  kezdettől  fogva  egyebet  se  tett 
a  közös  kormány  Boszniában,  mint  hogy  organikus  törvényeket 
bocsátott  ki. 

Ezután  még  Keglevich  István  gróf  és  Éber  Nándor,  utánuk 
pedig  Szilágyi  Dezső  beszélt. 

ilágyi         Tisztelt    országos    bizottság !    Előttem    szólott    tisztelt 

'^^^   képviselőtársam  azon  kezdte  beszédjét,  hogy  ő  a  kérdésre 

nézve  átalán  s  alkotmányos  szempontból  egyetért  Apponyi 

tisztelt  barátommal,  de  azután  kijelentette,  hogy  ideiglenes 

Szilágyi  Dezső  Bőszedéi,  ni.  16 

álláspontjára    nézve    a    közös    pénzügyminiszter    úrral    ért 
egyet. 

Ezt  a  különböztetést  nem  gondolnám,  hogy  a  tisztelt 
országos  bizottságnak  helyes  volna  elfogadni.  Hogy  legyen 
a  tisztelt  bizottságnak  ideiglenes  álláspontja,  mély  homlok- 
egyenest ellenkezik  azzal,  ami  átalános  alkotmányosság  szem- 
pontjából helyes,  azt  gondolom,  ez  annyit  tenne,  mint  azt 
jelenteni  ki,  hogy  törvényeink  keretén  belől  és  törvényeink 
értelmének  megfelelőleg  Boszniát  adminisztrálni  nem  lehet. 
Az  pedig  nem  ideiglenes,  hanem  állandó  álláspontja  a  közös 
kormánynak  és  a  monarchia  mindkét  áUama  kormányának, 
hogy  ők  nem  is  kivánják,  hogy  eljárásukat  más  szempont- 
ból ítéljék  meg,  mint  alkotmányos  szempontból. 

Mert  mit  jelent  az  alkotmányos  szempont  éppen  a  fen- 
forgó  boszniai  ügyre  nézve  ?  Semmi  egyebet,  mint  azt,  vájjon 
azok,  amik  Boszniában  történnek ;  vájjon  azok  az  intézkedé- 
sek, melyeket  életbeléptetni  szándékolnak,  azon  törvényes 
hatáskörön  belől  maradnak-e,  amely  törvényes  hatáskör 
a  közös  kormány  számára  is  vonva  van.  Ha  azon  belől 
maradnak,  akkor  átalános  alkotmányosság  szempontjából 
helyes  ;  ha  azon  túlmennek,  akkor  helytelen. 

És  ezzel  a  helytelenséggel  szemben  sem  ideiglenes, 
sem  nem  ideiglenes  álláspont  nincs,  hanem  csak  egy  álláspont 
van  :  a  helytelenítés  álláspontja.  (Tetszés  az  ellenzék  sorában,) 

Ami  már  most  a  fenforgó  kérdés  lényegét  illeti,  min- 
denekelőtt bátor  leszek  ahhoz  az  előterjesztéshez  szólni, 
melyet  Bosznia  és  Herczegovina  állapotáról  a  közös  pénz- 
ügyminiszter úr  elénk  adott. 

Ezen  előterjesztés  érdemére  nézve  én  azokkal,  amiket 
Apponyi  gróf  tisztelt  barátom  mondott,  teljesen  egyetértek, 
és  így  nincs,  hogy  azt  miért  ismételjem.  De  nem  mulaszthatom 
el  ez  alkalommal  hozzáfűzni  egy  észrevételt,  és  azt  a  tisztelt 
közös   kormány  figyelmébe  nyomatékosan  ajánlani. 

Amely  mértékben  a  boszniai  okkupáczió  —  melyet 
Éber  tisztelt  barátom  a  legideiglenesebb  természetűnek  nevez, 
az  annak  körében  történő  intézkedések  pedig  a  legvéglegesebb 
jelleggel  bírnak  és  ő  azokat  helyesü  —  mondom,  amely 
mértékben  a  boszniai  okkupáczió  azon  kaotikus  állapotból, 
melybe  eleinte  jött,  tisztázódik  és  kiváhk,  abban  a  mértékben 

kötelessége  a  tisztelt  országos  bizottságnak,  mely  ellenőrzi 
az  ezen  tartományok  igazgatását  vivő  közös  kormányt, 
a  közös  kormány  irányában  teljes  ellenőrzési  jogát  igénybe- 
venni. S  ezen  ellenőrzési  jog  hatályos  gyakorlásának  első 
feltétele  a  budget  olynemű  szerkesztése,  mely  az  1880  :  VI. 
t.-cz.  határozatainak  szorosan  megfelel.  Ez  a  törvény  pedig 
azt  kivánja,  hogy  különböztetés  tétessék  azon  kiadások  közt, 
melyek  a  tartományok  behgazgatására  vonatkoznak,  mint 
rendes  adminisztrativ  kiadások  közt,  és  különböztetés  tör- 
ténjék azon  kiadások  közt,  melyek  beruházásokra  szüksé- 
geltetnek, és  különböztetés  történjék  azon  kiadások  közt, 
melyek  a  megszálló  csapatok  hadügyi  kiadásai  —  más-más 
lévén  a  jogkör  mindezen  háromnemű  kiadásokra  nézve. 

Az,  amit  ezen  tartományok  igazgatásának  ellenőrzése 
szempontjából  kívánni  jogosítva  vagyunk,  az,  hogy  a  kor- 
mány költségvetése  megfeleljen  ezen  háromnemű  kiadás 
elkülönítésének,  mert  ha  meg  nem  felel,  akkor  azon  félre- 
értés —  én  félreértésnek  :artom  —  csakugyan  valószínűség- 
gel van  felruházva,  amely  félreértésnek  az  előadó  úr  imént 
kifejezést  adott.  Ö  t.  i.  arra  hivatkozott,  hogy  Bosznia  és 
Herczegovina  igazgatásának  költségei  ezen  tartományok 
jövedelmeiből  fedeztetnek,  sőt  mint  örvendetes  jel,  mint  első 
fecskéje  egy  szebb  jövőnek,  egy  12  ezer  frtos  több-jövedelem 
is  ott  szerepel. 

De  tisztelt  országos  bizottság,  ha  mi  azon  tartományok 
polgári  közigazgatásának  költségét  a  megszálló  csapatok 
hadügyi  költségétől  szigorúan  elkülönítjük,  akkor  Bosznia 
belső  jövedelmei  nemhogy  elegendők  közigazgatásának  fede- 
zésére, hanem  ellenkezőleg,  ott  nem  egy  plusz,  hanem  jelen- 
tékeny összegre  menő  hiány  mutatkozik.  Mert  ne  tagadjuk, 
azon  zöld  füzetben,  mely  a  megszálló  csapatok  hadügyi  költ- 
ségeit magában  foglalja,  és  mely  mind  úgy  szerepel,  mint 
hadügyi  kiadás,  el  vannak  bujtatva,  de  nincsenek  is  nagyon 
elbujtatva,  mert  rögtön  fehsmerhetők,  és  egy  egész  serege 
foglaltatik  ott  oly  kiadásoknak,  melyek  a  polgári  rendes 
közigazgatás  kiadásai,  vagy  beruházások,  de  amelyek  azért 
is,  hogy  a  boszniai  közigazgatási  mérleget  ne  rontsák,  a  had- 
ügyi költségek  közé  vannak  felvéve.  Mert  azt  határozottan 
merem  állítani,  a  vasutak  üzemi  költségei,  melyek  fel  vannak 

véve  a  megszálló  csapatok  költségvetésébe,  daczára  annak, 
hogy  midőn  kaotikus  állapotban  volt  az  okkupáczió,  akkor 
a  hadügyi  kormányzat  vezetése  alatt  voltak  és  ma  is  alatta 
vannak ;  hogy  az  utak  és  közlekedési  eszközök  kijavítására, 
építésére  és  fentartására  felvett  költségek,  hogy  hidak  építése, 
vasutak  átalakítása  és  állandósítása  :  ezek  részint  beruházá- 
sok, részint  rendes  adminisztratív  költségei  a  polgári  köz- 
igazgatásnak, szóval  oly  költségek,  melyek  kellene,  hogy, 
ha  a  boszniai  mérleget  helyesen  meg  akarjuk  ítélni,  ott  szere- 
peljenek Bosznia  közigazgatási   kiadásai  közt. 

Első  kívánalom  tehát,  amit  kapcsolatban  ezen  előter- 
jesztéssel a  tisztelt  közös  kormányhoz  intézek  —  hogy  hadd 
különüljenek  el  hát  a  költségvetésben  is  a  kiadások,  hadd 
lássuk  tisztábban,  hogy  mibe  kerülnek  ezen  tartományok, 
mennyit  képesek  saját  jövedelmeikből  fedezni  —  kérelmem 
az,  hogy  jövőre  a  kiadásokat  és  az  ezen  tartom-ányok  igazga- 
tásáról szóló  költségeket  úgy  rendezze,  hogy  ami  természe- 
ténél fogva  a  polgári  közigazgatás  költsége,  az  szerepeljen 
a  boszniai  költségek  közt,  és  amennyiben  a  jövedelmek  ele- 
gendők nem  lennének,  ott  vétessék  igénybe  igazi  törvényes 
czímén  azon  alkotmányos  testületek  hozzájárulása,  melyek 
hivatva  vannak  a  költségek  különböző  nemei  szerint  hatá- 
rozni. 

Ez  az,  amit  a  dolog  tisztázása  szempontjából  elkerül- 
hetetlenül szükségesnek  tartok  és  amiért,  megmondom  nyíl- 
tan, én  semmi  súlyt  nem  helyezek  arra,  hogy  nekünk  egyáta- 
lán  kellemes,  de  mert  illúzió  :  érték  nélküM  kedélyállapot 
okoztassék  a  költségeknek  ilyen,  természetökkel  meg  nem 
egyező  összekeverése  által. 

Ami  továbbá  azt  illeti,  hogy  mi  a  tisztelt  közös  pénzügy- 
miniszter úrhoz  folytonosan  azt  a  kívánságot  intéztük  a  múlt 
alkalommal,  hogy  Bosznia  és  Herczegovina  jövedelmeiről 
és  kiadásairól  való  előirányzatát  ezen  testület  ellenőrzési 
jogának  gyakorlása  szempontjából  velünk  közölni  szívesked- 
jék, arra  nézve  a  t.  közös  pénzügyminiszter  úr  jelenleg  is 
késznek  nyilatkozott,  azon  fentartással,  melyről  később 
fogok  szólni. 

Az  ok,  amiért  mi  ezt  nagyon  sürgetjük,  mielőtt  a  budget- 
jog  igénybe  vétele  vagy  igénybe  nem  vétele  iránt  ezen  tisztelt 

testület  határozatát  felliíviiók,  abban  áll,  mert  valójában 
megítélni  azt,  hogy  a  megszálló  csapatok  költségei  közt  elő- 
forduló némely  tételek  abban  a  mértékben  szükségesek-e, 
melyben  a  hadügyminiszter  úr  által  kéretnek,  csak  akkor 
lehet,  ha  az  ember  tájékozással  bir  azon  tartományok  segély- 
forrásairól és  azon  czélokról,  melyekre  azok  fordíttatnak. 
Mert  ha  összehasonlítjuk  azt  a  kezelési  kimutatást,  melyet 
a  tisztelt  közös  pénzügyminiszter  úr  velünk  közölt,  azzal  a 
költségvetéssel,  melyet  a  tisztelt  hadügyminiszter  úr  bead 
évenkint,  azt  látjuk,  hogy  vannak  czímek,  és  pedig  a  polgári 
közigazgatás  körébe  eső  czímek,  melyekre  mindkét  pénzügy- 
miniszter nyújt  bizonyos  járulékot  —  nyújt  a  megszálló  csa- 
patok költségének  czíme  alatt  a  monarchia  közös  pénzügy- 
minisztere a  két  állam  járulékaiból,  és  fordíttatik  ugyanazon 
czélra  bizonyos  összeg  Bosznia  jövedelmeiből  is.  Már  most, 
hogy  mennyi  az,  amennyit  mi  megszavazunk,  mint  a  két 
államot  terhelő  kiadást,  armak  helyes  megítélése  attól  függ, 
hogy  mennyi  ezen  tartomány  segélyforrása. 

Ez  az,  amiért  mi  sürgetjük  a  költségvetés  előterjesz- 
tését és  amiért  örvendetes  tudomásul  vesszük  a  készséget, 
melyet  a  tisztelt  miniszter  úr  ez  irányban  kijelentett. 

Itt  érintem  a  budget-kérdést  is,  melyet  minden  alka- 
lommal kerültünk  és  kerüljük  jelenleg  is  annak  itt  való  el- 
határozását, hogy  gyakorolja-e  Bosznia  belső  jövedelmeire 
és  kiadásaira  a  budget- jogot  a  delegáczió,  vagy  sem,  azért 
mert  ennek  praktikus  szükségét  jelenleg  nem  látjuk.  Nem 
mintha  egyetértenék  a  tisztelt  közös  pénzügyminiszter 
úrral,  hogy  ezen  delegácziót  semmi  körülmények  közt  nem 
illetheti  meg  a  budget-jog  a  boszniai  tartományokra  nézve, 
hanem  azért,  mert  praktikus  használhatóságát  eimek  mi 
nem  látjuk,  minthogy  egy  budget-megállapítás  abban  az 
esetben,  ha  annak  minden  tétele  közt  virement-t  kell  engedni, 
valóságos  korlátot  a  költekezésre  nem  képezhet.  Ezen  kérdés 
feszegetését  jelenleg  is  elkerültük,  de  nem  hagyhattam 
azt  említés  nélkül  azért,  nehogy  az  a  nézet,  mely  a  közös 
kormány  részéről  kifejeztetett,  a  hallgatás  által  úgy  tűnjék 
fel,  mintha  ezen  testület  tagjai  által  kivétel  nélkül  elfogad- 
tatott volna. 

Áttérek   már   most   arra,    ami   szintén  "a   felszólalások 

tárgyát,  sőt  főtárgyát  képezte,  tudniillik  azon  intézkedésekre, 
melyeket  e  tartományokra  nézve  életbeléptetni  szándék- 
szik a  közös  kormány,  áttérek  tudniillik  az  általános  véd- 
kötelezettségnek  rendeleti  alakban  való  behozatalára. 

És  itt,  tisztelt  országos  bizottság,  egy  félreértéstől 
óhajtanám  megóvni  ezen  tisztelt  bizottság  tagjait,  és  ez 
abban  áll,  hogy  abból  az  okból,  mert  a  törvényben  is  Bosznia 
és  Herczegovina  közigazgatása  és  megszállása  ideiglenes- 
nek neveztetik,  ne  méltóztassanak  arra  az  álláspontra 
állni,  hogy  az  ideiglenesség  czime,  mely  ezen  tartományhoz 
hozzá  van  függesztve,  azt  jelentené,  hogy  az  ezen  tarto- 
mányokban történő  dolgok  irányában  alkotmányunk  és 
törvényeink  határozatait  mint  mértéket  alkalmazni  nem 
helyes.  Ellenkezőleg,  a  közös  kormány  törvények  alapján 
és  törvények  szerint  jár  el  abban  is,  amit  Boszniában  teljesit 
és  így  cselekvéseinek  megítélésére  teljes  joggal  alkalmazzuk 
a  reá   vonatkozó   törvényeket. 

Apponyi  tisztelt  barátom  kifejezte  azt  a  véleményét, 
hogy  az  átalános  védkötelezettségnek  Bosznia  és  Herczego- 
vinában  való  életbeléptetése  rendelet  útján  helytelen  és 
a  törvényeinkben  gyökerező  elvekkel  ellenkezik,  és  három 
szempontra  helyezte  a  fősúlyt.  Azt  mondta,  hogy  ellenkezik 
azért,  mert  a  törvényeinkben  megállapított  szám  azon 
kiterjesztésében  a  monarchia  véderejének  szaporítása  fog- 
laltatik, amely  véderőt  pedig  törvény  nélkül  szaporítani 
nem  lehet ;  második  oka  abban  állt,  hogy  ezáltal  egy  oly 
intézmény  teremtetik,  amely  megterhelését  fogja  magában 
foglalni  a  monarchia  két  áUamának,  és  a  harmadik  szem- 
pont, ha  jól  fogtam  föl,  hogy  a  közös  kormány,  midőn  ezt 
rendeleti  úton  tette,  túlment  azon  hatáskörön,  melyet  a 
Bosznia  ideiglenes  közigazgatásáról  szóló  1880 :  VI.  t.-cz. 
a  kormánynak  szab. 

Annak  ellenében,  tisztelt  országos  bizottság,  ami  a  tisz- 
telt közös  pénzügyminiszter  úr  által  igen  világosan  fel- 
hozatott, —  rám  legalább  azon  benyomást  tette,  hogy 
világos  volt  —  megvallom,  mindhárom  pontban  kénytetve 
érzem  magam  Apponyi  tisztelt  barátom  véleményét  fen- 
tartani.  És  pedig  miért  ? 

A  tisztelt  miniszter  úr  abból  indul  ki,  hogy  midőn  az 

1880  :  VI.  t.-cz.  megalkoUatobt  és  midőn  nem  is  egyenesen, 
hanem  csak  úgy  mellesleg,  egy  incisum  által,  az  ideiglenes 
közigazgatás  vezetése  a  megszállt  tartományokban  a  közös 
minisztériumra  bízatott,  ezen  ideiglenes  közigazgatás  veze- 
tésében benfoglaltatik  az  a  jogosítvány  is,  hogy  az  átalános 
védkötelezettséget  a  megszállt  tartományokban  életbe  lép- 
tethesse. Ha  jól  értettem,  ez  volt  sarkpontja  argumencá- 
cziójának. 

Már  most,  tisztelt  országos  bizottság,  én  a  törvénynek 
ezt  a  magyarázatát  teljesen  helytelennek  tartom,  és  fel- 
teszem, hogy  a  műszavak,  az  alkotmányos  intézményeket 
és  kormányzási  funkcziókat  jelentő  szavak  az  1880 :  VI. 
t.-cz.-ben  nem  vétetnek  más  értelemben,  mint  azon  törvé- 
nyekben, melyek  azt  megelőzték  és  követik,  szóval  nem 
hiszem,  hogy  ezen  monarchia  két  államának  kétféle,  az  alkot- 
mányos hatásköröket  megjelölő  szótára  volna ;  ugyanaz 
a  szó  egészen  mást  jelent,  ha  Boszniára  alkalmaztatik,  és 
mást  jelent,  ha  egyéb  törvényekben  fordul  elő.  A  közigaz- 
gatás szó  jelenti  az  összes  államhatalmat,  ha  Boszniára 
alkalmazzák,  de  jelenti  csak  egy  részét  az  állami  hatalmi 
funkczióknak,  ha  a  monarchiára  alkalmazzák,  szóval, 
hogy  törvényeinkben  van  két  terminológia,  hogy  kétféle 
magyarázási  szabályt  kell  elfogadnunk  —  ezt  nem  tételez- 
hetem fel.  Pedig  ha  ezt  nem  tételezzük  fel,  akkor  kérdem, 
hogy  vájjon  a,  közigazgatás  vezetése  alatt  a  monarchia 
bármely  államának  törvénye  szerint  értetik-e  az  a  jogosít- 
vány, hogy  az  átalános  védkötelezettség  intézménye  fel- 
állíttassék  és  behozassék ;  érthető-e  egy  oly  jogosítvány, 
mely  kétségtelenül  maga  után  vonja,  magában  involválja 
ezen  monarchia  csak  törvényben  megállapítható  haderejé- 
nek szaporítását,  ezen  monarchia  költségeinek  és  terheinek 
szaporítását  ?    Meggyőződésem   szerint   nem. 

Van  kétféle  magyarázata  a  törvényeknek.  Az  egyik, 
mely  abszolutisztikus  természetű,  mely  mindig  arra  czéloz, 
hogy  a  kormány  hatáskörét  tágítsa ;  a  másik,  mely  arra 
czéloz,  hogy  szigorúan  interpretálja  a  hatásköröket,  és 
mindenütt,  ahol  a  hatáskörök  világosan  a  kormánynak  fen- 
tartva  nincsenek,  a  többi  alkotmányos  tényezőknek  hatás- 
körét mint   természetest   ismerje   el. 

Én  részemről  nem  kívánok  oly  magyarázatot,  mely 
jobbra  vagy  balra  kedvező  akar  lenni ;  csak  oly  magyará- 
zatot kívánok,  mely  a  szavak  természetes  értelmének,  köz- 
jogunkban megállapított  jelentésének,  törvényeinkben  mindig 
használt  értelmének  megfelel.  íln  csak  azt  kívánom,  hogy 
egy  szó  ne  vétessék  oly  értelemben,  mely  azt  fogná  maga 
után  vonni,  hogy  valahányszor  Boszniára  vonatkozólag 
törvények  hozatnak,  egész  külön  szótár  alkottassák,  mert 
a  törvényhozás,  midőn  bizonyos  jogtételeket  megállapít, 
nem  ugyanazt  érti  azon  kifejezések  alatt,  mint  egyéb  tör- 
vényekben. 

De  az  egész  törvény  szellemével  is  ellenkezik,  hogy  a 
közös  minisztérium  a  közigazgatás  vezetésének  czíme  alatt 
ezt  igénybe  vegye,  mert  ezen  törvény  minden  határozata 
arra  mutat,  hogy  ha  a  közös  kormány  beruházásokat  akar 
csinálni,  —  melyek,  mellesleg  legyen  mondva,  nincsenek 
taxatíve  elősorolva  a  törvényben,  hanem  példaszerűleg  — 
a  monarchia  két  állama  törvényhozásának  beleegyezését 
meg  kell  szereznie.  Sőt  van  a  törvénynek  egy  másik  szakasza, 
mely  azt  mondja,  hogy  minden  változtatásához  azon  viszony- 
nak, melyben  e  tartományok  jelenleg  a  monarchiához 
állnak,  a  monarchia  két  állama  törvényhozásának  egyetértő 
hozzájárulása  szükséges. 

E  törvénynek,  amely  meglehetősen  abszolutisztikus 
értelemben  van  fogalmazva  és  nagyon  kedvezett  a  tisztelt 
közös  kormány  befolyásának  —  szelleme  mutatja  azt, 
hogy  a  Bosznia  és  Herczegovina  megszállásával  járó  jogo- 
sítványa a  közös  kormánynak  nem  terjeszthető  ki  annyira, 
hogy  oly  nagyjelentőségű  tényeket  teremtsen,  amelyek  a 
monarchia  két  államának  megterheltetését  vonják  maguk 
után,  s  amelyek  abban  azon  viszony  változtatását  megteste- 
sítik —  amit  úgy  fejezett  ki  Éber  Nándor  bizottsági  tag 
úr,  hogy  az  okkupáczió  legideiglenesebb  jellegű. 

Hogy  e  tény,  ameljnről  itt  szó  van,  ez  utóbbi  szempont- 
nak megfelel,  hogy  az  bizonyos  tekintetben  megtestesítése 
e  viszony  változásának,  hogy  másrészről  e  tény  okvetlenül 
maga  után  vonja  a  monarchia  két  államának  megterhel- 
tetését, hogy  e  tény  —  ha  nem  is  szóval,  de  tényleg  — 
magában    foglalja    a    monarchia    véderejének    megszaporí- 

tását  :   ez   az,   aminek   eldöntésétől   és   belátásától   függ   a 
tisztelt   országos  bizottság   magatartása. 

A  tisztelt  közös  pénzügyminiszter  úr  nekünk  hosszan  meg- 
magyarázta, bogy  hiszen  nem  olvasztatik  be  azon  800.000- 
ben  megállapitott  létszámba  a  Bosznia-Herczegovinában 
kiáUitandó  véderő  ;  hogy  a  szekerészeti  csapatokhoz  beosz- 
tandó boszniai  uj ónozok  is  nem  mint  azon  szekerészeti 
csapatok  kiegészitő  része,  hanem  mint  az  azt  helyettesítő 
csoportok  hívatnak  be.  De  kérem,  ha  mi  nem  egyes  kifeje- 
zésekre, hanem  a  dolog  természetére  alapítva  akarunk 
magunknak  véleményt  formálni,  én  azt  a  kérdést  intézem 
a  tisztelt  országos  bizottság  minden  tagjához  :  mondják 
meg  nekem,  hogy  az  a  hadsereg,  amelyet  Boszniában  felál- 
líttani  szándékolnak  és  a  melynek  megítélésénél  ne  vigye 
a  tisztelt  országos  bizottságot  tévedésbe  az,  hogy  a  jövő 
évre  ebből  1200 — 1600  ember  hivatik  zászló  alá,  hanem  a 
jövő  évben  történendőket  úgy  kell  nézni,  mint  első  láncz- 
szemét  annak,  ami  folytonosan  szaporíttatik  a  többi  évek- 
ben és  ami,  ha  teljes  fejlődését  elérte,  —  a  hadügyminisz- 
térium képviselője  egyetért  velem  —  béke  idejében  12,000, 
hadi  lábon  pedig  35 — 40.000  embernyi  hadsereg  lesz ; 
tehát  szem  előtt  tartva  azt,  hogy  oly  intézmény  megvaló- 
sításáról van  szó,  melynek  csak  az  első  részlete  1600  embert 
kíván  —  feleljen  magának  mindenki  a  következő  kérdé- 
sekre :  kinek  a  hadserege  lesz  az  a  békelábon  álló  12,000 
főnyi,  hadi  lábon  álló  35 — 40.000  főnyi  hadsereg  ? 

Ivánka  Imre  :  Boszniáé  ! 
Boszniáé  ?  De  én  úgy  tudom,  hogy  Bosznia  ma  vagy  a 
török  szuverenitása  alatt  áll,  vagy  a  mienk  alatt,  de  hogy 
Bosznia,  mint  ilyen,  maga  hadsereget  tarthat,  és  hogy 
szuverén  állam  volna,  ezt,  Ivánka  Imre  tisztelt  bizottsági 
tag  urai  kivéve,  sem  itt,  sem  Európában  senki  nem  állí- 
totta. (Derültség.)  Tovább  megyek.  Kinek  a  hadserege  lesz 
ez  a  hadsereg  ?  ki  iránt  tartozik  hűséggel  ?  ki  iránt  tartozik 
mindazon  kötelezettséggel,  mellyel  a  hadsereg  egyáltalá- 
ban tartozik  ?  melyik  zászló  az,  amelyet  követni  tartozik  ? 
ki  vezérU,  vezényli  ?  ki  tartja,  ki  fizeti,  ki  rendelkezik  felette  ? 
melyik  hadsereggel  van  konstans  együttműködésre  hivatva  ? 
Nincs    egész    Európában,    csak    egy    hadsereg,     amelynek 

kötelességeiben  e  hadsereg,  de  teljes  mértékben  osztozik, 
és  ez  :  a  monarchia  hadserege. 

A  rendelet  első  szakaiszában  ki  van  az  az  elv  mondva,  — 
most  nem  szólok  annak  materiáHs  értékéről,  hanem  érvelek 
áUamjogi  szempontból  —  hogy  a  védelmi  kötelezettség 
közös,  hogy  amit  a  mi  hadseregünk  véd,  azt  amannak  is 
védeni  kell.  A  kötelezettség,  a  jog,  az  engedelmesség,  a  vezér- 
let, a  vezénylet,  a  hűség  azonos.  A  tények  ezen  nyomása 
alatt  és  ezen  világos  jelentősége  mellett  feleljen  magának 
kiki  arra  a  kérdésre,  hogy  ez  kinek  a  hadserege  ? 

És  azt  kérdem  :  ha  a  tények  elkerülhetetlenül  meg- 
felelnek e  kérdésre,  csak  az  alkotmányos  testületek  ignorál- 
ják  azt,   midőn   ebben   az   ő   jogkörükről  van   szó  ? 

Nem  akarok  itt  a  kormánypolitika  értékéről  szólni, 
hanem  szólok  arról,  vájjon  e  monarchia  két  állama  törvény- 
hozásának, midőn  a  tények  által  ily  hadsereg  teremtetik, 
nem  kötelessége-e  azt  mondani  :  nekem  jogom  van  azt 
kivánni,  hogy  akkor,  mikor  az  egész  megvalósításának 
kezdetéről  van  szó,  nem  szavak  és  kifejezések,  hanem  a 
tények    természete     alapján     ítéltessék     meg     hatásköröm. 

Pohtikailag  érett  nemzeteknél,  melyek  jogaikra  súlyt 
helyeznek,  az  a  jellemző,  hogy  a  poütikai  szükség  materiáHs 
kívánalmai  előtt  meghajolnak,  de  nagyon  féltékenyen  őrzik 
jogaikat,  mert  a  jogban  és  hatáskörben  —  amint  Apponyi 
gróf  bizottsági  tag  mondotta  —  nagy  biztosítás  rejhk,  és 
nincs  veszedelmesebb  hanyatlása  a  közszellemnek,  mint  az 
ily  jogok  iránti  közöny,  vagy  a  legideiglenesebb  állapot 
irányában  is  az  ily  jog  ignorálása. 

Ezért,  tisztelt  országos  bizottság,  ha  azt  mondják, 
hogy  a  jövő  évben  1200  ember  áUíttatik  fel ;  ha  azt  mond- 
ják, hogy  hiszen  még  nem  hozatott  kapcsolatba  a  mi  had- 
seregünkkel, már  tudniiUik  kifejezetten  ;  midőn  a  tények 
ezen  kapcsolat  folytonos  megvalósítását  képezik  ;  midőn 
semminemű  más  megoldás  nem  lehetséges  :  ez  engem  meg 
nem  nyugtat.  De  nem  nyugtat  meg  az  sem,  hogy  ha  majd 
elkövetkezik  az  az  időpont,  melyre  a  tisztelt  közös  pénzügy- 
miniszter úr  czélzott ;  hogyha  a  tények  oly  kiáltók  lesznek, 
hogy  egy  hangos  szót  fognak  intézni  pénz  iránt  a  monarchia 
két  államának  zsebéhez,  akkor  a  tisztelt  miniszter  úr  igenis 

a  törvényhozásokhoz  fog  folyamodni.  Ez  nagyon  termé- 
szetes. De  én  azt  tartom,  hogyha  egy  tény  szentesítéséhez 
utólag  törvény  szükséges,  vájjon  nem  bizonyítja-e  ez  leg- 
jobban azt,  hogy  azon  tény  megalkotásához  előre  is  tör- 
vényes alapra  volt  szükség  ?  Én  —  mondom  —  tudom,  hogy 
az  államéletben  fordulnak  elő  esetek,  mikor  a  kormányok  oly 
helyzetbe  hozatnak,  hogy  a  szükségállapot  alapján  kötelesek 
a  formai  jogkör  átlépése  által  tényeket  létesíteni ;  hanem  ez 
nagy  válságok,  mozgalmak  ideje  alatt  történik.  Ma,  mély 
béke  közepett,  rendes  működés  mellett  mi  képzelhető  indo- 
kunk legyen  nekünk  arra,  hogy  a  törvény  utólagos  szentesítő 
kilátásba  helyezése  miatt  világos  jogkörünkről  lemondjunk? 

Nem  nyugtathatja  meg  a  tisztelt  országos  bizottságot 
azon  tekintet  sem,  hogy  hisz  a  jövő  évre  mi  pénzáldozatot 
sem  kérnek  a  monarchia  két  államától  és  e  csapatok 
költségei  fedeztetni  fognak  azon  országok  jövedelmeiből. 
Lehet ;  de  nem  arról  van  szó,  hogy  mi  történik  a  jövő  évben. 
Hisz  nagyon  jól  tudjuk,  hogy  ez  országok poHtikai  igazgatási 
költségei  egy  részét  —  hadügyi  megszállás  czíme  alatt  — 
a  monarchia  két  állama  viseU.  És  ha  ez  országok  a  monarchia 
hozzájárulását  más  czímen  veszik  igénybe,  azért,  hogy 
rendelkezésre  maradjon  a  pénz  amaz  1200  főnyi  csapat 
tartására,  azt  kérdem  :  nincs-e  a  monarchia  már  is  tényleg 
igénybe  véve  ?  De  ha  nem  volna  is.  Akármint  vélekedjünk 
Bosznia  okkupácziója  felett,  akármennyire  akarjunk  is 
megbarátkozni  annak  minden  következményével,  a  krízis, 
melyről  nem  szükséges  kifejezetten  beszélni,  az  oka  annak, 
hogy  a  monarchia  védereje  csoportosíttassék,  mert  ennek 
lehet  azt  a  színt  adni,  hogy  úgy  látszassék  az  előtt,  aki  látni 
nem  akar,  mintha  ez  nem  volna  szükséges. 

Tisztelt  országos  bizottság !  Én  látni  akarok  és  azt 
kívánom,  hogy  a  tisztelt  országos  bizottság  minden  tagja 
akarjon  látni,  mert  semmi  veszedelem  nincs  abban,  ha  lát 
és  semminemű  megcsorbulása  a  monarchia  érdekeinek  abban 
nem  foglaltatik,  de  igenis  foglaltatik  egy  alkotmányos 
kötelesség  betöltése. 

Ezek  azok,  tisztelt  országos  bizottság,  melyeket  én 
itt  azon  szempontok  támogatására  felhozni  akartam,  ame- 
lyeket Apponyi  gróf  tisztelt  barátom  kifejtett. 

És  most  bátor  vagyok  megemlíteDi  azt,  amit  tisztelt 
barátom  is  érintett,  hogy  mi  a  czím  és  alap,  melynél  fogva 
mi  a  tisztelt  országos  bizottságban  e  kérdésbe  beleszólunk. 
Ez  ebben  áll  :  a  közös  kormány  felelősséggel  azok  iránt, 
amiket  Boszniában  tesz  vagy  nem  tesz,  közvetlenül  nekünk 
tartozik  ;  ennélfogva,  midőn  tényéről  van  szó,  az  ellenőrzést, 
a  megítélést  nekünk  kell  gyakorolnmik,  és  ha  azon  sajnos 
állapot  előáll,  hogy  mi  eljárását  törvényes  szempontból 
nem  tartjuk  helyesnek,  mi  vagyunk  hivatva  azt  megmon- 
dani és  alkotmányos  hatást  gyakorolni  reá,  hogy  nézetünket 
meghallja  ;  de  ez  természetesen  nem  zárja  ki  azt,  hogy  a 
két  állam  kormányával  szemben  is  a  felelősséget  teljes  mér- 
tékben ne  érvényesítsük. 

A  mi  czélunk  különben  az  :  a  dolgot  élére  nem  állítani ; 
a  mi  czélunk  abban  áll,  hogy  ami  lehető  és  pohtikaUag 
helyes,  és  amit  a  monarchiára  veszélytelennek,  poHtikánk 
szempontjából  szükségesnek  tartunk,  annak  követésére 
a  tisztelt  kormányt  reábírjuk.  És  abban  a  reményben, 
hogy  daczára  a  megelőző  nyilatkozatnak,  ez  nekünk  talán 
sikerülni  fog,  csatlakozom  azokhoz,  amiket  Apponyi  gróf 
tisztelt  barátom  mondott  és  csak  akkor  nyújtunk  be  e  rész- 
ben határozati  javaslatot,  ha  e  nézetünkben,  fájdalmasan 
bár,   de   csalódnánk.    (Helyeslések.) 

A  delegáczió  általánosságban  elfogadta  a  négyes  albizottság 
jelentését. 


A  részletes  tárgyalásnál  a  bródi  híd  építési  költsége  eUen 
kifogást  tett  Pulszky  Ágost.  Ez  nem  adminisztratív  költség, 
hanem  beruházás ;  megszavazására  tehát  a  két  országgyűlés 
illetékes. 

Csáky  Albin  gróf  :  Javasolja,  hogy  az  »állandóan  való  építé- 
sére* szavak  helyett  »újból  kőből  való  építésére«  kifejezés  tétes- 
sék.* 


Szilágyi        Előttem  szóló  tisztelt  tagtársunk  azt  gondolja,  hogy  ha 

^^®°   máskép  kereszteljük  el  a  dolgot,  akkor  az  annak  lényegében 

fekvő  nehézség  megszűnik ;  de  azt  hiszem,  hogy  éppen  a  négyes 


Delegáczió.  Rsndlrívüli  ülésszak   1882-ben.  253 

albizottság  tárgyalásaiból  is  arra  a  meggyőződésre  juthatott, 
hog^'  itt  a  dologban  magában,  a  létesítendő  mű  természetében 
van  a  nehézség,  s  ha  a  hadügyminiszter  már  oly  őszinte, 
hogy  az  igazi  nevén  nevezte  meg  a  dolgot  s  őszintén  meg- 
mondta, hogy  áUandó  hidat  akar  csinálni,  miért  nevezzük 
mi  azt  ideiglenesnek,  azaz  olyannak,  aminő  nem  lesz.  Az  itt 
használt  szó  nagyon  jól  kifejezi  a  dolgot,  és  téved  tisztelt 
tagtársunk,  ha  ebben  csak  keresztelési  kérdést  lát.  Akár- 
micsoda kifejezést  használjunk,  a  nehézség  megmarad,  mert 
az  a  dolog  lényegében  rejlik.  Én  tehát  azt  hiszem,  hogy 
helyesebb,  ha  megtartjuk  azt  a  kifejezést,  amelyet  a  had- 
ügyi kormány  használt,  midőn  a  pénzt  kérte,  mert  hiszen 
a  szónak  felcserélése  a  mi  magunktartását  nem  változtat- 
hatná. 

Csáky  Albin  gróf :  Én  azt  mondtam,  hogy  nem  vagyok 
képes  a  határvonalat  megszabni  az  ideiglenes  és  állandó  befek- 
tetés közt,  és  bizonyos  tekintetben  a  kőből  épült  oszlopot  is 
ideiglenes  befektetésnek  tekintem,  s  ezért  hibásnak  tartom  a 
tételben  használt  kifejezést. 


A  DELEGACZIO  RENDKÍVÜLI  ÜLÉSSZAKA. 

A  dél-dalmácziai  bocchezek,  a  Rodich  báró  kormányzóval 
1869-ben  kötött  knezlaei  szerződésük  értelmében,  nem  tartoztak 
katonai  szolgálatot  teljesíteni.  Midőn  azonban  a  hadügyi  kor- 
mányzat 1881  november  5-ikén  az  okkupált  tartományokban 
rendeleti  úton  életbe  léptette  az  általános  védelmi  kötelezettséget, 
egyszersmind  elrendelte  az  ujonczozást  Bocche  di  Cattaróban  is. 
A  forrongás,  mely  emiatt  a  Krivosciában  támadt,  áthúzódott 
Herczegovinára.  A  lázadás  elfojtása  czéljából  szükséges  költségek 
megszavazása  tette  szükségessé  a  delegáczió  rendkívüH  ülésszaká- 
nak egybehívását. 

A  közösügyi  országos  bizottságok  1882  január  28-ikán 
ültek  össze  Bécsben.  A  közös  kormány  nyolcz  millió  forint  meg-* 
szavazása  iránt  tett  előterjesztést ;  a  lázadás  előzményeit,  okait 

és  kiterjedését,  továbbá  az  alkalmazásba  vett  és  még  tervezett 
rendszabályokat   a   kormány   egy   emlékiratban   ismertette. 

Az  ellenzéki  tagok  már  az  albizottsági  tárgyalás  folyamán 
azt  az  álláspontot  foglalták  el,  hogy  a  monarchia  tekintélye  érde- 
kében magához  a  kormány  előterjesztéséhez,  mellyel  a  lázongás 
elfojtására  költséget  kér,  hozzájárulnak. 


A  négyes  albizottság  1882  január  31-ikén  és  február  l-jén 
tárgyalta  az  előterjesztést. 

Előadó  Baross  Gábor  volt. 

Andrássy  Gyula  gróf  :  Az  okkupáczió  pohtikájáért  a  fele- 
lősséget nemcsak  elvállalja,  de  igényli  is.  A  felkelés,  mely  őt  nem 
lepte  meg,  éppen  az  okkupáczió  poUtikája  mellett  és  nem  ellene 
szól.  A  védkötelezettségnek  Boszniában  való  életbe  léptetését 
elvileg  helyesh,  legfeljebb  a  végrehajtási  módját  és  opportunítását 
lehet  bírálat  tárgyává  tenni. 

Szilágyi  Ellentmond  Andrássy  azon  állítá-sának,  hogy  a  felkelést 
^  ^  külföldi  államok  nem  támogatják  ;  lehet,  hogy  a  hivatalos 
külföld  nem  támogatja  a  mozgalmat,  de  az  kétségtelen, 
hogy  egyes  szomszéd  államok  nem  hivatalos  közegei  elő- 
segítik. És  ez  annál  fontosabb,  mert  a  hivatalos  tényezők 
a  változó,  a  nem  hivatalosak  a  maradó  elemet  képviselik. 
A  monarchia  okkupáczionális  politikája  mindenesetre  föl- 
elevenítette a  külső  izgatást,  és  ez  a  jövőben  még  erősebbó 
lesz.  Egyébiránt  a  főbb  pontokra  nézve  Andrássy  gróf  a  közös 
kormánytól  lényegesen  eltérő  nézetet  nyilvánított. 

Andrássy  Gyula  gróf  válasza  után  újra  felszólalt  Szüágyi 
Dezső. 

Szilágyi         ^   okkupált   tartományokban   nagy   hibákat   követtek 
^  ^   el.  A  védelmi  törvény  behozatala  törvénytelen  és  inoppor- 
timus  volt,  a  közigazgatás  rosszul  szervezett,  a  katonai  és 
polgári  hatóságok  ellentmondólag  intézkednek. 

Ami  az  Andrássy  gróf  által  hangoztatott  beruházásokat 
illeti,  mint  invesztiáljunk  mi  az  okkupált  tartományokban. 

midőn  itthon  sem  tehetünk  beruházásokat,  mert  nincsenek 
hozzá   eszközeink. 

Konstatálja,  hogy  a  bajok  okai  s  a  kisegítő  eszközök 
tárgyában  Andrássy  gróf  és  a  kormány  között  lényeges  a 
nézeteltérés. 

Andrássy  gróf  ezt  tagadja  ;  teljes  bizalmat  szavaz  a  kor- 
mánynak. 

Tisza  Kálmán  miniszterelnök  hosszú  beszédben  védelmezi 
az  okkupáczió  pohtikáját. 


A  közösügyi  bizottság  tárgyalásának  első  napján,  1882  feb- 
ruár 3-ikán,  az  okkupáczió  védelmére  hosszabb  beszédet  mondott 
Andrássy  Gyula  gróf.  Utána  Szilágyi  Dezsőre  került  volna  a  sor, 

zilágyi  Tisztelt  országos  bizottság  !  Minthogy  azon  rendkívül 
*^^°  érdekes  beszéd  után,  melyet  Andrássy  Gyula  gróf  elmondott,, 
melyre  nemcsak  én  vártam,  akire  czélozni  méltóztatott, 
hanem  meg  vagyok  győződve,  hogy  azt  nagy  érdekkel 
hallotta  a  bizottság  minden  tagja  —  hosszasabban  óhajtok 
szólni,  az  idő  pedig  előrehaladt,  azt  a  kérelmet  intézem  a 
tisztelt  országos  bizottsághoz,  hogy  a  tárgyalás  folytatása 
holnapra  halasztassék.  (Helyeslés.) 

A  másnap,  1882  február  4-ikén  tartott  ülés  első  szónoka 
Szilágyi  Dezső  volt. 

zilágyi  Tisztelt  országos  bizottság  !  (Halljuk  !)  Az  a  nyolcz 
milUónyi  hitel,  amelyet  a  közös  minisztérium  a  megszállott 
tartományokban  kitört  zavarok  lecsillapítására  kért,  külső 
jele  annak  a  visszaesésnek,  amely  az  okkupáczió  végrehajtása 
óta  ezen  országok  állapotában  történt  ;  külső  jele  annak, 
hogy  azok  a  bíztatások,  amelyekkel  a  megszállás  tényét 
kísérték  és  védték,  nemcsak  első  részökben,  de  ezen  tarto- 
mányok jövő  helyzetére  nézve  is  hamis  feltételezésekre 
voltak  alapítva.  És  valóban,  tisztelt  országos  bizottság, 
alig  lehet  sajátságosabb  sorsot  képzelni,  mint  azon  tartó- 

mányok  sorsa  azóta,  mióta  az  okkupáczió  megtörtént.  Foly- 
tonosan azzal  bíztattak  bennünket,  hogy  a  nyugalmas  fejlő- 
déshez évről-évre  közelebb  jutunk  ;  a  megszállási  költségek 
évről-évre  leszállittattak  ;  az  adminisztráczió  szervezete  évről- 
évre  kiépíttetett  ;  a  tartományok  segélyforrásai,  úgy  látszik, 
megnyílni  kezdettek  és  mint  egy  jobb  jövőnek  az  előhírnöke, 
ezen  delegáczió  előtt  a  közös  pénzügyminiszter  egy  szerény 
és  fiktív,  de  mégis  a  tartományok  adminisztrácziója  költségein 
felül  maradó  többlettel  lépett  elő  és  végre  elérkezettnek  látta 
a  közös  kormány  az  időt  arra,  hogy  a  véderő  Boszniában 
szerveztessék. 

Akkor,  szemben  azokkal  az  aggodalmakkal,  melyeket 
mi  kifejeztünk,  akik  azt  nemcsak  törvénytelen,  de  politikailag 
eszély telén  lépésnek  is  tartottuk,  sokféle  okot  hallottunk. 
Azt  mondották  :  monarchiánk  erejének  egy  része  le  van  kötve 
a  megszállott  tartományokban,  kell  az  erőt  pótolni  vala- 
honnan, hogy  a  monarchia  ereje  külfelé  abban  a  rendelkez- 
hető állapotban  legyen,  amelyben  a  megszállás  nélkül  volt ; 
azután  azt  mondották  :  természetes  az,  hogy  a  közös  védelem 
kapcsában  vegyenek  részt  azok,  kiket  új  polgártársainkká 
akarunk  előkészíteni  ;  sőt  kifejtették  előttünk  azt  is,  és 
remélték  ettől  a  rendszabálytól  azt,  hogy  ezen  intézmény 
behozatala  erősíteni  fogja  a  kapcsokat  a  monarchia  és  ezen 
tartományok  közt. 

És  mi  történt,  tisztelt  országos  bizottság  ?  Egyetlen  egy 
érdeme  van  ezen  intézmény  behozatala  kísérletének,  és  ez  az 
érdem  az,  hogy  ez  alkalommal  lehullott  a  közös  kormán v 
szeméről  az  a  fátyol,  amely  őt  ezen  megszállott  tartományok 
állapotainak  felismerésére  nézve  fedte.  Igaz  ugyan,  hogy  nem 
egyszerre  hullott  le.  A  közös  kormány  felfogása  sok  változáson 
ment  keresztül.  Eleinte  azt  hitte,  hogy  talán  nem  is  lesz 
ellenszegülés  ;  azután  azt  hitte,  hogy  csak  helyi  ellenszegülés 
lesz  ;  később  maga  bevallja,  hogy  oly  dimenziókat  öltött 
a  mozgalom,  és  meg  kell  vallanom,  hogy  a  napról-napra 
érkező  távirati  tudósítások  ezt  csak  megerősítik,  amelyek 
arra  mutatnak,  hogy  közel  állunk  ahhoz,  hogy  e  tartományt 
másodszor  kelljen  újra  elfoglalnunk. 

Szemben  e  helyzettel  én,  tisztelt  országos  bizottság, 
természetesnek    tartom    azt,    hogy   azt    az    összeget,    mely 


Delegáczió.  Rendkívüli  ülésszak   1882-ben.  257 

e  mozgalom  elnyomására  szükséges,  senki  meg  nem  tagadja  ; 
hogy  mint  első  politikai  kötelességet  ismerjük  fel  nemcsak 
magunk,  de  Európa  irányában,  amelynek  mandátumát  át- 
vettük, mi,  kik  annak  nevében  mentünk  oda  be,  mert  a  török 
nem  tud  ott  rendet  csinálni  és  a  rendeL  fentartani  —  hogy 
mi  megadjuk  a  közös  kormánynak  az  eszközt,  hogy  ennek  az 
európai  kötelességnek  is  eleget  tegyen. 

Hanem   ehhez   azután  kettőt   kell   fíízni. 

Az  egyik  :  nyílt  felderítése  azon  okoknak,  amelyekből  a 
mozgalom  eredt,  még  pedig  nemcsak  felelősség  szempontjából, 
amelyre  a  múlt  alkalommal  itt  czélzás  történt,  de  abból  a  szem- 
pontból is,  hogy  csak  az  okok  nj-ilt  fehsmerése  kímél  meg  ben- 
nünket egy  új  illúziótól  és  csak  az  okok  fehsmerése  fogja  az 
ottani  állapotokat  és  azt,  hogy  minő  feladat  nyom  bennünket, 
teljes  való  színében  az  ország  és  a  monarchia  előtt  feltüntetni. 

Ehhez  azután  csatolni  kell  még  egyet,  és  ez  abban  áll, 
hogy  nyíltan  megmondjuk,  hogy  amennyire  ezen  testület 
tagjainak  lehetséges,  ily  állapot  visszatérése  ellenében  s  annak 
meggátlására,  amennyiben  tőlünk  függ,  minő  irányTÍ  politi- 
kát —  de  azután  valóságos  politikát  —  kívánunk  hogy  a 
közös  kormány  kövessen. 

Ami  magát  az  összeget  illeti,  tisztelt  országos  bizottság, 
ehhez  nekem  csak  két  észrevételem  van.  Az  egyik  az,  hogy 
senki  se  éljen  abban  az  illúzióban,  és  nem  szabad  a 
monarchia  egyik  államának  sem  abban  az  illúzióban  élnie, 
hogy  midőn  ez  az  összeg  megszavaztatik,  tulaj  donkép  csak 
nyolcz  millióról  van  szó,  mert  már  maga  a  jelentés  tartalmaz 
egy  helyet,  ahol  igen  helyesen,  hivatkozva  a  hadügyminisacer 
úr  nyilatkozatára  és  különösen  arra,  hogy  a  hadi  pótlék  czímén 
fizetendő  összegek,  valamint  a  szerelvények  pótlását  illető 
összegek  teljes  mértékben  nem  foglaltatnak  benn  az  elő- 
irányzatban :  úgy  mint  a  hadügj' miniszter  kilátásba  helyezte, 
kilátásba  helyezi  a  jelentés  is  azt,  hogj  egész  bizonyosság- 
gal, ha  a  mozgalom  egy  nappal  sem  tart  tovább,  mint  a 
meddig  ezen  költségvetés  ki  van  vetve,  azon  nyolcz  millió 
jelentékenyen  emelkedni  nem  fog. 

Én  ugyan  nyíltan  megmondom,  tisztelt  országos  bizott- 
ság, hogy  helyesebbnek  tartottam  volna  és  tartanám  azt, 
ha  az  előrelátható  és  előirányozható  összeg  nyíltan  kéretnék. 

Szilágyi  Dezsó  Beszédei.  III.  17 

és  hogy  azon  ürügy  alatt,  mert  bizonyos  kiadások  összegét 
biztosra  előrelátni  nem  lehet,  nem  tartatík  fenn  latitude 
a  kiadás  oly  emelkedésére,  amely  egy  milliót  mindenesetre 
felülhalad  és  talán  a  két  milliót  is  megüti.  És  súlyt  helyezek 
erre  azért,  mert  tudomásul  vettük  és  fentartjuk  a  közös 
pénzügyminiszternek  jóhiszeműleg  adott  és  jóhiszemben 
elfogadott  azon  nyilatkozatát,  melyet  ö  is  fentart  :  hogy  ha 
az  itt  megszavazott  összegen  felül  az  ottani  mozgalom 
elnyomására  más  összegek  is  szükségesek  volnának,  a  kor- 
mány nem  fog  azon  módhoz  folyamodni,  hogy  az  összegeket 
kiadja  és  utólagos  felmentést  kérjen,  hanem  ezen  testülettől 
az  illető  összegeket  idejében  kérni  fogja. 

Tisztelt  országos  bizottság  !  A  nyolcz  milliónak  csekély 
áthágásáról  nincs  szó,  de  ahol  előreláthatólag  majd  egy  pár 
railhóra  menő  áthágás  lesz,  ott  én,  nyiltan  és  őszintén  meg- 
vallom, kötelességszerűbbnek  tartottam  volna  ezen  belátás 
alapján  tenni  meg  az  előirányzatot  és  azon  összegek  meg- 
szavazását már  most  kérni  a  bizottságtól.   Ez  az  egvik. 

A  másik  észrevétel,  melyet  az  összeghez  fűzni  akarok, 
abban  áU,  hogy  miután  a  lázadás,  amelynek  elnyomására  ez 
az  összeg  szükséges,  Dalmáczia  egy  részében  is  áll,  de  miután 
a  Herczegovinában  és  Dalmácziában  lévő  ezen  mozgalom 
egy  egésszé  olvadt  össze,  ezt  a  mozgalmat  úgy  tekintem, 
mint  egy  egészet,  —  s  nem  is  lehet  másként  tekinteni  —  és 
mert  azt  a  biztosítást  nyertük,  hogy  azon  összegek,  amelyek 
itt  -kéretnek,  e  mozgalom  katonai  elnyomására  fognak 
foi^díttatni,  én  ezek  megszavazására  nézve  abban  akadályt 
nem  találtam,  hogy  netán  oly  intéjíkedések,  amelyek  Dal- 
mácziában is  szükségesek,  de  amelyek  nem  a  katonai  intéz- 
kedés rovata  alá  tartoznak,  ezen  összegből  fognak  megtör- 
ténni, azzal  a  határozott  biztosítással  szemben,  amelyet  rész- 
ben  a  közös   kormánytól   nyertünk. 

Ez  az,  tisztelt  országos  bizottság,  amit  magára  az 
összegre  nézve  meg  akartam  jegyezni. 

És  most  engedjék  meg  nekem,  hogy  ezen  mozgalommal 
kapcsolatosan  nemcsak  a  felelősség  szempontjából,  melyre 
különben  még  később  vissza  fogok  térni,  hanem  abból  a 
szempontból  is,  hogy  egy  veszélyes  illúziótól  megőrizzük 
magunkat,   a  mozgalom  okaira  térjek  át. 

Az  az  illúzió  pedig,  amely  bennünket  elfoghatna,  abban 
áll,  ha  úgy  tekintenők  ezt  a  mozgalmat,  mint  amelyet 
abnormis,  kivételes  körülmény  idézett  elő,  és  ha  önkényt 
elzárnók  szemünket  azon  tény  előtt,  hogy  e  mozgalom  okai- 
nak nagyon  fontos,  merem  mondani,  túlnyomó  része  az 
okkupáczió  természetében  van,  amiből  aztán  önkényt  követ- 
kezik, hogy  mint  az  erdő  lombja  kedvező  időjárásnál  és  a 
napsugarakra  kihajt,  úgy  ezen  maradandó  okokból  és  tőből 
rájuk  nézve  kedvező  körülmények  mellett  e  mozgalom 
ismétlésére   számítani   lehet. 

Tegnap,  azon  felfogás  ellenében,  melyet  az  albizott- 
ságokban is  kifejtettünk,  hogy  t.  i.  e  mozgalom  okai  rész- 
ben —  még  pedig  túlnyomó  részben  —  az  okkupáczió 
természetében  rejlenek,  a  bizottságnak  egyik  tisztelt  tagja, 
Andrássy  Gyula  gróf  téves  feKogást  látott  és  ezen  felfogás 
ellenében  azt  igyekezett  kimutatni,  —  kétség  kívül  elmésen, 
mint  mindig  —  hogy  az  okkupáczió  által  állásunk  sokkal 
kedvezőbb,  mint  volna  akkor,  ha  az  okkupáczió  ténye  nélkül 
kellene  e  mozgalommal  szembe  állanunk. 

De  mielőtt  azon  bizonyítékokra  reátérnék,  amelyekkel 
ezt  a  nemes  gróf  igazolni  akarta,  engedjék  meg,  hogy  arra 
a  kérdésre,  amelyre  ő  triumfálólag  hivatkozott  és  amelyet 
beszédében,  gondolom,  ő  is  a  leglényegesebbnek  —  ha  nem 
egyedül  lényegesnek  —  tekint,  én  megfeleljek.   (Halljuk  !) 

A  tisztelt  gróf  nem  is  az  előtte  szólót,*)  hanem  az  egész 
ellenzéket  megtámadva,  azt  a  kérdést  veti  az  ellenzék  elé, 
hogy  mondják  meg  moj^t,  midőn  az  eljárásnak  már  gyümöl- 
cseit ismerik,  —  szoritk,)zva  csupán  az  okkupáczió  tenyere  — 
hogy  mit  kellett  volna  az  okkupáczió  helyett  tenni. 

Tisztelt  országos  bizottság  !  Én  a  kérdésnek  ily  fel- 
állítását —  megengedi  a  tisztelt  gróf  e  kifejezést  —  tévesnek 
és  hamisnak  tartom,  még  pedig  azért,  mert  ha  valami  ellen, 
úgy  a  kérdésnek  ezen  felfogása  ellen  áll  az,  amit  a  tisztelt 
miniszterelnök  úr  hely telennek  állított  —  és  megint  sajnálom, 
hogy  oly  ellentétbe  hozom  Andrássy  grófot  a  miniszterelnök- 
kel, mikor  annyit  fáradoznak  az  egyetértés  külső  bebi- 
zonyításán ;    (Derültség.)    nagyon   sajnálom,    mondom,    de 


*)  Apponjri  Albert  gróf. 

Andrássy  gróf  felfogása  ellenében  ez  ellenvetést  teljes  mérték- 
ben lebet  tenni.  Ha  tebát  megengedi  a  nemes  gróf,  meg- 
kisérlem   én   a   kérdést   felállítani. 

Ha  az  okkupáczionáHs  politikáról  akarunk  ítélni,  —  még 
pedig  alkalmazva  azt  a  jelenlegi  eseményekre  —  többfélekép 
lehet  a  kérdést  felállítani.  Én  kész  vagyok  a  felett  a  vitát 
minden  formában  elfogadni.  Vagy  úgy,  bogj'^  az  okkupáczió 
tényét  tekintjük  mint  befejező  epizódját  és  lánczszemét 
egy  politikának,  amely  Gasteinban,  vagy  talán  sokkal 
régebben  kezdetett  a  bárom  császár-szövetséggel,  és  számos 
epizódok  után,  számtalanszor  okozva  izgatottságot  e 
monarchiában,  hogy  úgy  mondjam,  véglefolyását  nyerte  az 
okkupáczió  cselekvényében.  Akkor  aztán  a  kérdés  nem  az 
lesz,  amint  a  tisztelt  gróf  felállította,  hogy  mondják  meg, 
mit  kellett  volna  a  tizenkettedik  óra  utolsó  perczében  az 
okkupáczió  helyett  tenni ;  hanem  a  kérdés  az  lesz,  hogy  aki 
ismeri  ennek  a  monarchiának  természetét ;  aki  tudja  azt, 
hogy  ezen  monarchia  két  középállamból  van  összetéve, 
hogy  ezen  államok  mindegyikének,  különösen  a  magyai 
államnak,;  megvannak  az  ő  nagy  nemzeti  czéljai,  még  pedig 
a  monarciiia  keretén  belül,  hogy  a  magyar  állam  belszerve- 
zetének  kiépítése  és  megszilárdulása,  pénzének  és  erejének 
minden  szemerét  szükségessé  tette  belső  dolgai  számára  ; 
aki  tudta  azt,  hogy  minő  nehéz  küzdelem  alapján  jött  létre 
az  a  duahsztikus  szerkezet,  mely  Magyarország  fejlődési 
leheíőségét  és  szabadságát  visszaadta  és  amelyben  való 
munkálkodás  a  nemes  grófnak  egyik  dicsősége  lesz,  sokkal 
biztosabb  dicsősége,  mint  a  boszniai  '..kkupáczió  lenne  akkor, 
ha  minden  úgy  volna,  amint  azt  mofít  utólag  mondja  ;  mon- 
dom, aki  tudta  azt,  hogy  Magyarországon  két  nagy  érdek 
élt  a  nemzet  szívében  ;  az  egyik  az,  hogy  anyagilag  rendez- 
hesse magát,  a  másik  az,  hogy  azt  a  keretet,  melyet  az 
alkotmányban  a  dualizmus  ennek  a  nemzetnek  adott,  a  való 
erő  és  felvirágzás  elemeivel  kitöltse  ;  aki  ezt  tudta,  kérdem 
azt  az  államférfit  :  ha  ő  politikát  akar  csinálni  e  monarchiának, 
vájjon  évek  előtt  ahhoz  a  pohtikai  irányhoz  kellett-e  sze- 
gődnie, amely  a  keleti  mozgalmat  megindítja,  amely  azt 
táplálja,  amely  abban  a  nagyobbodásnak  még  akkor  nem 
is  határozott   mértékén  kivűl  egyéb  pozitív   czélokat  nem 

ismert  ;  vagy  pedig  kellett  volna  neki  ahhoz  az  irányhoz 
szegődnie,  mely  abban  áll,  hogy  a  mi  érdekünk  a  török 
állam  birtok-  és  hatalmi  viszonyainak  lehető  fentartását 
kivánta  ?  És  hogy  e  monarchiában  és  Magyarországon  e  két 
irány  közt  bizonyára  senki  sem  habozott  volna,  mutatja  az 
a  felirat,  melyet  1878-ban  felterjesztett  az  a  többség,  mely 
kényszerűleg  belenyugodott  e  politikába  ;  az  a  felirat,  melyre 
önök,  uraim,  mind  jól  emlékeznek,  és  mutatja  az,  hog;y  azt 
a  pohtikát,  mely  ennek  ellenére  választatott,  nem  is  tudta 
más  módon  védeni,  mint  a  megindult  és  feltartóztathatlan 
világesemények  elméletével.*) 

Ha  pedig  nem  akarják  így  feltenni  a  kérdést,  hát  tegyük 
fel  máskép.  Tegyük  fel  úgy,  hogy  ha  nem  lehetett  azt  a  nagy 
mozgalmat  feltartóztatni,  hogyan  fogta  fel  ebben  a  mozga- 
lomban a  monarchia  érdekét  és  Magyarország  érdekét  is  ? 
Vájjon  úgy  fogta-e  fel,  hogy  ennek  a  monarchiának  területi 
terjeszkedésre  kell  törekednie  ily  mozgalommal  szemben  ? 
vagy  pedig  úgy  fogta-e  fel,  hogy  nekünk  azt  a  mozgalmat 
lokahzálnunk  kell  és  lehetőleg  oda  kell  törekednünk,  hogy 
lehetséges  legyen  a  török  uralom  fentartása  ezen  tartomá- 
nyokban ?  és  akkor  nem  kellett  volna  tűrni  afet,  hogy  e 
monarchia  határos  tartományaiban  egy  más,  az  ottani  moz- 
galmakat és  a  török  uralom  megmaradását  kétségtelenül 
a  lehető  legjobban  megnehezítő  politika  kö  vettessék. 
(Ügy  van  !) 

De  én  belenyugszom  abba  is,  hogy  tegyük  fel  a  kérdést 
a  legközvetlenebb  és  Jeggyakorlatibb  alakban.  Tegyü^c  fel, 
egy  államférfi  meg  vanjarról  győződve,  hogy  a  területi  na'gyob- 
bodás  poHtikája  elkér tilhetetlen  ;  tegyük  fel,  egy  álla^nférfi 
azt  látja,  hogy  a  monarchia  érdeke  azt  Idvánja,  hogy  mi 
azokban  a  tartományokban  éppen  a  területi  nagyobbodást 
érjük  el.  Ha  ebből  indulunk  ki,  akkor  a  kérdést  úgy  kell 
feltenni,  hogy  ha  így  .'ogjuk  fel  a  monarchia  érdekét,  az 
okkupácziónak  ez  a  neme  és  ez  a  módja  volt-e  az,  amely  a 
monarchia  érdekét  a  lehető  leghelyesebben  szolgálja  ? 

E  három  kérdés  valamelyike  alapján  fel  kell  tennünk 
a  kérdést.  Csak  az  lehetetlen,  amit  a  nemes  gróf  akar  :  hogy 


*)  L.   Szilágyi  Dezső  Beszédei.  I.  kötet,  268.   1. 

az  okkupácziót  magát  mint  az  előbbi  eseményektől  és  a  bosszú 
éveken  át  követett  politikától  elvágott  tényt  Ítéljük  meg, 
és  ezzel  szemben,  ily  epizodikus  valamivel  szemben,  az 
ellenzéktől  egy  más  reális  terv  ajánlását  kívánják. 

De  én,  tisztelt  országos  bizottság,  nem  akarok  most 
beleereszkedni  ezen  kérdések  egyikének  tárgyalásába  sem. 
Ha  ennek  a  bizottságnak  az  lesz  a  hivatása,  —  amint  ezt 
mindig  fel  lehet  tenni  —  hogy  még  egyszer  vizsgáljuk  meg 
azokat,  amik  történtek,  vizsgáljuk  meg  kellő  alapon,  kellő 
világításban,  akkor  kész  vagyok  ezt  bővebben  kifejteni. 
De  jelenleg  elég  kimutatnom  azt,  hogy  a  mostani  mozgalom, 
melynek  megújulásától  mindnyájan  tartunk,  gyökerét  egye- 
nesen az  okkupáczió  politikájában  bírja.  És  ennek  ellenében, 
bocsásson  meg  a  nemes  gróf,  de  hiába  hivatkozik  arra, 
hogy  hisz  jobban  állunk  mi  az  okkupáczió  mellett,  mint 
állanánk  az  okkupáczió  nélkül.  Hiszen,  azt  mondja,  a 
dalmát  mozgalom  elnyomására  1869-ben  ötödfél  millió 
kellett  és  most  tőlünk  csak  nyolcz  miUiót  kérnek  ;  pedig, 
azt  mondja,  a  mozgalom,  az  ellenszegülés  Dalmácziából  jött 
Herczegoviriába  és  nem  megfordítva. 

Hát  ito  a  tényekre  nézve  —  és  a  kormányon  a  sor, 
ezeknek  a  kbIIő  súlyt  visszaadni  —  egyenes  ellentétben  volt 
az  előtte  szólóval.*)  Mert  ha  valamire  nagy  diadalmasan 
hivatkozik  a  kormány  előterjesztése,  arra  hivatkozik,  hogy 
hiszen  Dalraácziában  minden  jól  ment  volna,  Dalmácziában 
az  ujonczozás  keresztülvitetett,  három  kis  faluban  csak  17 
ember  maradt  hátra  és  ezen  17  embert  a  kormány  úgy  tekin- 
tette Tolna,  mint  aki  nyilt  törvénysztgő,  akikkel  —  ha  t.  i. 
majd  kézre  kerülnek  —  a  törvény  szerint  el  fognak  bánni, 
de  semminemű  különös  kényszerszabályt  nem  tudott  volna, 
nem  is  áUított  volna  helyesnek  ezen  három  falu  17  emberének 
kényszerítésére  inaugurálni.  Hanem  —  azt  mondja  a  közös 
kormány,  direkt  ellentétben  a  nemes  gróffal  —  midőn  már 
ily  jól  állottak  a  dolgok  Dalmácziában,  mikor  az  egész  kör- 
nyéken csak  17  ellenszegülő  ember  akadt  és  ezekről  sem 
tudjuk,  hogy  mind  alkalmas  lett  volna,  akkor  Herczegoviná- 
ból  kitör  egy  rablócsapat  és  megindul  az  a  mozgalom,  melyről 


*)  Éber  Nándor. 

a  múltkor  pénzügyminiszter dnk  azt  mondta  és  azóta  meg  nem 
czáfoltatott,  hogy  mint  a  lavina,  úgy  növekedett.  Ez  tehát 
egyenesen  ellentmond  azon  felfogásnak,  melyre  a  nemes  gróf 
következtetéseit  épitette. 

Még  a  másik  két  tényt  akarom  felemlíteni,  melyre 
Andrássy  gróf  hivatkozott.  Az  egyik  abban  áU,  hogy  ha  nem 
volna  okkupáczió,  akkor  sokkal  nagyobb  volna  a  lázadás, 
mert  —  és  ez  matematikailag  tökéletesen  áll  —  most  csak 
Herczegovina  egy  része  fogott  fegyvert,  akkor  pedig,  mint 
a  gróf  mondja,  Bosznia  és  Herczegovina  egészen  lázadás- 
ban áUana.  A  másik  tény  pedig  az,  hogy  azok  az  apró  feje- 
delmek, Szerbia  és  Montenegró,  minő  lojáUs  magatartást 
tanúsítanak,  amit  megint  —  amint  értésünkre  adja  —  nem 
lehetett  volna  elérni  vagy  biztosítani  az  okkupáczió  nélkül. 

Tisztelt  bizottság !  Én  megvallom,  más,  legalább  az 
én  nézetem  szerint  reáHsabb  okokat  tudnék  az  okkupáczió 
mellett  felhozni.  Igaz,  hogy  ezek  nem  tudnák  annak  káros- 
ságát, veszedelmességét  megszüntetni ;  hanem  engedje  meg 
a  tisztelt  gróf,  hogy  visszamondjam  azt,  amit  ő  nekünk 
mondott :  hogy  mi  nem  tudunk  az  ő  okkupáczió)  a  helyébe 
mást  tenni  —  pedig  az  imént  volt  szerencsém'  kifejteni, 
hogy  mily  alapon  keU  megítélni  az  okkupácziót  —  és  ez 
szerinte  azt  bizonyítja,  hogy  helyes  volt.  No,  ha\  egyébbel 
nem  lehet  azt  az  okkupácziót  védeni,  a  jelen  események 
világításánál,  mint  amivel  védi  a  nemes  gróf,  akkor  meg- 
engedjen, az  igen  gyenge  lábon  áU.  Mert  ugyan  kérdem,  mit 
bizonyít  az,  hogy  Bosznia  egy  része  áll  most  lázadásban  és, 
mint  a  nemes  gróf  feltételezi,  ha  nem  volna  okkup^iczió, 
akkor  az  egész  áUana  lázadásban  ?  Kérem,  ki  ellen  íllana 
akkor   lázadásban  ? 

Egy  hang  :  Mi  ellenünk  ! 
Mi  ellenünk?  Én  ezt  a  felfogást  nem  értem.  Ha  Bosznia 
és  Herczegovina  népességének  valaha  czélja  lett  volna  az, 
hogy  Ausztriából  annektáljanak  egy  darabot,  akkor  én  értem, 
hogy  ők  minden  kedvező  alkalmat  felhasználnak,  mikor 
Ausztriában,  a  határokon  túl  valami  nyugtalanság  mutat- 
kozik, hogy  lázadásba  jöjjenek.  De  én  eddig  a  boszniaiakat 
és  herczegovinaiakat  csak  mint  kecsegtetett  menekülteket 
ismertem    Ausztria    határain  ;    mint  olyan    menekülteket, 

kiket  a  nálunk  űzött  politika  igen  szívesen  használt  fel  ürügyül 
arra,  hogy  az  okkupácziónál  mint  a  keresztyének  szabadítója 
jelentessék  ki  ;  akiket  a  diplomáczia  igen  szívesen  használt 
fel  arra,  hogy  az  államférfiaknak  megmutassa  azt,  hogy 
Törökország  nem  életképes,  mert  nem  képes  nyugtot  tartani 
azokban  az  országokban.  Hát  most  —  csodálatos  változása 
a  sorsnak,  hogy  ami  soha  sem  történt :  a  mi  nagy- 
hatalmi állásunkat  a  boszniaiak  és  herczegovinaiak  fenyeget 
ték  volna,  mikor  mi  ilyeneket  nem  láttunk  itt  határaink  közt, 
mondom,  csak  akkor,  midőn  kecsegtettük  őket,  vagy  szívesen 
fogadtuk  és  a  diplomáczia  fel  is  használta  őket  ürügyül  — 
hogy  most  egyszerre  Bosznia  és  Herczegovina  hangulatától 
belnyugalmunkat  és  nagyhatalmi  állásunkat  is,  amint  a 
nemes  gróf  magát  kifejezte,  féltsük  !  Vagy  ha  az  alatt  az 
értetik,  hogy  ama  lázadásnak,  mely  ott  történik,  háta  mögött 
állana  egy  másik  hatalom,  egy  olyan  hatalom,  melynek 
fellépésétől  nagyhatalmi  állásunkat  bizton  lehet  féltem, 
akkor  ugyan  kérdem,  az  okkupáczió  ténye  által  azt,  hogy 
jövőre  ily  eset  történjék,  ha  nem  történik  is  a  jelen  pUlanat- 
ban  —  kii 'Írva  találja  a  nemes  gróf? 

Egy  k^^rdést  teszek  a  tisztelt  bizottság  minden  tagjának  : 
vájjon  nem, gondolják-e  azt,  hogy  mióta  az  okkupáczió  meg- 
történt, fi  külügyi  nyugalom  szempontjából  ennek  a 
monarchiának  idegessége  nőtt  ?  Vájjon  nem  gondolják-e  azt, 
nem  érzi-e  mindenki,  hogy  a  monarchia  sebezhető  oldalai 
nagyqn  megszaporodtak  ?  Már  maga  az  az  egy  tény  is  —  és 
a  tisztelt  bizottság  minden  tagja  természetesnek  fogja 
találni,  hogy  nem  fogom  ezt  bővebben  fejtegetni  —  de  már 
maga^az  az  egy  tény,  hogy  oly  nagy  megelégedéssel,  oly  nagy 
nyugalommal  hivatkoznak  apró  és  nem  apró  külföldi  kor- 
mányok magatartására  és  ebből  egyik  biztosítást  remélik  arra 
nézve,  hogy  ezen  mozgalommal  könnyen  végezünk  :  már 
maga  ez,  tisztelt  uraim,  valljuk  be,  a  sebezhető  oldalaknak, 
a  sebezhető  állapotoknak  indirekt  bevallását  jelenti. 

Ami  pedig  ezen  apró  fejedelmek  viseletét  illeti,  meg- 
vallom, én  nem  hivatkoznám  rajok  oly  nagy  diadallal,  nem 
hivatkoznám  rajok  ugyanazon  okokból,  melyeket  a  nemes 
gróf  a  négyes  bizottságban  kifejtett.  Mert  hisz  csak  nem 
fogja  valaki  komolyan  állítani,  hogy  ezen  apró  fejedelemségek. 

akár  külön,  akár  együtt,  kezei  fogva,  akár  belső  nyugalmun- 
kat, akár  nagyhatalmi  állásunkat  bármi  tekintetben  fenyeget- 
hetnék. Az  ő  veszélyességök  csak  azon  pillanatban  kezdődik, 
amint  egy  velünk  egyenrangú  hatalom  a  hátuk  mögött  áll, 
amelynek  ők  előretolt  pionjait  képezik.  És  abból,  hogy 
e  pillanatban  nincs  így,  következik-e,  hogy  nem  is  lehet  így  ? 
és  vájjon  abban,  hogy  okkupáczió  van,  e  lehetőségeknek 
megkönnyítése  avagy  megnehezítése  foglalta  tik-e  ? 

Én  abban  ezen  lehetőségek  megkönnyítését  látom,  és  meg 
vagyok  győződve,  hogy  látja  azt  a  bizottság  minden  tagja. 

Igaz  ugyan,  hogy  a  tisztelt  gróf  mindezek  ellenében 
hivatkozik  arra,  hogy  a  mi  állásunk  ott  a  belső  elemek 
részéről  nem  tekintetik  úgy,  mint  ahogy  az  eUenzék  fel- 
tünteti ;  jelesül  az  okkupáczió  tényét  a  tisztelt  gróf  úgy 
tünteti  fel,  hogy  a  törökök  nagyon  jól  tudták  azt,  hogy  az 
az  ő  védelmükre  történik,  hogy  a  keresztyén  emigrácziónak, 
ha  az  visszatér  és  magára  hagyják,  czélja  az,  hogy  a  moha- 
medán népességet  kürtsa  —  azok  a  törökök,  kikre  a  nemes  gróf 
hivatkozott,  és  kiket  azon  bókkal  tisjktelt  meg,  hogy  szokott 
józan  eszöknél  fogva  ezt  nagyon  jól  tudják,  nem  úgy,  amint 
hozzátette,   mint   a  mi  törökjeink. 

Tisztelt  országos  ?^izottság  !  Alkalmat  veszek  magam- 
nak, —  a  nemes  gróf ,  meg  fog  bocsátani  —  hogy  őt  egy 
sajátságos  szokására  ^^figyelmeztessem.  (Halljuk  !)  Midőn 
Boszináról  és  Törökorsiágról  van  szó,  mindig  látunk  olyan- 
nemű törököket  és  olyai  nemű  bosnyákokat,  ki^t  én  Andrássy 
gróf  törökjeinek  és  ,  bosnyákjainak  szeretnék  nevezni. 
(Derültség.)  Ezek  a  válóságban  sehol  sem  léteznek,  mert 
azok  a  valódi  törökök  és  valódi  bosnyákok  másképen  cselek- 
szenek és  gondolkoznak  ;  hanem  itt  a  vitában  mindig  meg- 
halljuk őket,  hogy  tanúbizonyságot  tegyenek  az  okkupáczió 
mellett,  és  én  természetesnek  tartom,  hogy  egyéb  tanú- 
bizonyság hiányában  a  nemes  gróf  ezen  láthatatlanokhoz 
folyamodik.    (Tetszés.) 

Ilyen  törököt  és  ilyen  bosnyákot  hozott  ide  Andrássy 
gróf  úgy  az  albizottságban,  mint  itt  tartott  beszéd- 
jében. A  bosnyák  előáll  és  tanúbizonyságot  tesz  arról,  hogy 
ez  normáHs  állapot,  hogy  ők  zavarogni  szoktak,  és  hogy 
a  keleti  ember  olyan,  hogy  le  kell  verni  őt  jól,  amikor  aztán 

leverték,  akkor  megadja  magát  és  nyugalmasan  viselkedik. 
Tegnap  is  megszólalt  ez  a  bosnyák,  felállt  és  bizonyságot 
tett  Andrássy  gi'óf  mellett,  hogy  csak  oly  részekben  van 
lázadás  Herczegovinában,  melyet  fegyverrel  le  nem  vertünk, 
melyet  Montenegrótól  úgy  kaptunk  átengedve  ;  ha  levertük 
volna,  akkor  megadná  magát  és  nem  támadt  volna  moz- 
galom. Ezt  mondta  tegnap  Andrássy  gróf  bosnyákja  és  ezt 
mondta  az  ő  törökje.  Azt  mondja,  hogy  a  török  az  ő  józan 
eszével  jól  tudja  azt,  hogy  az  ő  birtokát  az  okkupáczió  védi. 
Ezt  mondta  tegnapelőtt  és  tegnap. 

A  valódi  bosnyák  és  a  valódi  török  pedig  hogy  mit 
beszél,  azt  nem  tudom,  hanem  cselekszik  a  következőképen. 
Mikor  Andrássy  gróf  be  akar  oda  vonulni  és  megvédeni  a 
keresztyének  ellen,  akkor  kényszerit  bennünket  kétszázezer 
ember  mozgósítására  és  kényszerít  bennünket  arra,  hogy  az 
ellentállást  vérben  gázoljuk  el,  azután  emigrál  Konstanti- 
nápolyba,  és  ha  ma  az  a  felleg,  mely  a  boszniai  politikát 
onnan  fenyegeti,  a  szultán  intésére  nyugodtan  viseli  magát, 
az  nem  annyit  jelent.  Hagy  kedvező  konjekturák  közt  onnan 
az  okkupált  tartomán^pok  felé  vihar  ne  jöjjön.  így  cselekszik 
a  valóságos  török. 

Az  Andi'ássy  gróf  bosnyákja  az*  mondja  :  aki  egyszer 
leveretett  és  akivel  hatalmát  éreztette  a  másik,  az  annak 
megadja  magát.  De  azok  a  bosnyákok  és  herczegovczok, 
akik  odalent  vaxinak,  azok  ismételve  leverettek  a  töröktől 
és  ismételve  f el-^izadtak  és  ismételve  h:  fognak  veretni  általunk 
és  ismételve  fel  fognak  lázadni  ellenünk.  (Ügy  van  !) 

És  mi  tehát  ebből  a  következtetés  ?  A  következtetés  az, 
hogy  ha  mi  megnyugvást  akarunk  magunknak  szerezni, 
akkor  nem  az  Andrássy  gróf  törökjei  és  nem  az  Andrássy  gróf 
bosnyákjai  azok,  akik  vallomásaikkal  meg  tudnak  bennün- 
ket nyugtatni,  hanem  a  tények  azok,  és  ezek  azok,  melyek- 
nek vizsgálatára  beszédem  végén  át  akarok  térni.  (Halljuk  I) 

A  lázadás,  tisztelt  országos  bizottság,  kétségtelenül 
keresztény  jellegű.  És  ez  a  tény,  ha  egyéb  nem  is,  bizonyítja 
azt,  hogy  nekünk  odalent  nem  sikerült  hatalmunknak 
semmi  természetes  alapjait  megalkotni,  hogy  hiába  küldték 
fel  a  hódoló  feliratokat,  hiába  küldték  fel  a  szép  jelentéseket 
a   hivatalos   Boszniából :    mikor   a   nem   hivatalos    Bosznia 

megmozdul,  akkor  tűnik  fel  az,  amit  előre  láttunk,  és  mint- 
hogy »pudor  malus  incurata  vulnera  celat«,  látnunk  kell, 
hogy  hatalmunk  nem  alapszik  egyében,  mint  a  kard  élén. 
És  ha  ez  így  van :  az  okkupáczionális  politikának  egyik 
eredménye,  hogy  ezen  elemeknek  —  úgy  látszik  legalább, 
ha  a  hírlapi  tudósítások  nem  csalnak  —  meggyőződéséből 
még  nem  halt  ki  a  hit,  hogy  a  mi  uralmunk  ott  változó  és 
múló ;  hogy  az  egyik  elem  félszemmel  Konstantinápolyba 
néz,  ahonnan  a  félhold  fényeskedik  neki,  a  másik  elem 
pedig,  egy  nagy  nemzeti  érzelem  alapján,  mely  a  küKöldön 
nagy  visszhangot  nyer,  egyenesen  mint  elnyomókat  tekint 
bennünket,  és  még  az  adminisztrácziónak  is  sikerült  azt  a 
meggyőződést  oltani  ezen  elemekbe,  legalább  az  egyikbe  vagy 
a  másikba,  vagy  mind  a  kettőbe  —  hogy  jövőj üknek  és 
nyugalmuknak  egyéb  biztosítéka  nincs,  mint  az  osztrák 
uralom  elfogadása ;  de  ez  csak  nagyon  kedvező  körülmények 
közt,  bosszú  éveken  át  folytatott  pohtika  eredménye  lehet. 

A  delegáczió  elfogadta  a  négyes  albizottság  jelentését. 

A  HERCZEGOVINAI  LÁZADÁS  KÖLTSÉGEI  A  KÉPVISELÓ- 

'•HÁZBAN.*) 

I 

A  herczegovinai  és ;  dél-dalmácziai  lázadás  költségeinek 
fedezete  az  1882.  évi  köliipégvetéssel  került  a  képviselőház  elé. 

A  pénzügyi  bizottságban  Szilágyi  Dezső  kijelentette,  hogy 
a  tételt,  tekintettel  a  delegáczió  határozatára,  megszavazza, 
magára  a  tárgyra  nézve  pedig  a  házban  fogja  álláspontját  kifejteni. 

Helfy  Ignácz  a  függetlenségi  párt  nevében  határozati  javasla- 
tot terjesztett  elő,  hogy  a  ház  tagadja  meg  a  nyolcn  millió  rend- 
kívüli költségből  Magyarországra  eső  2,512.000  frt.-nak  megszava- 
zását és  egyszersmind  utasítsa  a  kormányt,  hogy  minél  előbb  te- 
gyen meg  minden  intézkedést  a  megszállott  területek  kiürítésére. 

A  költségvetésnek  1882  február  21-ikén  kezdődő  tárgyalá- 
sában Láng  Lajos  volt  a  pénzügyi  bizottság  előadója.  Utána 


*)  L.  a   10.  lapon :    Megtagadhatja-e  az  országgyűlés  a  dele- 
gáczió által  megszavazott  költség  fedezetét  ? 

Helfy  Ignácz  beszélt  és  Mocsáry  Lajos  terjesztette  elő  a  független- 
ségi párt  határozati  javaslatát.  Részt  vettek  még  a  vitában  a 
függetlenségi  párt  jelesei  közül :  Eötvös  Károly,  Ugrón  Gábor, 
Hermán  Ottó,  Polónyi  Géza,  Mezei  Ernő. 

A  mérsékelt  ellenzékről  Szilágyi  Dezsőn  kívül  Pulszky 
Ágost  mondott  beszédet  és  velük  hasonló  értelemben  nyilatkozott 
Somssich  Pál.  Megszavazták  ugyan  a  költséget,  de  elítélték  a 
hadügyi  kormánynak  abbeü  eljárását,  hogy  a  védelmi  kötelezett- 
séget a  megszállott  tartományokban  rendelettel  léptette  életbe. 

A  szabadelvű  párt  szónokai  Tisza  Kálmán  miniszterelnökön 
és  Láng  Lajos  előadón  kívül  Baross  Gábor,  Jókai  Mór,  Éber 
Nándor  voltak. 

Beszédet  mondott  még  Miletits  Szvetozár. 

Szontágh  Pál  Eötvös  KároljTiak  egy  megjegyzése  követ- 
keztében nyilatkozott  és  erre  vonatkoznak  Szilágyi  Dezső  1882 
február   23-ikán  mondott   beszédének  bevezető   szavai. 

Szilágyi  Tisztelt  ház  !  Mielőtt  rátérnék  azon  két  határozati 
®"°  javaslat  tárgyalására-  amely  a  pénzügyi  bizottság  véle- 
ményével szemben  r.  ház  ezen  oldaláról  (A  szélső  balra 
mutat)  benyujtatott,  engedje  meg  a  tisztelt  ház,  hogy  mivel 
egy  előttem  szólott  képviselő  úr  ;felszólalásában  ránk  is 
egyenes  czélzás  történt,  mindenekelőtt  Szontágh  Pál  tisztelt 
képviselő  úr  mai  beszédére  tegyek  kéj:  megjegyzést.  (Halljuk  ! 
HaUjuk!)  t 

A  tisztelt  képviselő  lir  beismeri  azt,  hogy  ő  ellene  volt 
az  okkupaczionális  politikának  aki.or,  midőn  választóitól 
mandátumát  elnyerte.  A  tisztelt  képviselő  úr  beismeri  azt, 
hogy  ellenex'te  ezen  okkupaczionáüs  politikát  azután  is, 
midőn  a  választások  után  megjelent  itt  Budapesten  ezen 
mandátum  alapján.  Sőt  nyíltan  kimondja,  hogy  ellenzi 
ugyanazon  politikát  ma  is.  Hogy  mindemellett  mégis  pártolja 
az  ezen  politikát  végrehajtó  jelenlegi  kormányt,  ezt  csak 
azért  teszi,  mert  nem  akarja,  hogy  —  amint  ő  magát  ki- 
fejezi —  ha  a  szemben  ülő  pártok  közül  valamelyik  kor- 
mányra jutna,  az  történjék,  mint  ő  mondja,  hogy  azt  mond- 
ják a  kormánynak  :  Kelj  fel  onnan  a  kormánypadokról, 
hogy   én   üljek   oda. 

A  tisztelt  képviselő  úr  tehát  bevallja,  —  és  én  itt  neki 
csak  köszönetet  mondok  nyilt  őszinteségeért  —  hogy  ő 
meggyőződés  nélkül  támogatja  a  jelenlegi  kormányt.  Elé- 
gedjék meg  vele  a  kormány,  hogy  saját  klubjának  elnöke 
és  e  háznak  alelnöke  a  legfőbb  kérdésben  meggyőződésé- 
vel ellentétben  áll  a  kormánnyal.  (Élénk  tetszésnyilvánítás 
a  baloldalon.) 

Örülök  a  tisztelt  képviselő  úr  azon  nj-iltságának,  mely- 
lyel  beismerte,  hogy  őt  nem  politikai  konsziderácziók  bírják 
arra,  hogy  a  jelen  kormányt  meggyőződése  ellenére  támo- 
gassa, hanem  tisztán  és  nyersen  megmondva,  a  hatalom 
megtartásának   vágya.    (Élénk   helyeslés    a   jobboldalon.) 

Mert  mi  egyébnek  kelljen  tekinteni  azt,  ha  azt  a  kor- 
mányt, melynek  tetteit  az  ő  meggyőződése  nem  kísérte, 
melynek  politikája  ma  is  ellentétben  áll  meggyőződésével, 
csak  azért  pártolja,  hogy  más  azon  székekbe  bele  ne  üljön  — 
(Ellenmondások  a  jobboldalon)  ha  nem  nyilt  bevallásául 
annak,  hogy  a  tisztelt  képviselő  úr  személyes  politikát  űz 
(Élénk  helyeslés  a  baloldalon)  és  ho^ry  politikai  magatartá- 
sának csak  egy  vezércsillaga  van  :  a  hatalom  megőrzésé- 
nek vágya  a  kormány  számára  és  közvetve  természetesen 
maga  számára.  Ha  nei  i  ez  az  értelme,  akkor  ezen  nyilat- 
kozatnak senimi  értelnie  nincsen.  (Zajos  helyeslés  a  bal- 
oldalon.) i 

De  egyet  elfelejteti  a  tisztelt  képviselő  úr,  azt,  hogy 
ő  és  vezére  hogyan  jutottak  be  oda  a  k-ormánypártba  ? 
(Halljuk!  Halljuk!  a  baloldalon.)  Akkor  nem  bántotta  a 
tisztelt  képviselő  urat  az  a  lelkiismeretfurdalás.  (Igaz  ! 
Ügy  van  !  a  baloldalon.)  Hát  mi  egyéb  módon  jutottak  ők 
oda,  ha  nem  a  »Kelj  fel,  hogy  én  üljek  oda«  útjí!n  ?  és  maradt 
minden  úgy,  mint  volt,  sőt  rosszabbá  lelt.  (Igaz  !  Ügy  van ! 
a  baloldalon.)  Miért  hullatták  el  azon  az  úton,  mely  innen 
oda  vezet,  összes  meggyőződéseiket,  melyeket  hirdettek, 
midőn  itt  ültek?  (Zajos  tetszésnyilatkozatok  a  baloldalon.) 

Nem  azokat  értem,  tisztelt  ház,  melyek  a  közjogi  alapra 
vonatkoznak,  hanem  azon  reformokra,  azon  javításokra, 
azon  szabadelvű  irányra  vonatkozó  meggyőződéseiket,  me- 
lyeket, úgy  mondták  a  nemzetnek,  oda  fognak  vinni  és 
ott  azokat  foganatosítani  fogják,  (Élénk  tetszés  a  baloldalon.) 

Ha  a  tisztelt  képviselő  úr  akkor  természetesnek  találta, 
hogy  egyszerűen  oda  üljenek  és  maradjon  minden  úgy 
mint  volt,  sőt  legyen  rosszabbul  :  ugyan  kérdem,  hogyan 
kapta  eg3>  szerre  azt  a  gyengéd  lelkiismeretet,  hogy  ennek 
másodszori  ismétlését  lelkében  nem  tudná  elviselni,  (Derült- 
ség a  baloldalon)  hacsak  azt  nem  akarta  mondani  a  kép- 
viselő úr,  hogy  ez  megtörténhetik  más  kormányoknak  a 
kiűzésére,  de  már  ezen  kormány  irányában  a  legnagyobb 
igazságtalanságot  látná  benne.  (Élénk  derültség  a  bal- 
oldalon.) 

Nem  is  magyarázhatom  meg,  tisztelt  ház,  ezen  nyilat- 
kozatot egyébből,  mint  amire  tisztelt  képviselőtársam  maga 
is  czéloz  :  hogy  öregszik  az  ember  és  öregedésével  a  kényel- 
mes helyzeteket  szereti  és  nem  szeret  kimozdulni  helyéből 
még  akkor  sem,  ha  meggyőződése  tiltaná  az  ottmaradást. 
(Derültség  a  baloldalon.) 

Ezek  után  —  aminek  előrebocsátására  kénytelen  voltam 
azért,  mert  a  tisztelt  képviselő  úr  felszólalásának  élét  külö- 
nösen ezen  párt  ellei  intézte  —  engedje  meg  a  tisztelt 
ház,  hogy  áttérjek  a  beterjesztett  két  határozati  javaslatra. 
(HaUjuk!   Halljuk!) 

Tisztelt  ház  !  Tárgyalás  alatt  a  ^ií.elegáczió  határozatával 
megállapított  azon  összegek  vannak,  melyek  részben  a 
közösügyek  vitelére  és  ezek  közt  a  megszállott  tartományok- 
ban lévő  felkelés  elnyomására  vaniQak  szánva.  Ennek  elle- 
nében tisztelt  barátim  részéről  két  határozati  javaslat 
nyújtatott  be.  Az  egyikben  Helfy  képviselőtársam  javasolja 
a  lázadás  elnyomására  szánt  összegnek  megtagadását, 
a  másikban  Mocsáry  képviselőtársam  a  közös  ügyek  vite- 
lére szánt  egész   összeg  megtagadását  indítványozza. 

Én  azok  kczé  tartozom,  tisztelt  ház,  —  és  örülök, 
hogy  erre  nézve  már  most  a  házban  nincs  véleménykülönb- 
ség —  akik  azt  tartották  és  tartják  mindig,  hogy  a  dele- 
gáczió  határozatai,  különösen  az  a  pohtika,  mely  azt  kíséri, 
e  házban  bírálat  tárgya  lehet  és  szükségkép  kell  hogy  legyen. 
És  hozzáteszem,  —  s  úgy  hiszem,  erre  nézve  sem  lesz  véle- 
ménykülönbség —  hogy  a  delegácziónak  azon  határo- 
zatait, melyek  az  1867  :  XII.  t.  ez.  szerint  a  közös  költ- 
ségek összegét  állapítják  meg,  ezen  háznak  a  törvény  alapján 

el  kell  fogadnia  és  Magyarországnak  törvényes  kötelessége 
azon  megállapított  összeg  fedezetéről  gondoskodni.  De 
azért  megengedem  önöknek  és  meg  fogja  önöknek  engedni 
mindenki,  hogy  a  háznak  joga  van  a  delegáczió  által  meg- 
állapított költségösszeg  beiktatását  és  fedezetét  megtagadni. 
(Helyeslés  balfelől.)  De  joga  van,  m-aim,  csak  egy  esetben, 
—  várjmik,  uraim,  a  helyesléssel  (Halljuk  !)  —  ha  tudni- 
illik hatáskörét  túllépve,  a  delegáczió  olyan  tárgyak  felett 
határozna,  melyek  hatásköréhez  nem  tartoznak.  Ebben 
az  esetben  a  delegáczió  eljárását  a  törvény  pajzsa  többé 
nem  fedezi,  és  ennek  az  országgyűlésnek  szoros  kötelessége 
ügyelni  arra,  hogy  miután  ő  törvényhozó  testület,  a  dele- 
gáczió pedig  csak  az  őt  képviselő  és  önálló  határozási  joggal 
felruházott  bizottság  —  hogy  az  az  alkotmányos  testület 
a   m.aga   hatáskörén   belül    megmaradjon. 

Ha  tehát  az  én  tisztelt  indítványozó  barátaim  azt 
mutatnák  meg,  és  világosan  megmutatnák,  hogy  akár 
akkor,  midőn  a  közösügyi  rendes  költségek  felett  a  delegáczió 
határozott,  hatáskörén  túllépett,  akár  hogy  a  megszállott 
tartományokban  levő  csapatok  hadi  költségei  és  azon  költ- 
ségek emelése  is  a  delegáczió  hatásköréhez  nem  tartozik, 
ezt  az  érvet  érteném,  és  ha  bebizonyítanák  ezt  az  érve- 
lést, egész  loyalitással  elfogadnám. 

Polónyi  Géza  :  Bebizonjdtjuk  ! 
Ne    vállalkozzék    erre    Polónyi    tisztelt    képviselő    úr, 
legalább  addig  ne  vállalkozzék,  míg  én  megpróbálom,  hogy 
megkönnyítsem  az  ő  érvelését,  annak  bebizonyítását,  hogy 
e  feltételezés   téves.    (Halljuk  !) 

Tisztelt  ház  !  Mocsáry  tisztelt  barátom  maga  sem 
állítja,  hogy  a  rendes  közösügyi  költségek,  melyek  meg- 
tagadását indítványozza,  inkompetenczia  alapján  volnának 
megtagadandók,  és  így  határozati  javaslatával  később  fogok 
foglalkozni.  A  kérdés  ma  abban  összpontosul,  vájjon  a 
megszállott  tartományokban  állomásozó  csapataink  hadi 
költsége  a  delegácziók  határozathozatala  alá  tartozik-e 
vagy  nem  ?  Hogy  ezen  kérdést  megítélhessük,  két  igen 
jelentős  dolgot,  két  tényt  ne  méltóztassanak  figyelmen 
kívül  hagyni.  Az  egyik  tény  abban  áll,  hogy  azt  a  mandá- 
tumot, melyet  a  berlini  kongresszus  Ausztria-Magyarországra 

ruházott,  már  mi  ezen  házban  ünnepélyesen  törvénybe 
iktattuk.  Ügy  hogy  a  monarchiának  ezen  mandátumban 
foglalt  megszállási  és  kormányzási  joga  és  kötelessége  többé 
nem  pusztán  egy  internaczionális  szerződésen,  hanem  orszá- 
gunk törvényének  tételes  határozatán  alapszik.  Mi  annak 
idejében  elleneztük  ezt  ;  elleneztük  úgy,  mint  az  egész 
keleti  politikát.  De  ha  egyszer  már  törvénybe  lett  iktatva  : 
azt,  hogy  azon  mandátum  alapján  való  kötelesség  ezt  az 
államot  terheli,  sem  önök,  sem  senki  kétségbe  nem  vonhatja. 

A  másik  tény,  melyet  figyelemben  kell  tartanunk, 
abban  áll,  hogy  az  1880.  évi  VI.  t.-cz.  országos  törvény  által 
meghatározta  azt,  hogy  mi  módon  tegyen  eleget  a  monarchia 
két  állama  azon  átvállalt  kötelezettségnek,  hogy  ama  meg- 
szállott  tartományokat   elfoglalva   tartsa   és   kormányozza. 

Tehát,  uraim,  úgy  a  közös  kormánynak  ott  való  kor- 
mányzása, valamint  csapataink  ott  létele  jelenleg  országos 
törvénj'^en  alapul. 

Már  most  az  én  tisztelt  barátom  Helfy,  az  ő  beszédé- 
ben igen  elmésen  felvetette  azt  a  kérdést,  hogy  :  ugyan 
kérem,  az  ott  állomásozó  csapatoknak,  melyek  a  rendet  ott 
fentartják  és  a  lázadást  elnyomják,  s  belföldön  vagy  kül- 
földön vannak,  a  költségei  minő  czímen  vétetnek  a  delegáczió 
által  ?  Hát  külügy  Bosznia,  vagy  belügy,  vagy  sem  nem 
külügy,  sem  nem  belügy  ?  Vagy  ki  tudja  azt  megmondani, 
hogy  azon  lepel  alatt,  melynek  okkupáczió  a  neve,  minő 
állapot  rejlik  ott  Boszniában  ?  Mire  alapítjuk  azt,  hogy  azon 
csapatok  költségei  közös  költségek  ?  A  felelet  az,  hogy  kettőre 
alapítjuk.  Tisztelt  barátaink,  vagy  az  újabb  időben  felvett 
szokás  szerint  szomszédaink,  (Derültség)  nem  fogják  azt 
tagadni,  hogy  akár  külügy  Bosznia,  akár  nem,  —  hiszen 
majd  szólok  róla,  hogy  micsoda  —  az  ott  állomásozó  és  küzdő 
csapatok  költségei  hadiköltségek  ;  a  hadiköltség  megálla- 
pítására pedig,  akárhol  merüljön  az  fel,  akár  határainkon 
belül,  akár  határainkon  kívül,  akár  Kanadában,  akár  Dal- 
mácziában,  akár  Boszniában,  alkotmányunk  szerint  én  is 
és  önök  is  —  aki  ismer  más  módot,  bizonnyal  fel  fog  vilá- 
gosítani —  csak  egy  alkotmányos  módot  ismerünk,  tudni- 
ilHk  az  1867  :  XII.  t.-cz.  szerint  a  hadiköltségek  megálla- 
pítása  illeti   a   delegácziót. 

Ezért,  tisztelt  uraim,  a  delegácziók  illetékesek  voltak 
azokra,  és  mi,  akik,  merein  mondani,  igen  szorosan  őrköd- 
tünk a  delegácziónak  kompetencziáj  a  fölött,  úgy  amint 
Eötvös  Károly  tisztelt  képviselő  úr  kívánja,  és  ha  önök 
meg  akarnak  erről  győződni,  csak  lapozzák  át  a  delegáczió 
tárgyalásait  —  mi  igenis  az  illetékesség  kérdését  ezen  költ- 
ségek megállapításánál  a  delegáczióban  fel  nem  vetettük, 
mert  abban  a  meggyőződésben  vagyunk,  hogy  ezekre  is 
mint  hadiköltségekre  a  delegáczió  teljesen  illetékes. 

Én  tehát  értem  azt  az  érvelést,  amellyel  nem  ő,  hanem 
Mocsáry  Lajos  tisztelt  barátom  a  maga  indítványát  kísérte, 
midőn  azt  mondta  :  megengedi,  hogy  a  törvény  betűjébe 
ütközik  indítványa,  de  nem  ütközik  a  törvény  szellemébe, 
és  mert  a  delegáczió  nem  tanúsított  köteles  magatartást 
egy  kérdésben,  tudniilHk,  hogy  a  közös  kormány  által  ki- 
bocsátott s  Boszniában  a  véderő  behozatalát  szabályozó 
rendelet  kérdésében  nem  vonta  felelősségre  a  közös  kormányt, 
tehát  mert  kötelességeUenesen  viselte  magát  a  delegáczió, 
ennéKogva  ő  annak  határozatától,  ami  azt  különben  töké- 
letesen megilleti,  a  beiktatást  megtagadja  ;  de  megtagadja 
különösen  azért  is,  és  ezt  tartja  fontosabbnak,  mert  az 
alkotmányos  határozatokat  kétoldalú  szerződéshez  hasonlít- 
ván, mikor  látta  azt,  hogy  a  közös  kormány  részéről  azon 
rendelet  kibocsátásában,  amihez  joga  nem  volt,  az  alkot- 
mány megsértetett,  ő  azt  tartja,  hogy  ami  különben  alkot- 
mányos kötelessége  volna  ez  országgyűlésnek,  tudniiUik 
a  beiktatás  a  költségvetésbe,  tagadtassék  meg  mindaddig, 
míg  e  sérelem  orvosolva  lesz. 

Tisztelt  ház  !  Itt  mindenekelőtt  röviden  megmondom, 
miért  nem  fogadom  el  ezt  az  álláspontot.  Én  abban  a  nézetben 
vagyok,  hogy  a  delegáczió  többségének  tanúsított  vagy  nem 
tanúsított  kötelességszerű  eljárása  semmi  körülmények  közt 
ok  arra  nem  lehet,  hogy  ami  törvény  szerint  kötelessége 
az  alkotmányos  testületeknek,  azon  kötelesség  alól  egy  más 
alkotmányos  testület  kivonja  magát.  És  abban  a  nézetben 
vagyok,  hogy  igaza  volna  Mocsáry  Lajos  tisztelt  képviselő 
úrnak,  ha  itt  ama  törvénytelen  rendelet  foganatosítására 
ujonczozási  költségek  kéretnének  ;  ekkor  mondhatná,  hogy 
megtagadja  e  költségeket  és  csak  törvény  alapján  hajlandó 

azokat  megszavazni.  De  nem  fogadhatom  el  azt  az  elméletet 
s  meg  vagyok  gyözóőve,  hogy  önök  sem  fogják  fentartani 
egész  következetességében  —  mert  hogy  visszavonják,  ezzel 
nagyon  sokat  kívánnék  önöktől ;  de  azt  mondom,  önök  sem 
fogják  kívánni,  hogy  az  alkotmányos  jogintézmények  és 
jogszabályok  alkalmazása  úgy  történjék,  hogy  ha  az  egyik 
hatalmi  tényező  azon  joghatárokat  meg  nem  tartja,  a  másik 
sincs  kötelezve  magát  ezen  alkotmányos  joghatárokhoz 
tartani  ;  ez  annyi  volna,  mint  minden  törvénysértésre  egye- 
nesen forradalmi  állapottal  felelni.  Ellenkezőleg,  én  hivat- 
kozom minden  ország  alkotmányos  gyakorlatára  :  a  mód 
arra,  hogy  egy  törvénytelen  lépés  jóvátétessék,  nem  az, 
hogy  a  törvények  alul  magát  felmentve  érezze  minden 
tényező,  hanem  hogy  alkotmányos  kényszereszközök  vétes- 
senek igénybe  azon  tényező  irányában,  aki  meg  nem  tartotta 
a  törvényt  és  kényszerítlessék  a  törvényt  megtartani,  (Helyes- 
lés. Ügy  van  !  baKelől.)  És  ha  ezt  elfogadják,  amint  meg 
vagyok  győződve,  hogy  eKogadják  tisztelt  barátaim,  akkor 
mindenekelőtt  ezt  a  kormán j^t  és  vele  együtt  a  közös  kormányt 
kell  helyéről  eltávolítani,  mert  ők  mindketten  felelősek  ezen 
rendelet  kibocsátásáért  ;  hisz  elvállalták  a  felelősséget,  ami 
nézetem  szerint  különben  felesleges,  mert  magától  értetik. 
Mondom,  mindenekelőtt  ezek  eltávolítását  kell  eszközölni. 
De  ha  van  erre  alkotmányos  eszköz  és  keresztülvihető 
lehetőség,  akkor  van  ennek  sokkal  egyszerűbb  módja,  amely 
nem  kompromittálja  azon  viszonyokat  és  garancziákat, 
amelyek  a  monarchia  másik  államával  szemben  fennállanak  ; 
akkor  ne  azokat  a  költségeket  tagadják  meg,  amelyeknek 
megtagadása  által  a  monarchia  másik  államának  velünk 
szemben  fennálló  igényeit  is  megsértik,  hanem  válasszák 
azt  a  sokkal  egyszerűbb  és  ártalmatlanabb  módot,  amely, 
ha  van  többség  hozzá,  teljesen  elegendő  lesz  ezen  urakat 
székeikről   eltávoUtani.    (Derültség  balfelől.) 

Ez  az  oka,  —  és  meg  fogják  engedni,  hogy  tovább  ezt 
nem  fejtegetem  —  hogy  én,  aki  helyeslem  azt  az  intencziót, 
amely  ezen  minisztérium  eltávolítására  van  irányozva,  a 
másik  eszközhöz  nem  nyúlliatok  ;  mert  ha  van  erőnk  hozzá, 
ebben  sokkal  egyszerűbb  és  oly  eszközt  látok,  melyben  semmi 
veszedelem  nem  rejlik.  ÍIs  engedjék  meg,  hogy  én,  aki  a 

közös  ügyek  álláspontján  állok,  egy  veszélyre  figyelmeztes- 
sem önöket.  A  delegáczióknak  határozó  jog  azért  adatott, 
hogy  sem  arra  nézve,  hogy  adassék-e  közös  költség,  sem  arra 
nézve,  hogy  mennyi  legyen  e  közös  költség,  a  két  áUam 
törvényhozásai  közt  sm-lódás  és  összeütközés  ne  álljon  be. 
Ezen  intézmény  tehát  ama  kölcsönös  bizalmon  alapszik, 
hogy  amit  az  azonos  törvények  alapján  fennálló  delegácziók 
meghatároznak,  azt  jóhiszemüleg,  kötelességük  értelmében, 
mindkét  állam   törvényhozásai   teljesítik. 

Veszélyes  példa  volna  preczedenst  alkotni  a  másik  állam 
részére  azzal,  ha  nem  a  delegáczió  inkompetencziája  okából, 
hanem  mert  a  közös  kormány  által  fol3rtatott  pohtikával 
nem  értünk  egyet,  megsértéssel  fenyegetjük  azt  a  köteles- 
séget, mely  Magyarországot  ezen  törvény  alapján  az  ausztriai 
állam  irányában  is  terheh. 

De,  tisztelt  há?,  a  kérdésnek  lényege  nemcsak  abban 
összpontosul  :  illetékesek  voltak-e  a  delegácziók  vagy  nem, 
helyes-e  ezen  költségek  megszavazását  vagy  meg  nem  sza- 
vazását különösen  bizalmatlansági  fegyverré  tenni  ;  hanem 
összpontosul  abban  is,  vájjon  helyesek-e  azok  a  poHtikai 
okok,  melyek  ezen  összeg  megszavazására  a  delegácziót 
reábirták,  többek  közt  engem  is  és  azokat,  akik  ezen  párt- 
ból a  delegáczió  tagjai  voltak. 

Mielőtt  ezt  megmondanám,  engedje  meg  a  tisztelt  ház 
felemlítenem,  hogy  Eötvös  Károly  tisztelt  barátom  abban 
ugyan  nagyon  téved  és  ezt  maga  sem  fogja  tagadni,  hogy 
a  delegáczió  ennek  a  háznak  csak  olyan  bizottsága  volna, 
mint  például  a  könyvtári  bizottság.  A  delegáczió  nem  ennek 
a  háznak  bizottsága,  hanem  az  egész  országgyűlésnek,  ezt 
tisztelt  barátom  igen  jól  tudja.  Valamint  tudja  azt  is,  hogy 
alkotmányunkban  ez  az  egyetlen  országos  bizottság,  — 
és  nagyon  messze  kellene  mennie,  hogy  erre  valamely  ana- 
lógiát találjon  —  amely  bizottság  önálló  határozási  joggal 
van  felruházva  ;  tudja  azt  is,  hogy  az  országgyűlés  a  dele- 
gáczióra  jogkörének  egy  részét  is  átruházta,  tudniiUik  hogy 
végérvényesen  határozzon,  és  magának  nem  tartott  fenn 
egyebet,  mint  ellenőrizni  őt,  hogy  hatáskörében  maradjon. 
(Felkiáltások  a  szélső  baloldalon  :  Elég  rossz,  hogy  úgy  van  !) 
Jól  történt-e,  vagy  nem  jól  történt,  ezt  most  nem  akarom 

vitatni.  De  ezen  bizottságok  önálló  határozási  joggal  lévén 
felruházva  és  a  törvény  megtiltván  azt,  hogy  az  országgyűlés 
nekik  utasítást  adhasson,  azt  hiszem,  a  delegácziót  a  kép- 
viselőház többi  bizottságaihoz  hasonlítani  nem  lehet  ;  de 
igenis  hadd  jöjjön  kritika  alá  az  a  poUtika,  melyet  a  dele- 
gáczió  követeti.  És  —  bár  nem  vagyok  feljogosítva  azon 
barátaim  nevében  nyilatkozni,  kik  velem  együtt  ott  voltak, 
de  gondolom,  eltalálom  meggyőződésüket  —  megmondom, 
miért  szavaztam  meg  a  nyolcz  miUiót  és  mik  voltak  az 
okok,   melyek  erre  bírtak.   (HaUjuk !) 

Két  oka  volt  ennek.  Az  egyik :  kötelességünk  Európa 
előtt,  a  másik  :  kötelességünk  önmagunk  és  érdekeink  meg- 
óv^ásában. 

Ne  feledjük,  hogy  az  okkupáczió,  mint  már  említem, 
ma  már  országos  törvénnyel  van  megerősítve  ;  ne  feledjük 
el,  hogy  egész  Európában  senki  sem  kért  bennünket  és  senki 
sem  tartott  Európában  arra  hivatottnak,  hogy  mi  menjünk 
oda  a  rendet  fentartani  ;  (Felkiáltások  a  szélső  baloldalon  : 
Hisz  ez  a  baj  !)  mi  önkényt  mentünk  oda.  Igaz,  hogy  szí- 
tottuk előbb  a  zavargásokat,  hogy  majd  a  zavarban  halász- 
hassunk ;  (Derültség  a  szélső  baloldalon.)  de  magunk  kértük 
Európa  mandátumát,  és  jogczímünk  is  volt  rá,  amelyen  oda 
beléptünk,  annak  áUítása,  hogy  a  határainkon  való  folytonos 
zavargás  veszélyeztet  bennünket  (Felkiáltások  a  jobb- 
oldalon :  Ügy  is  van  !)  és  hogy  a  török  hatalom  nem  képes 
reánk  nézve  megnyugtató  rendet  ott  fentartani.  Most,  hogy 
megadatott  ezen  mandátum,  nem  mondom,  hogy  egyetlen 
hatalom  is  arra  kényszerítene,  hogy  ott  maradjunk,  de  gon- 
dolják meg  önök,  hogy  most,  midőn  ott  lázadás  van,  annak 
bármi  okból  való  kimondása,  hogy  mi  onnan  kijövünk, 
—  pedig  az  eszközök  meg  nem  adása  annyit  jelentene  és 
annyit  tenne  —  nem  lenne  egyéb  Európával  szemben,  mint 
monarchiánknak  pohtikai  és  erkölcsi  teljes  bukása.  (Ügy 
van  !  Ügy  van  !  a  bal-  és  a  jobboldalon.)  És  azok,  akik  ennek 
nagyon  örültek,  nagyon  tapsoltak  volna,  azok  igenis 
monarchiánknak  ellenségei  ;  de  higyjék  el,  az  ő  ellenséges- 
kedésök  még  sokkal  nagyobb  mértékben  ületi  azt,  amihez 
önök  is,  magunk  is  annyira  ragaszkodunk  :  a  magyar  államot. 
(Helyeslés  bal-  és  jobbfelől.) 

A  másik  ok  volt :  kötelességünk  önmagunk  és  érdekeink 
iránt.  Afelett  lehet  vitatkozni,  hogy  vájjon  most,  mikor  a 
nemzet  olyan  bőven  ízlelgeti  az  okkupácziónak  keserű  gyü- 
mölcseit, lehet-e  visszatérni  ahhoz  a  politikához,  amelyet 
külügyi  és  belkormányunk  elhagyott  akkor,  mikor  mindent 
elkövettek  arra,  hogy  oly  mozgalmat  segítsenek  előre,  amely- 
nek vége  egyetlen  vágyuk,  a  területi  nagyobbodás  teljesedése. 
Ez  lehet  kérdés  és  erre  válaszolni  is  fogok,  hogy  lehetne-e 
oda  visszatérni.  Ha  én  azt  a  meggyőződést  táplálnám,  amelyet, 
úgy  látszik,  önök  táplálnak,  hogy  lehet  mihamarább  onnan 
kijönni,  azt  az  egyet  kérdem,  vájjon  ha  egyáltalán  kijövünk, 
szabad-e  onnan  nekünk  máskép  kijönnünk,  mint  annak 
még  a  színének  is  elkerülésével,  hogy  kényszerítve  voltunk 
reá.  (Helyeslés  baKelől.)  Ha  mi  onnan  kijövünk,  teljes 
szabad  akaratunkból  kell  történnie  és  úgy  kell  feltűnnie 
a  világ  előtt  is,  hogy  az  csakugyan  szabad  akaratunkból 
történt.  Ezzel  tartozunk  mi  magunkért,  mint  magyar  állam, 
európai  állásunknak. 

De  érdekeinknek  is  tartozunk  ezzel.  Mert  ne  higyjék 
önök,  —  s  ezt  a  fájdalmas  meggyőződést  csakugyan  táplálom 
magamban  —  hogy  nekünk  egyszerűen  vissza  lehet  térni 
azon  állapotba,  mikor  még  okkupáczió  nem  létezett.  Bemen- 
tünk oda,  de  hogyan  ?  A  san-stefanói  szerződés  Bosznia  fenn- 
állását megszorított  alakban  ugyan,  de  biztosította.  Mi 
önkényt  romboltuk  szét  és  vittük  keresztül  a  kongresszuson 
a  san-stefanói  szerződésnek  ezen  határozatát  és  a  magunk 
okkupáczióját  tettük  helyébe.  Végrehajtottuk  az  okkupácziót, 
úgy  hogy  azt  a  rendet,  azt  az  elemet,  amely  ott  addig  úgy 
ahogy  nyugalmat  s  valami  állami  rendet  fentartott,  tökéle- 
tesen megtörtük.  Már  most  gondolják  meg  uraim,  hogy  ha 
mi  onnan  a  dolgok  oly  rendjének  megérlelése  nélkül  vonul- 
nánk ki,  amely  az  általunk  szétrombolt  rendet  úgy  ahogy 
pótolná,  nem  kellene-e  nekünk  oda  rögtön  visszameniű  ? 
De  ha  még  az  ily  rend  megalkotását  oly  könnyűnek  tartanám 
is,  amint  hogy  nem  tartom,  a  rögtöni  kivonulásra  gondolni 
is  alig  lehet,  hanem  az  állapotoknak  csak  oly  előkészítéséről 
lehetne  szó,  amely  a  dolgoknak  általunk  lerombolt  rendjét 
bizonyos  biztosítékok  alakjában  pótolná. 

Ezek   voltak    azok    az    okok,    amelyek   engem   tisztelt 

barátaimmal  együtt  arra  bírtak,  hogy  e  költségeket  meg- 
szavazzuk, bár  világos  tudatával  birtunk  és  birunk  ma  is 
amiak,  hogy  nem  az  első,  nem  is  az  utolsó  áldozat  az,  amelyet 
a  monarchiától  és  hazánktól  követelni  fognak,  s  bármi 
világos  tudatával  bírunk  annak,  hogy  mint  a  régi  szláv  nép- 
dal mondja  :  amint  az  erdő  lombjai  kiújulnak,  úgy  kedvező 
időjáráskor,  nem  csak  ha  hó  nem  esik,  vagy  ha  a  hó  elolvadt, 
hanem  ha  a  külügyi  konjunktúrák  is  kedveznek,  ez  a  lázongás 
kiújul  s  ennélfogva  újólag  ehhez  az  áldozatkészséghez  kell 
majd  folyamodni.  De  azokból,  amik  történtek,  az  egyetlen 
hasznot  csak  ama  politikai  tanulság  képviseh,  melyet  az  ese  • 
menyekből  levonhatimk. 

Mi  kiemeltük  már  a  delegáczióban  és  minden  tagadás 
daczára,  amely  a  kormánypadról  ennek  ellenére  felhangzott, 
kénytelenek  vagyunk  ismételni  ma  is,  hogy  az  ott  megújuló 
mozgalomnak  okát  kettőben  találjuk  :  az  okkupaczionális 
poHtika  általános  tényezőiben  és  azon  pohtikában,  amelyet 
azóta  a  tisztelt  kormány  felelőssége  mellett  a  közös  kormány 
ott  követ. 

Nem  akarok  én,  tisztelt  ház,  kiterjeszkedni  arra,  hogy 
vájjon  elkerülhetetlenek  voltak-e  a  keleti  zavarok,  vagy  nem, 
gátolható  volt-e  az  orosz-török  háború,  vagy  sem,  és  töké- 
letesen hamisnak  tartom  a  kérdésnek  a  tisztelt  miniszterelnök 
úr  által  történt  felállítását.  A  tisztelt  miniszterelnök  úr  úgy 
áhította  fel  a  kérdést,  hogy  ő  roppant  nagy  háborútól  és 
bajtól  mentette  meg  a  nemzetet  akkor,  midőn  hozzájárult 
azon  politikához,  mely  nem  engedte  azt,  hogy  saját  testünk- 
kel fedjük  Törökországot.  De  nem  így  áll  a  kérdés,  tisztelt 
ház.  Azt  kérdem  én  és  nincs-e  arról  meggyőződve  a  háznak 
minden  tagja,  hogy  annak,  aki  Magyarország  fejlődését  és 
érdekét  elsőrangú  tényezőnek  tekinti,  mint  államférfinak, 
szabad  volt-e  oly  pohtikába  belemenni,  mely  nem  ismert 
más  pozitív  érdeket,  mint  a  területi  nagyobbodást,  mikor 
tudta  azt,  hogy  semmi  sem  teszi  úgy  koczkára  nemzeti 
jövőnket  és  kormányunk  jövőjét,  mint  a  területi  nagyob- 
bodásra   irányzott    politika  ?    (Helyeslés    balfelől.) 

És  ha  így  álHtjuk  fel  a  kérdést,  mi  igazolja  azt,  hogy 
mindent  el  kellett  követnünk  arra,  hogy  a  dolgoknak  az  a 
rendje,  amint  az  Boszniában  és  Herczegovinában  korábban 

volt,  felforgattassék  ?  hogy  monarchiánk  határos  tartomá- 
nyaiban oly  poHtikát  kellett  folytatnunk,  hogy  Törökország 
eme  két  tartományában  a  zavargás  szittassék,  hogy  az  ottani 
állapotok  a  törökre  nézve  tarthatatlanok  legyenek,  hogy 
diplomacziánk  ürügyeket  kapjon  Berhnben  azon  tartomá- 
nyok okkupáczióját  követelni  ? 

De  ha  ettől  eltekintünk,  —  és  tekintsünk  el  —  én  azt 
kérdem  a  tisztelt  kormánytól  és  a  tisztelt  többségtől,  hát 
mondják  meg  nekem,  hogy  ma  igazolva  látják-e  minden 
aggodalmukat,  amelyet  kifejeztek  akkor,  midőn  ezen  okkupa- 
czionáHs  pohtikára  nézve  bocsánatukat  utólag  reáadták  és 
a  fejedelemhez  feliratot  intéztek  ?  A  kormány  semmivel  sem 
tudta  igazolni  eljárását.  A  többség  beismerte  azt,  hogy  e 
politika  romboló  és  vészthozó  lesz  a  pénzügyre  ;  a  többség 
beismerte  azt,  hogy  e  politika  végkifej lődésében  alkot- 
mányunk feKorgatására,  a  duaUzmus  szétrombolására  vezet 
és  ma  sem  tagadhatják  ezt,  hanem  hivatkoznak  nagy  diadallal 
egyre  :   hogy   ezt   a   monarchiának   külbiztonsága   követeh. 

Már  most  uraim,  látják,  mennyire  távol  esik  ettől  az 
érvtől  az,  amivel  tegnap  Jókai  képviselő  úr  az  okkupaczionáHs 
poUtikát  védelmezte.  Ö  azt  a  kérdést  intézte  önökhöz, 
(A  szélsőbalra  mutat)  hogy  ha  ki  kell  vonulni  Boszniából, 
milyen  messze  kell  majd  szaladni  ?  Ugyan  adják  vissza  azt 
a  kérdést  és  mondják  meg,  mi  okozta  azt,  hogy  Jókai  képviselő 
úr  a  boszniai  okkupáczióról  való  korábbi  meggyőződésétől 
oly  messze  elszaladt?   (Derültség  és  tetszés  balfelől.) 

Mikor  a  boszniai  okkupáczió  megtörtént,  —  jól  fognak 
emlékezni  még  az  önök  soraiban  is  és  Németh  Albert  tisztelt 
képviselő  úr  is  jól  fog  emlékezni  —  Hódmezővásárhelyen 
Jókai  tisztelt  barátom  egy  beszédet  tartott  és  miután  nagy- 
hosszasan  bebizonyította  az  okkupáczió  ideiglenes  voltát, 
azt  az  óhajtást  mondotta  ki,  éppen  oly  érzékenyen,  éppen 
oly  ünnepélyesen,  éppen  úgy  csaknem  könyekre  fakadva, 
mint  tegnap,  hogy  visszavonuló  csapataink  csizmái  azon 
országoknak  még  a  porát  se  hozzák  haza.  (Derültség  a  szélső 
baloldalon.)  így  igazolta  ő  akkor  a  boszniai  poUtikát.  S  teg- 
nap megtudták  önök,  uraim,  Jókai  képviselő  úr  beszédéből, 
hogy  tulaj  donképen  Bosznia  okkupáczió  ja  az,  mely  védi 
nemcsak  Dalmácziát  és  Fiumét,  mert  ennek  ő  már  a  dele- 

gáczióban  felfedezte  egy  más  hivatott  védőjét,  t.  i.  a  pólai 
forgó  tornyot,  (Derültség  a  bal-  és  a  szélső  baloldalon) 
hanem  védi  a  magyar  államot.  Első  eset,  hogy  ebben  a 
házban  valaki,  kétségkívül  túlbuzgalmában  és  hogy  egy  ily 
igazolhatatlan  álláspontot  igazoljon,  azt  a  kijelentést  tette, 
hogy  ugyanazon  jogczimen,  melyen  követelik  s  követelhetik 
tőlünk,  hogy  Boszniából  kivonuljunk,  bennünket  Magyar- 
ország odahagyására  kényszeríthetnek.  (Derültség  és  tetszés 
a  bal-  és  szélső  baloldalon.)  Senkinek,  uraim,  e  nemzet 
nagyobb  rágalmazása  nélkül  nem  juthatott  eszébe  e  követelés 
felállítása,  csak  véghetetlen  megszorulásában,  megfutamo- 
dásában  korábbi  meggyőződésétől  Jókai  képviselő  úr 
csábíttatta  magát  erre  az  általa,  amint  hiszem,  nem  komolyan 
gondolt  kijelentésére.  (Tetszés  a  bal-  és  a  szélső  baloldalon.) 

Sokat  meg  lehet  a  képviselő  úrnak  bocsátani  ;  de  meg- 
vallom, egyet  nem  tudok  neki  megbocsátani,  azt,  hogy 
a  tényekkel  ily  könnyen  bánik  ;  hogy  ő,  aki  a  delegáczó 
tagja,  aki  megkapta  a  közös  minisztérium  előterjesztését, 
képes  azt  állítani,  hogy  csak  szekundárius  baj  a  herczegovinai 
lázadás,  mert  hiszen  Dalmácziában  van  a  baj  igazi  fészke 
és  hogy  annak  az  osztrák  kormány  s  az  osztrákok  által  meg- 
szavazott törvény  az  oka.  No  már  most  uraim,  miután  a  ház 
tisztelt  többsége  talán  nem  kísérte  oly  figyelemmel  a  dele- 
gáczió  tárgyalásait,  engedtessék  meg  nekem,  hogy  az  elő- 
terjesztés második  lapjáról  leolvassam  azt,  amit  a  közös 
kormány  mond.  Azt  mondja,  hogy  Dalmácziában  az  újon- 
czozás  végrehajtatott  s  minden  egészen  békés  volt,  hanem 
akkor  Herczegovinából  betört  egy  rablócsapat  és  azzal 
indult  meg  a  mozgalom.  Ezt  persze  olvasta  az  előterjesztés- 
ben Jókai  képviselő  úr  is,  hanem  míg  Bécsből  Pestre  jött, 
azt  gondolta,  hogy  amint  az  ő  emlékezetéből  kiesett  ezen 
pótfüzet  tartalma,  valószínűleg  mások  sem  fognak  reá 
emlékezni.   (Derültség  a  bal-  és  szélső  baloldalon.) 

De  tisztelt  ház,  nemcsak  erről  kívánok  szólani,  amivel 
szemben  őszinteségben  Szontágh  Pál  képviselő  úr  nem  áU 
hátrább,  hanem  hivatkozom  azokra,  legalább  önök  közül 
azokra,  (A  jobboldalra  mutatván)  kik  azon  időben  a  ház 
tagjai  voltak,  hogyl'vajjon  igazolva  látják-e  most  pohti- 
kájukat  ? 

Baross   Gábor  képviselő  úr  tegnap  azt  mondta,  hogv 
a  kormány  elvállalja  a   felelősséget  —  hát   ő  is    oda  megy 
és  ő  is  elvállalja,    (Derültség  a  baloldalon)   és    azután   azt 
mondotta,  hogy  hiszen  igaz,  aggódtunk  abban  a  feliratban,*) 
de  hát  az  aggodalom  még  nem  kárhoztatás,  az  aggodalom 
meddő,  töprengő  monológ.  De  hiszen  éppen  az  volt  a  fehrat 
hibája,  ami  kimutatható  a  vitákból,  hogy  azt  kétféle  érve- 
léssel védték.  Egyik  argumentáczió  —  Éber  Nándor  tisztelt 
képviselő  úr  nagyon  jól  fog  emlékezni  —  abból  indult  ki, 
hogy  ezen  aggodalmak  meg  fognak  szűnni,  mert  az  okkupáczió 
ideiglenes  jellegű  s  az  okkupáczió  meg  fog  szűnni.  És  ha  nem 
tartják  ezt  elegendő  klasszikus  tanúnak,  bár  még  egy  egész 
sora   volt   az   ily   módon   felszólalóknak,   nem   csak   akkor, 
mikor  ki  kellett  lépni  a  választók  elé,  hanem  itt,  mikor  a 
kormány  meg  akart  helyén  maradni  —  ha  ez  nem  elegendő, 
itt   van  az  igazságügyminiszter  úr,  ki  lelkének  ártatlansá- 
gában és  őszinteségének  csaknem  naivitásában   (Derültség) 
—  nem  s'íemrehányásul  mondom  ezt  neki,  bizonyára  nem  — 
ezt    mondta :    Kérem,    hogj-    szólhatnak   önök   annexióról, 
hiszen  hogy  ezen  okkupáczió    annexió    nem   lesz,    arra  egy 
legmagasabb  szó  —  akire  én,  nem  az  igazságügyminiszter 
úr,  hivatkozni  itt  nem  akarok  —  a  garanczia.  Azután  Idlencz 
nap   múlva  a  felírat  után  bevonult  az  új   minisztérium,**) 
és  a  miniszterelnök  úr  onnan  az  új  minisztérium  programm- 
ját  adta  elő  és  azt  kisérőleg  tett  oly  nyilatkozatokat,  —  és 
megengedem,    hogy    világosabbat    nem    tehetett    —    minő- 
ket tegnap,  amiből  mindenki  tudja,  hogy  mennyire  ártatlan 
és  naiv  abban  a  feltevésben  az  igazságügyminiszter  úr  és 
mennyire  csalódnak  azok  a  képviselők,  akik  azon  feliratban 
megnyugodva,  elfogadták,    hogy    az    a    kormány,    amely    e 
felirat     értelmében    fog     kormányt     vállalni,    az    okkupá- 
czió megszüntetésére  is  fog  vállalkozni.  És  ma  ide  jön  azt 
mondani,    hogy   elvállalja   a   felelősséget.    Nem    ma   kellett 
volna  a  felelősséget  elvállalni,  hanem  akkor  a  választók  előtt 
nem  azt  kellett  volna  mondani,  hogy  kárhoztatjuk  az  okku- 


*)  Az   187 8-iki  válaszfeliratra  czéloz.    L.  Szilágyi  Dezső  Beszé- 
dei, I.  k.   269.  1. 

**)  L.  Szilágyi  Dezső  Beszédei,  I.  kötet.   312.  lap. 

pácziót,  hanem  azt,  amit  ma  mondanak  :  helyeseljük  az 
okkupaczionális  politikát,  elfogadjuk  az  annexiót,  most 
válasszatok  meg.  (Derültség  balfelől.)  Vagy,  ami  ezzel  töké- 
letesen egyre  megy  :  hogj'^  igenis  kárhoztatjuk  az  okku- 
paczionáhs  politikát,  de  azt  a  kormányt,  amely  azt  csinálta 
és  amely  abból  annexiót  csinált,  minden  körülmények 
között  fenn  fogjuk  tartani.  Ezt  is  lehetett  volna  mondani ;  ez 
lett  volna  akkor  a  felelősség  elvállalása. 

A  miniszterelnök  úr  újabb  időben  szokatlan  készséget 
tanúsít,  hogy  a  felelősséget  utólagosan  magának  kérje. 
Tapasztaltuk  ezt  a  delegáczióban,  mikor  Andrássy  gróf 
mondta,  hogy  ö  a  felelősséget  azért,  amit  mint  külügy- 
miniszter tett,  elvállalja.  Senki  sem  tett  akkor  czélzást  a 
miniszterelnök  úrra,  hanem  ő  nem  állhatta  meg,  hogy  elr 
ne  álljon  és  ki  ne  jelentse,  hogy  ő  is  kér  abból  a  felelősségből. 
(Derültség  a  baloldalon.)  És  most  is  hallottuk  ugyanazt, 
t.  i.  hogy  a  többséggel  együtt  elvállalja,  mert  ha  azon 
többség  egy  kicsit  ingadozik,  akkor  ingadoznék  ő  is  és  nem 
kérné  oly  gyorsan  a  felelősséget  legalább  mindenben  a  közös 
kormányért.  (Derültség  balfelől.) 

Én  megvallom,  hogy  nagyon  feleslegesnek  tartom  azt 
a  folytonos  hánytorgatását  a  felelősségnek.  Hiszen  mi  rejlik 
a  felelősségben  ?  Hiszen  a  felelősség  csak  mint  politikai 
felelősség  ér  valamit,  mert  hiszen  tegyük  fel  csak  képzelődés- 
ből,  hogy  bebizonyulna,  hogy  az  okkupaczionáHs  politika 
elvesztegette  ezen  országnak  pénzét  és  vérét  ;  tegyük  fel, 
hogy  bebizonyulna,  hogy  külügyileg  sokkal  veszélyesebb 
helyzetet  teremtettünk,  mint  aminőben  addig  voltunk  ; 
tegyük  fel,  hogy  egy  nagy  támadás  esetén  ki  kellene  onnan 
jönni,  hogy  a  megtámadott  helyen  erőnknek  ott  lekötött 
részét  felhasználhassuk  és  amint  azon  a  résen  kijöttünk, 
utánunk  tolulnának  ellenségeink  ;  tegyük  fel,  hogy  a  vég- 
eredmény —  ami  utoljára  is  nem  lehetetlen  —  az  volna,  hogy 
az  egy  nagy  végzetes  poHtikai  ballépés  volt,  amely  egyetlen 
egy  nemzetnek  sem  ártott  úgy  ebben  a  monarchiában,  mint 
a  magyar  államnak  és  a  magyar  nemzetnek.  (Ügy  van  ! 
a  baloldalon.)  Nos,  hát  ha  a  miniszterelnök  úr  azt  mondaná  : 
sajnos  dolog,  de  ő  azért  mégis  elvállalja  a  felelősséget,  ugyan 
mit  adhatna  ezért  kárpótlásul  ?  (Derültség  balfelől.)  Hiszen 

fejét  senki  sem  kívánja,  nem  is  érnénk  vele  semmit. 
(Deríiltség. ) 

Én  gondolom,  hogy  senki  sem  érti  ezt  a  nyilatkozatomat 
úgy,  mintha  a  miniszterelnök  úrnak  talentumáról  vagy 
jelentőségéről  bármi  tekintetben  kicsinylőleg  gondolkoznám  ; 
hanem  azt  mondom,  hogy  annyira  már  megértek  a  nemzetek, 
hogy  utólagos  be  vádolás  és  utólagos  büntetés  a  hatályos 
politikai  fegyverek  és  elégtétel  köréből  már  rég  eltűntek. 
(Ügy   van  !    balfelől.) 

De  hát  kérem,  (Halljuk  !)  mit  ér  az  a  felelősség,  (Halljuk  !) 
amit  most  olyan  nagyon  hány  torgatnak  ?  Igenis,  kérem,  több- 
séget kapott  a  miniszterelnök  úr,  de  nagyon  téves  volna,  ha 
ezt  a  többséget  úgy  akarnák  értelmezni,  mintha  az  az  okkupa- 
czinális  politika  helyeslése  volna,  ahogy  azt  Baross  képviselő 
úr  hajlandó  volt  tegnap  értelmezni.  Nem  jelent  az,  uraim, 
egyebet,  mint  azt,  hogy  a  reményeiben  elcsüggedett,  önerélyé- 
ben  nem  igen  bízó,  gazdasági  gyengeségben  és  egyéb  társa- 
dalmi bajban  sínlődő  nemzetnek  nagyobb  része  lemondott 
azon  reményről,  hogy  azt,  amit  károsnak  és  vészesnek  tart 
magára  nézve,  nyakáról  lerázhassa.  (Ügy  van  !  balfelől.) 
Nem  jelent  az  egyebet  —  és  majd  méltóztatnak  meglátni,  ha 
ugyan  előkerül  az  az  eset,  hogyha  komolyan  előáll  majd 
annak  a  szakításnak  a  lehetősége,  minden  dicsérése  mellett 
a  miniszterelnök  úrnak,  hacsak  ez  a  gazdaságilag  és  erköl- 
csileg úgy  megviselt  nemzet  akkor  még  mélyebben  sülyedve 
nem  lesz  :  mint  egy  ember  fog  talpra  állani  és  le  fogja 
rázni  ezt  a  malomkövet  a  nyakáról,  melyet  oda  kötöttek, 
hogy  jólétét  agyonzúzzák.  (Ügy  van !  a  baloldalon.)  De 
bármi  legyen  is  :  az  utólagos  átvállalással,  a  felelősséggel 
valami  nagyot  nem  mondanak  ;  és  ha  könnyen  visehk  a  fele- 
lősséget, akkor  nehezen  viseli  a  nemzet,  s  arról  meg  lehetnek 
győződve,  hogy  a  nemzet  utólagos  helyeslésének  felemlítése 
inkább  gúny  a  nemzet  gyengeségére,  mint  komoly  igazolás. 

Engedjük  meg,  tisztelt  ház,  hogy  áll  az,  amit  Baross 
képviselő  úr  mondott.  Engedjük  meg,  hogy  az  aggodalom 
még  nem  kárhoztatás  ;  de  azt  csak  ehsmeri,  hogy  az  aggo- 
dalom komoly  dolog,  ha  egy  országgyűlés  feliratában  fejezi 
ki,  ha  annak  a  végén  azt  mondjuk,  hogy  reméljük,  bízunk 
benne,   hisszük,   hogy   Fölséged   elhárítja   ezen   aggodalmat 

és  meg  fogja  szüntetni  ezen  bajokat.  Ezen  az  alapon  vállalt 
a  tisztelt  kormány  hivatalt.  Minden  parlamentáris  szabály 
szerint  —  s  erre  aztán  szabadjon  nekünk  is  hivatkozni  —  ez 
annyit  tesz,  hogy  abban  a  feliratban  kifejezett  kívánságát 
a  többségnek  az  a  kormány,  amely  a  fehratot  pártolta 
s  azon  az  alapon  áll,  teljesíthetőnek  tartja.  (Ügy  van  !  a  bal- 
oldalon.) 

Már  most,  álljanak  elő  a  tisztelt  képviselő  urak  és 
mondják  meg  :  hát  miben  szűntek  meg  az  aggodalmak  ? 
hát  külügp  biztonságunk  növekedett  ?  hát  nem  érzik  azt, 
hogy  mióta  ez  az  okkupáczió  megvan,  azóta  a  monarchia 
tetemesen  idegesebbé  vált  ?  Nem  érzik  azt,  hogy  a  kül- 
hatalmaknak  sokkal  inkább  mód  van  nyújtva  arra,  hogy 
aránylag  csekély  áldozatokkal  határainkon  belül  zavart 
csináljanak,  bennünket  nagy  költekezésre,  eröpazarlásra 
kényszerítsenek  ?  (Ügy  van  !  a  baloldalon.)  Hát  vájjon  az  a 
feldicsért  szláv  gyűrű,  mellyel  a  miniszterelnök  úr  vigasz- 
talja pártját,  míg  viszont  eddig  a  pánszlávizmussal  rémít- 
gette, hát  az  a  szláv  gyűrű  megszűnik-e  az  a  gyűrű  lenni, 
ha  annak  egy  részét  a  markunkban  tartjuk,  hogy  az  azon 
átvonuló  villanyosság  a  monarchiát  mindannyiszor  meg- 
reszkettesse ?  (Helyeslés.)  Hát  van-e  ember  áz  országban, 
aki  a  veszélyt  abban  találja,  hogy  Szerbiát  és  Montenegrót 
nemoly  terület  választja  el,  mely  hadainkkal  van  megrakva? 
Van-e,  mondom,  aki  ettől  fél.  Nem  tudja-e  mindenki,  hogy  nem 
ebben  áll  a  veszély.  Pedig  ez  az  a  szláv  gyűrű,  melyről  a 
miniszterelnök  úr   beszél. 

Nem  ebben  áll  a  veszély,  tisztelt  Ház,  hanem  abban, 
aki  annak  a  háta  mögött  áll,  aki  egyenrangú  velünk  és 
aki  azt  tetszése  szerint  mozgatja,  mint  egy  pion-t,  s  akinek 
hatalmában  áU  bennünket  reákényszeríteni,  hogy  nyolcz 
milliót  költsünk  el  a  semmire  —  habár  ezt  hivatalosan  nem 
is  vallja  be,  mert  elhiszem,  hogy  hivatalosan  bizonyára  még 
kárhoztatja  is.  (Helyeslés  a  baloldalon.)  Ha  pedig  a  veszély 
abban  van,  akkor  az  okkupáczió  ezt  a  veszélyt  kiseb- 
bítette-e? Kevésbbé  vagyunk-e  kitéve  azon  törekvéseknek, 
e  hatalom  és  az  ő  természetes  szatellesei  részéről  ?  Csök- 
kent-e vagy  növekedett  a  monarchia  sebezhető  oldala  ? 
Gyarapodott-e  erőösszegünk,   mellyel  izmosodunk  itt  benn 

s  mellyel  védhetjük  magunkat,  ha  megtámadnak,  vagy 
ha  érdekeink  bennünket  támadásra  kényszerítenek  ?  Ma- 
radhatunk-e nyugodtan  ott  s  dolgozhatunk-e  nyugodtan 
önnön  megszilárdulásunkon  ?  A  logika  e  kérdésekre,  külö- 
nösen az  utóbbira,  határozott  feleletet  ad.  Nem  a  vitat- 
kozás azon  logikája,  mellyel  mi  itt  e  padokon  beszélünk, 
hanem  az  élet  és  a  tények  kérlelhetetlen,  mert  kénysze- 
rítő logikája. 

Tulaj  donképen  minő  czél  és  minő  törekvés  vitt  be 
bennünket  az  okkupáczióba  ?  Nem  a  pánszláv  törekvések 
meggátlása,  melyet  oly  nagyon  ellenezni  látszik  a  miniszter- 
elnök úr.  Hiszen  oly  törekvés,  mely  minden  szlávot  egy 
birodalomba  egyesíteni  akarna  s  melyről  a  miniszterelnök 
úr  is  beszél  —  olyan  ma  már  a  Kis  Tükörben  sincsen.  (Derült- 
ség a  jobboldalon.   Ellenmondás  jobbfelől.) 

No  hát,  milyen  eszme  vitt  be  bennünket  ?  Az  az  eszme, 
hogy  mi  a  déh  szlávok  egyesülését  gátoljuk.  De  azt  kérdezem, 
hogy  akkor,  amikor  a  miniszterelnök  úr  úgy  nyilatkozik, 
nem  érzi-e  mindenki,  hogy  ez  eszme  apodiktikus  erővel  hajt, 
hogy  vagy  onnan  kijöjjünk,  vagy  hogy  mindazokkal  kollizióba 
jöjjünk,  akik  azt  az  egyesülést  létre  akarják  hozni?  Igaza  lehet 
a  miniszterelnök  úrnak  abban,  hogy,  mert  nem  fedeztük 
saját  testünkkel  Törökországot,  egy  nagy  háborút  kerül- 
tünk ki ;  részemről  ezt  a  háborút  soha  sem  sürgettem  ;  de 
érzi-e,  hogy  az  az  eszme,  a  czél,  mely  Boszniába  vitt,  ugyan- 
ezen háború  elé  hajt,  csak  azzal  a  különbséggel,  hogy 
meggyen^tett  erővel,  hogy  úgy  hajtatunk  bele,  hogy  nem 
tőlünk  függ  az  alkalom  megválasztása.  De  továbbá  fel- 
találtak minden  czifra  dolgot.  Éber  Nándor  képviselő  úr 
ismételte  azt,  amit  már  Andrássy  Gyula  gróf  is  mondott, 
hogy  azért  kellett  nekünk  Boszniát  elfoglalni,  mert  Dalmá- 
cziát  csak  onnan  lehet  megvédeni.  Hiszen  tisztelt  barátunk 
nagyon  jól  mondja  és  a  delegáczióban  is  megmondta  egyik 
tisztelt  tagtársam,*)  hogy  mióta  a  rómaiak  uralma  alól 
felszabadult,  azóta  soha  egy  kézben  nem  volt  e  két  tarto- 
mány. A  török  bírta  Boszniát,  de  sohasem  vette  el  Dalmá- 
cziát.    A    velenczeiek    századokig    bírták  Dalmácziát,  soha 


*)    Piilszky   Ágost. 

Boszniát,  és  mindig  a  tengerről  foglalták  el.  A  francziák 
1809-ben  jöttek  be  Dalmácziába,  s  kérdem,  Bosznián  át 
jöttek-e  be,  vagy  Krajnán  által  ?  (Élénk  derültség  a  balolda- 
lon.) Bírta  Ausztria  Dalmácziát  :  volt-e  aki  fenyegette 
Bosznia  felől  ?  És  ha  Boszniát  elfoglalva  tartjuk,  akkor 
Éber  képviselő  úr  nagy  stratégiája  szerint  hát  a  Krajnán 
át  nem  jöhetnek  Dalmácziába  ?  Hát  hogy  lehet  azt  fel- 
állítani, hogy  Dalmáczia  védelmére  Bosznia  és  Herczegovina 
bírása  szükséges  ?  Jókai  képviselő  úr  már  olcsóbban  adja, 
szerinte  csak  főleg  a  pólai  forgó-torony  szükséges  erre. 
(Derültség  a  baloldalon.)  De  én  ehhez  hozzá  akarok  adni 
valamit. 

De  hát  engedjük  meg  azt,  hogy  bizonyos  tekintetben 
könnyíti  a  védelmet.  De  azt  kérdezem,  ha  ez  ok  volt  oda 
bemenni  és  okkupálni,  gondolják-e  önök,  hogy  megállhat- 
nak ott  ? 

Mire  hivatkoznak  most,  midőn  azt  mondják,  hogy  a 
jelenlegi  lázadás  nem  veszélyezteti  azt  a  birtokot  ?  Hivatkoz- 
nak arra,  hogy  a  külföldi  államok,  Szerbia,  Montenegró, 
Oroszország,  Törökország  nem  pártolják  a  lázadást.  De 
megengedik,  —  a  miniszterelnök  úr  megengedte  —  hogy 
a  népek  pedig  pártolják.  Ez  a  pártolás  egy  nagy  népérzelem- 
nek felel  meg  ott  a  Balkán-félszigeten  s  az,  aki  illúziókat 
nem  akar  táplálni,  nem  fogja  eltagadni,  melyik  a  múló  és 
melyik  a  maradandó ;  az  a  népérzelem  fog-e  hamarabb 
elmúlni,  vagy  azon  kormányok,  melyek  ellentétbe  helyezik 
ott  magukat  ;  s  ha  a  kormányok  változnának  és  ha  önök 
abban  a  szükségben  volnának,  hogy  Bosznia  megvédése 
miatt  ezen  apró  államokat  fegyverrel  kellene  megtámadni, 
tudják-e,  hogy  mily  komplikácziókat  fogna  az  előidézni,  ha 
azok  az  apró  államok  hátuk  mögött  rögtön  ott  találnák  azt, 
akitől  és  akinek  befolyásától,  azt  hitték,  megmentettek 
minket  azon  alsó  tartományokban.  Ugyanaz  a  szükség, 
mely  azt  álHttatja  fel  önökkel,  hogy  Dalmáczia  védelme 
miatt  Boszniára  szükség  van,  kergeti  önöket  arra,  hogy 
Bosznia  megvédése  miatt  tovább  menjenek,  hogy  Bosznia 
megvédése  miatt  hatalmukat  kiterjesszék  egy  más  alak- 
ban azokra,  kik  bosnyák  birtokunkat  fenyegetik.  És 
midőn   a   törekvések,   a   veszélyek   ezen   lánczolatába   bele- 

bonyolódnak,  akkor  a  miniszterelnök  úr  előáll  és  Baross 
képviselő  úr  helyesli,  hogy  monarchiánk  biztonsága  aa 
okkupáczió  folytán  gyarapodott.   (Tetszés  balfelől.) 

Vagy  ha  ezzel  nincsenek  megelégedve,  talán  a  pénzügyi, 
talán  az  alkotmányt  fenyegető  következmények  iránt  való 
aggodalmaik  azok,  amik  el  vannak  oszlatva  ?  Ha  nincsenek 
eloszlatva,  —  mert  nincs,  aki  azt  mondja,  hogy  a  pénzügyi 
és  azokat  a  következményeket,  melyek  végkifejlődésük- 
ben az  alkotmányra  elő  fognak  állni,  aggodalom  nélkül  szem- 
léli —  azt  kérdem  :  miként  teljesítette  ezen  kormány  azt  a 
kötelességet,  melyet  alakulásakor  és  a  feHrat  elfogadásakor 
a  boszniai  ügyre  nézve  ünnepélyesen  fogadott  ?  *) 

Még  arra  nézve  sem  teljesítette  —  s  ez  az,  mire  beszédem 
végső  részében,  minden  egyebet  mellőzve,  el  akarok  jutni  — 
még  arra  nézve  sem  teljesítette  kötelességét,  mely  pedig  a^ 
legelső  lett  volna,  hogy  azokban  a  tartományokban  foly- 
tatott volna  oly  politikát,  mely  a  minimumra  redukálja  a 
veszélyeket,  melyek  az  okkupaczionáUs  poHtika  természetében 
gyökereznek  ;  és  pedig  nem  azért  nem  folytatott  ily  politikát, 
mintha  talán  nem  is  akart  volna,  hanem  mert,  amint  egy 
homályos  és  meg  nem  fontolt  és  részleteiben  át  nem  gondolt 
vállalat  volt  maga  az  okkupáczió,  éppen  úgy  egyáltalán 
nem  volt  a  kormány  tisztában  azzal  és  most  sincs  tisztában, 
hogy  mit  akar  azokkal  a  tartományokkal. 

Egyet  igenis  tud,  bár  nem  mondja,  s  tekintettel  a  diplo- 
mácziára,  nehéz  követelnem,  hogy  nyilatkozzék,  azt,  hogy 
meg  akarja  tartani  a  monarchiánál.  De  hogy  miként  rendezze 
azt,  mi  legyen  azoknak  czélba  vett  maradandó  állapota, 
ezt  maga  se  tudja  ma  sem. 

Pedig  ha  azt  nem  tudja,  akkor  ott  igazi  pohtikát  nem 
lehet  folytatni,  akkor  az  ott  folytatott  poHtika  változik  a 
közös  kormányon  ülő,  vagy  ama  tartományok  élén  álló 
férfiak  egyénisége,  vagy  a  monarchiában  uralkodó  áram- 
latok szerint.  Pedig  a  megszállás  tartama  alatt  azokat  a  tar- 
tományokat preparálni  kellene,  azokat  szoktatni  kell  egy  új 
állapothoz,  egy  új  kapcsolathoz,  és  mert,  ha  azokat  a  tarto- 
mányokat meg  akarják  tartani,  egy  következetes,  kitartó^ 


*)  Szilágyi  Dezső  Beszédei,  I.  kötet,  268.  és  312.  I. 

határozott  állapot  valósítására  törő  folytonos  munkálkodás 
elengedhetetlen  szükség.   (Helyeslés  a  szélső  baloldalon.) 

Nagy  szerencséje  a  miniszterelnök  úrnak,  hogy  arra  a 
kérdésre,  melyet  Eötvös  t.  képviselőtársam  felvetett,  úgy 
felelhetett,  amint,  ehsmerem,  diplomacziai  tekintetben  kellő- 
leg felelt,  mert  különben  kitűnnék,  hogy  a  miniszterelnök  úr 
nem  tudta,  midőn  beleegyezett  az  okkupáczióba,  sőt  nem 
tudja  ma  sem,  midőn  az  első  keserű  gyümölcsöt  szaggatjuk, 
mi  fog  történni  azon  tartományokkal  és  oda  lent  nem  képes 
a  politikája  pártolóit  csak  némileg  is  megnyugtató  politikát 
követni  :  ez  már  könnyelműség  és  kötelességszegés.  Pedig 
ha  csak  némileg  tisztában  lettek  volna  is  e  részben  önmaguk- 
kal, nem  történt  volna  az,  ami  történt. 

Hiszen  uraim,  ha  valakinek  szegy  élnie  kell  magát 
azokért,  amik  oda  lent  történnek,  ezen  monarchiának  kell 
szégyelnie,  mely  oly  nagy  hangon  állította,  hogy  a  török 
nem  tud  ott  kormányozni  és  nem  tud  rendet  tartani,  és  be- 
küldtünk  három  annyi  sereget,  oda  nehezedtünk  egy  sokkal 
hatalmasabb  és  erősebb  állam  összes  apparátusával.  És 
mi  az  eredmény  ?  Mi  volt  az  eredménye  a  nagy  szavaknak  ? 
Az  egyik  kormányzó  követett  ilyen  politikát,  a  másik  kor- 
mányzó követett  amolyan  poütikát  és  egyik  megkísérli 
kedvezni  ennek,  a  másik  amannak  az  elemnek,  és  a  közös 
minisztérium  követett  egy  harmadik  politikát.  S  amit  Bécs- 
ben sokszor  helyesen  kigondoltak,  az  megtört  a  közegek 
szellemén  és  esze  járásán,  akik,  —  nem  én  mondom,  de  egy 
előttem  szólott  tisztelt  képviselőtársam  monda  —  miután 
egyszer  elmentek,  nem  akarnák,  hogy  többé  hazajöjjenek. 
(Derültség.)  A  katonaságot  szívesen  látnák,  ha  visszajön, 
csak  a  hivatalnokokat  nem.  (Derültség.)  S  ha  valami  jellemző 
kell  ezen  tárgyra  nézve,  olvassák  el  a  közös  kormány  elő- 
terjesztését a  lázadás  okairól  és  olvassák  el  a  külömben 
helyes  igyekezetű  és  helyes  irányú,  sőt,  dicséretére  legyen 
mondva  :  az  eddig  tapasztaltakhoz  mérten  szokatlan  őszinte 
közös  pénzügyminiszter  úr  nyilatkozatait.  Midőn  a  véderőről 
szóló  szervezetet  be  akartákhozni,  akkor  bennünket  november- 
ben a  delegáczióban  azzal  biztattak,  hogy  minden  rendén  van, 
még  egy  kis  felesleg  is  mutatkozik  a  boszniai  költségvetésben  : 
^000  frt.  (Derültség  a  baloldalon.)  Oda  tették  ezt  azok  szá- 

mára,  akik  erővel  sült  galambot  akartak  látni,  hogy  lássák 
meg.  Mondották  azt,  hogy  a  vállalkozási  kedv  kezd  emel- 
kedni, mindenféle  modern  intézmények,  váltótörvény,  csőd- 
rendtartás,  dohánymonopólium  behozatnak  ;  az  egyetem 
egyik  professzora  felutazott  Bécsbe,  hogy  tanácskozzék  a 
Boszniában  behozandó  váltótörvény  tárgyában,  mert  tudósán 
akarták  megcsinálni.  (Derültség.)  Aztán  jöttek  arra  a  gon- 
dolatra :  ideje  volna  már  megérlelni  az  összekapcsolást,  hogy 
lekötve  tartatnak  ott  csapataink,  tehát  azok  pótoltassanak 
boszniai  csapatok  által,  hogy  egy  új  kapocs  által  fűzessenek 
egybe  ezen  új  tartományok  a  monarchiával,  az  okkupáczió 
leple   alatt. 

S  midőn  mi  ezen  rendeletet  törvénytelennek,  politikailag 
eszélytelennek  mondtuk  s  annak  érdemét  tárgyalni  sem 
akartuk  és  vitatni  sem  akartuk  a  delegáczióban,  mert  arra 
a  delegácziót  illetékesnek  nem  tartottuk  —  arról  biztosítottak, 
hogy  a  monarchia  érdekében  és  azon  tartományok  konzer- 
válása érdekében  az  szükséges  és  üdvös  lépés. 

Már  most  átadom  a  szót  a  zöld  előterjesztésnek.  A  kor- 
mány a  világon  a  legszeretetreméltóbb  nyíltsággal  elbeszéh, 
hogy  hát  mikor  kibocsátottuk  a  rendeletet,  akkor  kezdtük 
sejteni,  hogy  baj  lesz  ebből  ;  de  csak  néhány  községben. 
Nem  akartuk  elárulni,  hogy  lesz,  tehát  a  tartalékosokat, 
kiknek  az  év  végén  el  kellett  jönniök,  vissza  akartuk  tartani 
hat  hétig,  hogy  az  újonnan  érkezőkkel  és  vissz atartottak- 
kal  szaporítva  legyenek  a  csapatok.  A  delegáczió  ne  vegyen 
észre  semmit,  csak  három  esztendő  múlva,  mikor  a  zár- 
számadásokból ki  fog  derülni. 

De  később  érkeztek  azután  a  tudósítások,  hogy  ez 
nemcsak  lokális  ellenszegülés,  hanem  nagyobb  körökre  fog 
kiterjeszkedni  ;  azután  megint  jöttek  újabb  csapatok.  Mikor 
ezek  útban  voltak,  akkor  egyszerre,  a  közös  pénzügyminiszter 
kifejezése  szerint,  észrevették,  hogy  a  lázadás  terjeszkedni 
kezd,  mint  a  lavina.  (Derültség  baKelől.)  Hát  hol  van  az  a  sok 
hivatalos  jelentés,  melyet  a  hivatalnokok  beküldtek  arról, 
hogy  nem  lesz  ellenszegülés  ?  Hiszen  csak  azt  az  egyet  nem 
állították,  hogy  egy  ember  lenne,  ki  az  újonczozásnak  örülne. 
(Derültség  balfelől.)  Minő  hivatah  szervezet  az,  uraim,  amely 
nem  tudja  azt,  mi  történik  ott ;  amely  szervezetnek  hivatal- 

nokai  nem  tudják,  mily  állapotok  vamiak  ott  ?  Mert  a  minisz- 
ter Bécsből  azt  nem  tudhatja,  hogy  ott  mit  terveznek. 

És  minő  meglepetés  várt  a  kormányra?  Azsandarmeriához 
alkalmazták  a  legmegbízhatóbb  embereket.  Ezek  közt  voltak 
ezüst  kereszttel  és  renddel  dekoráltak,  és  mikor  az  első  puska- 
lövés történt  és  a  lázadó  csapatok  mutatkoztak,  az  addig  hű 
és  megbízható  tudósításokat  szolgáltató  dekorált  zsandárok 
átmentek  a  felkelőkhöz.  (Derültség  balfelől.)  Ezeknek  a  jelen- 
tésére támaszkodott  a  kormány. 

Látjuk  tehát,  tisztelt  ház,  hogy  ha  a  tisztelt  kormány 
tudta  volna,  hogy  e  tartományokkal  mit  akar  tenni,  ha 
azokat  egy  határozott  poHtikai  czélra  tekintettel  rendezte 
és  kormányozta  volna,  vagy  ha  az  aggodalmakat,  melyekkel 
az  kísértetett,  a  minimumra  akarta  volna  leszállítani  : 
akkor  nem  lett  volna  szabad  ily  poHtikát  követni. 

Mondtam,  hogy  beszédem  végén  reá  térek  arra,  ami 
többször  említtetett  e  vitában  :  a  véderőről  szóló  intézkedés 
behozatalára  Boszniában.  (Halljuk  !) 

Tisztelt  ház  !  Midőn  e  kérdés  a  delegáczióban  felmerült, 
akkor  mi  ez  intézkedést  ildomtalannak  és  egyszersmind  tör- 
vénytelennek tartottuk.  Ma  már  —  gondolom  —  senki  sem 
fogja  tagadni,  hogy  politikailag  a  legeszélytelenebb  volt,  és 
csak  az  emeH  ennek  az  eszélytelen  lépésnek  súlyát,  hogy  az 
mondatott  a  közös  kormány  részéről,  hogy  ők  hitték,  hogy 
tavasszal  ki  fog  törni  a  lázadás,  de  mégis  a  téh  hónapokban 
meg  akarták  kezdeni  az  ujonczozást  és  egy  csomó  csapat 
felfegyverzését. 

Jelenleg  nem  akarok  e  kérdés  tényleges  állásáról  szólni, 
hanem  arra  kell  kiterjeszkednem,  amit  e  kérdésben  a  minisz- 
terelnök úr  mondott. 

A  miniszterelnök  úr  tagadja,  hogy  az  a  rendelet  tör- 
vénytelen volt  és  azt  állítja,  hogy  »túlmenés  lett  volna  a 
berhni  szerződésben  adott  meghatalmazáson,  ha  ezen  az 
adminisztráczió  szempontjából  igazolt  intézkedés  a  két 
törvényhozás  fóruma  elé  hozatik«. 

Tisza  Kálmán  miniszterelnök  :  Dehogy  tagadom. 

Én  azt  tartom,  hogy  ha  meg  van  győződve  a  tisztelt 
ház  arról,  hogy  rég  elmúlt  az  az  idő,  hogy  Magyarország 
parlamentje    nyugodtan    nézhesse,    mik    történtek    ott    — 

egyre  legalább  kötelezve  van  ez  a  parlament,  tudniillik  a 
törvényben  biztosított  jogkörnek,  mely  az  ottani  állapotokra 
valami  befolyást  biztosít,  teljes  igénybevételére. 

Én  állítom,  tisztelt  ház,  hogy  sem  az  1880  :  VI.  törvény- 
czikk,  sem  a  véderőről  szóló  törvény  határozata  szerint,  sem 
a  közös  komány,  sem  a  mi  kormányimk  rendeleti  hatalommal 
Boszniában  a  véderőt  nem  szervezheti.  (Ügy  van  !  balfelől.) 
És  miért  nem  ?  Mert  —  és  szólok  itt  pozitive  arról  a  rende- 
letről, melyre  nézve  különben  a  közös  kormány  a  felelős- 
séget a  delegáczióban  nyíltan  átvette  —  mit  szándékoznak 
ott  tenni  ?  Az  általános  védelmi  kötelezettség  alapján  szer- 
vezni Boszniában  a  hadügyet.  A  miniszterelnök  úr  azt 
mondja,  hogy  ehhez  igenis  törvény  kell,  de  csak  akkor, 
ha  azt  kapcsolatba  hozzák  a  közös  hadsereggel,  vagy  ha  pénzt 
kérnek  annak  tartására,  vagy  ha  kiviszik  Boszniából  és 
behozzák  Magyarország  területére. 

Mindenekelőtt  figyelmeztetem  a  tisztelt  házat  arra, 
hogy  az  1880  :  VI.  törvényczikk  meghatározza,  mi  módon 
keU  azt  a  hatalmat  gyakorolni,  melyet  a  berhni  kongresszus 
megbízása  a  monarchiának  adott.  Mert,  áUítom  itt  újra, 
minden  félreértés  kizárása  végett,  hogy  ezen  megbízást  és 
a  vele  járó  hatalmat  nem  a  fejedelem  nyerte,  hanem  nyerte 
a  monarchia  két  állama,  és  a  monarchia  két  állama  nyervén 
azt,  törvényben  szabályozta,  hogy  ezen  hatalom  miképen 
gyakoroltassék.  E  törvény  3.  §-a  pedig  világosan  azt  mondja, 
hogy  oly  nemű  intézkedések,  melyek  nem  a  rendes  köz- 
igazgatás keretébe  esnek  és  melyek  pénzügyi  hozzájárulást 
kivannak,  csak  a  két  állam  törvényhozása  által  eszközölhetők. 
Egy  másik  törvényünk  pedig  azt  mondja,  hogy  törvényben 
lévén  megállapítva  a  véderőnek  összes  száma,  az  törvényen 
kívül  fel  nem  emelhető. 

Most  a  miniszterelnök  úr  ennek  ellenében  azt  hozza 
fel,  hogy  a  közigazgatás  körébe  esik  a  véderő  szervezése. 

Én  azt  gondolom,  hogy  a  mi  törvényeinkben  a  s'/avak 
kétfélét  nem  jelentenek.  Ha  egyéb  törvényeinkben  ezen  szó 
alatt,  hogy  :  rendes  közigazgatás  és  az  ott  körülírt  intézke- 
dések —  a  véderő  behozatala  nem  értetik,  akkor  nem  értetik 
az  alatt  a  boszniai  törvényben  sem.  A  lehető  legfurcsább 
és    legtarthatatlanabb    volna    az,    ha    e    szavak    Boszniára 

19* 


292  Az  okkupácziót  követő  országgyűlések. 

nézve  egyszerre  kiforgattatnának  abból  az  értelemből, 
amellyel  mindenütt  bírnak  törvénykönyvünkben,  és  fel- 
ruháztatnának oly  értelemmel,  amely  nagyon  kívánatos 
ugyan  a  kormány  számára,  de  amelyet  törvényhozásunk 
és  országunk  törvényei  nem  ismernek. 

A  másik,  amit  ennek  ellenében  felhoz  :  hogy  az  a  véd- 
erő, amit  ott  szervezni  szándékoltak,  még  nem  alkotórésze 
a  közös  hadseregnek  ;  majd  ha  ezzel  kapcsolatba  akarjuk 
hozni,  akkor  törvény  lesz  hozzá  szükséges. 

Mit  akar  ez  az  érvelés  ?  Mindenek  előtt  jöjjünk  ezzel 
tisztába  ;  mert  az  tény,  hogy  azt  a  rendeletet  foganatosítani 
akarják. 

Miféle  hadsereget  szándékoltak  ott  csiriálni,  kinek 
akartak  hadsereget  csinálni  ?  Ki  van  mondva  a  rendeletben, 
hogy  a  vezérlet  és  vezénylet  ugyanazt  ületi,  akit  a  közös 
hadsereg  vezérlete  és  vezénylete  illet ;  ki  van  mondva,  hogy  a 
kötelesség  ugyanaz,  tudniiUik  a  monarchiának  közös,  köl- 
csönös védelme.  (Mozgás  jobbfelől.)  Igenis,  ki  van  mondva 
a  rendelet  4.  §-ában.  És  kérdem,  kinek  teszik  le  a  hűségi 
esküt,  kinek  a  zászlaja  alatt  harczolnak,  kié  lesz  a  vezérlet 
és  a  vezénylet,  honnan  veszik  a  tiszteket,  minő  közös  köte- 
lezettségek alatt  állanak,  és  mi  a  feladatuk  ?  Tehát  az,  ami 
ott  készül,  nem  egyéb,  mint  a  közös  hadseregnek  egyik 
alkotórésze.  És  ha  a  miniszterelnök  úr  azt  mondja  :  várjuk 
el,  míg  az  egész  intézmény  létesül,  és  akkor  nagy  kegyesen 
a  törvényhozás  elé  fognak  jönni,  hogy  a  bevégzett  tényeket 
beczikkelyeztessék  —  nem  felforgatása-e  ez  a  törvényeinkben 
világosan  megírt  jognak  ?  Hiába  akarják  azt  azzal  igazolni, 
hogy  hiszen  csak  1600  embert  akartak  ez  évben  besorozni, 
mert  az  elv  kérdése  az  első  ember  besorozásával  eldőlt. 
(Ügy  van!  Ügy  van!  a  bal-  és  a  szélsőbaloldalon.)  És  azon 
törekvés  ellenében,  mely  Boszniában  a  kormány  számára 
általában  oly  helyzetet  vindikált,  mely  törvényeinkkel 
ellenkezik  ;  mely  el  akarja  zárni  a  parlamentet  azon  csekély 
befolyástól  és  ellenőrzéstől,  melyet  annak  gyakorolnia  kell, 
mivel  a  mi  sorsunkat  is  szövik  ott  lent  —  ennek  ellenében 
különösen  helyén  látom  azt,  hogy  a  képviselőház  véleménye 
e  kérdésben  világosan  kikéressék.  (Helyeslés  a  bal-  és  a  szélső- 
baloldalon.) 

Ezért  határozati  javaslatot  vagyok  bátor  a  ház  elé  ter- 
jeszteni, melynek  bővebb  indokolásáról  most  lemondok, 
remélvén,  hogy  zárszavammal  lesz  rá  alkalmam.  (Halljuk! 
Olvassa)  : 

Határozati  javaslat. 

Mondja  ki  a  képviselőház,  hogy  a  megszállott  tartomá- 
nyokban a  véderő  szervezése  a  monarchia  két  állama  tör- 
vényhozásának hozzájárulása  nélkül  nem  eszközölhető. 

Midőn  ennek  kimondását  a  háztól  kérem,  tisztán  csak 
azon  szándékból  teszem  ezt,  hogy  szemben  a  minisztérium- 
nak ismételve  elfoglalt  álláspontjával,  törvényeink  alapján 
a  bennük  ezen  országgyűlés  számára  világosan  megszabott 
jogot  a  tagadás  ellenében  világosan  vindikálni  s  fenntartani 
méltóztassék.  Mert,  ismétlem,  régen  vége  van  azon  időknek, 
hogy  közönyösen  nézzük  azt,  hogy  akár  a  közös  kormány, 
akár  ezen  kormány  bölcsesége  mit  készit  odalent,  bármi 
gyérek  is  azon  jogok,  melyeket  a  törvény,  mit  annak  idejé- 
ben elleneztünk,  megadott.  Ennek  a  háznak  kötelessége 
e  jogot  vindikálni,  s  ezért  ajánlom  a  tisztelt  háznak,  ha  lehet, 
egyhangú  elfogadás  végett  határozati  javaslatomat.  (Helyeslés 
a  bal-  és  a  szélsőbaloldalon.) 

A  határozati  javaslatot  Szilágyi  Dezsőn  kívül  aláírták : 
Apponyi  Albert  gróf,  Scitovszky  János,  Horánszky  Nándor, 
Széchenyi  Pál  gróf,  Urányi  János,  Bittó  István,  Grünwald  Béla, 
Somssich  Pál,  Bessenyei  Ernő,  Berchtold  László  gróf,  Pulszky 
Ágost. 

Szontágh  Pál :  ...  Én  azt  mondtam,  hogy  azután,  miután  a 
kormány  saját  nyilatkozata  s  a  ház  többségének  nemcsak  egy 
ízbeni  ehsmerése  alapján  bebizonyíttatott  Bosznia  megtörtént 
okkupácziója  után,  hogy  az  akkor  fennállott  kormányt  az  európai 
kényszer  vezette  bele  :  én  azon  férfiakat,  akik  a  kormányon 
voltak  és  vannak,  —  nem  akarnám  ezt  élesen  és  körvonalozottan 
jelezni  —  bizalmamra  érdemesebbnek  tartottam,  mint  azokat, 
akik  netalán  helyeikre  aspiráltak  (Élénk  tetszés  a  jobboldalon  és 
a  szélső  balfelől.  Zaj.)  ...  Ez  van  azon  nyilatkozatomban  és  ezt 
kívánom,  hogy  értessék  általa,  és  minden  egyéb  bele  való  magya- 
rázgatás ellen,  a  legszerényebben  szólva,  nem  tiltakozom,  óvást 

sem  teszek  ellene,  hajiem  azt  igenis  tagadásba  veszem.  (Helyeslés 
jobbfelől.) 

Azt  azonban  nem  hallgathatom  el,  hogy  én  nem  úgy  kör- 
vonaloztam  állításomat  egy  vagj'  más  pártról,  mint  bizalmamat 
nem  biróról,  mint  ahogy  a  képviselő  úr  által  felhozatott.  A  kép- 
viselő úr  ugj^anis  ékesszólásának,  hévteli  előadásának  —  nem 
tudom  mihez  hasonlítsam  —  jégesőjével-e  vagy  záporával  támadt 
nekem  ezen  meglehetősen  ártatlan  nyilatkozatért.  (Élénk  tetszés 
jobbfelől.)  Ebből  tehát  azt  kell  következtetnem,  hogy  talán 
mégis  volt  azon  nyilatkozatomban  valami,  ami  által  találva 
érezte  magát  (Derültség),  ami  nekem  azt  juttatja  eszembe, 
amit  a  minap  a  Nemzeti  Színházban  hallottam,  midőn  a  Bourgeois 
Gentühomme-ban  Josse,  az  úrhatnám  polgár,  drágakövekről  és 
ékszerekről  beszél,  azt  mondja  neki  a  másik  szereplő,  aki  vele 
beszél :  Vous  étes  orfévre  —  ön  aranymíves,  Josse  úr.  (Tetszés 
és  derültség  jobbfelől.)  Ez  jutott  eszembe,  és  én  azt  hiszem,  egy 
pártot  sem  vádoltam  olyasmivel,  amiért  joggal  rám  zúdíthatta 
volna  ékesszólásának  egész  hatalmát.  Azonban,  tisztelt  ház, 
ráismertem  az  aranymívesre.   (Derültség  és  taps  jobbfelől.) 

Szilágyi  Azon  magyarázat  ellenében,  amelyet  Szontágh  Pál 
Dezső  ^jg^telt  képviselőtársam  saját  szavainak  adott,  tartozom  a 
tisztelt  ház  előtt  igazolni  azt,  hogy  előbbi  felszólalásának  ter- 
mészetes értelme  és  az  a  föltevés,  amelyből  én  indultam  ki, 
teljesen  igazolt  volt.  Ez  az  utólagos  magyarázat  csak  annyit 
bizonyít,  hogy  akkor,  midőn  igyekeznie  kellett  volna  a  félre- 
értések elkerülése  végett  a  képviselő  úrnak  magát  világosan 
kifejezni,  ezt  a  világosságot,  amire  megszorultságában 
később  rájött,  sajnos,  elmulasztotta. 

A  képviselő  úr  azt  mondja  :  Igenis,  az  okkupaczionális 
politikát  elleneztem  Balassagyarmaton,  ezt  mondtam  a 
választókerületben ;  elleneztem  Budapesten,  ez  történt  a 
klubban  ;  sőt  még  egy  másik,  bár  magán-,  de  azért  nem 
kevésbbé  fontos  körben ;  ez  volt  alkalmasint  a  miniszteri 
szobában  .  .  . 

Szontágh  Pál :  Csak  alkalmasint. 
Szóval,    a    képviselő    úr    ellenezte    mindenütt    és    kárhoz- 
tatja most  is.  És  hogy  ő  a  fennálló  kormánynak  mégis  bizal- 
mat szavazott,  »annak  okát  abban  találja,  hogy  a  válságossá 

lenni  fenyegető  időben  és  ily  körülmények  közt  nem  akarta 
az  elpártolás  által  eszközölni,  hogy  útját  egyengesse  esetleg 
oly  pártok  valamelyike  kormányrajutásának,  amire  az  csak 
a  »kelj  fel  helyedről  és  ülj  helyébe*  elvénél  fogva  tartotta 
és  tartja  magát  jogosultnak*.  A  képviselő  úr  felszólalá- 
sának szószerinti  szerkezetét  idézem. 

Fel  voltam  tehát  jogosítva  mondani  azt,  hogy  nem  helye- 
selte azt  a  pohtikát  sem  választói  előtt,  sem  a  házban, 
sem  a  kormány  bizalmas  tanácsában,  és  mégis  pártolta  ezt 
a  kormányt,  mert  ő  olyan  ellenzék  kormányra  juthatásától 
félt,  —  és  akármelyik  ellenzéket  értette,  világosan  látható 
a  czélzás,  hogy  elsősorban  mi  ránk  czélzott,  mert  (a  szélső- 
balra mutatva)  önök  közjogi  változás  nélkül  nem  ültek 
és  ülhettek  volna  arra  a  helyre,  tehát  világosan  ránk  czélzott, 
ha  most  utólagosan  el  is  akarja  tagadni  a  képviselő  úr  — 
amely  ellenzéknek,  azt  mondja,  nincs  egyéb  törekvése,  mint 
hogy  »kelj  fel  helyedről,  hogy  én  üljek  oda«. 

Polónyi  Géza  :  És  igaza  volt !  (Derültség  és  mozgás 
a  jobboldalon  és  a  szélsőbalon.) 

Én  azt  senkinek  sem  veszem  rossz  néven,  ha  azt  érve- 
léssel kimutatni  akarja,  hogy  abban,  amit  rólunk  mondott 
Szontágh  Pál  képviselő  úr,  igaza  volt-e  vagy  sem.  Az  a  kép- 
viselő úr  azonban,  aki  ily  röviden,  ehtélőleg  közbeszólt, 
aki  oly  nagy  diadalmasan  szereti  ott  hánytorgatni  az  ő 
elveit  :  az  a  képviselő  úr  és  az  ő  vélekedése  még  kevéssé 
ismeretes  előttem  arra,  hogy  én  az  ő  ítéletében  most,  ebbe 
a  parlamentbe  ahg  illő  pajzánkodásnál  egyebet  lássak. 
(Nyugtalanság  a  szélsőbaloldalon  és  a  jobboldalon.  Felkiál- 
tások :  Rendre  !)  Ne  gondolja  a  képviselő  úr  —  tudniilUk 
Polónyi  képviselő  urat  értem  —  azt,  hogy  a  függetlenségi 
párton  való  ülés  feljogosít  arra,  hogy  a  meggyőződést  és 
azt,  hogy  elvek  alapján  áll  valaki,  minden  más  párttól 
egyszerűen  megtagadhassa.  (Helyeslés  balfelől.)  Azok  az 
urak,  kik  annak  a  pártnak  igazi  elveit  és  igazi  véleményét 
fejezik  ki  és  akik  annak  nem  zavarát  és  kompromittálását 
idézik  elő,  hanem  dicsőségére  szolgálnak,  azok  itt  sohasem 
beszélnek  úgy.  (Helyeslés  balfelől.) 

Most  pedig  visszatérve  önnön  igazolásomra  .  . 

Péchy  Tamás  elnök :  Kötelességem  lévén  a  ház- 
szabályok megtartására  ügyelni,  figyelmeztetem 
a  t.  képviselő  urat,  hogy  a  házszabályok  nem 
engedik  meg,  hogy  hosszabban  kiterjeszkedjék 
a  felszólalásokra. 

Engedje  meg  a  tisztelt  elnök  úr,  hogy  Szontágh  Pál 
képviselő  úrnak  feleljek. 

Én  tehát  igazoltam  a  tisztelt  ház  előtt,  hogy  Szontágh 
Pál  képviselő  úr  szavainak  szerkezete  és  természetes  értelme 
arra,   amit   mondtam,   feljogosítottak. 

Ha  a  képviselő  úr  már  most  azt  mondja,  hogy  abban 
én  találva  éreztem  magamat  és  ez  a  párt  találva  érezte 
magát,  erre  feleletem  egyszerűen  ez  :  én  megadom  a  kép- 
viselő úrnak  tökéletesen  azt  a  jogot,  hogy  bármely  ítéletet 
és  bármely  gyanúsítást  mondhasson  rólunk,  hanem  aztán 
ne  jajduljon  fel  a  képivselő  úr  és  ne  vonuljon  vissza  szavainak 
természetes  értelme  elől,  ha  visszatorlásban  részesül.  (He- 
lyeslés balfelől.)  EnnéKogva  az  ő  helyreigazítását,  mely 
szavainak  természetes  értelmükből  való  kiforgatása,  én  nem 
fogadhatom  el.   (Helyeslés  balfelől.) 

Polónyi  Géza  :  ...  engedje  kijelentenem,  hogy  személye 
és  tehetsége  iránti  minden  tiszteletem  se  tesz  engem  annyira 
vakká,  hogy .  .  .  privilégiumot  biztosíthassak  éppen  Szilágyi 
Dezső  tisztelt  képviselőtársamnak.  (Helyeslés  a  szélső  baloldalon.) 
Nincs  is  joga  arra,  hogy  nála  fiatalabb  képviselőket  leczkéz- 
tessen,  mert  habár  nem  vindikálhatom  magamnak  azt,  hogy 
ítéletem  józansága  és  alapossága  felől  egyszerre  mindenkit  meg- 
győzzek, azt  az  egyet  mégis  vindikálom  magamnak,  hogy  Mr. 
Low  beszédét  ebben  a  parlamentben  soha  elmondani  nem  fogom. 
.  .  .  Legyen  kegyes  ezen  épp  oly  jóakaratú,  mint  tiszteletteljes 
figyelmeztetést  azzal  tudomásul  venni,  hogy  tegnapi  felszólalása 
a  szenvedélyességnek  és  hozzáteszem  :  az  öntetszelgés  és  türelmet- 
lenségnek olyan  élő  jele,  mely  nem  győzött  meg  sem  engem,  sem 
mást  arról,  hogy  a  tisztelt  képviselő  úr  rendelkezik  azon  magasabb 
polgári  erényekkel,  melyek  öt  alkalmassá  teszik  arra,  hogy  ha  azon 
urak  onnan   felkelnek,   a  képviselő  úr  oda  ülhessen. 


A  herczegovinai  lázadás  költsége  a  képviselőházban.         29T 

A  vita  további  folyamán  Tisza  Kálmán  miniszterelnök, 
főképen  Szilágyi  Dezsővel  polemizálva,  bizonyította,  hogy  a 
védelmi  kötelezettséget  Boszniára  kiterjesztő  hadügyminiszteri 
rendelet  az  1880  :  VI.  törvényczikk  alapján  törvényes. 

Később,  Mocsáry  Lajosnak  válaszolva,  személyes  kérdésben 
szólalt  fel  Tisza  Kálmán  miniszterelnök.  Arról  volt  szó,  hogy 
Ljubibratits  Mihály  az  Egyetértésben  »A  magyar  hazafiakhoz « 
nyílt  levelet  intézett.  Mocsáry  —  mondja  a  miniszterelnök  — 
úgy  magyarázta,  hogy  én  tegnap  az  »Egyetértés<<-ben  foglaltakat 
mint  támadást  hoztam  fel  személyeik  ellen.  Ezt  nem  tettem  ; 
pedig  tehettem  volna,  mert  egy  nagy  lapban  egy  oly  prokla- 
máczió,  minden  észrevétel  nélkül  kiadva,  csakugyan  prétirozta 
volna  magát  az  ilyen  megtámadásra. 

Csávokzky  Lajos  :  Ott  van  ma  a  megjegyzés  ! 
Felhoztam  azt  egyes-egyedül  azon  indokból,    hogy  rámutassak, 
hogy  igazam  volt  abban,  hogy  az  itt  elejtett  szavakból  fegyvert 
kovácsolnak  a  lázadók. 

Azt  mondtam  továbbá,  hogy  én  nagyon  óhajtom  a  jó  egyet- 
értést, a  testvéries  együttműködést  a  magyarok  és  szerbek  közt. 
De  azon  ölelkezésnél,  midőn  Ljubibratits  fog  megölelni  egy 
magyar  embert,  nem  akarok  ott  lenni.  Azt  gondolom,  —  s  ez 
ellen  a  szerbek  maguk  fognának,  azt  hiszem,  igen  erélyesen 
tiltakozni  —  hogy  egy  ember,  aki,  mint  itt  van  írva,  »volt  felkelő 
vezér  s  nagyhírű  délszláv  agitátor*  és  a  szerb  nemzet  nem  egy 
és  ugyanaz.  (Helyeslés  a  jobboldalon.) 

■  1882  február  25-ikén  mondta  Szilágyi  zárbeszédét. 

ilágyi         Bizonyára  meg  lesz  nekem  engedve,  tisztelt  báz,  hogy 
'  °   beszédemet     azzal     kezdjem,     amit     a     miniszterelnök     úr 
Ljubibratics,  az  úgynevezett  délszláv  agitátor  nevével  össze- 
kötött. (Halljuk !)  Ö  most  egészen  az  ártatlanság  és  jóakarat 
..      színében  azt  mondja :  Nem  azért  hoztam  fel  tegnap  az  Egyet- 
P     értésből   Ljubibratics   levelét,   hogy   valaki   ellen   támadást 
intézzek  —  de  nem  állhatta  meg,  hogy  hozzá  ne  tegye  :  pedig 
tehettem  volna  ;  (Derültség  a  baloldalon.)  hanem  felhoztam 
azért,    hogy  tanúságot  nyújtsak  arra,  hogy  az  itt  mondott 
szavak  mennyiben  szolgálhatnak  bátorításul  a  lázadóknak. 
Hát  igenis,  ebből  a  czélból  hozta  fel,  de  mint  igen  sok  dolog- 

nál,  itt  is  elfeledte  a  miniszterelnök  úr,  hogy  az  a  fegyver, 
amelyet  ide  akart  szegezni,  hátralőtt.    (Halljuk  !   Halljuk  !) 

Ljubibratics  hivatkozik  levelében  arra,  hogy  minő 
örömrivalgással  fogadták  a  délszláv  táborokban  azokat  a 
híreket,  hogy  az  okkupácziót,  midőn  készült,  ellenezték  és 
elkárhoztatták.  De  hát  a  tisztelt  miniszterelnök  úr  tudja-e, 
kikre  s  mire  hivatkozik  Ljubibratics  ?  Ha  netalán  elhomá- 
lyosodott volna  emlékezetében,  eszébe  juttatom.  Mikor  az 
okkupáczió  készült,  Bécsben  a  delegáczióban  ott  volt  a 
miniszterelnök  úr  is  és  a  delegáczió  külügyi  albizottsága 
egy  jelentést  terjesztett  elő,  melyet  Falk  Miksa  képviselő 
úr  szerkesztett.  Az  egész  delegáczió  helyeselte  a  jelentést, 
s  ebben  a  jelentésben  minden  elképzelhető  alakban  el  volt 
kárhoztatva,  minden  képzelhető  alakban  ki  volt  zárva  az 
okkupáczió.*)  Azt  a  jelentést  felolvasták  a  miniszterelnök  úr 
jelenlétében  ;  nem  szólt  egy  szól  sem  ellene.  Felolvasták 
a  delegáczió  teljes  ülésében  ;  ott  sem  szólt  ellene  egy  szót  sem. 
A  jelentés  a  hatvan  milliós  kölcsön  megszavazásáról  szólott 
és  az  volt  benne  megmondva,  hogy  az  okkupáczió  minden 
körülmények  közt  ki  van  zárva. 

Ha  én  felteszem  Ljubibraticsról,  —  ki  olyan  nagyon  jól 
tudja,  mik  történnek  a  magyar  országgyűlésen  és  ezen 
monarchia  képviselőtestületeiben  —  hogy  ismeri  a  leg- 
fontosabb okiratot,  a  delegáczió  jelentését,  mely  az  okkupá- 
cziónak  legpregnánsabb  elkárhoztatása,  és  ha  ennélfogva 
bátorítást  merített  valamiből,  mert  hiszen  erre  hivatkozik, 
akkor  olyan  cselekményekből  merítette  bátorítását,  amelyek 
a  miniszterelnök  úr  tacitus  helyeslésével  történtek,  melyeket 
saját  párthívei  helyeseltek.  (Igaz  !  Ügy  van  !  a  baloldalon.) 
Ezt  ne  métóztassék  elfelejteni. 

Áfctérve  már  most  beszédem  érdemére,  engedtessék  meg 
nekem  mindenekelőtt  az,  hogy  az  előttem  szólott  Mocsáry 
Lajos  t.   képviselőtársam  érveivel  foglalkozzam. 

Tisztelt  ház  !  Én  nem  értem  tisztelt  barátom  eljárását. 
O  határozati  javaslatában  azt  mondja,  hogy  azon  rendelet, 
melyet  szerintünk  sem  állott  jogában  a  hadügyminiszter 
úrnak    kibocsátani,    az    országgyűlés    jogkörét    sérti,    még 


")   Szilágyi  Dezső  Beszédei,  I.  k.   157.,    158.  1. 

pedig  azért,  mert  a  véderő  szervezését  azon  országokban 
csak  a  két  törvényhozás  hozzájárulása  alapján  lehetne  létesí- 
teni ;  továbbá  azt  mondja  :  minthogy  a  közös  kormány  ezen 
jogsértést  elkövette,  ennélfogva  visszatorlásnl  tagadjuk  meg 
az  összes  közös  költségeket,  amelyek  megadására  —  amint 
ő  maga  loyalisan   ehsmerte  —  törvény  kötelez    bennünket. 

Nem  értem  már  most  tisztelt  képviselőtársamat,  hogy 
elveti  azt  a  javaslatot,  melyet  én  bea-dtam.  Mert  vagy  komo- 
lyan tartja  tisztelt  képviselőtársam,  —  és  föl  kell  tennem, 
hogy  ö  komolyan  tartja,  ha  talán  más  valaki  nem  is  azon 
a  párton  —  hogy  a  sérelem  orvoslására  itt  közös  erővel 
törekedni  kell,  s  nemcsak  ajkain,  hanem  komoly  szándékában 
hordja  a  törekvést  e  sérelem  orvoslására,  s  akkor  neki  pár- 
tolnia keU  e  javaslatot,  amint  hiszem,  hogy  mindnyájuk 
belső,  habár  be  nem  vallott  megelégedésére  ezt  be  fogom 
bizonyítani.  (Halljuk  !  Halljuk  !)  Vagy  pedig  a  tisztelt  kép- 
viselő úr  azt  hiszi,  hogy  csak  demonstrálni  kell ;  de  ez  azután, 
megvallom,  összes  viseletével  és  érvelésével  ellentétben  áll. 
Ezt  tehát  föl  nem  teszem. 

Tisztelt  képviselőtársam  azt  kérdi  tőlem,  miért  nem 
járulok  én  határozati   javaslatának  konkluzu mához. 

A  tisztelt  képviselő  úr  premisszáit  elfogadom,  de  kon- 
kluzumához  nem  járulhatok.  Nekem  nem  feladatom,  tisztelt 
barátaink  és  szomszédaink,  hogy  én  támadjam  meg  és  én 
fejtegessem  minduntalan  az  önök  határozati  javaslatának 
helytelenségeit  ;  a  tisztelt  miniszterelnök  úr  és  a  kormány- 
párt nekem  engedik  át  e  szerepet  ;  (Derültség.)  de  mivel 
önök  egyenesen  hozzám  intézték  e  kérdést,  hát  már  udva- 
riasságból sem  maradhatok  adósuk  a  felelettel. 

A  czél,  melyre  törekszünk,  egy,  tudniillik  hogy  a  ren- 
delet kibocsátásával  elkövetett  törvénytelenség  orvosoltas- 
sék.  A  módok  azonban  különbözők.  Én  azt  kérem  a  tisztelt 
háztól,  mondja  ki  azt,  hogy  az  a  rendelet  nem  volt  kibocsát- 
ható és  végrehajtható  —  és  ezt  bebizonyítom  —  az  ország- 
gyűlések hozzájárulása  nélkül.  Ha  a  tisztelt  ház  a  határozati 
javaslatot  elfogadja,  el  van  ítélve  a  közös  kormány  és  ezen  kor- 
mány eljárása.  Az  a  többség,  amely  azt  a  határozati  javaslatot 
elfogadja,  ezt  a  kormányt  eltávolította  helyéről,  mert  afölött 
nem  kételkedem,  hogy  eljárásának  ily  csattanó  meghazudto- 

lása  után  s  azok  után,  amiket  a  tisztelt  miniszterelnök  úr  mon- 
dott, talán  helyén  nem  maradna.  (Felkiálcások  a  szélsőbalon : 
Ea  tudja!   Derültség.)  Ebben,  uraim,  nézetünk  különböző. 

Ha  pedig  a  tisztelt  képviselő  úr  határozati  javaslatát 
fogadja  el  a  többség,  eléri  ugyanezt  az  eredményt,  mert 
benne  foglaltatik  eljárásának  kárhoztatása,  de  tett  egy  oly 
formai  törvénytelenséget,  amelyben  —  engedjenek  meg  — 
a  közös  intézménynek  kényes  természeténél  fogva  vesze- 
delmes preczedens  van.  Mert  ha  önök  megengedik  azt, 
hogy  amiatt,  mert  ezen  kormány  magaviseletével  nem 
vagyunk  megelégedve,  megtagadjuk  azt,  amit  teljesítni 
Magyarországnak,  még  pedig  a  másik  áUam  irányában  is, 
törvénybe  iktatott  kötelessége,  akkor  meg  keU  engedni, 
hogy  ha  Ausztriában  majd  a  maguk  kormányával  valami 
miatt  elégedetlenek  lesznek,  megtagadják  törvénybe  iktatott 
kötelességüket  a  mi  irányunkban. 

És  lássák,  uraim,  önök  elég  loyalisak,  hogy  azt  meg- 
engedik, és  lássák,  uraim,  ezen  veszélyes  fegyverhez  nem 
jó  nyúlni  szükség  nélkül.  Azt  pedig,  hogy  nem  szükséges, 
úgy  hiszem,  az  önök  megelégedésére  be  fogom  bizonyítani. 

Nem  jó  e  fegyverhez  nyúlni  szükség  nélkül  azért,  mert 
ha  elérhetjük  a  czélt,  miért  bonyolítsuk  ezt  a  viszályt, 
mely  közöttünk  és  a  kormány  között  van,  egy  új  viszállyal, 
közöttünk  és  a  lajtántúli  tartományokkal.  A  közös  ügy 
természete  oly  kényes,  annyi  tapintatot  kivan,  hogy  ahhoz 
csak  szükség  esetén  kell  nyúlni  és  azt  az  intézményt  a  költ- 
ségmegtagadás jogával  bolygatni. 

Hogy  ez  a  szükség  nem  forog  fenn,  annak  bizonyításá- 
val adós  vagyok.  De  ha  önök  figyelemre  méltatták  volna  a 
miniszterelnök  úr  beszédét,  ő  ezt  elmondta,  és  ma  azon 
csodálatos  helyzetben  vagyunk,  hogy  a  miniszterelnök  úr 
és  én  egyező  véleményben  vagyunk  aziránt,  hogy  mi  egyesült 
erővel  hogyan  buktathatnók  meg  a  kormányt  legjobban. 
(Halljuk !)  A  dolog  ebben  áll  :  bármi  alakban  kifejezett 
kárhoztató  ítélet  elegendő  a  parlamenti  felelősség  szabályai 
szerint  arra,  amit  legalább  formailag  mindig  ehsmertek 
itt  :  hogy  ki  tegyük  székeiből  a  kormányt. 

Trefort  Ágost  vallás-  és  közoktatásügyi  miniszter : 
Tessék,  elhagyjuk  !  (Derültség.) 

Dehogy  engedi  át,  nagyon  ragaszkodik  hozzá,  hisz  ő 
akar  a  legtöbbet  alkotni.   (Derültség.) 

EnnéKogva  bármily  formát  válasszunk,  a  bizalmatlan- 
ságnak legegyszerűbb,  de  félreismerhetetlen  formája  a  tettek 
elkárhoz  tatása.  Az  eddigi  politikával  való  szakításnak 
világos  kifejezése  azonban  elegendő  e  czél  elérésére.  No  má,r 
most,  Polónyi  tisztelt  képviselő  urat  kiv^éve,  aki  azt  mondja, 
hogy  előtte  nincs  nagyobb  auktoritás  mint  a  törvény, 
attól  pedig  szorgosan  óvakodik,  hogy  aminek  megőrzésére 
vállalkozik,  —  mert  erre  is  vállalkozik  a  tisztelt  képviselő 
úr  —  annak,  amit  meg  akar  őrizni,  tartalmát  meg  is  ismerje 
(Derültség  balfelől.)  —  hát  Polónyi  képviselő  urat  kivéve, 
senki  e  házban  nem  állította,  legkevésbbé  a  miniszter- 
elnök úr,  hogy  ha  a  mi  javaslatunk  elfogadta  tik,  az  nem 
nyílt  bizalmatlansági  szavazat,  nem  nyílt  kárhoztatása  a 
kormány  eljárásának  ;  ezt  mindenki  belátta,  csak,  amint 
mondom,  törvényeink  hivatott  őre  nem.  Ennélfogva,  ha  a 
t-  képviselő  urak  ehhez  a  javaslathoz  járulnak,  a  főczélt, 
az  igazi  czélt  elérjük.  Már  most  kérdem  én,  t.  képviselő 
urak  :  ha  önök  komolyan  csak  ezt  a  czélt  tartják  szem 
előtt,  amiben  nem  szabad,  nincs  is  okom  kételkedni,  miért 
idegenkednek  javaslatunk  elfogadásától  ?  Önök  el  akarják 
homályosítani  a  kérdést  ;  össze  akarják  bonyolítani  oly  kér- 
déssel, mely  nem  függ  ezzel  össze.  Minek  bonyolítani  össze 
a  kormány  iránti  bizalmatlansági  kérdést  a  közös  törvé- 
nyekben megírt  kötelezettségnek,  vagy  mint  Mocsáry 
tisztelt  képviselő  magát  kifejezte,  az  1867  :  XII.  t.-c. 
betűinek   megsértésével  ? 

Ez  a  taktika  nem  helyes.  Mert  ha  én  valami  célra  törek- 
szem, higyjék  el,  helytelen  eljárás  az,  ha  mesterségesen 
önmagam  rakom  le  az  akadályokat  a  siker  elérése  elé. 

De,  mint  mondám,  nem  az  én  feladatom  önökkel  javas- 
latom érdemére  nézve  polemizálni.  Feladatom  csak  az, 
hogy  megmutassam,  hogy  alaptalan  az  a  három  ok,  melyet 
Mocsáry  képviselő  úr  felhozott,  —  pedig  ehsmerem,  hogy 
elmésen  gondolta  ki  —  melynél  fogva  azt  mondja,  hogy 
javaslatunkkal  eredményt  előidézni  nem  tudunk  ;  ez  téve- 
désen alapszik. 

Ha   e   határozati   javaslat   elfogadtatik,   azt   ezen   ház 


302  Az  okkupácziót  követő  országgyűlések. 

többsége  fogadja  el,  eniiek  pedig  az  volna  első  következése 
és  ez  annak  adna  kifejezést,  hogy  a  többség  politikája  ellen- 
tétben van  a  kormány  politikájával  ;  ezen  uraknak  akkor 
el  kellene  hagyniok  helyüket,  vagy  pedig  meg  kellene  vál- 
toztatniok  poHtikájukat.  De  ez  nem  lesz  elég,  hanem  azon- 
felül az  azon  többségből  származó  delegáczió  is  más  lesz, 
nünt  az,  amelyet  a  jelen  többség  küldött  ki,  mert  nem  szabad 
elfelednünk,  hogy  a  delegáczió  többsége  mindig  az  ország- 
gyűlés többségének  a  képviselője,  annak  irányát  követi. 
Ha  az  országgyűlés  többsége  nem  véletlenül,  nem  várat- 
lanul azt  az  álláspontot  foglalja  el,  melyet  mi  képviselünk, 
akkor  a  delegáczió  is  ezen  állásponton  fog  állani,  és  ekkor 
el  van  érve  a  czél,  mert  a  közös  minisztérium  állása  a  magyar 
delegáczióval  szemben  tarthatatlan  lesz.  (Ügy  van  !  a  bal- 
oldalon.) 

De  azt  hiszi  tán  Mocsáry  Lajos  képviselő  úr,  hogy 
ha  az  ő  határozati  javaslata  elfogadtatik,  el  lesz  érve  az 
eredmény  ?  Ha  a  képviselő  úr  határozati  javaslata  elfogad- 
tatik és  ennek  következtében  a  közös  költségek  megtagad- 
tatnak, hiszi-e  a  tisztelt  képviselő  úr,  hogy  valami  módon 
kényszerítheti  visszalépésre  a  közös  minisztériumot  ?  Kény- 
szeritheti-e azon  delegáczió  által,  melyet  ugyanezen  többség 
küldött  ki  ?  Hát  miért  akarja  a  közös  minisztérium  kezébe 
adni  azt  a  fegyvert,  hogy  azon  kívánalom,  melyet  önök 
hozzá  jogosan  intéznek,  össze  van  bonyolítva  a  formai  tör- 
vénysértéssel ?  Hogy  e  formai  törvénysértést  mint  csupán 
alkotmányos  fegyvert,  tehát  nem  maradandóan  szándékol- 
ják alkalmazni,  azt  értem.  De  gondolja-e,  hogy  ezen  taktika 
nem  fogja-e  az  ellenséges  törekvések  tekintetében  való 
gyanúsításra  a  legerősebb  fegyvert  adni  és  nem  rontja-e  le 
éppen  annak,  amiben  kétségtelenül  igazsága  van,  az  erkölcsi 
hatását?  (Élénk  helyeslés  a  baloldalon.) 

Nem  az  tehát  a  helyes  út  és  mód,  amely  a  látszólag 
legerősebb  fegyvert  alkalmazza  ;  hanem  az,  mely  ahhoz 
a  fegyverhez  nyúl,  mely  teljesen  kifejezi  ugyan  az  illető 
szándékát  és  törekvését,  de  a  lehető  összhangban  van  a 
törvény  szellemével  és  betűjével.   (Helyeslés  a  baloldalon.) 

Különben  pedig  nem  áll  az,  —  és  ezt  ne  méltóztassanak 
elfeledni  —  mintha  megkülönböztetném  határozati  javasla- 

tunkban  a  végrehajtást  a  rendelet  kibocsátásától.  Mert  ha 
egyszer  benne  áll  az,  hogy  a  véderőt  a  két  törvényhozás 
beleegyezése  nélkül  szervezni  nem  lehet,  ebben  már  az  is 
ki  van  mondva,  hogy  tehát  semmi  más  aktus,  mint  csak  a 
törvény  által  lehet  ott  intézkedni  és  hogy  ennélfogva  a 
rendelet  törvénytelen.  (Ugy  van  !  a  baloldalon.) 

De  hogy  nem  akarjuk  kivánni,  hogy  a  kormány  most 
forma  szerint  vegye  vissza  ezt  a  rendeletet,  hanem  általános 
alak  mellett  maradtam,  ennek  okát  önök  jól  fogják  tudni 
és  helyeselni.  Oka  annak,  hogy  e  kivánalmat  fel  nem  vetem,^ 
az,  hogy  ezt  félreértenék,  és  úgy  hiszem,  tán  örülne  a  miniszter- 
elnök úr,  ha  félreértetnék  a  jelen  pillanatban  e  rendelet  vissza- 
vétele, amely  rendelet  még  nincs  is  foganatosítva  —félreértetnék 
itt  benn,  de  különösen  künn,  ott  lenn  pedig  azon  békekötéshez 
hasonlítana,  amelyre  szégyennel  emlékszik  vissza  mindenki, 
amely  Dalmácziában  történt  Kneslacnál.  Ez  oly  vissza- 
vonulás, oly  erkölcsi  bukás  volna,  melytől,  ha  önök  a  kormány- 
férfiak személyét  nem  is  akarják  kímélni,  de  a  monarchia 
és  hazánk  tekintélyét  még  ezen  politika  daczára  is  kímélniök 
kell.  (Helyeslés  a  baloldalon.) 

Azt  hiszem,  ez  elég  volt,  hogy  tisztelt  barátaink  és 
szomszédaink  irányában  az  egyensúlyt  helyreállítsam.  És 
most  bölcs  elhatározásukra  bízom  :  méltóztatnak-e  ezeknek 
súlyt  tulajdonítani,  méltóztatnak-e  velünk  közösen  működni, 
amint  határozati  javaslatunkban  az  út  ki  van  jelölve,  vagy 
méltóztatnak-e  saját  út  jókon  tovább  haladni.  (Egy  hang 
a  szélsőbalon  :  Haladunk  saját  utunkon  !)  A  mi  kötelességünk 
csak  az,  hogy  a  meggyőződésünk  szerint  alkotmányos  úton 
haladjunk ;  követnek-e  önök,  az  ezzel  szemben  másodrendű 
kérdés.  Mi  azonban  azon  elhatározással  és  nyugalommal 
megyünk  ezen  az  úton,  hogy  ez  nemcsak  a  leghelyesebb, 
hanem  alkotmányos  tekintetben  is  teljesen  kifogástalan. 
(Helyeslés  balfelől.) 

Most  engedje  meg  a  tisztelt  ház,  hogy  nem  tisztelt 
barátommal  szemben,  hanem  a  tisztelt  kormánypárttal 
és  a  tisztelt  miniszterelnök  úrral  szemben  álláspontomat 
igazoljam. 

Mielőtt  pedig  arra  a  kérdésre,  mely  közöttünk  tulaj  don- 
képen  komolyan   fel  van  vetve,  t.  i.   a  rendelet  kérdésére 

áttérnék,  engedje  meg  a  tisztelt  miniszterelnök  úr,  hogy 
feleljek  arra,  mit  az  okkupaczionális  politika  mellett  előadni 
méltóztatott.  (Halljuk  !) 

A  tisztelt  miniszterelnök  úr  azt  mondja,  hogy  mindazon 
jövendölések,  melyek  ez  oldalon  felhozattak,  valótlanoknak 
bizonyultak  be,  és  nagy  diadallal  hivatkozik  arra,  hogy 
Bosznia  jövedelmei  elegendők  voltak  a  beligazgatásra, 
hogy  az  okkupáczió  pénzügyeinket  nem  rontotta  meg,  mert 
mióta  az  megvan,  pénzügyeink  javultak,  s  hogy  külügyi 
biztonságunk   emelkedett. 

Ha  én  valamely  időpontban  szerencsétlennek  láttam 
a  hivatkozást  a  boszniai  politika  eredményeire,  legszerencsét- 
lenebb a  jelen  pillanat,  különösen  legszerencsétlenebb 
akkor,  midőn  a  tisztelt  miniszterelnök  úr  azt  egy  igen  helyes 
érv  kíséretében  mondotta.  Tudniillik  azt  mondotta,  hogy 
egy  dolognak  következményei  lassan  érlelődnek  meg  s 
ennélfogva  nem  kell  hinni,  hogy  azokkal  a  következmények- 
kel, melyek  eddig  beállottak,  már  ki  lennének  merítve  egy 
politikának  összes  következményei.  Ezt  persze  azért 
mondta,  hogy  mi  reméljük,  hogy  e  politikának  milyen  jó 
eredményei  lesznek,  melyeket  még  a  kalendáriumcsinálók 
sem  fognak  megjövendölhetni. 

Arra  hivatkozik  a  tisztelt  miniszterelnök  úr,  hogy  Bosznia 
jövedelmei  fedezik  a  közigazgatás  szükségletét.  Tudja-e  a 
tisztelt  ház,  hogy  az,  amit  Bosznia  közigazgatására  költöt- 
tünk, százféle  budgetben  van  ?  Ha  a  tisztelt  háznak  a  közös 
kormány  zárszámadásait  felmutatnám,  látnák  önök,  hogy 
a  hadügyi  tárczában  utakra,  hidakra,  közlekedésre  Bosz- 
niában közel  13  milliót  költöttünk.  Számítsák  össze  önök, 
Magyarországnak  hány  évi  budgetjét  kell  összeadni,  hogy 
utakra  és  hidakra  ez  a  13  miUió  kijöjjön.  (Igaz  !  Igaz  ! 
balfelől.)  Ha  megnézik  önök  azt  a  zöld  könyvet  s  azon  elő- 
terjesztéseket, melyek  hadügyi  költségvetésnek  neveztetnek, 
azt  fogják  találni,  hogy  vasutak  fenntartása  és  üzeme, 
vasutak  kijavítása,  vasutak  és  hidak  átalakítása,  melyekre 
százezrek  vannak  felvéve,  hadügyi  költségek  czíme  alatt 
van,  mert  a  vasutakat  a  hadügyi  kormány  építette  és  főleg 
hadügyi  czélokra  használja.  S  ha  most  azz^rl  szemben,  hogy 
az  adminisztráczió  kiadásai  így  vannak  elhelyezve,  a  tisztelt 

miniszcerelnök  úr  egy  piros  könyvet  mutat  fel,  és  az  a 
remény  szép  színében  mint  egy  reménybeli  sült  galamb 
lebeg  az  önök  szemei  előtt,  (Derültség  balfelől.)  —  a  mi 
szemeink  előtt  nem,  mert  mi  sohasem  hittünk  benne  — 
szabad-e  annak  hinni  a  jelen  pillanatban  ?  (Helyeslés  bal- 
felől.) Hát  mit  jelentenek  az  ágyúdörgések  és  a  puska- 
lövések? Meg  fogom  mondani,  amit  különben  mindenki  tud, 
hogy  ezentúl  a  boszniai  megszállás  hadügyi  költségei  évről- 
évre  gyarapodni  fognak  ;  hogy  nagy  visszaesés  fog  történni 
az  ottani  jövedelmekben  ;  hogy  hiába  hozták  be  tudósán 
azt  a  sokféle  adót,  melyeket  a  bécsi  professzorok  komisszió já- 
ban  főztek  ki. 

Tisza  tagadólag  int. 
Igenis,  erre  ankét  volt  összehíva. 

Tisza  :  Éppen  ezt  tagadom. 
Akkor  egy  nézeten  vagyunk.   (Halljuk  !  Halljuk  !) 

Igenis,  tisztelt  ház,  a  jövedelem  tekintetében  Boszniá- 
ban visszaesés  fog  mutatkozni  ;  az  ottani  erkölcsi  állapotok 
hanyatlani  fognak,  és  az  osztrák  Reichsratban  történt 
felszólalások,  melyek  a  mi  delegácziónkban  is  visszhangot 
találtak,  bírnak  bizonyos,  bár  szerintem  egyoldalú  s  ezért 
elfogadhatatlan  jogosultsággal  :  hogy  az  ottani  elégedet- 
lenségnek lecsillapítására  nem  volna  hatásosabb  mód,  mint 
a  beruházásoknak  nagymértékű  folytatása.  Már  most,  ily 
kilátások  mellett  szabad-e  a  miniszterelnök  úrnak  arra 
hivatkoznia,  hogy  a  boszniai  jövedelmek  fedezik  e  tartomá- 
nyok közigazgatásának  költségeit  ?  (Helyeslés  baKelől. ) 
szabad-e  különösen  akkor,  midőn  a  közigazgatás  szót  úgy 
magyarázza,  hogy  alatta  a  véderő  szervezése  is  értetik  ? 
Vagy  szabad-e  a  miniszterelnök  úrnak,  aki  lemondott  akkor, 
midőn  a  boszniai  okkupáczió  megtörtént ;  aki  legfőbb 
támaszát,  pénzügyminiszterét  vesztette  el  a  boszniai  okku- 
páczió pénzügyi  következményei  miatt  ;  akinek  mostani 
pénzügyminisztere  és  ő  maga  is  ismételve  miihókban  fejezi 
ki  a  rentekonverziónál  szenvedett  azt  a  veszteséget,  ami  a 
rentének  alacsonyabb  áron  való  elkeléséből  származott ;  mon- 
dom, szabad-e  azt  mondania,  hogy  mert  Európában  egyidő- 
ben  a  hitelviszonyok  javultak,  pénzügyeink  is  javultak  a  bosz- 
niai okkupáczió  folytán  ?  (Élénk  tetszés  balfelől.  Mozgás  jobb- 

felől.)  Ha  pedig  a  hitelviszonyok  javulását  értette  a  minisz- 
ter úr,  (Halljuk  !  Halljuk  !)  —  és  méltóztassék  elhinni,  való- 
ban nincs  szándékom  elmagyarázni  felszólalását  —  akkor 
kérdem  :  azon  javulás  nem  az  általános  európai  pénzpiaca 
diszpozicziójának  eredménye-e  ?  (Tetszés  balfelől)  hát  az  oly 
államok,  amelyeknek  nincs  Boszniájok,  nem  éppen  úgy  része- 
sült ek-e  ebben?  (Tetszés  balfelől)  és  ha  nem  lett  volna  Bosz- 
niánk, nem  javullak  volna-e  pénzügyeink  nagyobb  mérték- 
ben ?  (Élénk  tetszés  balfelől.)  Hiszen  irraim,  ez  egészen  világos. 

Miért  hozza  hát  fel  a  miniszterelnök  úr  azt,  ami 
nincs  vele  összeköttetésben,  vagy  ha  van,  legfeljebb  rom- 
boló hatásánál  fogva  van  —  diadallal  a  hitelviszonyok  javu- 
lására nézve  ?  Vagy  van-e  oly  képtelen  ember  Európában, 
aki  ezen  monarchiát  hitelképesebbnek  tartja  azért,  mert 
évenkint  tíz-tizenöt,  sőt  ha  azután  kizöldül  az  erdő  és  ked- 
veznek az  idők,  harmincz  miUiót  költ  el  a  megszállott  tar- 
tományokra terméketlenül?  (Élénk  tetszés  baKelől.)  Van-e 
oly  képtelen  ember  Európában,  aki  a  monarchiának  ereje 
gyarapodását  lássa  abban,  hogy  félvad  népek  nevelésére 
és  czivilizácziójára,  meddő  kiadásolíra  von  el  önmaga  gazda- 
sági erejéből?  (Tetszés  balfelől.)  Ha  nincs,  hát  kinek  beszél 
a  miniszterelnök  úr?  (Halljuk!  Halljuk!)  kire  akart  ezzel 
hatást  tenni  ?  kinek  szívét  akarta  ezzel  meglágyítani  ? 
(Halljuk  !  Halljuk  !)  Ez  igazán  csak  a  gyengébbek  kedvéért 
való.  De  ezek  a  gyengébbek,  higyjék  el  uraim,  ezen  oldalon 
nem  Ülnek,  ebben  a  házban  nem  ülnek  ;  hanem,  ha  mind- 
ennek daczára  valahová  szánva  volt  e  felszólalás,  ezt  nem 
nekünk,  hanem  önöknek  szánta.   (Élénk  helyeslés  balfelől.) 

De  hogy  lásson  bizonyos  könnyebbülést  a  miniszter- 
elnök úr  is,  ha  oly  nagyon  foglalkozik  a  jövővel,  (Halljuk  ! 
Halljuk  !)  kérem,  de  nagyon  kérem  őt,  foglalkozzék  egy 
kissé  kötelességeivel  is.  (Felkiáltások  jobbfelől :  Áh  !  Ah  1 
Élénk  mozgás.)  Ne  szörnyűködjenek,  hisz  az  önök  érdekében 
kérem.  Még  Boros  képviselő  úr  is  meg  lesz  elégedve  velem. 
(Derültség  balfelől.) 

íme,  már  a  múltkor  kiemeltem  s  ma  Helfy  képviselő  úr 
rájuk  olvasta,  hogy  a  múlt  országgyűlés  feliratában*)  önök 

és  politikai  elődeik  —  mert  hiszen  mikor  felelősség  van, 
mikor  összekötik  magukat  az  elődökkel,  az  okkupácziót 
pártolókkal,  így  mondhatom  —  mennyire  aggódtak  a 
kmiy hókban  és  palotákban  egyformán  ezen  okkupácziónak 
éppen  pénzügyi  eredményei,  éppen  alkotmányi  következ- 
ményei iránt.  Hát  kérem,  nem  méltóztatik-e  megnyugtatni 
párthiveit,  —  talán  jut  nekünk  is  valami  a  feleslegből  — 
hogy  mely  irányban  akarja  ezen  tartományokban  a  poU- 
tikát  vezetni,  nem  hogy  elhárítsa  aggodalmaikat,  hanem 
hogy  csökkentse.  Mert  akármennyire  jól  érezzék  önök 
magukat ;  akármennyire  álljanak  azon  állásponton,  mint 
egy  tisztelt  képviselőtársam  a  napokban  mondta,  hogy 
kárhoztat  mindent,  amit  ezen  kormány  tett,  de  hát  mégis 
pártolják  (Derültség  balfelől)  —  akármennyire  jól  érezzék 
magukat  ezen  állásponton,  egy  kis  megnyugtatás  talán,  ha 
nem  is  önöknek,  de  választóiknak  még  sem  ártana.  Ezzel 
foglalkozzék  a  tisztelt  miniszterelnök  úr.  És  ha  már  egyszer 
látjuk,  hogy  teremtett  egy  nekünk  vészelje  es  helyzetet 
külfelé,  és  minden  tagadás  daczára  látjuk,  hogy  országunk 
nyugalmát,  jövőnket  nagyobb  mértékben  tette  a  külföldi 
esélyektől  függővé,  mint  valaha  volt,  hát  legalább  arra  adjon 
valami  vigasztalást,  hogy  ami  tőle  függ  és  törekvéseitől,  — 
és  most  egyszer  ne  méltóztassék  könnyen  ígérni  —  minden 
meg  fog  történni  arra,  hogy  ezen  országnak  alkotmánya  a 
legkevesebb  sérelemmel  fog  ebből  a  helyzetből  kikerülni. 
S  igenis,  méltóztassék  megmondani,  mi  módon  gondolja, 
hogy  ezen  megnyugtatás  tényleg  eszközölhető  lesz  ?  Ez 
méltó  foglalkozás  a  miniszterelnökhöz,  nem  pedig  kikeres- 
gélni, hogy  négy  esztendővel  előbb  mit  jövendölgettek,  és 
mire  foghatja  rá,  hogy  ezen  jövendölés  nem  teljesült  ? 

De  a  tisztelt  miniszterelnök  úr  azt  mondja,  hogy  fel- 
állítja nekünk,  kik  az  okkupaczionáhs  politikát  kárhoztatjuk, 
gróf  Andrássy  Gyulának  kérdését,  —  gondolom,  ő  reá  hivat- 
kozott a  miniszterelnök  úr  is  —  amelyet  a  delegáczióban 
intézett  hozzánk  :  hogy  mit  kellett  volna  tenni  az  okkupáczió 
helyett,  mikor  a  berhni  kongresszus  volt  ;  hát  mondják  meg 
most,  mikor  könnyű  arról  beszélni.  (Halljuk !  Halljuk ! 
jobbfelől.)  Tudom  én,  hogy  nagyon  kíváncsiak.  (Derültség 
balfelől.)  Mert,  uraim,  hogyne  lennének  kíváncsiak  ;  minő 

megnyugtatást  meríthetnének  abból,  ha  az  a  meggyőző- 
désük lehetne,  hogy  azt  a  feleletet,  melyet  megnyugtatá- 
sukra saját  kormányuktól  és  vezérférfiaiktól  nem  tudnak 
kapni,  hogy  az  ilyen  megnyugtató  feleletet  itt  sem  lehetne 
kapni  ?  Tehát  kíváncsiak. 

Azt  kérdem  mindenekelőtt,  ha  komolyan  tisztába 
akarunk  jönni  és  nemcsak  beszélni  és  vitatkozni  egymással, 
szabad-e  így  a  kérdést  feltenni  ?  Szabad-e  a  kérdést  úgy  fel- 
tenni, hogy  egy  hosszú  éveken  át  elhibázott  pohtika  tizen- 
kettedik órájának  utolsó  perczében  mit  kellett  volna  tenni  ? 
Szabad-e  úgy  feltenni  a  kérdést  :  ha  valaki  egy  oly  politikát 
követ,  hogy  hadd  forduljanak  fel  keleten  a  hatalmi  viszo- 
nyok és  a  birtokállapotok,  bár  a  miniszterelnök  úr  azt 
hirdette,  hogy  nincs  érdekünkben,  hogy  felforduljanak  ; 
ha  az  a  valaki  nem  ismeri  poUtikánknak  egyéb  pozitív 
érdekét,  mint  a  területnagyobbodás  érdekét,  mert  hiszen 
poHtikájából  ugyan  egyéb  pozitív  eszmét  és  czélt  még  ma 
sem  tudtak  kihozni  —  akkor  azt  kérdem  én  :  ha  éveken  át 
elrontja  a  poUtikát,  a  helyzetet,  az  előzményeket,  szabad-e 
úgy  fel' enni  a  kérdést,  hogy  ezen  általa  oly  hosszú  ideig 
elrontott  helyzetben  a  végső  perczben  mit  kellett  volna 
tenni  ?  Vagy  nem  kell-e  a  kérdést  másként  felálMtani  ? 
(Szabad!  jobbfelől.)  Hát  én  felállítom;  hiszem,  hogy  önök 
nem  kívánják  így  felállítani  ;  hiszem,  hogy  önök  nem  vár- 
ják, hogy  a  miniszterelnök  így  áUítsa  fel,  hiszen,  amint  ő 
felállítá,  azt  az  önök  érdekében,  az  önök  megnyugtatására 
tette,  hiszen  önök  egyetértenek  vele. 

Hanem  én  megmondom,  hogyan  kell  a  kérdést  felállí- 
tani. (Halljuk  !)  Nézetem  szerint  úgy,  hogy  egy  államférfi, 
aki  tudja  és  érezte,  hogy  ezen  állam,  a  magyar  állam,  nincs 
teljesen  kiépítve,  nincs  teljesen  megszilárdulva  ;  aki  érezte, 
hogy  ennek  az  államnak  gazdasági  állapota  gyönge,  pénz- 
ügyei inognak  ;  érezte,  hogy  ezen  monarchiának  szerkezete 
és  duaUzmusa  rögtön  felbomlik,  mihelyt  szervezetébe  idegen 
területek  bejutnak  ;  aki  tudta,  mily  szükség  van  erőnkre, 
nyugalomra,  alapszerkezetünk  megőrzése  végett  :  szabad 
volt-e  ezen  államférfiúnak  területi  nagyobbodás  politikájára 
törekednie  ?  Szabad-e  erre  reáfogni  s  azzal  idejönni  Jókai 
képviselő  úrnak  s  a  miniszterelnök  úrnak,  hogy  ez  a  magyar 

állam  konszolidácziójának  politikája  ?  (Zaj  jobbfelől.)  És 
ha  már  kitört  a  keleti  háború,  —  mi  sohasem  ismertük  el, 
hogy  az  feltartóztathatlan  volt  —  nem  kellett  volna-e 
törekedni  annak  minél  határozottabb  lokalizálására,  nem 
pedig,  mint  a  sakál,  leskelődni  a  hullára  és  a  konczra  ? 
(Élénk  helyeslés  a  bal-  és  a  szélsőbaloldalon.) 

De  tegyük  fel,  hogy  mindenben  igaza  volt  a  miniszter- 
elnök úrnak.  Hát  én  teszek  egy  utolsó  kérdést  ezen  az 
alapon  és  elfogadom  azt  :  ha  valaki,  mint  a  miniszterelnök 
úr,  amint  most  álKtja,  abban  a  meggyőződésben  volt,  hogy  e 
monarchiának  a  területi  nagyobbodás  politikáját  kellett 
követnie  .  .  . 

Tisza  Kálmán  miniszterelnök  :  Ki  mondotta  ? 
Engedelmet  kérek,  tudom,  hogy  nem  mondotta,  mert 
a  diplomáczia  hipokrizise  önmagát  megfogta  és  nem  mond- 
hatja nyíltan,  hogy  mit  akar.  (Nyugtalanság  jobbfelől) 
De  azt  azután  határozotton  állítom,  hogy  ha  az  okkupáczió- 
nak  értelme  van,  akkor  ez  csak  az  annexió  lehet,  mert  azon 
okok,  amelyek  a  kormányt  vezették  s  amelyekkel  azt  iga- 
zolni törekszenek,  maradandók,  tehát  maradandónak  kell 
lenni  azon  állapotnak  is,  és  ez  nem  jelent  egyebet,  mint 
maradandó  idecsatolást. 

Aki  azon  meggyőződésből  indul  ki,  —  s  tiltakozom  ellene, 
hogy  nekem  tulajdonítsák  ;  én  az  önök  álláspontjára  állok 
most  —  hogy  e  monarchiának  és  államnak  érdeke  meg- 
kívánta, hogy  azt  a  területet  uralma  alá  helyezze,  —  ami 
ugyan  nem  az  én  meggyőződésem,  de  önök  mondják,  hogy  az 
önöké,  önök  tartották  és  tartják  üdvös  és  szükséges  politi- 
kának —  hát  szabad  volt-e  annak  ily  módon  az  okkupácziót 
csinálni  ?  Szabad  volt-e  annak  az  okkupácziót  az  ideiglenes- 
ség jellegével  felruházni  ?  Szabad  volt-e  a  viszály  magvát 
ott  elhinteni  és  ezáltal  a  dolgok  megszilárdulásának  önnön 
politikájukkal  gátat  rakni  ?  Talán  azért,  hogy  midőn  itt 
áldozatokat  követelnek  tőlünk,  azon  álvigasztalást  hirdet- 
hessék, amint  Éber  és  Jókai  képviselő  urak  a  boszniai 
törvény  alkotásakor  hirdették  is,  hogy  ez  nem  maradandó 
állapot,  ez  okkupáczió,  ez  csak  ideiglenesség  ? 

Én,  ha  méltóztatnak  kívánni,  mind  a  három  alapon 
felteszem  a  kérdést  és  elfogadom  a  vitát. 

Móricz  Pál :    Hallottuk  már !    (Derültség  a  bal-  és 
szélsőbaloldalon. ) 

Azt  mondja  Móricz  Pál  képviselő  úr,  hogy  hallotta  már. 
Hiszen  ugyanezt  a  kérdést,  amit  ma  a  miniszterelnök  úr 
tett,  feltették  a  delegáczióban  is  és  körülbelül  ugyanazt  a 
feleletet  kapták,  amit  kapnak  itt  is.  Hiszen  csak  nem  jár- 
hatunk el  úgy  mint  önök ;  nekünk  nincsenek  homlok- 
egyenest ellenkező  álláspontjaink  ugyanazon  dolgokban  ; 
mi  nem  mondhatjuk  egyszer,  hogy  ideiglenes  az  okkupáczió, 
máskor  meg,  hogy  maradandó  ;  nem  mondhatjuk  egyszer, 
hogy  ki  kell  jönni,  másszor  meg,  hogy  sohasem  kell  ki- 
jönni ;  mi  ugyanazon  dologra,  ugyanazon  kérdésre  ugyan- 
azzal felelünk.  Ez  szokatlan  önöknek,  de  már  barátkozzanak 
meg  vele.  (Élénk  derültség  és  helyeslés  balfelől.)  Hanem  ha 
azt  akarják,  hogy  az  ország  tanulságot  merítsen  ebből, 
akkor  így  keU  feltenni  a  kérdést  ;  ezen  az  alapon  vesszük 
fel  a  vitát  mi  is,  akik  nem  mondjuk,  hogy  ma  rögtön  ki  lehet 
vagy  ki  kell  jönni  ;  de  ne  tegyék  fel  úgy  a  kérdést,  hogy  azt 
tökéletesen  elhomályositsák  és  ezzel  a  künn  levő  gyengéket 
megzavarják.  (Helyeslés  balfelől.) 

És  végre,  mielőtt  beszédem  végén  a  tulaj donképeni 
főkérdésre  áttérnék,  nem  mulaszthatom  el  kapcsolatban 
felemhteni,  amit  a  miniszterelnök  úr  azokra  megjegyzett, 
amit  én  Szontágh  tisztelt  képviselő  úrral  szemben  elmond- 
tam. (Halljuk!  HaUjuk!)  Megjegyzem,  tisztelt  ház,  hogy  a 
tisztelt  képviselőtársam  és  magam  közt  felmerült  inczidenst 
befejezettnek  tartom,  és  ha  rá  visszatérek,  az  ő  személyét 
semmiképen  érinteni  nem  akarom.  Ennélfogva  én  általáno- 
sítom a  kérdést  ;  nem  fűzöm,  —  gyöngédtelenség  volna  — 
mint  a  miniszterelnök  úr  tette,  Szontágh  Pál  képviselő  úrhoz, 
de  szólok  általánosságban. 

A  tisztelt  miniszterelnök  úr  azt  mondta  :  ha  akadnak 
neki  olyan  pártolói,  akik  azt  mondják,  hogy  a  legfőbb, 
legvégzetesebb  tettében  nem  értenek  vele  egyet,  azt  ellenzik, 
kárhoztatják,  de  mégis  pártolják  őt,  mert  ha  az  ellenzék 
jönne  kormányra,  —  már  bocsássanak  meg,  ha  ezt  reánk 
vonatkoztatom,  mert  azt  hiszem,  hogy  önök  sem  kételked- 
nek, hogy  melyik  ellenzékre  czéloz  ilyen  jóakarattal  —  ha 
az   ellenzék   jönne   a   kormányra,   még   nagyobb   veszélyek 

támadnának  :  erre  azt  mondja  a  miniszterelnök  úr,  hogy 
ebben  az  okoskodásban  csak  az  ellenzékre  van  elítélő. 

Hát  mi  van  ezen  okoskodásban  ?  Egyszerűen  az  van, 
hogy  az  illető  így  okoskodik  :  Én  meggyőződésem  szerint 
egyetértek  az  ellenzékkel,  —  engedelmet  kérek,  nem  a  kép- 
viselő úrról  szólok,  én  általánosítom  a  kérdést  —  az  szintén 
ellenzi  a  miniszterelnök  legfőbb  tettét,  szintén  kárhozta- 
tandónak  mondja  annak  gyümölcsét,  de  mégis  pártolja 
és  fentartja  őt,  aki  azt  a  politikát  csinálja,  s  aki  azt  tovább 
csinálja  —  mert  az  ellenzéket  veszélyesnek  tartja.  De  nem 
mondja,  hogy  miféle  veszély  az,  mert  ha  kimondaná,  hogy 
miféle  veszély  az,  akkor  elvi  alapja  volna  ennek  a  magatar- 
tásnak, (Felkiáltások  jobbfelől  :  Kimondtuk  !)  Sohasem 
adták  elő,  hogy  mik  azok  a  veszélyek,  és  bölcsen  tették, 
hogy  ettől  tartózkodtak,  mert  akkor  össze  lehetett  volna 
mérni,  hogy  melyik  nagyobb  veszély,  a  miniszterelnök  úr 
pohtikája-e,  vagy  az,  amiért  az  ellenzéktől  félnek.  És  ez  az 
összemérés  önöknek  nagyon  kellemetlen  lett  volna.  (Derült- 
ség a  baloldalon.)  De  nem  mondták  meg  ;  tehát  érzelmen 
alapszik  az  egész.  Mi  pedig  nem  küzdhetünk  érzelem  ellen  ; 
mi  érvek,  okok  ellen  harczolunk.  Tehát  érzelmi  és  nem  meg- 
gy őződési  alapja  van  annak,  amiért  támogatják  a  kormányt. 
De  kérdem,  ránk  van-e  ezáltal  az  ítélet  kimondva,  vagy  arra 
a  kormányra,  amelyet  legjobb  barátai  csak  úgy  támogat- 
hatnak, ha  elébb  politikai  meggyőződésüket  elhallgattatják, 
addig  a  pontig,  hogy  az  politikai  magatartásukra  semmi 
befolyást  ne  gyakorolhasson  ?  (Helyeslés  a  bal-  és  a  szélső 
baloldalon.) 

És  már  most,  tisztelt  ház,  talán  áttérhetek  (Halljuk  !) 
beszédemnek  utolsó  részére,  tudniülik  azon  határozati 
javaslatra,  melyet  tegnapelőtt  benyújtottam.  (Halljuk !) 
Amiket  ezen  határozati  javaslat  érdeme  ellenében  Mocsáry 
Lajos  tisztelt  barátom  felhozott,  azokra  megfeleltem,  s 
mielőtt  a  miniszterelnök  úr  részéről  tett  főellenvetésekre 
áttérnék,  már  csak  az  illedelem  kedvéért  is,  Polónyi  tisztelt 
képviselő  úrnak,  aki  szíves  volt  rólam  megemlékezni,  szólok 
néhány  szót.  (Halljuk  !) 

A  képviselő  úr  tegnap  (Halljuk !)  olyan  modorban, 
amelyet  ő  az  ő  »szerény,  ártatlan  modorának  és  meggyőző- 

désének«  nev^ez  s  amelyben  kívánom,  hogy  elszigetelt  meg- 
győződéssel ne  álljon,  szíves  volt  közbeszólni  akkor,  (Halljuk  ! 
Zaj)  mikor  én  releváltam  azt,  amit  Szontágh  Pál  tisztelt 
képviselőtársam  mondott.  Én  annak,  ami  Szontágh  Pál 
képviselőtársam  részéről  mondatott,  —  hogy  miért,  tegnap- 
előtt megmagyaráztam  —  azt  az  értelmet  adtam,  hogy  azt  az 
ítéletet  mondta  ki  reánk  s  különösen  reám  is,  hogy  mi  azon 
elvekből  és  reformokból,  amelyeket  itt  sürgetünk,  semmit 
sem  szándékoznánk  valósítani  ott,  (A  miniszteri  padokra 
mutatva)  csak  oda  akarunk  ülni,  hogy  hagyjunk  mindent 
úgy,  amint  van.  Ez  egy  vita  volt  köztünk  és  a  kormánypárt 
között ;  nem  veszem  rossz  néven.  (Derültség.)  És  a  kép- 
viselő úr,  akinek  sem  személye,  sem  pártja,  (Halljuk !) 
sem  az  általa  vallott  elvek  vagy  általa  pártolt  ügy  itt  érintve 
legkevésbbé  sem  voltak,  közbeszólott,  akkor,  midőn  én 
felkeltem  ;  nem  midőn  Szontágh  Pál  képviselő  úr  beszélt, 
hanem  midőn  én  azon  súlyos  megtámadás  ellen  az  ellenzék 
egyik  pártját  védtem  és  midőn  a  gyanúsítás  sértő  értelméj; 
említem  —  közbeszóott,  hogy  :  igaz.  Ebben  a  sértőleg  tola- 
kodó, ebben  az  elítélő,  ebben  a  röviden  elbánó  és  ily  körül- 
mények között  tanúsított  közbeszólásban  —  ítéljék  meg 
önök  maguk  ott  a  függetlenségi  párton  —  súlyos,  sértő 
gyanúsítás  foglaltatik  a  közjogi  alapon  álló  ellenzék  ellen, 
(^gy  van  !  a  baloldalon.)  Bizonyára  nem  mi  vagyunk  azok, 
akik  akármiféle  meggyőződés  ellenében  türelmetlenséget 
szoktunk  tanúsítani.  Én  a  tisztelt  képviselő  úrnak  azt 
mondtam  :  Én  megengedem,  hogy  valaki  úgy  vélekedhessek, 
de  akinek  vélekedését  még  eddig  oly  kevéssé  ismertük, 
mint  a  képviselő  úrét,  attól  megvárjuk,  hogy  az  ilyen  ítéletét 
ne  ily  modorban,  de  okokkal  támogatva  adja  elő,  hogy  azt 
az  érvelés,  a  vita  terén  kellőleg  megczáfolhassuk.  A  képviselő 
úr  fölkelt  tegnap  ;  ismételte,  hogy  ez  az  ő  legszentebb  meg- 
győződése, érveket  nem  hozott  fel  mellette  s  követelte  tőlem, 
hogy  én  tiszteljem  az  ő  meggyőződését.  Ami  gyermekes 
ízetlenségekkel  személyem  ellen  ezen  nyilatkozatát  kísérte, 
azokra  nekem  észrevételem  nincs,  mert  azok  legfeljebb  a 
képviselő  úr  azon  felfogásának  felelnek  meg  —  az  ő  nyilat- 
kozatát idézem  :  »Hogyha  az  1867  :  XII.  törvényczikk 
41.  §-a  áll  :  akkor  ami  ebben  a  parlamentben  történik,  azt 

a  kávéházban  is  el  lehetne  végezm«.  Hanem  mondom,  mint- 
hogy a  képvdselő  úr  fel  volt  híva,  hogy  ezt  megtegye  és 
elmulasztotta,  csak  meggyőződésére  hivatkozott :  (Halljuk  !) 
hát  legyen  boldog  a  meggyőződésében.  De  a  komoly  párt- 
törekvéseket olyan  monosillabikusan,  röviden  elítélő  és 
semmi  által  nem  provokált  ítéletre  nézve  áll  az,  amit  Arany 
János  egyik  szép  költeményében  a  hajnah  kürtszóról  így 
mondott,  hogy  :  »tompa  böffenésben*  végződik.  (Élénk 
helyeslés  a  baloldalon.)  Mondom,  az  ilyen  elítélésre  én  azt 
mondom,  hogy  ha  egyébbel  nem  tudja  a  képviselő  úr  indo- 
kolni, mint  azzal,  hogy  ez  neki  meggyőződése,  akkor  az  az 
utczai  kurjongassál  egy  színvonalon  áll  ;  önmaga  helyezi 
arra  a  színvonalra,  mert  az  is  meggyőződés  hangja.  És  ha 
hittem  volna,  hogy  a  képviselő  úr  valami  bántót  talál  abban, 
hogy  nyilatkozatát  ezen  színvonalon  állónak  nem  tekintem, 
hanem  érvekkel  való  támogatást  kívánok,  hát  ily  kívánságot 
ki  nem  fejeztem  volna,  és  közbeszólását,  maga  szállítván  le 
annak  értékét,  figyelembe  nem  vettem  volna.  (Élénk  helyeslés 
a  baloldalon.) 

Ezek  után,  tisztelt  ház,  azt  hiszem,  áttérhetek  a  dolog- 
nak érdemére.  (Halljuk  !  Zaj.  Mozgás  a  jobboldalon.) 

A  tisztelt  miniszterelnök  úr,  határozati  javaslatomnak 
azon  motiválása  ellenében,  amelyet  tisztelt  barátom  Pulszky 
Ágoston  képviselő  úr  fejtett  ki  és  amelyet,  remélem,  ala- 
posság tekintetében  a  tisztelt  képviselő  urak  is  méltányolni 
fognak,  arra  hivatkozott,  hogy  ő  a  törvénynek  egyszerű 
értelmét  akarta  helyreállítani  és  bizonyos  borzalmát  fejezte 
ki   a  tudományos   törvénymagyarázat   ellen. 

Én,  tisztelt  ház,  elfogadom  a  tisztelt  miniszterelnök  úr 
álláspontját,  eKogadom  az  ő  kiindulási  pontját  is.  Kiindulási 
pontja  kettő  volt.  Sajnálom,  hogy  a  törvénymagyarázat 
száraz,  de  mégis  kérnem  kell  a  tisztelt  háznak  figyelmét, 
mert  én  legjobb  igyekezetem  mellett  is  törvény  magyarázati 
kérdést,  ha  tehetségemben  állana  is,  vonzóvá  nem  tehetnék. 

A  tisztelt  miniszterelnök  úr  tehát  abból  indul  ki,  hogy  a 
boszniai  közigazgatásról  szóló  törvényben  az  országgyűlések 
hatásköre  körül  van  írva  a  3.  §-ban  azzal,  hogy  az  mondatik  : 
Amennyiben  azonban  Bosznia  és  Herczegovina  igazgatása 
oly    állandó    beruházásokra    venné    igénybe    a    monarchia. 


314  Az  okkupácziót  követő  országgyűlések. 

pénzügyi  hozzájárulását,  melyek  nem  a  rendes  közigazgatás 
keretébe  esnek,  úgy  mint  :  vasutakra,  középitkezésekre, 
vagy  hasonló  rendkívüli  kiadásokra.  Ebben  —  mondja  — 
a  magyar  országgyűlés  kompetencziája  is  körül  van  írva, 
a  véderő  szervezése  pedig  csak  nem  ilyen  beruházás  ? 

Én  elfogadom  az  egyszerű  törvénymagyarázatot,  de 
azt  kérdem  a  tisztelt  miniszterelnök  úrtól,  hogy  mikor  ő 
azt  mondja  :  Ha  pedig  azon  véd  erőre  pénz  fog  kelleni,  akkor 
mi  azon  pénzt  a  magyar  országgyűléstől  fogjuk  kérni  — 
hát  mi  alapon  lesz  a  magyar  országgyűlés  akkor  kompetens, 
ha  ő  azt  mondja,  hogy  abban  a  3.  §-ban  ki  van  merítve 
a  magyar  országgyűlés  kompetencziája  és  a  véderő  költ- 
ségei nincsenek  benne  ?  Mondja  meg  hát,  hogy  milyen  tör- 
vényes alapon  fogja  a  magyar  országgyűlést  akkor  kompe- 
tensnek találni  ? 

Vagy  tovább  megyek.  A  miniszterelnök  úr  azt  mondja, 
hogy  a  véderő  behozatala  Boszniában  a  közigazgatás  körébe 
tartozik.  Ha  a  közigazgatás  körébe  tartozik,  akkor  állania 
kell  annak,  amit  a  3.  §.  mond  :  hogy  a  közigazgatásra  —  ami 
nem  rendkívüli  beruházás  —  a  költségek  a  delegácziótól 
kérendők.  Tehát  vagy  a  közigazgatás  körébe  tartozik  ez, 
és  akkor  a  delegácziótól  kell  kérni  a  költségvetést  ;  vagy 
pedig  tartozik  az  országgyűlés  kompetencziájához,  de  akkor 
magához  az  intézmény  felállításához  törvény  kell. 

A  tisztelt  miniszterelnök  úr  elismerte,  hogy  a  költség 
az  országgyűléshez  tartozik.  Hát  miért  nem  a  költség  alapját 
képező  intézmény  ?  Hát  honnan  van  jogosítva  a  közös 
kormány  egy  intézményt  megalkotni  önnön  hatalmával, 
melyhez  a  költséget  az  országgyűléseknek  kell  megadniok  ? 
Az  a  boszniai  törvény,  mely,  mondhatom,  hogy  a  törvény- 
szerkezetnek valóságos  csúfja,  egy  betűt  sem  tartalmaz, 
melynek  alapján  azt  lehetne  mondani,  hogy  ebben  az  ország- 
gyűlés kompetens.  Miből  származtatja  tehát  le  a  miniszter- 
elnök úr  az  országgyűlés  kompetencziáját  ?  Egy  magasabb 
elvből,  tudniiUik  abból  az  elvből,  hogy  ami  a  delegácziónak 
nincs  fentartva,  ami  a  közös  kormánynak  nincs  fentartva, 
az  az  országgyűléseket  illeti.  Ez  helyes  elv  volna  ;  ez  nem  az 
abszolutisztikus  magyarázata  a  törvénynek,  melytől  annak 
meghozatala    alkalmával    féltünk ;    de  ha    ebből    az    elvből 

származtatja  le,  miért  vonakodik  a  miniszterelnök  úr  azt 
jelenleg  elismerni,  midőn  az  intézmény  megalkotása  forog 
fenn? 

Tisztelt  ház  !  Nem  szólok  tovább  a  kérdésnek  ehhez  a 
részéhez,  mely,  úgy  látszik,  hogy  az  önök  érdeklődését  nem 
tudja  felkelteni,  hanem  emlékeztetem  önöket  arra,  hogy 
önök  szabadelvű  pártnak  nevezik  magukat  .  .  . 

Jókai  Mór :  Az  is  vagynnk ! 
.  .  .  hogy  önök  szabadelvű  kormánnyal  akarnak  dicse- 
kedni. Hát  kérem,  lehet,  hogy  Jókai  tisztelt  képviselő  úr, 
aki  közbeszólt,  azon  a  meggyőződésen  van,  hogy  lehet  egy 
czimet  viselni,  anélkül,  hogy  annak  a  kötelességeinek  meg- 
feleljünk. 

Jókai  Mór  :   Nem  vagyok  azon    a   meggyőződésen. 
(Zaj  a  baloldalon.  Halljuk!  Halljuk!) 
Ha    nincs    azon   a   meggyőződésen,    akkor    feleljen    azokra 
a  kérdésekre,  melyeket  most  teszek.  (Nyugtalanság  a  jobb- 
oldalon. Halljuk  !  Halljuk  !) 

Jókai  Mór:  Mikor  feleljek?  (Nyugtalanság  a  bal- 
oldalon. Halljuk!  Halljuk!) 
Vagy  pedig  azt  hiszem,  ez  jobb  lesz  :  bízza  a  miniszter- 
elnök úrra,  majd  megfelel  az  ő  helyette,  mint  annyiszor 
tette,  tehát  nyugodjék  meg.  (Derültség  és  tetszés  baKelől. 
HaUjuk  !) 

Kétféle  szellemben  lehet  magyarázni  valamely  alkot- 
mánytörvényt. Az  egyik  az,  melyet  abszolutisztikus  szellemű 
kormányok,  abszolutisztikus  szellemű  pártok  szoktak  követni, 
és  a  másik  az,  melyet  alkotmányos  szellemű  pártok  szoktak 
alkalmazni. 

Jókai  Mór :  Sohasem  hallottam  !   (Élénk  derültség 
és  tetszés    a   jobboldalon.    HaUjuk !    a    balol- 
dalon.) 
Hát   hiszen   Jókai   képviselő  úr  azon,  ami   következik, 
még  jobban  fog  csodálkozni.  (Halljuk  !) 

Az  egyik  abból  indul  ki,  hogy  ami  világosan  nincs  a 
kormány  szabad  hatalmi  körének  fentartva,  arra  az  alkot- 
mányos tényezőknek  befolyása  van,  ha  országos  dolog. 
A  másik  abból  indul  ki,  hogy  minden  törvény  határozatát, 
mely  a  kormánynak  és  a  koronának  kedvez,  a  legszélesebb 


316  Az  okkupácziót  követő  országgyűlések. 

értelemben  —  és  minden  határozatát,  mely  a  törvényhozó 
testületek  hatáskörét  írja  körül,  a  legmegszorítóbban  kell 
magyarázni.  Ez  a  magyarázat  az,  melyet  a  miniszterelnök 
úr  sürget,  hogy  önök  elfogadják  és  szentesítsék  mint  szabad- 
elvű párt. 

A  szabadelvű  pártnak  különben  van  még  —  már  t.  i. 
teóriában  és  nem  önöknek,  mert  erről  nem  vagyok  jogo- 
sítva beszélni  —  van  egy  másik  elve  :  hogy  amibe  pedig 
befolyás  van  biztosítva  az  országgyűléseknek,  azon  ügyekre 
nézve  a  kormánynak  kötelessége  az  elhatározás  szabadságát 
lehetőleg  óvni  az  országgyűlések  számára. 

A  tisztelt  miniszterelnök  úr  úgy  okoskodik,  hogy  majd 
ha  pénz  kell  ehhez  a  megszervezett  hadsereghez,  no  akkor 
igénybe  veszi  majd  önöket,  de  előbb  felállítják,  előbb  szer- 
vezik és  így  óvják  meg :  hogy  egy  bevégzett  ténnyel 
szemben  állnak,  az  önök  elhatározásának  szabadságát, 
(ügy  van !  balfelől.) 

Hát  kérem,  tisztelt  ház,  mi  veszély  van  abban,  ha  önök 
nem  az  abszolutisztikus  magyarázat  útján  indulnak  ?  Vagy 
annyi  bölcseséget  tanusított-e  a  közös  kormány  magának 
a  véderőről  szóló  rendeletnek  kibocsájtásánál,  hogy  oly 
készek  legyünk  átengedni  Bosznia  ügyét,  hol  a  mi  sorsunkat 
is  szövik,  és  hogy  készek  legyünk  törvényben  biztosított 
befolyásunkat  elejteni  az  ő  szabad  gazdálkodásuk  kedvéért  ? 
Vájjon  nemcsak  a  szabadelvű  álláspont,  de  az  önök 
rosszul  megóvott  álláspontja,  az  eddigi  tapasztalatok,  ha 
azt  felforgatás  nélkül,  veszély  nélkül,  zavar  nélkül  tehet- 
jük, nem  kell-e  hogy  önöket  odavezessék,  hogy  azt  a  ne- 
mét a  magyarázatnak  fogadják  el,  melyet,  mondhatom,  a 
szabadelvű  pártok  mindig  követtek  és  ahonnan  önök  nevü- 
ket is  vették. 

De  meglehet,  hogy  mindennek  daczára  határozati 
javaslatom  el  fog  vettetni ;  ez  engem,  ez  bennünket  nem  fog 
elcsüggeszteni.  De  azt  tartom,  e  nemzetben  a  jogaihoz  való 
ragaszkodás,  e  nemzetben  az  érdekeire  befolyni  akarás  szuny- 
nyadhat  rövid  és  múló  ideig,  de  eljön  még  az  idő,  midőn 
erkölcsi  levertségéből,  midőn  gazdasági  zsibbadtságából, 
midőn  pohtikai  közönyéből  felemelkedik  a  nemzet  és  vissza 
fog  térni  azon  tradicziókhoz,  melyeket  az  önök  nevét  viselő 

elődök  követtek  és  melyektől  azok  egy  pillanatig  is  eltérni 
soha,   de   soha   nem   merészeltek. 

Németh  Albert  :  Kis  kivétellel ! 
S  bizonyára  nem  kis  megelégedéssel  nézhetünk  arra, 
hogy  e  tradiczióknak,  e  nézeteknek  aranyfonalát,  mely  az 
önök  kezeiben  megszakad,  az  országgyűlés  kezéből  végkép 
kisiklani  nem  engedtük.  Ha  más  nem,  ezen  érdeme  megvan 
e   határozati   javaslatnak.    (Helyeslés   balfelől.) 

S  midőn  mi  ezt  a  határozati  javaslatot  terjesztjük  elő, 
a  miniszterelnök  úr  egy  végső  vádat  intéz  ellenünk,  melyet 
felelet  nélkül  semmi  körülmények  közt  sem  hagyhatunk. 
(Halljuk  !)  Ez  abban  áll,  egész  nyersen  megmondva,  hogy 
mi  határozati  javaslatunkkal  szítjuk  a  lázadást.  (Egy  hang 
a  jobboldalon  :  Nem  mondta  !)  Felolvasom. 

Tisza  Kálmán  :  Csak  >>öntudatlanul« ! 
Félreértés  elkerülése  végett  mégis  felolvasom.  A  minisz- 
terelnök úr  ugyanis  ezt  mondja  :  »Ezeket  megjegyezve,  tisztelt 
ház,  legyen  szabad  felkérnem  a  ház  figyelmét  arra,  hogy  mi 
eredménye  és  mi  haszna  lehetne  annak,  hogy  itt  egyfelől 
az  mondatik :  nyakra-főre  ott  keU  hagyni  a  tartományokat, 
másfelől  az  állíttatik,  hogy  helytelen  és  törvénytelen  az 
ujonczozás,  más  szóval :  nektek  ott  —  t.  i.  bosnyákoknak  — 
igazságtok  van,  ha  fellázadtok.  vSzeretném  tudni,  mi  ered- 
ménye,  mi  haszna  lehet   ennek«. 

Megengedem,  hogy  a  miniszterelnök  úr  azt  akarja 
«zzel  mondani,  hogy  önkéntelenül  szítjuk.  Én  értem  ezt  a 
gyanúsítást  és  vártam  is,  hogy  megtörténhetik,  mert  ez 
legkényelmesebb  módja  annak,  hogy  minden  kritika,  minden 
ellenészrevétel  elfojtassék.  Igaz  ugyan,  hogy  az,  aki  a  hberális 
pártok  tradiczióit  a  politikai  irodalomban  fényesen  kifej- 
tette :  Bürke,  mikor  t.  i.  Fox-szal  egy  párton  küzdött 
és  az  amerikai  kolóniákkal  háborúban  voltak,  abból  indult 
ki,  hogy  »pudor  malus  incurata  vulnera  celat«,  és  az  angol 
ellenzék  ott  kötelességének  tartotta,  bár  az  anyaország 
háborúban  volt  saját  gyarmatával,  meggyőződését  meg- 
mondani a  kormánypolitika  hibás  volta  felett  és  ebben 
hazafi-bűnt  senki  sem  látott.  Igaz,  hogy  Bürke  ezután, 
mikor  toryvá  lett,  másokra  nézve  szokatlanul  ugyan,  de  ezen 
elveit  megtartotta.   (Nagy  derültség  balfelől.) 

De  én  ezt  a  hivatkozást  csak  a  miniszterelnök  úr  fel- 
fogása jellemzéséül  hoztam  fel ;  szükségem  reá  nincs.  Itt 
egész  más  helyzet,  egész  más  viszony  van.  Távolról  sem  ha- 
sonló ahhoz,  távolról  sem  olyan  kényes.  Egyetlen  egy  ember 
értette  félre  e  határozati  javaslatot,  egyetlen  egy  ember 
adja  ennek  ezt  az  értelmét  ebben  a  házban  és  ez  a  tisztelt 
miniszterelnök  úr.  Hát  tisztelt  miniszterelnök  úr  :  azt  mond- 
juk mi  abban  a  határozati  javaslatban,  hogy  a  véderő  szer- 
vezése oda  lent  a  bosnyákok  jogait  sértette  meg  ?  Hisz  oda 
lenn  a  monarchia  abszolút  hatalommal  uralkodik  felettük. 
A  monarchia  éppen  a  szuverén  török  állammal  kötött  szerző- 
dés alapján  ma  az  ö  legitim  f elsőségük.  Ez  eUen  a  lázadás 
mindig  lázadás  marad.  Mi  azt  mondjuk,  hogy  nem  a  bos- 
nyákok jogait,  hanem  ezen  országgyűlésnek  jogait  sérti 
ez  a  rendelet,  mert  a  kormánynak  nem  volna  szabad  ott, 
a  mi  mellőzésünkkel  rendelkezni.  (Helyeslés  a  baloldalon.) 
Ez  belső  ügy  a  kormány  közt  és  mi  köztünk,  és  mikor  merít- 
hettek abból,  hogy  egy  belső  ügy  van  köztünk,  idegen  népek 
jogot  a  lázadásra  ?  (Tetszés  balfelől.)  Hisz  nem  a  bosnyákok 
jogainak  sértése  ez,  hanem  ezen  országgyűlés  jogkörének  meg- 
csorbítása. (Ügy  van  balfelől.) 

De  hát  a  tisztelt  miniszterelnök  úrnak  érdekében  áll 
e  két  kérdést  összezavarni  ;  érdekében  áll  azt  mondani, 
hogy  aki  e  kényes  dolgot  —  már  t.  i.  reá  és  a  közös  kor- 
mányra kényest  —  feszegeti,  az  a  bosnyákoknak  azt  mondja, 
hogy  igazuk  van,  hogy  fellázadtak.  De  mi  nem  engedjük 
meg,  hogy  ily  köddel  boríttassák  le  a  határozati  javaslat 
értelme. 

És  egyébiránt,  tisztelt  ház,  ha  a  tisztelt  miniszterelnök 
úr  oly  nagyon  elkárhoztatja  azokat  és  —  mint  egy  korábbi 
beszédében  mondotta  —  nem  írígyh  azok  pohtikai  lelki- 
ismeretét, kiií  ezen  zavar  moráhs  táplálásának  egyik  vagy 
másik  tényezőjét  megteremtik  :  hát  miért  felejti  el  a  tisztelt 
miniszterelnök  úr  azt,  amit  ő  és  a  közös  kormány  tett  ? 
Hisz  egy  általánosan  ismert  dolgot  mondok,  mert  a  lapokban 
olvastuk,  a  miniszterelnök  úr  is  tudja,  meggyőződhetett 
róla  a  közös  minisztériumnál,  mert  hisz  hivatalosan  nem 
czáfolták  meg  :  hogy  tudják-e,  hogy  e  lázadásnak  mi  az  egyik 
moráhs  tápláléka  ?  Az,  hogy  magát  azt  az  állapotot,  amely 

ott  bevezettetett,  ideiglenes  jellegűnek  tartják  a  népek. 
Hisz  a  mosztári  és  más  szerb  egyházak  —  olvastuk  a 
hírlapokban  —  felírtak  az  ujonezozás  ellen  és  azt  hozták 
fel  okul,  hogy  miért  ujonczoznak,  midőn  Ausztria-Magyar- 
ország nem  az  igaz  uralkodó,  hanem  csak  okkupátor.  Kér- 
dem, ki  táplálja  azt  a  lázadást  a  moráhs  támogatás  meg- 
teremtésével ott  és  itt,  mint  azon  szerencsétlen  poHtika, 
amellyel  bele  mentek  és  most  benne  vergődnek  ?  És  mi 
jogosítja  a  miniszterelnök  urat,  hogy  oly  buzgón  igyekezzék 
egy  kis  szálkát  a  mi  szemünkbe  erővel  bele  helyezni,  midőn 
az  ő  szeméből  egy  oly  óriási  öreg  mestergerenda  lóg  ki  ? 
(Nagy  derültség.) 

De  nem  fárasztom  tovább  a  tisztelt  ház  türelmét. 
(Halljuk  !   baloldalon.) 

Czélunk  e  határozati  javaslattal  az  volt,  hogy  szem- 
ben a  kormány  törekvésével,  hogy  ő  ezen  különben  is 
szerencsétlen  törvényt  minél  abszolutisztikusabb  értelemben 
akarja  magyarázni,  mely  magyarázatot  különben  előre- 
láttunk és  tőle  tartottunk  —  abban  a  meggyőződésben,  hogy 
bármily  gyér  legyen  is  ezen  országgyűlésnek  joga,  de  azon  bal- 
lépések után,  melyeknek  keserű  gyümölcseit  szedjük  most, 
nagy  oka  van  az  országgyűlésnek  befolyásához  az  utolsó 
pontig  ragaszkodni :  mi  azt  tartottuk,  hogy  a  legkíméle- 
tesebb és  legalkotmányosabb  formában  e  háznak  kötelessége 
a  teljes  jogkört  az  országgyűlés  számára  biztosítani.  (Ügy 
van  !  balfelől.) 

Ez  az,  aminek  ehsmerését  én  a  tisztelt  háztól  kérem 
ós  ily  értelemben  ajánlom  határozati  javaslatom  elfogadását. 
(Hosszantartó  zajos   helyeslés   balfelöl.) 

Polónyi  Gréza  :  Ebben  a  házban  egy  képviselőnek  közbe- 
szólását (Szilágyi  Dezsőnek)  nincs  joga  tolakodásnak  vagy  utczai 
lármának  nevezni.  (Helyeslés.  Ugy  van  !  a  szélső  baloldalon.) 
A  tisztelt  képviselő  úr  meggyőződhetett  a  mai  ülésben  arról, 
hogy  ez  szokás  és  szokás  által  szentesített  jog.  És  nincs-e  akkor 
nekem  igazam,  tisztelt  ház,  ha  ő  Budha  főpapjának  tekinti 
magát,  csak  magának  vindikálja  e  házban  azt,  hogy  előtte  talán 
csak  imádkozni  szabad  ?  Engedjen  meg  a  tisztelt  képviselő  úr, 
ezt  a  jogát  megtagadtam  tőle  tegnap  s  megtagadom  ma  is,  és 

ezennel  ünnepélyesen  visszautasítom  ezen,  a  képviselőház  méltó- 
ságához nem  illő  kifejezést.  (Helyeslés  a  szélső  baloldalon.) 

A  tisztelt  képviselő  úr  azt  vetette  szememre,  hogy  miért 
nem  bizonyítottam  be,  miért  nem  vállalkoztam  reá.  Mert  követ- 
tem tisztelt  képviselőtársamnak  jóakarólag  vett  azon  figyelmez- 
tetését, hogy  akkor,  mikor  közös  ellenséggel  állunk  szemben, 
<)nmagunk  közt  ne  vessünk  szelet,  nehogy  vihart  arassunk. 
Bocsásson  meg,  ha  én  ezt  a  jóakaratú  figyelmeztetését  hely- 
telenül követtem,  azért,  hogy  azt  most  szememre  lobbantsa. 
Fentartom  magamnak  a  legelső  kínálkozó  alkalmat  arra,  hogy 
azt  bebizonyítsam. 

Most  azonban  tartozom  a  tisztelt  ház  méltóságának  be- 
bizonyítani, amit  tegnap  állítottam.  Azt  állítottam,  hogy  a 
tisztelt  képviselő  úr  szokott  az  lenni,  aki  más  parlamentek 
tagjainak    beszédeit  e  házban    elmondja.    (Halljuk !    Halljuk !) 

Felolvasok  Simonyi  Ernő  beszédéből  egy  részt,  mely  a 
tisztelt  képviselő  úrra  vonatkozik.   (Halljuk  !  Halljuk  !) 

»Szilágyi  Dezső  képviselő  úr  beszédének  azon  része,  mely- 
ben Irányi  Dániel  képviselőtársunk  határozati  javaslatában 
foglaltakra  nézve  reflektál,  igen  szép  fejtegetéseket  foglal  magában. 
(Halljuk  !)  En  sajnálom,  hogy  nem  most  hallottam  azokat  elő- 
ször és  sajnálom,  hogy  miután  e  szép  eszméket  fölhozta,  nem 
mondta  meg  mindjárt  azon  forrást,  ahorman  azokat  vette.  (Hall- 
juk !  balfelől.)  Aki  olvasta  az  angol  parlamentben  1866-ik  esz- 
tendőben folyt  vitákat,  megtalálhatja  ezen  érveket  is  benne  .  .  . 
Ezt  Low  parlamenti  tag  idézte  dr.  Tempelnek  beszédére. 
Még  a  szavak  is  ugyanazok,  amelyeket  Low  használt. «  (Zaj. 
Halljuk !) 

Még  egy  megjegyzésem  van ;  a  képviselő  úr  azt  mondja, 
hogy  a  kormány  eljárása  az  ujonezozási  rendelet  kibocsátásánál 
törvénytelen.  Ha  a  képviselő  úr  ezzel  szemben  azt  mondotta 
volna,  hogy  bizalmatlansági  szavazatot  akar  indítványozni ; 
ha  a  minisztérium  vád  alá  helyezését  akarta  volna  indítvá- 
nyozni, hozzájárultam  volna,  ha  ily  értelmet  tulajdonított 
volna  határozati  javaslatának ;  de  azért  nem  járultam  hozzá 
ma  oly  szépen  értelmezett  határozati  javaslatához,  mert  ép- 
pen ellenkezőjét  mondotta  annak,  amit  a  tisztelt  képviselő  úr 
akart.  (Zaj.) 

'agyi         Bocsánatot  kérek  a  tisztelt  háztól  és  a  miniszterelnök 
*°   úrtól,  hogy  elébb  szóljak.   Igen  fontos  okom  van  szólani ; 
a  képviselő  úr  gyermekes  rágalmat  ismételt,  melyre  kény- 
telen vagyok  felelni.   (Halljuk  !) 

Mindenekelőtt  arra  nézve,  amit  a  képviselő  úr  tegnap- 
előtti fellépésére  mondottam,  sem  hozzátenni,  sem  magya- 
rázni valóm  nincs.  Csak  azt  az  egyet  jegyzem  meg,  hogy  én 
soha  képviselőnek  véleménye  szabad  nyilvánítását,  sem 
pedig  véleményének  bárminő  módon  való  kifejezését  rossz 
néven  nem  vettem  s  viszont  magam  számára  semmi  kivált- 
ságot nem  követeltem  ;  képviselői  állása  természeténél  fogva, 
mely  a  teljes  egyenlőség,  nem  követeltem  a  képviselő  úrtól 
sem,  de  feltettem  róla,  hogy  érezni  fogja  azt  a  kötelességet, 
mely  szerint  ha  egy  párt  törekvése  felett  elitélőleg  akar 
nyilatkozni,  azt  más  modorban,  más  alkalommal  és  más- 
képen indokolva  kell  tennie.  (Helyeslés  a  baloldalon.) 
Ha  ezt  a  képviselő  úr  most  sem  látja  be,  akkor  sorsára 
hagyom. 

Ami  azt  illeti,  amire  a  képviselő  úr  oly  nagy  diadallal 
hivatkozik,  —  a  miniszterelnök  úr  emlékezni  fog  rá,  mert 
ő  felelt  beszédemre  (Egy  hang  a  jobboldalon :  IVIikor  azt 
mondta  :  »Leveszem  a  kalapomat !«)  • —  kijelentettem  már  a 
házban,  de  átallottam  többször  ismételni,  hogy  azt  gyer- 
mekes kötődésnek,  rágalmazásnak  tartom. 

Polónyi  Géza  :  Simonyi  Ernő  képviselő  mondotta ! 

Ne  bújjék  a  Simonyi  Ernő  háta  mögé  !  Tegnap  nem  arról 
beszélt,  hogy  Simonyi  Ernő  mondotta,  hanem  a  maga  nevé- 
ben nagy  diadalmasan  hivatkozott  aiTa,  hogy  mégsem  mon- 
daná el  itt  a  házban  Low  beszédét,  mit  egyébiránt  elhiszek, 
mert  ha  jól  vagyok  értés  ölve,  angolul  sem  tud.  (Mozgás 
a  szélső  baloldalon.)  De  újólag  kijelentem,  hogy  mint  akkor, 
úgy  most  is  gyermekes  rágalomnak  tartom,  és  megvárom, 
hogy  akár  a  képviselő  úr,  akár  bárki  más  szíves  lesz  nekem 
bebizonyítani,  hogy  Lo^vnak  bármelyik  beszédét,  akár 
részben,  akár  egészben  beszédembe  befoglaltam  volna  ;  kije- 
lentem továbbá,  hogy  erről  átallottam  bővebben  beszélni, 
mert  annak  felhozásában  gyermekes  kötekedésnél  egyebet 
nem  és  komoly  vádat  re j  leni  sohasem  liittem.  De  most  fel- 
hozatván, kijelentem,  hogy  az  minden  betűjében  valótlan. 

Szilágyi  Dezső  Beszédei.  Hl.  21 

és  bárkit  felszólítok,  hogy  vagy  bizonyítsa  be,  mert  módja 
lesz  rá,  vagy  pedig  annak  ismétlésétől,  úgy  mint  kötelessége, 
tartózkodjék.*) 

Tisza  Kálmán  miniszterelnök  rövid  felszólalása  után  ismét 
szót  kért  Szilágyi  Dezső. 

Szilágyi        Tisztelt  ház  !    (Szűnni  nem  akaró  felkiáltások  :  Eláll ! 
°"^°  Eláll !  Nagy  zaj.) 

Péchy  Tamás  elnök  :  Kérdem  a  tisztelt  képviselő 
urat,  minő  jogczímen  kíván  szólani  ?  (Felkiál- 
tások :    Eláll !  Eláll !) 

*)  A  Tóth  Vilmos  belügyminiszter  által  előterjesztett  választó- 
jogi törvényjavaslat  tárgyalása  folyamán,  1872  február  27-ikén, 
mondta  első  nagy  beszédét  Szilágyi  Dezső,  aki  a  törvényjavaslatot 
mint  az  igazságügyminiszterium  törvényelőkészítő  osztályának  veze- 
tője kidolgozta  és  a  Házban  az  ellenzék  kemény  támadásaival  szem- 
ben védelmezte.  Néhány  nappal  Szilágyi  beszéde  után,  márczius 
2-ikán,  Simonyi  Ernő,  minekutána  Szüágyi  érveléseit  hosszasan 
czáfolgatta,   mondta   a   Polónyi   által   itt  idézett   szavakat. 

Tisza  Kálmán  pedig,  akkor  a  balközép  vezére,  két  nappal  később, 
szintén  Szüágyi  beszédével  foglalkozva,  ezeket  mondta :  Beszédét 
nemcsak  figyelemmel,  de  igen  nagy  eUsmeréssel  hallgattam,  annjdra 
nagy  elismeréssel,  hogy  ha  a  magyar  képviselőházban  szokás  lenne 
föltett  kalappal  ülni,  sok  helyütt  kalapot  emeltem  volna,  azaz  köszön- 
töttem volna.  Oly  helyzetben  vagyok  ugyanis,  mint  azon  franczia 
író,  aki  előtt  egy  írótársa  versét  felolvasván,  ő  minduntalan  kalapját 
emelte,  és  amidőn  aztán  a  felolvasó  író  azt  kérdé,  hogy  miért  teszi 
ezt,   ő  azt  feleié :    Szokásom  ismerőseimnek  köszönni. 

Nyomban  Tisza  Kálmán  után  felállott  Szilágyi  Dezső  és  Tiszá- 
val szemben  egy  és  más  érdembeli  kérdésben  szavainak  értelmét 
helyreigazította,  de  az  ellenzék  türelmetlensége  és  zajongása  meg- 
akadályozta őt  abban,  hogy  nyilatkozatát  a  Simonyi  Ernő  vádjá- 
val   szemben    befejezze. 

Utána  Tóth  Vilmos  belügyminiszter  mondott  beszédet.  Nem 
fogok  azok  czáfolatába  bocsátkozni,  —  mondta  —  amiket  az  álta- 
lános szavazati  jog  és  czenzus  megváltoztatásának  szükségessége 
mellett  a  tisztelt  képviselő  urak  felhoztak.  Hogy  miért  nem  kell, 
sőt  miért  nem  lehet  a  czenzust  megváltoztatni :  ezt  elmondtam 
első  beszédemben  ;  hogy  miért  nem  lehet  nálunk  az  általános  szavazati 
jogot  behozni :  ezt  tisztelt  barátom  és  a  törvényjavaslat  körüli 
munkatársam :   Szilágyi  Dezső  fényesen  kifejtette. 

Ezután  a   Szilágyi  ellen  emelt  vád  alaptalanságáról  szólt. 

Szavaim  a  miniszterelnök  úr  által  félremagyaráztatván, 
az  elferdítés  helyreigazítása  végett  a  házszabályok  értelmében 
kérek  szót.  Felszólalásom  három  percznél  többet  nem  veend 
igénybe.  (Halljuk  !  Halljuk  !) 

Először  nem  való  és  téved  a  miniszterelnök  úr,  mintha 
én  szemrehányást  csináltam  volna  abból,  hogy  területi 
nagyobbodást  nem  értek  el,  mert  csak  okkupácziót  csináltak, 
íln  csak  azt  mondtam  .  .  . 

Ivánka  Imre  :  Ez  nem  személyes  kérdés  ! 

Igenis  az,  mert  szavaira  értelme  elferdíttetett.  (Nagy 
zaj.   Halljuk!   HaUjuk !) 

Én  csak  azt  mondtam,  hogy  saját  szempontúkból  meg- 
fogták magukat  a  diplomácziai  hipokrizisben,  mert  állandó 
területi  nagyóbbodásra  törekedtek,  de  ideiglenes  czímet 
választottak.  (Ügy  van !  balfelől.)  Ez  az  első  helyreigazítás. 

Hivatkozik  másodszor  a  miniszterelnök  úr  a  boszniai 
törvény  tárgyalásakor  mondott  beszédemre.  Hát  méltóz- 
tassék azt  a  beszédemet  akárkinek  elolvasni .  .  .  (Nagy  zaj. 
Felkiáltások  jobbfelől  :  Nem  olvassuk  !  HaUjuk  !  HaUjuk  ! 
balfelől.)  akik  pedig  nem  akarnak  annak  valódi  értelméről 
olvasásból  meggyőződni,  ámbár  módot  nyújtottam  erre, 
kötelesek  hinni  nekem.   (HaUjuk  !   HaUjuk  !) 

Én  abban  a  beszédemben  ezt  mondom  :  E  javaslat 
indokolása  szerint,  amely  abszolutisztikus  jeUegű,  nem  lehet 
más  törvénymagyarázatot  kihozni,  mint  azt,  hogy  czélja  a 
közös  kormány  abszolutizmusának  kedvezni,  és  erre  ala- 
pítottam akkor  érvelésemet  és  fejtegetésemet.  Ezen  vád 
eUenében  a  miniszterelnök  úr  akkor  tiltakozott,  felfo- 
gásomat akkor  tévesnek  mondta.  Én  ma  elfogadtam  az  ő 
akkori  tiltakozását,  az  ő  akkori  felfogását  a  törvény  értel- 
mére. Ehhez  jogom  van.  És  ha  most  attól  eltér  a  minisz- 
terelnök úr,  csak  nekem  ad  igazat,  hogy  ama  törvény  czélja, 
eredeti  rendeltetése  abszolutisztikus  jellemű  volt.  (Élénk 
helyeslés  balfelől.) 

Ugyanebben  az  ülésben  ment  végbe  a  szavazás.  A  többség 
a  különvélemény  és  a  határozati  javaslatok  meUőzésével  vál- 
tozatlanul elfogadta  a  pénzügyi  bizottság  javaslatát. 


21=' 

Az  osztrák  kormány  a  felkelés  költségeinek  fedezéséről 
tülön  törvényjavaslatot  nyujtott  be  s  a  Reichsrat  azt  vita 
nélkül  elfogadta. 

A  VÉDERÓRŐL  SZÓLÓ  TÖRVÉNY  MÓDOSÍTÁSA. 

Szende  Béla  honvédelmi  miniszter  1881.  október  18-ikán 
törvényjavaslatot  nyújtott  be  »az  1868  :  XL.  törvényczikk 
némely  szakaszának  módosításáról*. 

Szilágyi  Dezső  csak  a  részletes  tárgyalás  során,  1882.  már- 
czius  23-ikán  szólalt  fel  a  15.  és  21.  §-oknál,  melyeknek  együt- 
tes tárgyalását  határozta  el  a  ház. 

A  15.  §.  így  szól : 

»A  honvédség  kiegészíttetik  :  a)  a  kiszolgált  tartalékosok 
és  póttartalékosok  áthelyezése  által ;  b)  &  védköteleseknek  köz- 
vetlen besorozása  által ;  c)  oly  önkéntesekből,  akik  hadkötelezett- 
ségöknek  eleget  tettek  és  már  nem  szolgálatkötelesek,  de  had- 
képesek ;  d)  a  21-ik  szakasz  értelmében  a  honvédséghez  be- 
osztandó egyévi  önkéntesekből ;  e)  önkéntesen  jelentkező  had- 
apródoknak a  hadseregből  a  honvédség  tényleges  állományába 
s  a  reájuk  háramló  törvényes  szolgálati  kötelezettség  fentartá- 
sával,  kivételesen  és  idő  előtt  való  áthelyezése  által,  amíg  a  hon- 
védség tényleges  állománybeü  tisztikarának  kiegészítése  körül 
nehézségek  forognak  fenn  s  amennyiben  a  hadsereg  tiszti  állomá- 
nyának viszonyai  megengedik.  A  c)  alatt  említett  önkéntesek 
szolgálati  kötelezettsége  két  évre  s  esetleg  a  háború  idejére  terjed.« 

A  21.  §.  pedig  az  önkéntességi  jogról  és  az  önkéntesekről 
intézkedik. 

Szilágyi  Tissztelt  ház  !  Két  szakasznak  együtt  való  tárgyalását  kér- 
®^^°  tük  azért,  mert  ez  a  két  szakasz  együvé  foglalva  rendelkezik 
arról  is,  aminek  elhanyagolása  e  törvényjavaslatnak  egyik 
igen  szomorú  oldala,  t.  i.  a  honvédségnek  kellő  tisztekkel 
való  ellátásáról.  A  tisztelt  honvédelmi  miniszter  úr  bizonyára 
nem  fogja  tagadni  azt,  mint  nem  tagadta  senki  a  többség 
soraiban,  mint  a  bizottsági  jelentés  is  utal  arra,  hogy 
a  honvédségi  intézménynek  legnagyobb  gyengesége,  oly 
gyengesége,   amelyről  csodálom,   hogy  ily  részvétlen  tűrik 

és  hogy  az  azon  intézmény  gondozásával  megbízott  miniszter 
nyugalmasan  el  tudja  viselni,  mondom,  legnagyobb  gyenge- 
sége abban  áll,  hogy  a  kellő  számú  tisztek  hiányzanak  ; 
ez  pedig  annyit  jelent,  hogy  a  honvédség  harczképessége, 
hogy  a  honvédség  megalkotásánál  f enforgott  lényeges  és  döntő 
czél,    a  tisztek  hiánya  által  egyszerűen  meg  van  hiúsítva. 

Nagyon  sajnálom,  hogy  a  honvédelmi  miniszter  úr  azt  a 
mulasztást  követte  el,  melyet  a  közös  hadügyminiszter  úr 
sohasem  követ  el,  ha  valamely  intézkedés  iránti  kérelmet 
terjeszt  egy  határozó  gyülekezet  elé,  hogy  azon  adatokat, 
melyek  az  egyes  határozatok  fontosságának  megítélésére 
szükségesek,  nem  terjesztette  elő.  Jelesen  én  nem  látom  sehol, 
sem  a  kormány  előterjesztésében,  sem  indokolásában,  hogy 
a  honvédség  tiszti  áUománya,  valamint  a  hiány  elő  volna 
terjesztve.  Pedig  mióta  ezen  ház  foglalkozik  a  honvédségi 
intézménnyel,  mindig  időszakonként  visszatérő  panaszt  képez 
az,  hogy  különösen  a  szabadságolt  állományban  egy  oly 
tetemes  összege  a  tiszteknek  hiányzik,  ami  mozgósítás 
esetén  a  honvédséget  harczképtelenné  teszi. 

Azon  adatok,  amelyeket  a  tisztelt  előadó  úr  kívánatra 

—  mert  birtokában  vannak  —  fel  fog  a  tisztelt  ház  előtt 
mutatni,  kitüntetik  azt,  ha  nem  csalódom,  hogy  ha 
1881.  évi  szeptember  hó  1-én  a  honvédség  mozgósíttatott 
volna,  akkor  a  gyalogságnál  1760,  a  lovasságnál  pedig  238 
tiszt,  tehát  összesen  kétezer  tiszt  hiányzott  volna. 

Méltóztassék  már  most  ennek  a  ténynek  fontosságát 
megítélni.  Minél  fiatalabb  egy  csapat,  azaz  minél  kevesebb 
ideig  tartatott  állandóan  fegyver  alatt,  annál  inkább  szük- 
séges, hogy  bővebben  el  legyen  tisztekkel  látva  harczképessége 
tekintetében.  És  akármily  hadvezér  alá  adják  azt,  akármily 
zászlót  tűznek  is  eléje,  hogy  hazafias  lelkesedését  felköltsék, 
akármily  drága  az  az  ügy,  amely  szívében  forrott  és  melyért 
harczolni  akar  :  azt  a  mesterséget  még  nem  találták  fel, 
hogy  tisztekkel  el  nem  látott  csapatok  győzelmet  vívhas- 
sanak ki. 

És  ha  valamiért  létezik  a  honvédség  ;  ha  valami  czél 
lebegett  szemeink  előtt,  midőn   1868-ban  ez  az  intézmény 

—  még  az  akkori  balközép  nagy  helyeslésével  is  —  meg- 
szavaztatott :    akkor  mindig  azt  tüntették  fel,  hogy  a  hon- 

védségben  mi  bírjuk  egy  oly  szervezését  az  ország  erejének, 
amely  a  közös  hadseregnek  valóságos  támogatására  és  mind- 
azon nagy  czéloknak  hatályos  megvédésére  szolgál,  amelyekért 
a  monarchia  szükségesnek  látta  ez  ideig  nem  ismert  fokban 
összes  véderejét  szervezni.  És  amin  én  csodálkozom,  az  abban 
áll,  hogy  a  magyar  kormány,  mely  ezen  intézmény  gondozá- 
sával van  megbízva,  ha  tekintettel  pénzügyi  körülményeinkre 
nem  teheti  is  azt,  hogy  a  besorozandó  újoncok  számát  fel- 
emelje és  ez  által  az  esetleges  hadi  létszámot  mérték  nélkül 
megnövessze,  ha  mondom,  ezt  nem  teheti  is,  de  a  legfőbbet, 
amit  megtehetett  volna :  az  intézmény  lényegében  fekvő 
czél  elérésének,  az  intézmény  használhatóságának  főfeltételét, 
t.  i.  biztosítását  annak,  hogy  a  honvédség  kellő  számú  tisz- 
tekkel el  lesz  látva,  elhanyagolta,  mert  én  bevallom,  hogy  az 
olynemű  intézkedést,  minő  ebben  a  törvényjavaslatban 
foglaltatik,  az  elhanyagolással  egy  színvonalra  kell  állítani. 
Ez  az,  amit  én  a  tisztelt  ház  előtt  bővebben  óhajtanék 
kifejteni,  (Halljuk  !)  anélkül,  hogy  arra  terjeszkedném  ki, 
hogy  a  honvédségi  intézménynek  ama  másik  feltétele,  hogy 
t.  i.  kellő  számú  ujonczokat  lehető  egyenletesen  nyerjen, 
mennyire  el  van  hanyagolva  ebben  a  törvényjavaslatban. 
Nézzük  meg,  minő  módon  akar  a  tisztelt  miniszter  úr  és 
törvényjavaslata  a  tiszti  létszám  hiányain  segíteni.  Két  főren- 
delkezés  foglaltatik  itt,  és  én  nem  olvasom  fel  a  törvény- 
javaslat szövegét,  mert  hiszen  a  tisztelt  ház  tagjai  előtt  az 
ismeretes. 

Egy  módon  akarja  pótolni  a  tettleges  szolgálatban 
levő  tiszti-állománynak  szükségletét  és  egy  más  módon  akarja 
pótolni  a  szabadságolt  állományban  lévő  tiszti  szükségletet. 
Ami  az  elsőt  illeti,  arról  intézkedik  úgy,  hogy  a  törvényjavas- 
lat 15.  §-ának  e)  pontja  szerint  az  önkéntesen  jelentkező 
hadapródok,  amennyiben  t.  i.  önkéntesen  és  elegendő  szám- 
ban jelentkeznek,  bevétetnének  a  honvédség  körébe,  a  tett- 
leges állománybeli  tiszti  hiányokat  pótolni.  De  tisztelt  ház, 
mit  jelent  tulaj  donképen  ez  az  intézkedés  ?  feltéve,  hogy 
sikerül,  feltéve,  hogy  elegendő  számban  jelentkeznek,  fel- 
téve, hogy  a  közös  hadügyminiszter  nemcsak  jóakarattal  fog 
viseltetni,  de  méltányos  is  leend.  Ez  az  intézkedés  jelenti  azt, 
hogy  a  magyar  tiszti  képzésnek  az  a  valóban  szerény  módja,  ■ 

ami  eddig  fennállott,  ami  a  tanárok  legjobb  akarata  mellett 
is  a  Ludovika-akadémiában  igen  tökéletlenül  valósíttatott, 
teljesen  meg  fog  szűnni.  Mert  nézzük  meg,  hasonlítsuk  össsze 
azokat  az  egyéneket,  akik  a  hadapródi  iskolából  jelentkez- 
nek, azért,  hogy  a  honvédségbe  felvétessenek,  azokkal  az 
egyénekkel,  akik  a  legjobb  igyekezet  mellett  jelentkeznek 
azon  előkészítő  tanfolyamból,  mely  a  Ludovika-akadémiá- 
ban  fennáll. 

Semmi  kétség,  hogy  a  hadapródi  iskolából  jelent- 
kezők úgy  kiképzés,  mint  minden  más  tulajdonság  tekin- 
tetében kell,  hogy  magasabban  álljanak,  mint  a  leg- 
jobb igyekezet  mellett  a  Ludovika-akadémiában  képzett 
jelentkezők.  És  miért  ?  A  hadapródi  iskolákba  felvétet- 
nek 15 — 16  éves  korukig  az  illető  egyének,  tőlük  bizonyos 
előképzettség  kívántatik,  4  éven  át  taníttatnak,  tehát  4  évi 
kiképzésben  részesülnek.  Olyanok,  akik  átlag  egyenlő  elő- 
képzettséggel bírnak,  a  Ludovika-akadémián  megfelelő,  nem 
mondom,  egészen  analóg,  de  megfelelő  szükségletre  rendelt 
osztályban  felvétetnek  22 — 23  éves  korukban,  tehát  oly 
korban,  midőn  már  a  tanulási  kiképzés  sokkal  nehezebben 
megy,  felvétetnek  egyenlő  kvalifikáczió  nélkül,  gyakran  a 
legkezdetlegesebb  előismeretek  nélkül  Es  aki  valaha  okta- 
tással gyakorlatilag  foglalkozott,  az  tudja,  hogy  semmi 
a  sikert,  a  kiképzést  oly  biztosan  meg  nem  gátolja,  mintha  a 
tanár,  az  oktató  a  legkülönbözőbb  előképzettségű  ifjakkal 
áll  szemben  ;  ez  a  tanfolyam  két  évvel,  szemben  áll  a  négy  évi 
tanfolyammal,  ami  a  hadapródi  iskolában  van.  Már  most 
kérdem  :  ha  ezen  két  oldalról  tiszti- jelöltek  jelentkeznek, 
kiket  kötelessége,  lelkiismeretes  kötelessége  a  honvédelmi 
miniszternek  fölvenni  ?  Azokat-e,  kiket  a  Ludovika-aka- 
démiában kiképeznek,  vagy  azokat,  akik  önkéntesen  jelent- 
keznek a  hadapródi  iskolából  ?  Hiszen  ezen  utóbbiak  arra  az 
állásra,  amelynek  betöltésére  hivatvák,  egyes  egyénektől 
eltekintve,  sokkal  képesebbek  lesznek.  Avagy  miért  áll 
fenn  ez  a  Ludovika-akadémia,  miért  béníttatik  meg  műkö- 
désében, miért  nem  érhetjük  el  azzal  azt  a  czélt,  melyre  a 
sürgős  szükség  útmutatást  ad  ?  Hogy  az  akadémia,  fentartva 
az  ott  levő  tiszti  és  törzs-tiszti  tanfolyamot,  szolgáljon  arra, 
hogy    a    honvédség    tényleges    állományának    a    szükséges 

tiszteket  megadja.  (Ügy  van  !  baloldalon.)  De  hogy  ezt 
tehesse,  azt  át  kell  alakítani.  Véget  kell  vetni  azon  állapot- 
nak, mely  tanárait  és  igazgatóját  a  kétségbeeséshez  vezeti, 
mert  ott  oly  rendszer  áll  fenn,  a  tanulók  oly  korban  és  felté- 
telek mellett  vétetnek  fel,  hogy  a  siker  semmi  körülmények 
közt  nem  tehető  párhuzamba  azzal,  melyet  a  közös  hadsereg 
hadapród-iskolái  elérnek.  Ha  tehát  komolyan  szívünkre 
vesszük  a  honvédségi  ügyet ;  ha  komolyan  akarjuk,  hogy 
szabadságolt  állományú  tisztekkel  kellő  számban  elláttassék  ; 
ha  meg  akarjuk  tartani  saját  intézményünkben  a  véderő  ezen 
része  hatályos  működéséhez  megkívántató  feltételt  :  akkor, 
meggyőződésem  szerint,  amíg  jobb  módot  nem  látunk, 
elkerülhetetlenül  szükséges,  hogy  a  Ludovika-akadémia  elő- 
készítő tanfolyama  úgy  szerveztessék,  amint  a  közös  had- 
seregbeli hadapród-iskolák,  és  akkor  a  tényleges  szolgálatra 
szükséges  tisztekkel  bőven  és  kellő  módon  el  lesz  látva  a  hon- 
védség. 

De  erre  azt  mondják,  ez  nem  eszközölhető  azért,  mert 
ez  által  a  közös  hadsereg  csorbulást  szenved.  Én,  sőt  merem 
mondani  mindnyájan,  akik  itt  e  párton  ülünk,  ezt  az  intéz- 
ményt, a  véderő  szerkezetét,  úgy  amint  törvényeinkből 
kifolyólag  1868-ban  szerkesztetett,  elfogadtuk  és  mi  abból 
indulunk  ki ;  ehsmerjük  azt  is,  ami  annak  indokolásában  és 
a  törvényjavaslat  tárgyalásakor  is  kifejezést  nyert,  hogy  t.  i. 
a  monarchia  védelmi  és  támadó  erejének  súlypontja  a  közös 
hadseregben  van  ;  de  azután  azt  is  állítjuk,  és  pedig 
határozottan,  hogy  amennyiben  a  közös  hadseregnek  fel- 
adataira alkalmas  volta  semmi  csorbulást  nem  szenved  : 
akkor  nem  ismerünk  arra  nézve  akadályt,  hogy  a  honvédség 
a  feladataira  szükséges  összes  feltételekkel  el  ne  láttassék. 
(Helyeslés  baloldalon.) 

Kérdem,  mi  súlya  van  azon  ellenvetésnek,  hogy  ha  a 
Ludovika-akadémia  részben  úgy  átalakíttatik,  mint  a  had- 
apród-iskolák vannak,  ez  által  —  hogy  katonai  kifejezéssel 
éljek  —  a  tiszti  anyag  elvonatik  a  közös  hadseregtől.  Azt 
hiszem,  általánosan  ismert  dolog  a  kormány  és  a  kormány- 
párt tagjai  előtt,  hogy  a  közös  hadsereg  11  hadapród-iskolája 
nem  képes  befogadni  a  jelentkezőket,  nemcsak  azért,  amint 
felhozatik,  hogy  néha  nincs  meg  a  kellő  előkészületük,  hanem 

azért,  mert  felesleges  számmal  jelentkeznek.  Ha  tehát  ki  van 
mutatva  az,  hogy  a  közös  hadsereg  szükséglete  bőven  el  van 
érve,  ugyan  kérdem,  mikor  ily  czél  biztosítására  szükséges, 
midőn  ez  a  közös  hadsereg  akczióképességének  csorbítása 
nélkül  eszközölhető,  akkor  minő  ürügyek  alatt  tagadjuk 
meg  a  honvédség  hadiképességének  ezen  nélkülözhetetlen 
feltételét  ? 

Van  még  egy  másik  pont,  melyet  itt  figyelmeztetésül 
meg  kell  említenem.  Ez  vonatkozik  a  tiszteknek  másik 
elemére,  azokra,  akikről  ennek  a  törvényjavaslatnak  indo- 
kolása és  a  bizottsági  jelentés  is  elismeri,  hogy  igen  hiá- 
nyosan van  a  javaslatban  róluk  gondoskodva,  ez  t.  i.  a  sza- 
badságolt állományban  levő  tisztek  hiányának  pótlása ;  a 
törvényjavaslat  úgy  ahogy  intézkedik  erről.  A  21.  §.  egyik 
pontjában  azt  mondja,  hogy  az  egyévi  önkéntesek,  kik  had- 
köteles korban  vétettek  fel  és  a  korosztályi  sorszám  szerint 
a  honvédséghez  jutnak  s  mint  tisztek  a  honvédségnél  képez- 
tetnek ki,  a  honvédség  állományában  maradnak  és  a  sza- 
badságolt állománybeli  honvédtisztek  hiányát  pótolják.  Jó. 
Én  kérdem  a  tisztelt  honvédelmi  miniszter  úrtól :  hiszi-e, 
hogy  bár  kis  mértékben  is  ezen  intézkedés  által  a  szabad- 
ságolt tisztek  hiányán  segítve  lesz  ?  Mert  ha  nézi  az  ember, 
—  méltóztassanak  a  tisztelt  előadó  úrtól  megkérdezni, 
mert  ezen  adatok  nincsenek  a  törvényjavaslathoz  mellé- 
kelve —  azt  találja,  hogy  midőn  évenként  átlag  kap  10.000 
ujonczot,  kap  az  első  korosztályból,  ha  nem  tévedek,  körül- 
belül 2l7-et ;  a  tisztelt  előadó  úr  pontosan  meg  fogja  mon- 
dani mennyit  —  ez  oly  elenyészőleg  csekély  szám,  hogy 
ha  megtörténnék,  hogy  azon  legmagasabb  számot  fogja 
húzni  az  illető  egyévi  önkéntes,  és  ha  elvétve  itt-ott 
akad  olyan  egyévi  önkéntes,  ki  a  honvédségnél  képez- 
tetik ki  és  annak  tiszti  állományában  marad :  ez  inkább 
a  kérdés  megkerülése  s  inkább  lehet  ürügy  a  kérdés  elaltatá- 
sára,  de  megoldása  azon  kérdésnek,  harczképessé  tétele  a 
honvédségnek  semmi  körülmények  közt  ebben  nem  fog- 
laltatik. 

Pedig  ha  csakugyan  áll  az,  min  nem  akarok  kételkedni, 
hogy  a  tisztelt  többség  tagjai  a  honvédséget  feladatára 
komolyan  alkalmassá  akarják  tenni ;  ha  csakugyan  áll  az, 

min  senki  sem  kételkedik  a  tisztelt  házban,  hogy  erre  van  mód, 
anélkül,  hogy  a  közös  hadsereg  intézménye  valóban  csorbát 
szenvedne  :  akkor  azt  hiszem,  hogy  —  mivel  a  honvédelmi 
miniszter  úr  mégis  felelősséggel  tartozik  azért,  hogy  ez 
az  intézmény  harczképes  legyen  s  állásának  legkardinálisabb 
pontja,  hogy  erről  gondoskodjék  —  nem  maradhat  nyugodtan 
egy  óráig  sem  azon  a  helyen,  ha  kimutatásai  azt  mondják, 
hogy  ha  egy  adott  napon  mozgósitani  kell,  akkor  csaknem 
kétezer  tiszt  hiányzik  az  összes  állományból.  Csak  egy  mód 
van  e  tekintetben  s  ez  az,  az  egyévi  önkéntes  anyagot  igazsá- 
gosan megosztani.  E  kérdést  elkerülhetjük,  agyonhallgat- 
hatjuk, de  nézetem  szerint  erre  más  biztos  mód  nincs  —  a 
tisztelt  kormány,  ha  valóban  tud  más  módot  mondani, 
bizonyára  nem  fogja  elhallgatni.  Mi,  míg  meg  nem  győznek, 
azt  kívánjuk,  hogy  mondassék  ki  a  törvényben,  hogy  az  egy- 
évi önkéntesek  megosztatnak  a  honvédség  és  a  közös  had- 
sereg között  abban  az  arányban,  amelyben  az  évenkint 
kiállítandó  ujoncz jutaléka  az  egyiknek  a  másikhoz  viszonylik. 
(Helyeslés  balfelől.)  Ekkor  azt  az  anyagot,  amelyből  a  sza- 
badságolt állományú  tisztikar  kikerül,  igazságos  arányban 
kapja  úgy  a  honvédség,  mint  a  közös  hadsereg.  (Helyeslés 
balfelől.) 

Ha  van  valami,  ami  azzal  a  reménnyel  kecsegtet,  hogy 
a  szabadságolt  állományú  tisztikarnak  kiképzésére  hasznos 
lesz,  úgy  hiszem,  ezen  intézkedés  az.  Mert  legyenek  meg- 
győződve, hogy  azon  esetben  nem  16%-a  lesz  majd  az  önkén- 
teseknek, kik  a  tiszti  vizsgát  leteszik.  Mert  ha  eltekintünk 
mindentől ;  ha  megengedem  is,  hogy  részben  alaptalanok, 
részben  túlzottak  azon  állítások,  melyek  szerint  a  Magyar- 
országból jelentkező  egyévi  önkéntesek  valami  kedvezőtlen 
bánásmódban  részesülnek  a  közös  hadseregben,  és  ha  azt 
áUítom,  hogy  a  magyar  részről  jelentkező  önkéntesek  nem 
hanyagabbak,  mint  az  ausztriai  államból  jelentkezők ;  de 
minden  ember,  ki  valaha  életében  idegen  nyelven  vizsgát 
tett,  amelyet  csak  nehezen  ért  vagy  csak  törve  beszél,  tudni 
fogja,  hogy  milyen  nehéz  tizenhatféle  tantárgyból  egy  év 
alatt  kielégítő  sikerrel  elkészülni.  (Ügy  van  !  balfelől.)  Ha 
pedig  a  honvédség  a  hozzá  jelentkező  egyévi  önkénteseket 
kiképzés  végett  a  kellő  arányban  átveszi,  meg  vagyok  győ- 

zódve,  hogy  a  nyelvi  akadály  kisebb  mértékben  forogván 
fenn,  a  siker,  mely  a  tiszti  vizsgák  százalékában  ki  lesz 
fejezve,  sokkal  kedvezőbbé  fog  alakulni,  és  így  az  a  tiszti 
anyag,  mely  az  egyévi  önkéntesek  intézményében  rejlik, 
a  monarchia  védképességére  és  a  honvédségre  nézve  jobban 
lesz  felhasználva.   (Úgy  van  !  baKelől.) 

Ez  az,  amit  egész  tisztelettel  vagyok  bátor  a  tisztelt 
ház  figyelmébe  ajánlani  és  amelyre  nézve  —  lássék  az  bár 
vakmerőségnek  —  egyenesen  azt  a  reményt  fejezem  ki, 
hogy  a  kormány  azt  elfogadja,  és  elvárom,  hogy  a  miniszter- 
elnök és  a  honvédelmi  miniszter  úr,  sőt  önök  mindnyájan 
uraim,  ott  a  kormánypárton,  ráemlékezve  arra,  amit  1868-ban 
a  véderőtörvényről  szóló  javaslat  tárgyalásakor  ezen  intéz- 
mény jövőjéről  azon  képviselő  urak  mondottak,  kik  abban 
a  nagy  vitában  résztvettek  és  bizonyos  nehézségeket  jó 
szemekkel  előre  láttak  —  elvárom,  hogy  ezt  az  indítványt 
teljes  mértékben  érvényre  juttatni  igyekezendnek.  (Élénk 
helyeslés  balfelől.) 

Ha  nem  volna  meggyőződésem  az,  hogy  amit  kívá- 
nunk és  indítványozunk,  tökéletesen  összhangban  van  min- 
den alapelveivel  a  véderő  szervezéséről  szóló  törvénynek  ; 
ha  nem  volna  meggyőződésem,  hogy  ezen  intézkedések 
elfogadása  által  a  közös  hadseregnek  ereje,  kiegészítő  eleme 
éppen  nem  csorbíttatik ;  ha  nem  volna  meggyőződésem, 
hogy  nincs  más  biztos  és  hatályos  mód  a  honvédséget  a 
jelen  állapotból  feladatához  méltó  színvonalra  emelni  és 
olyanná  tenni,  hogy  méltán  megadja  a  monarchia  véd- 
erejének azt  az  erőtényezőt,  melyet  feláUításakor  benne  meg- 
alkotni akartak  :  akkor  nem  sürgetném  ennek  elfogadását 
önöktől.  De  mert  ez  meggyőződésem ;  mert  az  hitem,  hogy 
úgy  monarchiánk,  mint  hazánk  érdekében  a  honvédség 
ezen  illuzórius  állapotból  való  kiemelését  kell  hogy  önök 
is  szükségesnek  tartsák,  és  önök  is  érzik  maguk  azt  az 
elutasíthatlan  kötelességet,  hogy  hatályos  módokról  kell 
gondoskodni,  hogy  ezen  állapot  megszűnjék,  és  ha  hatályo- 
sabb módot  önök  nem  fognak  mondani,  akkor  azt  kell  hin- 
nem, hogy  annál  a  módnál  az  önök  rendelkezésére  jobb  nem 
áll :  a  következő  határozati  javaslatot  vagyok  bátor  a  tisztelt 
háznak  elfogadásra  ajánlani  (olvassa)    : 

»Határozza  el  a  ház,  hogy  a  törvényjavaslat  15.  és  21.  §-ai 
a  bizottsághoz  azon  utasítással  küldetnek  vissza,  hogy  azo- 
kat, esetleg  a  javaslat  más  szakaszait  is,  a  következő  határo- 
zatok szerint  módosítva  terjeszsze  elő  : 

A)  Az  egyévi  önkéntesek  azon  arányban  osztatnak  meg 
a  közös  hadsereg  és  a  honvédség  közt,  amely  arányban  az 
azokba  besorozott  ujoncz jutalékok  egymáshoz   állanak. 

B)  A  Ludovika-akadémia,  az  abban  fennálló  tiszti  és 
törzstiszti  tanfolyam  fentartása  mellett,  a  közös  hadsereg 
számára  rendelt  hadapród-iskolák  mintájára  szervezendő,  oly 
czélból,  hogy  abból  a  honvédség  tényleges  állománya  szá- 
mára tisztek  képeztessenek  és  az  abban  kiképzett  hadapró- 
dok  összes  12  évi  szolgálatukat  a  honvédségben  töltsék  ki.« 

Ez  az,  aminek  elfogadását  ajánlom  a  tisztelt  háznak. 
(Élénk  helyeslés  balról.) 

Szilágyi  Dezső  határozati  javaslatát  a  függetlenségi  párt 
is  magáévá  tette. 

Ifj.  Ráday  Gedeon  gróf  előadó  :  A  határozati  javaslat  ellen- 
tétben van  a  véderőtörvény  alapelvével,  mely  szerint  minden 
védköteles  a  közös  hadseregben  tartozik  szolgálni  és  csak  azután 
a  honvédségben ;  továbbá  szerinte  ez  »közös«  törvény.  Meg- 
említi, hogy  Fuchs  osztrák  képviselő  az  eredeti  törvényjavaslatot 
is  veszedelmesnek  tartja,  »weü  diese  Novelle  den  Separatismus 
der  Ungarn  fördert«.  Végül  a  katonai  intézetekről  nem  a  módo- 
sítandó törvény,  hanem  az  1867  :  XII.  törvényczikk  11.  §-a 
intézkedik. 

Tisza  Kálmán  miniszterelnök  :  A  kormánynak  .  .  .  köteles- 
sége, szembeszállva  néha  tetszetős  dolgokkal  is,  síkra  kelni  az 
elérhető  jónak  mentől  előbb  való  elérhetéséért,  hagyva  a  jöven- 
dőnek a  további  teendőt. 

A  zárszó  jogán  1882  márczius  24-ikén  újra  felszólalt  Szilágyi 
Dezső. 


Szilágyi        Tisztelt  ház  !  A  fenforgó  vita  végén  engedje  meg  a  tisz- 

'      telt  ház,  hogy  első  észrevételemet  azokhoz  fűzzem,  miket 

a  tisztelt  miniszterelnök  úr  elmondott.  A  miniszteri  padokról 

ingerülten  tiltakoztak  az  ellen,  hogy  ezen  törvényjavaslat- 
nak, úgy  amint  az  megállapítva  és  beterjesztve  van,  módo- 
sításához a  hadügyminiszter  beleegyezése  szükséges  volna. 
És  én  magam  is  azon  nézetben  vagyok,  hogy  az  egy  törvény- 
telen kívánság  volna,  de  előttem  azután  tökéletesen  ért- 
hetetlen a  tisztelt  miniszterelnök  úr  érvelése,  aki,  midőn 
rekapitulálja  a  fenforgó  javaslat  mellett  szóló  előnyöket, 
azt  mondja  :  válasszon  a  ház,  akarja-e  azon  előnyöket,  me- 
lyek a  törvényjavaslatban  vannak,  mert  több  el  nem  érhető, 
—  ezek  a  miniszterelnök  úr  szavai  —  vagy  mert  jobbra 
törekedvén,  akarják-e  ezen  előnyöket  is  elveszíteni  ?  Én 
azzal  a  kérdéssel  fordulok  a  t.  miniszterelnök  úrhoz  : 
mit  jelent  az,  hogy  több  el  nem  érhető  és  hol  van  annak 
akadálya  ?  (Élénk  tetszés  és  helyeslés  balfelől.)  önök  ez 
alatt  azon  indítványokat  értik,  melyek  innét,  ezen  oldalról 
tétetnek,  miért  nem  érhető  el  ami  abban  foglaltatik  ?  Elvben 
a  tisztelt  túloldal  részéről  is  az  mondatott,  hogy  azon  indít- 
ványok elvben  helyesek,  sőt  a  tisztelt  honvédelmi  miniszter, 
de  még  a  tisztelt  miniszterelnök  úr  is  kilátásba  helyezték, 
hogy  ezek  a  feldicsért  előnyök,  amelyekkel  a  honvédség 
legfőbb  hiányát,  a  tiszti  áUomány  hiányát  e  javaslatban 
orvosolni  akarják,  sikertelenek  lesznek.  Megengedem  s  akkor 
a  honvédelmi  miniszter  úr  is  úgy  okoskodott  s  az  előadó 
úr  is  úgy  okoskodott,  hogy  az,  amit  most  nem  kivánimk, 
»egyelőre«  nem  lehető.  A  miniszterelnök  úr  pedig  nyúl  régi 
okoskodásához,  mert  azon  okoskodását  nagyon  jól  ismerem. 
Azzal  akarta  a  tisztelt  házat  megnyugtatni,  elégedjék  meg 
azzal,  ami  ezen  javaslatban  foglaltatik,  mert  elvileg  ki  van 
mondva  lehetősége  annak,  hogy  a  honvédséghez  közvetlenül 
be  lehet  lépni  egyévi  önkéntesnek ;  ne  kívánja  a  ház,  hogy 
annyi  önkéntes  belépése  legyen  most  kimondva,  mennyi  a 
tiszti  állomások  pótlására  szükséges,  elégedjenek  meg  ennek 
elvi  kimondásával  és  tűrjék  a  fennálló  bajoknak  teljes  mér- 
tékben való  fenmaradását,  mert  hát  elvileg  fenn  van  tartva 
az   elv   jövőre. 

Én  ezt  az  okoskodást  ismerem.  Valahányszor  a  miniszter- 
elnök úrnak  egj''-egy  sérelmes  intézkedést  kellett  a  házban 
elfogadtatni,  valami  olyat,  amit  meg  nem  lehetett  védeni, 
kellőleg   igazolni,  mindig   azt    mondotta  :   elvileg   fenn   van 

tartva  a  jog,  hogy  majd  jövőben  lehet  többet  is  kivívni. 
Mikor  pl.  arról  volt  szó,  hogy  a  közgazdasági  fejlődésünkre 
káros  vámszerzödés  elfogadtassék,  és  mikor  az  mondatott, 
hogy  inkább  állj  mik  a  törvényben  megígért  jogmik  alapjára 
és  állítsuk  fel  a  külön  vámterületet,  akkor  felállott  a  minisz- 
terelnök úr  s  azt  mondotta  :  Jogunk  a  külön  vámterülethez 
fenmarad  és  jövőben  megvalósítható  is  lesz,  de  egyelőre 
fogadjuk  el  ezen  káros  egyezséget.  (Igaz  !  Ügy  van  !  a  bal- 
oldalon.) Midőn  a  80  millió  bankadósság  elvállalásáról  vagy 
elvetéséről  volt  szó,  ugyan  mit  mondott  akkor  a  miniszter- 
elnök úr  ?  Azt  mondotta  :  Igaz,  nem  tartozunk  vele,  sérelmes 
Magyarországra  nézve,  de  hát  fogadjuk  el,  mert  hát  éppen 
az  által,  hogy  mi  itt  e  tekintetben  törvényt  hozunk,  be  van 
ismerve  Magyarországnak  a  joga  arra,  hogy  megtagadhatta 
volna,  ha  akarta  volna.  (Derültség  a  bal-  és  szélső  baloldalon.) 
Hát  már  nagyon  jól  ismerjük  ezt  a  taktikát.  Előáll  a 
miniszterelnök  úr  és  azt  mondja  :  segít  azon  hiányokon,  mely 
hiányok  itt  mint  főbajai  honvédségünknek  felsoroltatnak,  de 
meri  állítani,  sőt  megengedi,  hogy  azon  kis  résen,  mely  ma  sze- 
rinte töretett  azon  az  elven  e  törvényjavaslat  által,  majd  egy 
kedvezőbb  alkalommal  tovább  mehetünk,  de  az  igazi  bajok 
orvoslására  jogunkat  elvileg  tartsuk  fenn.  Ámde  ezzel  nem 
elégedhetik  meg  a  többség,  melynek  hivatására  a  miniszter- 
elnök úr  czélzott,  és  nem  elégedhetik  meg  a  törvényhozás. 
Mert  a  többségnek  nem  az  a  hivatása,  ahogy  itt  a  miniszter- 
elnök úr  meghatározta,  hogy  a  többségnek  feladata  abban 
áll,  hogy  ha  valami  javítást  a  fennálló  alapon  a  kormány 
javasol,  hogy  azt  elfogadja,  akármilyen  alapos  és  helyes 
azon  több  javítás,  ami  az  ellenzék  részéről  kívántatik, 
mert  ha  .  .  .  (Közbeszólás  jobbról  :  Nem  azt  mondotta  !) 
Azt  mondotta  igenis.  Mert  ha  így  lenne,  akkor  nem  lenne 
képzelhető  törvényjavaslat,  melyet  el  nem  kellene  fogadni 
és  nem  lenne  képzelhető  több  javítás,  mit  az  ellenzék 
indítványoz,  hogy  vissza  ne  lehessen  utasítani.  (Igaz  !  Ügy 
van  !  a  bal-  és  szélső  baloldalon)  Hanem  a  többségnek  fel- 
adata abban  áll  meggyőződésem  szerint,  és  lesznek  önök  közt 
sokan,  akiknek  az  a  meggyőződésük :  hogy  megvizsgálja 
az  intézmény  javításának  szükségességét  és  amely  pontban 
felismerték  a  bajt  és  felismerték  az  orvoslás  módját,  azon 

pontban  törhetetlenül  arra  törekedjenek,  hogy  a  meglevő 
bajok  teljes  orvoslásukat  megtalálják  ;  (Igaz  !  Ügy  van  ! 
a  bal-  és  szélső  baloldalon.)  nem  pedig  arra  törekedni,  hogy 
némi  javítások  ürügye  alatt  a  lényeges  orvoslás  elmaradjon ; 
hanem  érezzék  azt  a  felelősséget,  ami  a  hatalom  birtokával 
együtt  jár  és  amely  abban  áll,  hogy  felelősek  a  nemzetnek 
azért,  hogy  a  kínálkozott  alkalommal  sürgős  bajainak  orvos- 
lására minden  lehetőt  megtettek  —  ez  a  többség  feladata. 
(Helyeslés  a  baloldalon.  Mozgás  jobbfelől.)  És  azzal,  tisztelt 
miniszter  urak,  bocsássanak  meg,  de  tökéletesen  adósak 
maradtak,  hogy  miért  nem  érhető  el  semmi  több  javítás. 

E  hiányt  pótolni  akarta  a  t.  előadó  úr,  de  természetesen 
a  lehető  legszerencsétlenebbül.  (Derültség  a  baloldalon.) 
Azt  mondta  t.  i.  nagy  diadallal,  —  nem  tudva,  hogy  majd 
mit  fog  mondani  a  miniszterelnök  úr  —  hogy  ha  még  oly 
helyes  volna  is  a  módosítás,  amit  benyújtottunk,  de  egy 
okból  teljes  lehetetlen.  Ö  t.  i.,  a  közös  törvények  feltalálója, 
(Derültség  balfelől.)  teljes  lehetetlennek  tartja  a  módosítást 
azért,  mert  a  véderőről  szóló  törvénynek  alapelvébe  ütközik, 
amely  véderőről  szóló  törvény  azt  tartalmazza,  hogy  senki 
nem  léphet  be  a  honvédségbe,  ki  a  hadseregben  előbb  nem 
szolgált. 

Ifj.  gr.  Ráday  Gedeon  :  IVIint  tiszt ! 

A  miniszterelnök  úr  szerencsére  nem  hallotta,  hogyan 
motiválta  az  előadó  úr,  s  azt  mondta,  hogy  ezen  javaslat- 
nak éppen  az  főérdeme,  hogy  rést  tör  ezen  elven  s  hogy  ezen 
résen  később  ki  lehet  ám  javítani  ezeket  a  bajokat ;  most  elé- 
gedjünk meg,  hogy  meg  van  törve.  Az  előadó  úr  azt  mondta,, 
hogy  nem  léphet  senki  mint  tiszt  a  honvédségbe,  ki  előbb  a 
hadseregben  nem  szolgált ;  most  megengedi,  hogy  az  önkén- 
tesek egyenesen  beléphetnek  a  honvédség  állományába,- 
ott  kiképeztetnek,  tisztek  lesznek  és  megmaradnak  a  hon- 
védségben. 

Fő  érdeme  a  javaslatnak,  azt  mondja  a  miniszter- 
elnök úr,  mert  megdöntöttük  azon  elvet,  mit  az  előadó  úr 
dönthetlennek  fentartani  akart.  Én  azt  gondolom,  hogy  a 
tisztelt  többség  minden  tagja  átlátja,  hogy  az  az  elv  lehet  az 
előadó  úrnak  akadály  arra,  hogy  az  álta.la  javasolt  törvény- 
javaslatot  elfogadja,   de   a   tisztelt   többségre   nézve,   hogy 

elfogadja  az  általunk  javaslatba  hozott  módosítást,  elvi 
akadály  nem  létezik.  (Tetszés  balfelől.)  A  kérdés  már  most 
csak  az,  vájjon  az  ami  itt  mondatik,  amit  itt  javaslatba 
hoznak,  segít-e  valósággal  a  bajokon  ;  vagy  segít  az  is, 
amit  a  minisztérium  javaslatba  hozott  ?  Ha  kiderül,  hogy 
a  minisztérium  által  javaslatba  hozott  módok  nem  segítenek, 
akkor  attól  függ,  tisztelt  többség,  hogy  mily  fontosságot 
tulajdonítanak  önök  a  honvédség  harczképességének,  mily 
fontosságot  tulajdonítanak  a  nemzet  azon  kívánságának,  a 
törvény  rendelkezésének  és  azon  milüóknak,  melyeket  meg- 
szavazunk és  melyet  a  nemzet  egy  harczképes  intézményre 
szán. 

Az  előadó  úr  az  általa  dönthetetlenül  fentartott  elvre 
nézve  felhozta  a  Lajtán-túU  birodalmi  tanácsban  Fuchs 
képviselő  úrnak  beszédét,  amelyben  azért  támadtatik  meg 
a  törvényjavaslat,  mert  szeparatisztikus  törekvések  fog- 
laltatnak benne,  mert  a  hadsereg  kettéválasztására  vezethet. 

Hát,  tisztelt  ház,  az  önök  elhatározására  minden  bírhat 
befolyással,  hanem  ez  az  érv  még  sem.  Mert  ha  önök  arra  törek- 
szenek, hogy  az  ilyen  hangok  a  Lajtán  túl  elnémuljanak, 
akkor  bizony  soha  a  honvédséget  nem  lett  volna  szabad 
felállítani ;  (Ügy  van  !  a  baloldalon.)  ha  önök  arra  hallgatnak, 
hogy  ott  bizonj'OS  czentraHsztikus  eszmékkel  tetszelgő  urak 
mikor  fognak  morogni ;  ha  figyelembe  veszik  ellenszen vöket 
a  magyar  honvédség  intézménye  ellen,  melyben  külön  had- 
sereget látnak,  pedig  az  csak  kiegészítő  része  a  véderőnek : 
(Élénk  helyeslés  a  baloldalon.)  akkor  nem  arról  mondanak 
le,  hogy  javítsák  az  intézményt,  hanem  azon  feKogás  szerint, 
melyre  az  előadó  úr  hivatkozott,  —  ámbár  ez  nem  egyéni 
meggyőződése,  de  azon  tekintetekből  következik,  amelyeket 
felemlített  —  le  kellene  mondaniok  magáról  a  honvédség 
intézményéről.  Ez  tehát  az  önök  elhatározására  hatni  bizo- 
nyára nem  fog  ;  nem  marad  tehát  egyéb  hátra,  mint  hogy 
vizsgáljuk  meg  azokat,  amelyek  miatt  ezen  indítvány  helyes- 
ségét megtámadják.  (Halljuk  !) 

Arról  a  reményről,  hogy  én  a  miniszteri  padokról  fele- 
letet kapjak  arra,  hogy  miért  nem  lehet  többet  elérni,  arról 
a  reményről  lemondok  és  csak  annak  kimutatására  akarok 
szorítkozni,    hogy  nem  most,    de  a  jövő  esztendőben  már 

lesz  alkalmunk  bizonyítékot  szolgáltatni  a  honvédelmi 
miniszter  úrnak,  hogy  az  a  rés,  mely  a  miniszterelnök  úr 
szerint  azon  az  elven  üttetett,  most  már  tágítandó,  vagy  a 
honvédséget  tovább  is  harczképtelen  állapotban  kell  hagy- 
nunk. 

A  miniszterelnök  úr  rekapitulálta  egyrészt  az  elő- 
nyöket, melyek  ezen  törvényjavaslat  által  a  honvédségre 
háromolni  fognak,  és  azt  mondotta,  hogy  azok  három- 
neműek  :  az  egyéves  önkénteseknek  közvetlen  beléphetése 
a  honvédségbe,  amint  ő  kifejezte  magát  :  »elvi  lehetőség, 
amely  eddig  nem  volt«  ;  (Derültség  a  bal-  és  szélső  baloldalon.) 
másodszor  a  közös  hadseregbeli  hadapródoknak  beléphetése 
a  honvédségbe  önkéntes  jelentkezés  alapján,  hogy  a  tettleges 
állománybeli  hiányt  pótolják  ;  harmadszor  a  tartaléktisztek- 
nek átlépése  a  honvédségbe  a  12.  évben,  akkor,  amikor  a 
tartalék  ezen  része  szintén  átlép  a  honvédségbe. 

Hogy  megértsük  mindezen  nagyon  feldicsért  előnyök- 
nek a  fontosságát  —  hogy  ne  ismételjek  semmit,  amit  tisz- 
telt barátom  Pulszky  és  Hoitsy  ezen  oldalakról  igen  alaposan 
elmondottak,  osszuk  két  részre  a  kérdést.  Beszéljünk  először 
csak  arról :  mint  gondoskodik  ezen  javaslat  a  tettleges  állo- 
mány kiegészítéséről,  mint  gondoskodik  a  szabadságolt  állo- 
mány kiegészítéséről  és  mint  gondoskodik  arról  is,  a  miért 
ez  a  kormány  felelős  :  a  honvédségi  intézmény  fejlesztéséről. 

Ami,  t.  ház,  az  elsőt,  a  tettleges  állományt  illeti, 
a  tisztelt  honvédelmi  miniszter  úr  azt  mondja,  hogy  neki 
nincs  szüksége  a  tettleges  állomány  pótlására,  tudja  ő  azt 
most  is  pótolni,  ebből  tehát  következik  az,  hogy  e  javas- 
latban foglalt  gondoskodás  felesleges.  És  hogyan  tudta 
pótolni  ?  A  Ludovika-akadémiából.  Hogyan  akarja  a  jövőre 
pótolni  ?  A  Ludovika-akadémiából  és  a  közös  hadapród- 
iskolából. Már  tisztelt  barátom  Pulszky  Ágost  kijelentette, 
már  én  is  a  múlt  alkalommal  czéloztam  rá,  hogy  hová  vezet 
ez  az  új  intézkedés.  A  magyar  tiszti  képzés  teljes  meg- 
szüntetéséhez. Mert  jelentkeznek  a  tisztelt  honvédelmi 
miniszter  úrnál  (Halljuk  !  Halljuk  !)  olyanok,  akik  tisztekké 
képeztettek  az  előkészítő  tanfolyamban  a  Ludovika-akadé- 
miában,  és  olyanok,  akik  a  hadapród-iskolába  jártak  ;  hát 
melyiket  kötelessége  választani  ?   Kötelessége  mindenesetre 

azokat  választani,  akiknek  alaposabb  kiképeztetésük  van, 
akik  4  éven  át  nyertek  oktatást  és  akik  tanulásra  képesebb 
korban  léptek  be,  akiknek  egyenletes  előképzettségük  van. 

Ha  a  hadapródok  elegendő  számmal  jelentkeznek  az 
évenkint  felmerülő  hiányok  pótlására,  szóval,  ha  sikere  lesz 
ezen  intézménynek,  hát  ugyan  mit  fog  pótolni  a  Ludovika- 
akadémia  ?  Nemde,  hogy  ezen  intézkedésnek  a  sikere  azt 
fogja  maga  után  vonni,  hogy  a  magyar  tiszti  képzés  teljesen 
megszűnik.  (Ügy  van  !  a  bal-  és  szélső  baloldalon.)  És 
minél  nagyobb  mértékben  sikerül  ez,  annál  nagyobb  mér- 
tékben szűnik  meg.  A  tisztelt  miniszter  úr  úgy  integet,  hogy 
nem.  (Derültség.)  Vájjon  hallottunk-e  mi  határozott  Ígé- 
retet a  miniszter  úrtól  an"a  nézve,  hogy  a  Ludovika-akadé- 
miát  átalakítja  úgy,  amint  a  közös  hadseregbeh  hadapród- 
iskolák vannak  ?  értem  az  előképző  tanfolyamot.  Tegyen 
hát  határozott  Ígéreteket.  (Halljuk  !  Derültség  a  baloldalon.) 
Könnyű  ezt  neki  tenni.  Nekünk  nem  lehet  elég  az,  hogy 
mindig  bizonytalan  reményekkel  bíztatnak  bennünket ;  kérek 
tehát  határozott  ígéretet,  melyhez  állasa,  politikai  neve  van 
kötve.  (Élénk  tetszés  a  bal-  és  szélső  baloldalon.)  Tegyen 
határozott  ígéretet  arra  nézve,  hogy  amit  Baross  tisztelt 
képviselőtársam  oly  nagy  dicsekedve  felolvasott,  hogy  azon 
törvénynek  eleget  tesz.  Ebben  az  van  mondva,  hogy  had- 
apródok nevelésére  van  részben  rendelve  a  Ludovíka-aka- 
démia.  Hát  alakítsa  át  azt  úgy,  hogy  éppen  olyan  feltételek 
mellett  legyenek  ott  képezhetők  a  hadapródok,  mint  a  közös 
hadsereg  iskolájában.  Akkor  mondhatnók  azt,  hogy  aggodal- 
maink egy  részben  csillapítva  vannak.  (Helyeslés  a  bal-  és 
szélső  baloldalon.)  De  ő  nem  fogja  ezt  megígérni,  és  mégis 
azt  kívánja,  hogy  fogadjuk  el  a  törvén\'j avaslatot.  (Élénk 
derültség  a  baloldalon.) 

De  menjünk  tovább.  Hogyan  gondoskodhak  a  szabadsá- 
golt állományról  ?  Mindenekelőtt  elismerem,  hogy  a  tartalék- 
ban, az  utolsó  két  évben  a  tartalékban  levő  legénység  átlépvén 
a  honvédségbe,  átlépnek  a  tisztek  is.  Azonban  mondhatom, 
hogy  nekem  is  az  a  nézetem,  ami  Baross  Gábor  tisztelt  kép- 
viselőtársamé, hogy  ez  javulás  a  gyakorlat  ellen,  de  nem 
javulás  világos  értelme  ellen  a  véderőről  szóló  törvénynek. 
De  kérem,  hisz  ezzel  a  honvédségnél  a  szabadságolt  állomány- 

béli  tisztek  hiánya  alig  érezhető  módon  lesz  pótolva.  Hisz 
ezen  tisztek  szükségesek  lesznek  azon  legénységhez,  mely  a 
közös  hadseregből  10  esztendő  után  átlép  a  honvédséghez. 
Erre  tehát  nem  lehet  sokat  építeni. 

Marad  tehát  az,  amire  Baross  Gábor  tisztelt  képviselő- 
társam hivatkozott,  amire  a  miniszterelnök  úr  is,  a  honvé- 
delmi miniszter  úr  is  hivatkoztak,  az  egyévi  önkéntesi  intéz- 
mény. Legőszintébb  volt  Baross  képviselőtársam. 

Ö,  hogy  a  zsoltárral  szóljak,  körülbelül  úgy  okoskodott, 
hogy  az  Istenben  bizakodik,  mert  a  törvényben  úgy  sem 
bizakodhatik.  (Derültség  a  bal-  és  szélső  baloldalon.) 

Lévén  pedig  az  ő  okoskodása  a  következő.  Ö  éppen 
úgy  tudja  mint  én,  hogy  az  első  évi  korosztályból,  ami 
döntő,  alig  kap  2%-ot  a  honvédség  sorozás  útján. 

Az  én  tisztelt  képviselőtársam  azt  mondja,  hogy  tehát 
nincs  kizárva  a  lehetősége  annak,  hogy  midőn  sorsot 
húznak,  akkor  az  az  ujonezilleték,  amely  a  honvédség- 
hez jut,  túlnyomólag  olyanokból  álljon,  akik  egyévi 
önkéntesek,  azaz,  hogy  az  esélyek  arra  nézve,  hogy  milyen 
arányban  jutnak  a  honvédséghez  és  közös  hadsereghez  az 
egyévi  önkéntesek,  nem  a  dolog  természete  és  rendes  menete 
szerint,  hanem  Isten  segélyével  fog  úgy  történni,  hogy  a 
honvédség  nagy  számú  önkéntest  nyerjen.  Ilyen  kedvező 
véletlentől  függ  hát  ezen  szakasznak  kedvező  hatása.  Ennek 
föltevéséhez  jókora  ábrándozás  szükséges.  De  mi  a  kedvező 
esélyek  e  reménykedésében  nem  osztozunk  s  talán  senki 
sem  önök  közül,  s  aki  a  javaslat  kedvező  hatását  csak  ez  ala- 
pon reméli,  az  elítéli  magát  a  javaslatot,  és  ilyen  szigorú 
elítélését  annak  én  még  senkitől  sem  hallottam,  mint 
tisztelt  képviselőtársamtól.  (Derültség  a  bal-  és  szélső  bal- 
oldalon.) 

Amit  aztán  a  miniszterelnök  úr  és  a  honvédelmi  miniszter 
úr  mondottak,  azok  általános  biztatások.  Mi  azt  látjuk, 
hogy  e  valószínűség  szerint  igen  csekély  szám  lesz  az,  melyben 
egyéves  önkéntesek  fognak  a  honvédséghez  jutni.  Ök  ellenben 
azon  remény  őket  fejezik  ki,  hogy  lesz  elegendő,  de  hogy 
miért  lesz,  azzal  adós  maradt  a  honvédelmi  miniszter  úr  és 
merem  mondani,  adós  is  fog  maradni,  s  a  miniszterelnök  úr 
csak  avval  vigasztalt  bennünket,  hogy  ha  a  jelen  bajokon 

nem  tudunk  is  segítem,  itt  van  az  a  rés,  mely  az  elven  törve 
van  és  majd  azon  később  több  önkéntest  fogunk  kapni  és 
igazságosabban  lehet  majd  szabályozni  az  egyévi  önkéntesek 
felosztását  a  hadsereg  és  a  honvédség  közt. 

Ez  az  ellenvetés,  elismerem,  Baross  tisztelt  képviselő 
úr  ellen  nincs  intézve,  mert  ő  elvileg  helyesnek  mondta, 
ő  csak  gyakorlati  nehézségekre  utalt.  S  ezt  az  ellenvetést 
hozzáfoglalom  azon  vigasztaláshoz,  hogy  később  lehet  e 
rés  alapján  segíteni  a  bajon.  Vizsgáljuk,  mit  jelentenek  ezek 
a  biztatások  ;  vájjon  helyesen  cselekszenek-e  azok,  kik  e 
bíztatás   alapján  akarják  határozati  javaslatomat  elvetni  ? 

A  véderőröl  szóló  törvény  módosítása,  tudjuk,  sokféle 
érdek  tekintetbe  vételével  történt.  A  véderőnek,  a  korona 
érdekének,  a  kormányzat  érdekének  tekintetbe  vételével,  mi  a 
létszám  megállapításánál  bizonyos  szoros  kiépítési  határozatok 
meghozatalánál  forog  fenn  ;  de  másrészt  bizonyos  tekintetben 
azon  óhajtások  tekintetbe  vételével  is,  melyek  a  nemzetben 
tápláltatnak.  Mi  lett  volna  természetesebb,  helyesebb  eljárás, 
mint  nem  szakítani  szét  a  véderőtörvény  revízióját,  nem 
adni  meg  előbb  a  800.000  főnyi  létszám  meghosszabbítását 
és  csak  azután  beszélni  a  véderőtörvény  módosításáról  ? 
(Helyeslés  a  bal-  és  szélső  baloldalon.)  Ez  lett  volna  a  ter- 
mészetes eljárás,  ezt  sürgették  mindig,  és  talán  a  kormány- 
nak, melyet  az  a  meggyőződés  vezet,  hogy  e  tíz  évről 
tíz  évre  való  alkalmat  fel  kell  használni  arra,  hogy  egy- 
szersmind az  intézmény  egyéb  részein  is  javítások  történjenek, 
nem  lett  volna  szabad  arra  az  álláspontra  helyezkedni,  melyre 
a  tisztelt  kormány  állt,  és  meghozatni  a  törvényt,  mely 
mindent  megadott,  amit  a  törvényhozás  egyik  tényezője 
kívánt,  azután  a  törvényhozás  másik  faktorának  kívánsá- 
gával szemben  azt  mondja,  hogy  ne  kívánjunk  többet, 
mint  amennyit  a  kormány  javasol,  mert  az  a  több  el  nem 
érhető. 

Ez  az  eljárás,  ez  a  taktika  nem  felel  meg  azon  magas 
kötelességnek,  melyet  ily  alkalmakkor  egy  parlamentáris 
kormánynak  tanúsítani  kell.  (Élénk  helyeslés  a  bal-  és  a  szélső 
baloldalon.) 

És  ha  én  ezt  itt  felemlítem,  teszem  azért,  mert  egyenesen 
a  tisztelt  miniszter  úr  hitt  fel  reá,  —  akinek  nézetével  külön- 

ben  nem  értek  egyet  —  némileg  gúnyolódva ;  némileg, 
mondom,  különben  megengedett  módon,  és  úgy,  mint 
hogyha  oktatni  akarna  bennünket  arra,  hogy  hogy  is  kell 
az  ellenzéknek  tartani  magát  ily  alkalmakkor,  felemlítette, 
hogy  ő  még  értené,  ha  azt  mondanák  :  ha  tehát  nem  fogad- 
tatnak el  ezen  módosítások,  melyek  egyedül  foglalják  maguk- 
ban a  honvédség  lényeges  bajainak  orvoslását,  akkor 
marad  a  régi  törvény.  Azt  mondja  a  tisztelt  miniszterelnök 
úr,  hogy  ez  az  okoskodás  nagyon  alapos  és  helyén  volna  az  az 
eljárás,  ha  egy  pár  hónap  múlva  az  egész  véderőröl  szóló 
törvény  megszűnnék,  szóval,  ha  az  egész  állam  ereje  dezor- 
ganizáltatnék  ;  ha  akkor  kényszerhelyzetbe  hoznók  a  kor- 
mányt és  a  koronát  —  az  egészen  helyes  eljárás  volna  ;  de 
midőn  úgy  áll  a  dolog,  hogy  ha  e  módosítás  nem  fogadtatik 
el,  akkor  marad  minden  a  réginél  :  így  ne  képzeljék,  hogy 
e  módosításokat  el  lehet  érni. 

Amit  ez  ellen  mondani  lehet,  bizonyára  nem  szemre- 
hányás a  tekintetben,  hogy  nem  lett  volna  őszinte. 
Nagyon  őszinte  volt.  Azt  javasolja  :  a  kényszerhelyzeteket, 
a  törvényhozás  második  tényezőjének  kényszerhelyzetét 
zsákmányoljuk  ki. 

De  hát  hiba  az,  hogy  mi  ügyünk  igazságában  hiszünk  ? 
hiba-e  az,  hogy  hiszünk  az  önök  belátásában,  hogy  hacsak  nem 
akarják  tönkre  tenni  az  intézményt ;  ha  nem  akarják  a  nem- 
zetet legbecsesebb  aspiráczióiban  megbénítani ;  ha  nem  akar- 
ják elviselhetetlen  felelősség  súlya  alatt  fentartani  azt  az 
állapotot,  hogy  a  monarchia  véderejének  lényeges  alkat- 
része tisztek  hiányában  nem  harczképes  :  el  kell  fogadniok 
ez  indítványt,  vagy  gondoskodniok  kell  a  bajnak  más  módon 
való  megszüntetéséről.  (Helyeslés  a  baloldalon.) 

Hogy  mi  ezt  sürgetjük,  midőn  a  parlamentnek  nincs 
kényszerhelyzete,  hogy  nem  kell  a  közt  választania,  hogy 
vagy  dezorganizáltatik  a  véderő,  vagy  el  kell  állani  javas- 
latunktól, ez  azt  mutatja,  hogy  kötelességünk  helyes  fel- 
fogásával bírunk.  Mi  a  kényszerhelyzetet  nem  fogadjuk  el 
a  kormánytól  itt,  de  azt  sem  akarjuk  elhinni,  amit  a  miniszter- 
elnök úr  állítani  látszik,  hogy  a  jobbat  a  törvényhozás  másik 
tényezője  irányában  csak  kényszerhelyzetben  lehet  elérni, 
S  mindenesetre  jobban  illett  volna  ezen  felfogás,  melyet  én 

mondok,  a  magyar  korona  miniszterének  ajkaira,  mint  az, 
amit  hirdetett. 

De  tisztelt  ház,  mit  jelent  tulaj  donkép  az,  hogy  az  elvi- 
leg helyesnek  ismert  módosítványokat  visszautasitják  ?  Én 
sajnálom  megmondani,  de  én  annak  okát  két  körülményben 
látom.  Az  egyik  körülmény  áll  abban,  amit  a  tisztelt  kormány 
ily  törvényjavaslatoknál  mindig  követett.  T.  i.  az  előzetes 
stádiumban,  a  megállapításnál  kevés  figyelembe  vette  azt, 
ami  a  nemzetnek  aspirácziója  és  kész  volt  meghátrálni  min- 
den akadály  elől,  mely  félreértésből  és  bizalmatlanságból 
ezen  intézmény  iránt  másutt  emeltetett.  Nem  először  tör- 
ténik ez,  nem  egyetlen  példa  a  nemzeti  érdekek  ily  elhanya- 
golása. 

Ha  én  valamiből  ki  tudom  magyarázni  azt,  ami  a 
miniszeterium  szerint  gátolja  a  valódi  orvoslást  ;  ha  én 
valamiből  képes  volnék  kimagyarázni  azt,  hogy  mi  az  oka 
annak  a  borzadásnak  a  magyar  tisztek  kiképzésétől,  oly 
körülmények  közt,  midőn  bizonyos,  hogy  ezen  módosít vány 
elfogadása  mellett  csorbítatlan  marad  a  monarchia  véd- 
erejének zömét  képező  közös  hadsereg,  azt  csak  a  honvéd- 
ség iránti  bizalmatlanságból  volnék  képes  kimagyarázni. 
(Helyeslés  a  baloldalon.)  És  nagy  ideje  annak,  hogy  a 
magyar  kormányférfiak  bírjanak  öntudatával  azon  hivatás- 
nak és  érzetével  azon  kötelességnek,  hogy  nekik  feladatuk 
ezt  teljes  erővel  leküzdeni,  hogy  kötelességük  érvényre  jut- 
tatni mindenütt  azt,  hogy  maga  a  monarchia  védereje  csak 
nyerni  fog,  ha  nem  a  papírra  írva,  nem  így  mostohán  mel- 
lőzve, nem  így  bizalmatlansággal  kisérve  lesz  honvéd- 
ségünk, hanem  létezése  minden  feltételeivel  ellátva  fog  fel- 
virágozni. 

Azok  a  férfiak,  kik  1868-ban  ezt  az  intézményt  meg- 
alkották és  ez  intézményt  e  házban  javasolták  és  védték, 
ilyen  értelemben  fogták  fel  azt.  És,  ha  azon  tradicziókhoz 
mi  hűek  akármik  maradni,  nem  szabad  oly  érveléssel  lépni 
fel  ily  indítvány  ellenében,  mely  a  honvédségi  intézmény 
elleni  legmélyebb  bizalmatlanságban  gyökerezik.  Akkor  a 
magyar  államférfiaknak  tudniok  kell,  hogy  nem  teljesítik 
kötelességöket,  ha  a  bizalmatlanság  ellenében  a  honvédség 
ügyét  teljes  diadalra  nem  segítik.  És  különösen  kötelessége 

ez  a  jelen  kormánynak  és  különösen  a  jelen  kormány  támo- 
gatóinak, mert  a  jelen  kormány  feje  volt  az,  aki,  midőn  a 
véderőről  szóló  rendszer  eKogadása  szóba  jött,  mindig  arra 
hivatkozott,  hogy  annak  elfogadásának  egyik  főoka  az, 
mert  annak  fejlesztése  iránt  reményeket  táplál ;  aki,  mikor 
e  helyen  ült  és  egy  pártnak  volt  vezére,  a  nemzeti  aspirácziók 
merész  képviselőjéül  mutatta  be  magát.  Mi  nem  merészséget 
kérünk ;  elég  volt  a  tett  és  meghiúsult  nagy  Ígéreteket  hal- 
lani ;  csak  azt  akarjuk,  maradjanak  hívek  az  1867-iki  alap- 
hoz (Ellenmondások  a  szélső  baloldalon.)  és  irányhoz,  de 
hívek  a  szó  igazi  értelmében.  Jól  tudom,  tisztelt  ház,  hogy 
azon  az  oldalon  (A  szélső  balra  mutat.)  az  1867-iki  alap 
emlegetését  nem  pártolják;  de  hiába  integetnek  önök,  (A  jobb- 
oldalra mutatva.)  arról  az  egyről  legyenek  meggyőződve, 
hogy  azon  az  oldalon  is  sokkal  szívesebben  látnak  oly  politi- 
kát, mely  az  1867-iki  alapot  eredményeiben,  amint  a  nemzet 
számára  bizonyos  eredményeket  teremtett,  fentartani  akarja, 
(Felkiáltások  a  szélső  baloldalon  :  Soha  !  Derültség  jobb- 
felől.)  mint  egy  oly  politikát,  amely  a  67-iki  alap  czíme  és 
ürügye  alatt  annak  szellemét  és  eredményeit  folytonosan 
elrontja  és  bár  néha  öntudatlanul,  egyenesen  meghamisítja. 
(Zajos  helyeslés  a  bal-  és  a  szélső  baloldalon.) 

S  mert,  tisztelt  ház,  a  honvédség  intézményének,  mint 
a  közös  véderő  alkatrészének,  abban  a  szellemben,  amint  az 
1868-ban  szándékoltatott,  kiegészítéséhez  s  harczképessé- 
géhez  ezen  indítványban  foglalt  módosításokat  szükségesnek 
tartjuk,  s  mert  úgy  vagyunk  meggyőződve,  hogy  ezek  nem- 
csak hogy  elérhetők,  de  ami  azoknak  valóban  akadályt  teremt, 
az  a  jelen  kormány  magatartása,  amely  elegendő  kötelesség- 
érzettel és  bátorsággal  nem  bír  ezen  irány  felkarolására  : 
azért  abban  a  hitben  ajánlom  a  tisztelt  háznak  határozati 
javaslatomat,  hogy  talán  ez  egyszer  párttekinteteknél  és 
a  kormány  tetszésének  tekintetbe  vételénél  magasabban 
fog  állni  annak  az  intézménynek  ügye,  amelyet  önök  is 
zászlójukra  írtak  és  amelyet  önök  választóik  előtt  és  itt 
a   házban   annyiszor  szoktak  emlegetni. 

Ebben  a  hitben  ajánlom  módosítványomat  és  számítok 
önök  támogatására.  (Élénk  helyeslés  a  baloldalon.  Felkiál- 
tások :  Szavazzunk !) 

Ifjabb  gróf  Ráday  Gedeon  előadó  :  Szilágyi  Dezső  kép- 
viselő úr  megengedhető  bár,  de  szokott  gúnyos  modorával  fel- 
hozza azt,  hogy  én  azt  mondtam  volna,  hogy  a  honvédségnél 
senki  sem  lehet  tiszt,  aki  előbb  nem  szolgált  a  hadseregben,  ez 
alapelve  az  1868  :  XL.  törvénynek.  Én  ezt  nem  mondtam,  sem 
pedig  most,  mikor  ide  mutatott  beszéde  alatt,  azt,  hogy  tiszt, 
ki  nem  ejtettem.  De  igenis  mondtam  azt,  ami  tökéletesen  indo- 
kolva is  van,  hogy  az  1868  :  XL.  törvénynek  egyik  főalapelve 
az,  hogy  senki  addig,  mig  a  sorhadban  kötelezettségének  eleget 
nem  tett,  nem  szolgálhat  a  honvédségnél. 

Szilágyi  Dezső  :  Nem  mondta ! 
Tessék    megnézni    a    gyorsírói    jegyzeteket.     Nem    szolgálhat 
a  honvédségnél,  csakis  azon  esetre,  ha  az  ujonczjutalék  kiegé- 
szítést nyervén   a  hadseregben,   a   fenmaradt  uj ónozok  jutnak 
a  honvédséghez. 

Szilágyi  határozati  javaslatát  a  Ház  mellőzte. 


Ausztriában  a  törvényjavaslatnak  reichsrati  tárgyalása 
alkalmával  Welsersheimb  báró  landwehrminiszter  szembeszállt 
egyes  alkotmánypárti  szónokoknak  azzal  a  vádjával,  hogy  a 
javaslatban  Magyarország  elszakadási  törekvései  nyilvánulnak. 
A  törvényjavaslatot  különben  a  Reichsrat  már  korábban,  1881 
deczemberben  tárgyalta. 

A  HATÁRVÁM-FÖLÖSLEG  ELMARADÁSA.') 

Az  1881-re  szóló  költségvetés  a  29,669.600  forint  határvám- 
bevételből 3,769.600  forintot  állapított  meg  mint  tiszta  fölösleget. 
Az  adó  visszatérítések  jelentékeny  emelkedése  folytán  azonban 
nemcsak  ez  a  költségvetésileg  megállapított  fölösleg  maradt  el, 
hanem  még  1,729.819  forint  hiány  mutatkozott.  Szükségessé  vált 
tehát  egyrészt  a  költségvetési  fölöslegből  Magyarországra  eső 
1,183.654  forintot,  másrészt  a  fogyasztási  adók  visszatérítése 
folytán  mutatkozó  hiánynak  Magyarországot  terhelő  543.163 
forint  összegét  külön  törvénnyel  megajánlani. 

*)  L.  229.  1. 

Szilágyi  Dezső  előtt,  ki  1882  márczius  30-ikán  szólalt  fel, 
Falk  Miksa  beszélt  a  törvényjavaslat  mellett. 

*9y'  Tisztelt  képviselőház  !  (Halljuk  !)  Én  csak  helyesnek 
^^  tarthatom,  tisztelt  ház,  ha  valaki  skrupulozitással  meg 
akarja  óvni  az  1867  :  XII.  t.-czikket  és  az  abban  megirt 
hatásköröket,  valamint  azon  törvények  értelmét  is  alkal- 
mazásukban, melyek  ama  törvénynek  kifolyásául  szolgálnak. 
És  ha  az  előttem  szólott  tisztelt  képviselő  úr  oly  nagy  dicse- 
kedve említi  azt  fel,  akkor  csodálkozom,  hogy  ezen  úgy- 
nevezett »8krupulózus«  felfogást  e  törvényjavaslatnak  csak 
egy  szakaszára  tartja  helyénlevőnek  s  a  törvény  többi  rendel- 
kezéseire éppen  nem  terjeszti  ki. 

Mindenekelőtt  csodálkozom  azon,  hogy  a  tisztelt  kép- 
viselő úr  úgy  beszél,  hogy  a  közös  pénzügyminiszter  kétféle 
hatáskörben  jár  el.  Az  egyik  átruházott  hatáskör,  t.  i.,  hogy 
a  vámügyet  és  az  adóvisszatérítések  ügyét  átruházott  hatás- 
körben kezeli.  Ugyan  kérdem  a  képviselő  urat,  ha  ő  csak- 
ugyan skrupulózus  a  törvény  magyarázásában,  szabad-e  oly 
kifejezést  használni,  amilyet  használt  ?  Ki  ruházhatta  a 
közös  pénzügyminiszterre  ezt  a  hatáskört  ?  Senki  más,  mint 
a  törvény.  Az  1867  :  XII.  t.-czikk  világos  értelme  szerint 
senkinek,  tehát  a  monarchia  egyik  áUama  minisztereinek 
sincs  joga  a  közös  pénzügyminiszter  hatásköréhez  »átruházott« 
hatáskört  csatolni.  És  hol  van  a  törvény,  mely  ezen  hatáskört 
a  közös  pénzügyminiszternek  megadta  volna  ?  (Ügy  van  l 
Ügy  van  !  a  bal-  és  szélső  baloldalon.)  Ilyen  törvény  nem 
létezik.  Ezt  csak  azért  hoztam  fel,  mert  a  képviselő  úr  is 
kifejezte ;  de  midőn  oly  nagy  dicsekedve  hozta  fel,  hogy 
milyen  skrupulozitással  őrzik  meg  a  törvényt,  jó  lett  volna 
a  skrupulózitást  az  indokolásra  is  kiterjeszteni.  (Helyeslés 
a  bal-  és  szélső  baloldalon.)  Ez  az  egyik,  mit  megjegyezni 
akartam. 

Másik  észrevételem  abban  áll,  hogy  ha  már  a  képviselő 
úr  annyira  megütközött  azon,  —  helyesen  tette,  hogy  meg- 
ütközött —  én  is  azon  a  nézeten  vagyok  és  örülök,  hogy 
találkozunk  .  .  . 

Falk  :  Kimondtam  én  ezt  a  delegáczióban  is  ! 
....  ha  mondom,    a   képviselő    úr    annyira    megütközött 

azon,  hogy  a  2.  §-ban  a  közös  pénzügyminiszter  úgy  említ- 
tetik, mint  akinek  a  fogyasztási  adó  visszatérítések  kezelése 
körül  törvényes  hatásköre  van,  és  ezt  ily  részletesen  indokolva 
szükségesnek  látta  jelezni :  ugyan  kérdem  a  tisztelt  képviselő 
m^at,  miért  nem  ütközött  meg  azon,  hogy  a  3.  §-ban  az  adó- 
visszatérítés elszámolását,  —  mely  visszatérítésről  pedig  azt 
mondja,  hogy  az  nem  közös  ügy  —  illetőleg  az  adóvissza- 
térítésnek azon  hiányait,  melyek  a  közös  vámjövedelemből 
nem  fedezhetők,  az  1881.  évi  költségvetés  IV.  fejezete  alatt, 
külön  czím  alatt  rendehk  elszámolni  ?  Ezen  IV.  fejezet  elne- 
vezése pedig  így  szól :  »Az  1881.  évre  megállapított  közös- 
ügyi kiadásokból  a  magyar  korona  országait  illető  összeg. « 
Tehát  a  fejezet  czíme  világosan  azt  mondja,  hogy  az  alája 
foglalt  kiadások  —  közösügyi  kiadások. 

A  képviselő  úr  igen  helyesen  bebizonyítja  azt,  hogy 
az  adóvisszatérítés  nem  közös  ügy  ;  hogy  törvényeinkben 
semmi  egyéb  nem  foglaltatik,  mint  az,  hogy  az  adóvissza- 
térítés a  vámjövedelemből  fedezendő,  de  maga  az  adóvissza- 
térítés nem  közös  ügy,  és  mégis  beleegyezik  abba,  hogy  a  har- 
madik szakaszban,  a  közösügyi  kiadások  közt,  tehát  mint 
közös  kiadás  számoltassék  el.  Remélem,  hogy  a  képviselő 
úr  hozzá  fog  járulni  azon  módosításhoz,  mely  e  tekintetben 
a  törvényjavaslatot  megjavítja. 

Egyébiránt,  tisztelt  ház,  nem  csak  azért  állottam  fel, 
hogy  ezeket  elmondjam;  megvallom  nyíltan,  hogy  én  az  egész 
törvényjavaslatot  elvetendőnek  tartom.  (Helyeslés  a  bal- 
és  szélső  baloldalon.)  És  pedig  megmondom,  miért.  (Halljuk  !) 

Igaza  van  az  előttem  szólott  képviselő  úrnak  abban, 
midőn  azt  mondja,  hogy  két  különböző  összeg  foglaltatik 
a  törvényjavaslatban.  Az  egyik  összeg  az,  amelyről  az  mon- 
datik, hogy  a  közösügyi  kiadásokra  megszavazott  összeg, 
amelynek  fedezete  a  vámjövedelmekben  volt  kijelölve  és 
ez  a  fedezet  elmaradt.  E  részben  intézkedik  a  jelen  javaslat 
és  a  pénzügyminiszter  utasíttatik,  hogy  ezen  összeget  szol- 
gáltassa át  a  közös  kiadások  átvételére  törvényesen  jogo- 
sított közegnek.  Ez  a  rendelkezése  a  törvényjavaslatnak 
helyes  és  álláspontomból  ez  ellen  semmi  kifogást  nem  teszek. 
De  van  egy  másik  rendelkezés  is,  az  t.  i.,  mely  arról  intéz- 
kedik,   hogy    miképen   fedeztessék  azon  hiány,   mely  elő- 

állott  az  által,  hogy  az  1878  :  XIX.  t.-cz.  második  szakaszá- 
ban az  adóvisszatérítésre  kijelölt  alap,  t.  i.  a  vámjövedelem, 
az  adóvisszatérités  teljesítésére  nem  volt  elegendő,  hanem 
a  visszatérítés  többet  vett  igénybe  és  most  e  többlet  fede- 
zéséről kell  gondoskodni. 

Én  nem  tagadom,  hogy  egy  vagy  más  értelemben 
intézkedni  kell.  De  ezen  intézkedésnek  olyannak  kell  lenni, 
hogy  semmi  prejudiciumot  ne  alkosson  a  köztünk  és  az 
osztrák  állam  közt  fenforgó  viszonyokat  szabályozó  törvény 
értelmére  és  alkalmazására.  Ennek  az  intézkedésnek  azzal 
a  tiszta  tudattal  kell  történni,  hogy  az  ily  eset  törvényben 
eldöntve  nincs,  ez  tehát  külön  megfontolás  és  rendelkezés 
tárgya.  Ila  valahol,  úgy  az  ilyen  kényes  természetű  és  alkal- 
mazású törvényeknél  igen  óvatosan  és  vigyázóan  kell  el- 
járni. 

Mit  rendel  az  adóvisszatérítéseket  szabályozó  1878  :  XIX. 
t.-cz.,  melynek  alapján  a  visszatérítések  történnek  ?  Egy- 
szerűen azt,  hogy  az  adó  visszatérítések  alapjául  a  vámjöve- 
delmek feleslegei  jelöltetnek  ki.  A  törvény  eddig  megy  s  egy 
hajszállal  sem  tovább.  Arra  az  esetre,  hogy  lehet,  hogy  a  vám- 
jövedelmek nem  lesznek  elégségesek  a  visszatérítésre,  nem 
gondolt,  arról  egyáltalán  nem  rendelkezik.  Ez  tehát  hézag 
magában  a  törvényben. 

Igaz,  lehet  magából  a  törvényből  okoskodni,  hogy  minő 
elvek  szerint  alkottassék  meg  az  ily  eshetőségről  intézkedő 
új  törvény.  Lehet  úgy  okoskodni,  hogy  nem  volna  helyes 
a  restitucziókat  megszüntetni  azon  okból,  mert  az  alap, 
melyről  hitték,  hogy  elég  lesz,  elégtelennek  bizonyult  be. 
Azt  is  természetesnek  lehet  feltüntetni,  hogy  a  hiány  fedezési 
módjára,  kvótájára  nézve  olyanforma  módozatok  és  arányok 
állapíttassanak  meg,  melyek  megállapíttattak,  midőn  az 
alap  kijelölve  volt.  Igenis,  így  lehet  okoskodni  s  azért  kije- 
lentem, hogy  mindezt  tekintetbe  veendőnek  tartom  és 
átlátom,  hogy  intézkedni  keU. 

De  midőn  abban  a  törvényczikkben,  mely  ezen  viszo- 
nyokat szabályozza,  hézag  van,  akkor  a  kormány  előtt  két 
út  volt,  melyeknek  mindenikén  mehetett  volna  prejudiciuiu 
nélkül.  Vagy  eUsmerni  nyíltan  azt,  hogy  az  1878  :  XIX. 
t.-cz.    hallgat   ez    ügyről,    hézag   van   a   törvényben,    tehát 

pótoltassák  e  törvényczikk  a  10  évnek  még  hátralevő  részére 
olyan  módon,  mint  az  eredeti  rendelkezés  keletkezett,  tehát 
az  eredeti  rendelkezésben  levő  hiányt  pótló  intézkedés 
alkottassék.  Ez  lett  volna  az  egyik  út.  Ez  eldöntötte  volna 
a  kérdést,  megállapította  volna  azt  elvileg  a  vám-  és  keres- 
kedelmi szövetség  tartamának  hátralevő  részére. 

De  volt  egy  másik  út  is,  t.  i.  hogy  a  tisztelt  kormány 
elvileg  a  vám-  és  kereskedelmi  szövetség  hátralevő  részére 
nem  akarja  ezen  hézagot  pótolni,  hanem  az  elvnek  érintése 
nélkül  ezen  egy  esetben  minden  következtetés  kizárásával 
a  jövőben  hasonló  esetekben  való  eljárásra  nézve,  ezen 
egy  eset  ehntézéséröl  szerkesztett  volna  törvényjavaslatot. 
De  akkor  a  törvényjavaslatba  azt  kellett  volna  betenni, 
hogy  miután  az  1878  :  XIX.  t.-cz.  nem  rendelkezik  azon 
esetről,  melyet  fel  sem  tételezett  a  törvény,  hogy  a  fedezetül 
kijelölt  alap  elegendő  nem  lesz,  ennélfogva  erre  az  egy  esetre, 
de  nem  egész  tartamára  a  vám-  és  kereskedelmi  szerződésnek, 
minden  innen  vonható  következtetés  nélkül  intézkedik  így 
vagy  amúgy.  Ez  is  egy  út,  amelyet  a  kormány  követhe- 
tett volna. 

Ehelyett  azonban  a  kormány  a  legrosszabb  és  Magyar- 
ország érdekeire  nézve  legprejudicióznsabb  utat  követte, 
amennyiben  csatlakozott  az  osztrák  felfogáshoz,  amely 
abban  áll,  hogy  nincs  ugyan  a  törvényben  világos  szavakkal 
kimondva,  de  értetik  alatta.  Nem  rendelkezik  ugyan  a  tör- 
vény arról,  hogy  a  hiány,  amely  előáll  akkor,  ha  az  alap, 
amelyet  a  törvény  kijelöl,  nem  elegendő,  mikép  fedezendő, 
de  az  osztrák  felfogás  az,  hogy  mintegy  implicite  ki  van 
a  törvényben  mondva,  hogy  ha  a  fedezeti  alapul  kijelölt 
vámjövedelem  nem  volna  elegendő  :  akkor  a  restitucziónak 
fedezetlenül  maradt  összegét  viseh  a  monarchia  két  állama 
abban  az  arányban,  amely  a  kijelölt  fedezeti  alapnak  e  czélra 
való   fordítására   nézve   a   törvényben    meg   van   állapítva. 

E  felfogást  fogadta  el  a  kormány  és  ennek  következménye 
a  jelen  törvényjavaslat  és  ezért  vannak  abban  oly  dolgok, 
amelyeket  Falk  képviselő  úr  megrovott,  amelyekről  én  is 
beszédem  elején  szólottam.  Ám  nézzék  meg  a  ház  tagjai 
ezen  törvényjavaslatnak  szövegét.  Ezen  törvényjavaslat 
arra  a  felfogásra  van  építve,  hogy  a  fennforgó  eset  az  1878  : 

XIX.  t.-czikkben  el  van  döntve.  Ama  törvény  úgy  értel- 
meztetik,  hogy  ily  esetekre  is  vonatkozik.  A  jelen  törvény- 
javaslat csak  a  következményeket  vonja  ki  abból,  csak  a 
módozatokat  állapítja  meg,  miként  teljesíttessék  Magyar- 
országnak különben  ama  törvényben  megállapított  s  már 
eldöntött  kötelezettsége. 

E  felfogásban,  az  idézett  törvény  ily  értelmezésében 
és  alkalmazásában  van  a  sérelem  és  ennek  elfogadásában 
van  Magyarországra  nézve  a  legprejudiciózusabb  eljárás, 
mert  azon  viszony,  amely  köztünk  és  Ausztria  közt  szabá- 
lyozva van,  sok  czikkelyében  sokszor  kerülhet  magyarázat 
alá.  Ha  mi  arra  a  természetes,  helyes  és  a  törvénymagyarázat 
szabályai  szerint  egyedül  követendő  álláspontra  nem  állunk, 
hogy  ami  hézag  a  törvényben  van,  amely  köréről  az  esetek- 
nek a  törvény  nem  rendelkezik,  azokat  csak  külön  törvény- 
nyel lehet  szabályozni  ;  ha  megengedjük  azt,  hogy  a  törvény- 
ben foglalt  határozatok  analógia  útján  kiterjesztessenek  oly 
esetekre  is,  melyekre  a  törvényhozó  világosan  nem  gondolt  — 
ahelyett,  hogy  ezek  új  megfontolás  és  egyezkedés  tárgyává 
tétetnének  :  akkor  e  felette  kényes  viszonyokra  nézve  a 
lehető  legfurcsább  és  legveszélyesebb  magyarázatok  állhat- 
nak elő,  akkor  Magyarország  érdekeinek  megvédhetéséről 
jóformán  eleve  lemondottunk,  mert  tudhatja  a  tisztelt  ház 
az  eddigi  gyakorlatból,  hogy  ha  ilynemű,  kivált  anyagi 
érdekeket  szabályozó  törvények  értelmezésére  nézve  a  lajtán- 
túli és  a  magyar  állam  felfogása  és  mondhatjuk  érdeke  össze- 
ütközik, melyiknek  felfogása  és  érdeke  az,  amely  a  jelen 
kormány  vezetése  alatt  uralomra  fog  jutni  ? 

Én  tehát  ezt  a  módját  a  törvénymagyarázatnak  a  leg- 
határozottabban helytelenítem.  És  azért,  de  csakis  azért, 
nem  mintha  érdemileg  egyáltalán  vonakodnám  intézkedni 
ezen  ügyben,  nem  mintha  valami  újításokra  vagy  a  törvény- 
ben megállapított  viszonynak  megzavarására  törekedném, 
ezen  törvényjavaslatot,  amely  nézetem  szerint  hamis  és 
téves  felfogásból  eredt,  még  általánosságban  sem  fogadom 
el  és  kérem  a  tisztelt  házat,  hogy  azt  mellőzni  méltóztassék. 
(Helyeslés  balfelől.) 

DELEGACZIO. 

A  déldalraácziai  és  herczegovinai  lázadás  leverésére  a  kor- 
mánynak újabb  23,733.000  forint  költséget  kellett  kérnie.  Evégből 
a  delegácziók  1882  április  15-ikén  Bécsben  egy  második  rendkívüli 
ülésszakra  ültek  össze. 

A  négyes  albizottságban  Andrássy  Gyula  gróf  bírálat  alá 
vette  a  közös  kormánynak  Boszniában  követett  politikáját. 
Szerinte  Boszniát  nem  úgy  kell  traktálni,  mintha  az  a  monarchia 
keretén  belül  volna.  Boszniával  az  adminisztráczió  terén  bizonyos 
tekintetben  úgy  kell  bánni,  mint  gyarmattal. 

Gróf  Kálnoky  külügyminiszter  :  Egyetlen  indok  sem  szűnt 
meg  azok  közül,  amelyek  a  tartományok  átvételére  késztettek, 
ennélfogva  a  kormánynak  nincs  oka  a  végczélra  nézve  szándékait 
megváltoztatni.  E  czél,  úgy  mint  előbb,  jövőre  is  csak  az  lehet, 
hogy  a  tartományokat,  melyekért  oly  nagy  áldozatokat  hoztunk, 
mind  szorosabban  vonjuk  magunkhoz. 

.Szilágyi  ^^  eddigi  14  milliónyi  hitel  elköltését,  valamint  az 
illetékek  kérdéseit  hozza  fel,  amelyekről  különben  a 
részleteknél  bővebben  lesz  szó.  Kérdi,  hogy  a  boszniai 
ujonczozás  költségei  honnan  fognak  vétetni  ?  Határozott 
politikát  kivan  a  tartományok  igazgatásában  és  tudni  akarja  : 
ragaszkodik-e  a  kormány  nagyban  és  egészben  az  eddigi 
elvekhez  ? 

Szlávy  közös  pénzügyminiszter :  A  kormány  nagyban  és 
egészben  az  eddigi  irányt  fogja  követni,  mert  azt  a  maga 
részéről  helyesnek  tartja. 

Az  albizottság  21  szavazattal  18  ellen  határozatilag  ki- 
mondta, hogy  a  kért  összegből  2,033.000  forintot  töröl.  Szavazás 
után  még  Szilágyi  tett  kérdést  a  fedezet  iránt,  mire  Szapáry  gróf 
pénzügyminiszter  kijelentette,  hogy  fedezetül  a  közös  aktivák 
egy  része  fog  szolgálni,  a  fönmaradó  rész  pedig  rendes  úton  talál 
fedezetet. 

A  magyar  országos  bizottság  1882  április  20-ikán  vette 
tárgyalás  alá  a  póthitelről  szóló  előterjesztést.  Az  ellenzék  azt 
az  álláspontot  foglalta  el,  hogy  az  1880  :  VI.  törvényezikk  alapján 
a  delegáczió  nem  illetékes  a  megszállott  tartományokban  fogana- 
tosítandó beruházások  költségeinek  megállapítására  ;  már  pedig 
az  erődítéseket  és  hadászati  utakat  is  beruházásoknak  kell  tekin- 
teni ;  a  kormány  ezzel  szemben  azt  vitatta,  hogy  ezek  tisztán 
katonai  czélú  intézkedések,  az  erődítési  építkezésekre  és  hadá- 
szati utakra  kért  5,699.000  forint  megszavazása  tehát  a  delegácziá 
dolga. 

Gróf  Szécsen  Antal  másrészt  állást  foglalt  az  ellen,  hogy 
a  bizottság  többsége  a  kormány  által  kért  póthitelnek  egy  részét 
törölte. 

Baross  Gábor  előadói  beszéde  után  1882  április  20-ikán 
Szilágyi  Dezső  szólalt  fel. 

ilágyi  Tisztelt  országos  bizottság  !  Az  előttem  szólt  tisztelt 
'^*°  előadó  a  ezélt,  mely  fölötti  határozathozatalra  ezen  országos 
bizottság  hivatva  van,  egyszerűen  abban  formulázta,  hogy 
meg  kell  adni  az  eszközöket,  de  csakis  a  szükséges  eszközöket 
a  megszállott  tartományokban  kitört  nyugtalanságok  elfoj- 
tására, ós  azt  mondotta :  nem  hiszi,  hogy  valaki  magára 
vegye  azt  a  felelősséget,  hogy  ezen  eszközöket  megtagadja. 
Én  részemről  abban,  amit  ő  mondott,  a  czélnak  csak  egyik 
felét  látom  kifejezve,  és  ha  nem  akarja  az  országos  bizottság 
azt,  hogy  ezen  megszállás  moloch  legyen,  mely  minden  évben 
megkéri  folytonos  nagy  áldozatait  a  monarchiától,  akkor  e 
czéllal  össze  kell  kötni  azon  biztosítékokat,  melyek  megnyug- 
tassák a  két  államot  az  iránt,  hogy  különösen  pénzügyi, 
de  politikai  érdekeiknek  is  megfelelő  gazdálkodás  fog  azon 
tartományokban  követtetni  ;  az  első  czél  nem  volna  soha 
biztosítva  a  másiknak  elérése  nélkül,  és  ha  a  többség,  melynek 
véleménye  elénk  terjesztetett,  mint  nem  kétkedem  rajta, 
a  maga  szavazatát  komolyan  veszi,  az  előterjesztett  jelen- 
tésnek, mint  lesz  szerencsém  kimutatni,  egyéb  értelmet 
tulajdonítani  nem  lehet. 

Ami  a  tisztelt  előadó  úrnak  a  levonás  indokolására 
vonatkozó    észrevételeit    illeti,    arra    beszédem    folyamában 

rá  fogok  térni ;  most  engedje  meg  a  tisztelt  bizottság,  hogy 
egyszerűen  kijelentsem,  hogy  mi,  kik  az  ellenzékhez  tarto- 
zunk ezen  országos  bizottságban,  sem  a  közös  kormány 
előterjesztését,  sem  azon  előterjesztést,  melyet  a  négyes 
albizottság  többsége  ide  benyújtott,  általánosságban  sem 
fogjuk  eKogadni. 

E  tekintetben  egy  félreértés  ellen  akarom  óvni  magamat. 
Nem  azért  tagadjuk  meg  mi  ezen  előterjesztés  eKogadását, 
mintha  át  nem  látnók  azt,  hogy  a  lázadást  le  kell  verni, 
de  azért  tagadjuk  meg,  mert,  eltekintve  egy  formai  októl, 
melyre  mindjárt  rá  fogok  térni,  ezen  lázadás  leverésével 
követendő  politikát  megnyugtatónak  a  nemzetre  csak  úgy 
tartjuk,  ha  egyszersmind  biztosítékok  nyújtatnak  az  iránt, 
hogy  ugyanazok  a  bajok  nem  fognak  megújulni  és  nem 
fogják  a  monarchia  két  államának  áldozatkészségét  ismé- 
telve ily  óriási  mértékben  igénybe  venni. 

Ami  a  megtagadásra  vonatkozó  formai  okot  illeti,  nem 
fogadom  el  az  átalányösszeget  azért,  mert  abban  oly  költség- 
alkatrész is  foglaltatik,  mely  alkatrész  a  megszállott  tarto- 
mányokban középitkezésekre,  jelesen  kaszárnyák,  erődök  és 
utak  építésére  van  szánva.  Én  ily  czélokra  való  kiadások 
megszavazására  az  országos  bizottságot  illetékesnek  nem 
tartom.  Félreértés  kikerülése  végett  azonban  ki  kell  jelen- 
tenem, hogy  miután  az  5,600.000  forintban,  mely  ezen 
czélokra  praeUmináltatik,  885.000  forintot  a  Krivoscsiában 
építendő  erődökre  kívánnak  felhasználni ;  miután  a 
monarchia  területén  és  e  monarchia  alkatrészeit  képező 
országokra  nézve  a  bizottság  jogkörét,  hogy  ily  ozélra  költ- 
ségeket szavazzon  meg,  nem  vonom  kétségbe,  készek  vagyunk 
ezen  885.000  forintot,  ha  az  kellő  alakban  kéretik,  meg- 
szavazni. 

A  többire  nézve  pedig  arra  kérem  a  tisztelt  országos 
bizottságot,  hogy  egy  féreértéstől  óvja  meg  magát.  Ezen 
országos  bizottság  jogkörét  arra  nézve,  hogy  minő  költséget 
szavazhat  meg,  az  1880  :  VI.  törvényczikk  szerint  kell  meg- 
ítélni, és  nekünk  már  igen  számos  alkalommal  kellett  ki- 
fejezni azt  a  meggyőződésünket,  hogy  egyik-másik  apró 
tételnél  a  tisztelt  országos  bizottság  túllépett  hatáskörén  ; 
de  különösen  azt  a  tételt,  mely  most  kéretik,  úgy  az  összegnél 

fogva,  mint  czélját  tekintve,  oly  jelentékenynek  tartjuk, 
hogy  a  törvény  világos  megsértése  nélkül  azon  czélokra 
költségek  megszavazását  a  tisztelt  országos  bizottság  nem 
tekintheti  hatáskörébe  tartozónak. 

Az  idézett  törvényczikk,  a  melyet  annak  idejében  a 
közös  kormány  egyik  igen  kiváló  tagja  szerencsétlen  törvény- 
nek nevezett,  harmadik  szakaszában  világosan  körülírja  azt, 
hogy  minő  czélok  és  minő  költségek  azok,  melyek  tekintetében 
a  tisztelt  országos  bizottság  illetékes,  és  mely  költségek 
azok,  melyek  minden  körülmény  között  a  két  állam  törvény- 
hozásától kérendők.  A  törvény  azt  mondja,  hogy  ha  a  rendes 
közigazgatás  érdekében  fedezendő  összegre  van  szüksége, 
ezen  összeg  a  közös  kormány  által  a  közösügyi  bizottságoktól 
kérendő,  s  azután  így  folytatja  :  » Amennyiben  azonban 
Bosznia  és  Heozegovina  igazgatása  oly  állandó  beruházá- 
sokra venné  igénybe  a  monarchia  pénzügyi  hozzájárulását, 
amelyek  nem  a  rendes  közigazgatás  keretébe  esnek,  pl. 
vasutakia,  középítkezésekre  vagy  hasonló  rendkívüli  kiadá- 
sokra, az  ily  járulékok  csak  a  monarchia  mindkét  államában 
összhangzóan   hozott   törvények   alapján   engedélyezhetők*. 

Már,  tisztelt  országos  bizottság,  minden  felett  lehet 
kétkedni,  de  afölött,  hogy  ha  a  megszállott  tartományokban 
erődök  építtetnek,  százezrekbe  és  milliókba  kerülő  kaszár- 
nyák emeltetnek,  az  egész  tartományt  behálózó  utak  épít- 
tetnek, természetesen  katonai  czélból :  hogy  ezek  középít- 
kezések, abban  kételkedni  senkinek  sem  lehet.  Tökéletesen 
alaptalan  volna  ennélfogva  az  az  okoskodás,  mely  különbséget 
tenne  oly  középítkezések  között,  melyek  hadi  czélokra 
szolgálnak  és  melyek  nem  hadi  czélokra  szánvák.  Hy  különb- 
séget, tisztelt  országos  bizottság,  a  törvény  nem  ismer. 
Minden  középítkezés,  minden  kiadás,  mely  a  rendes  köz- 
igazgatás keretébe  nem  esik,  egyenesen  az  országgyűléseknek 
tartatott  fenn. 

Én  részemről  nem  is  látom  át,  tisztelt  országos  bizottság, 
hogy  minő  ürügy  alatt  lehetne  az  országgyűlésnek  jogkörét 
ily  világosan  és  flagransan  megsérteni,  amint  megsértetnék 
akkor,  ha  a  négyes  albizottság  többsége  által  előterjesztett 
határozati  javaslat  elfogadtatnék.  Ha  azt  mondják,  hogy 
ezen  erődök  és  kaszárnyák  katonai  czélokra  vannak  tervezve, 

Szilágyi  DtzMŐ  Beszédei,  m.  ^^ 

ez  a  dolog  lényegén  semmit  sem  változtat,  mert,  mint 
említem,  a  törvény  értelmében  minden  középítkezés,  kü- 
lönbség nélkijl,  az  országgyűlések  hatáskörébe  tartozik. 
Ha  azt  mondják,  hogy  ezen  utakat  különösen  a  katonaság 
használja  :  ugyan  kérdem,  mit  soroznak  önök  áUami  köz- 
építkezések fogalma  alá,  ha  nem  a  katonai  utakat,  ha  nem 
a  kaszárnyákat  és  erődöket  ? 

De  van  még  ezenfelül  egy  politikai  szempont  is,  mely 
nemcsak  szükségessé,  de  kívánatossá  is  teszi,  hogy  ezen 
kiadások  megszavazása  az  országgyűlésnek  fentartassék. 
Ez  az  ok  abban  áll,  hogy  —  bármint  tagadta  az  előadó  úr  — 
a  boszniai  megszállás  bizonyos  tekintett  en  fordulópontra 
érkezett.  Sokkal  nyomatékosaiban,  mint  eddig,  —  és  méltó 
oka  is  van  reá  —  kérdheti  és  kérdi  a  nem/et  az  eszközök 
és  módok  szabatos  megjelölését  és  az  irányt,  mel}-et  a  kor- 
mány a  boszniai  politikában  követ.  Szükséges  tehát,  hogy 
azon  fórumok,  az  országgyűlések,  melyeket  a  költség  meg- 
szavazása illet,  annak  idejében  foglalkozzanak  e  politikával 
s  földeríthessék  az  a  homály,  mely  ezt  födi. 

Hogy  az  altalános  vita  keretében  a  kompetenczia  esetei- 
nek eldöntésére  indítványt  nem  teszünk,  annak  oka  abban 
rejlik,  mert  az  átalányösszeget  érdemleges  okokból  sem 
fogadjuk  el,  s  a  részletes  tárgyalásnál  az  illetékességi  kérdést 
is  a  tisztelt  bizottság  eldöntése  alá  bocsátjuk. 

Ami  most  magát  a  dolog  érdemét  illeti,  a  tisztelt  kor- 
mány azon  előterjesztésével,  melyben  23,700.000  forintot  kér 
a  megszállott  tartományok  paczifikácziójára,  általános  meg- 
döbbenést és  aggodalmat  keltett  a  nemzetben.  Mert  ha 
hozzágondoljuk  azt,  hogy  ezen  zavargások  lecsillapítására 
már  tizennégy  millió  teljesen  elköltetett ;  hogy  ezen  két  év 
utolsó  hónapjának  számlája  ismeretlen  és  nem  tudjuk,  mi  vár 
ránk ;  hogy  magának  a  kért  összegnek  elegendő  volta  is  attól 
függ  a  kormány  nyilatkozata  szerint,  hogy  azok  a  kedvező 
esélyek,  melyekre  a  kormány  számít,  be  fognak  következni; 
ha  ehhez  még  hozzáveszszük  azt,  hogy  mennyi  fog  kelleni 
a  felhasznált  készletek  utólagos  kipótlására ;  ha  hozzá- 
vesszük esetleg  még  azt,  hogy  a  véderő  átalakítása  miatt, 
mit  a  hadügyminiszter  kilátásba  helyezett,  növekedni  fognak 
hadügyi  költségeink   és  esetleg,   ha  a  jövedelmek  be  nem 

folynak,  a  polgári  közigazgatás  költségeit  is  pótolni  kell  — 
ha,  mondom,  mindezt  veszszük  :  akkor,  m^aim,  előttünk  áll 
az  a  szomorú  tény,  hogy  ebben  az  egy  esztendőben  a  meg- 
szállt tartományok  paczifikácziójára  többet  kell  költenie 
Magyarországnak,  mint  amennyit  Magyarország  föladójának 
feleösszege  tesz. 

Már  most,  tisztelt  uraim,  szemben  egy  ily  állapottal, 
midőn  az  ország  ily  jövedelmi  forrásának  több  mint  felét 
emészti  fel  csak  ebben  az  esztendőben  azon  tartományok 
paczifikácziója  ;  midőn  a  tisztelt  kormány  úgy  nyilatkozik 
előterjesztésében,  hogy  a  lázadás  nagyjában  le  van  küzdve 
és  az  inkább  csak  brigantaggio  jellemével  bir  ;  midőn  a  fel- 
adatot úgy  szabja  meg  a  tisztelt  kormány,  hogy  a  megzavart 
belrend  és  biztosság  helyreállítása  és  a  rendezett  viszonyok 
állandó  megszilárdításának  előkészítése  a  feladat  :  akkor, 
m*aim,  gondolom,  hogy  ezzel  a  helyzettel  szemben  van 
nekünk  és  az  országnak  valami  egyéb  kérdeni  valónk  is, 
mint  az,  hogy  a  katonai  repressziv  rendszabályok  az  ő  nézete 
szerint  mennyibe  kerülnek,  és  az  első,  amiről  a  tisztelt 
kormánynak,  bármit  mondjon  is,  nagyon  kimerítően  kellett 
volna  szólnia,  nyílt  előterjesztése  a  lázadás  okainak.  Mert 
ha  azt  hiszi,  hogy  ezen  országos  bizottság  megnyugodhatik 
a  feladatnak  oly  felfogásában,  hogy  a  katoni  elnyomó  rend- 
szabályokra a  szükséges  összegeket  megszavazza,  és  a  tisztelt 
bizottság  nem  gondoskodik  arról,  hogy  úgy  politikai,  mint 
katonai  tekintetben  a  tisztelt  kormány  tegye  meg  a  lehetőt 
arra,  hogy  ezen  áldozatokat  kívánó  mozgalom  kiújulása 
meggátoltassék  ;  ha  nem  gondoskodik  ezen  tisztelt  bizottság 
arról,  hogy  ott  mind  katonai,  mind  közigazgatási  tekintetben 
szükségkép  oly  rendszer  létesíttessék,  mely  a  monarchia  két 
államának  és  különösen  Magyarországnak  pénzügyi  erejével 
arányban  van  :  akkor  ezen  országos  bizottság  semmi  egyebet 
nem  teljesített,  semmit  sem  biztosított  a  jövőre,  különösen 
nem  biztosította  azt,  amire  a  tisztelt  előadó  úr  jelentése 
utal,  hogy  tudniillik  az  okkupáczionális  politikának  az  a  követ- 
kezménye, mely  a  nagy  nemzeti  czélokat  teljes  megrontással 
fenyegeti,  elhárítta,S8ék. 

Ha  már  most  azt  halljuk,  tisztelt  uraim,  hogy  a  tisztelt 
kormány  a  négyes   albizottságban  tett  nyilatkozataiban   a 

lázadás  okaira  nézve  úgy  nyilatkozott,  hogy  részint  bizonyos 
határos  területekben  a  Montenegróval  való  rokonszenv, 
részint  a  véderő  szervezése  iránti  ellenszenv  és  bizalmatlan- 
kodás,  különösen  a  muzulmánoknál,  részint  az  adók  súlyos 
volta,  részint  a  közigazgatás  által  biztosított  renddel  való 
elégületlenség  —  hogy  mindezek  és  sok  más  egyéb,  miket 
a  tisztelt  kormány  nem  tartott  szükségesnek  előszámlálni, 
közreműködtek  a  lázadás  előidézésére  és  fentartására  : 
ezeket  én  megtoldom  még  azzal,  —  amit  a  tények  világosan 
bizonyítanak  —  hogy,  tisztelt  bizottság,  kétségtelenné 
vált  az,  hogy  azon  tartományok  nyugalma  és  rendje  teljesen 
a  szomszéd  apró  államok,  különösen  Montenegró  maga- 
tartásától függ,  és  így  sokkal  nagyobb  mértékben,  mint  az 
okkupáczió  előtt,  ki  van  téve  a  monarchia  annak  a  kényszerű- 
ségnek, hogy  óriási  költekezéseket  tegyen  azon  apró  állam 
magatartása  következtében. 

És  ha  most  azt  kérdezzük  a  tisztelt  kormánytól  : 
mi  biztosítja  azt,  hogy  e  mozgalmak  nem  fognak  megújulni 
és  mi  biztosítja  azt,  hogy  ott  egy  oly  represszió  nem  fog 
folytattatni,  mely  minden  arányt  felülhalad  az  ország  pénz- 
ügyi erejével  szemben,  akkor  erre  a  tisztelt  kormány  feleletet 
adni  nem  tud ;  nem  tud  egyéb  feleletet  adni,  mint  remény- 
kedést a  jövőben.  Most  mindössze  is  csak  azt  kívánja  a 
közös  kormány,  hogy  74.000  emberrel  őrizzük  ott  az  admi- 
nisztrácziót,  tehát  többel,  nűnt  amennyit  ezen  tartományok 
összes  fegyverfogható  népe  tesz,  és  csak  azt  helyezi  kilátásba, 
hogy  ha  minden  jól  megy,  54.000-re  szállhat  le  ez  a  szám, 
tehát  éppen  kétannyi  költségbe  fog  kerülni,  mint  amennyi 
a  lázadás  előtt  a  megszállásra  fordíttatott. 

Már  pedig  derengeni  kell  mindenkiben,  még  az  okkupáczió 
leghatározottabb  barátjában  is,  annak  a  tudatnak,  —  és 
éppen  mert  ezt  hiszem,  azért  mellőzök  a  múltra  való  minden 
visszatérést  —  hogy  az  átvett  mandátumot  foljrtatták  eddig 
és  minden  kilátás  megvan,  hogy  jövőre  is  folytatni  fogják 
oly  irányban,  mely  Magyarországnak  egyenes,  kikerülhe- 
tetlen pénzügyi  megrontására  vezet. 

Mert  valóságos  pénzügyi  megrontás  az,  midőn  egy 
ország  a  maga  legszükségesebb  feladataitól  évenkint  óriási 
összegeket  kénytelen  elvonni. 

Ez  a  tudat  derengeni  kezd  a  tisztelt  országos  bizottság 
minden  tagjában  és  ennek  arra  a  kötelességre  kell  indítania 
a  tisztelt  bizottságot,  hogy  biztosítékokat  szerezzen,  hogy 
úgy  az  okkupácziónak  nevezett  állapot  rendezése,  mint  az 
ott  alkalmazott  katonai  rendszabályok  oly  határok  közt 
maradjanak,  melyek  ama  veszéllyel  nem  járnak,  és  melyek 
az  okkupácziónak  reánk  való  politikai  hatásával,  különösen 
nemzeti  érdekeinkkel,  összhangban  állnak. 

Ha  a  tisztelt  országos  bizottság  ezt  nem  teszi,  ha  a 
tisztelt  kormány  erre  nem  képes,  akkor  csakhamar  úgy  fog 
állni  a  nemzet  előtt  a  dolog,  —  és  ezt  nem  lehet  eltagadni, 
elsimítani  —  hogy  önmaga  megrontása  nélkül  azon  poHtika 
folytatásába  még  az  okkupáczionális  politika  kezdői  sem 
nyugodhatnak  bele,  amely  poHtikát  a  tisztelt  kormány  úgy 
formulázott,  hogy  czélja  az,  hogy  azon  tartományok  minél 
szorosabban  hozzánk  kapcsoltassanak  és  az  ottani  népekben 
a  hozzánktartozás  érzete  fölkeltessék. 

Annyival  szükségesebb,  hogy  a  tisztelt  kormány  most 
ezen  rendszabályok  előterjesztésére  szoríttassék,  mert  nem 
az  a  főaggodalmunk,  hogy  két  miUióval  több  vagy  kevesebb 
kell  a  katonai  repressziv  rendszabályokra,  hanem  az,  hogy  a 
tisztelt  kormány  az  ő  nyilatkozatai  szerint  nem  tud  rá 
módot,  vagy  nem  tartja  szükségesnek,  hogy  velünk  meg- 
nyugtatásunkra közölje,  mely  meggátolná  azt,  hogy  jövőre 
újra  nyakunkba  szakadjon  ez  a  baj,  miután  a  zavarokat 
előidéző  minden  ok  fenmarad.  S  aggodalmunk  abban  áll, 
hogy  mivel  eddig  a  katonai  elnyomó  rendszabályok  akként 
alkalmaztattak  és  a  közigazgatás  szervezése  oly  módon 
történt,  hogy  nem  áUt  arányban  azon  állapotnak  reánk  való 
értékével  és  azon  áldozatokkal,  melyeket  becsesebb  érde- 
keinkből kívánt  —  az  az  aggodalmunk,  hogy  ez  jövőre  is 
így  marad. 

Nem  aziránt  kell  tehát  biztosítékot  szerezni,  hogy  a 
valószínűségi  számítás  két  millióval  többre  vagy  kevesebbre 
megy-e,  hanem  az  iránt,  hogy  az  a  politika,  melyet  megszál- 
lási poHtikának  neveznek,  pohtikailag  és  pénzügyileg  azon 
határok  közt  maradjon,  melyeken  túl  nemzeti  czéljaink 
orvosolhatlan  sérelmével  járna. 

Azt   mondják,   hogy   hiszen   arról,   hogy   mi   történjék 

odalent,  beszéljünk  a  paczifikáczió  befejezése  után.  De  ez, 
tisztelt  országos  bizottság,  petitio  principii.  Mert  vagy 
van  már  paczifikáczió,  mert  a  nagy  bandák  apró  bandákká 
szétszaggattattak,  vagy  azokkal  az  elnyomó  rendszabályok- 
kal, melyeket  a  tisztelt  kormány  kilátásba  helyez,  lényeges 
előmentel  e  tekintetben  nem  fog  történni. 

Tehát  itt  az  ideje,  hogy  az  ország  tisztába  jöjjön  azzal, 
mi  lehet  azon  tartományokban,  és  itt  az  ideje,  hogy  a  tisztelt 
kormány  ne  csak  az  elnyomási  rendszabályokra  kérje  a 
pénzt,  hanem  egyszersmind  mindazt,  amit  üdvösnek  tart 
és  jónak  lát  a  paczifikáczió  érdekében  és  a  jövőben  az  általam 
említett  érdekek  biztosítására,  terjessze  elő  és  nyugtasson 
meg  bennünket.  Anélkül,  hogy  ennek  a  kötelességének 
bármely  kormány  megfelelne,  nem  vagyok  hajlandó  neki  a 
továbbkormányzás  eszközeit  megszavazni. 

Azt  mondják :  ne  beszéljünk  arról,  hogy  minő  vi- 
szonyban vannak  e  tartományok  a  monarchiához,  ezt 
zárjuk  ki  a  diszkusszió  keretéből. 

De  itt  egy  különböztetést  kell  tenni.  Van  egy  oldala  a 
dolognak,  mely  tisztán  nemzetközi,  mely  úgy  formulázható, 
hogy  mennyiben  történjék  változás  azon,  ami  a  berlini 
szerződésben  megírva  van.  Megvallom,  ennek  bevonását  a 
diszkusszióba  nem  tartom  szükségesnek  és  nem  is  várok 
ettől  sem  jobbra,  sem  balra  kielégítő  eredményt.  De  az 
azután,  hogy  minő  állapotok  készíttetnek  ott  elő,  mi  az  a 
czél,  melyre  az  ottani  szervezet  és  közigazgatás  közre- 
működik, az  már  nem  lehet  közömbös  ránk  nézve.  És  ez  is 
oly  dolog,  melyre  a  tisztelt  kormány  felvilágosítással  tartozik. 
Mert  azokat  a  tartományokat  lehet  kétféle  módon  vagy  talán 
többféle  módon  kezelni.  Lehet  azzal  a  végczéllal  folytatni 
a  megszállást  és  kormányzatot,  hogy  ott  az  állapotok  a 
monarchia  két  államában  fennállókkal  egyneműsíttessenek  ; 
lehet  azzal  a  végczéllal,  hogy  nekünk  ott  czivihzatórius 
missziónk  van.  Ez  a  költséges,  ez  az  a  politika,  mely  a  mon- 
archia keretébe  akarja  azokat  a  tartományokat  bevonni. 

De  lehet  egy  más  fölfogás  is.  Lehet  oly  felfogás,  mely 
azokat  mint  a  monarchia  két  államszerkezetének  keretén 
kívül  levőket,  tehát  valami  melléktartományhoz  hasonlónak 
tekinti ;  mely  nem  felejti  el  azt,  hogy  hatalmi  áUásunk  meg- 

Óvása  végett  mentünk  oda  —  amint  mondatik  —  és  hogy 
ennélfogva  azon  tartományok  czivilizácziójára  szükséges 
eszközöket  el  nem  vonhatjuk.  Ez  is  lehet  egy  politika. 

Mindenesetre  pedig,  mielőtt  a  tisztelt  országos  bizottság 
bármely  közös  kormánynak  megadja  az  eszközöket,  hogy 
odalenn  kormányozzon  és  paczifikáljon,  a  lehető  legnagyobb 
érdeke  e  tekintetben  is  a  legteljesebb  felvilágosítást  várni 
és  követelni. 

De  a  tiszteit  többség  szintén  megsokallta  azon  hiteleket 
és  azon  áldozatokat,  amelyek  az  ottani  paczifikáczió  keresztül- 
vitelére kívántatnak  és  2,033.000  forintot  levont  a  kormány 
által  előirányzott  összegből. 

Ha  mi  ezt  egyszerű  levonásnak  vesszük,  akkor  ennek 
két  értelme  van.  Ez  vagy  azt  jelenti,  hogy  azon  valószínű- 
ségi számítással  szemben,  melyet  a  tisztelt  kormány  a  boszniai 
hatóságok  és  ott  működő  parancsnokságok  adatai  alapján 
felállított,  a  tisztelt  többség  felállít  egy  másik  valószínűségi 
számítást.  S  erre  nézve  a  tisztelt  előadó  úr  jelentésében 
azt  mondja,  hogy  a  négyes  albizottság  meg  van  arról  győ- 
ződve, hogy  ha  mindazon  kedvező  chance-ok,  melyeket  a 
tisztelt  hadügyminiszter  úr  megemlített,  bekövetkeznek,  nem 
23,733.000  forinttal,  hanem  ennél  két  millió  forinttal  keveseb- 
bel is  be  lehet  érni.  És  ugyancsak  a  tisztelt  előadó  úr  mondja, 
hogy  meg  van  győződve,  hogy  sokkal  előbb  lehet  a  demobi- 
lizácziót  megkezdeni,  melyet  a  tisztelt  hadügyminiszter  úr 
kilátásba  helyezett,  mint  a  tisztelt  kormány  reméh.  Ha 
ezt  így  magyarázzuk,  akkor  egy  valószínűségi  számítással 
egy  másik  valószínűségi  számítás  áll  szemben,  melyek  mind- 
egyike kedvező  esélyekre  van  alapítva,  és  az  egész  különb- 
ség a  kettő  között  csak  az,  hogy  a  tisztelt  előadó  úr  és  a 
négyes  albizottság  többsége  által  elfogadott  számítás  vérme- 
sebb, mint  a  tisztelt  hadügyminiszter  úré.  De  mindkettő 
csak  valószínűségi  számítás,  és  azzal  tehát  mitsem  érnek  el, 
ha  ily  vérmesebb  valószínűségi  számítás  alapján  2,033.000 
forintot  levonnak.  Azzal  csak  látszat  van,  tiszta  látszat,  de 
egy  hajszálnyi  pénzügyi  eredmény  sincs. 

Elhiszem  a  t.  előadó  úrnak,  hogy  ezt  nem  azzal  az 
utógondolattal  tették,  hogy  azt  utólag  mint  póthitelt  meg- 
adják, csak  most  előre  ne  kérjék  ;  osztozom  a  tisztelt  előadó 

Úr  nézetében,  hogy  emiatt  a  novemberi  és  deczemberi  ráta 
nem  lesz  nagyobb,  hogy  igy  abból  az  is  kiteljék,  ami  nem 
telt  ki  az  augusztus — szeptemberre  megszavazottakból ;  de 
hát  ez  csak  vérmesebb  valószínűségi  számítás.  Bíznak  önök 
abban,  hogy  alaposabban  és  jobban  ítéUk  meg  az  ottani 
viszonyokat,  mint  a  tisztelt  kormány  és  jobban  ismerik  az 
ottani  tényezőket  ?  Mert  ha  nem  ismerik  jobban,  ha  a 
kormány  számításában  nem  tudnak  hibát  kimutatni, 
akkor  nem  bíznak  a  kormányban  teljesen  és  azt  hiszik, 
hogy  a  kormány  bővebben  költekezik,  mint  azon  viszonyok 
közt  szükséges  volna.  Akkor  nem  a  valószínűségi  számítás- 
ban van  különbség  a  tisztelt  többség  és  a  kormány  közt, 
hanem  a  bizalom  hiányzik  a  tisztelt  kormány  takarékossá- 
gához és  ahhoz,  hogy  a  tisztelt  kormány  az  ország  pénzügyi 
helyzetét  méltányolja,  amint  azt  az  albizottság  méltányolni 
szükségesnek  tartotta.  (Helyeslések  és  ellenmondások.)  De  ha 
ezt  hiszik  önök,  uraim  .  .  .  (Egy  hang  :  Nem  hisszük  !) 
Aki  azt  mondja,  majd  fel  fog  állani  és  megmondja,  hogy 
mit  hisz  hát  ő,  (Derültség.)  de  mindenesetre  a  kettő  közül 
valamelyiket   hinni   kell. 

Hát,  tisztelt  uraim,  ha  azt  gondolják,  hogy  a  kormány 
pazarlási  hajlamai  ellen  kell  vaskorlátot  állítani,  még 
pedig  fenyegető  módon,  mert  a  tisztelt  előadó  úr  azt 
mondja  a  jelentésben,  hogy  az  albizottság  annyira  meg 
van  győződve  arról,  hogy  2,033.000  forinttal  kevesebbel  ki 
lehet  jönni,  hogy  nem  is  föltételezheti,  hogy  a  tisztelt  közös 
kormány  ez  összeggel  ki  ne  jöjjön  és  nem  is  fogná  megadni 
a  fölmentést  túlköltekezés  esetén  :  akkor  már  túlmentek 
azon,  hogy  valószínűségi  kalkulust  csináljanak.  Ez  már  nem 
valószínűségi  számítás,  hanem  egyenes  kijelentése  annak, 
hogy  többet  ne  merjenek  elkölteni,  mint  amennyit  a  tisztelt 
országos  bizottság  szükségesnek  tart.  Mert  ha  csak  valószínű- 
ségi számítás,  akkor  meg  van  engedve  a  lehetőség,  hogy 
közbe  jő  valami  és  utólag  a  felmentést  mégis  meg  kell  adni. 
Ez  tehát  valódi  karaktere  az  albizottsági  többség  határozati 
javaslatának. 

És  távol  legyen  tőlem,  hogy  én  ebből  szemrehányást 
tegyek  az  albizottság  tisztelt  többségének.  Az  én  szemre- 
hányásom  csak   arra  vonatkozik,   hogy  nem  a  kellő   úton 

keresi  a  biztosítékokat,  hogy  kiteszi  magát  a  baj  lehetőségé- 
nek, hogy  egy  édes  csalódást  táplál  és  novemberben  egy 
édes  csalódással  szegényebb  lesz.  A  négyes  albizottság 
többsége  és  annak  minden  egyes  tagja  abban  a  meggyőződés- 
ben van,  —  ha  tévedek,  meg  fognak  czálolni  —  hogy  az  ott 
folytatott  rendszer,  a  katonai  repressziv  rendszabályok 
mérve  és  költségei  túlhaladják  a  szükség  mérvét  és  az  ország 
erejét.  De  ha  ily  helytelen  vagy  téves  gazdálkodás  van  ott^ 
azzal  orvosolják  önök  gyökerében  a  bajt  és  abban  keresnek 
jövőre  biztosítékot,  hogy  egy  valószínűségi  számítással  szem- 
ben egy  másik  és  —  bocsássanak  meg  —  talán  kevesebb 
adatokon  nyugvó  valószínűségi  számítást  áUítanak  ?  Helyes 
eljárás  ez  ? 

Az  igazi  út  az  volna,  ha  mint  többség,  élnek  a  ma- 
guk jogával  és  teljesítik  a  maguk  kötelességét.  És  ez 
az  önök  joga  az,  hogy  vagy  kényszerítsék  a  minisz- 
tereket a  takarékosabb  politika  elfogadására,  de  ne  kény- 
szerítsék két  millióval  kevesebbet  előirányozni  valószínűségi 
kalkulussal,  hanem  nyíltan  és  határozottan  ;  ha  pedig  a  közös 
miniszterek  meggyőződésével  ez  nem  egyeznék  meg,  akkor 
teljesítsék  e  kötelességüket  azok,  kik  ez  olcsó  pohtikát 
helyeslik  :  üljenek  helyökbe  és  vigyék  e  pohtikát  keresztül. 
(Helyeslés.)  Ez  kötelességök  és  ez  elől  nem  szabad  és  nem 
kell  kitérniök,  és  ez  az,  amit  a  négyes  albizottság  többségének 
minden  eréllyel  keresztül  kell  vinnie,  ha  komoly  a  meg- 
győződés, mely  szavazatát  diktálja. 

Tisztelt  országos  bizottság,  én  abban  a  meggyőződés- 
ben vagyok,  hogy  az  okkupácziónak  nevezett  állapotot 
ki  kell  emelni  abból  a  felhőből,  amelyben  eddig  tartották,  és 
okvetetlenül  szükséges,  hogy  a  pénzügyi  áldozatok  jövendő 
mértéke  tisztáztassék ;  tudjuk,  hogy  ott  minő  áUapot 
készül,  a  közigazgatást  pedig  ne  innen  Bécsből  vigyék, 
hanem  közelebb  álló  közegek  által.  Mindezekre  nézve 
tehát  az  a  meggyőződésünk,  hogy  átalakításra  szükség  van, 
hacsak  önök  nem  akarják  elismerni  azt,  hogy  oly  óriási 
áldozatokat  kíván  a  berlini  szerződésben  átvállalt  mandátum,^ 
hogy  attól  önök  maguk  megijedtek,  mert  azt  látják,  amit  eddig 
nem  reméltek,  hogy  mértéken  túl  abszorbeálja  az  ország  ere- 
jét. Tehát  vagy  lehető  az  az  olcsó  poKtika,  vagy  nem.  De 

akár  lehető,  akár  nem  :  itt  az  ideje,  hogy  a  kormány  kény- 
szeríttessék —  és  minden  tényező,  akinek  törvényszerű 
kötelessége  a  boszniai  politikára  befolyni,  ennek  nyilt  kife- 
jezést köteles  adni  —  itt  az  ideje,  mondom,  hogy  a  rend- 
szabályok előterjesztésére  kényszeríttessék.  Ha  nem  tud 
semmit,  és  ha  meggyőződése  az,  hogy  kevesebb  költséggel 
nem  lehet  a  czélt  elérni,  azt  is  nyíltan  mondja  meg  ;  mert 
a  vaktában  adandó  áldozatoknak,  a  vaktában  kidobandó 
millióknak,  azt  hiszi  a  nemzet,  egyszer  végére  kell 
jutni.   (Helyeslések.)  Ez   az,   amit  ki  akarok  kényszeríteni. 

Nem  mintha  mi  nem  akarnók  a  lázadást  eKojtani, 
amennyiben  t.  i.  az  még  —  legalább  a  kormány  jelentése 
szerint  —  létezik  ;  nem  mintha  meg  akarnók  az  eszközöket 
tagadni  azon  katonáktól,  kiknek  az  a  rettentően  nehéz  és 
nem  nagyon  dicsőséges  feladat  jutott,  hogy  óriási  fáradal- 
makkal teljesítik  kötelességöket,  mint  a  legnagyobb  had- 
járatokban, és  eredményt  még  sem  tudnak  elérni ;  de 
minthogy  elérkezettnek  látjuk  az  időt  arra,  hogy  a  helyzet 
azon  korlátok  közt,  melyeket  említettem,  tisztáztassék  és 
hogy  a  nemzet  már  egyszer  teljesen  felvilágosítva  legyen 
arról,  hogy  mi  lesz  a  hozott  áldozatoknak  valóságos  ered- 
ménye :  ezért  mi  a  következő  határozati  javaslatot  terjeszt- 
jük a  tisztelt  országos  bizottság  elé  : 

A  közös  ügyek  tárgyalására  kiküldött  országos  bizottság 
a  megszállott  tartományokban  megzavart  rend  helyreállítá- 
sára és  biztosítására  kivánt  összegeket  csak  oly  politikai 
és  katonai  rendszer  életbeléptetése  mellett  szavazhatja  meg, 
mely  a  monarchia  által  Boszniában  és  Herczegovinában 
elvállalt  feladat  terheit  és  a  monarchia  népeinek  anyagi 
erejét  arányba  hozza  ;  minthogy  pedig  ezen  feltétel  teljesítése 
iránt  a  kormánynak  sem  előterjesztése,  sem  szóbeU  felvilá- 
gosításai nem  nyújtanak  kellő  biztosítékot,  az  országos 
bizottság  a  négyes  albizottságnak  indítványát,  mely  szerint 
a  kormány  által  kért  hitel  2,033.000  frt  törlésével  meg- 
szavaztatnék, nem  fogadja  el. 

Kérem  a  határozati  javaslat  elfogadását.  (Helyeslések.) 

A  határozati  javaslatot  Szilágyi  Dezsőn  kívül  gróf  Apponyi 
Albert,  Pulszky  Ágost  és  báró  Bánhidy  Béla  írták  alá. 

Tisza  Kálmán  miniszterelnök,  Hegedűs  Sándor  és  gróf 
Apponyi  Albert  után  ugyanabban  az  ülésbe u  újra  felszólalt 
Szilágyi  Dezső. 

*gy'         Tisztelt  országos  bizottság  !  Határozati  javaslatot  nyujt- 
*"   ván  be,  azt  hiszem,  nekem  is  van  szavam.  (Halljuk  !) 

Azok  után,  amiket  előttem  szólott  tisztelt  barátaim 
előadtak,  kevés  felelni  valóm  van  Hegedűs  Sándor  tisztelt 
bizottsági  tag  úrnak  beszédemre  tett  megjegyzésére.  Saj- 
nálom, hogy  beszédje  kezdetén  nem  lehettem  jelen,  mert 
megvallom,  csakis  ferdítés  az,  ha  valaki  beszédemet  úgy  értel- 
mezi, hogy  én  egyátalában  a  Bosznia  és  Herczegovina 
területén  létesítendő  művek  érdeme  ellen  szóltam.  És  ha  a 
tisztelt  bizottsági  tag  úr  azt  álKtja,  hogy  a  boszniai  admi- 
nisztráczió  rendezésének  kérdését  ezzel  a  hitellel  :  a  paczi- 
fikáczió  művével  erőszakosan  hozzuk  kapcsolatba  és  e  szem- 
pontból megtámadja  a  mi  előterjesztésünket,  én  őt  csak 
arra  figyelm.eztetem,  hogy  olvassa  el  a  bizottsági  jelentést, 
amelyet  ő  is  elfogadott.  Abban  is  kapcsolatba  van  az  hozva, 
még  pedig  a  legpregnánsabb  módon,  mert  a  jelentés  a  2. 
lapon  azt  mondja,  hogy  az  elfoglalt  tartományok  egyes  részei- 
ben konstatálható  állapotokat  tűrhetetleneknek  tekinti, 
—  és  ezért  követeli  minden  téren  az  okszerűen  foganatosí- 
tandó intézkedéseket  —  még  pedig  azért,  mert  ha  ezek  nem 
történnek  meg,  az  a  monarchia  pénzügyeire  abnormis  hatást 
gyakorol ;  azt  mondja  továbbá,  hogy  a  belnyugalom 
helyreálhtásánál  és  a  tartományok  paczifikácziójánál  a  helyes 
poUtikai  irányzattal  intézett  adminisztrácziónak  közre  kell 
hatnia,  és  utal  az  ennek  körében  teendő  változtatásokra. 
A  tisztelt  bizottsági  tag  úrnak  akkor  nem  volt  az  a  meg- 
győződése, mikor  e  jelentést  elfogadta,  vagy  pedig  most  meg- 
változtatta meggyőződését,  csak  azért,  hogy  előterjesztésünk 
ellen  beszélhessen,  de  sőt  ellenmondásba  jött  azzal,  amit  a 
négyes  albizottságban  mondott.  Ki  volt  az,  ki  a  négyes 
albizottságban  felállott  és  azt  mondotta,  hogy  meg  kell 
védeni  a  hadügyminisztert  a  parancsnokok  túlságos  költe- 
kezései ellen  ?  Ki  volt  az,  aki  azt  mondotta,  hogy  az 
adminisztráczió  nem  teljesíti  kellően  feladatát  ? 
Hegedűs  Sándor  :  Én  ! 


364  Az  okkupácziót  követő  országgyűlések. 

Ha  valaki  a  közös  kormánynak  szemrehányást  tesz 
azért,  mert  az  adminisztráczió  nem  teljesíti  kellően  feladatát, 
nem  az  hozza-e  a  jelen  mozgalommal  az  adminisztráczió 
rendezését  összeköttetésbe  ?  Szabad-e  kétfélekép  okoskodni  : 
egyszer  úgy,  hogy  az  összeköttetésben  van,  azután  azt  nem- 
csak szétválaszthatónak,   de   szétválasztandónak  is   ítélni  ? 

Ugyanilyen  a  tisztelt  többséghez  tartozó  okoskodás 
a  két  millió  levonása  tekintetében,  ha  azt  hallja  az  ember, 
amit  Hegedűs  Sándor  tisztelt  bizottsági  tag  úr  mond,  hogy 
a  közös  kormány  abba  beleegyezik  és  ennélfogva  megvan  az 
egyetértés,  hogy  csak  három  hónap  után  lehet  a  demobili- 
zácziót  megkezdeni,  és  utal  arra,  hogy  az  árakban  jelenté- 
keny és  kedvezőbb  változás  állhat  elő. 

Ha  már  most  feláll  a  tisztelt  pénzügyminiszter  úr  és 
azt  mondja :  lehet,  hogy  ennyivel  kijön,  de  lehet,  hogy 
többet  fog  költeni,  ha  az  események  szükségessé  teszik  : 
akkor  hihetik-e  önök  komolyan,  hogy  korlátot  szabtak  az 
eljárásnak,  amely  korlátra  oly  nagy  dicsekedve  hivatkoznak, 
8  amelyre  nézve  Bánfify  Béla  gróf  oly  beszédet  tartott,  hogy 
ideje  már  azt  a  sisifusi  munkásságot,  amelyet  a  magyar 
pénzügyinmiszter  végez,  megszüntetni,  és  arra  utalt,  mint 
az  ország  pénzügyi  helyzetének  megkönnyítőjére  :  van-e 
egyetlenegy  önök  közt,  ki  a  bizottsági  jelentésben  foglalt 
felfogásnak  a  közös  kormány  részéről  eklatáns  meghazud- 
tolása  után  ebben  korlátot  lát  ? 

Én  megmondottam  akkor  is,  hogy  határozottan  rokon- 
szenvezek azzal  az  iránnyal,  mely  a  költségeket  leszáUítja ; 
de  midőn  azt  látom,  hogy  egyrészről  ily  biztosítékok  vétet- 
nek fel,  másrészről  oly  nyilatkozatok  történnek  :  ez  eljárást 
ellenmondónak  és  ennélfogva  komolynak  nem  tekintem. 

Most  még  egyet,  tisztelt  országos  bizottság,  a  kom- 
petenczia  kérdésére  nézve.  (Mozgás.)  Sajnálom,  hogy  a  türel- 
metlenség mozdulatait  látom,  de  nem  mi  vagyunk  azok, 
akik  a  vitának  ez  abnormis  folytatását  erőltetjük.  A  tisztelt 
országos  bizottság  többsége  az,  amelj^  minden  eddigi  szokás 
ellenére,  és  merem  mondani,  a  parlamenti  testületekben 
a  többség  és  kisebbség  közt  egymás  iránt  mindenütt  követni 
szokott  méltányosság  ellenére,  akarja  a  vitát  még  ma  befe- 
jezni. Tehát  ne  méltóztassék  azt  gondolni,  hogy  azok,  amik 


Delegáczió.    Második  rendkívüli  ülésszak  1882-ben.  363 

a  mi  részünkről  történnek,  csak  a  vita  nyújtására  vannak 
irányozva. 

A  kompetenczia  kérdésében  is  kell  tehát  dönteni. 
A  tisztelt  miniszterelnök  úrnak  idevonatkozó  nézeteit  bő 
és  méltó  czáfolatban  részesítette  Apponyi  Albert  gróf 
barátom  ;  de  én  még  egy  hozzátenni  valót  látok.  Én  azt 
kérdem,  hogy  minő  neme  a  törvénymagyarázatnak  az, 
amely  egyenesen  arra  van  intézve,  hogy  a  törvényt  ter- 
mészetes értelmétől  megfossza?  minő  biztosíték  van  akkor 
a  törvények  határozataiban  és  a  törvény  által  felállított 
jogkörökben,  ha  nem  is  valami  elmés,  nem  jól  kigondolt 
módon,  de  vastagon,  kézzelfoghatólag  akarjuk  a  törvény 
értelmét   kiforgatni  ? 

A  tisztelt  miniszterelnök  úr  azt  mondja,  hogy 
senki  sem  fogja  tagadni,  hogy  a  katonaság  elszál- 
lásolása iránt  tett  intézkedések  adminisztratív  intéz- 
kedések. Nem  tagadom,  adminisztratív  intézkedések,  és 
megengedem,  ha  a  kormányzás  fogalmát  ily  széles  értelem- 
ben vesszük,  igenis  :  kaszárnyák  felállítása  és  erődök  építése 
adminisztratív  intézkedés.  De  mit  következtet  ebből  a  minisz- 
ter úr  ?  Azt,  hogy  ez  a  rendes  beruházások  fogalma  alá  tar- 
tozik. De  akkor  nem  volna  értelme  a  rendes  és  más  beru- 
házások közti  különbségnek.  A  tisztelt  miniszterelnök  úr 
szerint  vízi  és  szárazföldi  közlekedési  eszközökről  gondoskodni 
az  adminisztráczió  feladata.  Pedig  a  törvény  mit  mond  ? 
Minden  középítkezést,  vasutak  és  csatornák  építését  ellen- 
tétbe helyezi  a  rendes  közigazgatás  körébe  eső  teendőkkel, 
azaz  ezeket  rendkívüh  intézkedéseknek  tekinti.  Miért  akarja 
ezt  a  miniszterehiök  úr  természetes  értelmétől  megfosztani  ? 
Miért  jelentsen  a  magyar  közjogban,  Magyarország  budget- 
jében  a  »középítkezés«  mást,  mint  a  delegáczióban  ?  Miért 
tulajdonít  a  terminus  technicusoknak  másféle  értelmet  itt, 
és  másfélét  ott  ?  Ez  a  kérdés  az,  amire  én  felelni  nem  tudok. 
Lehet,  hogy  alkalmatlan  ez  a  szétválasztása  a  kétféle  beruhá- 
zásnak ;  de  ki  javasolta  ezen  törvényt  ?  ki  javasolta,  hogy  a  tör- 
vényben ezen  beruházásokra  nézve  meglegyen  minden  alkot- 
mányos biztosíték  ;  nem  a  minisztereLaök  úr-e  ?  Oly  rövid 
emlékezete  van  a  miniszterelnök  úrnak,  hogy  megfeledkezett 
azon  szép  szavakról,  melyekkel  neki  ezt  indokolnia  sikerült  ? 

Ezek  azok,  melyek  arra  indítanak,  hogy  fentartsam 
a  hatáskörre  vonatkozó  indítványunkat.  Nagyon  ajánlom 
a  tisztelt  országos  bizottság  figyelmébe,  hogyha  ezen,  a 
hatáskörre  vonatkozó  indítványt  elfogadja,  ez  nem  elvetése 
a  dolognak,  hanem  az  illetékes  országos  testületekhez  való 
utalása,  s  hogy  e  tekintetben  a  legveszélyesebb,  ha  oly  testület 
akarja  hatalmát  tágítani,  mely  derivált  hatáskörrel  bírván, 
kell,  hogy  szigorúan  interpretáltassék  hatásköre.  (Helyeslések.) 

Haynald  Lajos  elnök :  Szilágyi  Dezső  komotyan  rosszalta, 
hogy  mai  tanácskozásunk  hosszabb  időre  nyúlt.  .  .  .  Tárgya- 
lásunk négy  óra  hosszat  tartott.  A  képviselőház  tárgyalásai 
gyakran  öt  órára  is  terjednek  s  jelenleg  a  tisztelt  országos 
bizottság  tagjai  is  aimyira  éreztették  teljes  tanácskozási  képes- 
ségüket, (Derültség.)  hogy  az  emKtett  komoly  megrovás  fölött 
csak  elnöki  sajnálkozásomat  fejezhetem  ki. 

Szilagyi  Bocsánatot  kérek,  én  nem  róttam  meg  senkit.  De  én 
nem  tehetek  róla,  hogy  én  a  tanácskozásokat  komolyan 
veszem  s  azokat  nem  óhajtom  puszta  formaUtás  tárgyává 
tenni.  Hivatkozom  a  t.  bizottság  tagjaira,  hogy  a  mai  ülés 
már  maga  oly  időre  tűzetett  ki,  mely  az  eddigi  szokással 
ellenkezik.*)  S  ha  még  a  kormánypárt  tagjai  közt  is  volt  olyan, 
ki  három  órai  tanácskozás  után  az  ülést  elhalasztani  óhaj- 
totta ;  ha  ez  kéretett  és  megtagadtatott,  akkor  méltóztassék 
elhinni,  hogy  csak  tagadhatatlan  tényt  konstatáltam  annak 
kijelentésével,  hogy  az  ellenkezett  azzal  a  méltányos 
eljárással,  melyet  a  parlamentáris  tanácskozó  testületekben 
a  többség  és  kisebbség  egymás  irányában  tanúsítani  szoktak. 

Szavazásnál  a  többség  elfogadta  az  albizottsági  jelentést 
és  ezzel  a  mérsékelt  ellenzék  határozati  javaslata  elesett. 


A  részletes  tárgyalásnál  Apponyi  Albert  gróf  indítványt 
nyújtott  be,  mely  szerint :  »Mondja   ki   az   országos  bizottság, 


*)  A  tárgyalás  délután    hat    órakor  kezdődött  és  esti  tíz  óra 
után  ért  véget. 


j 

hogy  az  1880  :  VI.  törvényczikk  határozatai  szerint  a  megszállt 
tartományok  területén  eszközlendő  középítésekre  szánt  4,814.000 
forintnyi  összeg  feletti  határozathozatal  hatásköréhez  nem  tar- 
tozik, hanem  a  monarchia  két  államának  törvényhozó  testületeit 
iUeti«. 

Ha3mald.  Lajos  elnök  :  Illetékességi  kérdés  fölvetése  esetén, 
a  további  tárgyalás  megszakításával,  ez  a  kérdés  döntendő  el. 

lágyi  Tisztelt  országos  bizottság  !  A  tisztelt  előadó  úr  két 
'^^  okból  tartja  azt,  hogy  ezen  középítkezésekre  —  mert  hogy 
középítkezések,  ő  sem  tagadja  —  az  országos  bizottság 
hatásköre  ki  nem  terjed.  Az  egyik  ok  abban  áll,  mert  azok, 
mint  ö  magát  kifejezte,  hadi  czélokra  létesíttetnek.  A  másik 
ok  az,  hogy  szerinte  preczedensek  vannak,  melyekhez, 
mint  ő  állítja,  mi  és  a  magyar  országgyűlés  is  hozzájárul- 
hatunk. 

Ami  az  elsőt  illeti,  bátor  vagyok  a  tisztelt  bizottság 
figyelmét  arra  felhívni,  hogy  ezen  egész  megkülönböztetés, 
tudniillik  vájjon  a  középítkezések  hadi  czélra  vagy  nem 
hadi  czélra  szolgálnak,  tökéletesen  irreleváns  a  hatáskör 
megállapítására  nézve.  A  törvény  3-ik  szakasza  minden 
középítkezést,  mely  Bosznia  jövedelmeiből  ki  nem  telik, 
egyenesen  a  két  állam  törvényhozásához  utal.  Ezt  pedig 
azzal  indokolták  akkor,  —  és  ez  ama  törvénynek  nehezen 
felfogható  szellemére  határozott  világot  vet  —  éppen  az  azt 
előterjesztő  kormányok  részéről,  hogy  a  két  ország  törvény- 
hozásának tartatik  fenn  az  a  jog,  hogy  ha  bárminő  ily  költ- 
séges építkezés  és  beruházás  létesíttetik  az  elfoglalt  tartomá- 
nyok területén,  akár  hadi,  akár  nem  hadi  czélra  :  a  törvény- 
hozások fogják  meghozni  a  döntő  határozatot,  nem  pedig 
oly  testület,  mely  csak  derivált  hatáskörrel  bír  az  ország- 
gyűlésektől. 

Ennélfogva  én  igen  kérem  a  tisztelt  országos  bizottságot, 
hogy  ezen  megkülönböztetésre,  melyet  a  törvény  nem  ismer 
sem  betűjében,  sem  szellemében,  súlyt  fektetni  ne  méltóz- 
tassék. 

De  a  tisztelt  előadó  úr  ennél  a  hadi  czélnál  azután  egy 
kissé  tovább  ment,  mint  az  a  tényleges  valósággal  meg- 
egyeztethető volna.  Ö  azt  mondja,  hogy  ezen  középítkezések 

oly  hadi  czélokra  szolgálnak,  melyek  a  hadműveletek  foly- 
tatására vamiak  szánva,  tehát  ideiglenes  természetűek. 

Már  tisztelt  bizottság,  különböztessük  meg  a  hadi 
kiadások  között  azokat,  melyek  egy  hadművelet  czéljából 
létesíttetnek,  pl.  egy  sáncz  ásása,  vagy  egy  út  kiigazítása  az 
operáló  hadsereg  számára.  Ezeket  senki  sem  tekinti  beruházá- 
soknak, mert  ezeknek  rendeltetése  azon  egy  hadművelet 
befejeztével  szintén  megszűnik.  De  ne  akarja  a  tisztelt  előadó 
úr  ezt  a  tisztelt  bizottság  előtt  analógiába  hozni  azzal,  midőn 
például  Szerajevóban  1,600.000  frton  egy  erődített  kaszár- 
nyát akarnak  építeni. 

A  tisztelt  hadügyminiszter  felvilágosításaiból  kitűnt 
és  nem  fogja  senki  tagadni,  hogy  itt  egész  hálózatát  terve- 
zik az  utaknak,  amelyek  nem  a  határon  mennek,  de  ha 
ott  mennének  is,  ez  sem  változtatna  a  dolgon,  hanem  melyek 
azon  országok  belsejébe  irányulnak  és  a  stratégiailag  fontos 
pontokat  összekötik. 

Másrészről  itt  erődítések  és  kaszárnyák  létesítését  terve- 
zik, melyek  állandó  rendeltetésűek  lesznek.  És  így  csak  az 
építendő  objektumokra  vetnek  hamis  világítást  azáltal, 
hogy  ezekre  azt  mondják,  hogy  ezek  ideiglenes  természetűek, 
melyek  egy  akczió  szempontjából  vannak  létesítve.  Éppen 
ellenkezőleg,  ha  elfoglalnak  egy  állást,  foglalják  el  azt  egész 
őszintén.  A  hadügyminiszter  kimondotta,  hogy  ha  ezen 
erődítések  meglettek  volna  ;  ha  ezen  stratégiailag  fontos  utak 
be  az  ország  belsejébe,  annak  egyes  főbb  pontjai  között 
meglettek  volna,  akkor  talán  maga  a  lázadás  sem  tört  volna  ki. 
Tehát  ezen  építkezések  jellege  itt  egészen  világos,  és  hogy 
ezen  középítkezések  olyanok,  minőket  a  törvény  ért,  azt, 
gondolom,  senki  sem  fogja  kétségbe  vonni. 

Az  a  megkülönböztetés  tehát,  melyet  a  tisztelt  előadó 
úr  hadi  és  nem  hadi  természetű  erődítések  között  tett,  miután 
a  törvény  nem  ismeri  ezt  a  megkülönböztetést,  a  kompeten- 
cziára  nézve  semmi  befolyással  nem  bírhat. 

Ami  a  másikat  illeti,  én  nem  gondolom,  hogy  a  tisztelt 
előadó  úr  súlyt  helyez  arra,  hogy  preczedens  van.  Arra 
vagyok  bátor  figyelmeztetni  a  tisztelt  országos  bizottságot, 
hogy  ezen  bizottság  feladata  és  hatásköre  derivált,  leszármaz- 
tatott természetű  és  így  arra,  hogy  a  hatáskör  közte  és  az  őt 

kiküldő  országgyűlés  között  szigorúan  fentartassék,  és  a 
törvény  ott,  ahol  kétféle  értelmezést  enged,  szigorúan  értel- 
meztessék,  elsősorban  törekedni  e  bizottságnak  kötelessége. 
Minden  oly  bizottságnak,  mely  az  országgyűlés  hatalmának 
egy  részét  átruházva  kapta,  kötelessége  tartózkodónak 
lenni  ott,  ahol  a  törvény  kétféle  értelmezést  megenged. 
De  ahol  a  törvény  nem  engedi  meg  a  két  értelmezést ;  hol  a 
törvénynek  szószerinti  értelme,  mint  Apponyi  tisztelt  kép- 
viselőtársam igen  helj^esen  kifejtette,  a  törvénynek  logikai 
értelmezése,  a  törvénynek  oka,  rácziója,  ugyanegy  magyará- 
zatra kényszerítenek,  ott  már  én  részemről  a  lehető  leg- 
hibásabb,  politikailag  megengedhetlen  lépésnek  tartanám 
azt,  ha  a  tisztelt  országos  bizottság  nem  venné  figyelembe 
azt  az  elvet,  amely  elv  egyedül  képes  a  bizalmat  ezen  intéz- 
ményben fentartani,  tudniillik,  hogy  túlterjeszkedési  hajla- 
mokat egyáltalában  nem  tanúsít. 

Ennek  az  egész  bizottságnak  fennállását  bizalmatlanság- 
gal tekintik  és  tekintették  olyanok  is,  kik  ma  e  bizottság 
eljárását  intézik,  és  mindig  azt  hozták  fel  ellenében,  hogy 
túlterjeszkedési  hajlamokat  mutat.  Most  álljanak  önök 
ellene  ezen  irányzatnak.  Soha  még  világosabb  eset  ezen 
bizottság  előtt  nem  forgott  fenn,  sem  az  összeg  nagyságára, 
sem  a  határozatnak  értelmére,  sem  a  tárgyra  vonatkozólag. 
Ha  önök  ezen  esetben,  hol  a  törvény  félreérthetlenül  szól, 
hol  nem  lehet  kétféle  vélemény,  ha  ebben  is  túlteszik  magukat 
a  törvényen,  akkor  higyjék  meg,  oly  nagy  kárt  tesznek 
politikai  tekintetben  ezen  intézményen,  aminőnek  távol 
kell  állama  az  önök  szándékától,  amint  hiszem  is,  hogy 
távol  áll. 

Ami  a  preczedenst  illeti,  melyre  a  tisztelt  előadó  úr 
hivatkozik,  az  nem  bír  e  kérdés  eldöntésénél  súllyal.  Ha  vol- 
tak is  apró  kérdések,  amint  mi  is  több  alkalommal  felvetet- 
tük a  kompetenczia  kérdését  e  bizottság  kebelében,  hol  talán 
lehetett  különbözőleg  vélekedni :  az  az  eset,  melyet  a  tisztelt 
előadó  úr  a  8  millió  hitel  megszavazása  alkalmával  történtek 
szempontjából  felhozott,  nem  olyan,  mely  e  tekintetben 
irányadóul  szolgálhatna.  Azon  összeg  legnagyobb  része 
kiigazításokra,  karbantartásokra  volt  kérve  s  csupán  karaulák 
építése  volt  mint  új  építkezés  felvéve. 

Szilágyi  Dezs(3  Beszédei.  IH.  24 

Én  megvallom,  nagyon  természetesnek  tartom,  hogy 
midőn  átalányösszeg  kéretik,  melynek  egy  kis  részét  esetleg 
ilyen  vagy  amolyan  czéLra  kívánják  fordítani,  akkor  a 
tisztelt  bizottság  előtt  a  kérdés  ily  világosan  nem  volt  fel- 
téve. Ma  azonban  a  legvilágosabb,  a  leghatározottabb  alak- 
ban kérik.  Vájjon  szabad-e  úgy  okoskodni,  hogy  mert 
a  bizottság  egyszer  egy  eltakart  kis  összegnél,  talán  öntudat- 
lanul helytelen  lépést  tett,  azt  tegye  most  öntudatosan  az 
1880  :  VI.  t.-czikknek  oly  hamis  magyarázata  alapján,  mely 
ha  következetesen  keresztülvitetik,  az  országgyűlés  abban 
foglalt  hatáskörének  teljes  felforgatására  fog  vezetni. 

Ez  az,  amit  pár  szóval  a  tisztelt  bizottság  előtt  kimutatni 
akarok. 

Ha  előállanak  és  azt  az  mondják,  hogy  miután  ezen 
országos  bizottság  eKogadta  azt  az  elvet,  hogy  egy  középít- 
kezés, ha  katonai  czélra  van  rendelve,  a  delegáczió  hatás- 
köréhez tartozik  ;  ha  most  ezt  megtoldják  azon  elvvel,  hogy 
oly  középítkezés,  mely  az  okkupáczió  biztosítására  szolgál, 
a  delegáczió  hatásköréhez  tartozik,  akkor  kérdem  :  vasuta- 
kat és  csatornákat,  melyek  szintén  meg  vannak  itt  említve, 
nem  szavazhatna-e  meg  ezen  országos  bizottság  ?  Ha  elég 
volna  a  tisztelt  hadügyminiszternek  felállani  és  azt  mondani, 
hogy  ezen  vagy  azon  vasútnak  kiépítése  hadügyi  czélból 
vagy  az  okkupáczió  biztosítására  szükséges,  és  akkor  önök 
azt  moncJiatnák,  hogy,  araint  a  többi  középítkezést  is  ide 
tartozónak  tartották,  mert  hadügyi  czclra,  az  okkupáczió 
biztosítására  van  rendelve,  éppen  úgy  a  vasutak  és  csa- 
tornák költségeit  is  megszava"  hatja  e  bizottság,  mert  erre 
a  czélra  szolgálnak  :  ezzel  megdőlne  a  törvényben  foglalt 
összes  biztosíték,  mely  a  hatáskör  kiterjesztése  ellenében 
fennáll. 

Nincs  veszedelmesebb,  t.  bizottság,  mint  a  szükség 
nyomása  alatt  tarthatatlan  törvénymagyarázási  elvekhez 
folyamodni ;  nincs  veszedelmesebb  út  annál,  hogy  ha  ily 
elveket  azután  következetesen  alkalmaznak,  mer£  minden 
biztosítékot  lerontanak.  Pedig  azon  biztosítékok  nagy  nem- 
zeti és  politikai  érdekek  védelmére  állapíttattak  meg.  óva 
intem  azért  a  tisztelt  országos  bizottság  tagjait,  őrizkedjenek 
önök  a  kompetencziát  oly  különböztetés  alapján  meghatá- 

rozni,  amelyet  a  törvény  nem  ismer.  És  intem  önöket  : 
óvakodjanak  oly  törvény magyarázási  elvet  elfogadni,  amely 
következetesen  alkalmazva  —  pedig  azután  nincs  ok,  azt 
következetesen  nem  alkalmazni  —  teljes  felforgatását  en- 
gedné meg  a  törvény  értelmének. 

De  különben  is,  megengedem,  hogy  alkalmatlan  dolog 
ezt  a  két  ország  törvényhozásától  kérni  ;  megengedem, 
hogy  bizonyos  késleltetés  áll  elő  az  összeg  feletti  határozat 
meghozásában ;  de  ez  a  törvény  nagy  érdekek  védelmére 
létezik,  bár  fájdalom,  nagyon  tökéletlen  védelmére.  Ha  már 
most  azt  a  kis  védelmet  is  felforgatják  önök,  szabad-e  csak 
kényelmesség  szempontjából  —  mert  simábban  és  könnyeb- 
ben esünk  így  keresztül  —  feKorgató  magyarázathoz  folya- 
modni ? 

Ezek  azok,  anüket  felhozni  akartam. 

És  ha  netán  az  országos  bizottság  tisztelt  tagjai  részéről 
ezekre  czáfolatok  történnének,  senki  sem  fogja  rossz  néven 
venni,  ha  szólási  jogommal  még  egyszer  élni  fogok. 

De  midőn  csatlakozom  Apponyi  Albert  gróf  tisztelt 
barátom  határozati  javaslatához  :  kérem  a  tisztelt  országos 
bizottságot,  hogy  ez  esetben  határozottan  ellentálljon  a 
kompetenczia-kiterjesztési  hajlamnak,  és  kérem  ezt  azzal  a 
figyelmeztetéssel,  hogy  ne  gondolják,  hogy  az  a  czél  veszé- 
lyeztetve van,  amelyre  ezen  összegek  kéretnek.  Hiszen  ha 
önöknek  az  a  meggyőződésük,  hogy  azok  az  összegek  helye- 
sek, az  illető  törvényhozó  testületben  is  megvan  önöknek 
parlamentáris  erejök  az  arra  a  czélra  megkívántató  összege- 
ket megszavazni  ;  a  czél  tehát  nincs  veszélyeztetve.  Ami  itt 
valóban  veszélyben  forog,  az,  nézetem  szerint,  ennek  a 
testületnek  politikai  jelleme  ;  az  a  törvénynek  megírt  biztosí- 
téka ;  az  ami  több  oldalról  törekvések  tárgyává  tétetett : 
hogy   ezen   testület   irányában   a  bizalom  megrendíttessék. 

Ezen  okokból  kell  önöknek  a  törvényesség  álláspontját 
elfogadniok. 

Tisza  Kálmán  miniszterelnök :  A  katonai  megszállás 
szükségletei  tekintetében  a  törvény  nem  tesz  különbséget ;  ami 
tehát  az  okkupáczió  fen  tarthatása  czéljából  okvetlenül  szük- 
séges, az  mint  közös  kiadás  a  delegáczió  elé  tartozik.  A  vasutakat 

azonban  a  monarchia  mindkét  állama  a  saját  erejéből  és  nem 
a  közös  budget  terhére  építi,  még  ha  hadászati  szempontból 
szükségesek  is. 

Gróf  Andrássy  Gjoila  :  PoHtikai  pályámon  mindig  inkább 
csak  a  czélt  tekintettem  és  ezt  is  nagyjában,  mintsem  a  részle- 
teket és  formaságokat.  Bevallom  e  hibámat,  mert  ez  mentheti, 
hogy  oly  szónokok  irányában,  mint  Szüágyi  Dezső  a  jogmagya- 
rázat terén  fölötte  törpének  érzem  magamat.  így  érezte  ma- 
magát hajdanában  Dávid  GóHát  irányában,  azonban  mégis 
megpróbált  reá  követ  hajítani  s  az  sikerült  neki ;  megpróbálom 
én  is.   (Derültség.) 

A  tisztelt  bizottsági  tag  az  1880 :  VI.  törvényczikkböl 
indul  ki  s  azt  mondja,  hogy  ezen,  a  boszniai  közigazgatásról 
szóló  törvény  szerint  a  középítkezések,  amennyiben  beruházást 
vesznek  igénybe,  az  országgyűlés  elé  tartoznak,  és  nem  mondja 
a  törvény  :  »kivéve  a  hadügyi  építkezéseket*.  Ebből  ő  azt  követ- 
kezteti, hogy  a  hadügyi  befektetések,  mint  ilyenek,  nem  a  dele- 
gáczió,  hanem  az  országgyűlés  elé  tartoznak. 

Szilágyi  elfelejti,  hogy  a  Bosznia  közigazgatásáról  szóló 
törvénynek  nem  volt  oka  kivételt  tenni  a  hadi  építkezésekre 
nézve ;  mert  az  1867  :  XII.  törvényczikk  azt  mondja,  hogy 
közösek  a  monarchia  két  része  közt  a  külügj',  hadügy.  Ebben 
a  törvényhozás  a  szükségesség  és  a  pohtikai  bölcseség  követel- 
ményeinek felelt  meg ;  mert  ki  akarta  kerülni  azt,  ami,  ha  a 
hadügy  nem  ismertetik  el  közösnek,  bekövetkezik  a  kis  államok- 
nál a  nagyokkal  szemben,  hogy  amazokra  nézve  a  hadsereg 
fentartásának  csak  terhei,  de  nem  előnyei  áUanak  fenn,  mint- 
hogy a  döntő  perczben  jelentőséggel  nem  bimak.  A  monarchia 
ezt  meggondolva,  minthogy  a  dualizmus  alapján  áU,  hogy  mégis 
katonai  hatalom  lehessen,  egységesnek  mondotta  ki  a  véderőt. 
Ez  oly  kardinális  pontja  a  monarchia  alkotmányának  és  fenn- 
állásának, hogy  azt  egy  újabb  törvényben  megint  kimondani 
abszolúte  fölösleges  lett  volna.  A  boszniai  közigazgatási  törvény 
beszél  vasutakról,  kereskedelmi  s  hasonló  érdekekről,  amik  a 
hadügyek  közé  nem  tartoznak.  Ha  nem  úgy  volna,  amint  én 
mondom,  akkor  külön  szakaszban  ki  kellene  mondania  azon 
törvénynek,  hogy  az  1867  :  XII.  törvényczikknek  a  közös  had- 
erőre vonatkozó  határozmányai,  amennyiben  ezen  új  törvénnyel 
ellenkeznek,    módosíttatnak   vagy   megszüntettetnek.    Minthogy 

azonban  ez  nincs  benne,  világos  a  törvény  értelme,  mert  ebben 
nem  a  hadügjore  tartozó,  hanem  egyéb  középítkezésekről  van  szó. 

zilágyi  Andrássy  Gyula  gróf  tisztelt  bizottsági  tag  urat  mi 
^^^°  kétségkívül  illetékesnek  tartjiik,  minden  kérdésben  fel- 
szólalni, s  figyelemmel  hallgatjuk  meg  véleményét ;  de  bocsás- 
son meg,  hogy  midőn  jelenleg  azt  hitte,  hogy  egy  követ, 
még  pedig  decisiv  követ  dob  a  mi  magyarázatunk  ellen, 
mint  egykor  Dávid,  akkor  elfelejtette,  hogy  parittya] a  egészen 
üres  volt.  És  hogy  csakugyan  üres  volt,  azt  engedje  meg  a 
nemes  gróf,  hogy  egyetlen  eggyel,  amit  ő  is  megemlített, 
bebizonyítsam.  (Halljuk !) 

ö  azt  mondotta,  hogy  ha  az  1880.  évi  VI.  tör- 
vényczikkben  volna  egy  szakasz,  amelyben  az  mondatnék, 
hogy  az  1867.  évi  XII.  t.-cz.  azon  határozatai,  melyek 
ama  törvénnyel  ellenkeznek,  e  törvény  által  módosítva 
vannak,  akkor  a  mi  magyarázatunk  helyes  volna.  Bátorkodom 
a  nemes  grófot  arra  figyelmeztetni,  hogy  minden  későbbi 
törvény  az  előbbi  törvényt  módosítja,  s  ennélfogva  azt  ab- 
szolúte sohasem  kell  a  későbbi  törvényben  kifejezni,  hogy 
egy  korábbi  fennálló  törvénjTiek  ezzel  ellenkező  határozatai 
módosíttatnak  vagy  megszüntettetnek-e.  Tehát  egy  oly 
szakasznak  a  törvénybe  felvétele,  minőt  ő  szükségesnek 
ta,rt,  a  törvény  magyarázás  tekintetéből  mindig  felesleges. 
Egyébiránt  az  1867-iki  törvényt  a  fenforgó  kérdés  szempont- 
jából nem  módosíthatta  az  1880  :  VI.  t.-cz.  A  többire  nézve 
engedje  meg,  hogy  azokat,  amiket  neki  mondani  szándéko- 
zom, összekössem  Falk  bizottsági  tag  úr  megjegyzéseire 
teendő  észrevételeimmel.  A  nemes  gróf  azt  mondja,  hogy 
nem  érti,  mikép  mondhatom  én  azt,  hogy  ha  ideiglenes 
építkezésről  volna  szó,  ezt  megszavazandónak  tartanám. 
Én  sem  a  megszavazás,  sem  a  meg  nem  szavazás  iránt  ab- 
szolúte nem  nyilatkoztam.  Meglehet,  hogy  kissé  szokatlanok 
a  tisztelt  bizottsági  tag  előtt  az  ily  kérdések  szubtilitásai,  de 
méltóztassék  megengedni,  hogy  nem  megszavazásról  vagy 
meg  nem  szavazásról,  hanem  pusztán  hatáskörről  van  szó. 
Falk  Miksa  bizottsági  tag  oly  értelmet  adott  szavaim- 
nak, mintha  én  ideiglenes  építkezések  megszavazására  illeté- 
kesnek tartanám  a  tisztelt  országos  bizottságot.   Én  nem 

ezt  mondottam,  nem  is  erre  nézve  nyilatkoztam,  hanem 
azt,  hogy  ha  a  hadügyminiszter  a  rendelkezésére  álló  sommá- 
kat a  csapatok  keresztülvitelére  szolgáló  utak  kiigazítására 
és  hasonlókra,  szóval  operácziója  közben  szükségessé  vált 
építkezésekre  fordítja,  ez  teljesen  hatáskörébe  esik.  De  itt 
nem  erről  van  szó,  hanem  állandó  építkezés  létesítéséről. 
Tehát  ne  méltóztassék  szavaimnak  azt  az  értelmet  tulajdoní- 
tani, hogy  én  ideiglenes  művek  megszavazására  késznek 
nyilatkoztam,  mert  szavaimnak,  mint  megemlítem,  egészen 
más  értelme  van.  Ezen  helyerigazítások  után  méltóztassa- 
nak megengedni,  hogy  a  dolog  érdemére  térjek  át. 

Azokat,  miket  Andrássy  Gyula  gróf  bizottsági  tag  mon- 
dott, csak  abból  tudom  kimagyarázni,  hogy  ő  mindig  a  czélt 
tekinti,  s  hogy  szerinte,  ha  arról  van  szó,  hogy  egy  czélszerű 
törvény  hozassék,  azt  úgy  kellene  meghozni,  amint  ő  el- 
mondotta. 

De  most  nem  arról  van  szó,  hogy  mikép  lett  volna 
czélszerű  s  hogyan  kellett  volna  azon  1880.  évi  törvényt 
meghozni,  hanem  arról,  hogy  mikép  értelmeztessék  egy 
létező  törvény  ;  s  e  tekintetben  nem  az  döntő,  hogy  mikép 
tekinti  a  nemes  gróf  a  törvényt  helyesnek,  hanem  az,  hogy 
mi  a  törvény  értelme.  Falk  bizottsági  tag  úr  azt  mondja 
továbbá,  hogy  a  »középítkezés«  szó  sem  természetes  értel- 
mében, sem  itt  nem  jelenti  a  katonai  czélokra  tett  építkezé- 
seket. Igen  kérném,  honnan  veszi  ezt  az  értelmezést  ?  Tud- 
tomra minden  állami  czélra  való  építkezés  vközépítkezés*. 
Az  államkormányzat  minden  ágában  fordulnak  elő  középít- 
kezések. Előfordulnak  a  katonai  kormányzatban,  a  szorosabb 
értelemben  vett  közigazgatásban,  az  igazságügyben  vagy 
a  közlekedési  ügyekben.  Középítkezés  alatt  oly  építkezéseket 
értünk,  melyek  az  állam  czéljaira  történnek.  Ha  már  most 
tisztelt  tagtársunk  azt  állítja,  hogy  a  középítkezés  szó  itt 
nem  ezen  természetes  s  úgy  a  közjogban,  mint  a  közigazgatási 
poHtikában  elfogadott  értelemben  veendő,  nem  azon  értelem- 
ben tehát,  amelyben  a  magyar  törvényekben  s  a  magyar 
budgetben  folytonosan  találjuk,  hanem  hogy  az  ettől  eltérő 
valami,  akkor  ennek  bizonyításával  tartozik  ;  de  a  törvény- 
magyarázás első  kelléke,  hogy  a  szavak  azon  értelemben 
vétessenek,  melyben  azok  más  törvényeinkben  előfordulnak. 

amelyben  azok  általánosan  használtatnak,  s  melyben  azokat 
a  dolog  természeténél  fogva  venni  kell. 

Azt  mondja  ezután  tisztelt  barátom  és  erre  Andrássy 
Gyula  gróf  tisztelt  tagtársunk  is  nagy  diadallal  hivatkozott . . . 

Andrássy  Gyula  gróf  :  Semmi  diadallal. 
.  .  .  tehát  kis  diadallal  (Derültség.)  —  hogy  mi  nem  vettük 
figyelembe  azt  az  eshetőséget,  hogy  mig  a  delegáczió  a  katona- 
ság állandó  elhelyezésére  vonatkozó  építkezéseket  meg- 
szavazza, a  magyar  országgyűlés  megtagadhatja  az  erre 
szükséges  összeget.  Hiszen  kérem,  épp  azért,  hogy  üy  esetek 
mellőztessenek,  kell  a  közös  kormánynak  a  két  állam  kor- 
mányaival egyetértőleg  eljárnia,  s  mert  a  delegáczió  kifo- 
lyása az  országgyűlésnek  :  a  kormányoknak,  kik  e  két  tes- 
tület működését  irányozzák,  arra  is  kell  ügyelniök,  hogy  az 
összehangzás  azok  működésében  fentartassék.  Azt  mondta 
továbbá  tisztelt  tagtársunk,  hogy  mi  figyelmen  kívül  hagy- 
tuk a  miniszteri  felelősség  szempontját,  s  nagy  emfázissal 
kiemelte,  hogy  mily  csodadolog  lesz  az  majd,  ha  a  katonai 
építkezések  eszközlése  s  az  azokra  való  felügyelet  a  had- 
ügyminisztert illeti,  a  megkívántató  összegeket  pedig  csak 
az  országgyűlés  szavazhatná  meg  ;  s  hogy  minő  képtelenség 
volna,  ha  ezen  összegek  hováf ordítása  és  felhasználása  fölött 
oly  miniszter  őrködnék,  ki  az  országgyűlésnek  nem  felelős. 

De  ha  t.  barátom  tanulmányozta  a  Bosznia  közigazga- 
tására vonatkozó  törvényt,  meg  kell  engednie,  hogy  ezen 
viszony  már  akkor  is  fennállott.  Tisztelt  barátom  s  az  orszá- 
gos bizottság  egy  tagja  sem  tagadja,  hogy  a  vasutakra  és 
csatornákra  az  országgyűlés  szavazza  meg  az  összegeket 
Boszniában  is.  S  kérdem,  ily  esetben  melyik  miniszter  fogja 
az  építést  végrehajtatni  ?  A  közös  minisztérium,  melyet  a 
boszniai  törvény  1.  §-a  a  boszniai  közigazgatás  vitelével 
megbíz.  így  tehát  az,  mit  tisztelt  barátom  felfogásból  eredő 
képtelenségnek  nevez,  benne  van  már  a  Bosznia  közigaz- 
gatásáról szóló  törvényben,  azon  boszniai  törvényben,  mely- 
nek meghozatalát  tisztelt  barátom  annak  idejében  hatá- 
rozottan ellenezte. 

Figyelmeztet  azután  bennünket,  hogy  ha  követke- 
zetesek akarunk  lenni,  ki  kellene  vennünk  a  had- 
ügyminiszter   kezéből    az    ily    építkezések    végrehajtását, 

melyekre  az  országgyűlés  szavazza  meg  a  pénzt.  Igen,  ha 
az  ö  felfogása  állana  ;  de  hiszen  a  boszniai  törvény  által  a 
végrehajtás  az  országgyűléseken  megszavazott  összegek  tekin- 
tetében is,  kizárólag  a  közös  miniszterre  bízatott.  Ha  ez  így 
van,  mi  nem  kívánunk  a  törvényen  változtatni,  de  ez  nem 
is  lehet  ok  arra,  hogy  a  törvény  meg  ne  tartassék  és  hogy  oly 
változás  történjék  magyarázat  útján,  mely  az  országgyűlést 
kiforgatná  természetes  kompetencziájából. 

Miután  már  felszólaltam,  végül  csak  arra  figyelmeztetem 
a  tisztelt  országos  bizottságot,  hogy  nem  elég  csak  szóval 
mondani,  mint  a  miniszterehiök  úr  tette,  hogy  senki  jobban 
szívén  nem  viseli  a  törvényes  hatáskörök  fentartását,  mint  ő. 
Mennyi  súlyt  lehet  ezen  szívbeK  érzelemnek  tulajdonítani,  az 
más  helyen  bőven  fejtegettetett,  és  fájdalmasan  tapasztaltuk 
is.  Nem  kívánom,  hogy  szívén  viselje  ezt,  hanem  tanúsítsa 
tetteivel,  rendszabályaival,  hogy  a  törvény  szigorú  értelme- 
zéséhez ragaszkodik.  Szívbeli  érzelmeit  tartsa  meg  magának. 

Miután  minden  ok,  melyet  eddig  hallottam,  vagy  arra 
vonatkozik,  hogy  jó  volna  a  boszniai  törvényen  változtatni, 
vagy  arra,  hogy  az  ezen  törvény  által  megállapított  mecha- 
nizmus a  czél  elérésére  nem  alkalmas,  s  miután  az  a  kő, 
melyet  gróf  Andrássy  Gyula  dobni  akart,  —  ha  ugyan 
parittyája  nem  lett  volna  üres  —  nem  minket,  hanem  azt  a 
boszniai  törvényt  sújtotta  volna,  bár  ez  nem  is  volt  a  nemes 
gróf  szándékában  :  kérem  a  tisztelt  országos  bizottságot, 
méltóztassék  gróf  Apponyi  Albert  tagtársunk  indítványát 
elfogadni. 

A  többség  megállapította  a  delegáczió  illetékességét  és 
megszavazta  az  albizottsági  javaslatot. 

* 

Minthogy  az  osztrák  delegáczió  a  kormány  által  kért  egész 
23,733.000  forint  összeget  megszavazta,  és  háromszori  üzenet- 
váltás után  sem  jött  létre  a  megegyezés  :  a  két  delegáczió  április 
26-ikán  Haynald  Lajos  elnöklete  alatt  együttes  ülést  tartott. 
A  szavazásnál  nyolcz  osztrák  delegátus  is  a  magyar  delegá- 
czió által  tett  törlés  mellett  foglalt  állást,  s  így  a  2,033.000 
forint  végleg  töröltetett. 

Másnap,  április  27-ikén,  Szlávy  József  közös  pénzügyminiszter 
beadta  lemondását.  Ennek  okául  azt  az  általános  elégedetlen- 
séget emlegették,  mely  a  boszniai  okkupácziós  politikával  szem- 
ben mind  nálunk,  mind  Ausztriában  megnyilvánult  s  melynek 
egyik  szószólója  maga  Andrássy  Gyula  gróf  volt.  Utódja  Kállay 
Béni  lett. 

A  DELEGÁCZIÓ  ILLETÉKESSÉGE.*) 

A  delegácziók  által  megszavazott  rendkívüli  hadi  költségből 
6,813.800  forint  Magyarországot  terhelte.  E  szükséglet  fedezése 
iránt  Szapáry  Gyula  gróf  pénzügyminiszter  1882  május  2-ikán 
törvényjavaslatot  terjesztett  a  képviselőház  elé.  Ebben  felhatal- 
mazást kért,  hogy  2,669.000  forint  erejéig  a  közös  aktivákra 
befolyt  összegeket  és  a  közös  központi  állampénztár  birtokában 
levő  értékeket  vehesse  igénybe,  4,144.800  forintra  nézve  pedig, 
hogy  5%-os  járadékkötvények  kibocsátása,  esetleg  más  hitel- 
művelet útján  gondoskodhassék  a  fedezetről. 


A  pénzügyi  bizottság  1882  május  5-iki  ülésében  tárgyalta 
a  törvényjavaslatot  Szontágh  Pál  elnöklete  alatt. 

Előadó  Láng  Lajos  volt. 

Eötvös  Károly  szóba  hozza  a  delegácziók  illetékességét  és 
kérdi,  minő  építkezések  fognak  végeztetni  a  kért  hitelből. 

Hegedűs  tagadja,  hogy  az  illetékesség  kérdése  a  pénzügyi 
bizottság  elé  tartoznék. 


''*9y'  Jogosnak  tartja  az  Eötvös  által  felvetett  kérdést,  mert 
^  3b  pénzügyi  bizottságnak  tudnia  kell,  hogy  a  kért  összegek 
mire  fordíttatnak.  Ha  a  delegaczionális  négyes  bizottság 
jogos  volt  e  kérdés  szellőztetésére,  úgy  ez  a  képviselőházi 
bizottság  is  jogos  erre.  Általában  nem  fogadja  el  a  törvény- 
javaslatot, mert  oly  alkatrészeket  tartalmaz,  melyek  meg- 
szavazására a  delegáczió  nem  volt  illetékes. 


*)  L.  ezen  kötet  10.  lapján :  Megtagadhatja-e  az  országgyűlés 
a  delegáczió  által  megszavazott  összeg  fedezetét  ? 

Wahrmann  Mór  nem  tartja  a  pénzügyi  bizottságot  jogosnak 
a  delegáczió  illetékességéről  ítéletet  mondani,  E  kérdést  eddig 
egyáltalában  fel  so  vetették. 

Szilágyi  Eddig  ily  kérdést  azért  nem  vetettek  fel,  mert  nem 
"Wso  volt  fontos  ok  reá,  de  a  pénzügyi  bizottságnak  mint  elő- 
készítőnek kötelessége  a  javaslatokat  minden  irányban 
megvizsgálni.  Ha  megtörtént  az,  hogy  más  esetben  ezt 
elmulasztották,  ez  még  nem  menti  fel  a  bizottságot 
ebbeli  kötelezettsége  alól. 

Tisza  Kálmán  miniszterelnök :  A  delegácziók  kompeten- 
cziáját  egy  országgyűlési  bizottság  sincs  hivatva  bírálni,  amint 
hogy  egyik  bizottság  sem  kapott  jogosítványt  arra,  hogy  egy 
más  bizottság  illetékessége  felett  ítéljen.  Ez  a  ház  joga. 

A  bizottság  többsége  a  javaslatot  általánosságban  és  részle- 
teiben is  változatlanul  elfogadta.  Ezzel  szemben  Eötvös  Károly 
a  következő  különvéleményt  jelentette  be  és  terjesztette  a 
Ház  elé : 

Miután  e  törvényjavaslat  a  megszállott  tartományokra 
fordítandó  olyan  költségekről  is  szól,  melyek  megállapítása  a 
közösügyi  bizottságok  hatáskörébe  nem  tartozik,  és  miután  e 
törvényjavaslat  Bosznia  és  Herczegovina  megszállásának  állandó- 
sítására s  nem  azonnah  megszüntetésére  irányul :  ezen  indokok- 
ból ajánljuk  a  tisztelt  háznak,  hogy  a  törvényjavaslatot 
utasítsa  el. 


A  törvényjavaslat  előadója  a  házban  Rakovszky  István 
volt.  Az  igen  nagy  arányokat  öltött  vita  főképen  akörül  for- 
gott, hogy  az  ellenzék  felfogása  szerint  a  delegáczió  törvé- 
nyes hatáskörének  túllépésével  szavazta  meg  a  póthitelt ;  hogy 
a  megszállási  pohtika  az  ország  pénzügyeire,  közgazdasági  álla- 
potára, nemzetiségi  viszonyaira  és  politikai  helyzetére  káros 
hatással  van ;  végül,  hogy  a  delegácziók  hatáskörének  folyto- 
nos   tágítása    a    czentrálparlament  felé  visz. 

Dárday  Sándor  volt  a  vita  harmadik  napján,  1882  május 
17-ikén,  a  Szilágyi  Dezsőt  közvetlenül  megelőző  szónok;  az 
ő  beszédével  Szilágyi  sokat    foglalkozik. 

A  megszállott  tartományokban  egyedül  a  szuronyokra 
támaszkodhatunk,  —  mondta  Dárday  —  (Mozgás  a  szélső 
baloldalon.  Halljuk !  Halljuk !  jobbfelől.)  és  bámulatraméltó, 
mily  hamar  eltanulta  a  közös  pénzügyminiszter  az  osztrák  poHtika 
bölcseségét,  mely  abban  áll :  az  egyik  nemzetiséget  a  másikkal, 
az  egyik  felekezetet  a  másik  felekezettel  ellensúlyozni,  (Tetszés.) 
Ezen  tradiczionáhs  osztrák  politika  bölcseségét  hirdette  Szlávy 
a  delegácziókban,  ki  e  problémával  igyekezett  bebizonyitani, 
hogy  mily  nehéz  ott  a  kormányzás.  Igaza  is  van,  nemcsak  nehéz, 
hanem  lehetetlen  is  az  ily  kormányzás,  mert  nem  elégít  ki  senkit. 
(^Sy  van  !)  .  .  .  A  tehetetlen  osztrák  bürokraczia  alkotó-  és 
teremtőképesség  nélkül  feladatát  abban  találja,  hogy  az  ottomán 
birtokjogot  alkalmazza,  amelyet  nem  ismer  és  megérteni  sem 
képes.  A  végén  arra  az  eredményre  jutottak,  hogy  a  komplikált 
birtokviszonyokat  legczélszerűbb  szerződésekkel  megoldani,  és 
—  ez  nem  tréfa,  hanem  komoly  valóság  —  Herczegovina  három 
kerületében  négyezer  szerződést  kötöttek  az  agák  és  kmetek 
közt. 

...  A  helyes  birtokrendezés  nélkül  nem  gondolható  ezen 
tartományok  paczifikácziója,  mert  ahol  a  foglalás  még  birtok- 
czímet  adott,  mint  Bosznia  és  Herczegovinában,  ott  az  örökös 
zavar  a  birtokszerzés  egyik  módja.  ...  A  sok  szerződés  helyett 
köttessék  csak  egyetlen  egy  a  szultánnal  (Élénk  ellenmondás 
a  szélső  balon.)  és  annak  alapján  hajtassék  végre  a  birtokrendezés. 
(Nyugtalanság.)  Boszniát  és  Herczegovinát  a  berlini  szerződés 
szerint  nem  terheli  a  török  államadósság  legcsekélyebb  része 
sem  s  ezért  könnyű  lesz  a  váltság  alapján  előterjeszteni  az  osztrák 
és  magyar  birodalom  megterhelése  nélkül.  Ez  úton  kielégíthető 
lesz  a  földbirtokos  és  a  földművelő  osztály,  és  ami  fődolog,  lehet- 
séges lesz  az  idegenek  részére  a  telepítés,  mi  eddig  lehetetlen 
volt,  mert  senki  sem  tudná,  hogy  mit  vásárolt.  .  .  .  Nem  akarok 
senkit  sem  vádolni  ;  de  kárhoztatnom  kell  —  nem  az  okkupaczio- 
nálispolitika  irányát,  hanem  annak  kivitelét  és  kijelentem  :  ha 
a  közös  kormány,  miként  ezt  a  delegácziókban  jelzé,  jövőre 
is  az  eddig  követett  úton  haladna,  én  ezentúl  egy  garast  sem 
fogok  megszavazni. 

Szilágyi  Tisztelt  képviselőház  !  (Halljuk  !)  Mdőn  az  előttem 
szólott  tisztelt  képviselő  úr  a  rendkívüli  hadiköltség  fedezése 
tárgyában  felszólalt,  köszönetet  mondott  Polit  Mihály  kép- 
viselő úrnak,  hogy  valahára  felvilágosította  őt  az  okkupáczió- 
nak  czéljáról.  (Derültség  balfelől.)  Ö,  aki  az  okkupácziót 
annak  idején  itt  egy  hosszú  beszédben  pártolta  és  aki  annak 
idejében  az  okkupácziót,  mint  az  annexiónak  előkészítését, 
teljesen  helyeselte. 

Hosszú  időnek  kellett  letelnie,  hogy  a  tisztelt  képviselő 
úr  Polit  Mihály  tisztelt  képviselőre  szoruljon,  hogy  meg 
legyen  neki  magyarázva  az,  hogy  akkori  meggyőződése 
tökéletesen  alaptalan  volt,  és  épp  ily  hosszú  idő  —  majd 
négy  év  —  kellett  a  tisztelt  képviselő  úrnak  ahhoz,  hogy  arra 
a  különös  meggj'^őződésre  jöjjön,  hogy  bizalmat  szavaz  azon 
kormánynak,  amely  törvény  szerint  kötelezve  volt  a  közös 
kormánnyal  közös  felelősség  mellett  folytatni  ott  a  politikát ; 
bizalmat  szavaz  ezen  kormánynak  oly  politikáért,  melynek 
homlokegyenest  ellenkezőjének  elvét  kívánja  s  a  legnagyobb 
hibául  azt  tartja,  hogy  nem  ez  a  poHtika  követtetett.  (Derült- 
ség a  bal-  és  szélsőbalon.) 

Valóban,  tisztelt  ház,  nagy  hibát  követne  el  a  kormány, 
ha  a  tisztelt  képviselő  úr  felszólalását  figyelembe  venné  ; 
mert  ha  ez  a  kormány  tapasztalja  azt,  hogy  ha  ő  homlok- 
egyenest ellenkezőjét  teszi  annak,  amit  a  képviselő  úr 
helyesnek  tart ;  ha  a  tisztelt  képviselő  úr  meggyőződése 
szerint  a  mostani  lázadásnak  s  az  országunkra  súlyosodé 
rettenetes  terheknek  ez  a  hibás  politika  az  oka,  és  a  kormány 
azt  tapasztalja,  hogy  a  képviselő  úr  annak  daczára  is  nem 
tudja  beszédét  egyébbel  végezni,  mint  egy  legfeltétlenebb 
bizalmi  nyilatkozattal  :  akkor  azt  kérdem,  miért  vegye 
figyelembe  a  kormány  azt  a  kívánságot,  amelyet  a  tisztelt 
képviselő  úr  nyilvánított  ?  Hiszen  maga  a  tisztelt  kép- 
viselő úr  degradálta  kívánságát  a  figyelembe  nem  vehetők 
sorába,  midőn  megszavazza  a  hiteit  és  egy  szóval  sem  akar 
biztosítékot  kívánni  arra  nézve,  hogy  legalább  jövőben  oly 
politika  kö vettetik,  mely  a  tisztelt  képviselő  úr  meggyőző- 
dése szerint  neki  megnyugvást  szerez. 

Egyébiránt  én  most  nem  vitatom,  hogy  helyes  volt-e 
a   közös    kormánynak   ott   követett   politikája   vagy   sem  ; 

de  a  tisztelt  kormány,  mely  e  politikáért  teljes  mértékben 
felelős,  mert  csak  ne  felejtsük  el,  hogy  midőn  a  boszniai 
törvény  alkottatott,  indokolásába  beletették  azt  és  a  tisztelt 
miniszterelnök  úr  nagy  fennen  hivatkozott  rá,  hogy  a  minden- 
napi közigazgatásra  törvényes  befolyása  van  biztositva  ennek 
a  kormánynak  —  köteles  volna  bebizonyítani  azt,  hogy  a 
politikája  ellen  emelt  vádak  alaptalanok ;  a  kormánynak 
feladata,  hogy  ne  nyugodjék  meg,  legalább  a  többiek  végett 
ne  nyugodjék  meg  azon  bizalomban,  amely  alaptalanul 
engedélyeztetik  neki,  hanem  az  ország  iránt  fennáUó  köteles- 
ségének tartsa,  hogy  pártolói  köréből  emelt  ezen  vádakra 
akkor  is  megfeleljen,  ha  azok  nem  bírnak  bátorsággal  ennek 
politikai  következését  levonni. 

Ez  a  kormánjrra  vonatkozik.  Ami  pedig  a  tisztelt  kép- 
viselő urat  illeti,   hát  ismerjük  nagyon  jól  azon  nézeteket 

—  és  ezt  nem  szemrehányásul  hozom  fel  —  a  Reichsrat  dele- 
gácziójának  tárgyalásaiból,  melyeket  a  tisztelt  képviselő  úr 
hangoztatott.  A  Reichsrat  delegácziójában  azok,  akik  az 
okkupáczióból  mentül  hamarább  és  mindenek  felett  annexiót 
akarnak  csinálni,  ugyanezen  nézeteket  mondták  el,  csakhogy 
egy  kissé  körülményesebben  és  szabatosabban,  mint  a  tisztelt 
képviselő  úr  ;  és  midőn  a  képviselő  úr  szemrehányást  tesz 
a  kormánynak,  melynek  politikája  szintén  annexionális, 
legfölebb  azt  mondja,  hogy  nem  jó  úton  keresi  az  annexiót, 
hogy  nem  elég  gyorsan  halad  a  czél  felé.  És  szemére  hányja, 

—  mert  ide  megy  ki  felszólalásának  lényege  —  hogy  nem 
tett  eleget,  hogy  nem  azt  a  politikát  követte,  amelyet  ő 
ajánlott  és  amely  abból  állana,  hogy  a  törökök  birtoka 
vétessék  el  tőlük,  természetesen  kárpótlás  mellett  —  mint 
ő  mondja  —  és  adassék  át  a  keresztényeknek  ;  és  midőn  a 
tisztelt  képviselő  úr  azt  mondja,  hogy  ez  Ausztriának  és 
Magyarországnak  minden  terheltetése  nélkül  eszközölhető 
volna  :  egy  igen  sajátságos  csalódásban  szenved,  abban, 
hogy  Bosznia  terhére  csinálható  adósság,  anélkül  hogy  annak 
kamatait  ne  a  monarchia  fizesse,  és  furcsa  bizalom,  csaknem 
gyanúsítás  ezen  kormány  ellen,  ha  azt  látszik  a  képviselő  úr 
feltenni,  hogy  belenyugodott  a  közös  kormány  pohtikájába, 
bár  nem  ért  vele  egyet.  És  miután  ily  feltétlen  bizalmat 
előlegez  neki,  azt  látszik  feltenni,  hogy  az  ő  nézetéhez  hajlik. 

hogy  hajlandó  volna  arra  az  országra  földtehermentesítési 
adósságot  csinálni,  amely  adminisztráczióját  sem  képes 
önnön  jövedelmeiből  fedezni.  A  képviselő  úrnak  nagyon 
olcsó  az  a  politika  ;  azt  akarja,  hogy  nagyobb  beruházá- 
sokat tegyünk  ;  az  ottani  elégületlenséget  a  jólét  öz önébe 
fuUasszuk. 

Az  igaz,  hogy  ez  Bosznia  jövedelmeiből  nem  fedez- 
hető, mert  ezen  jövedelmek  nem  folynak  be  és  így 
Bosznia  a  legnyomoruságosabban  sem  képes  magát  admi- 
nisztrálni ;  de  megvolna  a  képviselő  úrnak  az  a  vigasza, 
hogy  elmondhassa  :  íme,  megszavazzuk  a  költségeket,  mert 
megfelel  a  berlini  szerződés  azon  feltételének,  hogy  Ausztria- 
Magyarország  szabadítsa  fel  az  ottani  keresztyéneket. 

A  tisztelt  kormányon  a  sor,  hogy  a  képviselő  úr  ezen 
javaslatát  egy  vagy  más  irányban  jövendő  politikájának 
alkatrészévé  tegye,  vagy  egyenesen  elvesse,  és  a  képviselő 
úron  lesz  a  sor,  hogy  ezen  nyilatkozat  után  kivonja  beszé- 
déből a  megjelölt  következtetést.  (Ügy  van  !  a  baloldalon.) 

Én  csak  egyet  akarok  említeni,  azt  az  egyet,  hogy  a 
képviselő  úr  hiába  hivatkozik  arra,  hogy  Szerbiához  vagy 
Montenegróhoz  csatolt  részei  a  dél-szlávok  által  lakott 
vidékeknek,  lám,  mily  elégedettek,  és  mily  elégületlenek 
a  boszniaiak.  Mert  ne  felejtse  el,  hogy  ama  részekből,  melyek 
ezen  országok  egyikéhez  vagy  másikához  csatoltattak,  ki- 
pusztult a  muzulmán  lakosság,  és  ne  felejtse  el,  hogy  azok,^ 
kik  odacsatoltattak,  rokon  szláv  államhoz  csatoltattak. 

Mit  mondana  a  képviselő  úr  akkor,  ha,  bár  sikerülne 
jólét  özönével  elárasztani  azon  tartományok  lakosait  és 
ekkor  tapasztalná,  hogy  e  monarcliiához  mégsem  ragasz- 
kodnak ?  mert  a  jóléttel  a  nemzetiségi  vonzódást  sem  el- 
altatni, sem  kiirtani  nem  sikerült.  Azt  hiszi,  hogy  nem 
állhat  be  ez  a  következés  ?  És  általában,  ha  tanulságot 
akart  vonni  Polit  képviselő  úr  beszédéből,  miért  mellőzte 
éppen  ezen  legpregnánsabb  tanulságot  ?  (Ügy  van  !  a  bal- 
és  a  szélsőbaloldalon.) 

Áttérek  ezek  után  a  fenforgó  hitel  kérdésére.  Az  1882. 
évre  rendkívüli  hadiköltségek  czímén  21,700.000  forintnak 
megfelelő  kvóta  fedezését  kéri  a  törvényjavaslat  a  kép- 
viselőháztól. 

Tisztelt  ház  !  Minden  más  körülmény  közt,  midőn  a 
delegácziók  által  meghatározott  közös  kiadás  fedezését  kérték 
a  háztól,  nekünk,  kik  a  közjogi  alapon  állunk,  álláspontunk 
az  volt,  azt  tartottuk  és  tartjuk  :  igenis,  a  politika  bírálata 
e  ház  elé  tartozik  ;  de  egyszersmind  azt  tartottuk,  hogy 
ami  kiadást  a  delegáczió  hatáskörében  elhatározott,  annak 
fedezése  iránt  intézkedni  a  magyar  törvényhozásnak  törvényes 
kötelessége.  És  hogy  én  a  javaslattal  szemben  mégis  a  fede- 
zetnek egyenes  megtagadását  fogom  indítványozni  a  háznak, 
ennek  oka  abban  található,  mert  az  országos  bizottságok 
ezen  hitel  összegének  megszavazása  által  oly  nyilvánosan ,^ 
oly  világosan  túllépték  hatáskörüket,  hogy  e  határozatukat 
többé  az  alkotmány  védelme  alá  tartozónak  nem  tartom  > 
(Élénk  helyeslés  a  bal-  és  a  szélsőbaloldalon.) 

Azt  tartom,  amity  törvényes  kötelessége  ezen  ország- 
gyűlésnek azt  fedezni,  amit  alkotmányos  hatalmánál  fogva 
az  országos  bizottság  mint  kiadást  meghatároz  :  épp  oly 
elutasíthatlan  kötelessége  a  háznak  ezen  vakmerő  túlterjesz- 
kedésnek a  fedezet  egyenes  megtagadása  által  gátat  vetni. 

Dárday  képviselő  úr  a  kompetenczia  kérdésének  vitatá- 
sában meddő  vitát  lát,  mert  közjogunknak  oly  hiányos 
ismeretével  bír,  mely  szerint  azt  hiszi,  hogy  az  országos 
bizottságok  bármit  határoznak,  nem  léphetik  túl  hatás- 
körüket, mert  azt  hiszi,  hogy  ha  az  országos  bizottságok 
túlterjeszkednek  is,  az  ő  határozatuk  irányában  ezen  háznak 
épp  oly  megkötöttsége,  épp  oly  törvényes  kötelezettsége  áll 
fenn,  mintha  hatáskörükön  belül  maradtak  volna.  Hogy  a 
kérdést  a  maga  fontosságához  képest  kellő  világításba 
helyezzem,  kérem  a  tisztelt  háznak  figyelmét  erre  a  tárgyra. 
(HaUjuk  !  HaUjuk  !) 

Miről  van  itt  szó  ? 

Itt  szó  van  oly  általános  összeg  fedezéséről,  amelyet 
mint  átalányösszeget  szavazott  meg  a  delegáczió  s  amelynek 
kvótája  mint  átalányösszeg  van  a  tisztelt  ház  elé  fedezet 
végett  terjesztve.  Nem  tartom  indíttatva  magamat,  tisztelt 
ház,  hogy  amit  egységesen  és  átalányösszegben  szavazott 
meg  a  delegáczió,  annak  elemeire  való  felbontását  indít- 
ványozzam ezen  országgyűlésen.  Én  állást  akarok  foglalni 
a  javaslattal  szemben,  úgy  amint  elő  van  terjesztve.  (Halljuk  • 

Halljuk !)    Egy   átalányösszeg   fedezetét   kérik.     Mi    foglal- 
tatik ezen  átalányösszegben  ?   (Halljuk  !  Halljuk  !) 

Ezen  átalányösszegben,  úgy  amint  azt  a  tisztelt  előadó  úr 
híven  előadta,  foglaltatnak  a  megszállott  tartományok  terü- 
letén létesítendő  erődítések,  erődített  kaszárnyák,  katonai 
utak    építésének  költségei,    és    pedig  jelentékeny    költségei. 

Építtet  a  kormány,  de  nem  látta  szükségesnek,  hogy 
midőn  a  ház  pénzügyi  bizottságában  ez  tőle  követeltetett, 
ezen  munkák  jegyzékét  előterjessze.  A  tisztelt  pénzügy- 
miniszter úr  beismerte,  hogy  semmi  állami  érdek  nem  kívánja, 
^ogy  e  müvek  titokban  tartassanak.  Valóban  bajos  is  lett 
volna  ezt  álKtani.  Megtagadta  az  előterjesztést,  ámbár  azt 
tartom,  hogy  a  kormánynak  törvényes  kötelessége  mindazon 
adatokat  előterjeszteni,  amelyek  ezen  kiadás  természetének 
megítélésére  szükségesek.  A  kormánynak  nem  szabad  bújósdit 
játszani  a  házzal,  hanem  a  ház  bizottságának  vagy  bizottsága 
bármelyik  tagjának  kívánatára,  ha  az  komoly  és  alapos, 
nem  szabad  lepleznie  az  illetékességi  túlhágásokat,  hanem 
nyíltan  oda  kell  adni  az  adatokat,  hogy  a  ház  teljes  meg- 
világítás és  tájékozottság  mellett  ítélhessen.  Megtagadván 
ezt  a  kormány,  néhány  adatot  ebből  mégis  felemlítek. 
{Halljuk  !  Halljuk  !) 

Kaszárnyák  és  erődített  helyek  építését  szándékolják 
Szerajevóban,  amelyek  költségei  az  előirányzat  szerint  egy 
millió  forintot  felülmúlnak.  Alsó-Tuzlában,  Fócsában,  Mostar- 
ban és  több  helyütt,  őrházaknak  építését  szándékolják,  két, 
három,  fél  és  negyed  század  állandó  elhelyezésére.  Építését 
szándékolják  egy  úthálózatnak,  mely  az  ország  két  fő- 
pontját, Szerajevót  és  Mostárt,  tehát  Boszniának  és  Hercze- 
govinának  fővárosait,  a  határon  fekvő  fontosabb  pontokkal 
és  utakkal,  valamint  azon  útvonallal  köti  össze,  amely  ezen 
határ  egész  hosszában  és  be  az  ország  belsejébe  többfelé 
sugárképen  vezet. 

Már  most,  tisztelt  ház,  kétely  nem  lehet  ezen  építkezés 
természete  felől  ;  kétely  nem  lehet  afelett,  hogy  itt  nagy- 
mérvű katonai  építményeket,  állami  utakat,  nem  viczináhs, 
nem  megyei,  hanem  valóságos  állami  utakat  szándékolnak 
létesíteni.  Ha  már  most  az  a  kérdés  támad,  hogy  ezen  rend- 
kívüli kiadásokra  a  monarchia  két  államának  minő  testülete 

illetékes,  akkor  engedjék  meg,  hogy  röviden  megmondjam, 
hogy  ennek  meghatározására  nézve  egyedül  és  tisztán  az 
1880  :  VI.  törvényczikk  a  döntő. 

Mikor  a  berlini  kongresszuson  a  monarchia  külügyi  kép- 
viselője az  okkupácziót  és  azon  tartományok  adminisztrá- 
czióját  a  monarchia  nevében  átvállalta  és  midőn  a  monarchia 
két  állama  ezt  törvénybe  beczikkelyezte,  ama  tartományok 
megszállása  és  kormányzása  a  monarchia  két  államának 
közös  megegyezéssel  teljesítendő  feladatává  lőn  ;  egyszer- 
smind gondoskodnia  kellett  arról  a  módról  is,  hogy  ezen 
megoldandó  feladat  minő  módon  oldassék  meg.  Eddigi 
törvényeinkben  erről  semmi  intézkedés  nem  foglaltatott, 
tehát  vissza  kellett  menni  a  forráshoz,  a  két  állam  törvény- 
hozásához, hogy  erre  nézve  törvényes  határozatok  állapít- 
tassanak meg.  Ennek  a  monarchia  két  állama  az  1880.  évi 
VI.  törvényczikkben  tett  eleget. 

Addigi  törvényeink  alapján  semminemű  kiadást  nem 
lehetett  volna  teljesítem  Boszniában.  Addigi  törvényeink 
semmi  egyébről  nem  intézkedtek,  mint  arról,  hogy  a  katonák 
fizetése  és  felszerelése  minő  testület  által  megszavazandó 
összegekből  történjék.  De  a  beruházásokra  nézve,  ami  tör- 
vényeink voltak,  azok  csak  a  monarchia  területére  vonat- 
koztak. 

Már  most,  tisztelt  ház,  a  kérdés  csak  az,  hogy  ezen 
VI.  törvényczikk  mi  módon  intézkedett  a  megszállással  és 
kormányzásssal  összekötött  összes  költségek  rendezéséről  — 
igenis,  az  összes  költségek  rendezéséről,  mert  ha  e  törvény 
nem  lett  volna,  mindig  és  mindent,  az  utolsó  krajczárig,  az 
országgyűlésektől  kellett  volna  kérni,  mert  mi  nem  ismerünk 
a  monarchiában  más  hatalmat,  csak  az  országgyűlést,  amely 
a  nemzet  erszénye  fölött  rendelkezik.    (Helyeslés  balfelől.) 

Tehát  mikép  rendelkezett  ez  a  törvény  ? 

Rendelkezett  oly  módon,  hogy  az  összes  költségeket 
két  kategóriára  osztotta,  még  pedig  —  kérem  ezen  okosko- 
dásomnak legszigorúbb  ellenőrzését  a  ház  részéről  —  a 
rendes  adminisztráczió  körébe  eső  költségekre,  vagy  amint 
a  törvény  magát  kifejezi,  a  »rendes  közigazgatás  érdekében 
fedezendő  összegek «- re  és  azokra  az  összegekre,  melyek  »nem 
a  rendes  közigazgatás  érdekében*  fedezendők. 

Szilágyi  Dezső  Beszédei.  III.  23 

Minden  krajczár,  amely  Boszniában  kiadható,  ezen 
kategóriák  közül  egyikbe  kell  hogy  tartozzék  ;  mert  ha 
nem  tartoznék,  akkor  új  törvényt  kell  hozni  és  új  törvény- 
nyel kell  intézkedni  egj  oly  kiadás  megszavazására  illetékes 
testület  iránt.  De  úgy  a  tudomány,  mint  közjogunk  és 
gyakorlatunk  az  összes  kiadásokat,  amelyek  az  állami  életben 
felmerülhetnek,  a  »rendes«  és  »nem  rendes«  fogalma  alá 
belesorozzák. 

Már  most  mit  rendel  ez  a  törvény  ?  A  rendes  közigaz- 
gatás érdekében  fedezendő  összegekre  azt  mondja,  hogy  az 
mindenekelőtt  fedezendő  a  tartományok  jövedelmeiből,  és 
ha  valami  még  a  rendes  közigazgatás  körébe  eső  kiadásokra 
e  jövedelmeken  felül  szükséges,  kéressék  a  delegáczióktól. 
Ebben  az  értelemben  kiterjesztette  a  delegácziók  hatáskörét. 
Ami  pedig  nem  a  rendes  közigazgatás  körébe  esik,  arra 
nézve  azt  mondja,  hogy  azon  járulékok  »csak  a  monarchia 
mindkét  államában  hozandó  egybehangzó  törvények  alapján 
engedélyezhetők «.  Tehát  ami  nem  a  rendes  közigazgatás 
körébe  eső  kiadás,  erre  nézve  vissza  kell  menni  a  két  állam 
országgyűléseihez,  mert  azok  rendelkeznek  a  nem  rendes 
közigazgatási  kiadások  felett.  (Igaz  !  Úgy  van  !  a  bal-  és 
a  szélsőbaloldalon.) 

Ez  a  törvény  határozata. 

Mikor  a  tisztelt  miniszterelnök  úr  ezen  csodálatos  törvény- 
javaslatot előterjesztette,  akkor  annak  hivatalos  indokolásá- 
ban —  és  hogy  az  előadó  úr  álláspontjának  támogtása  végett 
erre  hivatkozott,  azt  csak  abból  magyarázhatom  ki,  hogy  azt 
vagy  elfeledte  vagy  nem  olvasta  —  mondom,  ezen  törvény 
indokolásában  éppen  a  kiadások  megszavazásáról  követ- 
kezőképen nyilatkozott :  (Halljuk  !)  »Midőn  ezen  törvény- 
javaslat utasítja  a  két  kormányt  befolyásának  felelősség 
melletti  gyakorlására,  ily  módon  biztosítja  a  két  törvény- 
hozásnak ellenőrzési  jogát  a  mindennapi  közigazgatás  költ- 
ségeire nézve  is«.  Kimondja  ezenfelül  azt  az  elvet,  hogy 
ezen  kiadásoknak  a  két  tartomány  jövedelmeiből  kell  fedez- 
tetniök  ;  a  mindennapi  szükségen  túlmenő,  állandó  be- 
fektetést czélzó  intézkedéseket  illetőleg  pedig  kimondja,  hogy 
»azok  miatt  a  monarchia  két  állama  az  illetékes  törvény- 
hozásoknak törvényben  kifejezendő  hozzájárulása  nélkül  nem 

lesz  terhelhető  .  .  .«  És  kérem,  hogy  ezen  idézésekre  jól 
vigyázzanak.  (Nevetés  a  jobboldalon.)  Ajánlom,  (A  jobb- 
oldal felé  fordulva)  hogy  önök  is  jól  vigyázzanak  (Élénk 
helyeslés  a  bal-  és  a  szélsőbalon.)  és  meglátják,  hogy  ezen 
kérdés  nem  üres  szőrszálhasogatás,  melyet  szabad  frivolul 
felfogni,  hanem  alkotmányunknak  és  pénzügyeinknek  leg- 
nagyobb és  legfontosabb  kérdései  fordulnak  meg  ez  ügy 
körül,  (Élénk  helyeslés  a  baloldalon.)  Kimondja,  ismétlem, 
az  indokolás  ezenfelül  azt  az  elvet,  a  mindennapi  szükségen 
túlmenő,  állandó  befektetést  czélzó  intézkedéseket  illetőleg, 
hogy  azokkal  a  monarchia  két  állama,  törvényhozásainak 
törvényben  kifejezendő  hozzájárulása  nélkül,  nem  lesz  terhel- 
hető. (Igaz  !  Ügy  van  !  a  bal-  és  a  szélsőbaloldalon.) 

Már  most  álljanak  fel  önök  ott  a  jobboldalon  és  mondják 
meg,  hogy  az  a  kiadás,  ami  itt  kéretik,  a  mindennapi  szükség, 
a  mindennapi  közigazgatás  körébe  tartozik-e  ?  így  magyarázta 
azt  a  törvényt  az  úgynevezett  indokolás  ;  mert  csak  udva- 
riasságból lehet  motivácziónak  nevezni  azt  a  néhány  sort, 
amelyet  a  miniszterelnök  úr  előterjesztett;  azután  úgy  magya- 
rázta e  törvényt  a  miniszterelnök  úr  beszédében,  hogy  ne 
aggódjanak,  —  ha  kívánják  felolvasom  az  illető  passzusokat 
—  (Halljuk!  a  bal-  és  a  szélsőbalon.)  hogy  ne  aggódjanak 
úgy  a  pazarlás  veszélye  miatt ;  mert  hiszen  akkor  a  ház  nem 
volt  azon  hangulatban,  milyenben  Dárday  képviselő  úr 
ma  volt,  midőn  arról  panaszkodott,  hogy  keveset  költöttek 
ama  tartományokra ;  ne  aggódjanak  a  pazarlás  veszélye  miatt, 
mert  ami  nem  a  mindennapi  közigazgatás  körébe  tartozik, 
arra  az  országgyűlés  hozzájárulása  nélkül  egy  fillért  sem 
lehet  költeni.  Ez  a  törvénynek  tiszta  és  világos  értelme  és 
ezt   alkalmazhatjuk   ezen   kiadásokra.    (Halljuk !   Halljuk !) 

És  azt  hiszem,  tisztelt  ház,  senki  sem  fogja  tagadni, 
hogy  azon  művek,  melyekre  e  kiadások  kéretnek,  »köz- 
építkezések«,  mert  hiszen  ami  állami  eszközökkel,  állami 
közigazgatás  czéljára  kéretik  —  oda  tartozik  a  hadügyi  is  — 
az  valóságos  középítkezés.  Nem  fogja  —  most  legalább  fel- 
teszem. —  senki  sem  tagadni,  hogy  e  kiadások  nem  a  rendes, 
mindennapi  közigazgatás,  hanem  a  nem  rendes,  a  nem  min- 
dennapi közigazgatás  körébe  tartozó  kiadások.  És  ha  valaki 
ebben  kételkednék,  egyre  figyelmeztetem.   (Halljuk  !)  Nem 

lehetséges  az,  hogy  az  1880  :  VI.  t.-czikkben  a  szavaknak  és 
kifejezéseknek  más  jelentésük  legyen,  mint  egyéb  törvények- 
ben. EnnéKogva  nézzék  meg  önök,  mit  jelent  a  rendes  és  nem 
rendes  kiadás,  mit  jelent  a  középítkezés,  beruházás  a  magyar 
költségvetésben,  mit  jelent  a  közös  költségvetésben,  mit 
jelent  törvényeinkben  ?  Az  ilyen  kiadások  a  dolog  természete 
szerint,  a  tudományban  felvett  és  törvényeinkben  használt 
terminológia  szerint  a  nem  rendes  kiadások  körébe  tartoznak. 
(Helyeslés  balfelől.) 

Már  most,  tisztelt  ház,  a  dolognak  ezen  egyszerű, 
világos  természetét  megpróbálják  mindenféle  mesterséges 
okoskodással  elhomályosítani.  Az  igaz,  hogy  itt  csak  a  tisztelt 
előadó  úr  nyilatkozott  e  tekintetben  ;  Dárday  képviselő  úr 
azt  hiszi,  hogy  elegendő,  ha  a  delegáczió  bejelenti  a  határo- 
zatot, hogy  az  országgyűlés  köteles  legyen  a  fedezetről  gon- 
doskodni és  —  szerinte  —  meddő  kérdés,  volt-e  a  dele- 
gáczió arra  jogosítva  vagy  sem  ?  De  az  előadó  úr  nyilatko- 
zott és  ehhez  hozzájárult  a  miniszterelnök  úr,  és  ha  jól  értet- 
tem, hivatkozott  másutt,  t.  i.  az  országos  bizottság  körében 
történt  nyilatkozataira.  Én  ugyan  megvallom,  hogy  szemben 
azon  sok  kifogással,  melyek  ezen  oldalról  (A  szélsőbal  felé 
mutat.)  két-három  nap  óta  felhozattak,  egy  kissé  bővebb 
nyilatkozatot  a  miniszterelnök  úr  részéről  kölelességszerű- 
nek  tartottam  volna.  (Élénk  helyeslés    a   szélsőbaloldalon.) 

De  a  magam  részéről  előadásom  alapjául  megelégszem 
a  miniszterelnök  úr  nyilatkozatával.  Mindenekelőtt  —  és  erre 
nem  valami  nagy  súlyt  fektetek  —  kimondom,  hogy  az  előadó 
úr  és  a  miniszterelnök  úr  egymásnak  ellenmondanak  és  ez 
elegendő  ok  arra,  hogy  egymásra  bátran  hivatkozhassanak, 
(Derültség  a  baloldalon.)  mint  ez  sokszor  történt.  Hogy 
miben  áll  ezen  ellenmondás,  azt  mindjárt  ki  fogom  deríteni; 
egyelőre  vegyük  vizsgálat  alá  az  előadó  úr  okoskodását. 
(Halljuk  !) 

Az  előadó  úr  azt  mondja,  hogy  ő  azon  álláspontból 
indul  ki,  »hogy  a  hadi  akczió,  bárhol  történjék,  akár  a 
magyar  korona,  akár  Ausztria  területén,  akár  a  megszállt  tar- 
tományokban, akár  más  világrészen,  mindig  közös «.  Ha  az 
akczió  alatt  háborút  értünk,  ezen  költségek  igenis  közösek 
akárhol  ;  de  midőn  mi  erődítményeket,  utakat,  kaszárnyákat 

építünk,  majdnem  hat  millió  erejéig,  háborút,  hadi  akcziót 
folytatunk-e  ?  (Tetszés  a  baloldalon.)  Mikor  Galicziában 
erődítményekre  önök  a  legmélyebb  béke  közepette  meg- 
szavaztak összegeket,  hadi  akcziót  folytattak  ?  Midőn  Komá- 
rom várában  kaszárnyaépítésre  vagy  kijavításra,  erődítésre 
összegeket  megszavaztak,  háborút  folytattak  önök  ?  Hogy 
lehet  tehát  mondani,  hogy  erődítmények  építése,  utak  épí- 
tése, milliókba  kerülő  kaszárnyák  helyreállítása,  hadügyi 
akczió  költsége  ?   (Élénlt  tetszés  a  baloldalon. ) 

Azután  tovább  megy  az  előadó  úr  és  azt  mondja : 
nagy  tévedésben  van  az  ellenzék,  —  és  tudom,  hogy  tisztelt 
barátom  bizonyára  elsősorban  minket  értett  —  midőn  azt 
mondja,  hogy  azt,  hogy  melyik  testület  hivatott  ezen  költ- 
ségek megszavazására,  az  1880.  évi  VI.  t.-cz.  és  nem  az 
1867.  évi  XII.  t.-cz.  szerint  kell  megbírálni.  Én  csak  mellesleg 
említem  itt,  hogy  téved  a  tisztelt  előadó  úr,  mikor  azt 
mondja,  hogy  az  ellenzék  hibázott,  állítván  az  1880.  évi  VI. 
t.-cz.  meghozatalakor,  hogy  a  delegáczió  hatásköre  kiterjesz- 
tetik, és  most  megfoghatatlan  ellenmondásba  esik,  mikor 
meg  azt  állítja,  hogy  szűkebb  a  delegáczió  hatásköre,  mint  az 
1867  :  XII.  t.-cz.  rendeli. 

Ha  ő  egy  kissé  nagyobb  figyelemmel  olvasta  volna 
azt,  amit  az  ellenzék  mondott  :  akkor  tudhatná,  hogy  a 
tisztelt  előadó  urat  kivéve,  most,  ebben  a  házban,  kezdve 
a  miniszterelnök  úron,  senld  sem  tagadta,  hogy  a  delegácziók 
hatásköre  kiterjesztetett  s  ma  sem  hiszi  senki,  hogy  nem  lett 
kiterjesztve  ;  csak  az  előadó  úr  hiszi,  ha  ugyan  még  most  is 
ragaszkodik  hozzá.  Hanem  azt  állították  akkor  a  kormány 
részéről,  hogy  ezzel  a  kiterjesztéssel  nincs  megrontva  a  dele- 
gácziók hatásköre ;  azt  állították,  hogy  ez  a  kiterjesztés 
nincs  ellentétben  azon  alapelvekkel,  melyeken  az  1867  :  XII. 
t.-cz.  nyugszik.  Hát  amit  az  ellenzék  akkor  állított,  az  ennek 
az  ellenkezője  volt  ;  megrontását  állította  annak  az  intéz- 
ménynek ;  és  tisztelt  uraim,  a  mai  nap  folyamában,  azt 
hiszem,  a  ház  tetemes  részének  megelégedésére  ki  fogom 
mutatni,  hogy  az  ellenzéknek  ez  a  vélekedése  alapos  volt. 

Egyébiránt,  hogy  felvilágosítsam,  milyen  nagy  hibát 
követett  el,  midőn  ott  keresett  ellenmondást,  ahol  nem  volt : 
az,   amit   most  állítunk,   egyszerűen  azt  jelenti,  hogy  bár 

tágítva  lön,  annyira  mégsem  lett  kiterjesztve  a  delegácziók 
hatásköre,  amennyire  most  a  VI.  t.-czikkbe  bele  szeretnék 
magyarázni. 

Egyébiránt  helyesebb  lett  volna,  ha  nem  is  az  ellenzék 
beszédeiben  kereste  volna  az  ellenmondást,  ahol  nincs, 
hanem  figyelmét  saját  nyilatkozatára  fordítja,  amelyben 
kétségtelenül  benne  foglaltatik.  Mit  mond  a  tiszteit  kép- 
viselő úr?  Azt  mondja,  hogy  az  1867-iki  törvények  nem 
intézkedhettek  az  okkupáczió  körébe  eső  dolgokról,  mert 
azon  ügyek  akkor  még  nem  léteztek.  Tökéletesen  helyes. 
Azt  mondja  azután  :  az  1880  :  VI.  törvényczikk  intézkedett 
az  okkupáczió  körébe  eső  dolgokról.  Ez  is  való,  és  mégis  ez 
az  1880 :  VI.  törvényczikk,  amely  azokról  intézkedett, 
a  magyarázata  az  1867  :  XII.  t.-czikknek.  (Derültség  a 
bal-  és  a  szélsőbaloldalon.) 

Hát  mi  a  törvénymagyarázatot  eddig  úgy  tartottuk  és 
talán  a  tisztelt  előadó  úr  is  úgy  tartja,  hogy  a  törvényt 
magyarázó  törvény  ugyanazt  mondja,  amit  a  megmagya- 
rázott törvény,  csakhogy  annak  többféle  értelme  közül 
egyet  állapít  meg,  mint  hiteleset.  A  tisztelt  képviselő  úr  azt 
mondja,  hogy  az  1867  :  XII.  t,-cz.  nem  intézkedett  az  okku- 
páczió körébe  eső  dolgokról,  az  1880  :  VI.  t.-cz.  intézkedett 
és  mégis  ez  magyarázata  amannak.  No  ez  az  igazi  ellen- 
mondás, ez  a  kibékíthetetlen  ellenmondás.  (Ügy  van  !  a  bal- 
oldalon.  Halljuk  !) 

De  hát  mellőzve  ezt,  térjünk  át  azokra,  amiket  a  tisztelt 
miniszterelnök  úr  feDiozott  az  országos  bizottságokban. 
(HaUjuk  !) 

A  tisztelt  miniszterelnök  úr  azt  mondja,  hogy  ő  nem 
akarja  vitatni  is  tagadni  azt,  hogy  e  művek  középít- 
ke/ések,  de  úgymond :  »Azt  tartom,  hogy  valamely 
ország  belrendjének  fentartására  szükséges  katonaság  elhe- 
lyezése iránt  intézkedni,  elutasíthatatlan  adniinisztrativ 
teendő,  és  így,  ha  még  hadügyi  természetét  megtagadnék  is 
ennek  a  beruházásnak,  a  törvény  határozott  rendelkezése 
szerint  a  delegácziók  elé  tartoznék  az  intézkedés. «  Hát  kérem, 
azt  mondja-e  ez  a  törvény,  hogy  mindazon  költségek  megsza- 
vazása a  deiegáczió  körébe  tartozik,  ami  felett  intézkedni 
elutasíthatlan  adminisztratív  teendő  ?   Erről  egy  szót  sem 

szól.  Hiszen  középítések  és  beruházások  szintén  lehetnek 
elutasíthatatlan  adminisztratív  teendők.  Gyakran  kell  a 
kormányzatnak  középítéseket  létesíteni  sürgősség  alapján, 
és  mert  a  középítkezések  adminisztratív  teendők,  azok,  ha 
gyakran  sürgősek  is,  azért  mégis  beruházások,  azért  azok 
mégis  a  rendkívüli  kiadás  természetével  bírnak.  Hát  mire 
hozta  fel  a  tisztelt  miniszterelnök  úr  azt  az  okoskodást, 
midőn  ebből  a  fenforgó  ügyre  semmi  sem  következik  ? 

Második  okoskodása  a  tisztelt  miniszterelnök  úrnak 
abban  áll  —  szó  szerint  olvasom  fel  :  »Én  arra,  hogy  köz- 
építkezésnek tekintetik-e  vagy  sem,  nem  helyezek  semmi 
súlyt.  Megengedem,  hogy  középítkezés.  Hanem  igenis  súlyt 
fektetek  arra,  hogy  a  katonai  és  hadügyi  megszállásra  szük- 
séges költségek  iránt  a  törvénj''  kivételt  nem  tesz,  mert  abból 
a  tekintetből  kellett  kiindulni,  hogy  ami  hadászati  tekintet- 
ben és  az  okkupáczió  fentartása  czéljából  okvetlenül  szük- 
séges, az  1880  :  VI.  t.-cz.  megalkotása  előtt  és  azóta  is  min- 
denki által  oly  valaminek  tekintetett,  hogy  az  csakugyan 
közös  kiadásnak  tekintetett  és  így  a  delegáczió  elé  tartozik.* 
Gondolom,  itt  van  a  lényege  a  miniszterelnök  úr  okoskodá- 
sának. 

Tisztelt  ház  !  Mi  rejlik  ezen  okoskodás  alatt  ?  Ezen 
okoskodás  alatt  az  rejhk,  hogy  mindaz,  ami  hadügyi  létesítés 
és  az  okkupáczió  fentartására  szükséges,  mindaz  az  1867  : 
XII.  t.-cz.  határozata  szerint  már  közös  ügy  és  annak  tar- 
tatott mindig,  a  VI.  t.-cz.  alkotása  előtt  is.  Ez  a  magyarázata 
a  törvénynek,  tisztelt  ház,  ellenkezik  először  a  törvények 
határozott  szószerinti  és  logikai  szerkezetével,  ellenkezik 
a  miniszterelnök  úr  ismételt  nyilatkozataival  és  ellenkezik 
a  delegácziónak  ünnepélyesen  megvitatott  és  hozott  hatá- 
rozataival. 

Ellenkezik  először  az  1867  :  XII.  t.-cz.  szószerinti 
szerkezetével,  mert  azon  t.-cz.  szerint  igenis  erődítések  és 
kaszárnyák  létesítése  közös  ügy  és  a  delegáczió  által  meg- 
szavazható —  de  hol  ?  Csak  a  monarchia  területén.  (Élénk 
helyeslés  a  baloldalon.) 

Egyetlenegy  közös  ügy  sincs  ott,  ami  oly  területen  volna 
létesítendő,  mely  nem  a  monarchia  területéhez  tartozik. 
Az  okkupált  tartományok  nekünk  külföld.   Külföldi  beru- 

házások  és  építkezések  semmi  körülmények  között  sem 
lehetnek  közös  ügy.  (Élénk  helyeslés  a  baloldalon.)  És  ha  a 
tisztelt  miniszterelnök  úr  ebből  mégis  azt  akarja  leszármaz- 
tatni, méltóztassék  rámutatni  a  törvénynek  azon  részére, 
amelyből  ezt  ke v^etkezteti .  Hiszen,  ha  az  állana,  ha  minden 
hadügyi  kiadás  Boszniában  már  közös  ügy  és  pedig  azért, 
mert  az  okkupáczió  fentartására  szükséges  :  akkor,  ha  ottan 
vasutat  építenének,  ha  azt  világosan  a  hadsereg  könnyebb 
szállítása,  élelmezése  szempontjából  s  túlnyomólag  stratégiai 
okból  építenék,  azt  is  közös  ügynek  kellene  tekinteni.  (Ügy 
van  !  a  baloldalon.)  De  többet  mondok:  ha  ott  ujonczozni 
akarnak,  akkor  az  ujonczok  felszerelése,  mielőtt  azok  a 
közös  hadseregbe  bekebeleztettek  volna,  már  szintén  közös 
kiadás  lenne,  pedig  a  miniszterelnök  úr  csak  pár  hét  előtt 
mondotta,  hogy  ezen  országgyűléstől  kell  kérni  a  pénzt, 
ha  az  ujonczok  szedésére  szükséges  kiadás  nem  teUk  ki  ama 
tartományok  jövedelméből.  De  ellenkezik  az  a  magyarázat 
a  miniszterelnök  nyilatkozataival  és  azon  beszédével,  melyet 
a  boszniai  törvény  előterjesztésekor  tartott,  melyre  már 
hivatkoztam ;  ellenkezik  azon  törvény  motívumaival  és  szö- 
vegével, és  hogy  az  iránt  ne  lehessen  kétség,  hogy  sem  a 
miniszterelnök,  sem  senki  pártjában,  sem  a  közös  kormány, 
sem  a  delegáczió  sohase  tekintette  úgy  az  1880  :  VI.  t.-cz. 
megalkotása  előtt,  hogy  az  1867  :  XII.  t.-cz.  szerint  utak 
építésére,  kaszárnyákra,  utak  készítésére,  erődítésekre  a 
delegácziók  illetékesen  szavazhatnak  meg  összeget,  én  hivat- 
kozom a  delegáczióknak  maguknak  ünnepélyes  határozatára. 
(HaUjuk  !) 

1879-ben,  midőn  az  okkupáczió  szerencsésen  befejez- 
tetett, a  közös  kormány  előterjesztést  tett  a  60  miUiónyi 
hitel  felhasználásáról  és  ezen  hitelen  felül  igénybe  vett 
41,720.000  frtnyi  összeg  felhasználása  iránt  utólag  felmentést 
és  öt  miUiónyi  további  összeg  kiadása  iránt  felhatalma- 
zást kért. 

Ez  alkalommal  megvizsgáltattak  az  országos  bizottság 
albizottságaiban  :  hogy  mire  költötte  el  ezen  összegeket,  és 
kitűnt,  hogy  egyebeket  ne  említsek  itt,  hogy  a  bród-szera- 
jevói,  kleck-mosztár-szarajevói  utakat  építtette  vállalkozók 
által,  hogy  a  banjaluka-doberlini  vasutat  helyreállította,  a 

bród-zeniczai  vonalon  egy  vállalkozó  által  keskeny  vágánya 
vasutat  építtetett,  a  Száván  át  állandó  híd  és  összekötő  vasút 
építését  vétette  foganatba ;  kitűnt  hogy  4000  beteg,  12.300 
katona,  9000  ló  számára  barakkokat  építtetett  stb.,  és  akkor 
a  delegáczió  kiküldött  hadügyi  albizottsága  a  következőkép 
nyilatkozott  jelentésében  :  »Ezen  kiadásokat  megbírálni,  hogy 
helyesen  történtek-e  vagy  nem,  —  azt  mondja  a  bizottság  — 
nem  lehet. «  »De  bizonyára  lehet  intézkedéseket  tenni  a  jövőre, 
hogy  a  megszállás  békés  időszakában  ne  forduljanak  elő 
a  kiadások  oly  mérvei,  oly  összekeverései,  mint  a  hadi  akczió 
folyamában.*  Es  e  végett  néhány  határozati  javaslatot 
mutat  be  és  azt  mondja  (Olvassa)  :  »Tekintve  az  okkupáczió 
kezdetén  mutatkozó  nehéz  helyzetet  és  azon  körülményt, 
hogy  a  teljesítményeket  és  azok  természetét  elkülönítem  alig 
lehet  :  a  múltra  nézve  tett  költekezést  hadügyi  kiadásoknak 
kell  tekintenünk  ;  a  jövőre  nézve  azonban  határozottan 
kimondandónak  tartjuk,  hogy  a  hadügyminiszternek  a  had- 
sereg élelmezése  és  ellátása  tekintetében  múlhatatlanul  szük- 
séges ideiglenes  intézkedéseken  túlterjeszkedni  nem  lehet, 
állandó  befektetések  létesítése  egyáltalán  nem  feladata, 
minélfogva  ilyenekre  a  delegáczióktól  hitelt  igénybe  nem  is 
vehet. «  (Élénk  tetszés  a  bal-  és  a  szélsőbal  felől.) 

És  ezt  a  jelentést  aláírta  Hegedűs  Sándor  képviselő  úr 
mint  előadó  és  idősb  Szögyény  László  mint  elnök. 

De  ez  nem  elég,  tisztelt  ház.  Ugyancsak  a  hadügyi 
albizottság  tanácskozás  alá  vette  a  közös  minisztériumnak 
az  1879-ben  felmerülő  hadiszükségletre  vonatkozó  előirány- 
zata tárgyában  tett  előterjesztését. 

Ebben  az  előterjesztésben  is  a  h)  csoportozat  c)  pontja 
alatt  :  szállások  —  azaz  kaszárnyák,  barakkok  kiegészítésére, 
hidak  és  közlekedések  építésére  és  helyreállítására  három 
millió  forint  volt  előirányozva. 

Ezekre  nézve  a  hadügyi  albizottság  ezt  mondja  :  »Ha 
kénytelen  volt  is  elismerni,  hogy  a  hadi  akczió  folyama  alatt 
a  szükséges  közlekedési  eszközök  rögtöni  hel3n:eállítása  és 
fentartása  a  hadi  akcziónak  elválaszthatlan  részét  és  egy 
valóságos  katonai  terhet  képez  :  viszont  ellene  kell  mondania 
annak  is,  hogy  a  hadsereg  elhelyezésére  az  elfoglalt  területen 
bárminemű  költségesebb  beruházás  eszközöltessék,  valamint 

ellene  kell  mondania  annak,  hogy  az  elfoglalt  terület  közle- 
kedési eszközei  ezentúl  is  a  hadi  költségvetés  terhére  legyenek 
javíthatók,  sőt  szaporíthatok.*  Aztán  folytatja  :  »A  hadügyi 
albizottság  mindkét  irányban  való  követeléseinek  már  az 
1878-iki  előterjesztést  kísérő  határozati  javaslataiban  kife- 
jezést adván  :  e  követeléseit  a  jelen  előirányzattal  szemben 
úgy  érvényesítette,  hogy  az  általa  javaslandó  átlagos  levo- 
násnak jelentékeny  részét  ezen  három  millió  forintnyi  tétel 
nagymérvű  leszáUítására  alapította.* 

Ezt  aláírta,  tisztelt  ház,  Szögyény  László  elnök  és 
Márkus  István,  a  hadügyi  albizottságnak  akkori  előadója. 

Az  albizottságnak  e  jelentései,  melyek  kimondják  azt, 
hogy  utak  létesítésére,  hogy  a  katonaság  elhelyezésére  szüksé- 
ges kaszárnyák  és  erődök  építésére  a  delegácziótól  az  1867-iki 
törvény  értelmében  nem  lehet  hitelt  kérni,  hogy  ezt  nem 
szabad  hadügyi  költségnek  tekinteni,  hogy  nem  illetékes  reá 
a  delegáczió  —  ezen  jelentések  be  lettek  mutatva  a  négyes 
albizottságnak,  mint  az  akkori  delegáczió  tagjai  igen  jól 
emlékeznek.  A  négyes  albizottság,  amint  az  megolvasható  a 
delegaczionáHs  iratok  közt  a  36.  sz.  a.  jelentésben,  a  hadügyi 
albizottságnak  mindkét  jelentését  egész  terjedelmében  eKo- 
gadta,  valamint  az  általa  javaslott  határozatokat  is  és  azokat 
id.  Szögyény  László  elnök  és  Hegedűs  Sándor  előadó  alá- 
írásával, az  országos  bizottság  teljes  ülésének  mint  önnön 
megállapodásait  bemutatta.  (Élénk  tetszésnyilatkozatok  a 
bal-  és  a  szélsőbaloldalon.) 

Mindezen  jelentéseket  s  mindezen  határozati  javaslato- 
kat az  országos  bizottság  1878.  évi  deczember  12-iki  és  követ- 
kező üléseiben  Szlávy  József  elnöklete  alatt  határozattá 
emelte  és  az  országos  bizottság  határozatai  közt,  még  pedig 
az  1878.  évi  november  7-ikére  összehívott  országos  bizottság 
határozatai  közt,  úgy,  amint  felolvastam,  szóról  szóra  olvas- 
ható, és  abban  a  hadügyi  albizottsági  ülésben,  abban  a  négyes 
albizottsági  ülésben,  mint  a  hírlapok  tudósításai  mutatják, 
valamint  az  országos  bizottság  ülésében,  ahol  a  határozatok 
elfogadtattak,  amint  a  napló  bizonyítja,  jelen  volt  a  miniszter- 
elnök úr  is,  nem  szólalt  fel  ő  sem,  észrevétel  nélkül  hagyta 
a  határozatot  meghozni.  (Mozgás  balfelől.) 

Már  most,  tisztelt  ház,  állapodjunk  meg  itt  egy  perezre. 

(Halljuk  !  Halljuk  !  a  baloldalon.)  Ha  még  ezek  után  ma 
feláll  a  miniszterelnök  úr  és  azt  mondja,  hogy  nem  az  1880. 
évi  VI.  törvényczikk  szerint,  mert  beismeri,  hogy  aszerint 
nem  illetékes  a  delegáczió,  hanem  az  1867  :  XII.  törvény- 
czikk szerint  mindig  úgy  tekintetett  a  delegáczió,  mint  ille- 
tékes ilynemű  befektetések  megszavazására  —  ha  ezek  után 
mégis  ezt  mondja  :  akkor  az  ő  számára,  akkor  azok  számára, 
akik  pártolják  e  véleményében,  nem  lehet  eléggé  világos 
törvényt  alkotni.  (Zajos  helyeslés  a  bal-  és  szélsőbaloldalon.) 
Akkor  megszűnt  minden  biztositék  arra  nézve,  hogy  az 
országos  bizottságok  oly  hatáskörben  maradjanak,  amit  a 
törvények  megszabnak,  amit  a  tudományos  magyarázat 
helyesel,  amit  közjogunk  összes  műnyelve  igazol,  amit  maga 
a  miniszterelnök  úr  helyesnek  ismert  el ;  akkor  vége  minden 
megnyugvásnak,  hogy  a  törvény  és  annak  ehsmert,  ünnepé- 
lyesen bevallott  értelme  korlátokat  képezzen  a  törvényes 
hatáskör  felbontása  ellenében,  ha  egyszer  a  kormánynak 
a    törvényes    út    kényelmetlen.    (Zajos    helyeslés    balfelől.) 

Semmit  sem  tartok  oly  szomorúnak,  semmiben  sem 
látom  a  politikai  erény  oly  hanyatlását  Magyarországon, 
mint  a  közönyösségben  az  iránt,  hogy  a  nemzeti  akarat  kifeje- 
zésére hivatott  orgánumok  hatáskörének  fentartása  vagy  fenn 
nem  tartása,  nem  képes  a  többségben  előidézni  azt  a  komoly 
akaratot  :  az  ország  alkotmányának  lényeges  tételeit  minden 
támadás  ellen  fentartani.  (Élénk  helyeslés  balfelől.)  Poli- 
tikailag érett  népek,  minél  érettebbek,  annál  nagyobb  súlyt 
helyeznek  alkotmányukra  s  annál  kérlelhetetlenebbek  ily 
kérdésekben,  s  ha  a  magyar  alkotmányosságnak  arany  kor- 
szakát s  azokat  az  embereket  nézzük,  kiknek  dicső  neve  a 
törvényességgel,  nem  a  szőrszálhasogató,  hanem  a  nemzet 
lelkében  élő,  a  nemzet  biztosítékát  képező  törvényességgel 
oly  fényesen  össze  van  csatolva ;  ha  azt  az  időszakot  s  azon 
emberek  magatartását  nézzük  :  akkor  lehetetlennek  képzelték 
volna,  hogy  eljöjjön  a  magyar  parlamentarizmusnak  egy  oly 
időszaka,  midőn  ily  nyilvános  törvénysértés  szentesíttessék. 
(Hosszantartó  zajos  éljenzés  balfelől.  Felkiáltások  a  szélső- 
baloldalon :    Gyalázat  !    Mozgás   jobbfelől.) 

És  nagy  ok  van,  ezen  általános  okon  kívül,  ha  ugyan 
még  több  kellene,  különösen  most  és  különösen  ennek  a  törek- 

vésnek  ellenében  elleneszegülni.  Mert  ami  azt  ol,v  kárhozatossá, 
oly  menthetetlenné  teszi,  az,  hogy  szükség  nélkül  történik. 
Hiszen  ha  a  miniszterelnök  úr  szükségesnek  Ítélte  e  kiadá- 
sokat, minthogy  ilyeneknek  ítélte,  hát  mi  szükség  volt  azt 
a  delegáczióktól  kierőszakolni  ?  mi  szükség  volt  híveinek 
többé  nem  igazolható  ragaszkodására  hivatkozni  ?  (Mozgás 
jobbfelől.)  igenis,  mert  törvénysértés  sohasem  igazolható 
—  mikor  ugyanazon  többséggel  a  hivatott  testületben  is  ren- 
delkezhetett volna,  a  képviselőházban  ?  A  veszedelem  abban 
rejlik,  hogy  a  kormány  a  delegácziót  oda  viszi,  hogy  ne 
törvényes  hatásköréhez,  hanem  a  hatalomnak  kényelmesnek 
látszó  opportunitáshoz  alkalmazkodjék.  (Tetszés  balfelől. 
Mozgás  jobbfelől.) 

Amitől  egy  testületnek  óvakodnia  kell,  az,  hogy  hatás- 
körében a  szigorú  szabálytól  el  ne  térjen.  Ott  nincs  opportu- 
nitás,  ott  csak  törvény  van  :  az  opportunítás  a  hatáskörön 
belül  kezdődik.  (Helyeslés  balfelől.)  És  különösen  vesze- 
delmes ez  pénzkérdésekben.  A  világ  minden  alkotmánya  azt 
tartja,  hogy  pénzkérdésekben,  az  ország  pénze  feletti  rendel- 
kezés lehetőleg  a  nemzeti  képviseletnek  őriztessék  meg,  és 
midőn  ily  kérdésben  —  mert  a  kormánynak  kényelmesebb  — 
a  nemzeti  képviselet  hatáskörének  csorbításával  egy  bizottság 
önhatalmúlag  tágít  saját  hatáskörén,  azt  én  és  mások  is 
mindig  az  alkotmány  egyenes  megtámadásának  tekintik. 
(Zajos  helyeslés  baKelől.) 

S  ma  még  ehhez  valamit  hozzá  kell  tenni  :  nagy  érdek 
van,  tisztelt  ház,  hogy  ne  leplezgessük  és  ne  hallgassuk  el 
most,  különösen  most,  ha  megtörtént.  Mert  amint  beszé- 
dem végén,  reménylem,  ki  fogom  mutatni,  eljött  az  a  nap, 
amikor  ezen  országgyűlésnek  egyenesen  befolyást  kell  gya- 
korolnia a  boszniai  politika  vitelére,  és  pedig  sokkal  hatályo- 
sabbat, mint  eddig  gyakorolt ;  s  erre  csak  egy  hatályos 
eszköz  van  :  hogy  minél  nagyobb  mértékben  kezében  tartsa 
a  pénz  megszavazását.  Ha  ezt  kibocsátja  kezéből  s  ha  mások 
veszik  kezükbe,  akkor,  higye  el,  ezen  kormány  irányában 
nincs  hatályos  módja  az  országgyűlés  ellenőrzése  gyakor- 
lásának, még  ha  egyértelmű  volna  is,  akaratának  nyoma- 
tékot adni.   (Zajos  helyeslés  a  baloldalon.) 

De  erre  nézve,  mielőtt  indítványomat  előterjesztem,  azt 

a  kérdést  vetem  fel :  nii  hát  az  oka  annak,  hogy  ily  útra 
tereltetett  a  delegáczió,  amely  útra  neki  még  akkor  sem 
lett  volna  szabad  lépnie,  ha  csak  a  legkisebb  kételye  is  volt 
saját  kompetencziája  iránt  ?  íme,  tisztelt  ház,  bár  a  többség 
mindig  tagadta,  minő  kézzelfogható  gyümölcse  az  azon 
megrontó  befolyásnak,  amelyet  alkotmányunkra  és  köz- 
jogunkra a  boszniai  okkupáczió  gyakorol.  Mióta  a  boszniai 
okkupáczió  ügyeivel  felruháztatott  a  delegáczió,  mi  mindig 
mondottuk  :  kivetkőztetik  természetes  hatásköréből,  eltérítik 
természetes  feladataitól.  Azok,  akik  konczipiálták  ezt  az 
intézményt,  akik  ezen  konczepcziónak  megfelelőleg  azt  össze- 
szerkesztették, nem  szánták  ilynemű  feladatokra.  íme,  tisz- 
telt ház,  a  delegácziók  összes  eljárása  1878  óta  mutatja  köz- 
jogunknak világos  megromlását.  Hiszen  már  apróbb  kiadások- 
ban is,  amelyekre  nem  lehetett  erőszakolni,  hogy  nem  beruhá- 
zások, a  legmesterségesebb  magyarázattal,  hadiköltség  czime 
alatt  határoztak  a  delegácziók  ;  mi  elleneztük  ezt  ott,  vala- 
hányszor észrevettük.  De  tartózkodtunk  a  ház  elé  hozni  azt, 
mert  könnyű  volt  hamis  színt  adni  a  dolognak,  mert  erő- 
szakolva bár,  de  az  ügyben  kétféleképen  lehetett  vélekedni  ; 
mert  nem  akartuk  a  túlterjedés  fontos  és  jelentőségteljes 
kérdését  egy  kétes,  könnyen  elcsavarható  ügyben  a  ház 
elhatározása  elé  hozni,  nehogy  itt  a  házban  könnyelműen 
prejudiciumot  alkossunk  ;  tartózkodtunk  a  ház  elé  hozni, 
mert  pregnánsul,  félreismerhetlenül  és  nyomatékosan  a  kér- 
dés nem  volt  odaállítva. 

De  most,  mikor  oda  van  állítva,  most,  tisztelt  ház, 
—  és  határozatunkban  fel  fogjuk  a  házat  arra  hívni  — 
álljuk  útját  ezen  túlterjesztésnek,  álljuk  útját  alkotmányunk 
ezen  lerontásának,  álljuk  útját  azon  hamis  szellemnek, 
amely  belopódzott  alkotmányunkba,  (Helyeslés  a  szélső- 
baloldalon.) amely  az  ellenőrző  testületeket  arra  akarja 
kényszeríteni,  hogy  alkalmazkodjanak  a  hatalomnak  oppor- 
tunitási  kívánságaihoz.  Álljuk  útját,  (Élénk  helyeslés  bal- 
felől.)  ezzel  tartozunk  nem  pártszempontból,  hanem  tarto- 
zunk a  komolyságnak,  amelylyel  a  mandátumot  itt  átvettük. 
(Helyeslés  balfelől.)  Ezen  mandátumot  helyes  vagy  helytelen 
politikára  lehet  felhasználni,  ez  a  meggyőződés  kérdése  ;  de 
ahol  arról  van  szó,  hogy  a  bennünk  élő  és  az  általunk  létező 


398  Az  okkupácziót  követő  országgyűlések. 

jogait  a  nemzetnek  meg  is  tartsuk  és  meg  is  őrizzük  számára, 
ott,  m'aim,  önöknek  sem  szabad  párttekintetekre  nézni,  s 
azért  remélem,  hogy  a  beszédem  végén  előterjesztendő 
határozati  javaslatomat  egyhangúlag  fogják  elfogadni.  (Zaj. 
Ügy  van  !  balfelöl.  Nagy  mozgás  a  jobboldalon.) 

Áttérve  már  most,  tisztelt  ház,  a  poUtika  bírálatára, 
amely  ezen  előterjesztésnek  mintegy  háta  mögött  rejlik, 
engedjék  meg,  hogy  kifejtsem  azt,  hogy  teljesen  hamis 
Dárday  képviselő  úrnak  felfogása,  aki  azt  hiszi,  hogy  mi 
csak  azért  vetettük  fel  a  kompetenczia  kérdését,  hogy  mene- 
küljünk a  fedezetnek  megszavazásától.  Ha  ezen  a  körön 
kívül  a  tisztelt  képviselő  úr  észjárása  nem  terjed,  (Derültség 
balfelől.)  ha  ezen  a  körön  kívül  az  ellenzéknek  egyéb  fel- 
adatát nem  ismeri,  akkor  nem  volna  szerencsésebb  az  ellen- 
zéki kötelességek  teljesítésében,  mint  az  ellenőrzésben  ezen 
kormánnyal  szemben. 

Mi,  tisztelt  ház,  ott,  ahol  ezen  hitel  felett  határozni 
hivatva  voltunk,  ott  érdemleges  okokból  is  megtagadtuk, 
megtagadtuk  még  azt  a  részt  is,  mely  felett  a  delegáczió 
kétségtelenül  határozhatott.  Megtagadtuk  azért,  mert  azt 
tartottuk,  hogy  ma  már  az  okkupáczió  legmakacsabb  védő- 
jében és  abban,  aki  csakugyan  az  előadó  úr  szerint  meg 
volt  nyugtatva,  élnie  kellett  azon  meggyőződésnek,  hogy 
azok  az  aggodalmak,  melyekkel  az  okkupáczió  kisértetett, 
minden  ponton  ijesztő  mérvben  jogosultaknak  bizonyultak. 
Emlékezzenek  csak  önök  vissza,  hogy  midőn  utólag  e  háznak 
szentesítése  kéretett  e  megszálláshoz,  minő  feUratot*)  terjesz- 
tett fel  azon  többség,  melynek  kebeléből  alakult  e  kormány. 
E  feliratban  két  oszlopos  aggodalom  volt  kifejezve.  Egyik 
az,  hogy  a  megszállás  fejlődésében  és  végeredményében  a 
monarchia  dualisztikus  szerkezetét  veszélyeztetni  fogja, 
megrontó  befolyást  fog  gyakorolni  alkotmányunkra  és  azzal 
összekötött  —  mert  ez  a  lényeges  —  becses  nagy  nemzeti 
érdekeinkre.  A  másik  abban  állott,  hogy  pénzügyeink  ren- 
dezését, melytől  összes  belfejlődésünk,  annyi  nagy  nemzeti 
czéljaink  függenek,  lehetetlenné  teszi.  Ma,  tisztelt  ház, 
a  harmadik  hitelt  kérik  ;   először   hat  és  fél  milhót  kértek. 


^)  L.   Szilágyi  Dezső  Beszédei,  I.  kötet,  269.  1. 

azután  jött  a  nyolcz  millió,  ma  meg  majdnem  huszonkét 
milliót  kérnek,  és  e  hitel  csak  október  végéig  terjed ; 
még  ez  évben  a  negyedik  hitellel  fognak  jönni  és  fognak 
jönni  újabb  hitellel  a  következő  években,  melyek  nagyon 
fognak  hasonlítani  a  jelenlegihez. 

Midőn  önök  feliratukban  ezt  kimondották  és  midőn  a 
kormány  e  felirat  alapján  megalakult,  azok,  kik  a  kormány 
politikáját  helyeslették,  egy  meggyőződést  mondottak  ki, 
azt  tudniillik,  hogy  az  okkupácziót  csak  azon  reményben 
és  csak  addig  tartják  eKogadhatóna  k,  míg  az  becsesebb  és 
magasabb  nemzeti  érdekeink  sérelme  nélkül  fentartható. 

Mert  különben  mit  jelentett  volna  azon  biztos  remény 
és  azon  mellőzhetetlen  várakozás  kifejezése,  hogy  a  fejedelem 
és  kormány  utat  fognak  találni  arra,  hogy  e  két  nemzeti 
érdek  veszélyeztetése  elháríttassék  ?  (Helyeslés  baKelől.)  És 
az  a  kormány,  mely  e  fehrat  alapján  vállalta  el  a  kormány- 
zást, a  legünnepélyesebben  —  ha  általában  valamely  tettét 
komolyan  lehet  venni  —  a  legünnepélyesebben  átvállalta  azt  a 
kötelezettséget,  hogy  ezen  várakozásnak,  ezen  feltételnek, 
melyhez  a  többség  az  okkupáczió  elfogadását  kötötte,  meg 
fog  felelni.  (Ügy  van !  a  bal-  és  a  szélsőbaloldalon.)  Ezt  a 
kormány  azután  időközben  nyilatkozataival  meg  is  erősí- 
tette. Megerősítette  számtalan  ízben  a  pénzügyminiszter  úr. 
Egy  ízben,  midőn  Falk  Miksa  képviselő  úrnak  a  függő 
adósságok  konverziója  iránt  feleletet  adott.  Más  ízben 
budgetbeszédében,  midőn  azon  hiú  ábrándnak  és  remény- 
nek adta  oda  magát,  hogy  a  hadügyi  költségvetés,  a  boszniai 
terhekkel  együtt,  eddigi  mértékén  túl  1880-ban  és  a  következő 
években  nem  fog  emelkedni.  De  megerősítette  ezt  a  trón- 
beszéd is,  mellyel  ezen  országgyűlés  megnyittatott,  mert 
különben  mi  értelme  volna,  a  trón  magasságából  konstatálni 
»az  államháztartásban  helyreállott  rendet«,  melyet  veszé- 
lyeztetni nem  szabad. 

Tisztelt  ház,  ha  önök  ezt  oly  mellőzhetetlen,  a  meg- 
szállás poHtikája  felett  álló  nemzeti  érdeknek  tekintve, 
összemérik  azzal  a  politikával,  mely  e  hitelre  vezetett  : 
akkor  önöknek  az  okkupaczionális  poUtikára  nézve  a  követ- 
keztetést is  le  kell  vonniok  és  ennek  a  tanulságnak  érvényt 
szerezniök. 

Hogy  megítélhessük  azt  a  politikát :  tájékozva  kell 
lennünk  okairól  a  lázadásnak.  Miért  vált  szükségessé 
ez  a  paczifikáczió  ?  És  nem  szabad  azon  kérdésnél 
megnyugodnunk,  hogy  mibe  kerül  fegyveres  elnyomása  a 
lázadásnak,  hanem  azt  is  fel  kell  vetnünk,  hogy  miként 
fogja  összhangba  hozni  a  kormány  az  ottani  megszállást 
maga  a  többség  által  fölebbvalónak  ehsmert  becses  nemzeti 
érdekekkel  ?  Ha  önök  az  okokat  vizsgálják  meg,  amelyekből 
a  közös  minisztérium  álHtása  szerint  a  lázadás  keletkezett, 
egy  megdöbbentő  eredményre  fognak  jöimi.  (Halljuk  ! 
Halljuk  !)  Azt  mondja  a  közös  kormány,  az  okok  a  követ- 
kezők :  a  népesség  minden  részében  általános  az  ellenszenv 
a  monarchia  uralma  iránt,  és  pedig  oly  ellenszenv,  amely  a 
népességnek  és  az  ottani  hivatalos  Boszniának  teljes  el- 
választására vezetett.  Még  be  sem  érkezett  az  utolsó  hivatalos 
jelentés  arról,  hogy  az  ujonczozás  minden  nagyobb  zavarok 
nélkül  fog  lefolyni  Boszniában,  a  lázadás  már  is  kitört. 
A  közös  kormánynak  minden  előterjesztése,  amelyet  önök 
kezükbe  vesznek,  e  három  hitel  alkalmával  egy  változatlan 
alkatelemet  tartalmaz,  azt  tudniillik,  hogy  rosszabbra  fordult 
a  dolog,  mint  ahogy  várták. 

Felhozzák,  hogy  azon  lakosságnak  keresztény,  óhitű 
része,  melynek  a  monarchia  számlájára  földet  akar  ajándé- 
kozni Dárday  képviselő  úr,  (Derültség  balfelől.)  vonzódik  a 
szomszéd  kis  államokhoz,  különösen  Montenegróhoz,  és  hogy 
ezen  vonzalom  viszonoztatik  a  túlsó  határon.  Felhozzák  azt, 
hogy  a  monarchia  adminisztrácziója  által  megállapított  rend 
gyűlöletes  azon  nép  előtt  ;  hogy  az  adók  gyűlöletesek  és 
hogy  az  ujonczozás  az,  amely  a  legnagyobb  elkeseredést 
szülte. 

Avéderőről  szóló  rendeletnek  a  kihirdetése  az,  amelyet 
mi  annak  idejében  jogainkat  sértőnek,  politikailag  súlyos 
hibának  neveztünk,  amelyet  a  miniszterelnök  úr  Bécsben 
a  közösügyi  bizottságban  és  itt  védelmezett  és  amelyet  most 
a,  közösügyi  bizottságban  a  kormánypártnak  tagjai,  élükön 
gróf  Andrássy  Gyulával,  végzetes  politikai  hibának  nyilvá- 
nítottak. (Ügy  van  !  Ügy  van  !  balfelől.)  IVIindezek  együtt- 
véve és  sok  más,  okozták  a  lázadást.  (Ügy  van  !  balfelől.) 

Már  most,  t.  ház,  hogy  megítélhessük,    hogy    mi    lesz 

sorsa  e  megszállásnak,  a  legelső  az,  hogy  vizsgáljuk,  mara- 
dandók-e ezek  az  okok  Tudjuk,  hogy  a  hadsereg  minő 
sikert  arat  ;  tudjuk,  hogy  igazi  értelmében  lázadás  leveré- 
séről nincs  szó  ;  hogy  ott,  daczára  annak,  hogy  kétszerte  több 
katonát  tartottunk  ott,  mint  amennyi  az  általános  védköte- 
lezettség szerint  fegyverfogható  népessége  van  Boszniának  :  a 
katonaság  egy  részét  tartani  kell  arra,  hogy  fel  ne  lázad- 
janak, másik  részét  pedig  arra,  hogy  tíz -húszszoros  erővel 
a  szétrobbantott  rablólázadók  üldöztessenek.  Vizsgáljuk 
tehát  meg,  hogy  ez  az  állapot  meg  fog-e  szűnni  ?  Kérdeztük 
a  közös  kormányt,  kérdezzük  itt  a  magyar  kormányt  : 
minő  intézkedéseket  helyeznek  kilátásba,  nem  csak  hogy 
a  lázadás  elnyomassék,  mert  ez  helyes,  hanem  hogy  paczi- 
fikáltassék  is  azon  tartomány.  Minő  intézkedéseket  tesznek, 
hogy  ezen  óriási  áldozatok  az  erdők  kizöldültével  minden 
évben  szükségszerűen  elő  ne  álljanak? 

A  közös  kormány  azt  felelte,  hogy  itt  van  az  erődítések 
építése  és  hogy  a  közös  hadsereg  szervezésére  fog  behozatni 
egy  intézkedés,  amely  lehetővé  teszi,  ami  nagyon  helyes, 
hogy  a  tartalékosok  ne  hívassanak  be,  hanem  hogy  olyanok 
küldessenek  Boszniában  való  szolgálatra,  kik  nem  tartoznak 
a  tartalékos  állományba.  Egyszersmind  nyíltan  kifejezte 
a  hadügyminiszter,  hogy  ez  pedig  költségtöbbletet  fog 
okozni  a  hadüg3á  rendes  budgetben  ;  tehát  repressziv 
rendszabály. 

De  hát,  tisztelt  ház,  ha  vizsgáljuk  a  lázadást  és  ha 
vizsgáljuk  az  okot,  miért  tartja  fenn  magát  a  lázadás,  azt 
találjuk,  hogy  a  lázadók  elküldik  gyermekeiket,  nejeiket 
és  ha  van,  marháikat  Montenegróba,  azután  szépen  el- 
futnak a  tízszeres  erő  elől,  mely  őket  be  akarja  keríteni. 
Nagy  szerencse,  ha  azt  jelentik  a  hivatalos  bulletinben,  hogy 
egy  lázadót  vagy  kettőt  elfogtak  ;  ez  már  a  nagy  sikerek 
közé  tartozik.  És  azután  Montenegró  a  gyűlhelye,  a  kipihenő- 
helye  a  lázadásnak.  (Igaz  !  Igaz  !  balfelől.)  Azért  kell  egy 
és  ugyanazon  helyet  a  határhoz  közel  többször  megtisztítani 
a  lázadóktól.  De  azért  a  közös  kormány  meg  van  elégedve, 
azt  mondván,  hogy  Montenegró  korrekté  teljesíti  feladatát, 
de  arról  nem  tehet,  hogy  nem  modern  állam,  arról  nem 
tehet,    hogy  nem  tarthat  oly  kordont,  amelyen  nem  lehet 

átmenni  és  visszajönni  ;  és  ha  erről  nem  tehet,  mi  meg 
nem  mehetünk  Montenegróba,  hol  pedig  a  mi  lázadásunknak 
állandó  fészke  van. 

És  így  kénytelenek  vagyunk  tűrni,  kénytelenek  vagyunk 
azért,  mert  ha  magunk  csinálnánk  rendet  Montenegróban, 
akkor  abból  sokkal  nagyobb  bonyolódások  támadnának, 
mint  aminő  maga  a  lázadás  meghosszabbodása. 

Mit  bizonyít  ez,  tisztelt  ház  ?  Ez  azt  bizonyítja, 
hogy  azon  ország  természetében,  azon  lakosság  termé- 
szetében és  azon  ország  szomszédságában  rejlik  a  lázadásnak 
igazi,  kifogyhatatlan  forrása.  (Igaz  !  Igaz  !  balfelől.) 

Azért  ne  dicsekedjenek  a\-val,  hogy  a  hivatalos  állam 
jó  lábon  áU  velünk  a  környező  országokban  és  azokban  a 
nagy  európai  hatalmakban,  melyek  kedvezőtlen  szemmel 
nézik  az  okkupácziót.  Mert  hiszen  nem  a  hivatalos  állam  az, 
amely  szítólag  hat,  hanem  a  nem  hivatalos  állam ;  a  népes- 
ségnek van  szító,  ösztönző  ereje.  Ez  pedig  minden  alkalom- 
mal kigyullad  ;  sőt  a  szituáczió  még  rosszabbá  is  lehet.  Ha 
önök  végignézik  a  külügyminiszternek  nyilatkozatait  a 
delegáczióban,  az  az  értelmük,  —  nem  a  szavainak  :  a  nyilat- 
kozatainak —  hogy  ránk  nézve  különösen  szerencsés  körül- 
mények közt  történt  ez  a  lázadás  ;  különös  szerencsés  körül- 
mények közt,  (Derültség  a  baloldalon.  Halljuk  !  Halljuk  !) 
mert  Oroszország  meg  van  bénítva,  AngHa  el  van  foglalva 
belügyeivel,  Szerbiában  barátságos  kormány  van  és  Monte- 
negróban hajlandó  a  kormány  kötelességét  teljesíteni,  a 
szultánnal  pedig  jó  lábon  állunk.  Ezért  kell  hallgatni  az 
annexióról,  mert  ha  szó  van  róla,  megromlik  a  fényes  portával 
való  jó  viszony  és  egyszerre  megszűnik  a  muzulmán  népes- 
ség —  pedig  ez  500.000  fő  —  nyugalmas  magatartása.  És 
az  érthető  a  nyilatkozatokból  és  e  teljesen  megbízható  tudó- 
sításokból, hogy  a  mohamedán  népesség  nyugodt  maga- 
tartása a  Konstantinápolyból  vett  intés  következménye, 
nem  pedig  annak,  mint  Dárday  képviselő  úr  hiszi,  mintha 
szeretnék  az  ausztriai  uralmat.  (Helyeslés  balfelől.)  Hiszen 
maga  a  hadügyminiszter  mondta,  hogy  a  mohamedánok 
által  lakott  kerületben  volt  a  legnagyobb  felháborodás  a 
véderőtörvény  behozatala  miatt,  (Halljuk  !  Halljuk  !  bal- 
felől.)  hogy    ott   tömeges   kivándorlásra   készültek   és   csak 

nagy  nehezen  lehetett  őket  csendesíteni,  úgy  hogy  ma  már 
jelentékeny  kivándorlástól  ott  nem  kell  tartani. 

No  már  most,  én  nem  vádolom  ezeket  a  kormányokat, 
hogy  ők  akarnák  szítani  a  lázadást.  De  tegyük  fel,  ha  az 
ő  politikájuk  a  mienkkel  ellenkezésbe  jönne  :  érzik-e  önök, 
milyen  precair  lábon  áll,  érzik-e,  hogy  minden  egyes  rubelért, 
sovereignért,  melyet  ők  elköltenek,  nekünk  ezreket,  száz- 
ezreket kell  elköltenütik  ?  (Igaz  !  Igaz  !  balfelől.)  És  a,zt 
kérdem :  mi  biztosít  tehát  bennünket  arról,  hogy  ezen  áldo- 
zatok daczára  sem  fog  megújulni  a  lázadás,  és  mert  a  leg- 
kedvezőtlenebb körülmények  közt  is  megújulhat,  még  óriá- 
sibb költségekkel  állunlc  szemben.  (Ügy  van  !  balfelől.)  És 
ezek  szerint  a  miniszterelnök  úr  nem  tud  sem  az  okkupáczió 
igazolására,  sem  a  jövőben  követendő  politika  iránt  meg- 
nyugtató nyilatkozatot  tenni  a  házban.  (Igaz  !  Ugy  van  ! 
a  bal-  és  a  szélső  baloldalon.) 

Hy  állásponton,  tisztelt  ház,  midőn  az  idén  annyit 
követelnek  önöktől,  hogy  amit  Magyarország  az  idén  rákölt 
Boszniára  —  értem  ez  alatt  még  azon  kéthónapi  hitelt,  ami 
még  hátra  van  ;  értem  a  felhasznált  hadikészletek  pótlására 
szükséges  összegeket,  melyeket  önök  sohasem  láttak  a  boszniai 
költségek  közt,  mert  a  közös  hadsereg  költségvetésében 
foglaltatnak ;  értem  ez  alatt  azt,  amit  a  közös  pénzügy- 
miniszter mondott :  hogy  nem  valószínű,  hogy  a  czivil  admi- 
nisztráczió  költségei  kikerüljenek  a  tartományok  jövedel- 
méből ;  értem  azon  1200  ujoncz  tartását,  melyről  a  közös 
pénzügyminiszter  az  ápríHs  18-iki  négyes  bizottsági  ülésben 
azt  mondotta,  hogy  úgy  volt  intendálva,  hogy  azon  ujonczok 
tartási  és  fölszerelési  költsége  a  tartományok  jövedelméből 
fedeztessék,  de  az  már  most  lehetséges  nem  lesz,  tehát 
előállott  az  az  eset,  mikor  a  miniszterelnök  úr  Ígérte,  hogy  ha 
pedig  pénz  kell  az  ujonczokra,  az  országgyűlések  elé  fognak 
lépni  s  törvényt  kell  arról  alkotni  —  ha  összevetjük  ezt 
az  összes  kvótát,  mit  Magyarországnak  az  idén  keU  fizetnie, 
az  többre  megy,  mint  Magyarország  összes  földadójának  fele 
s  így  minden  ember,  aki  földadóba  fizet,  tudhatja,  hogy 
minden  második  krajczárt,  minden  második  forintot  Boszniára 
fizeti.  (Igaz  !  Ügy  van  !  a  bal-  és  a  szélsőbaloldalon.  Nyug- 
talanság jobbfelől.) 

De  hát  mi  kilátás  van  jövőre  ?  Hüszen  évről-évre  jelent- 
kezik új  adók  alakjában  e  nemzetnek  erőtlenedése  ;  évről-évre 
konstatirozható  ez  az  eredmény  az  államháztartás  mérlegének 
stagnálásában.  (Igaz  !  'Ügy  van  !  a  bal-  és  a  szélsőbaloldalon.) 
A  pénzügyminiszter  nem  csinálhat  előirányzatot,  az  egyes 
miniszterek  nem  folytathatnak  poHtikát  közigazgatásunk 
körében,  mert  ott  van  előttük  egy  ismeretlen  tényező  és 
nem  tudni,  nem  fog-e  egyszer  meginogni  a  föld  Boszniában 
és  nem  fogja-e  halomra  dönteni  az  összes  előirányzatot. 
(Igaz  !  Ügy  van  !  a  bal-  és  a  szélsőbaloldalon,)  Hiszen  az  idén, 
mielőtt  a  költségvetés  tárgyalását  befejeztük  volna,  már 
az  események  kérlelhetlen  kritikát  gyakoroltak  fölötte.  És 
van-e  valaki,  aki  megmondhatná,  hogy  mennjdre  fog  menni 
a  folyó  évben  Magyarország  deficzitje  ? 

De  hát  mit  igér  a  közös  hadügyi  kormányzat  a  leg- 
kedvezőbb esetben  ?  önök  olvashatták  a  delegáczió  jelen- 
tésében, hogy  76.000  emberrel  ellenőrizteti  az  ottani 
adminisztrácziót.  Ha  minden  jól  megy,  azt  mondja  a  közös 
hadügyminiszter,  akkor  le  fogja  szállíthatni  a  létszámot 
55  vagy  45  ezerre,  tehát  körülbelül  kétszer  annyira,  mint 
amennyire  a  lázadás  előtt  az  ottani  csapatok  száma  ment. 
De  hogy  áll  a  dolog  ?  Ha  önök  hozzáveszik  azt,  hogy 
amit  építményekre  kérnek,  azt  csak  erre  az  évre  kérik,  és 
a  hadügyminiszter  világos  nyilatkozata  szerint,  úgy  az 
osztrák,  mint  a  magyar  delegáczióban  —  nem  mondta, 
hogy  jövőre  is  ezt  kérni  fogja,  ennyi  óvatosságot  tanúsí- 
tott —  azt  mondta,  hogy  amit  az  idén  építeni  akar,  azt 
most  mind  kéri.  De  én  mondhatom,  hogy  amivel  a  kvóta, 
amelyet  jövőre  Boszniára  elköltünk,  emelkedni  fog,  az  lesz 
annyi,  ha  nem  nagyobb,  mint  a  Magyarországra  eső  része 
az  új  vámtarifa  több-jövedelmének,  a  pénzügyi  szükségünk 
okából  behozott  összes  pénzügyi  vámoknak.  Egyenként  el- 
fogyasztjuk eszközeinket,  melyekkel  államháztartásunkat 
rendezni  kellene  ;  kiadjuk  az  utolsót,  amivel  rendelkeztünk, 
és  van-e  valaki  ebben  az  országban,  akit  tompa  aggódás 
érzete  nem  száll  meg  az  elvesztegetett  áldozatok,  a  füstbe 
ment    erőlködések   láttára  ? 

Tisztelt  ház !  Szemben  ezzel  a  helyzettel,  melyet 
valóban  túlozni  nem  akarok,  egy  komoly  kötelesség    áll  elő 

mindnyájunkra  nézve.  Mondjuk  meg,  mi  ad  mondják  meg 
azok,  akik  pártolták  az  okkupácziót  és  mondjuk  meg  mi, 
kik  abban  végzetes  politikai  ballépést  láttunk,  hogy  ez  a 
politika  összeegyeztethetetlen  Magyarország  létérdekeivel. 
(Élénk  helyeslés  balfelől.)  Mi  nem  szánhatjulc  magunkat 
arra,  hogy  évről-évre  vakon,  bekötött  szemmel  szavazgas- 
sunk meg  fedezetet  ily  költekezésekre,  melyeket  oly  politika 
tesz  szükségessé,  melynek  bár  be  nem  vallott  czélját  egyene- 
esn  visszautasítjuk.  Midőn  a  legkínosabb  zavarban  és  töpren- 
gésben vagyunk  akkor,  mikor  a  saját  belső  megélésünkre 
szükséges  összegeket  le  kell  száUítanunk,  fejlődésünk  fel- 
tételeit nieg  kell  vonnunk  magunktól  :  akkor  nem  határoz- 
hatjuk el  magunkat,  hogy  azokba  a  sivár  sziklákba  milliókat 
akarjunk  eltemetni  —  hiszen  temettünk  el  Magyarország 
jólétéből  e  tartományokba  eleget  !  Ezen  az  úton  meg 
kell  állanunk,  és  meg  kell  állanunk  főleg  azért,  mert  a 
politika,  amit  a  megszállott  tartományokra  nézve  követnek 
és  ami  nem  tetszik  Dárday  képviselő  úrnak,  az  a  politika 
tulaj  donképen  annexionális  politika,  annak  a  politikának 
nincs  semmi  más  magyarázatja,  mint  az,  hogy  a  monarchia 
területét  gyarapítani  akarják,  hogy  a  tartományokat  annek- 
tálni  akarják.  (Felkiáltás  a  szélsőbaloldalon  :  Ezt  már  régen 
tudjuk  !)  Mert  ugyan,  mi  képzelhető  oka  van  annak,  hogy 
a  tisztelt  kormány  az  ujonczozási  rendeletet  kiadta,  ha 
nem  a  mohó  vágy  az  annexiót  létesíteni  ?  Akkor,  mikor  az 
ujonczozási  rendelet  megjelent,  mikor  még  azt  hitték  a 
rózsás  jelentések  szerint,  hogy  csak  egy  kis  nyugtalanság 
lesz  ebből,  akkor  azt  mondták  :  az  általános  véderő  szer- 
vezése szükséges  azért,  mert  azt  a  kapcsot,  amely  a  mon- 
archiához köti  ezen  tartományokat,  szorosabbá  kell  tenni 
és  meg  kell  sokszorosítani,  mert  ez  a  mód  arra,  hogy  évről- 
évre  a  népesség  egy  tetemes  részében  a  hozzátartozás  érzete 
katonai  fegyelem  útján  illő  m.ódon  megteremtessék  ;  mert 
ez  egyik  mód,  hogy  pótoljuk  azon  lekötött  katonaság  számát, 
akikkel  őrizzük  ott  a  rendet  s  hogy  a  monarchia  rendelkez- 
hető hadereje  csorbát  ne  szenvedjen. 

Ha  ez  nem  annexionáHs  politika,  akkor  nem  tudom, 
mi  az. 

Egy  ily   politikába,   mely  nem  nyilt  szavakkal,  hanem 

fokonként  létesített  tényekkel  valóságos  annexiót  akar, 
csak  azok  nyugodhatnak  bele,  akik  a  bekebelezését  ama 
tartományoknak  minden  más  állami  érdeket  felülmúló 
érdeknek,  mindennél  fontosabb  szükségnek  tartják.  Azok, 
akik  azt  hiszik,  hogy  ez  a  legfőbb  érdek  :  azok  véleked- 
hetnek úgy,  hogy  nincs  áldozat,  amelyet  meg  ne  kelljen 
hozni.  Akkor  igen  természetes,  hogy  nem  az  a  kérdés  : 
mibe  kerül ;  hanem  az  a  kérdés  :  minő  sikereket  tudott 
felmutatni,  mennyiben  tudják  megérlelni  az  ügyet,  minő 
előhaladást  tesz  annak  létesítése. 

És  tudják-e,  mit  jelent  ez  az  eltakart  annexionális 
poUtika  ?  Azt  jelenti,  hogy  míg  az  okkupáczió  kétes  leple 
fentartatik ;  amíg  megengedik,  hogy  kiki  lelküsmerete 
mesterkélt  megnyugtatásával  pártolja  ezt  a  pohtikát,  azon 
hiú,  azon  balgatag  reményben,  mintha  erről  még  vissza- 
térés lehető  volna,  vagy  visszatérés  szándékoltatnék  :  el- 
készíttetnek az  állapotok  a  teljesen  bevégzett  tények  erejéig 
és  akkor  következik  aztán  szokás  szerint  a  szentesítés,  az 
annektálás  elfogadása.  (Ügy  van  !  a  bal-  és  a  szélsőbaloldalon.) 

De  aki  erre  határozza  el  magát,  annak  tudnia  kell, 
mi  az,  amire  magát  elhatározza  ;  tudnia  kell,  hogy  akkor 
előáll  valami  hasonló  a  Dárday  Sándor  úr  politikájához. 
Mert  aki  ott  annektálni  akar,  annak  ott  európai  állapotokat 
kell  teremteni  ;  ott  egy  tunya,  egy  tudatlan  faj  van,  ott 
egy  terméketlen  tartomány  van,  azt  a  tartományt  meg  kell 
nyitni  a  vállalkozó  szellemnek,  oda  kell  kecsegtetni  a  tőkéket, 
biztos  állapotokat  kell  létrehozni,  rendet,  oktatást,  jólétet 
kell  eszközölni  és  mindenekfölött  kevés  terhet  keU  róni 
reájuk,  hogy  az  anyagi  jólét  önzésében  legalább  egy  időre 
elfelejtsék  nemzeti  aspiráczióikat  ;  őriztetni  keU  őket  70 — 
80  ezer  emberrel ;  nem  egy  kézzel :  két  kézzel  szórni  oda 
a  pénzt,  mert  akkor  lassanként  átalakulnak  ott  az  állapotok 
és  megtörténik  az,  amire  egy  másik  háznak  kitűnő  tagja  a 
delegácziókban  czélzott,  hogy  :  ha  majd  minden  irányban 
csinált  utak,  lakott  helyek  fogják  átszegni  azokat  a  rengete- 
geket, akkor  a  farkasok  ki  fognak  onnan  pusztulni,  akkor 
majd  a  beköltözött  cziviHzáczió  állandóan  megtelepedhetik. 
(Tetszés  a  baloldalon.) 

Ha,     tisztelt    ház,    mi     egy    gazdag     ország  volnánk, 

amely  embernek  és  vagyomiak  bővében  van  ;  ha  mi  remél- 
hetnők,  hogy  egy  politikailag  erősítő,  államunkhoz  ragasz- 
kodó, hű  új  elemet  fogunk  ott  nagy  fáradsággal  és  költséggel 
magunkhoz  csatolni  ;  ha  nekünk  kellene  túlbőségben  levő, 
vállalkozó  kedvünk  és  pénzünk  számára  új  tereket  keresni  : 
akkor  lehetne  komolyan  ajánlani  ezt  a  politikát.  De  amíg 
mi  eltagadjuk  vagy  közönnyel  nézzük,  hogy  tíz  esztendő 
alatt  országunk  lakossága  ijesztő  mérvben  hanyatlott, 
mert  egy  perczentnyi  szaporodás  tíz  esztendő  alatt  a  leg- 
komolyabb visszaesés  jele  ;  (Ügy  van  !  a  bal-  és  a  szélsőbal- 
oldalon.) ha  mi  a  természet  rakonczátlan  elemeitől  se  tudjuk 
saját  földjeinket  biztosítani ;  ha  mi  nem  merjük  vagy  nem 
akarjuk  kutatni  a  tömeges  kivándorlások  okait  és  nem 
tudjuk  orvosolni  a  bajt  ;  ha  mi  belső  fejlődésünk  tényezői 
megteremtésében,  fejlesztésében,  a  magyar  állam  meg- 
szilárdításában ott  állunk,  hogy  kénytelenek  vagyunk  forin- 
tokban és  százakban  gazdálkodni  meg  azt,  amit  ott  száz- 
ezrekben és  miUiókban  kidobnak :  (Ügy  van !  a  bal-  és  a  szélső- 
baloldalon.) addig  uraim,  aki  nemzetgyilkos  politikát  követni 
nem  akar,  (Hosszantartó  zajos  éljenzés  és  taps  a  bal-  és  a 
szélsőbaloldalon.)  az  az  annexióra  nem  törekedhetik.  (Helyes- 
lés a  bal-  és  a  szélsőbaloldalon.) 

Ez  áU,  tisztelt  képviselőház  ;  de  hát  ezt,  tisztelt  ház, 
meg  kell  mondani.  A  delegácziók  tagjai  —  értem  a  magyar 
delegácziót  —  aggódtak  és  aggodalmukat  azzal  bizonyították, 
(Halljuk  !)  hogy  két  millió  forintot  letöröltek  a  valószínű 
költségekből.  Én  most  nem  akarok,  tisztelt  ház,  ennek 
a  töprenkedésnek  a  jelentőségéről  szólni.  Efogadom  egyelőre 
azt  a  magyarázatot,  amelyet  ők  adtak  ;  elfogadom  teljesen. 
ök  azt  mondták  :  törlik  a  két  milliót  azért,  mert  jelét  akarták 
adni  annak,  hogy  bánjanak  illető  helyen,  azaz  a  közös  kor- 
mányon —  mert  arról  volt  szó  —  takarékosabban  a  nemzet 
pénzével,  mert  elvérzünk  ezen  áldozatok  alatt,  legnagyobb 
érdekeink  megromlanak  ezen  áldozatok  alatt.  Hát  jó,  én 
ezt  elfogadom.  Hanem  tudják,  hogy  mit  felelt  a  közös  kor- 
mány ?  A  közös  kormány,  a  pénzügyminiszter,  a  hadügy- 
miniszter ismételten  azt  felelte  :  az  az  előirányzat,  amit  mi 
bemutattunk,  valószínűségi  számításon  alapuló.  Ha  minden 
jól  megy,  akkor  fog  ennyibe  kerülni.  Kevesebbel  nem  merünk 

felelősséget  vállalni ;  erre  is  csak  mint  valószínűre  vállal- 
kozunk ;  költünk  annyit,  amennyi  szükséges  lesz,  (Élénk 
derültség  a  bal-  és  a  szélsőbaloldalon.  Ellenmondás  a  jobb- 
oldalon.) és  akkor  örülni  fogunk  rajta,  ha  a  bizottság  szá- 
mítása helyes  lesz.  így  jött  létre  a  megegyezés.  A  bizottság 
azt  mondta  :  ennyivel  ki  kell  jönni ;  a  kormány  pedig  azt 
mondta  :  költünk  annyit,  amennyi  szükséges  lesz,  —  igen, 
fel  is  olvashatom  a  szöveget  —  nem  valószínű,  nem  is  hisszük, 
hogy  kijövünk  azzal,  amit  az  urak  ajánlanak.  Ezt  nevezik 
azután    parlamentarizmusnak. 

Én  azt  tartom,  hogy  nem  az  a  feladat  ilyen  körülmények 
között,  hogy  jeleket  mutassunk.  A  feladat  ilyen  körülmé- 
nyek között :  nyíltan  és  határozottan  kikötni  a  feltételt  és 
megmondani,  mely  feltétel  alatt  járulhatunk  a  közös  kor- 
mány és  ezen  kormány  politikájához.  Mert  a  jeleket  félre- 
értik, vagy  figyelembe  nem  veszik.  És  ha  valami  kötelessége 
van  a  nemzet  képviseletének,  az  az,  hogy  meggyőződése 
szerint,  teljes  erővel  álljon  ellen  azon  poHtikának.  Azt  mond- 
ják, de  csak  úgy  mellékesen,  kint  a  folyosón,  hogy  nem  kíván 
a  megszállás  fentartása  ennyi  áldozatot,  kevesebbel  is  lehet 
ezt  eszközölni  és  a  nemzet  erejével  összhangba  lehet  azt  hozni. 

]\Ii  azt  a  kérdést,  tisztelt  ház,  feltettük  a  közös  kormány- 
nak és  feltesszük  itt  is.  Hát  miért  nem  mernek  a  megnyug- 
tatással előállani  ?  De  mert  az  nem  tudott  megnyugtatni, 
sem  ez  nem  tud  megnyugtatni,  nem  hallgathatunk,  mert 
ebből  azt  kell  következtetnünk,  hogy  lehetetlennek  tartják 
a  nemzet  erejének  kímélését.  Hanem  akkor  aztán  ki  kell 
jelenteni  itt  azt,  hogy  :  mi  pedig  lehetetlennek  tartjuk,  hogy 
magunkat  a  nemizetet  megrontó  politikával  továbbra  is 
azonosítsuk.    (Élénk  helyeslés  a  bal-  és  a  szélsőbaloldalon.) 

Hátra  van  még  egy  kérdés  és  ez  az  :  hogy  mi  czél,  mi 
érdek  az,  amelyért  mi  ott  vágjunk?  (Halljuk!)  Nemcsak 
Dárday  Sándor  képviselő  úr  mondja,  hogy  most  keresi  a  fel- 
világosítást, valamint  Poiit  Mihály  képviselő  úr  is,  hanem 
kérdezzük  mi  is.  És  megmondom,  hogy  miért  kérdezzük. 
Azért,  mert  azok  a  czélok,  melyekkel  ez  a  megszállás  annak 
idején  feldícsértetett,  azok  a  czélok,  azok  az  igazolások 
a  bekövetkezett  események  által  kegyetlenül  meghazud- 
toltattak. 

Az  1879.  évi  delegáczió  üléseinek  naplójában  olvashatjuk 
azt,  hogy  milyen  szépen  ki  tudták  festeni,  hogy  minő  barát- 
ságos elemek  közé  megyünk  be  ;  igaz,  hogy  térdig  vérben 
gázoltunk,  de  rögtön  azt  mondották,  hogy  a  török  azért 
fog  hozzánk  ragaszkodni,  mert  vallása,  birtoka  biztosítása 
tőlünk  függ ;  a  keresztény  pedig  hálával  lesz  irántimk,  mert 
egyenjogúsítva  lesz.  És  mit  tapasztalunk  ?  Azt,  amit  nem 
mernek  bevallani  a  hivatalos  jelentések,  de  amit  mindenki 
mond,  aki  az  ottani  állapotokat  ismeri,  amit  az  események 
lépten-nyomon  tanúsítanak :  a  legnagyobb  ellenszenvet,, 
a  legnagyobb  gyűlöletet  a  lakosság  minden  rétegében. 
(Helyeslés  a  bal-  és  a  szélsőbaloldalon.) 

Az  mondatott  —  azon  okokra,  melyeket  a  miniszterelnök 
úr  mondott,  mindjárt  rá  fogok  térni,  hogy  mit  nyomnak 
azok  —  az  mondatott,  hogy  szükséges  ez  azért,  hogy  keres- 
kedelmi utunkat  biztosítsuk  a  kelet  felé.  Ugyan  kérem, 
erre  talán  az  okkupáczió  még  sem  szükséges  ?  Ha  mi  minden 
tartományt  el  akarunk  foglalni  és  megszállva  tartani,  ahol 
nekünk  kereskedelmi  út  kell,  akkor  Európa  egy  pillanatig 
sem  lehetne  biztos  tőlünk.  (Derültség  és  tetszés  a  bal-  és  a 
szélsőbalon.)  Arra  pedig,  hogy  azt  másképen  lehessen  bizto- 
sítani,  még  csak  kísérletet  sem   tettek. 

Azt  mondták  azután,  hogy  a  belső  nyugalom,  a 
monarchia  nyugalma  és  biztosítása  kívánja  az  okkupácziót. 
Azt  kérdem  —  és  csakugyan  még  hivatalosan  is  el  lehet 
menni  az  őszinteségben  addig  a  határig  —  azt  kérdem  : 
amióta  mi  ezen  tartományokat  megszálltuk,  nem  vagyunk-e 
sokkal  inkább  kitéve  annak,  hogy  külföldi  cselszövények  és 
külföldi  események  megreszkettessék  belső  állapotainkat  ? 
vájjon  addig,  míg  meg  nem  szálltuk  e  tartományokat, 
vagy  azóta  vagyunk-e  kötelezve  arra,  hogy  minden  egyes 
forintért  ezerszeresét  és  százezerszeresét  költsük  el  azon  költ- 
ségnek,  melyet  eddig  elköltöttünk?    (Tetszés.) 

Az  mondatott,  hogy  azon  kis  tartományoknak,  melyek 
bennünket  nyugtalanítottak,  fékentartása  az  ok.  Hiszen  Mon- 
tenegrónak nem  kormánya,  de  népessége  nyíltan  pártolja 
az  inszurrekcziót  ;  az  inszurrekczió  gyülhelye,  üdülési  helye 
Montenegró.  Vájjon  jobban  állunk-e  azóta,  megfenyítjük-e 
Montenegrót,  elhárítjuk-e  ezt  az  okot,  növekedett-e  biztos- 

ságunk  ?  Hiszen  erre  az  élet  egy  nagyon  határozott  feleletet 
adott. 

Nincs,  tisztelt  ház,  más  ok  és  más  czél,  melyből  kimagya- 
rázhatnám azt,  ami  történt,  mint  hogy  a  czél  az,  hogy 
annexióra,  gyarapodásra  törekszünk.  És  ez  a  czél  az,  melyet 
minden  erőnkből  elleneznünk  kell. 

A  tisztelt  miniszterelnök  úr  megkísérli  ezt  igazolni  és 
megkísérlette  múltkori  beszédjében  két  indokkal.  Az  egyik 
okban  azt  mondja  :  Megmondtam  már  több  ízbea,  hogy 
indoka  a  bemenetelnek  nem  volt  egyéb,  mint  az,  hogy  ha 
ott  az  újra  meg  újra  támadó  tűz  kiüt,  oly  helyzetben  legyünlv, 
hogy  azt  a  tűzhelynél  nyomjuk  el,  nem  pedig  akkor,  midőn 
niár  hazánkba  átcsap.  És  azután  hozzáteszi  :  Mindenki 
tudja,  hogy  újabb  időben  ott  kezdődtek  a  nyugtalanságok, 
amelyek  nagyobb  térre  elharapózva  eredményezték  1877-ben 
az  orosz-török  háborút  és  amely  okok  előidézhették  volna 
most  is,  nekünk  pedig  ismét  néznünk  kellett  volna,  amíg 
elterjed  nagyobb  mérvben  és  egy  nagy  általános  konflag- 
ráczió  lesz   belőle. 

Ha  ebben,  tisztelt  ház,  van  határozott  eszme,  —  nem 
sértő  szándékkal  mondom  —  de  ha  ennek  van  határozott 
értelme,  ez  annyit  jelent,  hogy  mi  az  elfoglalás  és  a  meg- 
szállás által  a  keleti  kérdésnek  újólagos  kitörését  meg- 
gátoljuk, meggátoljuk  azt,  hogy  egy  új  konflagráczió  is 
támadjon  ott. 

Én  nem  tudom,  tisztelt  ház,  de  ebben  az  érvelésben 
azon  rendes  rémítgetések  egyikét  látom,  amikben  a  minisz- 
terelnök úr  beszédei  olyan  gazdagok.  Hát  kérem,  való-e 
hogy  1877-ben  Boszniában  támadt  a  keleti  kérdés  ?  Mit 
jelent  ez  a  keleti  kérdés  ?  Jelenti  a  keresztény  népek  törek- 
vését, menekülni  a  török  uralom  alól.  Ez  megújul  mindenütt, 
ahol  keresztény  nép  van,  Albániában,  Bulgáriában,  Macze- 
dóniában,  Boszniában.  Megújul  mindenütt,  ahol  határos  kis 
áUamok  vannak,  melyek  törekednek  arra,  hogy  a  keresztény 
alattvalókból  s  azok  által  lakott  területből  egészítsék  ki 
magukat  ;  megújul  minden  kedvező  alkalommal  azon  hatal- 
mak ösztökélése  és  támogatása  folytán,  melyeknek  érdekében 
áD  egyik  vagy  másik  irányban  mozgalmat  idézni  elő  a  Balkán- 
félszigeten. 

Tehát  1877-ben  Boszniából  eredt  a  keleti  kérdés  ?  Ha 
Boszniában  lettünk  volna,  nem  lett  volna  meg  a  bulgár 
lázadás  ?  a  szerb  háború  ?  Hol  volt  igazi  tényezője  a  keleti 
kérdésnek  ?  Pétervárott  volt.  És  Ausztria  nem  jól  tudta-e, 
hogy  Oroszország  áll  a  háta  mögött  azon  törekvéseknek, 
melyek  először  a  bulgár  lázadásra,  a  szerb  háborúra,  a  görög 
nyugtalanságokra  és  a  keleti  kérdés  egész  megmozdulására 
vezettek.  Hiszen  a  miniszterehiök  úrnak  tudni  kellett  volna 
ezt  —  ha  ugyan  előre  adták  tudtára,  nemcsak  utólag,  szokás 
szerint  —  és  nem  akad  e  házban  egyetlen  ember,  aki  komo- 
lyan elhinné,  hogy  azért,  mert  Boszniát  okkupáltuk  és  mert 
Boszniában  állunk,  a  keleti  kérdés  kitörését  azon  számtalan 
területeken  és  azon  nagykiterjedésű  erjedési  anyagokban 
megakadályozzuk. 

Vagy  azt  mondja,  hogy,  mert  ott  állunk,  megakadá- 
lyozzuk, hogy  a  láng  határaink  közé  ne  jöjjön.  Ez 
azt  jelenti,  hogy  a  határainkon  belül  levő  elemek  fel  ne 
lázadjanak,  azért  vagyunk  Boszniában.  Kit  ért  ezen  elemek 
alatt  a  miniszterelnök  úr  ?  Mást  nem  érthet,  mint  a  hatá- 
rainkon lévő  elemeket,  a  délszlávokat.  Mikor  az  egész  keleti 
kérdés  forrongásban  volt,  mikor  Szerbiában  folyt  a  harcz, 
mikor  Bulgáriában  volt  a  lázadás,  akkor  ezek  az  elemek 
forrongtak-e,  fellázadtak-e  ?  Ha  pedig  nem  tették,  tegyük 
fel,  mely  elemek  lennének  azok,  amelyek  lázadással  fenye- 
getnek ?  És  vájjon  jobban  féken  tartjuk-e  őket,  ha  oly 
tartományokkal  hozzuk  őket  összeköttetésbe,  melyekkel 
csak  a  lázadó  elemeket  szaporítjuk  ?  Az  egyszerű  gondolkozás 
ellentmond  az  ilyen  állításnak. 

A  miniszterelnök  úr  másik  indoka,  másik  rémítgető je  az, 
hogy  (Halljuk  !)  azt  mondja  :  Ha  az  a  politika  követtetnék, 
melyet  némelyek  ajánlanak,  hogy  az  okkupált  tartományokat 
egyszerre  hagyjuk  oda,  ez  megingatná  a  hatalmunkban  való 
hitet  és  bizalmat ;  nem  a  nagyhatalmi  állásnak  lenne  vége, 
hanem  a  létnek  kérdése  vettetnék  föl  és  előállana  a  nagy  bom- 
lás, melyben  csak  a  magyar  államnak  és  csak  a  magyar  faj- 
nak jövője  bizonytalan. 

Tisztelt  ház  !  Mindenekelőtt  megjegyzem,  hogy  azt, 
hogy  azokat  a  tartományokat  rögtön  hagyjuk  el,  itt  a  házban 
tudtommal  senki  sem  mondta.  Sőt  igenis,  már  a  múlt  hitel 

megszavazása  alkalmával  én,  de  többen  is,  kifejtettem 
azt  az  okot,  hogy  miért  tartom  lehetetlennek  és  politikailag 
hibának  azon  kívánság  felállítását  is,  hogy  azokat  a  tartomá- 
nyokat rögtön  hagyjuk  oda.  De  azt  aztán  az  állítások  leg- 
merészebbikének  nevezem,  azt  mondani,  hogy  a  boszniai 
okkupáczióban  a  monarchia  fentartásának  sarkpontja  van, 
hogy  ha  kijönnénk  Boszniából,  a  létkérdés  vettetnék  fel, 
ha  kijönnénk  Boszniából,  előállana  a  nagy  bomlás  és  ebben 
a  magyar  faj  jövője  bizonytalan. 

Tisztelt  képviselőház,  szörnyű  rangra  emelkedett  ez 
a  boszniai  okkupáczió.  (Derültség  baKelől.)  Mikor  megtör- 
tént, akkor  azzal  ajánlották,  hogy  Dalmáczia  biztosítására 
szükséges,  majd  Trieszt,  majd  Fiume  biztosítására  tartották 
szükségesnek,  —  a  forgó  toronnyal  csak  Jókai  Mór  tisztelt 
képviselő  úr  elégedett  meg ;  (Derültség.)  ma  a  monarchia 
ékkövének  akarják  tekinteni  ;  ha  pedig  e  nagy  szavakkal 
csak  azt  akarja  a  tisztelt  miniszterelnök  úr  mondani,  hogy 
a  monarchiának  hatalmi  prestigeje  kevesbedik  a  keleten, 
f)edig  arra  a  hatalmi  prestigere  szükség  van,  akkor  ezt  már 
mi  is  mondtuk  s  akkor  vele  teljesen  egyetértek  ;  de  a  hatalmi 
prestige  csorbítása  és  a  létkérdés  felvetése  közt  óriási  különb- 
ség van. 

Mi  nem  akarjuk  a  hatalmi  prestiget  megcsorbítani, 
nem  akarunk  rögtöni  kivonulást ;  mi  elsősorban  követeljük 
azt,  hogy  ezt  a  megszállási  pohtikát  az  országnak  igazi  lét- 
érdekeivel és  anyagi  erejével  hozzák  összhangzásba.  (Zajos 
helyeslés  balfelől.)  Ha  ezt  nem  tudják  tenni,  az  esetben 
—  még  pedig  már  az  első  is  hozzá  tartozik  —  minden  körül- 
mények közt  kibonyolódási  politikát  követelünk  az  okku- 
páczióból.  (Ügy  van !  balfelől.)  Amit  a  tisztelt  kormány 
folytat :  az  annexionális  politika,  csak  nem  vallja  be  ;  nekünk 
pedig  kibonyolódási  politika  kell  az  okkupaczionális  politi- 
kából. 

Erre  számos  módozat  van.  Tudjuk,  hogy  ezt  nem  lehet 
rögtön  eszközölni  s  a  monarchia  állásának  és  hatalmi  érdekei- 
nek minden  csorbítása  nélkül  kívánjuk  ezt,  s  meg  vagyok 
győződve,  hogy  mind  az  a  reális  érdek,  aminek  biztosítására 
az  annexió  szükségét  hirdetik,  az  annexió  nélkül  is  teljesen 
elérhető,  ha  azt  komolyan  keresik,  ha  ezt  tűzik  ki  czélul  és 

erre  használják  fel  az  esélyeket  és  eszközöket.  (Élénk  helyeslés 
balfelől.) 

Kénytelenek  vagyunk  és  kötelességünk  ezt  a  követelést 
a  kormánnyal  szemben  felálKtani  ;  nem  tűrhetjük  azt,  hogy 
vakon,  be  nem  vallva,  de  tényleg  annexionális  politikát  foly- 
tassanak. Eljött  az  idő,  hogy  a  ház  mondja  ki  nyíltan,  hogy 
kívánja  a  kibonyolódást  az  okkupáczióból,  nem  a  rögtöni 
kivonulást,  de  a  fokozatos  kibonyolódást,  és  eljött  az  idő, 
hogy  a  ház  ezt  ne  csak  kimondja,  hanem  tetteivel  tanúsítsa 
és  minden  hatalmával  oda  kényszerítse  a  kormányt,  hogy 
e  politikának  érvényt  szerezzen.   (Zajos  helyeslés  balfelől.) 

És  itt,  tisztelt  ház,  visszatérek  oda,  ahonnan  kiindultam. 
Azért  is  szükséges  az,  hogy  önök  megóvják  a  boszniai  ügy- 
ben a  törvényes  pénzajánlati  határozathozatalt,  hogy  semmi 
eszközt  ne  adjanak  ki  kezükből  arra,  hogy  a  kormány  annak 
a  politikának  a  követésére,  amelyet  helyesnek  és  követen- 
dőnek tartanak,  rá  is  kényszeríttessék. 

Ezért  én  azt  indítványozom,  hogy  két  határozatot 
hozzon  a  tisztelt  ház.  Az  egyik  határozatban  mondja  ki, 
hogy  elveti  a  fedezetről  szóló  törvényjavaslatot,  azért,  mert 
az  oly  alkatrészeket  foglal  magában,  amelyek  feletti  hatá- 
rozathozatal ezen  országgyűlés  jogkörébe  tartozik.  Ez  a 
határozati  javaslat  következőkép  hangzik :  Határozza  el 
a  ház,  hogy  a  183.  számú  törvényjavaslatot  az  1882.  évi  rend- 
kívüli hadiköltségek  fedezéséről,  miután  az  abban  foglalt 
összeg  tetemes  része  a  megszállott  tartományok  területén 
létesítendő  középítkezésekre  szavaztatott  meg  az  országos 
bizottságok  által,  ezen  czélokra  rendelt  összegek  feletti  hatá- 
rozathozatal pedig  az  1880  :  VI.  törvényczikk  értelmében 
a  monarchia  két  államának  országgyűlését  illeti,  általános- 
ságban sem  fogadja  el.  (Élénk  helyeslés  a  bal-  és  a  szélső- 
baloldalon.) 

És  azután  indítványozom,  tisztelt  ház,  hogy  szemben 
azon  pohtikával,  mely  eddig  a  magyar  kormány  felelőssége 
és  befolyása  mellett  kö vettetett,  a  ház  mondja  ki  határozat 
alakjában  azt  a  véleményét,  hogy  miután  az  a  politika, 
amely  Bosznia  és  Herczegovina  megszállására  nézve  követ- 
tetik,  irányában  és  eredményeiben  a  monarchia  dualisztikus 
szerkezetének  megzavarására  vezet  ;   miután  az  a  politika 


414:  Az  okkupácziót  követó  országgyűlések. 

Magyarország  anyagi  erejét  legbecsesebb  nemzeti  czéljaink- 
nak  és  érdekeinknek  megvalósításától  elvonja  és  pénz- 
ügyeinknek rendezését  óriási  áldozatok  mellett  is  meghiúsítás- 
sal fenyegeti  :  utasíttatik  a  kormány,  hogy  a  törvények 
szerint  őt  megillető  befolyását  az  okkupaczionáhs  politiká- 
ból való  kibonyolódás  mielőbbi  eszközlésére  használja  fel. 
(Élénk  helyeslés  a  bal-  és  a  szélsőbaloldalon.) 

És  midőn  ezt  a  két  határozati  javaslatot  a  tisztelt  háznak 
ajánlanám,  (HaUjnk  !)  beszédem  befejezéséül  az  előadó  úr 
szavaira  térek.  A  tisztelt  előadó  úr  azt  mondja  :  szavazzák 
meg  mentül  nagyobb  többséggel  e  hitelt,  mert  Magyar- 
országon tradiczióban  vannak  a  nagy  pártok  és  mert  csakis 
ha  ezt  megszavazzák,  tartatik  fenn  e  kormány  és  csak  ha 
e  kormány  fentartatik,  akkor  nem  lesz  az  okkupaczionáhs 
poHtikából    veszély    az    országra    nézve. 

Ami  azt  a  biztosítékot  illeti,  mely  ezen  kormánynak 
fentartásában  áll,  ez  bizalmi  kérdés,  erre  nézve  elég  monda- 
tott. Hanem  ami  a  nagy  pártokat  és  azok  tradiczióját  iUeti : 
én  a  nagy  pártokat  szerencsének  tartom  és  a  helyes  pohtikai 
élet  nélkülözhetlen  feltételének,  de  csak  akkor,  ha  azokat 
a  nagy  pártokat  valamely  határozott,  de  igazán  határozott, 
nyíltan  bevallott  és  őszintén  követett  és  felfedett  politika 
következetesen  vezeti.  De  nagy  pártokat  azért,  hogy  be- 
végzett tényeki'e  utólag  sajnálkozólag  ráadassék  a  bele- 
egyezés, (Helyeslés.  Ügy  van  !  a  szélsőbalon.)  hogy  a  párt 
kibújjék  a  felelősség  alól,  a  kormány  kibújjék  a  lakolás  alól  : 
ezért  nagy  pártokat,  a  takargatásra  a  nagy  pártokat  nagy 
országos  szerencsétlenségnek  tartom.  (Élénk  helyeslés  a  bal- 
és  a  szélsőbalon.)  A  kormányoknak  és  pártoknak  becse  attól 
függ,  miként  fogják  fel  a  nemzeti  feladatokat  és  miként 
képesek  az  így  felfogott  feladatnak  minden  erejükkel,  összes 
pohtikai  létükkel,  reputácziójukkal  teljesen  érvényt  szerezni. 
Aki  helyesen  fogja  fel,  aki  odaadóbban  működik  ebben  a  fel- 
adatban, azt,  meglehet,  hogy  múló  siker  időnkint  nem  követi, 
de  a  kötelesség  teljesítésének  örök  dicsősége  bizonyára 
megilleti  őt. 

Ez  az,  amit  én  önöktől  kívánok,  ezt  ismerjék 
kötelességüknek ;  ne  menjenek  a  takargatással,  elnézéssel 
azon  az  úton,  amely  oda  vezet,  hogy  megtörtént  tényelo-e 

nagy  vonakodva  azután  utólag  reá  adják  a  beleegyezést, 
amire  igazán  áll  a  rómainak  azon  mondása,  hogy  :  Libidó  ac 
voluptas  penes  eos,  —  akik  a  hatalmat  bírják  —  rumor 
ac  dedecus  penes  omnes. 

Ha  önök  ebben  az  értelemben  egy  politikához  járul- 
nak, akkor  én  ezt  szerencsének  tartom  az  országra  nézve. 
De  azután,  az  a  nagy  párt  ne  legyen  a  hivatalos  nyomás  és 
befolyás  eszközeivel  összetoborozva,  hanem  legyen  szabad 
választás,  szabad  döntése  a  nemzetnek.  (Felkiáltások  a  jobb- 
oldalon :  Megvan  !)  És  szabad  döntése  a  nemzetnek  csak 
akkor  lesz,  ha  a  hivatalos  nyomások,  hivatalos  korteskedések, 
a  kormány  hatalmával  való  pártcsinálás  napjai  megszűn- 
nek, és  akkor  tegyék  a  nemzet  elé,  hogy  döntsön  saját 
sorsa  felett ;  akkor  minden  párt  a  maga  nyilt  politikája  mellett 
fog  küzdeni,  s  akkor,  de  csakis  akkor,  ha  nagy  pártok  kerülnek 
ki  az  alkotmányos  küzdelemből,  lesz  ez  szerencséje  a  nemzet- 
nek. (Élénk  helyeslés  a  bal-  és  a  szélsőbaloldalon.) 

Én  abban  a  meggyőződésben  vagyok,  hogy  az  országnak 
javára  szükséges,  és  úgy,  amint  azt  becsületes  meggyőző- 
désünk szerint  megítélhetjük,  az  országra  nézve  üdvös 
politika  ezen  határozati  javaslatokban  van  letéve  és  ezért 
ajánlom  azokat  a  tisztelt  háznak  elfogadás  végett.  (Éljenzés, 
élénk  helyeslés  a  bal-  és  a  szélsőbaloldalon.) 

Jókai  Mór :  A  törvényjavaslat  czélja  az,  hogy  az  eddig 
az  élelmezésre  és  a  had  folytatására  való  kiadásokat  és  a  jövendőre 
való  hadászati  czélú  építkezéseket  fedezze.  A  kérdés  az,  hogy 
azok  az  építkezések  egy  hadviseléshez  megkívántató  szükséges 
és  múlhatatlan  építkezések  és  útcsinálások-e,  vagy  pedig  invesz- 
ticziók.  Ha  inveszticziók,  akkor  Szilágyinak  van  igaza  ;  ha  a 
hadviselésre  szükséges  építkezések,  akkor  nekünk.  Arról  bizonyos 
vagyok,  —  mondja  —  hogy  akár  a  delegácziók  elé  tartozik  e 
kérdés,  akár  az  országgyűlés  elé,  miután  honfitársaink  és  fiaink, 
a  magyar  hadsereg  tagjai  ott  vannak  kitéve  a  hidegnek  és  szél- 
nek, hogy  ezek  számára  építtessenek-e  hajlékok,  melyek  őket 
megvédelmezzék  az  idők  viszontagságai  eUen  s  legyenek  utaik, 
melyeken  közlekedhessenek,  melyeken  nekik  élelmet  szállíthas- 
sanak —  midőn  erről  van  szó,  az  országgyűlés  éppen  úgy  meg- 
szavazta volna  a  költségvetést,  mint  a  delegáczió.  Azon  tisztelt 

képviselőtársaknak,  kik  erre  azt  mondják  a  szélsőbaloldalon, 
hogy  hát  ha  nagyon  fú  a  szél  a  katonáink  nyakába  a  Karszt 
hegyén,  el  kell  őket  onnan  hozni  s  mindjárt  nem  kell  számukra 
kőből  épült  faköpenyeg,  számításában  van  őszinteség,  van  logika, 
ha  rossz  ott  lenni,  jöjjenek  el  onnan  ;  de  mi  őszinteség  és  logika 
van  abban,  mit  Szilágyi  tisztelt  képviselő  úr  áUít  fel,  (Halljuk  !) 
ki  az  előttünk  fekvő  költségvetésből  kivesz  egy  pozicziót  ? 

Szilágyi :  Nincs  poziczió  benne  !  Átalányösszeg  ! 
Es  azt  mondja  :  erre  nem  a  delegáczió,  hanem  a  magyar 
képviselőház  illetékes.  Akár  van  igaz  ebben,  akár  nincs  :  azért, 
mert  ezt  a  kis  pozicziót  nem  tartja  a  képviselőház  elé  valónak, 
az  egész  hadsereg  élelmezését,  amely  valósággal  a  delegácziók 
elé  tartozik,  sem  szavazza  meg.  Nem  szavazza  meg  akkor,  midőn 
a  21  miihót  a  delegáczióban  megszavazta. 

Szilágyi :    Nem    szavaztam    meg !   (Ügy  van !    balfelől.) 
Ne     tessék     ferdíteni  !     (Helyeslés     balfelől.     Zaj 
jobbról.) 
Az,  ki  a  nagyobb  összeget  elvetette,  annak  következetesen  meg 
kell  adni  a  kisebb  összeget. 

Szilágyi:  Nem  áll!  (Zaj  jobbfelől.  Halljuk!  Halljuk! 
balfelől.) 
Akár  áll,  akár  nem  áll,  amit  a  delegáczióban  való  szava- 
zásra nézve  mondottam  ;  de  az,  hogy  itt  az  országgyűlés  előtt 
elveti  azt  az  összeget,  mely  a  delegáczióban  megszavazandó  volt, 
azért,  mert  a  kompetencziát  nem  ismeri  el  a  kisebb  összegre 
nézve  :  ez  tény  marad.  És  nagyon  kérem,  méltóztassék  itt  akár 
a  logikának,  akár  az  őszinteségnek  hiányát  véve,  választani, 
hogy  a  kettő  közül  melyik  az,  amelyik  jelen  van. 

Szilágyi :  Egyik  sincs  jelen.  (Derültség  balfelől.  Halljuk  ! 
Halljuk!  jobbfelől.) 
..  .  .   Ha   sikerült   szavaim   őszintesége   iránt   bizalmat    gerjesz- 
teni, midőn  .  .  . 

Szilágyi  :  Nem  sikerült ! 
Sajnálom  !  (Derültség.)  .  .  .  Midőn  azt  mondottam,  hogy  a 
jövendőre  nézve  elvárjuk  és  követeljük  a  kormánytól,  hogy 
a  nemzetet  nagyobb  áldozatok  hozatalától  megszabadítsa  : 
akkor  kérem  azt,  kit  meggyőztem,  méltóztassék  velünk  szavazni 
és  elfogadni  az  előttünk  levő  törvényjavaslatot.  Én  elfogadom. 
(Helyeslés  jobbfelől.) 

^flyi  Személyes  kérdésben  és  félreértett  szavaim  magyaráza- 
'"   tára  kérek  szót.  (Halljuk  !  Halljuk  !) 

Előttem  szólt  képviselő  úr  hivatkozott  arra,  hogy  minő 
logika  és  őszinteség  van  abban,  megtagadni  itt  a  fedezetet 
oly  kisebb  összegre  nézve,  amelyet,  mint  állította,  a  dele- 
gáczióban  megszavaztunk. 

A  képviselő  úrnak,  aki  másnak  logikáját  és  őszinteségét 
vizsgálja  és  kétségbe  vonja,  kötelessége  lett  volna  itt  is 
őszinteséget  és  loyaKtást  tanúsítani.  A  képviselő  úrnak  tudni 
kell,  hogy  a  delegáczióban  —  mert  hisz  ő  a  deíegácziónak 
tagja  —  mi  úgy  a  nagyobb,  mint  a  kisebb  összeget,  a  két 
millió  levonásával  vagy  anélkül,  mind  a  kettőt  elvetettük  ; 
ez   tény  ;   tehát   az,   amit  állítani   méltóztatott,   nem  való. 

Már  most  kérdem,  mi  a  neve  annak,  nem  való  tényre 
hivatkozni  itt  oly  testületből,  amelynek  a  tisztelt  képviselő 
úr  tagja  ?  Ha  pedig  arra  méltóztatik  hivatkozni,  hogy  a  közös 
szavazás  alkalmával,  midőn  sem  a  kisebb,  sem  a  nagyobb 
összeg  nem  volt  feltéve,  hanem  csak  a  differenczia  a  két  összeg 
közt,  hogy  akkor  mi  a  differencziának  ellene  szavaztunk  : 
hát  én  egy  kérdést  intézek  a  tisztelt  házhoz  és  a  többségnek 
minden  tagjához,  aki  a  delegáczióban  résztvett :  hogy  nem 
egyenesen  úgy  volt-e  feltéve  a  kérdés,  hogy  csak  az  kerül 
szavazás  alá,  vájjon  megszavaztatik-e  az  a  két  millió,  amivel 
az  osztrák  delegáczió  többet  ajánlott,  mint  a  magyar  dele- 
gáczió ?  Mi  nem  szavaztuk  meg  azt  sem,  amit  a  magyar 
delegáczió  felajánlott,  nem  szavaztuk  meg  azt  a  két  miUiót 
sem.  Hát  kérdem,  lehet-e  loyahtással  azt  mondani,  hogy  midőn 
mi  elvetettük  ezt  a  két  milliót,  elvetettük  az  alapösszeget  is, 
mégis  megszavaztuk  volna  az  alapösszeget  ? 

Az  nem  volna  loyalitás,  felállítani  ünnepélyesen  a  dele- 
gáczióban a  közös  szavazásnak  értelmét,  amint  felállíttatott 
a  többség  részéről,  mert  ott  csak  a  differencziáról  volt  szó, 
s  azután  itt  ebben  a  házban  annak  a  szavazásnak  ellenkező 
magyarázatot  adni.  Ez  nem  volna  loyális  és  én  megvárom 
a  többség  minden  tagjától,  hogy  amit  itt  a  közös  szavazás 
értelméről  mondtam,  azt  teljesen  valónak  ki  fogja  jelenteni. 
(Helyeslés   balf elől. ) 

Ez  az,  tisztelt  ház,  amit  a  tisztelt  képviselő  úrnak  sze- 
mélyes kérdésben  kívántam  mondani. 

Szilágyi  Dexsó  Beszédei.  Hl.  27 

Ami  pedig  szavaim  értelmének  félremagyarázását  illeti, 
tisztelt  ház,  beszédem  értelme  és  kifejezései  mutatják,  liogy 
én  megmondtam,  hogy  itt  ezen  törvényjavaslatban  átalány- 
összeg kéretik,  ezen  átalányösszegre  kell  a  fedezet  iránt 
nyilatkozni  s  azt  megadni  vagy  meg  nem  adni.  S  midőn 
a  tisztelt  képviselő  úr  azt  mondja,  hogy  abban  az  eljárásban, 
mely  az  ott  küzdő  katonákfiak  nem  akarja  a  hajlékot  megadni 
és  mégsem  akarja  a  rögtöni  kivonulást  dekretálni,  nincs 
őszinteség  és  logika,  akkor  én  arra  figyelmeztetem  őt, 
hogy  ami  követelést  mi  itt  felállitottunk,  az  csak  abban  áll, 
hogy  ha  ott  hajlékot  kell  épiteni  és  beruházásokat  eszközölni, 
kérjék  azt  attól  a  testülettől,  melynek  törvényes  hatásköréhez 
ez  tartozik,  (Élénk  helyeslés  balfelől.) 

Midőn  ezt  kerüli  ki  a  tisztelt  képviselő  úr,  —  mert  azt 
mondta,  hogy  abba  a  kérdésbe,  mely  a  főkérdés,  ő  nem 
bocsátkozik  —  akkor  jogom  van  vádolni  őt  avval,  hogy  az  ő 
eljárásában  nem  volt  logika  és  nem  volt  őszinteség.  (Élénk 
helyeslés   balfelől.) 

Jókai  Mór :  Személyes  kérdésben  kérek  szót.  (Halljuk  !) 
Tisztelt  képviselőtársam  szándékos  valótlanság  állításának  vádja 
alá  helyez  engem.  Én  bírok  annak  bátorságával,  hogy  ha  valamiben 
tévedtem,  ezt  bevalljam.  Engem  attól  a  bizonyos  közös  ülésben 
való  szavazástól  súlyos  családi  ügyek  távol  tartottak,  nem 
hallottam  a  szavazást,  mert  nem  voltam  jelen  ;  most  a  képviselő 
úr  előadván  a  történtek  genezisét  és  körülményeit,  magyarázatát 
részemről  elfogadom  és  kérem  magamat  a  szándékos  valótlanság 
vádjától  felmenteni.  (Helyeslés.) 

Tisza  Kálmán  miniszterelnök  :  Szilágyi  Dezsőtől,  mint  a  köz- 
jogi alap  hívétől,  meg  nem  foghatom,  —  úgymond  —  hogy  a  kom- 
petenczia  kérdésében  argumentácziójának  összes  erejét,  melyet 
olj'-  fényesen  hallottunk  kifejtem  nem  érvényesítette  a  dele- 
gáczióban.  .  .  .  Ha  beáUna  bármikor  az  az  eset,  hogy  a  két  dele- 
gáczió  által  megállapított  kiadásokat,  melyekre  nézve  az  egyik 
törvényhozás  a  kompetenczia  alapján  a  fedezetet  meg  is  adta, 
a  másik  törvényhozás  elvetné  —  nem  következnének-e  ebből 
oly  alkotmánj'^os  bonyodalmak,  melyeket  megelőzni  igyekezni 
mindenkinek,  akit  csakis  a  közügy  érdeke  és  nem  párttaktikai 

szempont  vezet,  kötelessége  ?  (Élénk  helyeslés  jobbfelől.  Mozgás 
balfelől.)  Ott  kellett  volna  tehát  argumentácziójának  összes 
erejét  kifejtenie,  ahol,  ha  győz,  bonyodalom  nélkül  viheti  keresztül 
akaratát,  és  nem  oda  rezerválni,  ahol,  ha  győzhet,  ez  már  csak 
bonyodalmak  árán  történhetnék.  (Élénk  helyeslés  jobbfelől.) 
De  természetesen  arra,  hogy  itt  e  házban  és  a  házon  kívül  izgalom 
keltessék,  egyszóval,  párttaktika  szempontjából,  helyesebb  volt 
ide  tartani  fönn  a  dolgot.  (Ügy  van  !  Ügy  van  !  jobbfelől.) 

A  delegáczió  illetékességének  kérdésében  hivatkozik  a  tör- 
vénybe iktatott  berhni  szerződés  25.  czikkére,  mely  szerint  : 
La  Bosnie  et  la  Herzégovine  sera  occupée  et  administrée  par 
L'Autriche-Hongrie.  E  szavak  értelmére  nézve  a  Dictionnaire 
de  l'Académie  Frangaise  ezt  mondja  :  Occupation,  occuper  signifie 
l'action  de  s'emparer,  de  se  rendre  maitre,  demeurer  maitre 
d'un  pays,  d'une  place,  d'en  prendre  possession  mihtairement. 
Vagyis  :  eKoglalni,  urává  lenni,  urának  maradni  egy  területnek, 
(Mozgás.)  Az  első  feladat  tehát  tisztán  és  határozottan  hadügyi, 
katonai.  Mint  ilyen,  az  1867  :  XII.  törvényczikk  szerint  közös 
ügy  és  a  delegácziók  megszavazása  alá  tartozik.  S  hogy  ez  így 
van,  annak  legnagyobb  bizonysága  az,  hogy  az  1880  :  VI.  tör- 
vényczikk a  hadügyi  dolgokról  nem  is  emlékszik  meg. 

De  azt  mondja  Szilágyi,  hogy  az  1867  :  XII.  törvény  szerint 
közös  ügyek  az  erődítések  ;  szerinte  a  laktanyák  is  katonai  intéz- 
kedések, de  csak  a  monarchia  területén.  A  törvény  kimondja, 
hogy  a  hadügy  és  ennek  költségei  közösek,  de  nem  beszél  erő- 
dítésekről, mert  ezek  a  hadügyi  költségek  alatt  értetnek  és  e 
tekintetben  sehol  nem  köti  azokat  territóriumhoz,  hanem  a 
hadsereghez.  Vájjon  amely  perczben  a  hadsereg  túlment  a 
monarchia  határain,  megszűnik-e  közös  lenni  a  hadügyi  költség  ? 

Az,  hogy  pausáHs  összeg  kéretik,  szerintem  nem  indokol- 
hatja még  annak  is  meg  nem  szavazását,  mit  ő  maga  is  a  dele- 
gácziók jogkörébe  valónak  tart.  Mert  a  pausáUs  összegből  éppen 
azon  rész,  mely  erődítésekre  és  rokon  tárgyakra  szükséges,  ki 
van  hasítva,  amennyiben  a  virement  alól  ki  van  véve  s  tisztán 
ki  van  mondva,  hogy  kerekszámban  16  millió  kéretik  virement 
mellett  és  5  miUió  ezen  czélokra. 

Szilágyi  beszélt  arról,  hogy  mire  kell  a  többségnek  a  kor- 
mányt kényszeríteni.  Nem  lehet  kormányt  oly  pohtika  vitelére 
kötelezni,    melyet   az   országra   veszélyesnek   tart.    És   biztosít- 

hatom  —  mondja  —  a  házat,  hogy  ha  a  keleten  és  a  külfölddel 
szemben  az  a  pohtika,  mely  itt  most  többfelől  hangsúlyoztatik, 
többségre  kerül,  én  nem  fogom  azt  mint  kormány  keresztül- 
vinni, de  fogom  mint  ellenzék  itt  megtámadni.  (Élénk  helyeslés 
jobbfelől.)  Mert  én  sem  azt  a  pohtikát,  mely  a  népek  szabadsága 
iránti  szeretetet  addig  akarja  terjeszteni,  hogy  szabad  legyen 
nekik  bennünket  megtámadni  és  ne  legyen  szabad  nekünk  vissza- 
torolni, (Zajos  ellenmondások  balfelől.  Felkiáltások  :  Nem  mondta 
senki !)  sem  azt  a  politikát,  mely  beburkoltan  vagy  burkolat- 
lanul, de  oly  lépésekre  akar  vezetni,  melyek  egyfelől  eljátsszák 
ott,  ahol  a  prestige  majdnem  minden,  keleten  az  erkölcsi  be- 
folyást és  amely  másfelől  Európa  előtti  tekintélyünket,  a  hatal- 
munk iránti  hitet  ingatja  meg  —  én  nem  fogom  keresztülvinni. 
(Élénk  helyeslés  jobbfelől.)  Azt  mondják :  nem  mondta  senki, 
hogy  a  szabadság  abban  álljon,  hogy  minket  támadjanak  meg. 
Nem  mondta  a  szót  senki,  az  igaz.  De  az  egész  politikai  irányzat, 
mely  kokettiroz  a  szláv  izgatókkal,  mely  azoknak  ád  igazat 
szemben  a  magyar  kormánynyal  .  .  .  (Zajos  helyeslés  jobbfelől ; 
ellenmondás  balfelől.)  azt  jelenti. 

Gróf  Apponyi  Albert :  A  delegáczió  által  megszavazott, 
az  országgyűléstől  pedig  nem  fejezetekre  osztva,  de  egy  összegben 
kért  tételt  nem  szavazhatja  meg ;  a  jövendőben  követendő 
pohtikai  irány  meghatározására  nézve  pedig  a  Szilágjá  Dezső 
által  beadott  második  határozati  javaslatot  ajánlja  elfogadásra. 
(Hosszas  élénk  helyeslés  és  tetszés  balfelől.) 

Dárday  Sándor:  (Zaj.  Felkiáltások:  Halljuk!)  Személyes 
kérdésben  kérek  szót.  Köszönettel  tartozom  mindenekelőtt  gróf 
Apponyi  képviselő  úrnak,  hogy  ő,  nem  úgy  mint  Szilágyi  képviselő 
úr  tette,  beszédemnek  elferdítésével  nem  foglalkozott ;  hogy  ő  nem 
állíttatott  velem  abszurdumokat,  melyeknek  azután  dicsőséges 
czáfolatába  bocsátkozott,  hanem  komolyan  vette  állításaimat, 
mint  én  komolyan  veszem  mindenkinek  beszédjét  és  minden- 
kinek állításait  ezen  házban.  Ezt  követelhetem  mindenkitől  és 
viszont  magam  részéről  mindenki  irányában  követem. 

Ennek  előrebocsátásával :  Apponyi  tisztelt  képviselő  úr, 
a  miniszterelnök  úr  beszédének  arra  a  tételére  vonatkozólag, 
mely  az  én  beszédemre  válaszul  szolgált,  azt  mondotta,  hogy 
ő  nem  volt  képes  azt  megérteni,  a  szélsőbalról  pedig  többen 
hangoztatták,    hogy    vájjon    megértette-e    Dárday    is  ?    Ennek 

folytán  kénytelen  vagyok  kijelentem,  hogy  miként  értettem  én. 
(Halljuk  !) 

Én  úgy  értettem,  hogy  a  tisztelt  miniszterelnök  úr,  legalább 
nekem  és  Jókai  tisztelt  képviselőtársamnak,  megnyugtatást 
szolgáltatott  azáltal,  hogy  szükségesnek  állította  ö  is,  hogy  ott 
változás  álljon  be  mind  a  közigazgatási  rendszer,  mind  pedig 
a  politika  tekintetében.  Ebben  én  megnyugvást  találok.  Ezt 
tartozom  kijelenteni,  és  mindenesetre  több  megnyugvást  taJálok 
a  miniszterelnök  úrnak  ebben  a  nyilatkozatában,  mint  az  ellen- 
zéknek abban  a  követelményében,  hogy  Boszniából  kivonuljunk. 
(Helyeslés  jobbfelől.) 

ízilágyi  Tisztelt  ház  !  Az  előttem  szólt  tisztelt  képviselő  úr 
íezsö  j^jjak  látta,  gróf  Apponyi  tisztelt  barátom  felszólalására, 
személyes  kérdésben  tett  nyilatkozatában  mellékesen  azzal 
védekezni,  hogy  én  elferdítettem  szavait.  De  ha  valaki 
emiatt  szót  kér,  annak  első  kötelessége  megmagyarázni, 
miben  ferdítették  el  állításait  ?  A  képviselő  úr  ezt  nem 
tette.  Ennélfogva,  midőn  a  képviselő  úr  csak  arra  hivatkozott, 
hogy  ő  sértőnek  találja  magára  nézve,  ha  szavait  komolyan 
nem  veszik,  azt  kell  feltennem,  hogy  a  különbséget  az  én 
és  tisztelt  barátom  felszólalása  közt  abban  találta,  hogy 
tisztelt  barátom,  amit  talán  maga  is  bán,  egy  kissé  nagyon 
komolyan  vette  a  Dárday  képviselő  úr  szavait.  De  ha  ez  áll, 
akkor  oátor  vasryok  szavaim  értelmére  nézve  a  háznak  emlé- 
kezetébe visszaidézni,  hogy  én  nem  azt  mondottam,  hogy 
a  képviselő  úr  felszólalását  nem  veszem  komolyan,  hanem 
hogy  a  képviselő  úr  maga  nem  veszi  komolyan,  mert  ha 
egy  országos  képviselő  megtámadja  azt  a  politikát,  mely 
Boszniára  nézve  a  múltban  követtetett  és  amelyért  ezen 
kormány  felelős,  és  azt  rossznak  mondja,  s  anélkül,  hogy 
biztosítékot  nyerne  a  jövőre  nézve  e  politika  megváltozása 
tekintetében,  a  legföltétlenebb  bizalmat  szavaz  ezen  kor- 
mánynak :  az  önmaga  lemondott  arról,  hogy  szavait  bárki 
komolynak  vegye.  (Zajos  derültség  és  helyeslés  a  bal-  és 
szélsőbaloldalon. ) 

Dárday  Sándor  :   Mindenki  bizonyítani  fogja  nekem   azt, 
hogy  annyira  szerény  tagja  vagyok  a  tisztelt  háznak,  hogy  sze- 

mélyes  kérdésben,  amennyire  csak  lehet,  idejét  nem  szoktam 
igénybe  venni.  Ennek  méltóztassék  tulajdonítani  azt,  hogy 
ferdítések  magyarázásával  imtatni  nem  akartam  a  tisztelt  házat 
a  múltkor,  mikor  Szilágyi  tisztelt  képviselő  úr  beszédét  befejezte, 
miután  két  óránál  tovább  fárasztotta  a  házat.  Én  szavaimnak 
túlságos  nagy  súlyt  tulajdonítani  sohasem  szoktam  és  ezért  én 
elferdített  szavaim  helyreigazítása  végett  továbbra  a  ház  türelmét 
igénybe  venni  nem  akartam.  De  most  Szilágyi  tisztelt  képviselő 
provokácziója  folytán,  ha  tudni  akarja,  hogy  miben  találom 
az  elferdítést,  kénytelen  vagyok  megmondani,  és  azt  hiszem, 
minthogy  oly  szerenesés  voltam,  —  a  miért  hálával  tartozom  — 
hogy  múltkori  beszédemet  a  tisztelt  ház  figyelemmel  kisérte, 
mindenki  igazat  fog  nekem  adni.  Én  a  házban  kijelentettem, 
hogy  ha  jövőben  nem  fog  változás  történni  a  Boszniában  követett 
pohtikában,  egy  krajczárt  sem  fogok  többé  megszavazni ;  ennek 
daczára  Szilágyi  képviselő  úr  nem  egyszer,  de  többször  azt  mondta, 
hogy  Dárday  kevesU  az  oda  fordított  költségeket  és  a  jólét  özöné- 
ben akarja  elfojtani  a  lázadást.  Hát  nem  ferdítés-e  ez  és  nem 
inszinuáczió-e  ez  az  abszurdum-áUítás  ?  Továbbá  azt  mondta, 
hogy  én  Poht  képviselő  úrnak  köszönetet  szavaztam,  hogy  engem 
felvilágosított  az  okkupáczió  iránt.  Nem  akarok  erős  kifejezést 
használni,  csak  azt  jegyzem  meg  erre,  hogy  ilyen  olcsó  élczczel 
nem  lehet  egy  komoly  beszédet  czáfolni. 

Azt  hiszem,  akik  figyelemmel  kisérték  beszédemet,  nem 
fogják  szükségesnek  tartam,  hogy  tovább  részletezzem  azokat 
a  ferdítéseket,  melyek  Szilágyi  képviselő  úr  beszédében  voltak. 
(Helyeslés  a  jobboldalon.) 

Szilágyi  Tisztelt  ház  !  Én  átlátom,  hogy  a  képviselő  úr  nem 
'  éppen  irigylendő  helyzetben  van  és  azt  méltányolni  tudom  is  ; 
ezért  most  csak  egyetlen  egyre,  csak  a  legfőbbre  nézve 
—  amihez  jogom  van  —  visszaállítom  szavaim  értelmét.  — 
A  képviselő  úr  ferdítéssel  vádol ;  azt  mondta,  hogy  elferdí- 
tettem szavait,  mikor  azt  mondtam,  hogy  ő  abban  is  hibáz- 
tatta az  eddig  követett  bosnyák  politikát,  hogy  nem  költünk 
eleget  Boszniában.  A  képviselő  úr  ezt  ferdítésnek  nevezi  ; 
de  hát  mi  volt  az  a  sarkalatos  hiba,  amit  a  képviselő  úr, 
az  igaz,  nem  pusztán  magától,  hanem  a  hírlapi  czikkekből 
és  a  Reichsrat    delegácziójában     mondott  beszédekből  fel- 

hozott  ?  hogy  mindenesetre  egyik  legfőbb  hiba  az  eddig 
követett  bosnyák  politikában  az,  hogy  a  bosnyák  rájáknak 
a.  földbirtok  földtehermentesités  mellett  nem  adatott  át,  egy 
olyan  földtehermentesités  mellett,  amely  —  azt  mondja  — 
a  bosnyákok  által  viselendő  lett  volna.  Már  most,  ha  valaki 
tudja  azt,  amit  a  képviselő  úrnak  tudnia  kell  .  .  .  (Nagy  zaj. 
Felkiáltások  jobbfelől :  Ez  nem  személyes  kérdés  !) 

Ez  szavaim  értelmének  helyreállítása,  és  ha  a  képviselő 
urak  azt  hiszik,  hogy  a  ferdítés  vádját  oly  könnyen  el  kell 
viselni  és  ehhez  hozzászoktak  —  de  én  részemről  ezt  a  vádat, 
ha  alaptalan,  sohasem  viselem  el.  (Helyeslés  balfelől.)  Aki 
tehát  tudja,  amit  a  képviselő  úrnak  tudnia  kell,  hogy  »Bosznia 
az  önnön  közigazgatási  költségeit  sem  képes  fedezni  és 
akkor  a  kormányzati  politika  sine  qua  non-ja«  gyanánt  mégis 
azt  kívánja,  hogy  megváltás  alapján  adassék  át  a  föld- 
birtok a  rájáknak,  az,  ha  tisztában  van  magával  és  ha 
egyáltalában  mondott  valamit,  azt  mondta,  hogy  igenis, 
váltassék  meg  a  földbirtok  és  ezen  megváltás  kamatait  kell, 
hogy  garantirozza  az  adminisztráló  állam,  azaz  a  mon- 
archia. Már  most  kérdem,  nem  az  lett  volna-e  a  következése, 
hogy  nekünk,  akik  különféle  czímen  kénytelenek  vagyunk 
azon  adminisztráczió  költségeit  pótolni,  a  kamatokat  is  fedez- 
nünk kellene  ?  (Helyeslés  balfelől.  Zaj  jobbfelől.)  Ennélfogva 
jogosítva  voltam  arra  az  álKtásra,  hogy  a  képviselő  úr  azért 
hibáztatta  a  politikát,  mert  nem  költött  eleget,  és  egy  olyan 
politikát  kívánt  volna,  amely  többet  költ.  (Ellenmondások 
jobbfelől.  Ügy  van  !  a  baloldalon.)  Ha  pedig  a  képviselő  úr 
úgy  értette  ezt,  hogy  egyáltalában  és  minden  körülmények 
között  kizártnak  tekinti  azt,  hogy  a  földtehermentesítés 
kamatai  a  monarchia  által  fizettessenek  .  .  . 

Dárday  Sándor  :  Nem  mondtam  !  (Felkiáltások  bal- 
felől :  Igenis  úgy  mondta  !) 
.  ,  .  akkor  választhat  a  képviselő  úr  aközött,  hogy  mon- 
dott egy  olyan  dolgot,  hogy  történjék  a  monarchia  által 
ott  egy  földtehermentesítés,  amelynek  kamatait  Bosznia  nem 
képes  viselni,  a  monarchia  pedig  nem  fizeti  és  mégis  föld- 
tehermentesítés. Tessék  választani !  (Nagy  derültség  a  bal- 
és  szélsőbaloldalon.) 

Dárday  Sándor :  (Nagy  zaj  a  bal-  és  szélsöbaloldalon. 
Halljuk  !  Halljuk  !  jobbfelöl.)  Tisztelt  ház  !  Egyszerűen  kijelen- 
tem, hogy  ilyen  újabb  ráfogásokra  nem  válaszolok.  (Helyeslés 
a  jobboldalon.  Nagy  zaj  a  bal-  és  szélsőbalon.) 

Május  25-ikén  ért  véget  az  általános  vita  és  a  következő 
napon  a  záróbeszédekre  került  a  sor.  Láng  Lajos  előadó  után 
Eötvös  Károly,   majd  Szilágyi  Dezső   mondta  el  záróbeszédét. 

Szilágyi  Tisztelt  ház  !  Valóban  nem  szívesen  teszem,  hogy  a 
Dezső  Yltának  ilyen  stádiumában  és  ilyen  atmoszférában  (Fel- 
kiáltások :  Igaz  !  Igaz  !)  a  háznak  becses  türelmét  igénybe 
veszem.  (Halljuk  !  HaUjuk  !)  És  ha  mégis  azt  teljes  jog- 
gal fogom  tenni,  annak  magyarázatát  abban  találják,  hogy 
a  ferdítéseknek  azon  hosszú  sora,  amelylyel,  a  miniszteri 
padoktól  kezdve,  a  tisztelt  kormánypárt  némely  tagja  a 
fennforgó  kérdést  elhomályosítani  akarta,  a  tisztelt  előadó 
úr  által  ma  kettővel  gyarapodott. 

A  tisztelt  előadó  úr  —  idézem  őt  mindjárt  beszédem 
elején  —  arra  hivatkozott,  hogy  a  monarchia  pénzügyi 
hitelének  fentartása  végett  szükséges  Boszniában  benn 
maradnunk.  (Halljuk  !) 

Tisztelt  ház  !  Minden  érvet  a  világon  értek,  de  hogy  azt 
merje  valaki  állítani,  hogy  attól  az  állástól,  melyet  mi  ottan 
elfoglaltunk  és  melyet  a  tisztelt  miniszterelnök  úrtól  kezdve 
Hegedűs  Sándor  képviselő  úrig,  ha  azt  politikai  tekintet- 
ben igazoltnak  tartja  is,  de  annak  pénzügyi  káros  voltát 
mindenki  beismeri  —  hogy  ettől  függjön  a  monarchia  pénz- 
ügyi hitele,  ezt  az  állítást  a  legvakmerőbbnek  tekintem. 
(Igaz  !  a  bal-  és  szélsőbaloldalon.)  Ügy  kell  tekinteni  ezt  az 
állítást,  mint  a  próbaállításokat  szokták  tekinteni.  Elő- 
állanak  egy  próbaállítással  s  aki  azután  azt  elhiszi,  arról 
csakugyan  el  lehet  mondani,  hogy  az  mindent  elhisz.  (Derült- 
ség a  szélsőbaloldalon.)  Aki  azt  elhiszi,  hogy  a  külföldi 
pénzpiaczok  e  monarchia  hitelét  abban  látják,  ha  Boszniá- 
ban marad,  az  oly  hiszékeny,  hogy  annak  a  kormánypárt 
mindent  állíthat.  (Igaz  !  a  bal-  és  a  szélsőbaloldalon.)  Míg 
közönséges  józan  ész  lesz  és  míg  annak  ebben  a  házban 
hatása  lesz,  addig,  azt  hiszem,  mindenki  abban  a  nézetben 

lesz,  hogy  egy  államnak  hitele  függ  közgazdasági  állapotától 
s  pénzügyi  rendezettségétől.  (Ügy  van  !  a  bal-  és  a  szélső- 
baloldalon. ) 

Ha  már  most  egy  állam  gyarapodik,  ha  felvesz  a  maga 
kötelékébe  mellékesen  egy  terméketlen,  passziv  tartományt, 
melynek  csak  rendbentartására  milliókat  kell  költeni,  akkor 
ezen  kiadásokat  ennek  az  államnak  saját  segélyforrásaiból 
kell  pótolni  s  akkor  az  a  tartomány  az  illető  állam  meddő 
kiadásait  szaporítja.  Ha  mégis  valaki  azt  mondja,  hogy  a 
monarchia  hitele  az  európai  pénzpiaczon  Bosznia  megtartá- 
sától van  feltételezve,  akkor  az  merész  és  —  merem  mon- 
dani —  csaknem  a  jóhiszeműséggel  ellenkező  megfordítása 
a  dolognak.  (Ügy  van  !  a  bal-  és  szélsőbaloldalon.)  Még 
merészebb  és  még  tévesebb  az  arra  való  hivatkozás,  hogy 
ez  az  okkupáczió  egy  nagy  nemzeti  politikának  felel  meg 
és  hogy  Bosznia  megszállását  a  régi  magyar  királyok 
politikájával  akarja  kapcsolatba  hozni. 

Ismerjük  jól  ezeket  a  hangokat  ;  de  a  tisztelt  előadó  úr, 
valamint  Hegedűs  Sándor  képviselő  úr  is,  kik  a  miniszter- 
elnök úr  állításait  a  torzításig  túlozzák,  (Derültség  a  bal- 
és  a  szélsőbaloldalon.)  úgy  vannak  mindaketten,  —  hogy  a 
példát  parlamentáris  alakban  mondjam  el  —  mint  az  egyszeri 
tanítvány  mesterével.  Igaz,  hogy  a  példában  nem  mester 
és  tanítvány  van,  de  így  kell  mondanom  a  parlamentáris 
illem  szempontjából.  A  mester  tanítványai  az  ő  állításait 
mindig  túlzással  akarták  igazolni.  Ha  most  feláll  az  igazság- 
ügyminiszter úr  és  feláll  a  miniszterelnök  úr  —  legyen 
nyugodt  Hegedűs  Sándor  képviselő  úr,  nem  feledkezem  meg 
róla  sem,  jól  emlékembe  véstem  —  és  azt  mondják,  hogy  a 
magyar  királyok  súlyt  helyeztek  a  régibb  időben,  a  mohácsi 
vész  előtt,  arra,  hogy  Boszniát  bírják,  ez  nem  elég  az  előadó 
úrnak  ;  ő,  mint  az  egyszeri  tanítvány,  tovább  megy  és  azt 
mondja  :  az  az  igazi  nemzeti  politika,  mely  Bosznia  annexió- 
jára  törekszik.  (Derültség  a  bal-  és  a  szélsőbaloldalon.) 
És  mivel  akarják  ezt  igazolni  ?  Mikor  helyeztek  a  magyar 
királyok  súlyt  a  Boszniában  való  állásfoglalásra  ?  Mikor  a 
török  birodalom  egy  fiatal  birodalom  volt,  mely  vallási 
lelkesedésének  hevében  és  fiatal  erejének  teljében  a  leg- 
agresszívabb hatalom  volt  Ázsiában  és  Európában  ;  midőn 

annak  a  hatalomnak  a  támadásai  keletről  nyugat  felé  foly- 
tonosan mint  óriási  villámcsapások  következtek  egymás 
után,  akkor  a  magyar  királyok  szükségét  érezték  annak, 
hogy  elébe  menjenek  és  az  ország  határain  kívül  vívják 
meg  vele  a  döntő  harczot.  (Ügy  van  !  a  bal-  és  a  szélső- 
baloldalon.) Ez  volt  kulcsa  a  Hunyadiak,  ez  volt  kulcsa 
Hollós  Mátyás  politikájának.  (Ügy  van  !  baKelől.) 

De  hogy  ez  a  kormány  és  az  előadó  úr,  ez  a  torzítója 
a  miniszteri  állításoknak,  hivatkozzanak  nemzeti  politikára 
akkor,  midőn  semmi  agresszív  hatalom  nem  áll  Boszniában, 
midőn  az  az  agresszív  hatalom,  melylyel  ők  fenyegtőznek 
mindig,  nem  Bosznia  háta  mögött,  hanem  Galiczia  háta 
mögött  van  ;  (Ügy  van  !  Ügy  van  !  a  bal-  és  a  szélsőbaloldalon.) 
mikor  Jókai  Mór  képviselő  úr  és  a  miniszterelnök  úr  korábbi 
beszédjeiben  szereti  a  kardot  csörtetni  és  dodonai  orákulum- 
ként, az  orosszal  fenyegetve,  a  pánszlávizmusra  utalni ; 
midőn,  mondom,  az  az  agresszív  hatalom  más  oldalon  van, 
akkor  azt  mondani,  hogy  az  igazi  nemzeti  politika  abban 
áll,  hogy  mi  Boszniát  elfoglaljuk  és  annektáljuk  :  ez  nem 
egyéb,  mint  merész  és  felületes  kendőzése  az  annexionálís 
politikának.  (Ügy  van  !  a  baloldalon.) 

Ha  tehát,  tisztelt  ház,  nemzeti  pohtika  szempontjából 
nézzük  ezt  a  dolgot,  —  és  fel  akarom  ezt  hozni,  hogy  egyszer 
mindenkorra  végezzek  legalább  részemről  ezzel  az  ellen- 
vetéssel —  azt  kérdem  :  ha  van  magyar  státusférfiú,  aki 
becsesnek,  a  nemzet  jövőjét  magában  foglalónak  tartja  azt, 
hogy  ezen  a  földön,  melyet  magyar  államnak  nevezünk,  a 
magyar  állam  megszilárduljon  és  meggyökerezzék  ;  ha  van 
magyar  államférfiú,  tisztelt  képviselőház,  aki  tudja  azt, 
hogy  ez  a  monarchia  két  középállamból  van  alkotva  és 
minden  hódítópolitika,  mely  új  elemeket  vesz  föl  ezen 
összeköttetésbe,  felforgatja,  megzavarja  ezt  az  összeköt- 
tetést, melynek  helyességében  későn  bár,  de  megtértek  — 
a  miniszterelnök  úr  is  megtért ;  aki  tudja  azt,  hogy  nekünk 
e  földön,  hogy  teljesen  kiépítsük  a  magyar  államot,  ennek 
mindenekelőtt  gazdasági  és  pénzügyi  biztos  alapjait  kell 
lerakni,  mert  a  poHtíkai  törvényesen  meghatározott  önálló- 
ságnak biztos  alapja  annak  pénzügyi  és  gazdasági  feltéte- 
lében van :  szabad-e    annak  olyan  politikát  folytatni,  mely 

idegen  és  meg  nem  bízható  elemeket  akar  a  monarchia 
keretébe  iktatni,  mely  fel  akarja  forgatni  a  monarchia  ezen 
szerkezetét  és  mely  lehetetlenné  fogja  tenni,  hogy  Magyar- 
ország gazdasági  és  pénzügyi  elgyengüléséből  erejének  leg- 
nagyobb megfeszítésével  kibonyolódjék  ?  (Helyeslés  a  bal- 
oldalon.) 

Hogy  azok,  akik  ily  politikát  követnek,  a  nagy  magyar 
királyokra  hivatkozzanak ;  hogy  azok,  illetőleg  eltorzítóik  e 
politikát  a  nemzeti  politika  hagyományaként  mutassák  be, 
ez  olyanféle  próbaállítás,  vagy  oly  állítás,  melyet  megnevezni 
tilt  a  parlamenti  illem,  a  hiszékenységnek  oly  próbára  tétele, 
hogy  aki  ezen  igazolást  elhiszi,  az  szabad  kezet  ad  arra, 
hogy  a  nemzetet  megrontsák  egy  nemzeti  politikának  ürügye 
alatt.  (Helyeslés  a  szélsőbaloldalon.) 

És  most  én  az  előadó  úrnak  többi  érvét  nem  tárgyalom. 
Ha  az  előadó  úr  ezt  a  politikát,  melyet  a  túlsó  oldal  1878-iki 
feliratába,n  mint  a  nemzeti  politika  megrontását  tüntette  fel, 
nemzeti  politikának  tartja,  akkor  keressen  magyarokat  ezen 
nemzeti  politikához  az  előadó  úr.  Itt  Magyarországon  nem 
talál.  (Helyeslés  a  bal-  és  a  szélsőbaloldalon.) 

Ami  a  tíz  nap  óta  lefolyt  vitát  illeti,  a  mai  stádiumban 
szinte  anakronizmusnak  látszik  a  vita  igazi  tárgyára  vissza- 
térni. Annyi  elem  ke  vertetett  a  vitába,  annyira  eltéríttettek 
az  elmék,  hogy  az  a  két  nagy  kérdés,  mely  a  ház  eldöntésé- 
nek tárgyát  fogja  képezni,  csaknem  elhomályosodik. 

Miről  van  itt  szó  ?  Azon  hitel  fedezetéről,  melyet  a 
megszállott  tartományok  paczifikácziójára  a  delegáczió  meg- 
szavazott és  melynek  fedezete  a  tisztelt  háztól  kéretik.  Ha  a 
kérdés,  mint  törvényeink  szerint  kellene,  oly  világosan  állana 
a  tisztelt  ház  előtt ;  ha  nem  kéretnék  egyéb,  mint  ami  felett 
a  delegáczió  határozni  hivatva  volt,  akkor  —  megmondom, 
tisztelt  ház  —  második  határozati  javaslatunkat,  azt,  mely 
a  megszállási  politikából  való  kibontakozást  ajánlja,  minden 
esetben  előterjesztettük  volna.  És  ha  ez  a  ház  nem  a  fedezet 
megszavazására,  hanem  a  hitel  megszavazására  hivatott 
testület  volna,  akkor  —  nyíltan  megmondom  —  az  összeg 
megtagadása  mellett  volnék.  (Helyeslés  a  szélsőbaloldalon.) 

Megtagadása  mellett  volnék  —  nem  azért,  amint  Hegedűs 
Sándor  képviselő   úr  szokta  elferdítve  előadni  —  nem  azért 

volnék  amellett,  mintha  katonáinkat,  akik  ott  vannak, 
éheztetni  akarnám,  vagy  ruházattal  nem  akarnám  ellátni  ; 
sem  azért  nem  tagadnám  meg,  amit  ismét  a  képviselő  úr 
méltóztatott,  szokása  szerint,  reám  fogni,  hogy  mi  aa, 
azonnah  kivonulást  akarjuk ;  hanem  megtagadnám  azért, 
mert  eljöttnek  látom  az  időt  arra,  hogy  a  pénzmegajánlási 
jog  alapjáa  e";  a  kormán/,  mely  sötét  utakon  és  vakon  vitte 
be  az  okkupáczióta  a  nem^ietet,  (Ügy  van  !  a  szélsőbalolda- 
lon.) kényszeríttessék  arra,  hogy  színt  valljon  és  egy  másik 
sötét  és  vak  úton  ne  vigye  be  a  nemzetet  az  annexióba. 
(Élénk  helyeslés  a  bal-  és  a  szélsőbaloldalon.) 

Ez  a  kormány  vonakodik  első  kötelességét  teljesíteni. 
A  parlamentnek  tehát  nincs  más  módja  arra,  hogy  a  kor- 
mányt az  egész  országot  aggodalommal  eltöltő  politika 
felett  színvallásra  bírja,  mint  hogy  ne  egy  homályos  politika 
tévetegeibe  menjünk,  hanem  mi,  kiknek  érdekeiről  van  szó, 
kik  hivatott  őrei  vagyimk  a  nemzeti  érdekeknek  itt,  mi 
előbb  világos  és  kötelező  nyilatkozatokat  akarunk  a  kor- 
mánytól kapni  arra,  hogy  mi  a  kormány  czélja  és  mik  az 
eszközei  ezen  pohtika  folytatásánál.  Ez  okból  tagadtuk  meg 
a  delegáczióban  a  hitelt,  ahol  a  megszavazásról  volt  szó,  és 
nem  abból  az  indokból,  melyet  Hegedűs  Sándor  képviselő  úr 
ránk  fogni  méltóztatott.  És  ha  úgy  állna  a  kérdés,  hogy  a 
megszavazó  testület  ez  a  testület  volna,  megtagadnék  itt  is. 

De  ez  a  testület  nem  megszavazó  testület,  t.  ház,  és 
szomszédaink  nem  vehetik  tőlem  rossz  néven  ezen  állás- 
pontunknak indokolását.  Ezen  testület  alkotmányunk  értel- 
mében a  fedezet  feletti  rendelkezésre  van  hivatva,  és  ha  a 
delegácziók  törvényes  hatáskörükben  maradnak,  akkor  a 
fedezetet  nem  tagadnám  meg ;  előterjeszteném  azt  a  hatá- 
rozati javaslatot,  amely  a  kormány  politikáját  kárhoztatja 
és  a  kibontakozás  politikáját,  mint  hazánk  érdekében  meg- 
felelő politikát  ajánlja    a    tisztelt  háznak  elfogadás  végett. 

De  ez  a  tiszta  állása  a  dolognak  bonyolítva  van  azzal, 
hogy  a  delegáczió  nem  maradt  törvényes  hatáskörében,  a 
delegáczió  bitorolta  ez  országgyűlés  jogait.  (Ellenmondás  a 
jobboldalon.)  Igenis  bitorolta,  és  akármily  unalmas  is,  tisztelt 
ház,  ezt  a  bitorlás  vádját  le  nem  vesszük  sem  a  delegáczióról, 
sem  az  azt  pártoló  kormányról.   (Zajos  helyeslés  balfelől.) 

Szemben  ezzel  a  bitorlással,  nem  marad  számunkra  más 
magatartás,  miután  ők  egy  átalányösszeget  szavaztak  meg 
mindenütt  és  abba  bitorlólag  megszavazott  összegeket  vegyí- 
tettek —  mint  kijelenteni  azt  és  tettel  tanúsítani,  nem 
puszta  szavakkal,  hogy  a  delegácziónak  az  a  határozata 
nem  áll  az  alkotmány  védelme  alatt  ;  a  delegácziónak  attól  a 
határozatától  meg  kell  tagadni  a  foganatosítást,  különben 
a  vakmerő  felforgatások  ellenében  sohasem  lesz  e  gyüle- 
kezetnek   kellő  védelme.   (Ügy  van  !  a  baloldalon.) 

A  tisztelt  kormány  megragadta  és  felhasználta  e  kérdést 
arra,  hogy  ezzel  egyenrangú  és  fontosságú  poMtikai  kérdés 
felett  minél  kevesebbet  mondjon.  Nem  csodálatos-e,  tisztelt 
ház,  az,  hogy  az  egész  országot,  úgy  amint  a  Falk  Miksa 
tisztelt  képviselő  úr  által  szerkesztett  felirat  kifejezte,  a 
kunyhótól  a  palotáig  a  legmélyebb  nyugtalanság  fogja  el 
a  boszniai  politika  miatt ;  hogy  az  országban  mindenütt 
pénzügyi,  politikai  és  alkotmányi  szempontból  károsnak  és 
fenyegetőnek  tartják  e  politikát ;  hogy  a  tisztelt  többség 
tagjai  a  delegáczióban,  nem  ugyan  a  nyilt  ülésekben,  hanem 
az  előkészítő  bizottságban,  amelyről  hiteles  tudósítások  nem 
jelennek  meg,  felállnak  egymás  után,  élükön  Hegedűs  Sándor 
képviselő  úrral  .  .  . 

Hegedűs  :  Igen,  de  a  kormánnyal  szemben  ! 
Igaza  van,  hanem  hogy  mi  következik  ebből,  majd  meg- 
mondom én  a  tisztelt  képviselő  úrnak.  (Derültség.)  Feláll- 
nak, élükön  Hegedűs  Sándor  képviselő  úrral,  és  azt  mondják: 
ez  a  politika  nem  mehet  tovább,  itt  hiba  van,  elzúzatunk  az 
áldozatok  által.  És  feláll  gróf  Andrássy  Gyula  és  azt  mondja 
ott  a  bizalmas  körben  — ■  megmondom,  mert  az  újságokban  is 
megjelent,  azért  ismétlem :  hogyha  ily  áldozatokat  kíván 
ez  a  bosnyák  poHtika,  a  nemzet  legbecsesebb  érdekeit  csor- 
bítja meg  ;  ezután  felállnak  a  majoritás  többi  tagjai,  kik 
itt  nem  beszéltek  és  azt  moní^ják  :  így  nem  mehet,  hiba 
történt  s  a  jövőre  nézve  sürgetik  a  politikai  változást. 

Azt  mondja  Hegedűs  Sándor  t.  képviselő  úr,  sürgetik  a 
közös  kormány  iránt.  De  itthon  ?  Az  már  más  dolog.  Itt 
a  sötét  utakon  is  követik  ezt  a  kormányt,  azt  a  kormányt, 
amely  egy 'itt  csinálta  ezt  a  politikát  a  közös  kormánnyal ; 
azt  a  kormányt,  amely  épp  úgy  felelős  azért  a  politikáért. 

melyet  a,  közös  kormány  folytat ;  követik  a  sötét  utakon  itt 
és  megtámadják  Bécsben  a  közös  kormányt,  de  az  mentségül 
legyen  mondva :  csak  az  előkészítő  bizottságban,  mert  ugyan 
Hegedűs  képviselő  úr  a  nyilt  ülésben  bizalmat  szavazott 
neki  —  itt  van  nyomtatva.  (Élénk  derültség  a  bal-  és  a  szélső 
baloldalon.)  Ezt  nevezi  a  képviselő  úr  annak,  hogy  komolyan 
kell  ellenőrizni  a  kormány  tetteit ;  így  érti  ő  az  ország 
komoly  képviseletét. 

De  az  a  kormány,  mely  ezt  tudja ;  az  a  kormány,  mely 
nem  úgy,  mint  torzítói,  hanem  kissé  mérsékeltebben  és 
higgadtabban  azt  mondja  :  bizooy  súlyosak  ezek  az  áldo- 
zatok, bizony  nyomják  nagyon  Magyarország  jólétét  és 
pénzügyeit :  ez  a  kormány,  midőn  félsz ólíttatik,  nemcsak 
oimian,  (A  szélső baloldah'a  mutat)  nemcsak  innen,  mert  ezeket 
nem  szokták  figj^ elembe  venni,  hanem  felszólíttatik  saját 
pártja  részéről,  Jókai  képviselő  úr,  Dárday  képviselő  úr, 
Éber  képviselő  úr  és  Mammussich  képviselő  úr  részéről, 
sőt  még  attól  is,  aki  különben  valóságos  hű  támogatója  a 
kormánynak,  —  bár  a  többiek  is  hűek  —  Kőrössy  képviselő  úr 
részéről ;  (Derültség  a  szélsőbaloldalon.)  midőn  felszólít- 
tatik, hogy  ez  így  nem  mehet  tovább,  hiszen  elfogy  a  nemzet, 
de  elfogynak  a  pártolók  is  és  ezzel  akarták  meglágyítani 
a  miniszterelnök  úrnak  a  szívét ;  ezen  pártolói  eszmét  köve- 
telnek a  kormánytól  és  kínos  vergődésükben,  mert  a  kor- 
mány hallgatott,  mert  a  kormány  semmit  sem  akart  mondani, 
ők  maguk  állottak  elő  eszmékkel,  —  hogy  milyenekkel,  majd 
vizsgálat  alá  veszem  —  és  ekkor  a  kormánynak  ezen  aggódó, 
vérig  zaklatott,  ezen  nyxigtalankodó  nemzet  számára  semmi 
egyéb  mondani  valója  nincs,  mint  az,  amit  a  miniszter- 
elnök úr  beszédében  mondott,  hogy  :  »a  kérdés  poUtikai 
oldaláról  a  lehető  legkevesebbet  akar  mondani«,  és  ezen 
alkalommal,  de  csakis  ezen  alkalommal  —  nem  emlékszem 
biztosan  más  esetre  —  megtartotta  igéretét.  (Derültség 
balfelől.) 

Ily  helyzetben,  tisztelt  ház,  a  legkomolyabb  kötelesség 
háramol  az  ellenzékre  abban  a  tekintetben,  hogy  a  hall- 
gatásnak, a  kendőzésnek  ezt  a  poUtikáját  tovább  folytatni 
ne  engedje ;  legalább  az  ellenzéket  ne  nyomja  az  a  vád, 
hogy  hozzájárul  ahhoz,  hogy  e  pohtika  tévetegeiben  vezet- 

tetik  tovább  is  a  nemzet,  hallgat  a  kormány  és  készíttetik 
egy  oly  politika,  melyet  a  kormánynak  pártolói  maguk 
vészthozónak  mondanak. 

Igaz,  a  tisztelt  kormány,  szemben  azzal  az  állásponttal, 
a  poHtikára  nézve  hallgat. 

Ami  gyér  nyilatkozatai  vannak  az  igazságügyminiszter 
úrnak,  a  miniszterelnök  úrnak,  ha  a  tisztelt  ház  türelme 
megengedi,  azokra  majd  reá  térek.  (Halljuk!  balfelől.) 
Hanem  a  kormány  megtett  egyet,  és  őszintén  sajnálom,  fel- 
használta a  hatáskörnek  kérdését  arra,  hogy  elhomályosítsa 
a  poKtika  kérdését,  mely  azzal  legalább  is  egyenrangú,  sőt 
jelenleg  kimagasló  fontossággal  bír.  A  tisztelt  kormány 
minő  eljárást  tanúsított  e  kérdésben  ?  Mindenekelőtt  folya- 
modott ahhoz,  hogy  a  tények  jellemét,  mondom,  a  tények 
jellemét  elhomályosítsa  és  való  természetükből  kivetkőztesse. 
Hogy  ebben  aztán  a  tisztelt  kormányon  Hegedűs  Sándor 
képviselő  úr  —  mint  torzítója  a  kormány  álláspontjának  — 
túltett,  azt  rögtön  kimutatom. 

A  tisztelt  kormány  mindenekelőtt  gyanúsítással  élt ; 
igen,  a  miniszterelnök  úr  maga  gyanúsított.  Kihangzott  az 
ő  szavaiból  és  Hegedűs  Sándor  képviselő  úr  szavaiból  valami 
olyan  késő  bánatféle  ;  azt  mondotta  a  miniszterelnök  úr, 
hogy  ha  érvelésünk  egész  súlyát  a  delegáczióban  érvényesít- 
hettük volna,  akkor  tán  ez  lett  volna,  vagy  az  lett  volna. 
És  rögtön  előáll  slz  ő  torzítója.  Hegedűs  Sándor  képviselő  úr 
(Derültség  a  bal-  és  a  szélsőbaloldalon.)  és  azt  mondja : 
Kérem,  nem  ezen  az  argumentumon  fekszik  a  súly  ;  nem  is 
azon,  hogy  a  delegáczióban  előhozatott-e  ;  hanem,  hogy  az 
előkészítő  bizottságban  előhozta-e  ?  ott  ő  is  bátran  fel- 
szólalt, utólag  azonban  ellenkezőleg,  bizalmat  nyilvánított. 
(Derültség  a  bal-  és  a  szélsőbaloldalon.) 

Azt  mondja  a  miniszterelnök  úr  :  Hiszen  mindaz,  ami 
az  okkupáczió  fentartására  szükséges,  közös  ügy  az  1867  : 
XII.  törvényczikk  értelmében,  tehát  a  delegáczió  hatáskörébe 
tartozik.  Ez  tehát  egy  áUáspont.  Hogy  mit  ér,  azonnal  be 
fogom  bizonyítani.  Erre  előáll  a  másik  (Derültség  a  bal-  és 
szélsőbaloldalon.)  s  azt  mondja  rá  :  Hanem  tartozik  is  oda, 
a?  nem  olyan  lényeges,  mert  nem  alkotmányon  kívül  álló 
tényező,  nem  az  abszolút  hatalom  veszi  el  az  országgyűléstől 

a  jogot,  hanem  a  törvényhozásnak  egyik  bizottsága,  és  ez 
nem  olyan  lényeges. 

Hegedűs  Sándor :  Nem  így  mondtam ! 

Tagadja  a  képviselő  úr  ?  No  jól  van,  mindjárt  felolvasom. 
(Derültség  a  bal-  és  a  szélsőbaloldalon.)  Azt  mondja  a  kép- 
viselő úr  —  kérem  a  tisztelt  házat,  méltóztassék  türelem- 
mel lenni,  sokat  kellene  idéznem  a  képviselő  úr  beszédéből, 
s  ha  átlátja  a  képviselő  úr,  hogy  igazat  mondok,  talán  nem 
fogja  tagadni  a  többit.  Ezt  mondja  :  Vájjon  alkotmányun- 
kon kívül  álló  .  .  . 

Hegedűs  Sándor  :  Nem  veszélyes  a  preczedens  ! 
Nyugodjék  meg  a  képviselő  úr,  szabatosan  fogom  idézni, 
fair,  mint  az  angol  mondja.  Kérdi  :  Vájjon  állanak-e 
€zen  preczedenstől  való  félelmek ;  vájjon  alkotmányos 
hatalom  körén'  kívül  eső  tényezőről  van-e  szó  ?  .  .  .  Nem 
az  ország  regnikoláris  bizottsága  követte-e  el  az  állítólagos 
törvénysértést  ?  Azon  regnikoláris  bizottság  minden  évben 
újból  választatik,  minden  esztendőben  másként  határozhat. 

Tehát  azt  mondja  a  képviselő  úr  :  Hiszen  nem  olyan 
lényeges,  ha  egy  regnikoláris  deputáczió  a  pénzmegszavazási 
jogot  elveszi  az  országgyűléstől.  Argumentumának  másik 
részére  más  helyen  fogok  rátérni. 

Azt  mondja  az  igazságügyi  miniszter  és  a  miniszter- 
elnök úr,  hogy  azok  az  építmények,  azok  a  középítkezések, 
melyek  a  megszállott  tartományokban  történnek,  azok 
igenis  állandók,  katonaiak,  és  ismétlik  a  közös  hadügy- 
miniszter szavait,  hogy  azok  rendeltetése  az,  hogy  jövőben 
a  tartománynak  fékentartását  könnyebbé  tegyék.  A  kép- 
viselő úr  mindjárt  ott  van  és  azt  mondja  :  Nem  arról  van 
szó,  hogy  ottan  erődöket  s  nagy  állandó  befektetéseket 
tegyünk,  hanem  csapataink  székhelyeinek,  csapataink  élel- 
mezésének biztosításáról.  Ezeknek  az  építkezéseknek  bizo- 
nyára semmi  hasznát  sem  vennék  azok  a  tartományok,  ha 
külellenség  támadná  meg.  Ha  azokat  az  ideiglenes  laktanyá- 
kat, azokat  az  őrházakat  kijavíttatjuk,  ha  a  bejáratoknál 
és  ablakoknál  egy  falat  húzatunk,  hogy  katonáinkra  lőni 
ne  lehessen,  akkor  ez  a  csapatok  biztosítására,  nem  pedig 
a  tartomány  védelmére  szükséges.  Őszerinte  ezek  ideigle- 
nesek, nem  is  védelmére  szolgálnak  a  tartománynak,  mint 

az  igazságügyminiszter  mondja,  mint  a  hadügyminiszter 
mondja,  mint  a  miniszterelnök  mondja,  hanem  csak  arra 
szolgáhiak,  hanem  csak  arra  valók,  hogy  fekhelyül  szolgál- 
janak csapatainknak.  A  tartományok  éppen  annyi  hasznát 
veszik,  mint  mi.  Valamint  mi  elhelyezhetjük  ott  katonáinkat, 
a  tartományok,  ha  függetlenek  lesznek,  épp  úgy  elhelyezhetik. 

Ez  világos  ellenmondásban  van  a  tényekkel,  mert 
jól  tudjuk,  hogy  midőn  Szerajevóban  egy  milHón  felül 
épitenek  kaszárnyát,  nem  az  ablak  elé  húznak  egj  falat,  s 
midőn  arról  van  szó,  hogy  Tuzlában,  Focsában,  Mostarban 
öt-hatszázezer  forintba  kerülő  építmények  építtessenek ;  mi- 
dőn —  felolvashatom  —  Tuzlában  építenek  olyan  kaszárnyát, 
melyben  két  század  helyezhető  el,  istálló,  barakkok, 
tiszti  lak,  melyek  211.000  forintra  vannak  preHminálva ; 
Focsában  szintén  két  század  helyeztetik  el,  azután  építe- 
nek őrházakat  két  századra,  4 — 5 — 6  száz  főnyi  katonaságra  : 
ezek  mind  csak  ideiglenes  dolgok  s  mind  kijavításai,  mint 
a  képviselő  úr  mondja,  az  eddigi  laktanya-rendszer- 
nek —  nem  vakmerő  megfosztása-e  ez  azon  építkezések  jel- 
legének ? 

A  tisztelt  miniszterelnök  úr  azt  mondja  többek  közt, 
hogy  a  monarchia  prestige-ét  károsítaná  a  mi  politikánk. 
Rögtön  előáll  Hegedűs  képviselő  úr,  mondván  :  Kérem, 
nemcsak  a  monarchia  prestige-ét  bántaná,  hanem,  ha  ki- 
vonulunk Boszniából,  ugyanazon  okból  ki  kell  vonulnunk 
Magyarországból  is.  Neki  Bosznia  és  Magyarország  földje 
tökéletesen  ugyanaz,  csakhogy  torzíthassa  az  ellenzék  állás- 
pontját. (Derültség  baKelől.) 

De  most  fordulok  —  nem  a  tanítványhoz,  mert  ezen 
tanítványnak  ugyanaz  lesz  a  sorsa,  ami  sorsa  volt  abban 
a  történetben,  melyre  czéloztam  :  hogy  túlzásaival  elrontotta 
a  valószínűségnek  még  azt  a  látszatát  is,  mit  óvatossága 
által  a  mester  felgerjesztett ;  hanem  fordulok  egyenesen  a 
miniszterelnök  úrhoz.  És,  tisztelt  ház,  azt  mondom,  ha  e 
kérdésben,  —  minthogy  vele  most  röviden  akarok  foglalkozni 
8  azok  után,  miket  gróf  Apponyi,  Pulszky  és  Hodossy  tisztelt 
képviselőtársaim  elmondottak,  valóban  rövid  is  lehetek  — 
ha  mi  őszintén  akarunk  e  dolgok  felett  ítélni,  akkor  ne  fosszuk 
meg  a  tényeket  valódiságuktól.  (A  miniszterelnökhöz)  Igenis, 

méltóztassék  'csak  jegyezni.  Ezt  a  két  tényt  ismerjük  el^ 
—  és  ezt  az  igazságügyminiszter  úrnak  is  ajánlom  figyel- 
mébe—  bogy  ne  méltóztassék  ráfogni,  bogy  ami  azokban  a 
tartományokban  történik,  az  aktuális  báború  folytatása  ;  ne 
méltóztassék  elcsavarni  a  dolgot  azzal,  bogv  midőn  ott  állandó 
berubázások,  majdnem  öt  millió  forint  erejéig  erődített 
kaszárnyák  és  utak  építtetnek,  akkor  oly  költségekről  van 
szó,  amelyek  egy  aktuaHter  folytatott  báború  költségeinek,  a 
hadmívelet  költségeinek  alkatrészét  képezik.  (Ügy  van  !  bal- 
és  szélsőbalfelöl.)  Ne  méltóztassék  ellentétbe  jönni  a  közös 
miniszterekkel,  a  badügy miniszterrel  és  a  dolog  természeté- 
vel, mikor  azt  mondják  :  ezek  a  jövő  paczifikáczióra,  a  féken- 
tartásra való  intézkedések  —  akármit  mond  is  Hegedűs  Sán- 
dor képviselő  úr.  Ismerjék  el,  bogy  ezek  nem  egy  aktualiter 
folyatott  báborúnak  csak  kiegészítő  költségei,  banem  ezek 
állandó  katonai  berubázások  a  jövőre.  {Helyeslés  a  bal-  és 
szélsőbaloldalon.) 

Ha,  uraim,  tisztességesen  elismerjük  a  tényeket,  vitat- 
kozhatunk ezen  az  alapon.  (Ügy  van  !  balfelől.)  Másodszor 
ne  méltóztassék  feledni,  hogy  ezek  állandó  befektetések,  és 
ne  nyújtsanak  segédkezet  Hegedűs  Sándor  képviselő  úrnak, 
ki  azt  hirdeti,  hogy  ideiglenes  intézkedésekről  van  szó, 
miknek  azon  tartományok  nem  venn?k  hasznát,  falat  búznak 
az  ablak  elé,  kijavítják  a  barakkokat  ;  hanem  ismerjék  el 
úgj  becsületesen,  mint  a  közös  haaügynúniszter  előterjesz- 
tette, hogy  állandó  katonai  beruházásokról  van  szó.  JÉs  ezt 
annál  inkább  kérem,  mert  az  igazságügy  miniszter  úr  taní- 
totta a  nemzetközi  jogot  ;  az  igazságügy  miniszter  úr  jól 
tudja,  hogy  mi  a  háború,  és  hogy  a  közös  hadügyminiszter 
előtérj es-^tésében  úgy  kéri  azt,  hogy  a  lázadás  el  van  nyomva, 
apró,  szétrobbantott  rablócsapatok  vannak  és  hogy  a  jövő- 
ben azok  a  tartományok  ezen  erődítések  által  könnyebben  és 
olcsóbban  f  ékentarthatók  legyenek.  Az  igazságügyminiszter  úr 
sehol  sem  olvashatta,  sohasem  hirdethette  azt,  hogy  a  szét- 
robbantott rablócsapatok  üldözése  háború,  és  hogy  midőn 
jövőre  féken  akarnak  tartani  egy  tartományt  és  e  czélra 
középítkezéseket  tesznek,  az  nem  állandó  katonai  beruházás, 
hanem  egy  aktualiter  folytatott  háború  akcziójának  ki- 
egészítő  költsége.    Ha   biztosak   ügyükben,   nincs   szüksége 

erre  sem  neki,  sem  a  miniszterelnök  úrnak,  de  szükségük 
van  a  torzít  óknak,  hogy  megfoszthassák  a  tényeket  valódi 
jellemüktől.  Ha  a  tények  valódi  jelleme  el  van  fogadva,  annak 
legális  jelentősége  felett  okoskodhatunk.  E  kettő  az,  amit 
kérek.  Ezen  az  alapon  nincs  emberi  magyarázat,  amely 
elvitathassa  ezen  építkezések  megszavazására  nézve  a  ház 
illetőségét.  (Ügy  van  !  balfelől.)  Még  akkor  sem,  ha  a  minisz- 
ter m-ak  az  olyan  magyarázatokhoz  folyamodnak,  amelyek 
a  polgári  perlekedésben  és  a  legkétesebb  jellemű  perekben 
fordulhatnak  elő  és  amelyek  mindenkor  megrovást  érde- 
melnek. 

A  miniszterelnök  úr,  igaz,  azt  mondja  :  Az  1867  :  XII. 
törvényczikk  értelmében  ezek  az  állandó  katonai  beruhá- 
zások közös  ügyek  a  monarchia  területén,  közös  ügy  —  és 
pedig  ezen  törve  ay  értelmében  —  a  megszáUt  tartományok 
területén  is,  mert  maga  az  okkupáczió  az  és  minden,  ami 
fentartására  katonailag  szükséges.  Ez  az  okoskodás,  gon- 
dolom, az,  amit  a  miniszterelnök  használt  és  nagyon  sajnál- 
nám, ha  nem  találtam  volna  el  gondolatát. 

Ez,  tisztelt  ház,  két  nagy  hibában  szenved.  Az  egyik, 
hogy  ellenkezik  a  törvény  értelmével,  az  1867  :  XII.  törvény- 
czikk értelmével.  De  ez  nem  szokott  itt  hatni,  ebben  a  ház- 
ban ;  hanem,  hogy  ellenkezik  az  önök  saját  álláspontjukkal,  a 
saját  minisztereik  előterjesztésével,  ez  meg  szokta  önöket 
döbbenteni. 

Hol  történtek  ezen  áUandó  katonai  beruházások?  Ide- 
gen területen,  amely  a  monarchia  területéhez  nem  tartozik. 
Jól  jegyezzük  meg  :  csak  arról  van  szó,  nem  hadseregtartási 
költségekről,  amire  nagyon  szereti  a  miniszterelnök  úr 
átvinni  ;  állandó  katonai  beruházásokról,  amiket  a  katonai 
adminisztráczió  teljesít,  mert  az  épít  várakat,  kaszárnyákat. 
Az  1867  :  XII.  törvényczikk  szorosan  meghatározott  ügyekről 
rendelkezik.  Nem  szabad  annak  a  törvénynek  értelmét  — 
úgy,  amint  tették,  és  ezt  az  igazságügyminiszter  úr  nagyon 
jól  tudja,  ő  pubHczista  —  kiterjeszteni  az  indokok  alapján. 
Közjogi  törvényeket  nem  szoktak  úgy  kiterjeszteni,  hogy 
mert  erre  az  ügyre  ugyanazon  motívum  állhatna,  amely  a 
megállapított  ügyekre  irányadó  volt,  tehát  ez  az  ügy  is 
már  közös  ügy.  így  nem  szabad  azt  a  törvényt  magyarázni  ; 

ha  nem  hiszi  a  miniszterelnök,  kérdezze  meg  kollégáját,  az 
igazságügy  minisztert. 

Tehát  magyarázzuk  szorosan :  ami  a  törvényben  szoro- 
san közös  ügynek  van  deklarálva,  az  közös  ügy  ;  amire 
ugyanazon  motívum  alapján  azt  lehetne  mondani,  hogy 
ezt  közös  üggyé  lehetne  deklarálni,  az  még  azért  nem 
közös  ügy. 

Tehát  a  miniszterelnök  úrnak  összes  okoskodása  csak 
annyit  jelent,  —  bátor  vagyok  rá  figyelmeztetni  —  hogy 
ugyanazon  motivum  alapján,  amelynek  alapján  ott  a  közös 
ügyek  vannak  meghatározva,  ezt  is  lehetne  azzá  deklarálni. 
De  hol  van  azzá  deklarálva  ?  Erre  kell  felelnie  a  miniszter- 
elnök úrnak,  és  erre  nem  tud  felelni.  Azaz,  hogy  helyesebben, 
tisztelt  ház,  már  meg  is  felelt.  Megfelelt  a  közös  minisz- 
térium, és  bátor  vagyok  a  tisztelt  háznak  ezt  az  adatot  fel- 
hozni. 

A  közös  minisztérium  a  maga  előterjesztését  ezekre  a 
középitkezésekre  együvé  foglalta  Dalmácziára  és  a  megszál- 
lott tartományokra  nézve  ;  Dalmácziára  kihagyta  belőle  az 
őrházakat  és  kihagyta  a  katonai  utakat ;  a  megszállott 
tartományokra  nézve  e  hitelbe  bevette  az  őrházakat  és  a 
katonai  utakat  is.  És  miért  ?  A  delegácziónak  tisztelt  elő- 
adója —  nem  látom  itten  ebben  a  házban,  már  Baross 
Gábor  képviselő  urat  értem  és  nem  Hegedűs  képviselő  urat  — 
egész  küzdelmet  vívott  ebben  a  kérdésben  az  ausztriai  dele- 
gáczióval.  Meg  lett  állapítva,  úgy,  amint  mindig  magyaráz- 
tuk az  1867  :  XII.  törvényczikket,  hogy  azok  az  őrházak 
és  azok  a  katonai  utak  nem  közös  ügyek.  No  már  most, 
tisztelt  miniszterelnök  úr,  vagy  áll  a  miniszterelnök  okos- 
kodása, hogy  ami  és  csak  az  ami  a  monarchiában  közös 
ügy,  az  közös  ügy  Boszniára  nézve  is  mint  beruházás,  és 
akkor  mi  alapon  foglaltak  helyet  ezen  költségekben  a  katonai 
utak  és  őrházak  költségei,  amelyekre  né'.ve  nyilván  elismerte, 
hogy  az  1867  :  XII.  tör  vény  czikk  szerint  nem  közös  ügy? 
Pedig  benne  van  !  Vagy  pedig  valami  más  törvényre  hivat- 
kozik a  tisztelt  miniszter  úr,  hogy  nem  közös  ugyan  a 
monarchia  területén,  de  közös  a  megszállott  tartományokban, 
és  ezen  közös  törvény  egyéb  nem  lehet,  mint  az,  amelyre 
mi  hivatkozunk,   az   1880  :  VI.   törvényczikk.  De  akkor  az 

országgyűléstől  kell  kérni  a  költségek  megszavazását,  (Igaz  ! 
Ügy  van !  a  bal-  és  szélsöbalfelől.) 

Méltóztassék  erre  világosan  felelni.  Mert  könnyű  ott 
felállani,  s  egy  majdnem  gyermekes  —  majdnem,  mondom, 
mert  nem  akarok  sérteni  —  szótár-magyarázattal  okkupáczió 
és  adminisztráczió  közt  különbséget  tenni  és  abból  leszármaz- 
tatni a  tant  és  azt  hozni  ki  belőle,  hogy  az  okkupáczió  annyit 
tesz,  hogy  m'a  maradni  azon  területnek  ;  de  azután  megijed 
a  miniszterelnök  úr,  hogy  meghallja  a  külföld,  meghallják 
Konstantinápotyban  és  a  szultán  ideges  lesz  és  ha  ideges 
a  szultán,  akkor  a  boszniai  mohamedánok  is  idegesek  (Derült- 
ség a  bal-  és  szélsőbaloldalon.)  s  azért  már  a  második  magya- 
rázatban gróf  Apponyi  ellenében  azt  mondja  a  miniszterelnök 
úr,  hogy  nem  urának  maradni,  hanem  megszállani  és  azt 
megszállva  tartani.  De  nem  ily,  mondom,  majdnem  gyer- 
mekes úton  kell  törvényeink  értelmét  keresni  és  őrködni 
a  pénzmegajánlás  joga  felett  ;  épp  oly  kötelesség  a  törvénj''- 
magyarázatnál  sem  a  tényeket,  amikre  alkalmaztatik,  sem 
a  magyarázat  szabályait  el  nem  ferdíteni.  (Igaz  !  Ügy  van  ! 
a  bal-  és  szélső  baloldalon.)  Nem  a  67-iki  törvény  alapján 
járnak  el  önök,  midőn  a  kormány  nézetét  támogatják.  íme, 
saját  előterjesztésük  mutatja  ezt.  Mert  liiszen  most  szavazta 
meg  a  Reichsrat,  mert  most  terjesztetett  ott  elő  a  törvény 
az  utakról  és  őrházakról  Dalmáczia  területén.  Hát  kettő 
közül  az  egyik  áll.  Vagy  az  1867-iki  törvény  az  irányadó,  és 
akkor  ki  kell  törülniök  e  hitelből,  ami  utakra  és  őrházakra 
vonatkozik,  vagy  nem  a  törvény  a  döntő  :  akkor  az  ország- 
gyűlés a  pénzmegajánló  testület.  Tény  az,  hogy  saját  okos- 
kodásának hurka  önnön  állítására  tekerődzött,  és  ebből 
nincs  menekülés.  De  megkísérli  a  menekülést  az  igazságügyi 
miniszter  úr  —  sajnálom,  hogy  a  nevét  kell  említenem  —  éa 
szokás  szerint  túltesz  rajta  Hegedűs  képviselő  úr. 

Pauler  miniszter  úr  azt  mondja,  —  azokia  az  érvelésekre, 
amiket  Pulszky,  Hodossy  tisztelt  képviselőtársaim  meg- 
czáfoltak,  nem  akarok  kiterjeszkedni,  de  mint  egy  széttört 
tükör  darabjai  ugyanazt  a  képet  mutatják  :  úgy  a  miniszter 
úr  okoskodásának  mindenik  részében  ugyanaz  a  hamis  fel- 
fogás van  —  ha  a  törvény  értelme  kétes  volna,  t.  i.  hogy  e  ház 
hatáskörébe    tartozik-e,    vagy    a    delegáczió    hatáskörébe, 

hát  akkor  az  interpretácziónak  egyik  fő  szabálya,  hogy  tör- 
vényt, a  törvényhozó  intencziójának,  a  törvény  alapjának  és 
czéljának  megfelelően  kell  magyarázni. 

De  lehet-e  az  olyan  magyarázatot  a  törvényhozó  inten- 
cziójának, a  törvény  alapjának  és  czéljának  megfelelőnek 
mondani,  mely  konzekvencziájában  oda  vezetne,  hogy  azon 
törvény  kétségtelen  értelmű  intézkedéseit  is  meg  kell  támadni? 
Azaz,  tisztelt  ház,  ez  annyit  jelent,  hogy  úgy  kell  magyarázni 
a  törvényt,  hogy  az  átalányban  foglalt  minden  alkatrészre 
egyaránt  határozó  testület  az  országos  bizottság  ;  mert  ha 
nem  így  magyarázzuk,  akkor  —  átalányösszeg  lévén  —  meg 
kell  tagadni  a  fedezetet  azon  résztől  is,  amelyre  megadni 
törvényes  kötelesség.  Ez  az  igazságügyi  miniszter  okos- 
kodása. 

Aki  a  közjogi  törvényeket  magyarázni  szokta  a  tör- 
vényhozónak intencziója  szerint  :  szabad-e  azt  mondania, 
hogy  azért,  mert  egy  átalányösszegről  szóló  javaslat  törvény- 
telen alkatrészeket  is  foglal  magában  :  inkább  a  törvény 
értelmén  kell  erőszakot  tenni,  nem  pedig  a  törvénytelen 
alkatrészek  kihagyásával  átalakítani  a  javaslatot  ?  Helyes-e 
az  az  okoskodás,  mely  azt  mondja  :  mintsem  az  összekevert 
két  alkatrész  közt  az  is  megtagadtassék,  amire  a  delegáczió 
jogosítva  volt,  inkább  szavaztassék  meg  az  is,  amire  nem 
volt  jogosítva.  Ez  volt  intencziója  a  törvényhozásnak. 
Deáknak  és  azoknak,  akik  azt  a  törvényt  alkották,  akik  oly 
szigorúan  ügyeltek  arra,  hogy  a  hatáskör  oly  szigorúan  meg- 
tartassék?  Hüszen  akkor  minden  bitorlás  biztosítására  elég 
volna,  ha  az,  ami  bitorolva  vétetik  igénybe,  a  delegáczió 
egy  törvényes  határozatával  összeolvadva  terjesztetik  elő. 
Szabad-e  így  magj  arázni  a  törvényt  ?  És  ha  valaki  ezt  teszi, 
akkor  mit  jelent  az,  ha  ő  egy  kegyes  szemforgatással  azt 
mondja,  hogy  Magyarországnak  a  koronán  kívül  csak 
egy  palládiuma  van :  ez  a  törvényesség ;  hát  nem  üres 
szó-e  ez  ? 

Épp  oly  kevéssé  segít  Hegedűs  képviselő  úr  nyilat- 
kozata, mellyel  meg  akarta  a  házat  nyugtatni. 

ö  azt  mondja  :  »Amint  már  idéztem,  nincs  veszély 
az  ily  preczedensekben.  Nem  az  alkotmányos  hatalom  körén 
kívül  eső  tényezőről  van  szó.  Az  ország  egyik  regnikoláris 

bizottsága  követte  el  az  állítólagos  törvénysértést,  stb., 
mely  minden  évben  újból  választatik,  minden  évben  más- 
ként határozhat*  ...  Mi  van  ezen  nyilatkozatban  ?  Abban 
az  van,  hogy  a  képviselő  úr,  aki  a  balközépnek  híve  volt 
és  a  delegáczióban  veszélyt  látott  Magyarországra  ameljnről 
a  hajdani  balközépnek  egyik  vezére  azt  mondta,  hogy  mikor 
az  meg  lesz  alkotva,  a  halálharang  megkondul  Magyar- 
ország önállása  felett ;  aki,  nem  tudom,  hány  vezérczikkben 
ezt  folyvást  bizonyítgatta :  ma  oly  tökéletesen  megtért, 
hogy  neki  a  dolog  nem  veszélyes,  akármennyi  hatáskört 
foglal  el  az  a  delegáczió,  azon  felül  ami  öt  törvényesen  meg- 
illeti. De  még  ezen  elv  mellett  is,  hogyha  az  egyik  alkot- 
mányos tényező  a  másik  alkotmányos  tényezőnek  elfoglalja 
hatáskörét,  az  sem  oly  nagyon  veszélyes  ?  Hát  kérdem  : 
a  kormány  nem  olyan  tényező-e  ? 

Hát  az  sem  veszélyes,  ha  ez  a  legislativától  vagy  a  tör- 
vényhozás ettől  foglal  és  bitorol  hatásköröket  ? 

A  bizottságok  tagjai  változnak,  de  a  hatáskör  marad, 
az  állandó  törvényre  van  építve,  s  ha  rend  akar  lenni  az  ország- 
ban és  az  alkotmányban,  ezen  törvények  állandó  értelmezé- 
sére kell  hogy  legyen  építve.  Vagy  talán  a  képviselő  úr, 
aki  oly  nagy  követeléssel  lép  fel  az  ellenzék  nyilatkozatainak 
magyarázatánál,  nem  szokta  megfontolni  a  maga  szavát  ? 
Különös  vigasztalás,  hogy  a  regnikoláris  bizottság  minden 
esztendőben  újból  választatik  és  minden  esztendőben  más- 
ként határozhat  hatáskörére  nézve.  Tehát  neki  közömbös, 
hogy  az  idén  ez  tartozik  a  delegácziók  hatásköréhez,  a  jövő- 
ben pedig  az  tartozik;  neki  nem  fontos,  hogy  egyszer  a  bizott- 
ság bitorol  valamit  az  országgyűlés  pénzmegajánlási  jogköréből, 
másszor  talán  az  országgyűlés  a  bizottságéból  ?  Hát  honnan 
magyarázható  meg,  tisztelt  képviselőház,  ez  a  vélekedés, 
melyet  a  miniszter  uraknál,  megmondom  őszintén,  nem 
találtam  ?  Én  csak  abból  magyarázhatom,  hogy  a  képviselő 
úr  az  elvek  megtagadásának  iskolájában  nőtt  fel  (Ügy  van  ! 
a  bal-  és  szélsőbaloldalon.)  és  ezen  iskolából  elhozta  a  közönyt, 
nemcsak  korábbi  elvei  iránt  és  az  iránt,  amit  a  delegáczióban 
1879-ben  ő  maga  adott  elő,  ő  maga  ajánlott  és  fogadtatott 
el ;  de  egyáltalában  a  törvények  megtartása  iránt.  (Ügy 
van  !  a  bal-  és  szélsőbaloldalon.) 

Ezzel  bevégeztem  a  hatáskörre  vonatkozó  éi'veimet. 
Most  engedje  meg  a  tisztelt  ház,  hogy  áttérjek  azon 
második  kérdésre,  amely,  mit  őszintén  sajnálok,  a  vita 
folyamában  annyira  elhomályosodott  :  hogy  áttérjek  a  poli- 
tikai kérdésre.  (Halljuk  !) 

A  poHtikai  kérdés  abban  áll,  hogy  az  újabb  időben  a 
tisztelt  kormánypárt  tagjainak  nyilatkozata  szerint  is, 
amelyet  idéztem.,  tűrhetetlenné  kezdett  válni  azon  áldozat 
és  a  nyugtalanság,  melyet  a  megszállott  tartományok  ügyé- 
nek fejlődése  okozott.  Ez  a  hangulat  nem  maradt  a  házon 
kívüH  közvélemény  köreiben.  Mutatkozott  a  delegáczióban 
is.  Az  előkészítő  bizottságban  kifakadtak  a  tisztelt  kormány- 
párt tagjai  is.  De  elcsöndesedtek,  legalább  tetemesen  csön- 
desebbekké váltak  a  nyilvános  ülésben. 

Ök  ott  poHtika- változtatást  követeltek.  Mi,  az  ellenzék, 
követeltünk  a  nyilvános  ülésben  világos  nyilatkozatot  a  kor- 
mánytól a  megszállási  politika  czélja  és  eszközei  iránt ;  köve- 
teltük azt,  hogy  az  a  politika  az  ország  anyagi  erejével, 
politikai  létérdekeivel  összhangba  hozassék  ;  követeljük  itt  is 
ettől  a  kormánytól,  mely  a  közössel  szolidáris;  kívánjuk  annak 
a  nemzetnek  nevében,  amelynek  mi  képviselői  vagyunk ; 
annak  a  nemzetnek  nevében,  amelynek  eszközeit,  pénzét, 
vérét  mi  szavazzuk  meg,  mely  a  sorsa  feletti  őrködést  reánk 
bízta  ;  kívánjuk  :  adjon  teljes  és  megnyugtató  felvilágosítást. 

Egy  nagy  tény  emelkedett  ki  ebből  a  nyugtalanságból 
ós  ezt  érzik  uraim  önök  mind,  mert  átcsillámlik  ez  az  önök 
beszédjein.  És  ez  a  tény  az,  hogy  önök  nincsenek  megnyug- 
tatva az  iránt,  hogy  az  áldozatok  végüket  érték,  hogy  ezek 
az  áldozatok  politikailag,  alkotmányilag  és  pénzügyileg 
meg  nem  fognak  újulni  és  nem  lesznek  romlást  hozók  erre  az 
országra  nézve.  Ez  az  oka  annak,  hogy  önök  itt  előállanak  és 
eszmét  kérnek  és  megnyugtatást  kérnek  a  kormánytól. 

Azzal  a  kormánynyal  szemben,  amelynek  erre  nincs  más 
felelete,  mint  az,  hogy  ő  lehető  legkevesebbet  akar  erről  a 
kérdésről,  a  pohtikai  kérdésről  beszélni,  —  mert  ezt  maga  a 
miniszter  úr  mondta  —  kötelességünk  kimondani,  hogy  ha 
nem  tudja  a  nemzet  létérdekeivel  összhangba  hozni  :  hát  fel 
kell  hag3mi  ezzel  a  pohtikával  ;  (Élénk  helyeslés  a  szélső- 
baloldalon.)   mert  ennek  a  politikának  nem  szabad  és  nem 

lehet  annyira  terjeszkednie,  hogy  annak  nemzetünk  leg- 
nagyobb érdekei  feláldoztassanak.  (Ügy  van  !  a  baloldalon.) 

De  ha  erre  nézve  a  kormány  nem  nyilatkozott :  tett  a 
miniszterelnök  úr  más  irányban  két  nyilatkozatot.  Az  egyik 
nyilatkozata  abból  áll,  hogy  ő  abba  a  poHtikába,  amelyet 
azon  az  oldalon  (A  szélsőbalra  mutat.)  és  ezen  az  oldalon 
javasoltak  két  különböző  határozati  javaslatban,  abba  & 
sohasem  fog  belemenni.  Ott  javasolták  a-^.t,  hogy  ne  állandó- 
síttassék  az  okkupáczió  ;  itt  javasolták  azt,  hogy  kibonta- 
kozás történjék  az  okkupáczióból ;  és  a  miniszterelnök  úr 
azt  mondta  :  ezt  pedig  ő  sohasem  fogja  megtenni.  Ha  kíván- 
ják, felolvasom  e  nyilatkozatát.  Válaszolva  beszédem  azon 
részére,  akol  kifejtem,  hogy  a  kibontakozási  politikára  a  kor- 
mányt reábírni  a  leghatalmasabb  mód,  ha  a  pénz  meg- 
szavazását a  megszállás  folytatására  szükséges  költségeknél 
a  parlament  által  helyesnek  tartott  politikai  irány  elfogadá- 
sához kötik,  erre  válaszolva,  a  miniszterelnök  úr  így  nyilat- 
kozott :  »Egyet  azonban  megjegyzek  :  hogy  a  kormányt 
kényszeríteni  nem  lehet,  és  hogyha  az  a  poHtika,  melyet  akár 
ez  oldalról  benyújtott  határozati  javaslatban  ajánlottak, 
akár  önök  ajánlottak  ottan,  (A  szélsőbalra  mutat.)  több- 
ségre kerül,  azt  a  politikát  nem  fogom  mint  kormány  keresztül- 
vinni, de  fogom  mint  ellenzék  megtámadni*  —  tehát  a  kibon- 
takozás politikáját. 

És  e  nyilatkozat  nem  elegendő  arra,  hogy  megtudjuk, 
mire  vállalkozik  hát  a  tisztelt  miniszterelnök  úr ;  azt  az  ő 
hívei  szeretnék  tudni  ;  (Derültség  balfelől.)  hanem  arra, 
hogy  mire  nem  vállallíozik,  ebből  valamivel  többet  is  tudunk  : 
tudjuk,  hogy  azt,  amit  mi  ajánlunk,  most  más  döntő  tényezők 
is  ellenzik.  Mert  ha  volna  kilátás  arra,  hogy  úgy  fordul  a  dolog, 
hogy  ily  poltitikának  esélyei  vannak,  akkor  a  miniszter- 
elnök úr  bizonyára  nem  kötötte  volna  magát  ahhoz,  hogy 
mint  ellenzéki  ellenezni  fogja,  hanem  legalább  fentartotta 
volna  magának  azt,  hogy  jobb  meggyőződését  fogja  követni. 
(Derültség  a  baloldalon.) 

Nagyon  tisztán  látható,  hogy  ha  nem  kell  a  kibonta- 
kozás politikája  a  miniszterelnök  úrnak,  ezzel  szemben 
csak  az  annexió  pohtikája  kell  neki.  Ezt  nem  mondja  nyílt 
szavakkal.  De  kizár  minden  utat,  ami  kibontakozásra  vezet. 

időközben  pedig  megtesz  mindent,  ami  az  annexiót  a  név 
kimondása  előtt  valósítja  s  a  kibontakozást  lehetetlenné 
teszi,  A  mi  kötelességünk  ezzel  szemben  világos  ;  de  ezen 
njálatkozattal,  ezen  magatartással  minő  helyzetbe  hozta 
önön  párthíveit  ? 

Ök  egy  eszmét,  megnyugtatást  kértek,  hogy  kibonta- 
kozás lesz,  és  miután  ilyen  eszmét  nem  kaptak,  elindultak 
maguk  annak  kalandos  keresésére.  (Halljuk !  Halljuk  !) 
Elindult  különösen  Kőrössy  Sándor  képviselő  úr  és  azt 
áUította,  hogy  Boszniát  egy  főherczeg  alá  kell  helyezni, 
aionban  amúgy  mellékesen  hozzátette  azt  is,  hogy  pénzt 
és  hadsereget  is  kell  neki  majd  adni.  (Derültség  a  bal-  és  szélső 
baKelől.)  De  annexió  nem  kell  a  képviselő  úrnak.  Éber  Nándor 
tisztelt  képviselő  úr  kibontakozást  akar  valamely  irányban. 
Egyes  módozatokat  fel  is  említett,  amit  azonban  most  gya- 
korlatiaknak nem  tart. 

Azután  és  mindenekelőtt  felállított,  kimondott  valamit 
Jókai  Mór  tisztelt  képviselő  úr  :  hogy  a  déli  szlávok  által 
kell  Boszniát  kormányozni  és  azok  által  paczifikálni.  Azután 
czélzott  Horvátországra  és  a  Horvát-Szlavonországban  levő 
nemzeti  pártnak  elemeire.  Azután  itt  a  házban  és  a  hírlapok- 
ban közzétett  nyilatkozatában  úgy  magyarázta  szavait, 
hogy  nem  azt  értette,  hogy  Horvát-Szlavonországgal  kap- 
csoltassék  egybe  Bosznia  és  Herczegovina,  hanem  inkább 
azt  értette,  hogy  a  hivatalnoki  elemet  kell  bővebb  mértékben 
a  horvátországi  párt  kebeléből  venni. 

Azután  jött  Mammusics  Lázár  képviselő  úr.  ö  is  elindult 
kalandos  keresésére  azon  eszmének,  amelyet  a  miniszter- 
elnök úr  nem  akart  megadni.  (Derültség  a  baloldalon.)  De 
ő  arra  az  eredményre  jutott,  hogy  szemben  ama  szerb  czél- 
zattal,  mely  a  tartományokat  egy  szerb  állami  alakulás 
kiegészítő  részévé  szánta  :  a  katolikus  délszláv  államot  kell 
megalkotni  és  e  czélból  Horvátországgal  kell  egyesíteni 
Boszniát  és  Herczegovinát,  és  ebben  az  egyesítésben  van 
a  megoldás. 

Tisztelt  ház  !  Én  erről  a  kérdésről  most  röviden  szólni 
kívánok,  (Halljuk  !)  mert  nekem  alapos  okom  van  feltenni 
azt,  hogy  ilynemű  eszmék  komolyan  szóban  forognak. 

Minő  elem  az,  tisztelt  ház,   melyre  ott  Horvátország, 

a  katolikus  délszlávok  számítanak  ?  Bosznia  és  Herczegovina 
népessége  150  ezer  katolikus  mellett  500  ezren  felül  ó-hitű 
szerb  és  450 — 500  ezer  muzulmán.  A  katolikus  elem  a  leg- 
gyöngébb, a  legjelentéktelenebb ;  minden  elem  képes  ott 
kormányt  fentartani,  csak  a  katolikus  elem  nem.  És  a  horvát 
tisztviselők,  —  és  ezt  a  delegáczió  minden  tagja  tudja  — 
akik  részt  vettek  Bosznia  és  Herczegovina  kormányzásában, 
érezték  ezt  és  megkezdték  ott  egy  térítési,  katolizálási 
propagandát.  Maga  a  szerajevói  görög  érsek  tapasztalta  ezt 
és  panaszt  tett.  Hallottam  igen  komoly  oldalról  említeni, 
hogy  a  muzulmánok  megtérítése,  katolizálása  volna  az, 
ami  kapcsolatot  képezne  Bosznia  és  Horvátország  mint 
katolikus  délszláv  ország  közt  és  amely  elemre  aztán 
támaszkodni  lehetne,  hogy  a  monarchia  megtarthassa  e  tar- 
tományokat. 

Nagyon  fontosnak  tartom,  tisztelt  ház,  hogy  kalandos 
álmoknak  senki  se  engedje  át  magát.  Arra  nézve,  hogy  a 
muzulmán  elemet  megtéríteni  lehessen,  a  legfényesebb 
tanúbizonyságot  nyújtják  azon  európai  államok,  melyeknek 
századok  óta  muzulmán  alattvalóik  vannak.  AngHának 
Indiában  40  millión  felül  muzulmán  alattvalója  van,  igaz, 
pár  100  miUióra  menő  lakosság  közt  ;  Oroszországnak  egy 
pár  mülióra  menő,  Hollandiának  keletindiai  birtokaiban 
10  miUiónyi  lakossága  és  Francziaországnak  Afrika  partjain 
van  egy  túlnyomólag  muzulmánok  által  alkotott  kolóniája. 

Angüában  majdnem  egy  század  óta  évenkint  roppant 
összegeket  költenek  arra,  hogy  a  muzulmánokat,  a  más- 
hitűeket  megtéríthessék ;  nem  a  kormány  költi  azon  össze- 
geket, hanem  egyletek  és  testületek.  És  uraim,  mi  lett  az 
eredmény  Indiában,  a  hollandiai  birtokokon,  Algírban  és 
mi  az  eredmény  Oroszországban  ?  Az,  hogy  egy  pár  elsze- 
gényedett portugáh  zsidó  ugyan  akad  a  megtérítésre,  aki 
aztán  a  jövő  esztendőben  újra  visszatér  előbbi  vallására, 
de  muzulmánok  megtérítéséről  ezen  országok  története 
semmit   sem   tud. 

Ne  engedjük  tehát  oda  magunkat  ily  hamis  csábeszkö- 
zöknek.  Tudjuk,  hogy  a  horvát  elem  Boszniában  épp  oly 
idegen  elem  volna,  mint  azon  importált  hivatalnokok  egy 
része,  akik  jelenleg  ott  vannak.  Ha  tehát  valami  mást  akar- 

nak ;  ha  azt  akarják,  hogy  ez  a  monarchia  költse  pénzét ; 
ha  azt  akarják,  hogy  fordítsa  erejét  oda,  hogy  azokat  a  tarto- 
mányokat Horvátországgal  olvasszuk  össze  :  akkor  azt 
kérdem,  tisztelt  ház,  hogy  az  a  politika,  mely  úgy  alkotmá- 
nyunkra, mint  pénzügyünkre  ily  végzetszerű,  változik-e 
valamit  lényegében,  enyhül-e  valamit  következményei- 
ben ?  hogyha  van  valami  változásra  kilátás,  van-e  egyéb 
változásra  kilátás,  mint  hogy  ezen  politikának  következmé- 
nyei kizárólag  Magyarország  terhére  volnának  rovandók? 
mert  a  magyar  szent  korona  tartományával  volna  össze- 
kapcsolandó ezen  két   tartomány. 

Tehát  a  kormány  hívei  nem  voltak  képesek  semmi 
megnyugtató  eszmét  felfedezni  ezen  irányban.  Ha  tehát 
ezt  nem    tudták  felfedezni,  akkor  előttünk  mi  áll  ? 

A  kormány  nem  nyilatkozott,  tisztelt  ház  ;  a  kormány 
hívei  követelik  a  kormánytól  a  nyilatkozást,  de  bizal- 
mukat ezen  nyilatkozathoz  nem  fűzik.  Nekünk  ellenzék- 
nek kötelességünk  véget  vetni  azon  állapotnak,  melyben, 
úgy  látszik,  mindnyájan  megegyeznek  ott,  (A  jobboldalra 
mutatva.)  de  amelyet  Hegedűs  képviselő  úr  úgy  jellem- 
zett, hogy  legbiztosabbnak  tartja  azt,  hogyha  ezen  homályos 
úton,  melyen  vannak,  azt  a  kormányt  követik,  a  homály- 
ban, a  sötétben,  vakon,  mely  eddig  vezette  őket.  (Úgy  van  ! 
Ügy  van !  balfelől.)  így  állította  fel  a  kérdést  Hegedűs 
képviselő  úr,  és  tényleg  ezen  álláspontot  fogadják  el  önök. 

Nagyot  kellett  ezen  parlamentnek  (Halljuk !)  és  nagyot 
kellett  a  politikai  életnek  sülyednie,  (Élénk  helyeslés  balfelől.) 
hogy  oly  kérdésben,  melyet  ezen  országra  nézve  létkérdésnek 
ismernek  el  minden  oldalról,  a  vak  bizalom  poHtikája  az 
egyedüli,  melyet  a  tisztelt  háznak  a  kormánypárt  ajánl. 
(Élénk  helyeslés  a  bal-  és  szélső  balfelől.)  Hát  nem  érzik-e 
azt,  hogy  ezen  politika  és  ezen  álláspont  minő  helyzetet 
eredményezett  ?  Hát  nem  érzik-e  azt,  hogy  nem  elég,  hogy  a 
törvénybe  legyen  iktatva  a  parlament  hatásköre ;  hogy  nem 
elég  az,  hogy  Magyarország  czímere  az  elnök  feje  fölött 
arany  hímzésben  oda  van  illesztve  ;  hogy  nem  elég  az,  hogy 
midőn  a  ház  ülésez,  a  horvát  és  a  magyar  zászló  az  árbóczra 
felvonatik.  (Élénk  helyeslés  a  bal-  és  szélsőbalfelől.)  Meg- 
lehet   a   parlament   hatásköre,    meglehet    minden   külsősége 

mely  megilleti  a  nemzet  szuverén  jogait  megosztó  parla- 
mentet :  de  ez  még  magában  véve  nem  alkot  igazi  ország- 
gjníilést,  ha  a  parlament  erélye  és  szelleme,  hivatásának 
öntudata  tagjaiban  elevenen  nem  él.  (Élénk  helyeslés  a  bal- 
és  szélsőbaloldalon.)  És  azon  parlamentben,  amely  lemond 
arról,  hogy  a  nemzet  legfontosabb  érdekeire  nézve  öntuda- 
tosan és  a  kormányt  ellenőrizve  járhasson  el,  azon  házban 
nincs  meg  szelleme  és  nincs  meg  erélye  egy  igazi  parlament- 
nek. (Élénk  helyeslés  a  bal-  és  szélsőbaloldalon.) 

Én  tudom  azt,  tisztelt  ház,  hogy  a  magyar  politikai 
szellem  a  legújabb  időben  hanyatlásnak  és  csüggedésnek 
indult.  (Ügy  van  !  Ügy  van  !  balfelől.)  És  ha  valami  szo- 
morút látok  én  ez  országban,  ez  az,  hogy  a  magyar  közép- 
osztály, a  nemzet  dereka,  a  magyar  politikai  vélemények 
erős  oszlopa,  a  maga  gazdasági  léte  alapjában  és  független- 
ségében így  meggyengítve  van,  mert  amíg  az  teljes  erejében 
volt,  nem  mertek  volna  ily  politikát  követni,  (Élénk  helyeslés 
balfelől.)  nem  találtak  volna  többséget,  sem  hivatalos  kecseg- 
tetéssel,  sem  hivatalos  befolyással,  mely  ezt  a  politikát 
elfogadná.  (Kitörő  helyeslés  a  bal-  és  szélsőbalon.) 

De  ezen  csüggedésében,  ezen  erőtlenítésében  a  nemzet- 
nek reánk  hárul  egy  kötelesség,  tisztelt  ház,  és  ez  az  ellenzék 
kötelessége  :  hogy  önöket  emlékeztessük  arra,  hogy  mint 
többség  hivatva  vannak  nem  csak  követni  a  kormányt, 
de  ellenőrizni.  (Helyeslés  a  baloldalon.)  Hiszen  önök  vakon 
követték  e  kormányt,  egy  homályos  úton  bevitettek  az  okku- 
páczióba,  és  mikor  benn  voltak,  kérdem,  nem  úgy  beszéltek-e 
föliratukban  róla,  mint  nemzeti  szerencsétlenségről  ?  (Ügy 
van  !  balfelől.) 

És  most  önök  újra  hajlandók  követni  a  kormányt 
a  másik  homályos  úton.  Beviszi  önöket  a  kormány  az 
annexióba,  habár  világos  szavakkal  kizárták  azt,  midőn 
az  okkupáczióhoz  oly  aggódva  adták  jóváhagyásukat.  (Tet- 
szés a  bal-  és  szélsőbalon.)  Tehát  az  első  tanúság  nem  volt 
elegendő  önöknek  ?  (Helyeslés  balfelől.)  Nem  érzik  azt, 
hogy  a  miniszterelnök  úr  és  a  kormány,  nem  úgy,  mint 
szokta  mondani,  hogy  a  nemzet  és  sorsa  közé  áll,  hanem  a 
miniszterelnök  úr  oda  állott  a  nemzet  és  a  nemzet  érdeke 
közé.  (Élénk  helyeslés  a  bal-  és  szélsőbalon.)     És  elhitette 

és  arra  volt  irányozva  összes  működése,  hogy  elhitesse 
a  nemzettel,  hogy  ami  neki  egy  szűkebb  tanácsban  nem 
sikerült,  az  a  nemzet  egyértelmű  fellépésének,  az  a  nemzet 
erélyes  fellépésének  sem  fogna  sikerülni.  (Tetszés  balfelől.) 
Ez  elszigeteltsége  a  nemzetnek  saját  sorsától,  amelyre 
Eötvös  Károly  tisztelt  képviselő  úr  czélzott,  hogy  t.  i.  a 
miniszterelnök  úr  nélkülözhetetlennek  tartja  magát  nem- 
csak a  koronára,  hanem  nélkülözhetetlennek  tartja  magát 
a  nemzetre  nézve  is.  (Mozgás  balfelől.)  Valahányszor  nagy 
érdekei  forognak  fenn  a  nemzetnek,  mióta  a  miniszter- 
elnök úr  ott  ül,  mindig  arra  fordította  poHtikáját,  hogy  már 
bevégzett  tényekkel  lépjen  a  ház  elé  (Igaz  !  Igaz  !  balfelől.) 
és  mindig  ez  volt  érvelésének  veleje  :  ez  nem  sikerült  volna 
másnak  sem,  nem  sikerült  őneki  sem.  De  aki  így  fölébe 
helyezi  magát  a  nemzetnek,  aki  így  akarja  homályos  utakon 
vezetni  a  nemzetet  sorsában,  az  mutasson  nagj;  eredmé- 
nyeket. (Ügy  van  !  Xjgy  van  !  balfelől.)  Nagy  eredmények 
mellett,  nagy  nemzeti  érdekek  megóvása  mellett,  igenis, 
akkor  joga  van  ide  lépni  a  miniszterelnök  úrnak  és  joga 
van  azt  mondani  :  A  törvényeket  nem  tartottam  meg, 
de  az  országnak  dicsőségét,  az  országnak  érdekeit,  íme, 
erős  kezekkel  megóvtam.  Hanem  ide  lépni,  homályos  uta- 
kon vezetni  a  nemzetet  a  diplomáczia  legkétesebb  jellemű 
kétszínű  nyilatkozatainak  példájával  és  alkalmazásával  ; 
homályos  utakon  vinni  a  nemzetet  oda,  amit  utólag  csak 
a  kényszerűséggel,  csak  azzal  lehet  elfogadtatni,  hogy  ez  az 
állapot  ideiglenes,  hogy  ez  állapotból  kibonyolódás  lesz, 
(Igaz  !  Igaz  !  balfelől.)  és  most  másodszor  mégis  oda  akarni 
vinni  a  nemzetet,  hogy  az,  aminek  feltétele  alatt  elfogadta 
az  okkupácziót,  (Helyeslés  a  balon.)  az  annexió  kizárása 
meghiusíttassék  :  ez,  uraim,  ha  megtörténhetnék,  nem  a 
kormánynak  rovom  fel,  hanem  felrovom  a  tisztelt  több- 
ségnek. (Élénk  felkiáltások  :  Ügy  van  !  a  bal-  és  szélső- 
balon.) 

Én  csak  arra  hivatkozom,  amit  a  miniszterelnök  úr 
mondott,  aki  beszédében  azt  mondja,  hogy  elismeri  azt, 
hogy  :  »a  nagy  pártoknak  jogosultságát  az  adja,  hogy  egy 
helyesnek  ismert  politika  medrében  állandóan  megmarad- 
janak.« 

Hát  mi  az,  tisztelt  ház,  amit  én  önöknek,  tisztelt  többség, 
itt  második  határozati  javaslatomban  ajánlok  ?  Semmi 
egyéb,  —  és  erre  ebben  az  időben,  a  ház  erejének  és  figyel- 
mének ily  kimerült  állapotában  is  kérem  az  önök  figyelmét  — 
mint  az,  ami  világosabban,  mint  az  önök  pohtikája,  fel  van 
állítva  1878-ban  megalkotott  feliratukban,  önök  nem  fogad- 
ták el  az  okkupácziót  máskép,  csak  tisztán  azon  feltételek 
alatt,  amelyek  határozati  javaslatomban  vannak.  IVIik  van- 
nak abban  ?  Az,  hogy  az  okkiipáczió  ideiglenes  legyen  —  és 
felolvasom  önöknek,  mert  talán  ez  lesz  a  legjobb. 

Azt  mondják  e  feliratban  :  »Öszinteséggel  megmondjuk 
Felségednek  és  figyelmét  azon  mély  nyugtalanságra  vagyunk 
bátrak  irányozni,  melyet  ezen  boszniai  és  herczegovinai 
hadjárat  az  országban  kelt.«  Azt  m.ondják  :  »Altalános  a  meg- 
győződés, hogy  a  legkedvezőbb  esetben  is  elérhető  czél  nem 
álland  arányban  azon  súlyos  áldozatokkal,  amelyeket  meg- 
kíván.* Figyeljenek  csak  az  önök  politikájára.  Azt  mondják  : 
»Meg  vagyunk  győződve,  hogy  Felséged  bölcsesége,  alkot- 
mányos érzülete  mindenkor  vissza  fogná  utasítani  ezen 
állapot  minden  ilynemű  változtatását,  mely  hű  népei  több- 
ségének és  a  politikai  tényezők  nagy  részének  ismeretes 
óhajaival  ellenkeznék. «  Azt  mondja  :  »Nem  egyedül  anyagi 
tekintetek  foglalkoztatják  az  ország  közvéleményét,  hanem 
foglalkoztatja  azon  lehető  visszahatás  is,  melyet  egy  új 
elemnek  a  monarchiába  való,  akár  csak  ideiglenes  beillesztése 
is,  netalán  arra  a  nagy  műre  gyakorolhatna,  mely  annyi 
nehéz  küzdelem,  oly  óriási  akadályok  legyőzése  után  1867-ben 
létrejött. «  (Tetszés  baKelől.) 

Azt  mondja  továbbá  :  »Alkotmányunk  ezen  alapjának 
csonkítatlan  fentartása  képezi  Magyarországnak  leghőbb 
vágyát ;  neki  nincsenek  oly  aspirácziói,  melyek  területének 
nagyobbítására  vannak  irányozva  ;  (Tetszés  balfelől.)  egész 
erejét  a  belreformok  munkájára,  közgazdászati  viszonyainak 
javítására  kívánja  fordíttatni. « 

És  végül  önök  azt  mondják  :  »Felséged  magas  belátásá- 
nak és  hű  Magyarországa  iránti  jóakaratának  bizonyára 
sikerülni  fog  a  boszniai  és  herczegovinai  ügy  oly  megoldását 
találni,  mely  a  nemzet  minden  rétegeiben,  a  palotától  le 
a  kunyhóig  elterjedt  és  a  jelen  feliratban  is  tiszteletteljesen 

tolmácsolt  aggodalmakat  megszüntetni  és  hazai  állapotaink 
javítására  irányzott  már-már  tünedező  reményeinket  újból 
feléleszteni  alkalmas  leend.«  (Tetszés  a  baloldalon.) 

Tisztelt  ház,  állapodjmik  meg  itt  egy  perezre.  önök- 
nek onnan  a  túloldalról  ez  az  utolsó  hivatalos  nyilatkozatuk 
a  boszniai  ügyben.  Önök  rá  adták  a  boszniai  ügyre  utólag 
jóváhagyásukat,  azon  feltételek  alatt,  hogy  az  okkupáczió 
ideiglenes  lesz,  hogy  pénzügyileg  nem  ront  meg  beimünket, 
hogy  még  ideiglenesen  sem  fog  beillesztetni,  hogy  nem  vezet 
területi  terjeszkedésre,  hogy  Magyarország  összes  erejét 
közgazdasági  és  pénzügyi  felépülésére  fordítsa.  1878  óta 
négy  esztendő  telt  el,  és  ha  önök  az  előadó  úrral  egyet  nem 
értenek,  aki  most  önök  ellenére  felfedezte  azt,  hogy  ez  nagy 
nemzeti  politika,  akkor  álljon  fel  mindenki,  minden  egyes 
ember  és  mondja  meg  itt  a  házban,  hogy  neki  azon  aggo- 
dalmai, melyek  itt  tolmácsoltatnak,  el  vannak-e  oszlatva. 
{Igaz  !  Igaz  !  balfelől.)  Ha  pedig  nincs  önök  közt  senki  és 
nincs  senki  és  nem  akad  senki,  akinek  ezen  aggodalmai  nem 
hogy  elenyésztek,  de  ne  fokozódtak  volna,  mert  ma  már, 
ami  részben  akkor  félelem  volt,  tényékké  váltak  és  fenye- 
getőleg  mutatkoztak  a  láthatáron  :  hogy  önök  vezettetnek  az 
utolsó  végzetteljes  lépésre,  melyet  egykor  önmagok  kizártak, 
most  vezettetnek  és  hajtatnak  az  annexió  felé  (Igaz  !  Igaz  ! 
balfelől.)  —  akkor  azt  kérdem  :  mi  hát  önöknek  a  kötelessége  ? 
Hát  vannak  ily  fenyegető  jelek  ?  Hát  nem  tudják  azt,  hogy 
az  osztrák  delegáczió  megnyíltával  az  osztrák  delegáczió 
elnöke  nyíltan  kimondta  az  annexiót  mint  legközelebb 
eszközlendőt,  s  ez  sehol,  semmi  hivatalos  helyről  nem  lett 
meghazudtolva  —  maga  fogja  meghazudtolni  a  miniszterelnök 
úr.  Én  várnám,  mondja  meg,  tárczáját  köti  hozzá,  politikai 
reputáczióját  köti  hozzá,  hogy  meg  ne  történjék.  (Élénk 
helyeslés  a  bal-  és  a  szélsőbaloldalon.)  Azután  történik  az, 
hogy  minden  egyes  tény,  ami  életbe  lép,  csak  úgy  magjaráz- 
ható meg,  ha  be  akarjuk  kebelezni ;  ha  most  a  katonai 
rendszert  elfogadjuk,  hogy  annak  csak  az  annexió  mellett 
van  értelme,  ezt  a  múltkor  megmagyaráztam ;  ám  czáfoljon 
meg  bárki  is. 

És  hogyan  akarják  önökkel  ezeket  a  lépéseket  meg- 
tétetni ? 

Ügy,  liogy  találnak  mindig  \  alami  ideiglenes  megnyug- 
tatót. És  miért  hallgat  a  kormány  ?  Nem  azéi-t,  mintha  nem 
tudná,  hogy  annexionális  politika  készül,  hanem  mert  nem 
tudják  megtalálni  azt,  ami  az  önök  ideiglenes  —  jól  értsék 
meg  —  ideiglenes  megnyugtatására  alkalmas  volna.  (Élénk 
helyeslés  a  baloldalon.)  Hát  mondják  meg,  mutassák  ki, 
hogy  alaptalan  az  ország  aggódása ;  mondják  meg,  miért 
térnek  el  saját  álláspontjuktól,  miért  térnek  el  attól,  amit 
1878-ban  politikájok  alapelvének  tartottak? 

Hiszen  az  az  önök  pohtikája,  amit  mi  határozati  javas- 
latunkban ajánlunk. 

Mit  mondunk  mi  javaslatunkban  ?  Azt  mondjuk,  hogy  a 
dualizmust  veszélyezteti,  az  ország  pénzügyeinek  romlását 
előidézi.  Hát  nincs-e  itt  az  ideje  annak,  hogy  önök  talpra 
álljanak?  Vájjon  amit  önök  1878-ban  vallottak,  az  azóta  tör- 
téntek tanulsága  lecsillapította-e  az  önök  aggodalmát  ?  Hiszen 
önök  még  mindig  azon  szabadelvű-párt,  még  mindig  azon 
kormány  alatt  vannak,  még  mindig  úgy  dicsekesznek  hiva- 
tásukkal, hazafi -áldozataikkal,  önzéstelenségükkel  és  tra- 
dicziójukkal  —  mindig  úgy  dicsekesznek.  Méltán  kérdhetem 
tehát,  mint  Byron  kérdé,  a  felkelőben  levő  görögökre  czé- 
lozva  :  Még  dívik  pyrrhi  tánczotok.  De  hol  a  pyrrhi  harczi 
rend?  Feledségbe  kettő  közül  —  miért  nemesbik  leczke 
ment  ?  ! 

önök  még  viselik  a  szabadelvű  nevet,  önök  még 
dicsekesznek  a  tradicziókkal.  Miért  ment  veszendőbe  a 
boszniai  politika  iránt  kifejezett  meggyőződésük  ?  Miért 
ment  veszendőbe  erre  nézve  ünnepélyesen  kijelentett  poli- 
tikájuk ?  (Élénk  tetszés  a  baloldalon.)  Ez  az,  amit  mi  önöktől 
kérdhetünk.  És  önöknek  van  egy  alkalmuk  nyilatkozni, 
úgy  mint  kötelességük,  s  előlépni  és  a  nemzetnek,  midőn  saját 
sorsát  fonják  és  szövik,  bármi  történjék,  nyíltan  kimondani 
azt,  amit  akarnak.  Lépjenek  önök  elő.  Ha  önök  annexiót 
akarnak,  akkor  menjenek  azon  a  homályos  úton,  melyen 
vezeti  önöket  a  minszterelnök.  (Élénk  tetszés  a  baloldalon.) 
Vagy  ha  ragaszkodnak  önök  az  1878-iki  programmhoz, 
akkor  fogadják  el  azt  a  határozati  javaslatot,  melyet  elő- 
terjesztettem. Itt  van  a  választás  önök  előtt ;  ez  elől  kitérni 
csak  ürügyekkel  lehet ;  ürügyekkel  pedig,  remélem,  a  nemzet 

magát  megnyugtatni  nem  engedi.  (Helyeslés  a  bal-  és  a  szélső- 
baloldalon.) 

Ezek  azok,  miket  felhozni  akartam,  és  most  bezárom 
szavaimat.  (Halljuk  !  Halljuk  !)  Két  határozati  javaslat  van 
a  tisztelt  ház  előtt.  Ha  valamely  ügy  világos  volt :  soha  a  ház 
előtt  világosabb  kérdés  nem  forgott  fenn,  mint  az,  hogy  itt 
a  két  hitelben  oly  alkatrészek  vannak,  melyekre  azon  testület, 
mely  megszavazta,  nem  illetékes.  Soha  a  ház  előtt  világosab- 
ban nem  áUott  az  a  kérdés,  hogy  itt  egy  vakmerő  bitorlásról 
van  szó  és  a  törvények  elmagyarázásának  legkétesebb  neme 
alkalmaztatik,  hogy  a  bitorlás  elfogadhatóvá  tétessék. 
(Igaz  !  Ügy  van  !  a  baloldalon.)  Önöknek  alkalmuk  van 
ellentállani  ;  alkalmuk  van  a  delegáczió  erkölcsi  tekintélyének 
ezt  a  súlyos  megrendítését  s  az  abba  helyezett  bizalom  meg- 
ingatását meggátolni ;  alkalmuk  van  meggátolni  azt,  hogy  a 
pénzmegajánlási  jogot  az  országgyűlés  saját  kezében  tartsa 
és  ezáltal  magának  a  boszniai  okkupáczióra  a  befolyást  biz- 
tosítsa :  ezért  kérem  önöket,  utasítsák  vissza  a  javaslatot, 
tagadják  meg  a  fedezetet.  De  ha  ez  nem  történik  meg  ;  ha 
azért,  mert  a  miniszterelnök  által  festett  veszélyeket, 
melyek  nem  léteznek  s  melyekre  most  már  késő  volna 
még  egyszer  visszatérni  —  hiszik  :  hát  legalább  a  jövő  politika 
irányára,  legalább  erre  szerezzenek  biztosítékot.  Ám  fogadják 
el  a  határozati  javaslatot,  mely  a  megszállási  politikából  a 
kibontakozást  mint  czélt  megállapítja. 

A  függetlenségi  párt  egy  követendő  példát  állított  fel ; 
ők  a  dualizmus  jelen  szerkezetét  nem  pártolják,  még  sem 
gátolja  ez  őket  a  határozati  javaslat  elfogadásában.  És  itt  ki 
kell  jelentenem,  hogy  e  részben  az  ama  párt  szónokai  által 
adott  magyarázathoz,  mint  saját  szempontjukból  teljesen 
helyeshez  s  mint  amely  e  határozati  javaslat  intenczió jávai 
nem  ellenkezik,  én  is  hozzájárulok  ;  önöknek  alkalmuk  lesz 
választani  és  a  kormányt  önmagának  gyengesége  ellen 
támogatni.  (Élénk  tetszés  és  derültség  a  bal-  és  szélsőbal- 
oldalon.) 

De  jó  lesz  neki  egy  kis  világot  gyújtani  azon  homályos 
utak  tévetegein,  melyekbe  olyan  nagyon  bátran  megindulnak. 
Jó  lesz  neki  bebizonyítani  azt,  hogy  önök  egy  sarkcsillag  után 
indulnak,  nem  pedig  egy  bolygó  tűz  gyönge  fénye  után. 

Mi,  kik  úgy  fogjuk  fel  hivatásunkat  és  feladatun- 
kat, hogy  nem  szabad  engednünk  azt,  hogy  e  nemzet  sor- 
sát ellenünk  és  akarata  ellen  csinálják ;  mi,  kik  ismerjük 
azt,  hogy  a  homályos  utakon  való  menés  hova  vezet ;  mi, 
kik  úgy  fogjuk  fel,  hogy  ha  eddig  el  nem  váltunk  volna, 
ezen  homályos  utaknál  okvetetlen  el  kellene  válnimk  —  meg- 
szavazzuk mindkét  határozati  javaslatot  és  fentartjuk  azt, 
amit  igazi  nemzeti  pohtikának  nevezünk,  midőn  önök  ezt 
elejtik  ;  fentartjuk  alkotmányunk  épségére,  közösügyi  alap- 
törvényeink értelmére  nézve,  melynek  tradicziói  az  önök 
kezében  összetörnek  ;  fentartjuk  az  országgyűlés  hivatására 
nézve,  nemzetünk  létérdekeire  nézve,  melyről  önök  kezöket 
leveszik  és  így  önként  lemondanak  arról  a  jogról,  mely  a 
miniszterelnök  nyilatkozata  szerint  egyedül  jogalapja  egy 
nagy  párt  létezésének,  hogy  a  helyesnek  ismert  politika 
medrében  állhatatosan  megmaradjon.  Vagy  megmaradnak 
önök,  s  akkor  saját  vezérük  nyilatkozata  szerint  méltók,  hogy 
nagy  párt  legyenek,  vagy  nem  maradnak  meg  az  általuk 
helyesnek  nyilvánított  poHtika  medrében,  s  akkor  az  önök 
vezére  ítélte  el  önöket  legsúlyosabban,  s  ez  alól  saját  lelki- 
ismeretük sem  fogja  önöket  felmenteni.  (Hosszantartó  élénk 
helyeslés  és  éljenzés  balfelől.) 

Tisza  Kálmán  minisztereLaök :  Fentartja  nézetét,  hogy 
az  okkupáczió  annyira  közös  természetű,  hogy  ami  ott  az  okku- 
páczió  folytán  katonailag,  nemcsak  hadilag,  hanem  katonailag 
szükséges  és  a  közös  hadügyminisztérium  resszortjába  esik,  attól 
a  közösséget  megtagadni  nem  lehet.  Hogy  a  delegácziónak  ellen- 
zéki tagjai  is  üyen  nézeten  voltak,  bizonyítja  az,  hogy  a  dele- 
gáczió január  28-iki  ülésében  megszavaztatott  egy  összeg,  mely 
ellen  a  kompetenczia  kérdését  még  ott  a  delegáczióban  sem 
vetették  fel. 

Az  okkupácziót  megelőző  külügyi  politikából  figyelmeztet 
két  tényre.  Az  egyik  az,  hogy  igaz,  midőn  Törökország  Szerbiát 
legyőzte,  a  közös  kormány  és  a  magyar  kormány  is  magáévá 
tette  azt  az  európai  nézetet,  hogy  ezt  odáig  juttatni,  hogy  a 
szerb  fejedelemség  újra  lenyügöztessék,  újra  török  iga  alá  kerüljön, 
nem  lehet ;  de  másfelől,  midőn  Törökország  Oroszországgal 
állott  szemben  s  midőn  ez  az  egész  nagy  plevnai  harczot  meg- 

előzhette  volna,  ha  Szerbián  keresztül  vonulhat  seregeivel,  a  gróf 
Andrássy  Gyula  által  vezetett  magyar-osztrák  kormány  volt 
az,  amely  azt  mondta  :  Ezt  nem  engedem,  ezt  háború-esetnek 
is  kész  vagyok  tekinteni  —  s  meg  is  akadályozta,  hogy  az  orosz 
hadsereg  fegyvercsapás  nélkül,  kényelmesen  juthasson  a  török 
hadsereg  mögé. 

A  másik  tény  az,  hogy  Berlinben  arról  volt  szó,  hogy  a 
diadalmai  folytán  a  töröktől  kicsikart  san-stefanói  békét  meg 
kell  változtatni,  úgy  hogy  Törökországnak  magának  igen  sok, 
a  san-stefanói  béke  által  elvett  tartománya  visszaadassék,  és  úgy, 
hogy  Bosznia  és  Herczegovina,  melynek  legnagyobb  része  részint 
Szerbiának,  részint  Montenegrónak  volt  odaígérve,  elkülönítve, 
az  osztrák-magyar  monarchia  adminisztrácziójára  bízassék.  Erről 
mindent  lehet  mondani,  csak  azt  nem,  hogy  orosz  érdekben 
követett  pohtika  lett  volna. 

Szilágyi        Tisztelt    ház  !    Én    személyes    kérdésben    emelek   szót. 

°'"^   (Halljuk!) 

A  miniszterelnök  úr  jónak  látta  most,  a  vita  berekesztése 
után  —  miután  csak  ebben  az  alakban  szólalhatok  fel,  mert 
egyéb  szavunk  nincs  —  a  delegáczió  határozataira  nézve 
egy  új  váddal  fellépni.  Hogy  mennyire  loyalis  ez,  azt  ítélje 
meg  a  tisztelt  ház. 

A  vád  áll  abban,  hogy  1882.  év  január  hónapban 
megszavaztattak  útvonalak  kiigazítására,  karaulák  építé- 
sére a  megszállt  tartományokban  átalányösszegben  nyolcz 
millió  forintra  terjedő  költségek.  Én  egyszerűen  és  vilá- 
gosan most  csak  annyit  akarok  kijelenteni  a  tisztelt  háznak, 
hogy  ha  sikerült  akkor  keresztülcsúsztatni  a  delegáczióban, 
(Nagy  zaj  jobbfelől.  Halljuk  !  Halljuk  !  balfelől.)  ha  sikerült 
akkor  keresztülcsúsztatni  a  delegáczióban  vagy  a  házban 
is  oly  kiadásokat,  melyekre  nézve  a  delegáczió  nem  volt 
ületékes  és  amelyekre  nézve  ennélfogva  hatáskörét  átlépte, 
ebből  még  nem  következik  az,  hogy  felbomlottak  azon  tör- 
vényes határok,  melyek  a  delegáczió  hatáskörét  megállapít- 
ják. (Zajos  felkiáltások  a  jobboldalon  :  Ez  nem  személyes 
kérdés  !  HaUjuk  !  HaUjuk  !  balfelől.) 

És  különben  is  az  levén  szokása  a  tisztelt  miniszterelnök 
úrnak,  hogy  mindenből  ürügyet  farag  a  delegáczió  illetékes- 

ségi  kérdésének  elhomályosítására,  (Hosszantartó  zajos  fel- 
kiáltások a  jobboldalon  :  Eláll  !  Eláll !  Ez  nem  személyes 
kérdés  !  Halljuk !  Halljuk !  a  bal-  és  a  szélsőbaloldalon.) 
amint  azt  a  delegáczióban  több  ízben  tapasztaltuk  —  most 
felhívom  a  ház  figyelmét  arra,  hogyan  bújtatták  el  ezeket 
a  kiadásokat.  (Nagy  zaj  jobbfelől.  Halljuk  !  Halljuk  !  a  bal- 
oldalon.) Itt  az  útvonalak  kiigazítása  és  fentartása  össze  van 
keverve  az  új  építményekkel.  Aki  pedig  a  delegácziónak  tagja 
volt,  ám  méltóztassék  megnézni  a  vitatkozásokat,  örökösen 
az  volt  az  argumentum  a  túlsó  oldalról,  hogy  azokat  a  beru- 
házásokat, amelyekre  mint  beruházásokra  ez  az  országgyűlés 
lett  volna  illetékes,  mindig  fentartási  költségeknek  keresztel- 
ték el.  (Szűnni  nem  akaró  zajos  felkiáltások  jobbfelől  :  Ez 
nem  személyes  kérdés  !  Elnök  csenget.  Zajos  felkiáltások 
a  bal-  és  szélsőbaloldalon  :  Halljuk  !  Halljuk  !  Jobbfelől  : 
Halljuk  az  elnököt  !) 

Péehy  Tamás  elnök  :  Kérem  a  képviselő  urat,  ez 
nem  személyes  kérdés  ;  (Élénk  helyeslés  jobb- 
felől.) ez  a  részletekre  tartozik,  méltóztassék  ezt 
ott  előhozni.  (Élénk  helyeslés  jobbfelől.) 

Ez  a  legkevesebb,  tisztelt  ház,  amit  arra  a  vádra,  melyet 
a  vita  berekesztése  után,  midőn  már  mi,  kik  a  delegáczió 
tagjai  voltunk,  védelmünkre  nem  szólalhatunk  fel,  a  minisz- 
terelnök úr  felhozott,  felelnem  kell.  Tovább  ezt  most  nem 
folytatom,  csak  ismétlem.  (Nagy  zaj.  Eláll !  kiáltások  jobb- 
felől. Halljuk  !  a  baloldalon.)  önök  lehetnek  türelmetlenek, 
de  azt  nem  kívánhatják,  hogy  oly  váddal  szemben,  mely 
akkor  hozatik  fel,  mikor  már  nem  felelhetünk,  némán  marad- 
junk. (Zajos  ellenmondás  jobbfelől.  Éljenzés  a  baloldalon.) 

Végzem  tehát,  tisztelt  ház,  azzal,  hogy  a  tisztelt  miniszter- 
elnök úrnak,  amint  hogy  más  alkalommal  egészen  részletesen 
ki  fogom  mutatni,  egész  következtetése  hamis.  De  ha  mind 
úgy  volna  is,  mi  következnék  ebből  ?  Legfölebb  az  következ- 
nék, hogy  mi  is  hibáztunk,  de  nem  az  következnék,  hogy  ha 
e  hiba  elkövettetett,  ezáltal  az  crszággyíüés  és  a  delegáczió 
hatáskörei  közötti  törvényes  határvonal  megváltozott  volna. 
(Helyeslés  a  bal-  és  szélsőbaloldalon.) 

A  ház  névszerinti  szavazással  222  szóval  139  eUen  elfogadta 
a  törvényjavaslatot  általánosságban  és  így  Eötvös  Károly 
különvéleménye  és  Szilágyi  Dezső  első  határozati  javaslata  elesett. 
Második   határozati    javaslatát    egyszerű    szavazással    elvetette 

a  ház. 

* 

A  főrendiházban  feltűnést  keltett  az  a  bírálat,  melyet  a 
törvényjavaslat  tárgyalásánál  a  boszniai  közigazgatással  szemben 
DessewfFy  Egyed  gróf  gyakorolt,  ki  három  éven  át  kerületi 
főnök  volt  Boszniában.  Szerinte  a  lázadás  igazi  oka  részben  a 
kegyetlenséggel  határos  adószedés  és  a  helyi  viszonyokkal  nem 
számoló  erdőkezelés  volt. 


DELEGACZIO. 

Az    1883.   évi  közösügyi  kiadások  megállapítása   czéljából 
a  delegácziók  1882  október  25-ikén  ültek  össze  Budapesten. 

A  külügyi  albizottságban  Szilágyi  Dezső  kérdést  intéz   a 
külügyminiszterhez  : 

Szilágyi         Igaz-e,  hogy  Montenegró  kárpótlást  kivánt  azon  költ- 
Dezsö   ségekért,  melyeket  neki  a  menekülők  okoztak  ? 

Kálnoky    gróf :    A    fejedelem    panaszkodott,    hogy    sokba 
kerülnek  a  menekülők,  de  kárpótlást  nem  kíván. 

Szilágyi         Igaz-e,  hogy  a  felkelő  kapitányok  fegyveresen  járnak 
Dezső   Montenegróban  ? 

Kálnoky  gróf  :  Egyeseket  ellenőriztetni  lehetetlen. 

Szilágyi         Mióta  a  montenegrói  fejedelem  Oroszországból  hazatért, 
Dezső   érezhető-e  valami  változás   monarchiánkkal  szemben  ? 

Kálnoky  gróf  és  KáUay  Béni :  Nem. 

Szilágyi  ^  berlini  szerződés  57.  pontja  a  Vaskapu  rendezését 
ránk  bízza.  Amint  a  magyar  közlekedési  miniszter  a  pénz- 
ügyi bizottságban  kijelentette,  az  erre  vonatkozó  tervek 
már   megvolnának,    de   diplomacziai   nehézségek  miatt  nem 

H         valósíthatók.  Kérdi,  miben  állanak  ezen  nehézségek  ? 

Kálnoky  gróf  :  Diplomacziai  nehézségek. 

Szilágyi  Igaz-e,  hogy  diplomacziai  alkudozások  folytak  és  foly- 
nak  a  portával  az  okkupált  tartományok  közjogi  helyzetének 
végleges  rendezésére  nézve  és  tud-e  a  miniszter  úr  ezen 
alkudozásokat   illetőleg   felvilágosítást   adni  ? 

Kálnoky  gróf  :  Diplomacziai  alkudozások  nem  folytak  és 
nem  folynak. 

Szilágyi  Igaz-e,  hogy  a  mi  kormányunk  az  angol  admirális  eljá- 
"^"^  rását  rosszalta,  vagy  legalább  nem  helyeselte  ;  továbbá  :  az 
angol  paczifikáczió  Egyptomban  a  mi  kormányunk  tudtával 
történt-e,  és  mily  állást  foglal  el  a  kormány  az  egyptomi 
kárpótlás  dolgában  ;  végül  :  van-e  tudomása  arról,  hogy 
mily  módon  akarja  Anglia  a  maga  érdekeit  Egyptom- 
ban a  jövőre  biztosítani,  és  fognak-e  Angha  ebbeli  tervei 
egy  európai  konferenczia  elé  terjesztetni  ? 

Kálnoky  gróf  pontonként  válaszol  Szilágyi  kérdéseire. 
Angha  nyilatkozata  szerint  az  egyiptomi  viszonyok  végleges  ren- 
dezése nem  fog  megtörténni  Európa  hozzájárulása  nélkül. 


A  négyes  albizottság  ülésén,  a  megszállott  területeken  lévő 
csapatok  költségvetésének  tárgyalásánál  : 

Szilágyi         Kérdi,  reális  alapon  nyugszik-e  a  költségvetés  és  hogy 
Oezsö    Q^  várható  jövedelmek    mily    alappal    bírnak,    különösen  a 
három  fő    egyenes    adó  :    a   dézsma,  a  jövedelmi   és    apró- 
marha-adó ? 

Kállay  Béni  közös  pénzügyminiszter  :  A  költségvetés  reáhs 
alapon  nyugszik. 

Szilágyi  Feltűnőnek  találja  a  pénzügyi  kezelés  kiadásainak  nagy- 
ságát  és  erre  nézve  felvilágosítást  kér. 

Kállay  :  A  nagyobb  költségek  a  monopólium  rovására  esnek, 
mely  befektetéseket  igényelt. 

Szilágyi  ^z  agrár  kérdést,  mely  a  múlt  évben  mint  a  felkelés 
egyik  oka  említtetett,  a  maga  természetes  fejlődésére  akarja-e 
a  miniszter  bízni,  vagy  szándékozik-e  e  részben  elvi  megoldást 
czélba  venni  ? 

Kállay  :  A  monarchia  áldozatkészségét  nem  fogják  e  czélra 
nagyobb  mértékben  igénybe  venni. 

Szilágyi         Mely  alapból  fizetik  majd  a  boszniai  tisztviselők  nyug- 
°«"»   díját? 

Kállay  :  A  Boszniában  húzott  fizetések  nem  járnak  nyug- 
díjjal. 

Szilágyi  A  katonailag  készült  utak  katonailag  kezeltetnek-e 
és  tartatnak-e  fenn,  vagy  a  polgári  kormányzatnak  vannak 
átadva  ? 

Kállay  :  A  kész  utak  mind  az  országos  kormány  kezelése 
alatt  vannak. 

Szilágyi  Nem  volna-e  hajlandó  a  pénzügyminiszter  úgy  intéz- 
^^^^  kedni,  hogy  jövőre  minden  útépítés  az  okkupált  tartományok 
terhére  történjék  és  ne  a  monarchia  költségére?  Továbbá: 
az  elfoglalt  tartományok  jólétének  azon  szerencsés  fejlődése 
mellett,  melyet  a  pénzügyminiszter  kilátásba  helyezett,  vár- 
ható-e, hogy  azok  képesek  lesznek  minden  szükségeiket  a 
monarchia  terhelése  nélkül  fedezni  ? 

Kállay  :  A  tartományok  aránylag  csekély  áldozattal  fej- 
leszthetők ugyan,  de  nem  mondotta  azt,  hogy  ez  a  fejlődés  már 
ma  beállott. 


ft 


Delegáczió  1882-ben.  457 

A  delegáczió  1882.  november  13-ikán  vette  tárgyalás  alá  az 
albizottságok  jelentéseit.  A  zárszámadás  tárgyalásánál  Szilágyi 
Dezső  főleg  a  katonai  nyugdíjak  jelentékeny  emelkedését,  a 
közös  hadügyminisztérium  hiteltúUépéseit  és  az  okkupált  tarto- 
mányokban a  beruházások  költségeinél  az  illetékesség  kérdését 
hozta  szóba.  A  zárszámadási  albizottság  előadója  Hegedűs 
Sándor  volt. 

zilágyí         Tisztelt    országos    bizottság !    Gondolom,    hogy    a   zár- 

®^^°   számadási  albizottság  által  ajánlott  határozati  javaslat  áll 

■      jelenleg  tárgyalás  alatt.  Én  e  határozati  javaslatra  átalános- 

ságban  óhajtanék  néhány  észrevételt  tenni.  (Halljuk  !) 

Első  észrevételem  arra  vonatkozik,  hogy  ezen  zárszám- 
adásnál is,  de  a  közös  pénzügyminisztérium  költségvetésénél  is 
a  katonai  nyugdíjak  óriási  emelkedését  tapasztaljuk.  Én 
nagyon  jól  tudom  azt,  hogy  a  katonai  nyugdíjak  ezen  emel- 
kedésének fő  alapjául  az  a  törvény  szolgált,  mely  a  mon- 
archia két  államának  törvényhozása  által  megalkottatott, 
de  másrészt  az  országos  bizottságban  ismételve  fel  volt 
említve  az,  hogy  talán  a  nyugdíjazásoknál  egy  kissé  —  nem 
az  illetményekre  nézve,  mert  azok  törvényesen  vannak 
megállapítva,  de  a  nyugdíjazási  állapot  megadásával 
bőkezűen  járnak  el,  különben  a  nyugdíjak  ez  óriási  emel- 
kedése megmagyarázható  nem  volna.  Eszem  ágában  sincs 
kétségbe  vonni,  hogy  a  tisztelt  hadügyminiszter,  ha  már 
egyszer  valakinek  állapotát  olyannak  találta,  hogy  a  törvény 
értelmében  nyugdíjra  igénye  van,  azt  törvényes  igényében 
megcsorbítsa ;  de  másrészt  ismételve  felemlítendőnek  tartom 
azt,  hogy  maga  az  adminisztráczió  közreműködhetik  arra, 
hogy  ezen  teher  ilyen  rohamosan  ne  szaporodjék.  Különben, 
hogy  a  nyugdíjazások  tekintetében  kissé  szigorúbb  eljárást 
kell  követni,  ezt  valóban  a  monarchiának  mindkét  állama 
érzi,  és  ha  nem  vonakodik  is  az  állami  élettel  összeforrt 
bizonyos  terhek  viselésétől,  de  ha  önnön  államunk  kormányai 
kötelezve  vannak  e  tekintetben  bizonyos  szigorral,  hogy  úgy 
mondjam,  bizonyos  szűkmarkúsággal  eljárni,  e  közös  sorsban 
a  közös  minisztereknek  is  osztozniok  kell. 

Ez  az  egyik,  amit  mint  kérést  és  figyelmeztetést  a 
hadügyminiszter  úrhoz  felemlíteni  szükségesnek  tartottam. 


-458  Az  okkupácziót  követő  országgyűlések. 

Ezen  nyugdíjüggyel  kapcsolatban  a  bizottság  jelen- 
tésében egy  kifejezés  fordul  elő,  mely  abban  áll,  hogy  a 
nyugdíj  teher  rohamos  növekedése  nemcsak  a  nyugdíjak 
megállapított  tételeire,  hanem  azon  gyors  kimerülésre  vihető 
vissza,  melynek  főleg  a  tisztikar  alá  van  vetve. 

A  bizottsági  jelentés  czéloz  arra,  hogy  az  aktuáUs  katonai 
szolgálat  a  tisztek  erejét  sokkal  gyorsabban  felemészti  és  a 
kimerültség  sokkal  gyorsabban  következik  be.  Ha  áll  az, 
mi  a  jelentésben  foglaltatik,  akkor  az  a  katonai  kormányzat 
hibája,  mert  mióta  az  új  nyugdíjtörvény  megalkottatott, 
1875  óta,  a  hadseregben  nem  eszközöltettek  oly  reformok, 
melyek  erősebb  teljesítéseket  vennének  igénybe,  mint  1875 
«lőtt.  Ha  nem  eszközöltettek,  mi  hát  az  oka,  hogy  a  jelen 
rendszer  szerint  mégis  túlságos  gyors  kimerülés  következik  be 
a  tisztikarnál  ?  Ez  oly  dolog,  —  hogyha  az  albizottság 
jelentése  áll  —  amely  a  hadügyminiszter  úr  figyelmét  meg- 
érdemli, hogy  e  tekintetben  a  katonai  czélnak  épségben 
tartása  mellett  enyhítő  intézkedést  tegyen.  Ez  átalános- 
ságban  első  észrevételem. 

Második  észrevételem  azon  átalános  tapasztalatra 
vonatkozik,  amelyet  az  országos  bizottság  minden  tagja 
tett,  aki  több  ízben  ült  az  országos  bizottságban.  Ez  abban 
áll,  —  ámbár  eKsmeréssel  vagyok  a  hadügj^  miniszter  úr 
személye  iránt,  és  ezen  átalános  tapasztalás  előde  alatt  is 
megvolt  és  azóta  is  megvan  —  hogy  a  hadügyminisztérium 
a  megállapított  előirányzathoz  nem  köti  magát  azzal  a  szi- 
gorral, amellyel  az  alkotmányos  budgetjog  elvei  szerint 
kellene. 

Történnek  ugyanis  elő  nem  irányzott  kiadások,  tör- 
ténnek túUépések  és  a  zárszámadás  bemutatásakor  minden 
alkalommal  jön  a  hadügyminiszter  felmentésért.  Ha  ezek  a 
kiadások  elkerülhetetlenül  szükségesek  és  ha  azoknak  pilla- 
natnyilag meg  keUett  történniök,  nehogy  az  államra  és  a 
monarchiára  nagyobb  kár  háramoljék,  akkor  a  túUépés 
igazolva  van.  De  ha  ezen  sürgős  szükség  esete  nem  forog 
fenn ;  ha  ezen  kiadás  oka  csak  abban  rejlik,  amiben  a  Trient 
körüH  építkezésnél  előforduló  250.000  forintnyi  túlkiadásnak 
oka,  hogy  tudniillik  a  hadügyminiszter  lényegesen  eltért 
azon  tervezettől,  amelyet  a  delegácziók  elé  terjesztett    és 

amelynek  alapján  az  előirányzott  összeget  kérte,  akkor  ezen 
önkényes  eltérés  lehet  katonailag  igazolt,  de  ennek  nem 
szabad  már  teljesített  kiadás  alakjában  kerülnie  az  ellen- 
őrző bizottság  elé,  hanem  választása  van  a  közös  hadügy- 
miniszternek, hogy  vagy  elhalaszsza  a  kiadást  a  következő 
országos  bizottságig  és  ezen  változtatott  tervezet  alapján 
kérje  a  nagyobb  előirányzatot,  vagy  pedig,  ha  a  dolgot 
olyannak  tartja,  hogy  a  halasztás  nem  helyes,  póthitel 
alakjában  kérje  az  összegeket.  Elvileg  tiltakozni  kell  az 
ellen,  hogy  csak  úgy  könnyedén,  —  azon  szigor  teljes  mellő- 
zésével, amelyben  az  egyedüH  biztosíték  van  arra  nézve, 
hogy  budgetjogát  az  ellenőrző  testületnek  tisztelik,  és  e 
tekintetben  az  országos  érdekek  a  kellő  figyelemre  találnak  — 
oly  eljárás  követtessék,  amely  ezt  figyelembe  nem  veszi.  Ezt 
az  országos  bizottság  részéről  szó  nélkül  hagyni  lehetetlen. 

Ha  csak  ritkán  előforduló  eset  volna  ez,  vagy  ha  ez 
csak  ezen  egy  esetben  történt  volna,  nem  helyeznék  erre 
oly  nagy  súlyt.  Azonban  az  országos  bizottság  tagjai  jól 
tudják,  hogy  ily  túllépések,  a  budgetjog  szigorának  ily 
könnyedén  való  vétele  rendes  és  hagyományos  szokásai  közé 
tartozik  a  közös  hadügyminiszternek.  És  mivel  azzal  az 
eljárással,  hogy  jelentésünkben  hol  eltakarva,  hol  enyhébben, 
hol  keményebben  tiltakozunk  ezen  eljárás  eUen,  nem  lehetek 
megelégedve  :  annak  külső  jeléül,  hogy  a  budgetjog  szigorúbb 
alkalmazása  és  megtartása  mellett  vagyok,  a  közös  had- 
ügyminiszter részére  a  felmentést  ezen  kiadási  tételre  nem 
fogom  megszavazni. 

A  harmadik,  amit  csak  átalánosságban  akarok  említeni, 
miután  fentartom,  hogy  ehhez  részletesebben  az  illető  pontnál 
szólhassak,  a  megszállott  tartományok  területén  tett  be- 
ruházásokra vonatkozik. 

Erre  nézve  a  határozati  javaslat  különböző  tételei  közt 
két  tétel  fordul  elő.  Az  egyik  felmentésadás  már  teljesített 
kiadások  iránt,  a  második  hitelmeghosszabbítás  oly  össze- 
gekre, amelyek  átalánosságban  a  közös  hadügyminiszter 
rendelkezésére  bocsáttattak.  Csak  átalánosságban  akarok 
kifejezést  adni  annak,  hogy  a  határozati  javaslatot  átalános- 
ságban nem  fogadom  el,  s  miután  azt  tartom,  hogy  ezen 
tételeknek,  különösen  az  elsőnek  megadására  ezen  országos 

bizottság  nem  jogosult,  ebben  a  tekintetben  a  dolog  kifejtése 
mellett  az  illetékességi  kérdést  majd  a  részletes  tárgyalásban 
az  illető  czikknél  leszek  bátor  felvetni. 

Ezen  megszorításokkal  én  átalánosságban  elfogadom  a 
határozati  javaslatot. 


A  megszállott  tartományokban  lévő  csapatok  rendkívüli 
hadseregi  szükségletének,  továbbá  a  megszállási  hitel  kezelése 
körül  elért  bevételeknek  felhasználásánál :  (1882.  november  13-án.) 

Szilágyi  Tisztelt  országos  bizottság  !  Ez  a  pont  az,  amelynek 
megszavazását  én  a  tisztelt  országos  bizottságnak  nem 
ajánlom,  és  pedig  a  következő  okból. 

Itt  felmentés  kéretik  oly  túlkiadásokért,  melyek  a 
megszállott  tartományok  területén,  tehát  úgy  Boszniában 
és  Herczegovinában,  mint  a  Lim  területén,  beruházásokra 
fordíttattak.  Hogy  az  egész  összeg  erre  fordíttatott-e,  nem 
tudom,  mivel  részletesen  nem  ismerem  a  kimutatásokat. 
Tény  az,  hogy  az  albizottság  jelentéséből,  mely  igen  exakt 
és  nézetem  szerint  az  előzményekben  helyes  szempontból 
van  készítve,  kitűnik,  hogy  itt  például  a  Lim  területén 
Priepoljen  három  egyemeletes,  kőből  épült  lakhely,  aztán  a 
megszállott  tartományok  területén  állandó  utak  építtettek 
és  épületek  emeltettek.  Ezek,  tisztelt  bizottság,  beruházások. 
S  hogy  törvényeink  értelme  szerint  az  ilyenek  megszava- 
zására az  országos  bizottságok  nem  illetékesek,  azt  hasonló 
kérdésekben  ismételve  felhoztuk  az  országos  bizottságban. 
És  hogy  a  régibb  országos  bizottságok,  jelesül  az  az  országos 
bizottság,  mely  a  megszállott  tartományok  ügyével  legelőször 
foglalkozott,  hasonló  nézetben  volt,  az  kitűnik  azon 
határozatból,  melyre  igen  helyesen  a  jelentés  is  utal,  tudni- 
illik az  1879  márczius  21-én  386.  szám  alatt  hozott  határo- 
zatból, ahol  meg  van  tiltva  az  ilynemű  beruházásoknak  a 
hadügyminiszter  által  való  eszközlése,  és  ki  van  jelentve, 
hogy  az  ilynemű  beruházásokra  a  delegáczió  nem  illetékes. 
A  jelentés  ennyiben  tökéletesen  helyes  előzményből 
indul  ki.  De  sajnálom,  hogy  e  jelentés  a  következtetést 
nem    vonja    meg,    és    pedig    opportunitási    szempontokból. 


I 


Delegáczió   1882-b9n.  461 

melyeknek  ily  kérdésekben,  elvi  kérdésekben  helye  nincs. 
A  jelentés  ugyan  az  1879  márczius  21-iki  határozatot 
most  is  helyesnek  mondja,  törvényeink  szellemének  meg- 
felelőnek tekinti,  mégis  oly  határozati  javaslatot  indítványoz, 
mely  annak  tarta-lmával  homlokegyenest  ellenkezik.  Részem- 
ről azon  nézetben  vagyok,  hogy  ha  e  czélokra  túlkiadások 
tétettek,  a  kormánynak  kötelessége  az  arra  való  felmentést 
attól  a  testülettől  kérni,  melytől  a  költségek  előleges  meg- 
szavazását is  kérnie  kellett  volna,  mely  ezen  költségek 
előleges  megszavazására  illetékes.  Egy  vagy  más  formában 
lehetett  volna  ezt  kérni.  A  közös  kormány  nem  érintkezik 
ugyan  a  két  állam  törvényhozásával,  de  az  ily  összegelc 
megszavazása  az  illető  államok  minisztériumainak  előter- 
jesztése alapján  történhetik  meg. 

Ennélfogva  a  határozati  javaslat  ezen  pontjában  foglalt 
211.000  forintra  nézve,  mint  amely  összegben  oly  alkat- 
részek is  foglaltatnak,  —  ha  nem  is  az  egész  olyan  —  melyek 
megszavazására  a  delegáczió,  ha  az  összeg  előlegesen  kéretik, 
nem  volna  illetékes,  tehát  a  felmentés  megadására  sem 
illetékes,  én  ezen  összegre  nézve  az  illetékességi  kérdést 
felvetem,  és  ha  az  ellenkező  értelemben  döntetnék  el  a  többség 
által,  e  ponthoz  nem  járulok. 

Haynald  Lajos  elnök  :  Első  sorban  el  kell  határozni,  hogy 
a  bizottság  felfogása  szerint  illetékes-e  e  felett  dönteni  a  bizottság 
vagy  nem. 

Hegedűs  Sándor  előadó  :  Itt  a  közös  államháztartásnak  oly 
kiadásáról  van  szó,  amely  felhatalmazás  alapján  a  hadügy- 
miniszternek átalányösszegben  bocsáttatott  rendelkezésére  és  ez 
a  felhasználási  mód  czélszerűség  szempontjából  bírálandó  meg. 
Miképen  szóljon  hozzá  az  országgyűlés  s  hogy  adja  meg  a  fel- 
mentést oly  összegekre,  amelyek  megállapítása,  elszámolása, 
ellenőrzése  és  melyre  vonatkozólag  tehát  a  felmentés  is  kizárólag 
csak  az  országos  bizottságok  elé  tartozik  ? 

Tisza  Kálmán  miniszterelnök  :  Itt  épületek  fentartásáról 
van  szó,  amelyek  kizárólag  katonai  elhelyezés  czéljából,  és  utakról, 
amelyek  élelmezés  és  katonai  összeköttetés  czéljából  szüksé- 
gesek. Hogy  ilynemű  kiadások  nem  oly  beruházások,  melyekre 
a  delegáczió  nem  lenne  illetékes,  e  fölött  a  delegáczió  már  hatá- 

rozott  és  ezen  költségeknek  itteni  zárszámadási  bemutatása  ^ 
a  delegácziónak  ezen  ügy  részletes  megvitatása  után  keletkezett 
határozata  értelmében  helyes. 

Hegedűs  Sándor  előadó  :  Nem  a  kompetencziára  emellem 
ki  a  czélszerűségi  szempontot,  hanem  a  felhasználásra  nézve 
emeltem  ki  a  czélszerüséget,  az  opportunitást. 

Szilágyi  Tisztelt  országos  bizottság  !  Én  röviden  akarok  e  kér- 
^^^°   désben  még  egyszer  szólani. 

Az  előttem  szóló  Prileszky  tisztelt  barátom  nyilatko- 
zatára csak  annyit  jegyzek  meg,  hogy  ha  a  tisztelt  országos 
bizottság  elolvassa  azt  a  jelentést,  melyet  a  zárszámadási 
albizottság  beadott  és  tisztelt  barátom  aláirt,  és  össze- 
hasonlítja azt  jelen  nyilatkozatával,  egy  kis  különbséget  fog 
találni. 

Tisztelt  barátom  jelenleg  azt  állítja,  hogy  az  itt  tett 
építkezések  ideiglenesek  és  nem  állandók,  jelentésében  pedig, 
melyet  aláírt,  következő  passzus  foglaltatik  :  »Az  albizottság 
azt  hiszi,  hogy  az  állandó  beruházásokra  vonatkozó  1879 
márczius  21-ikén  368.  szám  alatt  hozott  tiltó  határozat,  a 
delegácziók  intencziója  szerint,  a  Lim-területre  is  alkalma- 
zandó ;  minthogy  pedig  itt  állandó  építkezésekre  is  fordít- 
tatott az  általános  összegből,  ezt  csak  azon  magyarázat 
alapján    tartja    tudomásul    vehetőnek    az    albizottság*    stb. 

Tehát  a  jelentésben  elismerte,  hogy  itt  állandó  építke- 
zésekről van  szó.  Hogy  közös  alapon  álljunk,  maradjunk  a 
jelentés  alapján.  (Derültség.)  Ez  az  egyik,  amit  megjegyezni 
óhajtottam. 

Másik  megjegyzésem  a  tisztelt  miniszterelnök  úr  fel- 
fogására vonatkozik.  Én  régebben  ismerem,  valanűnt  a 
tisztelt  miniszterelnök  úr  is  régebben  ismeri  azt  a  felfogást, 
melyet  mi  most  kifejtettünk.  De  bátor  vagyok  figyelmét 
felhívni  arra,  hogy  sem  a  jelentés  nem  mondja,  sem  én 
nem  mondom,  hogy  itt  épületek  fentartásáról  van  szó,  mert 
itt  új  épületek  emelése  forog  fenn,  és  nem  mondja  a  jelentés, 
hogy  olyan  utakról  van  szó,  melyek  csak  katonai  utak,  mert 
ilyenek  nem  léteznek,  hanem  valamely  út  szolgálhat  katonai 
czélra  is,  de  út  csak  egyféle  van.  Már  most,  maga  az  albizott- 
ság jelentése   elismeri,   hogy   a   delegáczió   tiltó   határozata 

kiterjed  ezekre  az  utakra  is.  Elismeri  ennélfogva,  hogy  nem 
lett  volna  szabad  azokból  az  összegekből  tenni  akiadásokat  ; 
elismeri  tehát,  hogy  a  felmentés  megadása  nem  tartozhatik 
a  delegáczióhoz,  mert  felmentést  olyan  összegre,  melyet 
meg  nem  szavazhatott  volna,  nem  adhat. 

Részemről  azokat  az  okokat,  melyek  az  ettől  való  el- 
térést indokolnák,  nem  tartom  elég  erőseknek,  s  ahhoz  nem 
járulhatok.  De  már  a  jelentésben  konstatálását  és  eUsmerését 
látom  annak,  hogy  az  1879-iki  tiltó  határozat  alá  esnek 
ezen  építkezések  tetemes  részei,  és  ha  ez  így  van,  akkor 
nem  hivatkozhatunk  arra,  hogy  a  delegácziók  azt  a  felfogást 
tanúsították,  hogy  üyen  építkezések  megszavazása,  a  költ- 
ségek megadása  a  delegácziók  hatáskörébe  esik.  Már  maga 
az  1879-iki  határozat  érvényben  lételének  elismerése  mutatja 
azt,  hogy  ez  értelemben  a  delegáczió  nem  volt,  és  ha  más- 
kép határozott,  sajnálom  e  határozatot,  de  túlhajtja  kompe- 
tencziáját.  És  azok  is,  akik  kivételt  akarnak  tenni,  nagyon 
jól  teszik,  ha  óvakodnak  ezt  átalános  magyarázat  alapján 
cselekedni,  mert  nehéz  lesz  a  hibát  jóvá  tenni.  Minthogy 
pedig  én  részemről  az  eltérést  indokoltnak  nem  látom, 
fentartom  nyilatkozatomat. 


A  közös  hadügyminisztérium  költségvetésének  tárgyalásánál 
Baross  Gábor  előadó  ismertette  a  hadsereg  szervezetében  keresztül- 
vitt territoriáhs  rendezést. 

A  Magyarországon  felállítandó  katonai  akadémiára  vonat- 
kozólag az  albizottság  határozati  javaslata  úgy  szólt,  hogy  a 
hadügyminiszter  azon  nyilatkozata  alapján,  mely  szerint  >>katonai 
szempontból  egy  üyen  katonai  intézet  felállítására  szükség  ninc8«, 
az  e  tárgyra  vonatkozó  sürgető  határozatot  függőben  hagyja. 

lágyi  Tisztelt  országos  bizottság  !  A  fenforgó  hadügyi  bud- 
■*ö  getet  a  dolog  érdemére  nézve  azokból  az  okokból,  melyeket 
tisztelt  barátom  Pulszky  Ágost  előadott,  nagyban  és  egészben 
véve  elfogadom.  Az  okom  kettőben  összpontosul.  Az  egyik 
az,  hogy  amennyire  én  mint  laikus  megítélni  tudom,  az  azon 
irányhoz,  amelyben  a  hadsereg  szervezetét  fejleszteni  óhaj- 
tottuk, közeledik,  azt  részben  valósítja.  A  második,  mert  az^ 

a  hitem,  hogy  e  reform  folytán  hadseregünk  védképessége 
emelkedni  fog. 

Amiért  felszólaltam,  az  másban  áll.  Az  egyik  az,  hogy  a 
tisztelt  hadügyminiszter  feleletében  —  amelyet  itt,  igenis 
ezen  bizottság  előtt  kellett  adni,  mert  oly  nyilatkozatok, 
melyek  albizottságban  történnek,  nem  kielégítők  —  konsta- 
tálja azt,  hogy  a  hadügyminiszter  kijelentette,  hogy  egyetlen 
egy  magyar  csapat  sem  osztatott  be  ausztriai  ezredekbe 
és  hogy  nem  is  szándékozik  ilyesmit  tenni,  egészen  addig, 
míg  arra  a  magyar  országgyűlés  részéről  a  törvényes  alapot 
meg  nem  kapja.  És  mert  ebben  volt  az  a  nehézség,  t.  i. 
a  közjogi  nehézség  ezen  összeg  megszavazására  :  én  ezen 
felelettel  a  közjogi  nehézséget  elhárítva  látom. 

Ami  az  előttem  szólott  tisztelt  bizottsági  tagoknak 
nyilatkozatait  a  magyar  katonai  akadémia  fölállítása  kér- 
désében ületi,  én  megvallom,  hogy  e  kérdésben  az  albizottsági 
jelentés  eljárását  —  melyre  tisztelt  előttem  szóló  úr  hivat- 
kozott —  a  legkülönösebbnek  tartom.  Először  is  fentartott 
az  albizottsági  jelentés  oly  valamit,  mire  nagy  diadallal 
hivatkozott  az  előttem  szólott  bizottsági  tag  úr,  t.  i.  hogy 
sem  nem  tartja  fenn,  sem  nem  ejti  el  azt  a  határozatot,  hanem 
függőben    tartja,    aminek    nézetem   szerint  semmi    értelme. 

Az  országos  bizottság  azt  a  határozatot,  melyet  a  hadi  aka- 
démia kérdésében  évről-évre  hozni  szokott,  mindig  fentar- 
totta,és  fentartottaazon  akadémia  felállítása  iránti  kívánságát 
is,  s  csak  most  jött  arra  a  csodálatos  meggyőződésre,  mibe  ma 
nagyon  belenyugszik  az  előttem  szólott  tisztelt  bizottsági  tag 
úr,*)  hogy  sem  fenn  nem  tartja,  sem  el  nem  ejti,  hanem  függő- 
ben tartja  a  határozatot ;  holott  egy  határozatot  vagy  fenn  lehet 
tartani,  s  ez  annyit  jelent,  hogy  a  kívánságot  fentartja,  vagy 
elejtik  az  a  határozatot  azzal,  hogy  a  kívánságot  sem  tartják 
fenn  ;  hanem  ami  a  kettő  között  létezik,  s  az  abban  való  meg- 
nyugvás :  az  az  érthetetlen  homályosságok  körébe  tartozik. 

Még  csodálatosabb  ennél  azon  indokolás,  melyből  az  al- 
bizottsági jelentés  kiindul,  és  ha  lehet,  ennél  még  csodálato- 
sabb az,  melyből  az  előttem  szóló  tisztelt  bizottsági  tag  úr  ezen 
határozatba  belenyugszik.  Az  albizottság  jelentése  t.  i.  azt 

mondja,  hogy  az  indította  a  határozat  elejtésére,  mert  a 
függőben  tartás  annyit  jelent,  hogy  elejtetik  a  határozat ; 
de  nem  merik  nyiltan  megmondani,  hogy  az  indította  a  hatá- 
rozatnak elejtésére,  mert  a  hadügyminiszter  azt  mondotta, 
hogy  ha  majd  szükséges  lesz  az  ily  akadémia  felállítása, 
az  minden  bizonnyal  Budapesten  fog  felállíttatni. 

Megengedem,  hogy  ez  a  tisztelt  albizottságra  meggyőző 
erővel  bír  és  az  előttem  szóló  tisztelt  barátomra  is  ;  csak  az  a 
csodálatos  és  magyarázhatlan,  hogy  ezt  öt  év  óta  folytonosan 
halljuk  s  csak  az  idén  győzte  meg  az  albizottság  tisztelt 
tagjait.  Méltóztassanak  a  hadügyminiszter  úrnak  évről-évre 
ismételt  nyilatkozatára  visszaemlékezni  s  látni  fogják,  hogy 
abban  mindig  ugyanaz  van  mondva,  hogy  azért  ellenzi  az 
akadémia  felállítását,  mert  nem  szükséges  és  fölösleges, 
sőt  önök  nagyobb  vigasztalására  még  azt  is  megmondotta, 
hogy  a  közel  jövőben  sem  lesz  szükséges.  Ez  aztán  önökre 
meggyőzőleg  nem  hatott,  miután  öt  évig  mondogatta,  és  az 
idén,  miután  az  évről-évre  felhozott  erős  okokkal  szemben 
a  hadügyminiszter  most  előállott  azon  meggyőződés  nyilvá- 
nításával :  most  önök  egyszerre  azon  szerencsés  meggyőző- 
désre jutnak,  hogy  jó  lesz  függőben  hagyni,  azaz  megszaladni 
a  határozattól. 

Ha  azon  okoknak  akkora  meggyőző  ereje  volt,  annak 
korábban  kellett  volna  nyilvánulnia ;  ha  pedig  a  bizottság 
komolyan  vette  ezen  okokat,  melyek  az  eUenokokkal  szem- 
ben felhozattak  az  albizottságban  és  melyeket  a  bizottság 
minden  tagja  ismer  —  tudja  az  előttem  szóló  tisztelt  bará- 
tom is,  mert  eleget  hallotta  s  maga  is  ismételte  —  mon- 
dom, ha  ezen  okokat  komolyaknak  tartja,  akkor  nem  lehet 
a  függőben  tartás  határozatához  ragaszkodni,  hanem  meg 
kell  mondani,  miért  változott  az  előbbi  meggyőződés,  meg 
kell  mondani  nyiltan,  nem  szaladni  meg  a  határozattól, 
olykép,  hogy  az  most  az  ég  és  föld  közt  ott  függjön,  mert  annak 
nincs  többé  gazdája,  sem  a  delegáczió,  sem  a  többség,  sem 
a  hadügyminiszter.  Ez  aztán  igazán  függő  határozat  ;  ám 
legyen  az,  de  meg  kell  mondani  az  okokat  nyiltan,  hatá- 
rozottan, s  akkor  nem  kompromittáltatik,  hanem  komoly 
marad  az  eljárás.  De  oly  eljárást,  melynél  fogva  az  idén 
különös  hatályt  tulajdonítanak  oly  okoknak,  melyek  öt  év 

óta  ily  hatállyal  nem  bírtak  és  amely  okok  erősítésére  semmi 
sem  történt,  megvallom,  ezt  helyes  és  a  delegáczió  méltósá- 
gához illő  eljárásnak  nem  tartom.  Én  most  sem  tulajdonítok 
súlyt  a  hadügyminiszter  úr  nyilatkozatának,  tavaly  sem, 
azelőtt  sem  tulajdonítottam,  mert  jól  magyarra  fordítva, 
amennyire  t.  i.  diplomaticze  lehet,  nem  is  azt  jelenti,  ami 
ott  mondatik,  hanem  valami  mást.  A  hadügyminiszter  úr 
t.  i.  azt  mondja,  amit  mondott  többször  ismételve,  hogy  ó 
nem  egyezik  ilyen  akadémia  felállításába,  mert  az  luxus, 
felesleges.  Ezt  tudták  a  tisztelt  bizottsági  tagok.  »És  hogy 
a  közel  jövőben  sem  lesz  szükséges. «  Most  pedig  hozzá  teszi  : 
»Ha  pedig  netalán  valamikor  szükséges  volna,  fel  fogja  itt 
állítani. « 

Én  azt  állítom  és  a  tisztelt  országos  bizottság,  remélem, 
meg  fog  győződni  arról,  hogy  az,  hogy  szükséges  legyen, 
tisztán    a    hadügyminisztertől    függ. 

Ha  akarja,  soha  sem  lesz  szükséges,  tehát  soha  sem  jön 
el  az  időpont,  amibe  most  oly  készen  belenyugodnak.  Mert 
ha  a  tiszti  szükségletet  a  kadétiskolákból  és  az  akadémiából 
szerzi  is  be  :  hogy  mennyit  vegyen  az  akadénüából  és  mennyit 
a  képzőintézetekből,  azt  nem  lehet  meghatározni  és  nem  is 
volna  helyes.  Miután  pedig  a  hadsereg  létszáma  nem  növe- 
kedik, —  hacsak  arra  nem  készülnek,  hogy  egypár  százezer 
emberrel  emeljék  a  hadsereg  létszámát  és  így  a  szükséges 
tisztek  számát  is,  amivel  azonban  nem  akarom  önöket 
gyanúsítani  —  a  tisztelt  hadügyminisztertől  függ,  hogy  a 
tiszti  intézetekből  kikerült  egyénekkel  mi  módon  fogja  azon 
helyeket  betölteni,  mert  azt  kimondani,  hogy  ennyi  tiszt 
kell  az  akadémiából,  ennyi  kell  a  képző-intézetből,  nem  lehet 
és  így  a  hadügyminisztertől  függ,  hogy  eljön-e  az  az  időpont. 
Ha  nem  akarja,  soha  sem  fog  eljönni,  és  a  tisztelt  bizottság 
abban  a  helyzetben  lesz,  hogy  ezen  gazdátlan,  ártatlanul  itt 
hagyott  függő  határozattal  évről-évre  találkozik. 

De  tisztelt  bizottság,  én  ragaszkodom  a  bizottságnak 
korábbi  jelentéseiben  és  határozataiban  kimondott  indokhoz. 
Én  ehsmerem  azt,  nem  is  tagadom  s  nem  is  tagadta  a  bizottság 
sem  soha,  hogy  úgyszólván  matematikai  szempontból  nem 
volna  szükséges  egy  új  akadémia  felállítása  ;  de  nem  is  azért 
kívánta   ezt   a   bizottság,   hanem   kívánta   azért,   mert   azt 

hitte,  hogy  a  magyarországi  elemek  tisztekké  való  kiképez- 
tetésének  nagyobb  valószíuűsége  fog  beállni,  hog37'ha  Magyar- 
országon lesz  az  akadémia. 

Ez  a  veleje  azon  okoskodásnak,  amelyet  évről-évre  az 
országos  bizottságok  határozataikban  mindig  felhoztak, 
amit  ma  eKelejtenek  és  elejtenek,  anélkül,  hogy  erre  nézve 
egy  kis  felvilágositást  adnának.  Mert  azt,  amit  tisztelt 
barátom  mond  :  hogy  egy  ilyen  határozathoz  valószínűleg 
a  másik  országos  bizottság  járulni  nem  fog,  azt  az  országos 
bizottság  öt  év  óta  hallja.  Ez  sem  új  ok,  és  azért  úgy  tűnik 
fel  az  eljárás,  mintha  csak  most  világosította  volna  fel 
a  szent  lélek  a  tisztelt  országos  bizottságot.  Ha  akkor  ezen  ok 
nem  hatott,  hogy  lehet  most  hatása ;  és  ha  van  ok,  miért 
nem  mondják  meg  nyíltan,  miért  akarják  a  kérdést  kerülő 
úton  elejteni? 

Én  ezen  okból  nem  a  függőben  tartáshoz,  hanem  — 
mint  kisebbség  kezdeményezésre  nem  lévén  hivatva  — 
a  határozat  fentartásához  járulok. 

De  hogy  még  egyszer  visszatérjek  a  hadügyminiszter  úrra 
—  a  főczél,  amelyet  ezen  összeg  megszavazásánál  megóvni 
akartam,  abban  áU,  hogy  a  magyar  országgyűlés  teljes  határo- 
zati szabadsága  megóvassék.  Az  országgyűlés  vagy  ad  enge- 
delmet törvényben  arra,  hogy  a  magyar  csapatok,  átmenetileg 
bár,  ausztriai  ezredekbe  besoroztassanak,  vagy  nem  ad.  Ha  ad, 
akkor  végrehajtható  lesz.  Ha  nem  ad,  akkor  gondoskodni 
kell  a  miniszter  úrnak  arról,  hogy  miképen  fogja  módosítani 
az  organizácziót,  vagy  mi  módon  fogja  végrehajtani.  Ha  a 
magyar  országgyűlés  hozzájárulását  igénybe  veszi,  akkor 
meg  van  óva  az  elhatározás  szabadsága.  Erről  van  szó  ;  ez 
pedig  nem  azt  jelenti,  hogy  a  többségnek  alkotmányos 
érzülete  kétségbe  vonatnék,  vagy  hogy  azt  állítanék,  hogy 
a  miniszter  azt  csinálja,  amit  akar.  Mi  mindenekelőtt  azt 
akarjuk,  hogy  az  országgyűlés  intézkedésének  ne  vágjunk 
eléje. 

Ez  az,  amit  én  előadni  óhajtottam,  és  ezen  magyarázat- 
tal a  költségvetést  általánosságban  elfogadom. 

Tisza  Kálmán  miniszterelnök  után  újra  felszólalt  Szilágyi 
Dezső. 

Szilágyi        Engedelmet     kérek,      hogy     röviden     felszólalhassak. 

°"«*   (Halljuk!) 

Megvallom,  személyemre  nézve  mindig  öröm,  ha  a 
tisztelt  miniszterelnök  úrral  a  vitában  találkozom.  De  azt 
többször  említettem  és  most  ismételve  kiemelem,  hogy  a 
miniszterelnök  úrnak  szokása  a  delegáczió  vitáiba  oly  módon 
beavatkozni,  melyre  elődei  alatt  példa  nem  volt,  és  mely 
az  intézmény  természetével  ellenkezik.  A  miniszterelnök  úr 
—  nem  személyes  okokból  beszélek,  mert  mindig  öröm  nekem 
vele  találkoznom,  és  hivatkozom  akárkire,  hogy  más  helyen 
keresem  vele  a  találkozást  —  a  miniszterelnök  úr  arra  szo- 
kott hivatkozni,  hogy  a  házszabályokban  az  van,  hogy  a 
magyar  minisztérium  tagjai,  mint  a  magyar  korona  országai 
mindennemű  érdekeinek  a  végrehajtásban  törvényes  kép- 
viselői, akik  ez  érdekeket  képviselni  a  közösügyi  előterjesz- 
tések előkészítésénél  is  jogosítvák,  a  bizottságnak  és  az 
albizottságoknak  üléseiben  szintén  megjelenhetnek,  hogy 
amennyiben  jónak  és  szükségesnek  látják,  a  tárgyalások 
folytán  bármikor  és  bármennyiszer  megjegyzéseket  tehes- 
senek, felvilágosítást  adhassanak  és  tájékozást  nyújthassa- 
nak. (Mozgás.) 

Azt  jelenti  ez,  hogy  a  vita  vezetését  a  magyar  minisz- 
terek vegyék  át  ?  Ha  ezt  a  maga  természetes  értelme 
szerint  akarjuk  venni,  a  magyar  miniszternek  itt  a  közös 
miniszterek  és  a  delegáczió  közé  állania  nem  szabad.  Minden 
kifejezést  lehet  tágan  és  szűken  magyarázni,  de  ha  tágan 
magyarázzuk,  eredeti  természetes  értelméből  kiforgatható. 
Ha  én  azt  mondom,  hogy  megjegyzést  mindig  tehetek, 
felvilágosítást  mindig  adhatok  és  tájékozást  mindig  nyújt- 
hatok, mi  ennek  természetes  értelme  ?  Az,  hogy  mikor  oly 
dolgokról  van  szó,  amelyekről  a  dolog  természeténél  fogva 
a  magyar  miniszterek  adhatnak  felvilágosítást,  nem  pedig 
a  közös  miniszterek,  adják  meg  azok.  Ez  a  megjegyzés,  ez 
a  felvilágosítás,  ez  a  tájékozás.  Ez  nem  azt  jelenti,  hogy  a 
vitát  vegyék  át  a  miniszterek  a  bizottsági  tagok  és  a  közös 
miniszterek  helyett.  Lehet  érteni  a  vitában  való  megjegy- 
zést is  kétségtelenül,  de  a  dolgok  természetes  értelméből 
ki  vannak  forgatva  e  kifejezések  akkor,  ha  ezeket  úgy  értel- 
mezzük,  hogy   a  vitában   épp  azon  joggal,   mint  a  közös 

miniszterek  és  a  bizottság   többi  tagjai,  ők  is  részt  vehes- 
senek. 

Ez  az,  amit  ki  akarok  emebii.  Miattam  ugyan  gyakorol- 
hatja ezt  a  miniszterehiök  úr  ;  de  én  részemről  helytelennek 
tartom  és  ellenkezőnek  az  intézmény  természetével  és  a 
kifejezés  természetes  értelmével,  és  miután  nézetem  szerint 
ennek  ellenében  már  annyiszor  történt  vétség,  kötelességem- 
nek tartottam  röviden  és  őszintén  megmondani,  hogy  én  azt 
nem  értelmezhetem  másként,  mint  úgy,  hogy  a  megjegyzés, 
felvilágositás  és  tájékozás  a  dolog  természete  szerint  nem 
vonatkozhatik  egyébre,  mint  oly  tényekre,  amelyekről  nem 
a  közös  miniszterek,  hanem  a  magyar  miniszterek  adhatnak 
felvilágosítást. 

Ezt  mellékesen  említve,  engedje  meg  a  tisztelt  országos 
bizottság,  hogy  a  dolog  érdemére  röviden  szólhassak. 

A  miniszterelnök  úr  nagy  érdemet  csinál  abból,  hogy 
a  kezdeményezés  az  államjogi  szempont  megóvására  megtör- 
tént, bár  senki  sem  sürgette.  De  hát  vádoltuk  mi  avval, 
hogy  nem  történt  meg  a  kezdeményezés  ?  Minthogy  azonban 
oly  nagyon  dicsekszik  vele,  én  állítom,  hogy  nem  egészen 
helyesen  történt.  ]\lielőtt  ez  az  összeg  kéretik  és  az  organizá- 
czió  indirekt  helyeslés  alá  —  ne  méltóztassék  félreérteni  : 
»indirekt«  és  az  összeg  megszavazásában  rejlő  helyeslés  alá  — 
kerül,  keUett  volna  ezt  megtenni  és  nem  időközben  ;  nem 
arra  kényszeríteni  a  delegácziót,  hogy  fentartással  éljen, 
és  hogy  a  többség  a  maga  jelentésében  egy  határozati  javas- 
latot terjesszen  elő. 

Jól  tudom,  mit  mondott  a  miniszterelnök  úr,  és  hogy 
ne  keUjen  újból  nyilatkozni,  elmondom  nyilatkozatát.  Azt 
mondotta  :  Nem  tudhattuk,  hogy  ez  organizáczióra  szük- 
séges pénzt  megszavazza-e  a  delegáczió,  hogyan  alkossunk 
tehát  egy  törvényt,  amely  arra  az  esetre,  ha  a  delegáczió 
nem  szavazná  meg  az  összeget,  mint  hatálytalan  és  üres 
törvény  állana  előttünk  ? 

Ugyan  kérem,    aki    a    delegáczió    és    az    országgyűlés 
közti   összeköttetést  ismeri ;    aki   tudja,    hogy   úgy   keUene 
lennie,  hogy  a  delegáczió  igazodik  az  országgj^űlés  után  és 
nem  megfordítva  :  annak  lehet-e  így  beszélni  ? 
Tisza  Kálmán  :  Lehet. 


470  Az  okkupácziót  követő  országgyűlések. 

Ha  lehet,  akkor  is  azt  kérdem,  hogy  nem  sokkal  jobb-e 
egy  esetleg  hatálytalamiá  váló  törvényt  alkotni,  mert  abban 
semmi  kár  nincs,  mintsem  egy  testületet  mindmitalan  arra 
kényszeríteni,  hogy  pénzmegszavazásait  fentartásokkal  kor- 
látozza. 

Én  azt  a  dolog  természetes  módjának  tartom,  de  azért 
nem  akarok  nehézséget  csinálni.  Amit  mi  akarunk,  az  az 
államjogi  szempont  tiszteletben  tartása,  és  arra  —  bocsánatot 
kérek  a  miniszterelnök  úrtól  —  nem  elég  az,  hogy  a  többség 
jelentésében  hogyan  nyilatkozik ;  nem  elégséges  az  sem, 
hogy  a  bizottság  határozatot  hoz  ;  hanem  —  mint  egy  pél- 
dával is  be  fogom  bizonyítani  —  nagyon  megszokta  a  dele- 
gáczió,  hogy  félreérthetlen  módon  itt  kérjen  nyilatkozatot 
a  miniszter  m'aktól. 

Itt  van  Falk  Miksa  bizottsági  tag  úr ;  annak  idejében 
ő  egy  jelentést  terjesztett  elő  a  delegáczióban  a  60  milliónyi 
hitel  megszavazása  tárgyában.  Minden  képzelhető  alakban 
el  volt  átkozva  az  okkupáczió,  minden  képzelhető  alakban 
mondom,  és  a  tisztelt  bizottsági  tag  úr  egy  határozati  javas- 
latot terjesztett  elő,  amelynek  motiválásában  az  volt,  hogy 
az  a  60  millió,  amit  admik,  soha,  semmi  körülmények  közt, 
ha  ég  és  föld  összeomHk,  nem  fordíttat hatík  az  okkupáczióra. 
Ez  indokolást  a  miniszterek  végig  hallgatták,  mint  Falk 
tagtársunk  véleményét,  a  delegáczió  is  meghallgatta,  a 
miniszter  urak  pedig  a  60  müliót  az  okkupáczióra  fordították, 
így  tehát  jogosítva  vagyunk  azt  mondani,  hogy  bármi  fog- 
laltatik is  a  jelentésben,  bármit  határoz  az  albizottság, 
bármily  világos  szavakkal  mondjon  is  bármit  a  miniszter- 
elnök úr  az  albizottságban,  azt  fogják  mondani,  hogy  ez  lehet 
a  Baross  Gábor  véleménye,  de  nem  a  bizottságé. 

Ez  az,  amiért  az  albizottságban  való  beszéd,  ott  hozott 
határozat,  vagy  a  jelentésben  foglalt  nyilatkozatok  nem 
biztosítanak  bennünket.  Ott  volt  a  miniszterelnök  úr  is, 
midőn  mindez  történt,  és  látjuk,  semmit  sem  tett  arra  nézve, 
hogy  az  a  biztossági  igyekezet,  melyre  Falk  Miksa  bizottsági 
tag  úr  oly  nagy  súlyt  fektetett,  utólag  meg  ne  hazudtoltassék. 

Ez  az  egyik.  A  másik  az,  hogy  a  miniszterelnök  úr  azt 
mondja,  hogy  nem  az  az  értelme  a  függőben  hagyásnak  és 
nem  is  áll  az,  amit  én  állítottam,  hogy  tisztán  a  hadügy- 

minisztertől  függ,  vájjon  lesz-e  szükséges  egy  akadémia, 
és  mikor  ;  nem  áll  pedig  azért,  —  és  én  elismerem,  hogy- 
ha úgy  állana,  mint  a  miniszterelnök  úr  mondja,  akkor 
úgy  is  vohia  —  nem  áll  pedig  azért,  és  erre  helyezi  a  súlyt 
a  miniszterelnök  úr,  mert  mihelyt  bebizonyul  az,  hogy  a 
bécsújhelyi  akadémia  nem  elegendő  arra,  hogy  a  jelentke- 
zőket befogadja,  akkor  azután  fel  kell  áUítani  az  új  akadémiát 
Budapesten. 

Ezt  hiszi  a  miniszterelnök  úr,  hanem  én  kérem  önöket, 
hogy  önök  ezt  el  ne  higyjék  ;  mert  ha  igen,  úgy  járnak 
vele,  mint  ezzel  a  határozattal,  tudniillik  majd  függő- 
ben kell  tartani.  A  hadügyminiszter  úr  erre  a  pontra  több 
ízben  nyilatkozott  és  azt  mondta,  hogy :  kérem,  én  már 
csak  azért  sem  állíthatok  új  akadémiát,  mert  ezáltal  oly 
túlprodukczió  történnék  tisztekben,  hogy  nem  volnék  képes 
őket  elhelyezni,  mert  a  szükséglet  a  létszám  megállapítása 
mellett  állandó  ;  ha  tehát  a  tisztekben  túlprodukczió  van, 
akkor  egy  tiszti  proletariátus  áll  elő,  amit  én  nem  akarok 
és  nem  akarhat  senki  sem,  aki  a  hadsereg  javát  óhajtja. 
Tehát  ne  higyje  a  miniszterelnök  úr,  hogy  ha  sokan  fognának 
jelentkezni,  akkor  azt  mondja  majd  a  hadügyminiszter,  hogy 
hála  Istennek,  megjött  az  alkalom,  feláUítjul:  az  akadémiát 
Budapesten.  Ne  higyje  ezt.  Akkor  a  hadügyminiszter  a 
másik  okot  fogja  elővenni ;  arra  fog  hivatkozni,  hogy  tiszti 
túlprodukczió  lesz  és  emiatt  nem  lehet  felállítani  az  akadémiát. 
Akkor  azután  a  tisztelt  előadó  úr  ezt  a  jelentésbe  foglalja, 
a  többség  függőben  hagyandja  és  Éber  Nándor  tisztelt 
barátom  azt  is  pártolja.  (Derültség.)  Ez  fog  történni  és  ez 
az  ok,  és  ezért  álKtom  én  azt,  tisztelt  országos  bizottság, 
hogy  igenis,  én  azzal,  amit  a  tisztelt  miniszterelnök  úr  mon- 
dott, megczáfolva  nem  vagyok.  Igenis,  a  hadügyminisztertől 
függ,  egyenesen  őtőle,  és  hogy  erre  ma  nincs  kilátás  azon 
diszpozicziók  szerint,  azon  felfogás  szerint,  amely  ma  ural- 
kodik, azt  senki  kétségbe  nem  fogja  vonni.  És  én  részemről 
megvallom,  ma  is,  ezen  pillanatban,  anélkül,  hogy  exagerálni 
akarnám  a  kérdést,  vagy  arra  a  térre  terelni,  amivel  ugyan 
nem  engem  vádolt  a  miniszterelnök  úr,  hanem  másokra 
czélzott,  ma  is  fenn  keU  tartani  a  határozati  javaslatot. 
Ez  az,  amit  mondani  akartam. 

Haynald  elnök :  Nem  kívántam  a  tisztelt  szóló  urat 
beszédében  félbeszakítani,  hanem  állásomból  folyó  kötelességem 
megjegyezni  azt,  hogy  annak  megbírálása,  ki  lépi  át  a  ház- 
szabályok által  njoijtott  szólásszabadság  korlátait,  elsősorban 
az  elnököt,  végeredményében  a  bizottságot,  de  nem  az  egyes 
tagot  illeti  meg. 

Szilágyi  Az  elnök  úr  magyarázatára  legyen  szabad  kijelentenem, 
)ezsö  hogy  az  az  álláspont  igenis  helyes,  hogy  az  elnök  bír  azzal 
a  hatáskörrel,  hogy  az  átlépőt  a  határok  közé  visszaszorítsa. 
Ha  tehát  én  azt  mondottam  volna,  hogy  a  miniszterelnök  úr 
ne  szólaljon  föl,  mert  túlmegy  a  határon,  akkor  az  elnök 
úrnak  joga  lett  volna  engem  rendreutasítani.  De  abban, 
hogy  én  megjegyeztem,  hogy  a  miniszterelnök  úr  nézetem 
szerint  túlságosan  veszi  igénybe  a  szót,  nem  léptem  át  a 
határt. 

Haynald  elnök :  Ennek  magyarázására  egyes  tag  nincs 
hivatva. 

Tisza  Kálmán  :  Az  ügyrend  korlátai  közt  a  nyilatkozás 
a  miniszternek  nemcsak  joga,  de  kötelessége  is. 

Gróf  Andrássy :  Szilágyi  Dezső  kétszer  hivatkozott  az 
én  példámra,  mondván  először,  hogy  eddig  nem  volt  tradiczió 
az,  a  miniszterelnök  elődei  részéről,  részt  venni  a  delegáczió 
tárgyalásaiban. 

Szilágyi  :  Nem  mondtam. 
De  mondta  .  .  . 

Szilágyi  :  Abban  a  mértékben  a  vitába  a  korábbi  kor- 
mányok nem  ereszkedtek.  Ez  a  mérték  kérdése. 
Erre  is  fogok  felelni.  Miután  én  egyike  voltam  azoknak, 
kik  a  delegáczionáhs  törvény  és  az  ügyrend  alkotására  némi 
befolyással  bírtak,  kijelentem,  hogy  nagy  súlyt  fektettem  arra, 
hogy  a  miniszterelnöknek  joga  és  alkalma  legyen  a  delegáczióban 
nyilatkozni,  valahányszor  ő  maga  azt  kívánja,  mert  bizonyosan 
reá  kell  bízni  annak  megítélését,  mikor  kíván  nyilatkozni.  Nagy 
súlyt  fektettem  erre  azért,  mert  nem  is  képzelhető,  hogy  miképen 
teljesítse  azt  a  felelősséget,  melyet  a  törvény  a  miniszterelnökre, 
a  külügyi  pohtikára  való  befolyás  tekintetében,  egyenesen  reá 
ró,  ha  azt  nem  érvényesíthetné  éppen  ott,  ahol  a  külügyi  politika 

tárgyaltatik.  (Helyeslés.)  ...  A  másik  reám  vonatkozó  példa  az, 
hogy  előfordult  az  az  eset,  hogy  Falk  bizottsági  tag  úr  mint 
előadó  egy  jelentést  olvasott  fel,  amelyben  a  boszniai  és  hercze- 
govinai  okkupáczió  a  lehető  leghatározottabban  kárhoztatva 
volt  és  hogy  a  miniszter  jelen  volt,  de  nem  szólalt  fel  ellene  és 
a  60  miUiót  mégis  azon  czélokra  használta  fel,  amelyek  kárhoz- 
tatva lőnek.  Nem  szólaltam  volna  fel,  azért,  mert  százszor  volt 
már  alkalmam  bebizonyítani,  hogy  azon  állítások,  melyeknek 
éle  oda  irányul,  mintha  a  kormány  nem  lett  volna  oly  őszinte, 
amint  ezt  állása  megkövetelte  és  a  körülmények  megengedték, 
teljesen  alaptalanok.  Nem  hordom  az  aktákat  magammal  é& 
nem  is  emlékezem  mindazokra,  amiket  akkor  mondottam.  Azon- 
ban egyre  mégis  emlékszem  :  hogy  én  az  előadó  úrnak  azt  mon- 
dottam, hogy  ezen  nézetének  még  csak  egy  jottáját  sem  osztom  ; 
és  hogy  mint  miniszter  kívántam,  hogy  ez  módosíttassék,  ha 
t.  i.  a  jelentés  úgy  tekintetik,  mint  a  többség  véleménye.  Erre 
azt  a  választ  nyertem,  hogy  ez  inkább  egyéni  véleménye  az 
előadónak  és  az  indokolással  a  kormánynak  semmi  dolga.  .  . . 
Azt  mint  egyéni  nyilatkozatot  tekintettem  és  kijelentettem, 
hogy  a  motivácziót  csak  egyéni  nyilatkozatnak  és  olyannak 
tartom,  amely  a  kormányt  egyáltalában  nem  kötelezi.  Ezt  a 
naplóban  biztosan  meg  fogja  találni.  (Mozgás.) 

Falk  Miksa  :  Andrássy  grófnak  részben  igaza  van,  részben 
emlékezete  némileg  csalja.  Andrássy  gróf  ugyanis  akkor,  mikor 
a  jelentést  eléterjesztettem  a  külügyi  albizottságban,  annak 
egy  kifejezésére  megjegyzéseket  tett  s  annak  kihagyását  kívánta. 
Én  erre  azt  mondtam,  hogy  éppen  erre  fektetem  a  fősúlyt  és  azért 
kértem  az  albizottságot,  hogy  azt  elfogadja.  Az  albizottság  el 
is  fogadta  s  így  az  nem  egyéni  nézetem,  hanem  az  albizottságé 
volt.  Mikor  erre  Andrássy  gróf  azt  mondta,  hogy  ezt  nem  akczep- 
tálja,  azt  válaszoltam,  hogy  a  jelentés  nem  az  ő  nézetét  tartal- 
mazza, hanem  az  albizottságét. 

A  másik,  amit  Andrássy  gróf  említett,  másra  vonatkozik, 
arra,  hogy  mikor  én  a  jelentést  eléterjesztettem,  az  abban  fog- 
lalt és  a  bizottság  részéről  eKogadott  indokoláson  kívül  még 
egy  pár  bevezető  szóval,  mint  egyéni  véleményt  adtam  elő  azt, 
amit  én  a  megszállásról  tartottam.  Erre  a  gróf  úr  privátim  azt 
monda,  hogy  ebből  egy  szót  sem  helyesel.  És  én  nem  törekedtem 
őt  kapaczitálni,  ami  nem  is  sikerült  volna  nekem,  valamint  nem 


474  Az  okkupácziót  követő  országgyűlések. 

sikerült  neki  máig  sem  engem  kapaczitálni,  hogy  az  ő  okkupá- 
czionális  politikája  helyes  volt.  (Derültség.)  A  jelentés  és  az 
indokolás  tehát,  amelyre  Szilágyi  Dezső  hivatkozott,  nem  az 
én  nézetem,  hanem  az  albizottságé.  A  bevezető  beszéd  azonban 
egyéni  nézetem,  amelyet  ma  is  fentartok  és  amelyért  magam 
vagyok  felelős.  Egyébiránt  a  minisztérium  nem  tartozik  azt 
teljesíteni,  ami  az  albizottság  jelentésében  van,  hanem  azt,  ami 
az    országos   bizottság  határozatában  van. 

Szilágyi :  A  jelentést  elfogadta  a  bizottság. 
A  határozatot  fogadta  el  és  nem  a  jelentést. 


A  megszállott  tartományok  1883.  évi  rendkívüU  katonai 
szükségletét  a  négyes  albizottság  jelentése  alapján  1882.  no- 
vember 15-ikén  tárgyalta  a  magyar  delegáczió. 

Szilágyi  Tisztelt  országos  bizottság  !  A  megszállott  tartomá- 
°  nyokban  elhelyezett  csapatoknak  költségvetését  átalános- 
ságban  azon  okból  elfogadom,  mert  a  megszállási  mandátum 
törvénnyel  van  megerősítve,  miután  a  berlini  szerződés, 
mely  azt  a  monarchia  két  államára  ruházta,  az  ország  törvé- 
nyei közé  beczikkelyeztetett.  Átalánosságban  tehát  ezen 
költségvetést  eKogadom,  és  a  részletekre  nézve,  miután 
vannak  egyes  tételek,  melyeknek  nem  a  hadi  budgetben 
kellene  helyet  foglalniok,  hanem  amelyek  természetüknél 
fogva  beruházást  képezvén,  a  fennálló  törvények  értel- 
mében kell  hogy  a  két  ország  törvényhozásától  kéresse- 
nek, az  illető  helyen  röviden  meg  fogjuk  tenni  észre- 
vételeinket. 

Én  részemről  most  ez  alkalmat  röviden  fel  akarom 
használni  arra,  hogy  miután  a  közös  pénzügyminiszter  úr, 
aki  ez  idő  szerint  Bosznia  kormányzatát  legfőbb  fokon 
vezeti,  az  albizottság!  ülésben  az  ottani  tartományok  álla- 
potáról, az  azok  kormányzatára  nézve  követett  politikáról 
némi  felvilágosításokat  nyújtott,  hogy  azokhoz,  amiket  ő 
mondott,  néhány  észrevételt  fűzzek. 

A  végeredménye  azon  felvilágosításoknak,  melyeket  a 
pénzügyminiszter  úr  adott,  reám  nézve  abban  összpontosul, 

hogy  ezen  dicséretreméltó  nyíltsággal  és  őszinteséggel  nyúj- 
tott adatok  bizonyítják  azt,  hogy  milyen  precaire  lábon 
nyugszik  azon  tartományok  jelenlegi  nyugalma  és  hogy 
nagyon  is  alapos  az  a  félelem,  hogy  ezen  megszállás  a  mon- 
archia két  államától  még  hosszú  ideig  nagy  és  súlyos  áldo- 
zatokat fog  követelni. 

Egy  tekintet  arra,  amit  a  tisztelt  miniszter  úr  a  lázadás 
okaira  nézve  felhozott,  s  egy  tekintet  azon  rendszabályokra, 
melyekkel  ott  a  nyugalom  megőrzését  állandóan  elérni 
reméli,  meg  fogják  mutatni  ezen  nézet  alaposságát.  Ha  nem 
csalódom,  a  tisztelt  miniszter  úr  négy  pontban  állította 
össze  a  lázadás  okait.  Az  egyik,  amint  ő  némi  eufonizmussal 
magát  kifejezte,  abban  áll,  hogy  ezen  tartományokban 
régidő  óta  meggyökerezett  az  idegenek  eUeni  gyűlölet,  s  amit 
ő  azzal  kapcsolt  össze  és  ismételve  a  magyar  négyes  albizott- 
ságban és  a  másik  országos  bizottságnak  választmányában 
tett  nyilatkozataival  erősített  :  hogy  ezen  tartományokban 
ősrégi,  erős  autonomikus  és  függetlenségi  törekvés  van  ; 
autonomikus  törekvés,  és  —  miután  mindent  gyűlölnek  és 
mindentől  idegenkednek,  ami  idegen  —  igen  természetes, 
hogy  egyszersmind  függetlenségi  törekvés  is. 

A  második  okot  a  miniszter  úr  az  idegen  befolyásnak 
tulajdonítja. 

A  harmadik  első  ízbeni  és  nyilt  bevallása  annak, 
hogy  a  múlt  adminisztráczió  részéről  hibák  követtettek  el 
és  hogy  a  múlt  adminisztráczió  nem  volt  az  elérhető  és 
megkívántató  összeköttetésben  a  néppel  és  így  csalódásban 
ringatta  magát  azon  tartományok  állapotai  iránt,  és  végül 
felemlíti  azt,  hogy  az  ottani  megszálló  csapatok  túlságos 
csökkentése,  összevetve  a  többi  okokkal,  voltak  okai  a 
lázadásnak. 

Ha  aztán  ehhez  a  miniszter  úr  hozzáteszi  azt,  hogy  az 
újonczozás  csak  agitáczionáUs  eszköz  volt,  mert  a  katonai 
szolgálattól  az  ottaniak  nem  félnek,  az  részemről  engem 
nem  tartana  vissza,  hogy  az  újonczozási  rendszabályt  is, 
amint  a  tisztelt  többségnek  több  tagja  is  a  múlt  delegáczió 
alatt  vélekedett,  a  lázadás  egyik  okául  tekintsem  ;  mert  ha 
nem  idegenkednek  is  az  ottani  népek  a  katonai  szolgálattói, 
maga  az  újonczozásnak  oly  csekély  mértékben  való  keresztül- 

vitele ;  maga  az,  hogy  az  ottani  körökből  legszámosabb  fel- 
szólalás éppen  az  újonczozás  ellen  történt,  mutatja,  hogy 
legalább  azon  újonczozás  ellen,  melyet  ott  részben  végre- 
hajtottak, nagy  idegenkedés  uralkodik.  Ha  ezeket  a  ténye- 
zőket, tisztelt  országos  bizottság,  figyelembe  vesszük, 
fájdalom,  azt  fogjuk  tapasztalni,  hogy  ezen  tényezők  na- 
gyobb része,  kivéve  azt,  ami  az  adminisztráczió  javítása 
által  orvosolható,  maradandó  természetű.  És  ez  meg  fogja 
magyarázni  azt,  ha  nem  látjuk  megczáfolva  azt  a  nézetünket, 
hogy  a  megszállott  tartományok  az  a  pont,  amelyre  hatva, 
mindennemű  ellentétes  hatalom  a  monarchia  nyugalmát 
legkönnyebben  és  legbiztosabban  véli  jövőre  megzavar- 
hatni. 

Ha  már  most  azokat  az  okokat  nézzük,  amelyeket  a 
miniszter  úr  arra  nézve  felhozott,  hogy  mi  módon  lehetne 
ezen  lázadásnak  okait  elenyésztetni  és  a  nyugalmat  tartósan 
biztosítani,  azokat   is   háromban  összpontosítom. 

Az  első  abban  áll,  ha  jegyzeteim  nem  csalnak,  hogy 
azt  az  üdvös  benyomást,  amit  erőnknek  kifejtése  okozott, 
meg  kell  szilárdítani  a  népben,  és  míg  az  meg  nem  szi- 
lárdul, nagyobb  fegyveres  erőt  kell  ott  tartam.  Ez  igenis 
hatályos  eszköz,  de  ezt  mégis  felette  drága  és  veszedelmes 
eszköznek  tartom.  És  én  természetesnek  tartom,  ha  a  tisztelt 
miniszter  úr  azt  mondja,  hogy  a  keleten  csak  a  való  erő 
imponál ;  hogy  oly  helyzetben,  hol  a  ragaszkodás  tényezői 
hiányzanak,  a  való  erő  alkalmazása  szükségessé  válik. 
De  akkor  csak  azt  teszem  hozzá,  hogy  állásunk  hasonló 
ahhoz,  amit  Agesilaus  a  spártaiakra  mondott,  hogy  :  hatal- 
muk és  biztosságuk  csak  annyira  terjed,  amennyire  lánd 
zsáík  hegye  ér. 

Ami  az  idegen  befolyást  illeti,  ez  csak  egy  állam  részéről 
tapasztalható,  és  ez  Montenegró.  Ezen  nyugtalankodó  és 
szomszédos  kötelezettségeit  nem  teljesítő  kis  állam  irányában 
a  közös  minisztérium  tagjai  a  türelem  pohtikáját  tartják 
helyesnek  és  azt  mondják,  hogy  bizonyos  óvórendszabá- 
lyokra kell  szorítkozni,  amelyek  lehetőségig  elhárítják  leg- 
alább azt,  hogy  ezen  oldalról  a  nyugalom  megzavartassék. 
De  én  megvallom,  hogy  megnjrugtatva  nem  érezhetem 
magamat  ezáltal,  nem  pedig  azért,  mert  semmi  sem  biztosít 

bennünket  arra  nézve,  hogy  a  nyugalmat  és  a  belbékét 
megzavaró  idegen  befolyások  csak  ezen  kis  hatalom  részéről 
fognak  érvényesíttetni.  Semmi  sem  biztosít  bennünket 
arra  nézve,  hogy  miután  állásunk  az  ottani  népeknél,  amint 
magát  a  miniszter  úr  kifejezte,  azok  érzelmeivel  és  autono- 
mikus  hajlamaikkal  ellentétben  van,  hogy  mindazok,  akik 
a  monarchia  irányában  ellenséges  befolyást  akarnak  érvé- 
nyesíteni,   meg  ne   találják  itt   a  kellő   tért   a   működésre. 

övórendszabályok  alkalmazása,  egy  erődítési  lánczolat 
alkotása  a  montenegrói  határ  közelében,  megengedem, 
bizonyos  betörések  ellen  óvórendszabály  lehet ;  megengedem, 
hogy  a  represszióra  hatályosabb  eszközt  nyújthat ;  de  bent, 
a  tartományokban  rejlő  gyúanyagot  sem  ártalmatlanná 
tenni,  sem  jelentékenyen  csökkenteni  nem  képes.  A  minisz- 
ter úr  súlyt  helyez  arra,  —  s  ez  a  harmadik  és  lényeges  rend- 
szabály, melyet  a  paczifikáczió  maradandósítására  felemlí- 
tett, s  mely  a  legmagasabb  megnyitó-beszéd  szerint  is  jelenleg 
még  befejezve  nincs  —  súlyt  helyez  arra,  hogy  ezen  tarto- 
mányokban a  beruházásokat  sokkal  nagyobb  mérvben  kell 
eszközölni,  egy  nemét  a  jólétnek  kell  kifejteni,  hogy  ezen 
jólétben,  az  ökonomikus  érdekek  ezen  felvirágzásában  a 
lázadási  hajlam,  az  az  autonomikus  törekvés,  az  idegenek 
elleni  gyűlölet  enyhítését  vagy  talán  elenyésztetését  lelje. 

Megengedem,  s  minden  ország  példája  bizonyítja,  hogy 
ahol  a  jólét  felvirágzása  nagyobb  mértékben  kifejlődött,  az 
emberek  a  zavargásra  kevésbbé  hajlandók,  mert  több  és  a 
zavargások  által  érzékenyen  sérthető  érdekeik  vannak,  tehát 
a  nyugalom  megőrzésére  ösztönző  tényezők  szaporodnak. 
De  azon  vérmes  reményekben  aztán,  bevallom  őszintén, 
éppen  a  történet  tanúsága  szerint  nem  osztozhatom,  mintha 
az  anyagi  jólétnek  még  oly  nagy  megnövelése  azon  tényezőket, 
melyeket,  mondom,  a  miniszter  úr  az  idegenek  elleni  gyűlölet 
és  az  autonomikus  törekvés  elnevezése  alá  foglalt,  kiirtani 
elegendő,  s  félek  tőle,  hogy  még  jelentékenyen  enyhíteni  is 
alig  lesz  alkalmas.  Mert  ha  körülnézünk,  tudjuk  azt,  hogy 
a  Balkánfélszigeten,  ha  valami  jellemzi  azokat  a  népeket : 
az  a  vad'függetlenségi  hajlam,  s  a  történet  tanúsítja,  hogy 
a  művelődés  növelésével,  az  emberek  felvilágosodásával  ezek 
az  érzelmek,   ezek  a  törekvések,  a  nemzetiségi  és  független- 

ségi  aspirácziók,  kivált  ha  a  szomszéd  tartományokban  faj- 
rokonokra  és  hasonló  törekvésekre  akadnak  és  kölcsönös  egy- 
másrahatás útján  tápláltatnak,  nem  irtatnak  ki,  sőt  igen 
gyakran  gyarapodnak  erejükben  s  a  törekvés  hevességében. 

S  így,  midőn  a  beruházásokat  emlegetni  halljuk,  ne 
feledjünk  el  két  dolgot.  Az  első  az,  hogy  nézetem  szerint 
vérmes  a  miniszter  úr  azon  felfogása,  ha  ő  azt  gondolja, 
hogy  aránylag  csekély  áldozatokkal  ott  oly  felvirágzást 
lehet  eszközölni,  mely  anyagilag  is  busásan  meghozza  a 
hasznot.  Megvallom,  csak  kételyemet  kell  kifejeznem, 
mert  nem  ismerem  elegendőleg  azt  az  országot  és  így  nem 
czáfolhatom  meg  teljesen  a  minisztert.  De  aki  tudja  azt, 
hogy  még  kedvezőbb  terrénumon  is  mennyi  ideig  kell  várni 
a  beruházások  gyümölcseire ;  aki  tudja,  hogy  a  hasznok 
későn,  sokszor  csak  indirekté,  nem  is  közvetlen  jövedelem- 
szaporodásban mutatkoznak  :  az  nem  fogja  azt  hinni,  hogy 
a  monarchia  két  államától  netalán  kívánandó  áldozatok 
anyagi  eredményeikben  meg  fogják  hozni  azt  a  könnyebbü- 
lést, hogy  az  áldozatok  rövid  időre  nyújtott  előlegek  minő- 
ségével fognak  bírni.  S  ne  feledjük,  hogy  Magyarország  — 
a  monarchia  másik  államáról  való  megemlékezést  az  illetőkre 
bízom  —  nem.  oly  ország,  mely  akár  az  embernek,  akár  a 
tőkének,  akár  a  vállalkozási  kedvnek  túlbőségében  szenvedne. 
Mi  nem  vagyunk  oly  ország,  melynek  fölöslegét  idegen 
területekre  kell  kivinni,  hogy  ott  gyümölcsözőleg  és  hasznot 
hozólag  alkalmaztassák.  Ellenkezőleg,  minden  forint,  melyet 
oda  költenek,  megengedem,  hogy  tiszteletreméltó  felfogás  sze- 
rint bizonyos  érdekek  istápolására  költetik  el,  de  azt  az  itthon 
szükséges  kiadástól,  az  itthoni  gazdasági  javulás,  az  itthoni 
szükséges  haladás  tényezőitől  vonják  el,  és  ezen  tekintet 
alól  egy  közös  pénzügyminiszter  sem  vonhatja  ki  magát , 
mert  vannak  nekünk  közelebb  fekvő  és  drágább  oly  érde- 
keink és  teendőink,  amelyek,  ha  erőinket  azokra  fordítjuk, 
nemcsak  országunk,  de  monarchiánk  felvirágzására  sokkal 
hatályosabbak,  mintha  ugyanazon  erőt  kétes  jövőjű  tarto- 
mányok emelésére  fordítjuk. 

Ez  az,  tisztelt  országos  bizottság,  a  miért  megvallom, 
—  én  is  csak  benyomásokról  beszélek,  mint  a  miniszter  úr 
szintén   csak   benyomásait   akarta   előadni   —  reám   e   fel- 

világosítások  azt  a  benyomást  tették,  hogy  az  ottani  nyuga- 
lom precaire  természetű  és  hogy  még  hosszú  ideig  az  leg- 
alább, ami  előterjesztetett,  arra  látszik  mutatni,  hogy  súlyos 
és  nehéz  áldozatok  fognak  a  monarchia  két  államától 
megkívántatni.  És  ebben  még  inkább  megerősit  az,  mert  — 
anélkül,  hogy  most  részletes  bírálatába  akarnék  bocsátkozni 
a  felvilágosításul  előterjesztett  budgetnek  —  én  a  budgetet, 
daczára  annak,  hogy  fölösleget  mutat  ki,  nem  tartom  oly 
kedvezőnek.  Mondom,  anélkül,  hogy  ez  alkalommal  annak 
részletesebb  elemzésébe  bocsátkoznám,  én  a  tisztelt  országos 
bizottság  figyelmét  egynéhány  pontra  akarom  felhívni. 

Először  azon  budget  jövedelmeinek  egy  igen  tetemes 
része,  700.000  forinton  felül,  az  úgynevezett  vámjárulék,, 
amely  tulajdonkép  nem  egészen,  de  nagyobb  részben  inkább 
a  monarchia  két  államától  nyújtott  subsidium,  mint  ama 
tartományok  jövedelme. 

Másodszor  azon  budgetben  még  az  ily  értelemben  vett 
behgazgatásnak  számos  tétele  hiányzik. 

Nem  akarok  arra  utalni,  hogy  az  úgj' nevezett  beruházá- 
sok mily  csekély  összeggel  szerepelnek  ott,  hanem  csak 
néhány  pontot  említek  fel. 

Az  egyik  az,  hogy  a  szoros  beligazgatás  fogalmához 
tartozó  nyugdíjalapról  e  költségvetésben  semmi  sincs.  Maga 
a  miniszter  kifejtette,  hogy  a  hivatalnokok  egy  részének 
nyugdíjigényei  a  monarchia  két  államának  pénzügyeit 
terhelik,  másik  része  pedig,  amely  e  tartományok  budgetjét 
terhelné,  nyugdíjigénnyel  nem  bír.  Maga  a  pénzügyminiszter 
jelezte,  hogy  ez  nem  maradhat  így  —  de  hát  honnan  fognak 
ezek  fedeztetni  ? 

Azután  a  megszálló  csapatok  költségvetése  tartalmaz 
egynehány  tételt,  amelyek  tulajdonkép  nem  katonai  költség- 
vetésbe, hanem  azon  országok  polgári  költségvetésébe  tartoz- 
nak. Ilyenek  például,  hogy  egyebet  ne  mondjak,  a  vasutak 
üzletére  ráfizetett  és  vasutak  fentartására  fordított  költ- 
ségek. 

Ha  mi  ehhez  hozzávesszük  azt,  hogy  az  ujonczozás 
folytatása  és  nagyobb  mértékben  "való  kivdtele  mily  óriási 
mértékben  fogja  a  budgetet  felszöktetni :  akkor  át  fogják 
látni,  hog^  e  budget  tulajdonképen  nem  kedvező,  hogy  ez 

egyátalában  nem  nyújthat  rózsás  reményeket  arra  nézve, 
hogy  a  szó  igaz  értelmében  az  az  elv  fenn  fog  tartatni,  hogy 
azon  tartományok  beligazgatásának  —  tudniillik  ily  érte- 
lemben vett  beligazgatásának,  mint  itt  formulázva  van  — 
költségei  az  ország  jövedelmeiből  fognak  kikerülni. 

De,  tisztelt  országos  bizottság,  nagy  okunk  van  figyel- 
meztetni a  tisztelt  közös  pénzügyminiszter  urat,  hogy  egy 
pillanatig  se  feledkezzék  meg  arról,  hogy  melyek  azon  alap- 
aggodalmak, melyekkel  a  megszállás  tényét  a  monarchia 
mindkét  államában,  de  különösen  a  magyar  államban  és 
még  az  akkori  parlament  többsége  is  tekintette.  Ez  aggo- 
dalom kettő  volt.  Az  egyik  arra  vonatkozik,  hogy  a  dualiz- 
mus szerkezetére  rontó  hatással  fog  bírni.  Én  ugyan  azt 
hiszem,  hogy  ezt  a  rontó  hatást  az  okkupáczió  ténye  folytán 
már  eddig  is  éreztük.  Annak  további  lehetőségéről  ezúttal 
nem  akarok  szólni,  mert  az  a  jelen  előterjesztéssel  és  azon 
felvilágosítással,  amelyről  szólok,  szoros  kapcsolatban  nincs. 
De  a  másik  aggodalmat  nem  mellőzhetem  hallgatással :  hogy 
oly  módon  és  oly  mértékben  fogja  igénybe  venni  a  mon- 
archia két  államának  és  így  Magyarországnak  is  pénzügyi 
erejét,  mely  határozottan  ezen  ország  anyagi  fejlődésére, 
pénzügyeinek  rendezésére  veszélyes,  sőt  döntőleg  káros 
befolyást  fog  gyakorolni.  Én  azt  gondolom,  hogy  azon 
súlyos  és  nehéz  feladatnak  egyik  lényeges  szempontja, 
amelyet  a  közös  pénzügyminiszter  úr  magára  vállalt,  az, 
hogy  működése  által  ezt  a  aggodalmat  mentül  inkább  le- 
fegyverezze, amit  pedig  csak  azáltal  lehet  elérni,  ha  a  mini- 
mumra szoríttatnának  azok  az  áldozatok,  amelyeket  a  mon- 
archiának ezen  állama  saját  károsítása  nélkül  nem  hoz- 
hat meg. 

Én  nem  tehetek  róla,  hogy  a  jelen  pillanatban,  midőn, 
mondom,  még  a  pacziíikáczió  nincsen  befejezve ;  midőn 
még  azon  politikának  melyet  a  közös  pénzügyminiszter 
úr  —  akinek  különben  lelkiismeretességét  és  igyekezetét 
készséggel  elismerem  —  ott  inaugurálni  akar,  azon  politiká- 
nak hatása  előttünk  nem  mutatkozik,  midőn  annak  helyes- 
sége vagy  helytelensége  felett  legkevésbbé  sem  mondhatok 
ma  bírálatot,  e  tekintetben  várakozó  állást  kell  elfoglalnom  ; 
de  nem  hallgathatom    el,    hogy    azt  a  benyomást    tették 

reám  s  azon  aggodalomban  csak  megerősítettek  :  azon  elő- 
terjesztés és  azon  felvilágosítások,  amelyeket  nyertünk,  hogy 
az  ott  jelenleg  meglevő  nyugalom  precaire  alapon  áU  és 
hogy  a  monarchia  mindkét  államának  nagy  és  súlyos  áldo- 
zatokra kell  a  jövőben  is  készen  lennie,  mert  a  nyugalomnak 
megőrzése,  úgy  látszik,  nem  a  monarchia  akaratától,  nem 
a  monarchia  belső  tényezőitől  függ. 

KáUay  Béni  közös  pénzügyminiszter  és  Wahrmann  Mór 
után  újra  felszólalt  Szilágyi. 

Szilágyi  Engedtessék  meg  nékem,  hogy  a  miniszter  úrnak  röviden 
válaszolhassak,  anélkül,  hogy  bővebb  polémáiba  akarnék 
bocsátkozni. 

A  miniszter  úr  kifogást  tett  az  ellen,  hogy  midőn 
azt  a  nézetemet  fejeztem  ki,  hogy  a  nyert  felvilágo- 
sítások alapján  az  ottani  nyugalom  precaire  lábon  áU  és  hogy 
még  hosszú  ideig  súlyos  és  nehéz  áldozatokat  fog  az  igényelni 
a  monarchia  két  államától,  én  hosszú  jövőt  tartottam  szem 
előtt. 

Én  egy  kissé  vérmesnek  tartanám  azt  hinni,  hogy  a  közel 
jövőben  ezen  áldozatnak  vége  szakadjon.  Ha  azok  a  ténye- 
zők, amelyeket  a  miniszter  úr  maga  is  a  lázadás  főokaiként 
említett  fel,  és  az,  ami  azon  népek  szokásaiban,  érzületében 
és  úgy  látszik,  ottani  helyzetünkben  van,  maradandók  :  az 
eredmények  valószínűleg  szintén  maradandók  lesznek.  Előt- 
tem legalább  nem  világos  az,  hogy  miként  lehessen  azon 
tartományoknak  függetlenségi  vagy  autonomikus  törekvéseit 
elenyésztetni.  Azután  —  mert  mind  a  ketten  csak  nézetet 
mondottunk  e  tekintetben  —  megvallom,  hogy  ezen  tarto- 
mányoknak és  viszonyaiknak  én  alapos  és  részletes  ismere- 
tével nem  bírok,  s  bajos  határozott  és  pozitivebb  alakban 
nyilatkoznom.  De  a  miniszter  úr  azt  a  nézetét  fejezi  ki, 
hogy  mivel  én  inkább  kételyeket  és  aggodalmakat  nyil- 
vánítottam aziránt,  mi  lesz  ezen  politikának  eredménye  és 
következménye,  jele,  hogy  régi  meggyőződésemben  ingado- 
zom. Tartozom  kimondani,  tisztelt  országos  bizottság,  hogy 
annak,  hogy  most  mi  történjék,  semmi  lényeges  összeköt- 
tetése sincs  azzal,  ha  vájjon  az  okkupáczionáHs  politikát 

és  tényét  valaki  helyesnek  tartotta-e  vagy  sem.  Erre  az 
utóbbira  nézve,  amely  tény  már  a  múlté,  nézetem  semmit 
sem  változott,  mert  a  következmények  azóta  mutatják, 
mert  a  gyümölcsök,  miket  ezen  fáról  szedünk,  engem  meg- 
erősítettek abban,  hogy  eredeti  nézetemben  :  hogy  az  hely- 
telen és  téves  politika  volt,  nem  csalatkoztam. 

Ami  a  miniszter  úrnak  azt  a  reményét  illeti,  hogy  eljön 
az  idő,  és  pedig  amint  ő  monda,  csakhamar,  mikor  azok  is, 
akik  ellenezték,  be  fogják  vallani,  hogy  tévedtek  :  én  meg- 
vallom, hiúságot  nem  helyezek  abba,  hogy  be  ne  vall- 
jam, ha  meg  leszek  győződve,  hogy  tévedtem,  bár  erre 
az  eddigi  következmények  és  a  valószínűségi  számítás  alapján 
előrelátható  következmények  semmi  alapot  sem  n)rujtanak ; 
de  sokkal  több  alapot  nyújtanak  arra,  amit  ma  már  úgy  csen- 
desen emlegetni  hallottam  azok  részéről,  akik  annak  idejében 
pártolták  az  okkupácziót.  És  miután  a  miniszter  úr  reményt 
fejezett  ki,  legyen  nekem  is  szabad  ugyanezt  tennem  és 
viszont  azt  a  reményemet  kifejeznem  ő  irányában,  hogy  el 
fog  jönni  az  idő,  midőn  ő  is  át  fogja  látni,  amit  ma  már 
többektől  hallottam,  hogy  az  a  politika  helytelen  és  téves 
volt,  és  ezt  nem  fogja  semmi  egyébbel,  mint  a  megmásít- 
hatlanul  bevégzett  tény  természetével  védeni. 

Andrássy  Gyula  gróf :  Szilágyi  azt  mondta,  hogy  ezen 
tartományok  birtoklása  az  a  pont,  amelyből  minden  ellenséges 
elem  leginkább  megtámadhatja  és  veszélyeztetheti  a  monarchiát. 

Szilágyi :  Szabad  közbeszólnom  ? 
Tessék  ! 

Szilágyi  :  Az  a  pont,  melyen  minden  ellenséges  hata- 
lom legkönnyebben  megtalálja  az  alkalmat  arra, 
hogy  a  monarchia  nyugalmát  zavarja. 
Szavai  igenis  ezek  voltak ;  de  ennek  jelentősége  nem  lehet 
egyéb,  mint  hogy  Bosznia  és  Herczegovina  elfoglalása  az  a  poh- 
tikai  hiba,  melynek  következtében  bennünket  ellenségeink  onnan 
leghathatósabban  támadhatnak  meg.  Egy  szóval  kérek  feleletet  : 
vájjon  ha  azok  a  tartományok  most  —  és  ez  okvetlenül  történt 
volna  —  Szerbia  és  Montenegró  kezében  volnának,  nem  volna-e 
éppen  ez  esetben  nagyobb  a  veszély,  mely  minket  onnan  fenye- 
getne ?  .  .  . 

A  másik  aggodalom  az,  hogy  sokan  —  és  megvallom,  én 
sem  vagyok  abszolút  csodálója  az  ottani  adminisztrácziónak, 
amint  volt  —  azt  mondják,  hogy  ez  az  adminisztráczió  nem  jó. 
Ezt  megengedem ;  de  mégis  könnyebben  lehetne  lázítani  azon 
tartományokban,  ha  ott  az  adminisztráczió  nem  a  mi  kezünkben, 
hanem  idegen,  ellenséges  kezekben  volna.  .  .  . 

De  mily  állást  foglalnának  a  szomszéd  tartományok  velünk 
szemben  egy  máshonnan  jövő  támadás  esetében,  ha  mi  e  tarto- 
mányokat el  nem  foglaltuk  volna  ?  Akkor,  ha  valamely  hatalom 
megtámad  és  gondoskodik  arról,  hogy  az  ő  támadásával  egy- 
idejűleg mi  déh  határainkról  az  ő  ottani  szövetségesei  által 
támadtassunk  meg  :  az  ottani  tartományok  fejedelmei .  .  .  mily 
helyzetbe  jutnának  ?  Vagy  kénytelenek  lennének  48  óra  alatt 
országukat  elhagyni,  vagy  azon  mozgalom  élére  állani,  mely  e 
tartományokban  ily  esetben  keletkezett  volna,  minthogy  ha  mi 
e  tartományokat  el  nem  foglaljuk,  a  feladat  oly  könnyű  lett 
volna,  hogy  az  illető  kormányok  a  közreműködést  a  moz- 
galomban visszautasítani  abszolúte  képesek  nem  lettek  volna. 
Ellenben  most  minden  kormány,  amely  ez  országokban  van  és 
lesz,  érzi,  hogy  ily  megtámadása  által  a  monarchiának  csakis 
saját  országát  tenné  ki  végveszélynek,  mert  azon  katonai  áUások 
a  mi  kezünkben  vannak  és  elfoglalásuk  nemcsak  nem  könnyű, 
hanem  reá j ok  nézve  lehetetlen.  Tehát  ez  a  része  a  feKogásnak, 
amennyiben  Szilágyi  azt  mondta,  hogy  ez  gyenge  pontja  mon- 
archiánknak, nem  áll.  ...  És  az  a  katona,  aki  ilyen  nézetben 
volna,  legjobban  tenné,  ha  visszafizetné  a  pénzt,  amibe  tanit- 
tatása  került.  De  az  a  pohtikus  is,  aki  abban  a  nézetben  van, 
hogy  ezen  országok  birtoklása  katonai  szempontból  reánk 
veszélyes,  és  nem  látja  át,  hogy  csak  azért  is  kellett  ezen  tarto- 
mányokat elfoglalni,  hogy  háború  esetén  biztosabb  alapon  áll- 
junk :  éppen  olyan  gyenge  pohtikus,  mint  a  másik  gyenge  katona. 

A  részletes  tárgyalás  során  a  Bród  mellett  a  Száván  átvezető 
vashíd  állandó  pilléreinek  kiépítésére  előirányzott  tételnél : 

Szilágyi         g    tételnél,    valamint    hogy    többször    felszólalnom    ne 
"*"   kelljen,  előre  jelzem,  hogy  azon  tételekre  nézve,  melyek  a 
vasutak  kijavítására  és  helyreállítására  indítványoztatnak, 
az  illetőségi  kérdést  felvetem. 

Az  okokat  nem  akarom  bővebben  kifejteni,  mert  az 
országos  bizottság  minden  tagja  ismételve  hallotta  már, 
hogy  azokat  beruházásoknak  tartom,  melyek  megszavazására 
ezen  országos  bizottság  nem  illetékes.  Kérném  tehát  a 
tisztelt  elnök  urat,  méltóztassék  e  részben  az  illetőségi  kér- 
dést feltenni. 

És  most,  minthogy  előbb  felszólalni  nem  akartam, 
méltóztassanak  megengedni,  hogy  egyetlenegy  észrevételt 
tegyek  személyes  kérdésben  gróf  Andrássynak  felszólalására, 
ki  engem  felszólított,  hogy  feleljek  neki ;  de  miután  már 
kétszer  beszéltem,  harmadszor  nem  akartam  igénybe  venni 
a  tisztelt  bizottság  türelmét,  s  a  szabályok  szerint  erre 
jogom  sem  volt  —  feleljek  neki  arra,  hogy  az  okkupáczió 
helyes  volt-e  vagy  sem,  az  okkupáczió  eredményei  igazolják-e 
azokat  az  okokat,  melyekkel  annak  idején  az  okkupácziót 
támogatták.  Erről  itt  vitatkozni  nem  akarok.  De  minthogy  az 
előttem  szólott  tisztelt  gróf  úr  beszéde  végén  czélzott  arra 
és  egyenesen  személyemre  is,  hogy  akik  az  okkupáczió 
helyességét  be  nem  látják,  oly  gyenge  politikusok,  mint 
amily  gyenge  katonák  azok,  akiktől  a  nevelésükre  költött 
pénzt  visszakérni  helyesnek  találta  —  engedje  meg  a  tisztelt 
gróf  úr,  hogy  azt  mondjam :  hogyha  ő  a  katonai  körök 
véleményére  hivatkozik,  én  is  hallottam  katonai  körök 
véleményét  és  oly  véleményt  hallottam  katonai  körökben, 
hogy  az  a  politikus,  az  az  államférfiú,  aki  az  elfoglalandó 
tartományt  oly  kevéssé  ismeri,  hogy  azt  mondja,  hogy  egy 
bandával  és  egy  huszárszázaddal  elfoglalható  a  tartomány, 
azután  pedig  szükséges  kétszázezer  embert  mozgósítani  és 
térdig  vérben  gázolni,  hogy  elfoglalhassuk  :  az  az  állam- 
férfiú, aki  oly  kevéssé  ismeri  azt,  mit  végrehajtani  keU,  az 
mint  katona  és  mint  poHtikus  igazán  gyenge  volt.  Ez  a 
katonai  körök  véleménye. 

Andrássy  Gyula  gróf :  Ea  az  a  katona  vagy  poütikus,  aki 
egy  zászlóaljjal  akart  bemenni,  azt  nem  tudom,  talán  ismeri 
a  tisztelt  képviselő  úr ;  én  nem  ismerem,  sem  azt  a  katonát, 
kiben  ne  vobia  annyi  tapintat,  hogy  reám  hivatkozva,  ilyes- 
valamit  rólam  feltegyen.  Én  büszke  vagyok  minden  szóra,  melyet 
annak  idején  ez  irányban  mondottam.  Akkor  azt  mondottam  és 

mondom  ismételve  ma  is  :  hogy  nem  az  volt  a  hiba,  hogy  nem  volt 
elég  katona,  hanem  az,  hogy  a  végén  igenis  sok  volt,  mert  be 
sem  fért  oda.  Egy  miniszternek  sokkal  könnyebb  a  felelőssége 
és  az  állása,  ha  hatszor  annyi  katonát  küldhet  egy  országba, 
ahol  katonai  erőt  kell  kifejtenie.  És  miért  nem  teszik  mégsem 
más  országokban  sem  ?  Ennek  egyik  oka  azon  lelkiismeretes 
meggyőződés,  hogy  valaki  nem  azért  miniszter,  hogy  nyugodtan 
aludhassék,  hanem  azért,  hogy  kötelességét  teljesítse,  és  min- 
denütt, ahol  csak  lehet,  az  utolsó  garasig  megtakarítsa  azt,  amit 
lehet.  A  másik  ok  az,  hogy  az  az  eredmény,  melyet  az  ember 
elérhet  kevés  sereggel,  azaz  kevés  kiadással,  kétszeresen  hatásos. 
Mert  a  felével  kevesebb  levén  a  költség,  felével  okvetlenül  elő- 
nyösebb,  az  erkölcsi  előny  pedig  köbarányban  növekszik.  Áll 
ez  főkép  külbef olyassal  szított  lázadásoknál,  melyeknek  egyik 
czélja  éppen  az  lehet,  hogy  a  lehető  legnagyobb  anyagi  áldozatokra 
kényszerítse  a  monarchiát.  Ha  egy  pár  száz  vagy  ezer  embernek 
sikerül  a  monarchiát  mindannyiszor  egész  erejének  kifejtésére 
bírni,  akkor  elérte  volna  czélját  azáltal  is,  —  legyen  bárki  a 
levert  —  hogy  a  monarchiát  oly  erőfeszítésekre  és  oly  áldoza- 
tokra bírta,  melyeket  sokáig  elviselni  nehéz  volna.  .  .  .  Ha  az 
»egy  zászlóaljjal  való  bevonulás*  kifejezését  ily  értelemben  akarta 
a  tisztelt  bizottsági  tag  úr  reám  alkalmazni,  szívesen  megenged- 
ném, hogy  én  voltam,  aki  így  nyilatkoztam  és  így  nyilatkozom 
ma  is  .  .  . 

Ami  pedig  azt  illeti,  hogy  én  azt  mondtam,  hogy  mindenki, 
aki  a  boszniai  poUtikával  nincs  megelégedve,  oly  rossz  poHtikus, 
mint  az  a  katona,  aki  azt  gondolja,  hogy  ezen  tartományok 
elfoglalása  ránk  nézve  hátrány :  én  ezt  nem  mondtam,  tehát 
kár  volt  a  tisztelt  bizottsági  tag  úrnak  magára  venni.  Mert  én 
azt  mondottam,  hogy  aki  ez  esetben  azt  mondja,  hogy  ezen 
tartományok  elfoglalása  reánk  nézve  katonailag  hátrányos,  — 
és  ezen  érvelés  elég  soká  használtatott  —  az  gyönge  politikus, 
és  ebben,  méltóztassék  megengedni,  a  tisztelt  bizottsági  tag  úr 
második  nyilatkozata  csak  megerősített. 

A  delegáczió  ezután  megállapította  a  maga  illetékességét. 


NÉVMUTATÓ. 


Andrássy  Gyula  gróf    4     5  104 

105    109    134    227  237  254 

255  350  372  377  472  482 
484 

Apáthy  István  6 

Apponyi    Albert    gróf    6    10    12 

48    49    72    95  96     103  119 

120  134    196    197    224  237 

241   293    362    363    366  420 

Baross  Gábor  6  123  129  197  231 
237   254  267    268    351    463 
Bartha  Miklós   142 
Bausznern  Guidó   15    22    23   29 

30  31 
BánfEy  Béla  gróf  12   105 
Bánhidy    Béla    báró     6     49    95 

224  362 
Bedekovics  Kálmán   4 
Beniczky  Ferencz   6  48    95 
Berchtold  László  gróf  293 
Bessenyei  Ernő    293 
Bethlen  András  gróf  6 
Beöthy  Ákos  7   12   13    14  48 
Berzeviczy  Albert   197 
Bismarck  herczeg  4   105   228 
Bittó  István  7   71   95    293 
Bódog  Albert  49 


Bokross  Elek   6 
Bolla  Kálmán   119 
Bujanovics  Sándor  6   49 
Bylandt-Rheidt  Artúr  gróf  5 

Czedik  báró   103 
Chorin  Eerencz  7 
Cziráky  János  gróf   103 

Csanády  Sándor  7   10   16 
Csáky  Albin  gróf  252   253 
Csávolszky  Lajos  297 
Csepreghy  János   196 
Csernátony  Lajos  6   134  231 
Csider  Károly  95 

Dániel  Ernő  6 

Dárday  Sándor   6  49   72  75   76 

84  379  420  421  423   424 
Degré  Alajos   7 
Dessewffy  Aurél  gróf  7 
Dessewfíy  Egyed  gróf  454 

Emmer  Kornél  6 
Ernuszt  Kelemen  7 
Eötvös  Károly  7   268    377    378 
424  454 


488 


Éber  Nándor  6   12    13    49   241 

268 
Éles  Henrik    49   72   76   84   113 

Fabiny  Teofil  4 

Falk  Miksa  6   71    105   106   229 

345  473   474 
Farkas  Elek  48 
Fejérváry  Géza  báró  4   103 
Festetich  György  gróf  120 
Fűldváry  Gábor   12 
Funták  Sándor    6 

"Gaál  Jenő   7 
Gáspár  Lajos  49 
Geisz  László  96 
Ghyczy  Kálmán  5 
Gromon  Dezső   6 
Gulner  Gyula  7 
Grünwald  Béla  7   71    293 

Gryörgy  Endre  6 

Gyiirky  Ábrahám  gróf    127 

Harkányi  Frigyes   110   229 
Haynald    Lajos     104    227     231 

366  367  376  461  472 
Haymerle    Henrik    báró    5    104 

105  121  122 
Hedry  Ernő  95 
Hegedűs  Sándor  6   7    10  31  363 

377  429  432  461   462 
Helfy    Ignácz  7   10   11    49   196 

224  268  378 
Hermán  Ottó  7   16  49   268 
Hieronymi    Károly  6 
Hodossy  Imre   7  49   71 
Hoffmann  Pál  6 
Hofmann  Lipót  báró  5 


Horánszky  Nándor  7   293 
Horvát  Boldizsár  7   71 
Horváth  Gyula  6 
Horváth   Lajos  7 

L-ányi  Dániel  5   7   197 

Istóczy  Győző   6 

Ivánka  Imre  6  12  82  83  249 
323 

Jókai  Mór  6  12  49  101  143 
150  196  231  268  315  415 
418 

Juraszek  Ferencz    95 

Kada  Elek   7 

Kaszap  Bertalan   16   96 

Katona  Lajos   16    95 

Kautz  Gyula  6 

Kazy  János   12 

Kállay    Béni    5    110    227     228 

377  454  455  456  481 
Kálnoky     Gusztáv    gróf    5     350 

454  455 
Kármán  Lajos  227 
Keglevich  István  gróf   241 
Kemény  Gábor  báró  4 
Kemény  János  báró  5 
Királyi  Pál   7 
Kiss  Albert  7 
Komjáthy  Béla   7    143 
Korizmics  László  6 
Kubinyi  Árpád  48  95 

Latinovits  János    12 

Láng  Lajos  6   49   267  268   377 

424 
László  Imre  95 
Lesskó  István  95 


469 


Liclitenstein  József  7 

Liptay  Béla  báró  7 

Lónyay  Menyhért  gróf  7   71   95 

Lukács  Béla  7 

Madarász    József    7    12    16    79 

83   143 
Mandel  Pál  7  49 
Máriássy  Sándor   49 
Márkus  István  6   94   103 
Mezei  Ernő  268 
Migazzy  Vilmos  gróf  12 
Miletits  Szvetozár   196   268 
Mocsáry  Lajos  7   16   49   96  197 

268  297^ 
Molnár  Aladár  7   48  49   76  103 
Móricz  Pál  6   310 
Mudrony  Soma   196 

Nagy  György  6 
Németh  Albert  7 
Nóvák  Gusztáv  16 

Ocskay  Rudolf  49   95 
Orbán  Balázs  7   96 
Orczy  Béla  báró  4 
Ordődy  Pál  4  71 
Ormay  Károly  81 
Orosz  Mihály  49 

Pauler  Tivadar  4 

Pázmándy  Dénes  7 

Péchy  Manó  gróf  196   197 

Péchy    Tamás    4    5    6    71    296 

322  453 
Plener  Ernő   94 
Podmaniczky  Frigyes  báró  6 
Polit    Mihály    7   15    16    18    22 
23   197 

Szilágyi  Dezső  Beszédei,  ül. 


Polónyi  Géza   197   268   271   295 

296  319   321 
Prileszky  Tádé  6 
Prónay  Dezső  báró   103 
Pulay  Kornél   13   15  49 
Pulszky  Ágost  7  49   94  95   127 

143   231   237    252    268    293 

362 

Rakovszky  István  6   378 
Rácz  Athanáz   13 
Ifj.  Ráday    Gedeon  gróf    4    237 
241  332  335  344 

Ráth  Károly  7 
Rohonczy  Gedeon  6 

Sárközy  Aurél   7 

Schmertzing  Tádé  báró  95 

Scitovszky  János  48  293 

Sennyey  Pál  báró   7 

Simonyi    Ernő    7    8    12    15    16 

18  322 
Simonyi  Iván   197 
Simonyi   Lajos  báró   7  48  95 
Somssich  Pál  7   268  293 
Szabó  Sándor    95 
Szalay  Imre  96 

Szapáry  Gyula    gróf    4    10    377 
Szederkényi  Nándor   7    143 
Szende  Béla  4  94  324 
Széchenyi  Pál  gróf  4  7   293 
Szécsen  Antal  gróf  231   351 
Széli  Kálmán  3   6   71 
Szlávy  József    5    49    68    79  80 

83    133    140    230    231    240 

241   350  377 
Szontágh    Pál    6    268    293  294 

377 
Szögyény  László  6   13 

»  31a 


490 

TaafEe  Ede  gróf    16   103 

Taray  Andor  13 

Teleszky  István  6 

Thaly  Kálmán  7   143 

Tibád  Antal  6 

Tischler  Vincze   95 

Tisza  Kálmán  3  4  5  7  10  12  13 
14  49  70  72  76  79  83  92 
96  103  124  135  143  197 
237  255  268  297  305  309 
322  332  363  371  378  418 
451  461  467  469  472 

Tisza  Lajos  119  128  231 

Tisza  László  6 

Tóth  Vilmos  6   322 

Tors  Kálmán  7 

Trefort  Ágost  4 

Turgonyi  Lajos  16   95 

Ugrón  Ákos   7 

Ugrón  Gábor  7  80  95   143   268 


Unger  Alajos  7 
Urányi  János  293 
Urváry  Lajos  197 

Várady  Gábor  5 
Verhovay  Gyula  7   197   226 
Vécsey  Tamás  6   142 
Yidliczkay  József  16   96 
Vizsoly  Gusztáv  6 
Voncina  János   13 

Wahrmann  Mór    6   71   112    378 

481 
Welsersheimb  gróf  344 
Wenckheim  Béla  báró  3 

Zeithammer   103 
Zichy  Ferencz  gróf  227 
Zsedényi  Ede   6 
Zsilinszky  Mihály  6 

